
जब बाहर का.संघर्ष मनुष्य के जीवन में जागृति लाता है 
तब उसकी वृत्ति अन्तमु खी होती है। अपना अन्तः निरीक्षण 
(Introspecti0n) करते ही उसे बाहर से भी अधिक भयावह 


` संघर्षं का दर्शन होता है,जिसे देखकर वह एक बार घबड़ाता 


है। फिर उस संघर्ष से छुटकारा पाने के लिये अपने प्रयत्न में 
लग जाता है। मानवता की ओर गतिशील होने वाले व्यक्ति के 
जीवन का पहला प्रश्‍न है अन्तद्व न्द्न मिटाना। साधनयुक्त जीवन 
का ही नाम मानव-जीवन है। इस दृष्टि से व्यक्ति जब जीवन को 
साधनमय बनाने चलता है तो पहली बाधा कहें अथवा पहली 
मंजिल कहें, चित्त की अशुद्धि का प्रश्‍न उसके सामने आता है । 


जेसे खेत में अन्न उपजाने के लिए उसके सभी झाड़-झंखार 
को समूल नष्ट कर खेत तैयार किया जाता है, तभी उसमें बीज 
डालने पर पौधे लहलहाते हैं,वेसे ही किसी भी विध्यात्मक साधन 
को सफल बनाने के लिये चित्त को शुद्ध करना आवश्यक है 
जिसके बिना कोई भी विघ्यात्मक साधन कभी भी सफल&तहीं 
हो सकता । अतः मानव के जीवन में साधन के पथ में पहला 
प्रश्‍न है चित्त को शुद्ध करना । प्रस्तुत पुस्तक में इसी विषय की 
विशद व्याख्या अनेक रूपों में अनेक ढंग से विभिन्न योग्यता, 
विचार और स्तर के साधकों के चित्त की दशा पर दृष्टि रखकर 
की गयी है । | 

. साधारणतः जब इन्द्रिय-ज्ञान और बुद्धि-ज्ञान का संघर्ष 
चलता है तो हम चित्त का एक अलग ही अस्तित्व मान लैते हैं 
° और उसको अपने आधीन करने का विफल प्रयास करते हैं, 
उसकी निन्दा करते हैं, हार मानते हैं, साधन कठिन बताते हैं 
और अपनी विवशता कहकर जी चुराते हैं । = 
चित्तशुद्धि के प्रस्तुत विवेचन द्वारा यह प्रकाश मिलता है 
कि चित्त कर्त्ता नहीं है, कारण है । अशुद्धि उसका दोष नहीं है, 
अपना दोष है। व्यक्ति ने स्वयं उसे अशुद्ध किया है और वह 
स्वयं उसे शुद्ध भी कर सकता है। 
समस्त सृष्टि में जो शक्ति (U४९7७१] ९०९7९१) निरन्तर 
कार्यं कर रही है; “चित्त” उसी शक्ति की एक सुन्दर अभिव्यक्ति 
,है । वह स्वरूप से अशुद्ध नहीं है । 
इस विवेचन में चित्त शब्द का प्रयोग अन्तःकरण के अर्थे में 
किया गया है। यह जीवन के एक. पहलू के कार्यो का प्रतीक 
मात्र है। मनोवैज्ञानिक भाषा में जिसे P७४०० Apparatus 
कहते हैं उसकी क्रियाओं के फल का आधार चित्त है। इन्द्रिय- 
ज्ञान का प्रभाव इसमें अद्धित होता है । प्रभाव जब तक अंकित: 
होता रहता है तब तक चित्त का अस्तित्व. भासता है। जब 
अङ्कित प्रभाव मिट जाता है तब चित्त का भास नहीं होता । 


चित्त का कोई स्वतन्त्र अस्तित्व नहीं है । जिसका स्वतन्त्र 
अस्तित्व है, जो स्वयं-प्रकाश्य है,उसमें अशुद्धि का प्रवेश हो नहीं 
सकता । इसलिए जिसमें अशुद्धि का प्रवेश है, उसका स्वतन्त्र 
अस्तित्व सिद्ध नहीं होता । फिर जिसके स्वतन्त्र अस्तित्व का 
भास ही अशुद्धि पर निर्भर करता है उसके अस्तित्व का प्रश्‍न 
ही कैसे उठ सकता है ? इस हृष्टि से यह सिद्ध है कि चित्त का 
स्वतन्त्र अस्तित्व नहीं है। ` 

सीमित अहमुभाव की स्वीकृति से करत त्व का अभिमान 
भौर वस्तुओं के सम्बन्ध से भोबतृत्व की रुचि उत्पन्न होती है। 
उनका प्रभाव जिसमें अङ्कित होता है उसका नाम है चित्त। जसे 
Mind शब्द का कोई 0४/९०४० पहलू नहीं है वेसेही 
चित्त शब्द का कोई संथूल रूप नहीं । इसकी क्रियाओं द्वारा इसका - 
भास होता है । 

सुने हुए, माने हुए, व्यक्त, अव्यक्त, भुक्त, अभुक्त इन्ट्रिय- ` 
जनित सुख का राग अङ्कित होने के कारण जब संकल्पों की 
उत्पत्ति, पूर्ति और अपूर्ति के सुख-दुःख का प्रवाह चलने लगता 
है तब हम कहने लगते हैं कि चित्त दु:खी है, खिन्न है, प्रसन्न है, 
चंचल है ओर न्द्र से भरा है: आदि आदि। व्यक्त और अव्यक्त 
रूप से चलने वाले आन्तरिक संघर्ष के कारण “जीवनी-शक्ति” 
(Libidinal Force) चित्त के द्वन्द्व और उसके दमन में व्यय 
होने लगती है, तब देनिक जीवन के अभियोजन(Adjustment) 
एवं विध्यात्मक साधन के लिए सामर्थ्यं और अवकाश नहीं रह 
जाता । साधक चित्त को जिसमें लगाना चाहता है वहाँ लगता 
नहीं और जहां से उसे हटाना चाहता है वहाँ से वह हटता नहीं। 
चित्त साधक के आधीन नहीं रहता, वरन्‌ साधक अपने को अपने 
चित्त के आधीन पाता है। यही चित्त की सबसे बड़ी अशुद्धि है। 

चित्त के शुद्ध स्वरूप के सम्बन्ध में यह कहा गया है कि 
चित्त के अस्तित्व का भास मिठ जाना ही इसकी शुद्धि है। निवि- 
कारता आ जाय और वास्तविक जीवन से भिन्न का अस्तित्व न 
रह जाय-यही शुद्ध चित्त का स्वरूप है। चित्त का स्वरूप, 
उसका कार्य, उसकी अशुद्धि और शुद्धि के सम्बन्ध में उपयूक्त 
निश्चित धारणा (Definite conceti0०) लेकर अशुद्धि के 
कारण, शुद्धि के उपाय और उसके परिणाम का विशद विवेचनां 


७७-0०. In Public Domain. Chhatrasal Singh Collection 


4 


Digtized by Muthulakshmi Research Academy 
ध 


सम्पूणं पुस्तक में किया गया है । चित्त की अशुद्धि का स्थूल से 
स्थूल और सूक्ष्म से सृक्ष्म रूप का उल्लेख किया गया है, यथा-- . 
१--"सामथ्य का दुरुपयोग चित्त की अशुद्धि है। 
२--“दोष की वेदना का न होना चित्त की अशुद्धि है।” 
३--“कर्त्तव्य का ज्ञान न करना, विश्राम न पाना और जिसको 
अपना माना उसको प्यार न करना अस्वाभाविकता है । 
“इससे चित्त अशुद्ध होता है ।' 
४--“किसी भी की हुई, सुनी हुई और देखी हुई भूतकाल की 
बुराई के आधार पर अपने को अथवा दूसरे को सदा के 
लिए बुरा मान लेना चित्त की अशुद्धि है।” 
` ४--"वरत्तमान की नीरसता चित्त की अशुद्धि का परिचायक (न 
इ~ “व्यर्थ चिन्तन चित्त को शान्त नहीं होने देता ।” 
७ - “बस्तु अवस्था एवं परिस्थिति के आधार पर अपना मूल्यां- 
ˆ कन करने से चित्त अशुद्ध होता है।' | 
८--“संयोग की दासता और वियोग का भय चित्त की. अशुद्धि 
है I 
६--/करने में सावधान और होने में प्रसन्न नहीं रहने से चित्त 
अशुद्ध होता है ।” \ 
१०-“ज्ञान और जीवन में भेद होना चित्त की अशुद्धि है ।' 
११-"साधक अपने व्यक्तित्व के मोह में आवद्ध होकर चित्त को 
अशुद्ध कर लेता है ।” 
१२-"चित्त को दबाये रखना चित्त की अशुद्ध का पोषक है।” 
१३-“संकल्पों की उत्पत्ति-और पूति में ही जीवन-बुद्धि चित्त की. 
, अशुद्धि है ! हे 
१४-“अहमु-भाव का महत्व चित्त की अशुद्धि है ।” 

५--“बुद्धि के साधन में श्रम और चढ़ाई का अनुभव एक 
` अस्वाभाविकता है। यह चित्त की अशुद्धि है । 
१६--“सीमित गुणों का भोग अशुद्धि है ॥ 
१७ “साधन मार्ग की प्राप्त सिद्धियों में सन्तुष्टि शुद्धि में बाधा 
है [ 
१८--“सीमित अहमु-भाव का नाश न होना मौलिक एवं 
अन्तिम अशुद्धि है ।” 
साधक अपने चित्त की वैज्ञानिक: व्याख्या नहीं जानता । 
वह ज्यों ही अपनी मौलिक माँग ( जीवन,सामर्थ्यं, रस ) को 
पूर्ति के लिए साधन में प्रवृत्त होना चाहता है त्यों ही चित्त की 
अशुद्धि से उसकी मुठभेड़ होती है और बेचारा अजान साधक 
वहीं उलझ जाता है । अनमोल जीवन का बहुत बड़ा भाग चित्त 
से सुलझने में ही निकल जाता है। साधकों की इस दशा को 
दृष्टि में रख कर जीवन की प्रत्यक्ष अनुभूत अशुद्धियों से प्रत्येक 
निबन्ध को प्रारम्भ किया गया है और उन अशुद्धियों के कारण 
तथा शुद्धि के अति व्यावहारिक उपाय बताये गये हूँ । यद्यपि 
चित्त की अशुद्धि का मौलिक कारण एक ही है :--वस्तु, 
अवस्था और परिस्थिति में जीवन-बुद्धि को स्वीकृति, तथापि 
यह मौलिक अशुद्धि विभिन्न व्यक्तियों के चित्त में विभिन्न रूपों 
में व्यक्त होती है । इसलिये साधक के चित्त में अशुद्धि जिन- 
जिन रूपों में व्यक्त होती है उनका उल्लेख किया गया है जिससे 
साधक को पुस्तक की विषय-वस्तु अपने जीवन की विषय-वस्तु 
मालूम हो । 
झिक्षा-विभाग में साहित्य के पाठ्य-क्रम पें जिस प्रकार वर्ण- 
माला परिचय से लेकर भाषा-विज्ञान (P0029) का क्रम 
दिया रहता है और छात्र अपनी वर्तमान योग्यतानुसार अध्ययन 

आरम्भ करता है, वेसे ही प्रस्तुत पुस्तक में विभिन्न स्तर के 
साधकों के लिए कमं, चिन्तन एवं स्थिति-काल की विभिन्न 
अशद्धियों एवं उनके मिटाने के उपायों का विवेचन किया गया 
है । इस पुस्तक में प्रत्येक साधक को अपने चित्त का चित्र देखने 
को मिल सकता है और वह अपने योग्य साधन को अपनाकर 
अपना चित्त शद्ध कर सकता है। 
सबसे अधिक महत्त्वपूर्ण बातें जो इस चित्तशुद्धि के विवेचन 
में मुझे मिलती हैं वे निम्नलिखित हैं-- 
१--“चित्त का स्वतन्त्र अस्तित्व नहीं है । 
२-“चित्त करण है कर्ता नहीं ।” 
३-“इसकी अशुद्धि अपना बनाया हुआ दोष है, इसलिए अपने 
द्वारा मिटाया जा सकता है ।” 
४--“जब चित्त का ही स्वतन्त्र अस्तित्व नहीं है तो अशुद्धि 
स्थाई हो नहीं सकती, इसलिए अशुद्धि का नाश अवश्य- 
म्भावी है ।” ; 
५- सर्वाश में चित्त किसी का अशुद्ध नहीं है ।” 
६--“विवेक के अनादर से अशुद्धि उत्पन्न हुई है, अतः विवेक 
के आदर से इसका नाश निश्चित है ।” 
७- “विवेक प्रत्येक मानव को सदा से प्राप्त है ।” 
८--“निज़ विवेक के आदर द्वारा प्रत्येक साधक युग-युग की 
अशुद्धि को वर्तमान में मिटाने में समर्थ है ।” 
६--“अशुद्धि के मिटते ही वास्तविक जीवन की प्राप्ति का 


साधन सुलभ हो जाता है अर्थात्‌ साधन और जीवन में 
अभिन्नता हो जाती है ।” 


१०-“चित्तशुद्धि साधक का पहला और अन्तिम पुरुषार्थं है ।” 

११-“अशुद्धि के ज्ञान में शुद्धि का उपाय निहित है ।” 
१२--“एक बार शुद्धि आ जाने पर फिर अशुद्धि नहीं आती ।” 

चित्तशुद्धि के सम्बन्ध में निर्दिष्ट उपयुक्त प्रत्येक तथ्य 
साधक के पथ को प्रशस्तः करने वाला है । जेसे कोई व्यक्ति 
धुमिल प्रकाश में अपनी विकृत प्रतिच्छाया को देखकर प्रेत के 
भय से आक्रान्त हो गया हो और यदि यह बता दिया जाय कि 
बह प्रेत नहीं उसको अपनी ही छाया है तो वह निर्भय होकर 
हँसने लगेगा । उसी प्रकार उपर्युक्त तथ्य चित्त की विकृति, 
चंचलता और उसको जीतने की दुरूहता के भय से आक्रान्त 
साधक को भय-मुक्त करने वाले हैं । 

साधक चित्त को अशुद्धि से घबड़ाते क्यों हैं ? क्योंकि वे 
नहीं जानते कि अशुद्धि अस्तित्व-विहीन है, वे नहीं जानते कि 
यह प्रमाद-जनित है । उन्हें यह विशवास नहीं रहता कि चित्त- 
शुद्धि वर्तमान जीवन का प्रश्‍न है । अनजान में ही वे विध्यात्मक- 
साधन अपनाने का विफल प्रयास करते हैं, चित्त को बल पूर्वक 
दबाते हैं, थक कर सफलता से निराश होने लगते हैं और अपने 


साधन में सन्देह करने लगते हैं जो साधक के जीवन का सबसे 
काला भाग है। 


प्रस्तुत पुस्तक में चित्तशुद्धि का जो विवेचन दिया गया 
है वह साधकों का भ्रम मिटाकर उनके साधन को सजीव वनाने 
वाला है । चित्तशुद्धि वर्तमान जीवन का प्रश्‍न है, यह बात 
स्वीकार करते ही साधक में अदम्य उत्साह उत्पन्न होता है 
और वह साधन में तल्लीन हो जाता है। 

चित्तशुद्धि का विषय मानव जाति के मानसिक स्वास्थ्य 
के पहलु पर प्रकाश डालता है । आधुनिक युग में मानसिक 
स्वास्थ्य को ठीक रखने के लिए बड़े-बड़े सिद्धान्त निर्धारित 
किये जा रहे हैं, क्योंकि आज मनुष्य का अभियोजन 

(Adjustment) अपेक्षाकृत कठिन हो गया ह्वै। विचारक इस 
बात को समझने लगे हैं कि असन्तुलन का कारण बाहर की 
अपेक्षा मनुष्य के भीतर अधिक है । मानसिक विक्ृतियों से 
पीड़ित भाई-बहुनों के लिए मानसिक चिक्ित्सालयों पर अपार 
घन-राशि खर्च हो रही है । कितने ही प्रतिभ [शाली अन्वेषक 
रोगियों के दुःख से पीड़ित होकर अपना जीवन रोगों के कारण 


' और उनके निवारण को खोज पर. लगाये जा रहे हैं। फिर भी 


स्विट्जरलैन्ड के विख्यात मानसिक रोगों के चिकित्सक और 
मनोविज्ञान के अध्यापक (Psychiatrist एवं Psychology 
६०८१९7) डा० बाँस ((D7. 8089) के व्यथित हृदय से निराशा- 
भरी वाणी निकलती है :-- 

“As we study more and more in Psychology, 
we find ourselves hanging in the air our finds 
ings are baseless. | have come to Indian Saints 
to find something more solid, more depandable 
which we can give to our students.” 

शब्दावली मुझे ठीक याद नहीं है पर सारांश यही है कि 
मनोविज्ञान के क्षेत्र में वे जितना अधिक अध्ययन करते हैं उतना 
ही अधिक उनका ज्ञान निराधार मालूम होता है । वे चाहते हैं 
कि कुछ अधिक विश्वसनीय तत्व प्राप्त हो। इसीके लिए वे 
भारतीय सन्तों के पांस आते हूँ ताकि अपने विद्यार्थियों को कुछ 
अधिक विश्वसनीय तत्व दे सके । £ 

ठीक है । चित्तशुद्धि की प्रस्तुत व्याख्या को पढ़ कर मुझे 
ऐसा लगता है कि जिस विज्ञान का विशेषतः (Pऽ५०ho०path- 
०।०६५ का आधार ही अस्तित्व-विहीन है, उसमें से कोई 
‘D९ए९०५३।९ तत्व मिल ही केसे सकता है ? 

आज चित्त के व्यक्त और अव्यक्त संघर्ष को सुलझाने का 
प्रयास करने वाले मानव जाति के हिंत चितक्रों को यदि यह 
विदित हो जाय कि दन्द्व-जनित विकृति का आधार ही अस्तित्व- 
विहीन है तो उस समस्या को सुलझाने का सरल मार्ग निकल: 
जाय | तब 7८ए० के इन शब्दों को दुहराना नहीं पड़े कि | 
“We can not supress the cry that life is not 
९३७५.” “हम इस क्रन्दन को दबा नहीं सकते कि जीवन आसान 
नहीं है (2 

यह बात तो ?8५०॥० #0979धा००४ के अस्तित्व को 

स्वीकार कर उठने वाले संकल्पों की पूर्ति-अपूर्ति को जीवन मान 
कर ही कही जाती है | वस्तु में जीवन-बुद्धि रखने के बाद संघर्ष , 
निराशा, क्षोभ और विक्ृति सै परित्राण कँसे मिले ? नहीं मिल 
सकता । अशुद्धि-जनितं पीड़ा से परित्राण तो वास्तविक जीवनः 
से अभिन्न होने पर ही सम्भव है। प्रस्तुत व्याख्या सामान्य- 
असामान्य चित्त वालों (Normal-Abn0rm2]) को चेतन- 
अचेतन के संघर्ष को पीड़ा से बचाने का महामन्त्र है । 


अशुद्धि का मूल कारण है देह, अवस्था, वस्तु एवं परि- 
स्थिति में जीवन-बुद्धि जो प्रमाद जनित है | शुद्धि का मूल उपाय 
बताया गया है :-- 


(१) आस्तिक दृष्टि से विञ्वासपूर्वंक अनन्त की अहैतुकी 
कृपा का आश्रय लेना । 
` (२) अध्यात्म दृष्टि से विवेकपूर्वंक अचाह होना । 


(३) भौतिक दृष्टि से वर्तमान कार्ये को पवित्र भाव से, पूरी 
शक्ति लगा कर लक्ष्य पर दृष्टि रखते हुए विधिपूर्वक 
सम्पादित करना । 

शद्धि का परिणाम बताया गया है चित्त की स्थिरता, 
शांति और स्वस्थता । शुद्धि से सर्व-हितकारी भावनायें उदित 
होती हैं, शान्ति से सामर्थ्यं और स्वाधीनता आती है और चित्त 
की स्वस्थ दशा में न शान्ति भंग होती है और न अशुद्धि आती 
है। अतः चित्त को जिसमें लगाना चाहिए उसमें लग जाता है 
और जिससे हटाना चाहिए उससे हट जाता है । प्रत्येक दशा में 
साधक की शान्ति, निर्भयता एवं प्रसन्नता सुरक्षित रहती है। 
साधक के साधन और जीवन में एकता हो जाती है । यही मानव 
जीवत की सार्थकता है, यही साधक की सिद्धि है । 


प्रस्तुत पुस्तक के रचयिता मानवता के प्रेमी एक सन्त है 
जिन्होंने जीवन की घटनाओं से चित्त की अशुद्धियों का अध्ययन 
किया है और अपने अनुभूत प्रयोगों के आधार पर चित्त शुद्धि के 
साधनों का प्रतिपादन किया है । आपके विचारों में अद्भुत क्रांति 
है । आपकी पेनी दृष्टि जीवन की समस्याओं को गुह्यतम तह तक 
पहुँचती है । इसलिए आपके द्वारा प्रतिपादित साधन साधक की 
समस्याओं का मूलोच्छेद करने में समर्थ हैँ । यदि आपने मानव- 
सेवा-संघ द्वारा प्रकाशित “सन्त समागम”, ,“मानव की मांग” 
“जीवन दर्शन” आदि पुस्तके पढ़ी होंगी तो भाप उनकी शेली से 
पहले से ही परिचित होंगे । “चित्तशुद्धि” भी उन्हीं को पवित्र 
वाणी द्वारा अभिव्यक्त विचारों का संग्रह है। सत्य के साथ किसी 
व्यक्ति विशेष का नाम जोड़ना उनके सिद्धान्त से उचित नहीं है, 
इसी कारण उनके द्वारा रचित पुस्तकों में उनका नाम नहीं दिया 
जाता । साधक-समाज की उलझनों से व्यथित इन महामानव को 
स्वतः जो प्रकाश मिला है वह आपके आगे “चित्तशुद्धि” के 
रूप में प्रस्तुत है । इसमें प्रतिपादित चित्त की अशुद्धि का मूल 

कारण, शुद्धि के मुख्य साधन और उनका परिणाम मुझे अत्यन्त 
उपयोगी और आशाजनक मालूम होते हैं । यह हम सब के लिए 
कल्याणकारी हों इसी सदभावना के साथ-- 


मानव-सेवा-संघ आश्रम 
बृन्दावन 


विनीता— 
ब्डेव्तर न्क 


दिनांक : ६-३-५८ 

. अपनी प्रसन्नता किसी और पर निर्भर नहीं 
, निषेधात्मक साधन की आवश्यकता 

. निज ज्ञान का सामर्थ्ये 

. चित्त की महिमा 

' चित्त की चंचलता एवं संकल्पों की निवृत्ति 

. ज्ञान और जीवन की अभिन्नता 

. व्यक्तित्व के मोह का अन्त 

. सुख दुःख से अतीत के जीवन की खोज 

. सन्देह की निवृत्ति तथा निस्संदेहता की प्राप्ति 
, असम्भव का त्याग तथा संभव की प्राप्ति 

. गुण-दोष-युद्ध इन्द्र से मुक्ति । 

. सुख के प्रलोभन तथा दुःख के भय से मुक्ति 
. कर्तव्य का पालन एवं अकर्त्तव्य का त्याग 
जानने के सामर्थ्यं का सदुपयोग | 

. मान्यताओं से अतीत के जीव॑न की प्राप्ति 

, अपने सम्बन्ध में विकल्प-रहित निर्णय 

. स्वाभाविक एवं अस्वाभाविक आवश्यकताएं 
. निज दोष और दुःख का वास्तविक ज्ञान 


इन्द्रिय-ज्ञान का नाश एवं बुद्धि-ज्ञान. का आदर 


. आसक्ति की निवृत्ति एवं प्रेम को प्राप्ति 
. सुख-भोग की आशा का त्याग 

३८. 
३६. 
. क्षमा-प्रार्थना एवं क्षमा-शीलता का महत्व 

. अपने से भिन्न सत्ता को अस्वीकृति 

, व्यक्ति, दृश्य एवं दृष्टियाँ 

. रुचि-अरुचि के द्वन्द्व का अन्त 

. अहं और वस्तु का विभाजन 

. आसक्ति और अनासक्ति के इन्द्र का अन्त 

प्राप्त परिस्थिति द्वारा साधन-निर्माण 

. प्रवृत्ति का विलय निवृत्ति में ` 

- अशुद्धि के ज्ञान में ही शुद्धि की अभिव्यक्ति 

. अहम्‌-भाव की निवृत्ति एवं भय-प्रलोभन से मुक्ति 
« अनन्त का विधान-विवेक का आदर 

- वस्तुओं के अस्तित्व की अस्वीकृति 

- कर्तव्यनिष्ठ में ही उदारता की अभिव्यक्ति 

- संकल्प उत्पत्ति-पृति से अतीत का जीवन 

- करने में सावधान और होने में प्रसन्न 


मान्यताओं का नाश एवं प्रीति का उदय 
सामूहिक दुःख की अनुभूति का महत्व 

[ संक्रल्पों की 'उत्पत्ति-पूति में ही जीवन-बुद्धि स्वीकार करना 
और'संकल्पों से अतीत के जीवन की जिज्ञासा तथा लालसां जाग्रत न 
होना हीं चित्त की अशुद्धि है। 

> संकल्पं-पू्ति के 'सुखं की दासता ओर संकल्प-अपूति का भय मिट 
जाने पर संकल्प-उत्पत्ति-पृ्ति के जीवन से तद्रूपता नहीं रहती है। तब्रूपता 
के मिटते ही चित्त स्वतः शुद्ध होने लगता है । , 


अपने. से वस्तुओं का अधिक महत्व स्वीकार करना संकल्पों में 
आवद्ध होना है ।. अतः संकल्प रहित होने के लिए यह आवश्यक है कि 
सभी वस्तुओं से अपने को विमुख कर लिया जाय। वस्तुओं से असंग 
होते ही चित्त स्वतः शुद्ध हो जाता है।' ] 


मेरे निजः स्वरूप-परमप्रिय;: = ` : 

चित्तकी शुद्धि करा भलेही किसी को ज्ञान. न हो पर चित्त 
वीः अजुद्धि. काः तो.ज्ञानः मानवः मात्रः को है, क्योंकि यदि ऐसा-न 
होता तोः त्रित्त की/शुद्धि का'प्रश्‍्न ही 'उत्पन्न॑न होता) विज्ञारु यह 
करेना है कि हमारी अपनी दृष्टि में अपने चित्त में क्या अशुद्धि 
प्रतीत होती है । जब हम अपने चित्त को अपने. अधीन नहीं पाते 
हैं तब यह भासं होता है किः चित्त में कोई दोष है। यदि हमारा 

(चित्त हमारे अधीन होता तो हम चित्त के लगाने तथा हटाने में 
अपने को सर्वदा स्वाधीन पाते पर ऐसा करने में हम अपने को 
असमर्थ पाते हैं । हमारी असमर्थता ही हमें यह बता देती है कि 
हमारे चित्त में कोई अशुद्धि है । 
किसी में अस्वाभाविकता का आ जाना ही अशुद्धि है । इस 
दृष्टि से हमें अपनी अनुभूति के आधार पर यह जान लेना है कि 
हमारे चित्तमें क्या अस्वाभाविकता आ गई है जिससे हम अपने 
चित्त को अपने अधीन नहीं रख पाते हैं। संकल्पों की उत्पत्ति 
तथा पूति को ही हम अपना जीवन मान बैठे हैं। यद्यपि संकल्पों 
की उत्पत्ति से पूर्व भी जोवन है और संकल्प-पुतिके पर्चात्‌ भी 
जीवन है परन्तु हम उस स्वाभाबिक जीवन की ओर घ्यान नहीं 
देते और संकल्प की उत्पत्ति तथा उसकी पूर्ति की इन्द्रात्मक 
परिस्थिति को ही जीवन मान लेते हैं, यही अस्वाभाविकता है। 
इस अस्वाभाविकता के प्रभाव से ही चित्त अशुद्ध हो गया है। इस 
इष्टि से संकल्पं की उत्पत्ति-पू्ति में ही जीवन-बुद्धि स्वीकार 
करना और संकल्पों से अतोत के जीवन की जिज्ञासा तथा 
लालसा जागृत न होना ही चित्त की अशुद्धि है। 


संकल्पों की उत्पत्ति जिसमें होती है और उनकी पूर्ति जिन 

साधनों से होती है, उन दोनों का जो प्रकाशक है अथवा जिससे 
उन दोनों को सत्ता मिलतो है, उसमें जीवन-बुद्धि स्वीकार न 
करना अनुभूति का विरोध है, और संकल्पों की उत्पत्ति-पूर्ति में 
ही जीवन-बुद्धि स्वीकार. करना, यह निज अनुभुति का अनादर 
करना हैं। इस भूल से ही चित्त अशुद्ध हो गया है। अब विचार 
यह करना है कि संकल्पों की उत्पत्ति का उद्गम स्थान क्या है 
और उन संकल्पो को पूति जिन साधनों से होती है उनका स्वरूप 
या है? जिन मान्यताओं से किसी न किसी प्रकार के भेद की 

उत्पत्ति होती है उन मान्यताओं में अहम्‌-बुद्धि स्वीकार करने पर 
ही संकल्पों की उत्पत्ति होती है और जिन वस्तुओं से संकल्पों की 
पूर्ति होती है वे सभी वस्तुएं पर-प्रकादय हैं, परिवतनशील हैं और 
उत्पत्ति-बिनाशयुक्त हैं। इसी कारण संकल्प-पूर्ति का सुख संकल्प- 
उत्पत्ति का हेतु बन जाता है । उत्पत्ति-पू्ति का क्रम सतत चलता 
रहता है । उससे तद्रूप होकर प्राणी अनेक प्रकार के अभावों में 
आबद्ध होकर दीनता तथा अभिमान की अग्नि में दग्ध होता रहता 
है। संकल्पों की उत्पत्ति-पू्ति से अतीत के जीवन पर विश्वास 
हो जाय अथवा उसका अनुभव हो जाय तो प्राणी बड़ी ही 
सुगमता पूर्वक चिर-विश्राम पाकर कृत-कृत्य हो जाता है । 


संकल्पो की उत्पत्ति-पूर्ति के जीवन में सभी किसी न किसी 
प्रकार का अभाव अनुभव करते हैं यही समस्या उस जीवन से 
अतीत के जीवन की ओर प्रेरित करती है । बह प्रेरणा जिसका 
प्रकाश है उसकी सत्ता स्वीकार करना और संकल्प-उत्पत्ति-पुति 
के जीवन को केवल राग निवृत्ति का साधन मानना चित्त की 
अशुद्धि मिटाने में समर्थ है। इस दृष्टि से संकल्प-उत्पत्ति-पूति का 
जीवन अभाव रूप है और उससे अतीत का जीवन भावरूप है। 
अभाव का प्रकाशन भावरूप सत्ता से ही होता है। यदि अभाव 
की अनुभूति को वास्तविक जीवन की लालसा मान लिया जाय 
तो अभाव की अनुभूति भी वास्तविक जीवन की ओर अग्रसर 
करने में हेतु बन जातो है। इस दृष्टि से सकल्प-उत्पत्ति-पूर्ति का 
जीवन वास्तविक जीवन का साधन मात्र है और कुछ नहीं । अतः 
संकल्म-उत्पत्ति-पूतति को ही जीवन स्वीकार करना चित्त को 
अशुद्ध रखना है। यद्यपि इम स्वोकृति में निज अनुभूति का विरोध 
है, फिर भो उसका प्रभाव चित्त पर अङ्कित रहना चित्तकी 
भशुङि का स्वरूप है । 

इंस दृष्टि से चित्त की अशुद्धि जो जीवन में दिखाई देती 
है वह ऐसी वस्तु नहीं है कि मिटन संके। अवश्य मिट सकती है । 
वरकः? जब संकल्प-पूर्ति के सुख का महत्व न रहे, अपितु 
उसमें पराधीनता का दर्शन हो और संकल्प अपूर्ति का क्षोभ 
भीतं न कर सके | संकल्प-पूति के सुंख को दासता ओर 
संकल्प अपूर्ति का भय मिट जाने पर संकल्प-उत्पत्ति-पूर्ति के 
जीवन से तंद्रपता नहीं रहती है। तद्रूपता के मिटते ही चित्त 
स्वतः शुद्ध होने लंगता है। पर चित्त इतनी गहरी खाई है कि 
उसके शुद्ध, शांत तथा स्वस्थ होते समय भुक्त-अभुक्त संकल्पों के 
प्रभाव से, प्रेरित होकर संकल्पों का प्रवाह चलने लगता है। 
उसे देखकर साधक भय भीत हा जाता है और स्वं अपने आप 
अपनो तथा चित्त की निन्दा करने लगता है। यद्यपि चित्त 
निन्दनीय नहीं है,. उसमें जो भुक्त-अभुक्त संकल्पों का प्रभाव 
अङ्कित हो गया है वहीं त्याज्य है जो चित्त के शुद्ध होते समयः 
मिटने के लिए स्वयं प्रकट होता है । पर साधक भयभीत होकर 
उसे दवाने का प्रयास करता है अथवा सुखद मनो राज्य का मिथ्य 
रस लेने लगता है। उसका परिणाम यह होता है कि वह प्रभाव 
स्थिर हो जाता है, मिट नहीं पाता है और साधक चित्त-शुद्धि से 
निराश होने लगता है । अनेक प्रकार की युक्तियों से, प्रमाणों से 
इस धारणा को पुष्ट कर लेता है कि भला हमारा चित्त केसे शुद्ध 
हो सकता- है, जो स्वभाव से ही चंचल है। पर ऐसी बात नहीं 
हैःकिः चित्त शुद्ध नहीं. हो सकता । प्राकृतिक नियम के अनुसार 
चित्त स्वभाव से ही शुद्धि की ओर गतिशील होता है। इसी 
कारण चित्त मे चंचलता प्रतीत होती हैं। जब उसे अपना अभोष्ट 
रस--प्रसन्नता तथाःजीवन-मिलःजाता है तब वह्‌ सदा के लिए 
शुद्ध, शांत एव स्वस्थ हो जाता है। इस दृष्टि से चित्त हमारा 

हितैषी है, बिरोधी नहीं । उसकी निन्दा.करता अपने; प्रति घोर 
अन्याय है । चित्त-शद्धि की जिज्ञासा तथा. लालसाः उत्तरोार 
सबल तथा स्थाई रहनी चाहिए । उससे कभी निराश नहीं.हौना 
चाहिए अपितु चित्त-शुद्धि के लिए नित-नव उत्कठा तथा: उत्साह 
बढ़ता रहना चाहिए । यह नियम है कि उत्साह तथा उत्कठा में 
एक अपुर्व रस है और रस चित्त को स्वभाव से ही प्रिय है ज्यों- 
ज्यों उस रस की वृद्धि होती है त्यो-त्यों चित्त का मनोराज्य गलता 
जाता है, जिसके गलते ही चिरविश्रान्ति स्वतः आ. जाती है जो 
सभी को अभीष्ट है । न 
संकल्प-पूति के सुख की दासता और. संकल्प-उद्मत्ति के 
दुख के भय से मुक्त होने के लिए यह जान लेना अनिवार्य है कि 
संकल्प कया है ? वस्तुओं की सत्यता, सुन्दरता एवं सूख-रूपता 
का आकर्षण ही संकल्प का स्वरूप है, अथवा यों कहो कि.अपने 
से वस्तुओं का अधिक महत्व स्वीकार करना संकल्पो में आवद्ध 
होना है । अतः संकल्परहित होने के लिए यह आवश्युक है क 
सभी वस्तुओं से अपने को विमुख कर लिया. जाय । वस्तुओं स 
विमुख होते ही वस्तुओं की सत्यता तथा मुन्दरता शेष नहीं रहती, 
कारण कि वस्तुओं की असंगता प्राणी को निरलोभी बना देती है । 
निर्लोभता के आते ही वस्तुओं का मूल्य घट जाता है और फिर 
वस्तुओं की दासता शेष नहीं रहती । वस्तुओं को दासता मिटते 
ही भोग की रुचि स्वतः ही मिट जाती है और योग की लालसा 
जागृत होती है। | ४ ह 
अब विचार यह करना है कि वस्तु का स्वरूप क्‍या है ! 
वस्तु उसे कहते हैं जो उत्पत्ति-विनाशयुक्त हो, परिवर्तनशील 
एवं पर-प्रकाश्य हो । इस दृष्टि से शारीर, इन्द्रिय, प्राण, मुचं, 
बुद्धि आदि सभी. वस्तुओं के अर्थ में आ जाते हैं। इतना ही नहीं, 
जिसे हम सृष्टि कहते हैं वह. भी एक वस्तु ही है क्योंकि सृष्टि 


(७-0. In Public Domain. Chhatrasal Singh Collection 


Digtized by Muthulakshmi Research Academy 


द्‌ चित्तशुछि 


अपने को अपने आप प्रकाशित नहीं करती । हम भले ही किसी 
वस्तु से ममता करें पर वस्तु कभी अपनी ओर से हमें अपना 
नहीं कहती । इस दृष्टि से वस्तुओं से हमारी भिन्नता है, एकता 
नहीं । जिससे एकता नहीं है उसे अपना मान लेना उसकी दासता 
में आबद्ध होना है ओर कुछ नहीं। वस्तुओं की दासता ने ही 
हमें संकल्पों को उत्पत्ति ओर पूति के जीवन से तद्रूप कर दिया 
है। प्राणी वस्तुओं से ममता भले ही बनाये रके, पर उनका 
वियोग तो स्वभाव से ही हो जाता है। अतः वस्तुओं के रहते 
हुए हौ हमें उनसे असंग होजाना चाहिए, तभी लोभ, मोह आदि 
दोषों की निवृत्ति हो सकती है, जिसके होते ही चित्त स्वतः शुद्ध 
हो जाता है । 
अब विचार यह करना'है कि संकल्प तथा वस्तु में सम्बन्ध 
बया है ? वस्तुओं से संकल्प की उत्पत्ति होती है अथवा संकल्प 
में वस्तुएँ विद्यमान रहती हैं ? यदि कोई कहे कि वस्तुओं से 
संकल्प की उत्पत्ति होती है तो संकल्प विना वस्तुओं की प्रतीति 
कसे हुई? और यदि कोई यह कहे कि संकल्प से वस्तुएं उत्पन्न 
होती हैं तो संकल्प-अपूति का प्रश्‍न ही जीवन में क्यों आया ? 
अतः न तो वस्तुओं से संकल्प की उत्पत्ति सिद्ध होती है और न 
संकल्प से ही वस्तुओं की। परन्तु प्राणी संकल्प के द्वारा ही 
वस्तुओं से सम्बन्ध स्थापित करता है। सम्बन्ध उसी से हो सकता 
है जिससे किसी न किसी प्रकार की एकता तथा भिन्नता हो । इस 
दष्ट से सकल्प तथा वस्तुओं में किसी न किसी प्रकार की एकता 
और भिन्नता अवश्य है । वस्तुओं के द्वारा सुख की आशा ने 
| पा का जन्म दिया और सकल्प-पूर्ति ने वस्तु को महत्व प्रदान 
T। 
अब विचार यह करना है कि वस्तुओं के द्वारा सुख की 
आशा का जम्म कसे हुआ ? शरीररूपी बुद्धि में अहम्‌-बुद्धि हो 

जाने पर वस्तुओं की कामना स्वत; उत्पन्न होती है, क्योंकि शरीर 
और सृष्टि के गुणों की भिन्नता और स्वरूप की एकता है । इसी 
कारण शरीर से तद्रूप होने पर सृष्टि से सुख की आशा उत्पन्न 
होती है। शरीर की तद्रूपता न तो बस्तु है और न संकल्प, 
अपितु अविवेक है । इस दृष्टि से यह निविवाद सिद्ध होता है 
कि अविवेक से ही संकल्प और बस्तु में सम्बन्ध की स्थापना 
हुई । विवेकपूवंक शरीर से तद्रूपता मिट जाने पर संकल्प की 
उत्पत्ति ही नहीं होती । संकल्पों की निवृत्ति होते ही सुख-दुःख 
से अतीत, शांति के साम्राज्य में प्रवेश हो जातः है, जिसके होते 
ही भोक्ता, भोग की रुचि और भोग्य वस्तुएं इन तीनों का भेद 
मिट जाता है, क्योंकि भोक्ता से भिन्न भोग की रुचि और भोग की 
रुचि के बिना भोग्य वस्तु की प्रतीति ही संभव नहीं है । अथवा 
यों कहो कि भोग की रुचि का जो समूह है उसमें जिसने अहम 
बुद्धि को स्वीकार किया उसी को भोक्ता कह सकते हैं । भोक्ता 
में ही संकल्पों की उत्पत्ति होती है और संकल्पों की उत्पत्ति ही 
भोग्य वस्तुओं से सम्बन्ध जोड़ती है जो वास्तव में चित्त की 
अशुद्धि है । संकल्प की उत्पत्ति जिन भोग्य वस्तुओं से सम्बन्ध जोड़ 
देती है, उन वस्तुओं का अस्तित्व कया है ? ऐसी कोई भी वस्तु 
नहीं है कि जिसकी प्राप्ति अप्राप्ति में स्वतः न बदल जाय। 
अप्राप्ति उसी की हो सकती है जिसका स्वतन्त्र अस्तित्व न हो । 
इस दृष्टि से किसी भी वस्तु का स्वतन्त्र अस्तित्व ही सिद्ध नहीं 
होता । स्वतन्त्र अस्तित्व उसी का हो सकता है, जिससे वस्तुओं 
की उत्पत्ति हो और जिसमें वस्तुएं बिलीन हों। वस्तुओं की 
उत्पत्ति के भूल में जो अनुत्पन्न तत्व है, उसी की स्वतन्त्र सत्ता 
हो सकती है। उस स्वतन्त्र सत्ता को जो स्वीकार कर लेता है, 
बह बड़ी ही सुगमतापूर्वक वस्तुओं से भसंग हो जाता है। बस्तुओं 

से असंग होते हीं चित्त स्वत: शुद्ध हो जाता है । वस्तुओं-से संग 
कीं स्थापना 'कब हुई थी, इसकां ज्ञान संभव * नहीं है, ' किन्तु 
वस्तुओं से असंगता हों सकती हैं "इससे यह मानं ही लेना पड़ता 
हैं कि वस्तुओं का संग स्वीकार किया गया है और उसका परिः 
णाम यह हुआ है कि चित्त अशुद्ध हो गया है, जिसके होने से 
जीवन पराधीनता, जड़ता आदि दोषों में आबद हो गया है, जो 
किसी को भी स्वभाव से प्रिय नहीं है। इसी कारण 'चित्त-शुद्धिः 
का प्रश्‍त जीवन का प्ररन हैः। उसे वर्तमान में ही हल करना" है । 
बह तभी सम्भव -होगा जब . संकल्प की उत्पत्ति और पूर्ति . के 
इन्द्रात्मक सुख-दुःख-युक्त जीवन से अतीत के जीवन को [प्राप्त 
करें, जो विवेक-सिद्ध है.। . 

३-५-५६: 

[ सर्वाश में चित्त. कभी अशुद्ध नहीं होता ! अतः चित्त को शुद्धि 
से किसी को निराश नहीं . होना चाहिए और न हार स्वीकार करनी 
चाहिए, अपितु चित्तशुद्धि की उत्कट लालसा को सवल तथा स्थायी 
वनाना चाहिए । 

संकल्पःपूति का सुख जड़ता' उत्पन्न करता है और नवीन संकल्पों 
की पुनराधृत्ति की प्रेरणा देता है । उस'जड़ता का नाश संकल्प-अपूंति की 
वेदना से होता है । पर असावधानी के कारण यदि; साधक संकल्प-अपूति 
के दुख से. भयभीत होजाय तो वह: संकल्प-पूति की दासता में आबद्ध हो- 
जाता. है । > 


“जिन संकल्पों से किसी अप्राप्त वस्तु, अवस्था आदि का आह्वान 
होने लगता है वे अशुद्ध संकल्प हैं, और जो. संकल्प सभी अवस्थाओं से 
अतीत के जीवन कीं जिज्ञासा जागृत करते हैं, वे शुद्ध संकल्प हैं । 

` शुद्ध तथा आवश्यक संकल्प की पूर्ति का प्रयत्न आरम्म होते ही 
अनावश्यक तथा अशुद्ध संकल्पों का प्रवाह बड़े वेग से उठने लगता है। 
पर साधक को भयभीत' तथा निराश नहीं होना चाहिये क्योंकि जिस 
ज्ञान से चित्त. के विकारों का बोध होता है उसी ज्ञान में चित्त को 
निविकार बेनांने की सामर्थ्यं विद्यमान है। ] , 

सेरे निज स्वरूप परमप्रिय, 


सर्वांश में चित्त कभी भी अशुद्ध नहीं होता । यदि ऐसा 
होता तो चित्त की शुद्धि का प्रश्‍न ही उत्पन्न नहीं होता । इससे 
यह समझ लेना चाहिए कि चित्त में जो अशुद्धि भासती है वह 
उसके किसी अंशमात्र में है। जिस ज्ञान मे चित्त की अशुद्धि को 
जानते हैं उसी ज्ञान में चित्त को शुद्ध करने की सामर्थ्य निहित 
है | पर कब? जब चित्त की अशुद्धि के कारण की खोज की जाय। 
चित्तशुद्धि की उत्कट लालसा अशुद्धि के कारण की खोज करने 
भें समर्थ है । कारण कि शुद्धि की लालसा अशुद्धिजनित सुख 
की रुचि को खा लेती है। उसके मिटते ही अशुद्धि का कारण 
स्पष्ट विदित हो जाता है, जिसके होते ही अशुद्धि का कारण 
स्वतः मिटने लगता है और उसके मिटते ही चित्त शुद्ध हो जाता 
है । अतः चित्ता की शुद्धि से किसी को निराश नहीं होना चाहिए 
और न हार स्वीकार करनी चाहिए, अपितु चित्तशुद्धि की उत्कट 
लालसा को सवल तथा स्थाई बनाना चाहिए । 

यह नियम है कि जिस ज्ञान से चित्त की अशुद्धि का 
कारण विदित होता है वह नित्य है, स्वाभाविक है, भौतिक दृष्टि 
से प्राकृतिक विकास (है, अध्यात्म-दुष्टि से अपने ही स्वरूप की 
महिमा है और आस्तिक दृष्टि से अनन्त की अहैतुकी कृपाशक्ति 
` है। हमें उस ज्ञान का आदर करना चाहिए, क्योंकि वही हमारा 
बास्तविक पथ-प्रदशंक है। इतना ही नहीं, उसे तो निज की ही 
सम्पत्ति समझना चाहिए, अर्थात्‌ उससे अत्यन्त आत्मीयता हो, 
उसका कभी भी बिरोध न हो तो बड़ी ही सुगमतापूर्वक चित्त- 
शुद्धि की साधना में सफलता प्राप्त हो जाती है। 


संकल्प-पू्ति का सुख जडता उत्पन्न करता है और नबीन 
संकह्पों की पुनरावृत्ति की प्रेरणा देता है, अर्थात्‌ जिन संकल्पों की 

पर्ति अनेक बार हो चुकी है, उनकी वास्तविकता का परिचय 
नहीं होने देता, अपितु संकल्प-पूर्ति के सुख का राग ही उत्पन्न 
कर पराधीन बना देता है, जिससे प्राणी परिस्थितियों की दासता 
से मुक्त नहीं हो पाता, किसी न किसी परिस्थिति का आवाहन 
ही करता रहता है | परन्तु जब संकल्प-अपू्ति का चित्र सामने 
आता है और उसकी पूर्ति से प्राणी को निराशा होने लगती है 
तब संकल्प-पूर्ति से उत्पन्न हुई जड़ता मिटने लगती है भौर एक 
. नवीन चेतना उदित होती है । यद्यपि संकल्प-अपूर्ति की घड़ियां 
बड़ी ही दुःखद प्रतीत होती हैं, किन्तु उसी से वास्तविक जीवन 
की ओर गतिशील होने के लिए प्रकाश मिलता है । इस दृष्टि से 
संकल्प-अपूति की वेदना भी जीवन का एक आवश्यक अग है । 
साधक को उससे भयभीत नहीं होना चाहिए । 
संकल्प-पू्ति का सुख साधन-पथ में अग्रसर होने वाले साधक 
के लिये विश्राम का क्षण है, उसी को जीवन मान कर ठहरना 
नहीं चाहिए । विश्राम का क्षण सुखद है, इसमें सन्देह नहीं है 
और वास्तविक उद्योग की सामर्थ्यं के लिए उसकी आवश्यकता 
भी है, जिससे साधक अपने अभीष्ट लक्ष्य तक पहुँच सके । संकल्प ` 
अपू्ति की वेदना संकल्प-पूर्ति के सुख से मुक्त करके साधक को 
अपने अभीष्ट लक्ष्य तक पहुँचने के लिए नवीन स्फूर्ति प्रदान 
करती है । इस दृष्टि से संकल्प-पूर्ति तथा अपूर्ति दोनों में ही उस 
अनन्त का मंगलमय विधान निहित है । 
यद्यपि संकल्प-पृति का सुख सभी को प्रिय होता है और 
संकल्प-अपूर्ति का दुःख किसी को भी अभीष्ट नहीं है, परन्तु 
संकल्प-पूर्ति का वह अंश जो संकल्प-पूति की वास्तविकता का 
परिचय देने में समर्थं होता हैं, साधक के लिए हितकर है अर्थात्‌ 
संकल्प-पति में कितना सुख है, इसका बोध हो जाता है। पर यचि 

'उसी.को जीवच.मान लिया जाय तो संकल्प-प्ति से जड़ता आ 


जाती है, क्योंकि जिन वस्तुओं से संकल्प पूरा होता है उनसे 
तादात्म्य हो जाता है और उनका महत्व इतना बढ़ जाता है कि 
वस्तुओं से अतीत भी कोई जीवन है, इसकी चेतना नहीं रहती । 
उस जड़ता का नाश संकल्प-अप्‌ति की वेदना से होता हे। इस 
दृष्टि से संकल्प-अपूति बड़ ही महत्व की वस्तु है.। पर -असाव- 
'घानी के कारण यदि साधक संकल्प-अपूतति के दुःख से भयभीत 
हो जाय तो वह बेचारा संकल्प-पूत्ति की दासता में आबद्ध हो 
जातां है। अतः बड़ी ही सावधानीपूर्वक इस वात का ध्य़ान 
रखना चाहिए कि संकल्प-अपू्ति से वेदना चाहे जितनी हो पर 
संकल्प-पति की आशा नहीं करनी चाहिए । संकल्प-पति से 
निराशा आ जाने पर वस्तुओं से अतीत के जीवन की जिज्ञासा 
तथा लालसा स्वतः जागृत होती है, जो संकल्प-पूर्ति के राग को 
खा जाती है, ओर जिसके वाद जिज्ञासा की पूर्ति स्वतः हो 
जाती है। [ 
संकल्प-उत्पत्ति किसी अप्राप्त की प्राप्ति के लिए प्रेरित 
करती हैं, अर्थात्‌ प्राप्त परिस्थिति में असन्तोष उत्पन्न कर देती 
है। ऐसी दशा में या तो किसी अप्राप्त वस्तु-अवस्था आदि का 
आवाहन होने लगता है अथवा सभी अवस्थाओं से अतीत के 


` जीवन की लालसा जागृत होती है। जिन संकल्पों से किसी 


अप्राप्त वस्तु, अवस्था आदि का आंवाहन होने लगता है, वे 
संकल्प-अशुद्ध हैं और त्याज्य हैं, क्योंकि वे जड़ता तथा पराधीनता 


-की ओर ले जाते हैं और जो संकल्प सभी अवस्थाओं के अतीत 
के.जीवन की जिज्ञासा जागृत करते हैं, वे शुद्ध संकल्प हैं । यह 
नियम है कि अशुद्ध संकल्प मिट जाने पर शुद्ध संकल्प स्वतः पूरे 


हो जाते हैं । 


अशुद्ध संकल्मों के त्याग में शुद्ध संकल्पो की पूर्ति की 

सामर्थ्यं निहित है और शुद्ध संकल्पों की पूर्ति के सुख के त्याग 
में निविकल्प होने का सामर्थ्यं निहित है । निविकल्पता आ जाने 
पर सुख-दुःख गल कर चिरशान्ति में विलीन हो जाते हूँ और 
चित्त की अशुद्धि स्वतः मिटने लगती है । 


अनावश्यक तथा अशुद्ध सकल्पों के त्याग से चित्त-शुद्धि 
की साधना आरम्भ होती है। प्राकृतिक नियम के अनुसार 
अश॒द्ध संकल्पों के त्याग से उन शुद्ध संकल्पों की पूति स्वतः हो 
जाती है, जिनका राग संकल्प-पूति के विना मिट ही नहीं 
सकता । अनावश्यक संकल्प शुद्ध ही क्यों न हों, पर वे परिस्थिति 
के अनुरूप आवश्यक शुद्ध संकल्पों की पूर्ति में बाधक होते 
क्योंकि अनावश्यक संकल्पों से प्राप्त शक्ति का ह्लास हो जातां 
। जो शक्ति शुद्ध सकल्पों को पूर्ति के लिए मिली थी, वह 
व्यर्थं ही नष्ट हो जाती है । इस दृष्टि से अनावश्यक संकल्पो 
का त्याग अनिवार्य है। अशुद्ध संकल्पों से अकत्तेव्य का जन्म 
होता है, जो कत्तव्य-परायणता से तो विमुख कर ही देता हैं 
साथ ही अवनति की ओर' भी ले जाता है, अर्थात्‌ वर्तमान 
वस्तुस्थिति से भी गिरावट की ओर ले जाता है। इस दृष्टि से 
अजुद्ध और अनावश्यक, दोनों हीं प्रकार के, संकल्प त्याज्य हैं । 
अनावश्यक तथा अशुद्ध संकल्पों के त्याग का उपाय कया 
है? आवश्यक सकल्पों को परिस्थियों के अनुसार, पवित्र भाव 
से, लक्ष्य पर दृष्टि रखकर कत्तंव्य-बुद्धि से पूरा कर डालनां 
चाहिए । आवश्यक संकल्प" वही है जिसको पुरा करने का 
सामर्थ्यं प्राप्त हो और जिसका सम्वन्ध वर्तमान से हो, जिसको 
बिना पूरा किए हम किसी भी प्रकार रह न सकं और जिसके 
प्रे होने में क्सी का अहित न हो। इस दृष्टि से आवश्यक 
संकल्पो की पूर्ति में साधक परतन्त्र नहीं है । आवश्यक संकल्प 

प्रे हो जाने पर विद्यमान राग की निवृत्ति हो जाती है, जिसके 
होते ही अशुद्ध संकल्प स्वतः मिट जाते हैं। अतः बड़ी ही तत्प- 
रतापर्वक आवश्यक संकल्प पूरा कर डालना चाहिये । आवश्यक 
संकल्पों की पूर्ति में प्राकृतिक विरोध नहीं है । असावधानी और 
आलस्य के कारण ही आवश्यक संकल्प पूरे नहीं होते, तब अना- 
वश्यक और अशुद्ध संकल्प उठने लगते हैं जो प्राप्त सामथ्य का 
ह्लास तथा दुरुपयोग कराने में हेतु बन जाते हैं, जिससे चित्त 
में उत्तरोत्तर अशुद्ध ही बृद्धि पाती है। इस दृष्टि से आवश्यक 
संकल्यों का पूरा करना अत्यन्त आवश्यक है । 


शुद्ध तथा आवइ्यक संकल्प की पूर्ति का प्रयत्न आरम्भ 
होते ही अनावश्यक तथा अशुद्ध सकल्पों का प्रवाह बड़े ही वेग से 
उठने लगता है । साधक उसे देख भयभीत हो जाता है और 
बलपुर्वक उस प्रवाह को मिटाने का उद्योग करने लगता है पर 
बेचारा सफल नहीं होता । ऐसी दशा में यह आवश्यक हो जाता 
है कि संकल्पों का जो प्रवाह उठ रहा है, उससे असहयोग कर 
लिया जाय । वह तभी सम्भव होगा जब साधक को यह विश्वास 
हो जाय कि भृक्त-अभुक्त इच्छाओं के प्रभाव से ही दबे हुए संकल्प 
मिटने के लिये उठ रहे हैं, यह नवोन संकल्पों की उत्पात्त नहीं 
है । संकल्प-पूर्ति-अपूर्ति के सुख-दुःख का जो भोग है, उसी से 
भुक्त-अभुक्त इच्छाओं का प्रभाव चित्त में अंकित हुआ है। जब 
साधक चित्त-शुद्धि की साधना में प्रवृत्त होता है, तब चित्त में 
स्बतः एक स्फूति आती है, जिससे अंकित प्रभाव मिटने के लिए 
प्रकट होने लगता है। पर साधक इस रहस्य को बिना जाने 
बलपूर्वक संकल्पो. के उस प्रवाह को रोकने लगता है | इतना ही 
नहीं, वह अशुद्ध संकल्पां से भयभीत होकर चित्त की निन्दा 
करने लगता दै भोर शुद्ध संकल्यों का सुसर भोगने लगता है । 

उसका परिणाम यह होता है कि जो दबी हुई अशुद्धि मिट रही 
थी, वह ज्यों को त्यों अंकित रह जाती है । ऐसी दशा में साधक 
को बड़ी ही सावधानी पूर्वक चित्त-शुद्धि के लिए अथक प्रयत्न 
करना चाहिए । उससे निराश नहीं होना चाहिए, अपितु 
प्रयत्नशील बने रहने के लिए नित-नव उत्कंठा तथा उत्साह 
बढ़ना चाहिए । 

प्राकृतिक नियम के अनुसार ऐसी कोई अशद्धि है ही नहीं 
जो स्वतः न मिट जाय, पर अशुद्धि-जनित जो सुख है उसका 
त्याग हम नहीं करते, इस कारण अशुडि की पुनरावृत्ति होती 
रहती है। यदि अशुद्धि की स्वतन्त्र सत्ता न स्वीकार की जाय 
और अशुद्धि-जनित जो सुख है उसको न अपनाया जाय तो बड़ी 
ही सुगमता पूर्वक अशुद्धि सदा के लिए मिट जाती है | 


चित्त की अशुद्धि का ज्ञानही तब होता है जब चित्तशुद्धि 
की साधना आरंभ होती है । अतः चित्त की अशुद्धि को जान- 
कर यह नहीं समझना चाहिए कि चित्त शुद्ध नहीं हो रहा है, 
क्योंकि चित्त को एकाग्रता की साधना करते समय ही चित्त 
की चंचलता का बोध होता है और चित्त को ,निर्मेल करते 
समय ही उसकी मलिनता भासती है । चित्त की चंचलता तथा 
मलिनता का बोध चित्त की एकाग्रता तथा निर्मलता का साधन 
है, क्योंकि जिस ज्ञान से चित्त के विकारों का बोध होता है 
उसी ज्ञान में चित्त को निविकार बनाने का सामर्थ्यं विद्यमान 
है; क्योंकि वह ज्ञान जिसकी देन है वह सर्वसमं है । 


अपनी-अपनी धारणा के अनुसार कोई उस ज्ञान को 
भौतिक विकास मानकर, कत्तंव्यपरायण होकर, अशुद्धि का अंत 
कर देता है। कत्तंब्यपरायणत्ा विद्यमान राग को मिटाकर 
बिश्राम प्रदान करती है, जिससे चित्त स्वत्तः शान्त, स्वस्थ 


CC-0. In Public Domain. Chhatrasal Singh Collection 


Digtized by Muthulakshmi Research Academy 
१६ .- ¦ चित्तशुद्धि ` ` 


तथा शुद्ध हो जाता है, क्योंकि विश्राम मिलने पर आवश्यक शक्ति 
का स्वतः विकास होता है, जो चित्त को शुद्ध करने में समर्थ है, 
` कोई.उस ज्ञान को तिज विवेक का प्रकाशं मानकर अविवेक- 
जनित अशुद्धि का. अन्त करने में समर्थ होता है, .कारण'कि 
विवेक असंगता प्रदान करता है.। असंगता प्राप्त होते ही. चिर- 
शान्ति स्वतः आ जाती है। यह नियम है कि शान्ति सब प्रकार 
का सामर्थ्य प्रदान करने में समर्थ. है । अतः विवेकी का चित्त 
बड़ी सुगमतापूर्वंक शुद्ध हो जाता हैं। कोई उस ज्ञान को:अनंत 
की अहैतुकी कृपा-शक्ति मानता है और उसी का आश्रय लेकर 
निर्चिन्त हो ज़ाता है अतः" उसे यहं विश्‍वास हो जाता हैँ कि 
अनन्तः की ` कृपा-शक्तिः स्वतः चित्त को शुद्ध, शान्त ` तथा 
स्वस्थ बनाः रही है । ` IER ‘Fp tm 
४-३-५६ 

सामर्थ्यं का विकास एवं उसका उपयोग 


[ ज्यों-ज्यों चित्त में शुद्धता आती जाती है त्यों-त्यों सामर्थ्यं का 
विकास अपने आप होता जाता है। चित्त में अशुद्धि सामर्थ्यं के दुरुपयोग 
से आती है । सामर्थ्यं का दुरुपयोग न करने पर सदुपयोग स्वतः होने 
लगता है । संकल्प अपू्ति का दुःख हम हषं पूर्वक सहन नहीं कर पाते । 
संकल्प-पू्ति को ही सब कुछ मान बेठते हैं इसी कारण सामर्थ्यं के दुरु- 
पयोग में प्रवृत्ति होती है । ] 

सेरे निज स्वरूप परमप्रिय, - 

ज्यों-ज्यों चित्त में शुद्धता आती जाती है त्यों-त्यो 
सामर्थ्यं का विकास अपने आप होता जाता है, क्योंकि शुद्धि में 
शांति और शांति में सामर्थ्यं स्वतः सिद्ध है । यदि सामर्थ्यं का 
सदुपयोग केवल संकल्प-पूति अर्थात्‌ सुख-भोग के लिए किया 
जाय तो पराधीनता आदि अनेक दोष उत्पन्न हो जा येगे जो 
चित्त की शुद्धि में बाधक होंगे। इसलिए सामर्थ्यं का उपयोग. 
संकह्पःपृ्ति-मात्र में ही नहीं करना चाहिए, क्योंकि संकल्प-पूर्ति 
से जितना सुख मिलता है उससे कहीं अधिक शांति संकल्प- 
निवृत्ति से प्राप्त होती है। सुख और शांति में एक बड़ा अन्तर 
है--सुख प्राणी को पराधीनता, जड़ता, मृत्यु एवं आसक्ति की 

ओर ले जाता है और शान्ति उसे स्वाधीनता, चिन्मयता अम- 
रत्व एवं प्रेम की ओर अग्रसर करती है । इस दृष्टि से सुख की 
अपेक्षा शान्ति कहीं अधिक महत्व की वस्तु है । वह तभी सुर- 
क्षित रह सकती है.जब संकल्पों की पूर्ति के सुख को अधिक 
महत्व न दिया जाय । जब सँकल्प-पूरति के सुख की दासता नहीं 
रहती, तब संकल्प-उत्पत्ति तथा अपूर्ति का दुःख स्वयं निर्जीव 
हो जाता है । इस प्रकार सुख-दुःख का प्रभाव मिटते ही जिज्ञासा 
तथा लालसा स्वतः जागृत होती है । यदि साधक शांति में रमण 
करने लगे, तो जिज्ञासा तथा ' लालसा दब जायेंगी । जिज्ञासा 
तथा लालसा में शिथिलता आते ही किसी त्र किसी प्रकार का 
संकल्प उत्पन्न हो जायगा, जिससे शांति भंग हो जायगी । अतः 
उसे संकल्पों की अपूर्ति के दुःख से भयभीत नहीं होना चाहिए, 
उनकी पूर्ति के सुख में आबद्ध नहीं होना चाहिए और उनको : 
निवृत्ति को शांति में रमण नहीं करना चाहिए । 
चित्त में अशुद्धि सामर्थ्यं के दुरुपयोग से आती है और 
शुद्धि स्वाभाविक है। सामर्थ्यं के दुरुपयोग का आरम्भ कब हुआ 
यह नहीं कहा जा सकता, पर यदि सामर्थ्यं का दुरुपयोग 'न 
किया जाय, तो चित्त शुद्ध हो जाता है । अतः सामर्थ्य का दुरु- 
पयोग ही चित्त की अशुद्धि में हेतु है। सामर्थ्य का दुरुपयोग न 
करने पर सदुपयोग स्वतः होने लगता है । अव यदि कोई यह 
कहे कि हम तो असमर्थ हैं, तो प्राकृतिक नियम के अनुसार 
सर्वांश में असमर्थता किसो भी व्यक्ति में नहीं होती और यदि 
. उसे असमर्थ स्वीकार कर भी लिया जाय तो भी यह तो मानना 
- ही होगा कि असमर्थता से किसी प्रकार का अहित नहीं हो 
सकता, अर्थात्‌ असमर्थता से भकतंव्य का जन्म ही नहीं हो 
सकता । असमर्थं प्राणी तो स्वतः ही उस पर निर्भर हो जाता 
है, जो सबंसमर्थ है । इस इष्टि से असमर्थता से चित्त अशुद्ध 

नहीं होता, अपितु सामर्थ्य के दुरुपयोग से ही चित्त अशुद्ध होता 
है । कर््तव्य-पालन में असमर्थता की बात मन में तभी आती 
है जब हम प्राप्त सामर्थ्यं का व्यय सुख-भोग में करने लगते हैं । 
असमर्थता के कारण हमारा चित्त अशुद्ध हो गया, यह बात 
किसी प्रकार युक्तियुक्त नहीं है । असमर्थता-काल में जो निर्भे- 
रता प्राप्त होती है, वही सामथ्यं के सदुपयोग से भी प्राप्त होती 
है, क्योंकि सामर्थ्यं के सदुपयोग से सामर्थ्यं का अभिमान गल 
जाता है । इस दृष्टि से चित्तशुद्धि में असमर्थता और सामर्थ्यं 
के सदुपयोग का समान स्थान है। 

अब विचार यह करना है कि सामर्थ्य के सदुपयोग और 
दुरुपयोग का अर्थ क्या है ? स्वाधीनता, चिन्मयता एवं अमरत्व 
से विमुख होकर वस्तु, अवस्था, परिस्थितियों के द्वारा सुख- 
भोग में सामर्थ्यं का व्यय करना ही उसका दुरुपयोग है । ऐसा 
करने से प्राणी जड़ता, पराधीनता एवं मृत्यु आदि दोषों में 
आवद्ध हो जाता है, जो किसी को भी अभीष्ट नहीं हैं । इतना 
ही नहीं, सुख-भोग से प्रमाद, हिसा आदि विकार स्वतः उत्पन्न 
हो जाते हैं, जिससे अपना अकल्याण और समाज का अहित 
होने लगता है और यदि प्राप्त सामर्थ्यं से किसी का अहित न हो 
हमारी प्रसन्नता किसी और पर निर्भर न हो, अर्थात्‌ जिससे 
नित्य सम्बन्ध तथा आत्मीयता नहीं है, उस पर निर्भर न हो 
तो यह सामर्थ्यं का सदुपयोग है। इतना ही नहीं, प्राकृतिक 
नियम के अनुसार प्राप्त सामर्थ्यं किसी असमर्थ को धरोहर है । 
वह किसी के काम आनी चाहिए अर्थात्‌ सर्व-हितकारी प्रबृत्ति 
में ही सामर्थ्यं का सदव्यय है। सामर्थ्य का सदुपयोग होते ही 
हिसा जैसा भयंकर दोष स्वतः मिट जाता है, जिसके मिटते ही 
स्नेह की एकता अपने आप आ जाती है। स्नेह की एकता से भेद 
गल जाता है। उसके गलते ही सब प्रकार के भय और संघर्ष 

मिट जाते हैं, जिनके मिटते ही चिर-शान्ति की स्थापना स्वतः 
हो जाती है,जिसमें अपना कल्याण तथा सभी का हित निहित है। 
अब विचार यह करना है कि सामर्थ्यं के दुरुपयोग में 
हमारी प्रवृत्ति ही क्यों होती है? संकल्प-अपूति का जो दुःख है 
उसे हम हर्ष पूर्वक सहन नहीं कर पाते और यह भूल जाते हैं कि 
संकल्प-अपूर्ति में भी हित है । संकल्प-पूर्ति को ही सब कुछ मान 
बैठते हैं, इसी कारण सामर्थ्यं के दुरुपयोग में प्रवृत्ति होती है । 
यद्यपि संकल्प-पू्ति में वस्तु, व्यक्ति आदि का ही महत्व बढ़ता है 
जिससे चित्त में लोभ, मोह आदि विकार उत्पन्न हो जाते हैं, फिर _ 
भी संकल्पःपू्ति को ही महत्व देकर प्राणी चित्तको अशुद्ध करता 
रहता है। ` 

अब यदि कोई यह कहे कि संकल्प-पूर्ति भी तो जीवन का 

एक आवश्यक अंग है, क्योंकि कुछ संकल्प ऐसे भी तो उठते हैं 
कि जिनका पूरा होना अनिवार्यं है । जिन संकल्पों का पूरा होना 
अनिवार्य है, वे तो प्राकृतिक नियम के अनुसार स्वतः पूरे हो 
जाते हैं। जो संकल्प स्वतः पूरे होते हैं, यदि उनकी पूर्ति के 
सुख में हम अपने को आवद्ध न करें तो संकल्पों की पूर्ति भी 
संकल्प-निबृत्ति का साधन बन जाती है। अतः संकल्प भले ही 
पूरे हों, पर उनकी पूर्ति का महत्व चित्तमें अंकित न होतो बड़ी 
सुगमता पूवंक अनावश्यक संकल्प मिट जाते हैं, जिनके मिटते 
ही संकल्प-पूर्ति-अपूर्ति में कोई भेद ही नहीं रहता और साधक 
उस ज़ीवन का अधिकारी हो जाता है जो संकल्प-उत्पत्ति तथा 
पूर्ति से पूर्व है, जिसमें किसी प्रकार का अभाव नहीं है। इस इष्टि 
से संकल्प-पूति का जीवन में स्थान भले ही हो, पर उसका 
कोई विशेष महत्व नहीं है : इस रहस्य को जान लेने पर साधक 
बड़ी ही सुगमतापूर्वक संकल्प-पूर्तिके प्रभाव से मुक्त हो जाता है । 

संकल्प-पूर्ति के अभाव से मुक्त होते ही सभी परिस्थितियों 
से अपना महत्त्व बढ़ जाता है, अर्थात्‌ वस्तु आदि की दासता मिट 
जाती है, जिसके मिटते ही निर्लोभता, निर्मोहता आदि दिव्य गुण 
स्वतः आने लगते हैं और जिससे बड़ी ही सुगमतापूर्वक चित्तशुद्ध 
हो जाता है। परन्तु यदि साधक उन गुणों का उपभोग करने लगे 
तो परिच्छिन्नता में आबद्ध होकर चित्त को अशुद्ध कर लेता है, 
अर्थात्‌ उसका अहमु-भाव पुष्ट हो जाता है । यद्यपि अहम्‌-भाव 
का महत्त्व परिस्थितियों की दासता से मुक्त करने में समर्थ है, 
परन्तु यदि उसी को जीवन मान लिया जाय तो अनेक प्रकार के 
भेद उत्पन्न होते हैं, जिनके होते ही चित्त में राग-दवेष आदिविकार 
उत्पन्न हो जाते हैं। इस दृष्टि से अहम्‌ का महत्त्व चित्त को अशुद्ध 
ही करता है । जैसे कोई सारी नदी को पार कर किनारे पर आकर 
इब जाय, वही दशा उस साधक की होती है जो परिस्थितियों की 
दासता से मुक्त हो अहम्‌-भाव की पूजा में लग जाता है। उसका , 
परिणाम यह होता है कि साधन-श्रणालियों में, विचारधारा में जो 
महानता होती है, जिससे साधक को सिद्धि मिलती है, जो आदर- 
णीय है, उसमें जब अहम्‌-भाव की छाप लग जाती है, तब अहम- 
भाव के दोष उन पद्धतियों में आ जाते हैं और पद्धतियों की 
महानता के आधार पर साघकों में मिथ्या अभिमान आ जाता है, 
जिसके आते ही स्नेह की एकता मिट जाती है । उसके मिटते हो 
संघर्ष उत्पन्न हो जाते हैं और साधक-गण अपनी-अपनी पद्धतियों 
के नाम लेकर उनकी महिमा गाते रहते हैं पर पद्धतिऔर जीवन 
में इतनी भिन्नता हो जाती है कि जिस पद्धति की वे महिमा गाते 
हैं उसका घोर विरोध उन्हीं के जीवनद्वारा स्वतः होने लगता है 
अर्थात्‌ जो कहते हैं, जो मानते हैं और जिसका प्रचार करते हैं। 
उसका प्रभाव उनके जीवन में लेशमात्र भी नहीं रहता । उसक 

परिणाम यह होता है कि मस्तिष्कं तथा हृदय में संतुलन नहीं 
रहता जिससे चित्त अशुद्ध हो जाता है। अहम्‌ का पुजारी साधक 
पद्धति और जीवन में भेद होने पर भी पद्धति के नाम पर अपने 
प्राण तक दे देता है पर दूसरों के द्वारा अपनी पद्धति का विरोध 
नहीं सहन कर सकता, अर्थात्‌ अपनी पद्धति के प्रति उसकी 
इतनी आसक्ति हो जाती है कि वह दूसरी पद्धतियों का अनादर 
करता है और अपनी पद्धति का अनुसरण स्वयं नहीं कर पाता, 
पर दूसरे से अपनी पद्धति मनवाने के लिये जो नहीं करना 
चाहिए वह भी करता है। यह पद्धतियों की आसक्ति का 
परिणाम है, जिसका जन्म चित्त की अशुद्धि से हुआ है । 

यद्यपि प्रत्येक पद्धति किसी न किसी साधक के लिये हित- 
कर अवश्य है, परन्तु ऐसी कोई पद्धति हो ही नहीं सकती जो 
सर्वांश में सभी के लिये हितकर सिद्ध हो, क्योंकि पद्धति की _ 
उत्पत्ति व्यक्ति की योग्यता, रुचि एवं परिस्थिति आदि से होती 
है । सर्वाश में समान योग्यता, रुचितथा परिस्थिति दो व्यक्तियों 
की भी नहीं होती, तो फिर किसी पद्धति को इनता महत्त्व देना 
कि उसे सभी मानलें, यह उसपद्धति के समर्थक के अहम्‌-भाव का 
विकार है । इस कारण जब तक अहम्‌-भाव रूपी अणु न तोड़ 
दिया जाय, तब तक न तो चित्त ही शुद्ध हो सकता है और न 
दिव्य चिन्मय जीवन से ही अभिन्नता हो सकती है । अतः चित्त- 
शुद्धि के लिए जहाँ संकल्प-पुत्ति के महत्त्व का विरोध है, वहां 
अहम्‌-भाव के महत्त्व का भी घोर विरोध है। अहम्‌ को महत्व 
देना अनन्त से विमुख होना है और चित्त को अशुद्ध करना है । 
चित्त के अशुद्ध रहते हुए किसी को भी न तो चिर-शान्ति तथा 
सामर्थ्यं मिल सकती है और न अमरत्व तथा अगाध अननत रस 
को उपलब्धि हो सकती है । इस दृष्टि से चित्त-शुद्धि अत्यन्त 

आवश्यक है । पर वह तभी सम्भव होगा जब अहम्‌ अनन्त को 
समपित कर दिया जाय। उसके लिए साधक को संकल्प की 
पूर्ति, अपूति एवं निवृत्ति से अतीत के जीवन पर अविचल 
विश्वास करना अनिवार है । 


५-५-५६ 

व्यक्तित्व की दासता एवं गुणों का अभिमान 


[ गुणों का अभिमान भेद उत्पन्न करता है। गुणों के अभिमान 
से व्यक्तित्व का महत्त्व बढ़ता है। व्यक्तित्व की दासता साधक को अधि- 
कार लालसा में आबद्ध कर देती है।, यदि उसके अधिकार की पूर्ति हो 
गई तो राग में आबद्ध हो जाता है, अधिकार की पूर्ति नहीं हुई तो क्रोध 
की अग्नि में जलने लगता है। राग और क्रोध दोनों ही चित्त को अशुद्ध 
कर देते हैं । 

व्यक्तित्व की दासता का अन्त करने के लिए गुणों के अभिमान 
को गलाना पड़ेगा । 

गुणों का अभिमान दोषों की भूमि में उपजता है | दोषों की भूमि 
` पर-दोष-दशंन से सुरक्षित रहती है । पर-दोष-दर्शन करने वाली दृष्टि 
सीमित गुणों को महत्त्व देने से उत्पन्न होती है । | 


मेरे निज स्वरूप परमप्रिय, 


गुणों के अभिमान तथा सीमित प्रीति से चित्त अशुद्ध होता 
है। गुणों का अभिमान शरीर और विएव में, व्यक्ति और 
समाज में, दो वर्गो में, दो 'सम्बन्धियों में, दो दलों में परस्पर 
किसी न किसी प्रकारं का भेद अवश्य उत्पन्न करता है इतना 
ही नहीं, जिज्ञासा की अपूर्ति और कामना की उत्पत्ति में भी 
गुणों के अभिमान से उत्पन्न भेद ही हेतु है । प्रेमी और प्रेमास्पद 

के बीच में यदि कोई दूरी उत्पन्न करता है तो वह गुणों का 
अभिमान ही है । इस दृष्टि से गुणों के अभिमान का साधक के 
जीवन में कोई स्थान ही नहीं है, अर्थात्‌ वह सर्वथा त्याज्य है । 
यह नियम है कि गुणों के अभिमान तथा सीमित प्रीति से 
चित्त में किसी न किसी प्रकार की अशुद्धि अवश्य आ जाती हैं, 
` क्योंकि गुणों के अभिमान से व्यक्तित्व का महत्व बढ़ता है और 
सीमित प्रीति से द्वेष की उत्पत्ति होती है जिससे वेर-भाव उत्पन्न 
हो जाता है जो समस्त संघर्षो का मल है। यद्यपि व्यक्ति 
समाज के अधिकारों का पुञ्ज है, और कुछ नहीं, परन्तु व्यक्तित्व 
की दासता साधक को अधिकार-लालसा में आबद्ध कर देती है, 
जिससे वह बेचारा दीन हो जाता है, वह अपनी प्रसन्नता दूसरों 
के कत्तव्य तथा उदारता पर ही निर्भर कर लेता है । यदि उसके 
अधिकार की पूर्ति हो गई, तो राग में आबद्ध हो जाता है और 
यदि अधिकार की पूर्ति नहीं हुई, तो क्रोध की अग्नि में जलने 
लगता है । राग और क्रोध दोनों ही चित्त को अशुद्ध कर देते हैं । 
राग भोग-वासनाओं में आबद्ध कर देता है और क्रोध से 
कर्त्तव्य की, स्वरूप की और प्रेमास्पद की विस्मृति हो जाती है । 
कत्तंव्य की विस्मृति से व्यक्ति का अकल्याण होता हैं और समाज 
में असुन्दरता आ जाती है, क्योंकि कत्त॑व्यपरायणता से ही व्यक्ति 
सत्‌पथ की ओर अग्रसर हो सकता है जिससे सुन्दर समाज का 
निर्माण होता है। इस दृष्टि से कर्तव्य की विस्मृति से व्यक्ति और 
समाज दोनों ही की क्षति होती है । कारण कि कत्तेव्यपरायणता 
से विद्यमान राग की निवृत्ति हो जाती है, जिससे साधक सत्य 
की खोज करने में समर्थ होता है और कत्तंव्यपरायणता किसी के 
अधिकार का अपहरण नहीं होने देती । जब किसी के अधिकारों 
का अपहरण नहीं होता, तब स्वतः सुन्दर समाज का निर्माण हो 

जाता है। स्वरूप को विस्मृति, देह आदि वस्तुओं से तद्रूप कर 
देती है, जिससे बेचारा साधक अमरत्व से विमुख हो, मोह में 
आबद्ध हो जाता है और मृत्यु की ओर अग्रसर होता है । प्रेमा- 
स्पद की विस्मृति अनेक आसक्तियों को उत्पन्न कर देती है, 
जिससे बेचारा साधक अगाध अनन्त रस से विमुख हो जाता 
है। इस दृष्टि से क्रोध का त्याग अनिवार्य है। पर वह तभी हो 
सकता है जब व्यक्ति अधिकार-लालसा से मृक्त हो, दूसरों के 
अधिकारों की रक्षा में तत्पर बना रहे । 

भोग-वासनाओं में आबद्ध प्राणी नित्य-योग से विमुख हो 
जाता है। उसका परिणाम बड़ा ही भयंकर होता है। कारण 
कि भोग-वासनाएं भोगी को भोग में प्रबृत्त कर उसे शक्तिहीन. 
पराधीन बना देतो हैं और जड़ता में आबद्ध कर देती हैं । इस 
दृष्टि से भोग-वासनाओं को त्याग नित्य-योग प्राप्त अरनां अनि- 
वार्यं है । यह्‌ नियम है कि नित्य-योग से चिर-शान्ति तथा सामर्थ्य 
एवं स्वाधीनता स्वत: प्राप्त होती है। पर वह तभी सम्भव होगा 
जब साधक अधिकार-लालमा से मुक्त हो, राग तथा क्रोधरहित 
हो जावे। राग तथा क्रोध का अन्त करने के लिए प्राणी को 
व्यक्तित्व को दासता से मुक्त होना अनिवार्य है । 


व्यक्तित्व, की दासता का अन्त करने के लिए गुणों के 
अभिमान को गलाना ही पड़ेगा । वह तभी सम्भव होगा जब 
साधक पर-दोष-द्शंन से विमुख हो, निज-दोष जानने का प्रयत्न 
करे । यह नियम है कि पर-दोष-दर्शन न करने से निज-दोष का 
दर्शन स्वतः हो जाता है। उसके होते ही गुणों का अभिमान गलने 
लगता है । गुणों का अभिमान गलते ही सभी दोष स्वत: मिट 
जाते हैं, क्योंकि अपनी दृष्टि में भी कोई प्राणी अपने को निन्दनीय 
नहीं रखना चाहता । यह नियम है कि अपनी दृष्टि में निन्दनीय 

नहीं रहने पर ही वास्तविक प्रसन्नता का प्रादुर्भाव होता हैं और 
फिर किसी प्रकार के. दोष की उत्पत्ति नहीं होती । 

गुणों का अभिमान दोषों की भूमि में ही उपजता है, 
निर्दोषता में नहीं और दोषों की भूमि पर-दोष-दर्शन से सुरक्षित 
रहती है। पर-दोष-दर्शन करने वाली दृष्टि सीमित गुणों को 


` महत्त्व देने से ही उत्पन्न होती है। साधक जब दोष-जनित 


आसक्ति को बलपूर्वक दबाने की चेष्टा करता है, तब किसी 
प्रलोभन से प्रेरित होकर अपने अहम्‌-भाव में सीमित गुणों का 
आरोप कर लेता है। उससे जनित आसक्ति तो मिट नहीं पाती, 
प्रत्युत गुणों का आश्रय लेकर साधक उनके अभिमान में आबद्ध 
हो जाता है और फिर उसके हृदय और मस्तिष्क से सामंजस्य 
नहीं रहता । इसका परिणाम यह होता है कि वह जिसमें चित्त 
को लगाना चाहता है उसमें लगा नहीं पाता और जिससे हटाना 
चाहता है उससे हटा नहीं पाता, अथवा यों कहो कि जो करना 
चाहिए वह कर नहीं पाता और जो नहीं करना चाहिये उसकी 
रुचि नष्ट नहीं होती । इस भयंकर अवस्था में बेचारा साधक 
जो करना चाहिए उसके करने का अभिमय-सा करता रहता है 
और जो नहीं करना चाहिये उसकी वासना को बलपूर्वक दबाता 
रहता है, पर मिटा नहीं पाता । 

चित्त में इस प्रकार की 'वासना-जनित दबी हुई भशुद्धि 
कभी न कभी प्रकट हो जाती है जिससे भयभीत होकर साधक 
समझने लगता है कि मैं उन्नति के पथ से च्युत हो गया । पर बात 
ऐसी नहीं है । गुणों का अभिमान . रखते हुए कोई भी उन्नति के 
पथ पर अग्रसर नहीं हो सकता । दबे हुए दोष का प्रकट होना 
दोष नहीं, अपितु निर्दोषता का साधन है। वास्तविक दोष तो 
अभिमान-युक्त गुण ही हैं, जिन्हें हम प्रमादवश महत्व देते रहते हैं। 

साधक को अपने में गुणों का भास तभी होता है जब उसकी दृष्टि 
दूसरों की निबेलता पर जाती है । वास्तविक गुणों का प्रादुर्भाव 
होने पर उनका भास नहीं होता। अतः जब तक गुणों का भास हो, 
तब तक समझना चाहिये कि गुणों के स्वरूप में कोई दोष है । 


यह निविवाद सत्य है कि गुणों के अभिमान के आधार पर 
ही सीमित अहम्‌-भाव जीवित है और उससे ही कोई भला और 
कोई बुरा, कोई छोटा और कोई बड़ा,कोई ऊँचा और कोई नीचा. 
भासता है। अहम्‌-भाव के रहते हुए कामनाओं का नाझ नहीं हो 
सकता, उनके नष्ट हुए बिना निस्सन्देहता नहीं आ सकती और 
निस्सन्देहता के बिना निर्भयता, समता, मुदिता आदि का प्रादुर्भाव 
नहीं होता-। इस दृष्टि से सीमित अहम्‌-भाव का अन्त करने के 
लिए गुणों के अभिमान का त्याग परम अनिवार्य है । 

अहम्‌-भाव की पूजा से गुणों का अभिमान सुरक्षित 
रहता है । अब विचार यह करना हैं कि अहम्‌-भाव की पूजा 
कया है ? अपने-सुख से हीं सुखी होना अर्थात्‌ अपने ही सम्मान 
में, अपनी ही ख्याति में, अपने ही. प्यार में रमण करते रहना 
और उसी के लिए ऊपर-ऊपर से गुणों का लेप चढ़ाना जिससे 
व्यक्तित्व की पूजा में क्षति न हो, परन्तु अपनी ही दृष्ट में 
अपने को पूजा के योग्य न पाना, फिर भी दूसरों से पूजा की 
आशा करना--इसी प्रमाद से अहम्‌-भाव पोषित होता है । 


साधक अपनी दष्ट में जेसा हैं यदि वैसा दूसरों की 
दृष्टि में रहना चाहता है, तो बड़ी सुगमतापूर्वक गुणों के अभिमान 
से मुक्त हो सकता है और सच्चे सम्मान के योग्य बन सकता है, 
परन्तु ऐसा होने में वह अपने को इस कारण असमर्थ पाता है कि 
अपने जाने हुए दोषों के त्याग में असावधानी करता है। यह नियम 
है कि जो अपनी दृष्टि में दोषी है वही दूसरों से निर्दोष कहलाने 

की आशा करता है, अर्थात्‌ दोष-जनित वेदना को दबाने के लिए 
दूसरों की दृष्टि में निर्दोष बने रहने का प्रयास करता है और उसी 
के लिए ऊपर से गुणों का बलपूर्वक भेष बनाता है । बनाया हुआ 
भेष कभी-न-कभी बिगड़ ही जाता है। यदि साधक अपनी ही 
दृष्टि में आदर के योग्य बने रहने के लिए प्रयत्नशील रहे, तो 
अहम्‌-भाव की दासता तथा गुणों के अभिमान से रहित हो सकता 
है । यह तभी सम्भव होगा जब अपने जाने हुए दोषों का त्याग 
करने में वह सर्वदा तत्पर रहे । यह नियम है कि दोषों का त्याग 
करते ही गुणों का अभिमान स्वतः ही गल जाता है, जिसके गलते 
ही चित्त शुद्ध हो जाता है। ` 

अब विचार करना है कि गुण क्या है और दोष क्या है । 
दूसरों की ओर से अपने प्रति होने वाले दोष का ज्ञान स्वतः हो 
जाता है और दूसरों से हम वही आशा करते हैं जो गुण है । कोई 
भी अपना अनादर, हानि, क्षति नहीं चाहता । सभी आदर और 
प्यार तथा रक्षा चाहते हैं । जिन प्रवृत्तियों से किसी की क्षति हो, 
किसी का अनादर हो, किसी का अहित हो, वें सभी दोष हैं और 
जिन प्रवृत्तियों से दूसरों का हित, लाभ एवं प्रसन्नता हो वे सभी 
गुण हैं । गुणों का उपयोग दूसरों के प्रति होता है और उससे 
अपना विकास स्वतः हो जाता है। जिन प्रबृत्तियों से दूसरों का 
अहित होता है उन प्रवृत्तियों से अपना भी अकल्याण ही होता है। 
यह रहस्य जान लेने पर दूसरों के अहित की कामना सदा के लिए 
मिट जाती है और सर्व-हितकारी भावना स्वतः जागृत होती है। 
सरव-हितकारी भावना की भूमि में ही गुण विकास पाते हैं। जो 
किसी का बुरा नहीं चाहता उसके सभी दोष स्वतः मिट जाते हैं। 
एक ही दोष स्थान-भेद से भिन्न-भिन्न प्रकार का भासता है। 
सर्वाश में किसी भी दोष के मिट जाने पर सभी दोष मिट जाते 

हैं और सर्वांश में किसी भी गुण के अपना लेने पर सभी गुण 
स्वतः आ जाते हैं। इस हृष्टि से दोषों की गिंबृत्ति और सदुगुणों 
को अभिव्यक्ति युगपद्‌ है । सर्वाश में सद्गुणों की अभिव्यक्ति होने 
पर निरभिमानता आ जाती है,क्योंकि तब दोषों की उत्पत्ति नहीं 
होती और गुणों से अभिन्नता हो जाती है । यह नियम है कि 
जिससे अभिन्नता हो जाती है उसका भास नहीं होता, अर्थात्‌ 
उसमें अहम्‌-बुद्धि नहीं होती, अपितु वह जीवन हो जाता है। 
सर्वांश में सद्गुणों की अभिव्यक्ति जीवन में तभी सम्भव है जब 
दबी हुई अशान्ति प्रकट होकर मिट जाय और वास्तविक चिर- . 
शान्ति की स्थापना हो जाय। शान्ति का भेष बना कर बैठ जाना 
और भीतर विप्लव उठते रहना, उसे प्रकट न करना, चित्त को 
अशुद्ध रखना है । अब विचार यह करना है कि ऐसा शान्ति का 
भेष प्राणी क्यों बनाता है ? दूसरों की दृष्टि में मिथ्या आदर पाने 
के प्रलोभन से ऊपर से शान्त और भीतर से क्षुभित बना रहता 
है । दबा हुआ क्षोभ अनेक प्रकार के रोग उत्पन्न करता है और 
प्राणी को शक्तिहीन बना देता है, जिससे अनेक प्रकार के भय 
उत्पन्न हो जाते हैं । क्षोभरहित होने के लिए अपने भीतर का 
चित्र बड़ी ही साबधानी से प्रकाशित करदे, तो क्षोभ मिटने लगता 
है और जो करना चाहिए उसका बोध हो जाता है, जिससे मान- 
सिक शान्ति सुरक्षित हो जाती है मानसिक शान्ति सुरक्षित रहने 
से असमर्थता मिट जाती है । सामर्थ्यं का सदुपयोग करते ही क्षोभ 
सदा के लिए मिट जाता है, जिसके मिटते ही चित्त शुद्ध हो 
जाता है । 
किसी को क्षुभित न करने में ही क्षोभरहित होना नहीं है, 
` अपितु किसी से क्षुभित न होना और किसी को क्षुभित न करना 
आ जाय तभी समझना चाहिए कि क्षोभ से छुटकारा मिल गया । 

कोई हमें बुरा समझेगा इस भय से हमें शान्त ही रहना है, अपने 
क्षोभ को प्रकट नहीं करना है, इस शाँति का कोई महत्व नहीं है। 
भय रहित शान्ति ही वास्तविक शान्ति है। वह तभी सम्भव है 
जब अनुकुलता तथा प्रतिकुलताओं के आक्रमण का प्रभाव ही न 
हो । बुरा कहलाने का भय और सज्जन कहलाने का प्रलोभन जब 
तक रहेगा, तब तक चित्त शुद्ध नहीं हो सकता । यदि बुराई हो 
तो उसका त्याग करना है । हमें कोई बुरा न समझे, इससे हम 
भले हो नहीं जाते, भले तो बुराई के त्याग से ही हो सकते हैं । 
किसी में सुन्दरता और किसी में असुन्दरता का प्रतीत होना, 
किसी के प्रति आकर्षण और किसी से विकर्षण उत्पन्न होना 
चित्त की अशुद्धि का ही परिणाम है । कारण कि अपना दोष ही 
किसी में महत्त्व का दर्शन कराता है और अपने अभिमान से ही 
किसी में दोष भासता हुँ । निर्दोषता तथा निरभिमानता आजाने 
पर न किसी के प्रति आकर्षण होता है और न किसी से विकर्षण। 
` अतः जाने हुए दोष को त्याग, गुणों के अभिमान से रहित, अहम्‌ 
भाव की दासता से मुक्त होकर चित्त शुद्ध कर लेना चाहिये । 
चित्त के शुद्ध होने पर इन्द्रिय-ज्ञान से अनेक भेद भासने पर भी 
वास्तविक अभेदता प्राप्त होती है जिसके होते ही समता आ 
जाती है जो वास्तविक जीवन से अभिन्न करने में समर्थ है। 


\ 

[गुण-दोष-युक्त जीवन ही वर्तमान वस्तुस्थिति है। इसके आधार 
पर ही प्राणी का व्यक्तित्व जीवित है। केवल दोषों के आधार पर 
किसी का भी व्यक्तित्व, अर्थात्‌ अहम्‌-भावं जीवित नहीं रह सकता । 
चित्तशुद्धि के लिए गुण-दोषयुक्त अहमु-माव का अंत करना अनिवाये है। 

सभी परिस्थितियाँ स्वभाव से ही परिवर्तनशील हैं। यदि साधक _ 
सावधानी से, वर्तमान कार्य को पवित्र भाव से सुन्दरतापूर्वक, परिस्थिति 
के अनुसार कर डाले और अप्रा्त परिस्थिति का चिन्तन न करे, तो 
विश्राम से अभिन्न हो सकता है । जिसका सम्बन्ध वतमान से है उसे 
वर्तमान भें प्रास्त न करना और उसके लिए भविष्य की आशा रखना 
अपना ही प्रमाद है। प्रमाद के रहते.हुए चित्त शुद्ध हो नहीं सकता । 

इन्द्रिय-ज्ञान को ही, जो वास्तव में परिवर्तनशील है, नित्य ज्ञान 
मान लेने पर सन्देह की वेदना उदित नहीं होती । यदि इर्द्रिय-ज्ञान का 
उपयोग सेवा में किया जाय, पर उस ज्ञान का प्रभाव चित्त में अंकित 
न हो, तो चित्त शुद्ध हो जाता है । 

चित्त शुद्धि के लिए साधक को वतमान में ही प्रयत्नशील होना 
चाहिए । चित्त की शुद्धि में ही चिर-शान्ति तथा जीवन एवं प्रेम निहितः 
है। | ः 

मेरे निज स्वरूप परमप्रिय, 

गुण-दोष-युक्त जीवन ही वर्तमान वस्तुस्थिति है। इसके 
आधार वर ही प्राणी का व्यक्तित्व जीवित है । केवल दोषों के 
आधार पर किसी का भी व्यक्तित्व अर्थात्‌ अहमु-भाव जीवित 
नहीं रह सकता । ऐसा कोई व्यक्ति हो ही नहीं सकता, जो 
सर्वादा में दोषी हो | बुरा से बुरा व्यक्ति भी किसी न किसी 
अंश में किसी न किसी के लिए भला सिद्ध होता है । व्यक्तियों 
में केवल अन्तर इतना ही होता है कि कहीं गुणों की अधिकता 
और दोषों की न्यूनता और कहीं दोषों की अधिकता और गुणों 
की न्यूनता । इसी आधार पर हम किसी को भला और किसी को 


बुरा मान बेठते हैं । गुण-दोष समान अवस्था में किसी व्यक्ति _ 


में नहीं होते, क्योंकि दो विरोधी शक्तियाँ सम होने पर गति-शून्य 
हो जाती हैं। गति तभी तक रहती है, जब तक वेषम्य हो । 
जिस प्रकार प्रत्येक काष्ठ में किसी न किसी अंश में अग्नि 
विद्यमान रहती है, तभी काष्ठ का अस्तित्व उपयोगी सिद्ध होता 
है, यदि किसी कारण अग्नि की मात्रा अधिक हो जाय, तो काष्ठ 
काष्ठ के रूप में उपयोगी नहीं रहता और यदि काष्ठ किसी 
अंद में न रहे, तो प्रज्ज्वलित अग्नि भी शांत हो जाती है, उसी 
प्रकार गुण-दोष के वेषम्य के आधार पर ही सीमित अहम्‌-भाव 
की सिद्धि होती है और उसमें कतृं त्व और भोगत्व जीवित रहता 


है। उसी क्त त्व और भोगत्व के अभिमान से चित्त अशुद्ध होता है। 


चित्त-शुद्धि के लिये गुण-दोष-युक्त अहम्‌-भाव का अन्त 
करना अनिवायं;है। यह नियम है कि दोषों का अन्त होने पर 
गुणों: का अभिमान स्वयं. गल जाता है और सर्वांश में गुणों का 
'प्रादुर्भाव होने प्रर दोष स्वतः मिट जाते हैं । फिर सीमित अहम्‌ 
भाब जीवित नहीं रहता । प्राकृतिक नियम के अनुसार कोई भी 

व्यक्ति सर्वाश में दोषी नहीं हो सकता | जिस प्रकार अन्धकार 
प्रकाश से ही प्रकाशित है, उसके बिना नहीं, उसी प्रकार दोष का 
अस्तित्व भी किसी गुण के आधार से ही प्रकाशित होता है, बिना 
गुण के नहीं । तात्पर्य यह है कि सर्वा श में न तो कोई दोषी हो 
हो सकता है और न कोई दोषी रहना ही चाहता है, कारण कि 
दोष अपनी दृष्टि में भी अपने को प्रिय नहीं होता और दूसरों को 
भी प्रिय नहीं होता । जिसके प्रति किसी भी अंश में प्रियता नहीं 
रहती, उसका अस्तित्व ही नहीं रह सकता, अथवा यों कहो कि 
उससे सम्बन्ध ही नहीं रह सकता । प्रियता में ही सम्बन्ध सुर- 
. क्षित रखने की सामथ्ये है। दोष दोषी को अपनी दृष्टि में भी चेन् 
से नहीं रहने देता और दूसरे तो दोष से उपेक्षा करते ही हैं । पर 
दोषी अपने किसी गुण को देख दोष से उत्पन्न हुई वेदना को 
, शिथिल कर लेता है, अथवा पराये दोष को देख मिथ्या सन्तोष 
कर बैठता है, जिससे दोष दोषी से निकल नहीं पाता | इस दृष्टि 
से अपना गुण और दूसरों का दोष देखना बड़ा ही भयंकर दोष है, 
अथवा यों कहो कि यही दोष सभी दोषों की भूमि है। इस 
दोष का अन्त होते ही सभी दोष स्वत: मिट जाते हैं और फिर 
चित्त शुद्ध हो जाता है ! 


अब यदि कोई यह कहे कि अपना गुण नहीं देखना चाहिए, 

तो क्या दोष को ही देखते रहें नहीं । कारण कि अपने दोषों 

` का चिन्तन करते रहना ही और अपने को दोषी मानते रहना ही 
चित्तशुद्धि का उपाय नहीं है, परन्तु जब अपने में दोष का दर्शन 
हो, तब उस व्यथा को दबाने के लिए अपना गुण अथवा पराया 
दोष नहीं देखना चाहिये । ऐसा करने से दोष-जनित वेदना तीव्र 
हो जाएगी और दोष-जनित सुख का राग मिट जायगा। सुखं का 
राग मिटते ही दोष की उत्पत्ति ही न होगी, अर्थात्‌ स्वतः निर्दोषता 

आ जाएगी, जो गुणों के अभिमान को खाकर चित्त को शुद्ध 
कर देगी । दोष की वेदना का तीव्र न होना ही चित्त को अशुद्ध 
. रखने में हेतु है | यद्यपि वेदना स्वयं उत्पन्न होती है, पर प्राणी 
प्रमादवश उसे दबा देता है। उसका परिणाम यह होता है कि 
चित्त शुद्ध नहीं हो पाता । 
चित्त की अशुद्धि के कारण ही साधक प्रिय-वियोग, सन्देह 
तथा विश्राम न पाने की वेदना सहन करता रहता है, अथवा यों . 
कहो कि वेदना असह्य न होने से, न तो विश्राम ही मिलता है 
और न निस्सन्देहता एवं प्रेम की ही प्राप्ति होती है। असह्य वेदना 
उस समय तक नहीं होती,जब तक दुःख के साथ साथ किसी प्रकार 
का सुख है। सुख-रहित दुःख वेदना को तीब्र करता है और असह्य 
वेदना अशुद्धि को खा जाती है । अशुद्धि का अन्त होते ही साधक 
को विश्राम, निस्सन्देहता तथा प्रेम की प्राप्ति हो जाती है । 
जव-जब स्वभाव से ही विश्राम, निस्सन्देहता एवं प्र म- 
प्राप्ति की लालसा उदय होती हे,तब-तब साधक चित्त को अशुद्धि- 
जनित सुखासक्ति से उस लालसा को शिथिल कर देता हु। उसका 
परिणाम यह होता है कि जो विश्राम, निस्सन्देहता. और प्रेम 
वर्तमान जीवेन की वस्तु है, उसे भविष्य पर छोड़ देता ह और 
अनेक मन-गढ़न्त बहाने करता रहता है कि प्रतिकूल परिस्थिति के 
कारण मुझे विश्राम नहीं मिलता । यद्यपि प्रत्येक प्रवृत्ति के अन्त 
में स्वभाव से ही विश्राम आता है, पर साधक उसकी ओर ध्यान 
न.देकर विश्राम-काल में भी अनुकूल परिस्थितियों का व्यर्थे चितन 
करता रहता है और:विश्राम न मिलने में प्राप्त परिस्थिति की 
निन्दा करता है । 
सभी परिस्थितियां स्वभाव से ही परिवतंनशील हैं और | 
“विश्राम अपने ही में मौजूद है। जो अपने में हैं, उससे विमुख होना 

और जिन परिस्थितियों में सतत्‌ परिवर्तन है, उनको महत्त्व देना 
और उनके पीछे दौड़ना ही साधक को विश्राम से वंचित रखता है । 
यदि साधक सावधानी से वर्तमान कार्य को पवित्र भाव से, 
सुन्दरतापूर्वक, परिस्थिति कें अनुसार कर डाले और बप्राप्त 
परिस्थिति का चिन्तन न करे, तो बड़ी ही सुगमतापुवंक प्राप्त 
विश्राम से अभिन्न हो सकता है। इस हृष्टि से विश्राम के लिए 
. किसी अप्राप्त परिस्थिति की अपेक्षा नहीं है। जिसके लिए अप्राप्त 
परिस्थिति अपेक्षित नहीं है,उसका सम्बन्ध वर्तमान जीवन से है। 
जिसका सम्बन्ध वतमान से है,उसे वर्तमान में प्राप्त न करना और 
उसके लिए भविष्य की आशा रखना अपना ही प्रमाद है और 
कुछ नहीं । प्रमाद के रहते हुए चित्त शुद्ध हो नहीं सकता । इस 
ष्टि से प्रमाद का साधक के जीवन में कोई स्थान ही नहीं है । 
संदेह प्राणी को स्वभाव से ही अफ्रिय है और निस्सन्देहता 
स्वभाव से ही प्रिय है, कारण कि निस्सन्देहता जीवन से अभिन्न 
हो जाती है और सन्देह सदैव भेद उत्पन्न करता है। इस दृष्टि से 
निस्सन्देहता प्राप्त करना परम अनिवायं है। पर वह तभी सम्भव 
हे जब साधक में सन्देह की वेदना जागृत हो जाय, अर्थात्‌ 
निस्सन्देहता के बिना किसी भी प्रकार चैन से न रह सके। जैसे 
यदि किसी को तीव्र प्यास लगी हो और मधुर- शीतल जल उसके 
हाथ में हो, उस समय उससे कोई पुछे कि तुम पहले जल पीना 
चाहते हो अथवा तिस्सन्देह होना चाहते हो और वह यह कहे कि 
मैं जल पीने से पूर्वं निस्सन्देह होना चाहता हूँ,तो ऐसी वस्तुस्थिति 
में निस्सन्देहता अवद्य प्राप्त होती है, कारण कि निस्सन्देहता.की 
जिज्ञासा जिस काल में सभी कामनाओं को खाकर सबल तथा 
स्थायी हो जाती है, उसी काल में निस्सन्देहता स्वतः आ जाती 
है । यह नियम है कि कामनाओं की निवृत्ति में जिज्ञासा की पूर्ति 


(७-0. In Public Domain. Chhatrasal Singh Collection 


Digtized by Muthulakshmi Research Academy 
प्राप्त का सदुपयोग * ३७ 


निहित है । जिज्ञासा-पूति के लिये किसी वस्तु आदि की अपेक्षा 
नहीं है, केवल जिज्ञासा की पूणं जागृति होनी चाहिये, जो सन्देह 
की वेदना से उदित होती है। इस दृष्टि से सन्देह का सहन 
करना ही निस्सन्देहता से विमुख होना है । । 

अब यह विचार करना है कि सन्देह रहते हुए साधक 
उसे सहन क्यों करता रहता है, जब कि निस्सन्देहता उसकी 
वास्तविक आवश्यकता है ? इन्द्रिय-ज्ञान को ही, जो वास्तव में 
परिवरतंशील है, नित्य ज्ञान मान लेने पर सन्देह की वेदना 
उंदित्त नहीं होती । इसी कारण साधक सन्देह सहन कर लेता है। 
परन्तु जब वह बुद्धि-ज्ञान से इन्ब्रिय-ज्ञान पर विजयी होता है, 
तब सन्देह की वेदना तीब्र हो जाती है। यह नियम है कि समस्त 
कामनाए' इन्द्रिय-ज्ञान से ही जीवन पाती हैं । ज्यों-ज्यों इन्द्रिय- 
ज्ञान का प्रभाव मिटता जाता है, त्यों-त्यों कामनाए मिटती 
जाती हैं। जिस काल में बुद्धि-जन्य ज्ञान इस्ट्रिय-जन्यज्ञान के 
प्रभावको खा लेता है, उसी काल में समस्त कामनाएं मिट जाती 
हैं, जिनके मिटते ही निस्सन्देहता अपने आप आ जाती है। यदि 
इन्द्रिय-ज्ञान का उपयोग सेवा में किया जाय, पर उस ज्ञान का 
प्रभाव चित्त में अंकित न हो, तो बड़ी ही सुगमता पूर्वक चित्त शुद्ध 
हदो जाता है । इस दृष्टि से निस्सन्देहता भी वर्तमान जीवन की 
ही वस्तु है । अतः जब तक निस्सन्देहता प्राप्त न हो, तब तक 
किसी दूसरे कार्य में प्रवृत्ति ही नहीं होनी चाहिये, क्योंकि सन्देह 
युक्त दशा में जो प्रवृत्ति होगी, उससे चित्त अशुद्ध ही होगा । 

जिस प्रकार प्राणौ को विश्राम, तथा निस्सन्देहता प्रिय है, 
उसी प्रकार प्रेम की प्यास भी प्राणी में स्वाभाविक है, क्योंकि 
प्रेम के बिना नित, नव, अगाध, अनन्त रस की उपलब्धि नहीं 
हो सकती। रस का त्याग किसी को अभीष्ट नहीं है । अतः रस 

जीवन का आवश्यक अंग है। यदि किसी से पूछा जाय कि 
तुम्हें रस-विहीन जीवन चाहिए ? तो वह कहेगा- कदापि नहीं । 
रस-विहीन जीवन किसी को प्रिय नहीं । जीवन-रहित रस भी 
अपेक्षित नहीं है। रस और जीवन में इतनी अभिन्नता है कि 
इन दोनों का विभाजन सभी को असह्य है, अर्थात्‌ रस और 
जीवन में विभाजन हो ही नहीं सकता । 
जिस प्रकार विश्राम में निस्सन्देहता की सामथ्ये विद्यमान 
है, उसी प्रकार निस्सन्देहता में प्रेम की सामर्थ्यं विद्यमान है। 
-जब जीवन में विश्राम आ जाता है, तब निस्सन्देहता भी आ 
जाती है, एवं जब निस्सन्देहता आती है, तब प्रेम का भी 
प्रादुर्भाव स्वतः हो जाता है। निस्सन्देहता में अभिन्नता, अभिन्नता 
में आत्मीयता और आत्मीयता में प्रेम स्वतः विद्यमान है | इस 
दृष्टि से विश्राम, निस्सन्देहता और प्रेम इन तीनों में अभिन्नता 
है । विश्राम सामथ्यं का प्रतीक है, निस्सन्देहता जीवन की 
प्रतीक है और प्रेम रस का प्रतीक है। सामर्थ्य, जीवन और रस, 


, ये तीनों ही सभी को स्वभाव से अभीष्ट हैं, अथवा यों कहो कि 


थे तीनों किसी एक ही में हैं और वही वास्तविक जीवन है, 
जिसकी उपलब्धि चित्त-शुद्धि में ही निहित है । 
प्रत्येक साधक के मन में यह अविचल विश्वास रहना 

चाहिए कि विश्राम, निस्सन्देहता तथा प्रेम की प्राति हो सकती है। 

पर ऐसा विश्वास तभी सम्भव होगा जब साधक प्राप्त वस्तु,यो ग्यता 
एवं परिस्थिति में सन्तोष न करे और न उनका दुरुपयोग ही 
करे। प्राप्त वस्तु आदि का सदुपयोग वस्तुओं से अतीत के जीवन से 
सम्बन्ध जोड़ने में समर्थ है, जिसकी प्राप्ति विश्राम, निस्सम्देहता 
और प्रेम से ही सम्भव है । इतना ही नहीं, जीवन में ही निस्सं- 
देहता, विश्राम तथा प्रेम निहित है । जीवन उसे ही कहते हैं जो 

अपने ही में हो, जिससे वियोग किती प्रकार न हो सके । तो 
फिर निस्सन्देहता, विश्राम, प्रेम आदि से दूरी कैसी, भेद कंसा! 
जो अपने ही में है वह अपने ही ज्ञान से प्राप्त हो सकता है । 
उसके लिए किसी 'परज्ञान' की अपेक्षा नहीं है । परज्ञान' का 
आश्रय तो सन्देह ही उत्पन्न करता है । ऐसा कोई सन्देह है ही 
नहीं, जिसकी उत्पत्ति इन्द्रिय-ज्ञान तथा बुद्धि-ज्ञान से न हो । 
इन दोनों के ज्ञान से अतीत जो ज्ञान है, उसमें सन्देह नहीं है 
और उसी में जीवन है, सौन्दर्य है । जिसे अपने ही सौन्दर्य तथा 
जीवन में प्रेम हो जाता है, वह सभी बन्धनों से रहित हो, अपने 
ही में सब कुछ पाकर कृत-कृत्य हो जाता है। पर यह तभी 
सम्भव होता है जब साधक 'परज्ञान' का आश्रय त्याग 'निज- 
ज्ञान' द्वारा.चित्त शुद्ध कर लेता हैं । अतः चित्त-शुद्धि के लिए 
साधक को वर्तमान में ही प्रयत्नशील होना चाहिए | चित्त की 
शुद्धि में ही चिर-शान्ति, अर्थात्‌ विश्राम तथा जीवत एवं प्रेम 
निहित है । 

चित्त की अशुद्धि हमारी अपनी बनाई हुई वस्तु है । इसी 
कारण शुद्ध करने का दायित्त्व अपने ही पर है न होने वाले कार्यों का 
चिन्तन और होने वाले कार्यों को पूरा न करंना ही चित्त की अशुद्ध में 
हेतु है । 

) अभावों का अभाव करने के लिये यह आवश्यक है कि वतमान 
कार्यं को सुन्दरतापूर्वक किया जाय, कार्य के अन्त में किसी भी कार्य का 
चिन्तन न किया जाय और किये हुए कार्य के द्वारा किसी फल की 
आशा न की जाय | . 


जो अप्राप्त है उसकी चाह से रहित होना है, जो जानते हैं उसी 
का आदर करना है और जो कर सकते हैं उसी को कर डालना है । 


कामना-पूर्ति का महत्त्व जब तक रहता है तब तक अस्वामा- 

विकता में स्वाभाविकता और स्वाभाविकता में अस्वाभाविकता प्रतीत 
होती है । अतः कामनापूति का कोई महत्त्व नहीं है । यह जान लेने पर 
कामना निवृत्ति की साम्यं स्वतः ही आ जाती है, जिसके आते ही जो 
स्वाभाविक है वह जीवन हो जाता है और जो अस्वाभाविक है उसकी 

- स्वतः निवृत्ति हो जाती है । अस्वाभाविकता मिटते ही चित्त स्वतः शुद्ध 


हो जाता है। ] 

मेरे निज स्वरूप परमप्रिय, 

चित्त की अशुद्धि हमारी अपनी बनाई हुई वस्तु है, बह 
किसी और को देन नहीं है और न प्राकृतिक विधान से उत्पन्न 
हुई है। इसी कारण चित्त शुद्ध करने का दायित्व अपने हीं पर 
है । चित्त कब से अशुद्ध हुआ है, इसका ज्ञान भले ही .न हो, 
पर चित्त को अशुद्धि का कारण क्या है, इसका ज्ञान अवश्य है। 
यदि ऐसा न होता तो चित्तशुद्धि का प्ररन ही उत्पन्न न होता। 
न होने वाले कार्यों को करने की सोचना और होने वाले कार्यों 
को चित्त में जमा रखना ही चित्त की अशुद्धि में हेतु है 

अब विचार यह करना है कि न होने वाले कार्य का 
चिन्तन हम क्यों करते हैं और होने वाले कार्यों को क्यों नहीं कर 
डालते । जब साधक अपनी वस्तु स्थिति से अपने को छिपाने 
लगता है तब उसके मस्तिष्क में न होने वाले कार्य उत्पन्न होते 
हैं। पर वह उन्हें कार्यान्वित कर ही . नहीं सकता। उसका 
परिणाम यह होता है कि जो सामर्थ्यं, योग्यता, परिस्थिति उसे 
वर्तमान कार्य करने के लिए मिली थी, उसका व्यर्थ ही ह्लास हो 
जाता है, जिससे जो कर सकता था वह तो कर नहीं पाता और 
जो नहीं कर सकता है उसके चिन्तन में.आबद्ध हो जाता है। इस 
स्थिति में चित्त उत्तरोत्तर अशुद्ध ही होता जाता है। साधक को 
बड़ी ही सावधानी पूर्वक शी घरातिशीघ इस दशा से अपने को मुक्त 
करना चाहिए | वह तभी सम्भव होगा जब वतमान कार्य को 
सबसे अधिक महत्व दिया जाय और जो नहीं कर सकता है 
उसकी लेश-मात्र भी चिन्ता न को जाय | इतना ही नहीं, चाहे 
जितना भी सुन्दर संकल्प क्यों न हो, यदि उसकी पूर्ति सम्भव 
नहीं है तो उसे अनावश्यक जानकर अवर्य त्याग देना चाहिये । 
न होने वाले कार्यो के त्याग से होने वाले कार्यों के करने की 

सामर्थ्यं स्वतः आ जायेगी और उन कार्यों के हो जाने पर स्वतः 
विश्राम मिल जायगा, जो आवश्यक शक्ति प्रदान करने में 
समर्थ है। 

- अप्राप्त वस्तु, व्यक्ति आदि का चिन्तन सदा के लिये निकाल 
देना चाहिये । उसकी प्राप्ति तो हो ही नहीं सकती, क्योंकि बस्तु, 
व्यक्ति की प्राप्ति चिन्तन-साध्य नहीं है, अपितु कमं-साध्य है। 
यह नियम हैँ कि जो कर्म-साध्य है, उसकी प्राप्ति भविष्य में 
होती है । पर उससे नित्य सम्बन्ध कभी भी सम्भव नहीं है। इस 
दृष्टि से वस्तु, व्यक्ति आदि प्राप्त करने योग्य नहीं हैं, प्रत्युत वस्तुओं ` 
का सदुपयोग और व्यक्तियों की सेवा वर्तमान परिस्थिति के अनु- 
सार करना अभीष्ट है । वस्तु, व्यक्ति आदि के व्यर्थं चिन्तन ने 
ही लालसा तथा जिज्ञासा को जागृत नहीं होने दिया । उसका 
परिणाम यह हुआ कि जिसकी प्राप्ति चिन्तन-साध्य थी, उससे 
भी वंचित रहे और शक्तिहीन होने के कारण जो कर्म-साध्य था, 
उससे भी निराश होना पड़ा, अर्थात्‌ प्राणी अनेक प्रकार के 
अभावों में आबद्ध हो गया । 

अभावों का अभाव करने के लिए यह आवश्यक है कि 
वत्तमान कार्यं को सुन्दरतापूर्वंक किया जाय और कार्य के अन्त 
में किसी भी कार्य का चिन्तन न किया जाय और किए हुए कार्य 
के द्वारा किसी फल को आशा न की जाय, अपितु करने की रुचि 
का अन्त करने के लिए ही सर्वहितकारी कार्यों को परिस्थिति के 
अनुसार कर डालना चाहिए। ऐसा करते ही जिज्ञासा की जागृति | 
तथा विरह का प्रादुर्भाव स्वयं होगा । जिज्ञासा तथा विरह 
अभ्यास नहीं है, अपितु स्वतः होने वाला चिन्तन है। वह ज्यों- ` 
ज्यों सबल तथा स्थायी होता जाता है, त्यों-त्यों चित्त के सभी 
दोष स्वतः मिटते जाते हैं। जिस काल में चित्त सर्वाश में शुद्ध हो 

जाता ह,उसी काल में जिज्ञासा की पूर्ति तथा प्रेम की प्राप्ति अपने 
आप हो जाती है । 


जिज्ञासा-पूति तथा प्रेम-प्राप्ति में पराधीनता नहीं है और 
वस्तु, व्यक्ति आंदि की प्राप्ति में स्वाधीनता नहीं है । जिसकी 
प्राप्ति में स्वाधीनता हें उसके लिए पराधीन हो जाना और जिसकी 
प्राप्ति में पराधीनता है उसके लिए अपने को स्वाधीन मानना चित्तं 
की अशुद्धि है । परिस्थितियों की प्रतिकूलता का भय, न जानने 
का दोष और कत्तंव्य-पालन में असमर्थता स्वीकार करना 
अस्वाभाविकता है,कारण कि प्रत्येक परिस्थिति प्राकृतिक न्याय है। 
उसके सदुपयोग में ही सभी का हित है। तो फिर किसी भी 
परिस्थिति से भयभीत क्यों होना?जो जानते हैं उसी से निस्संदेहता 
तथा वास्तविकता का अनुभव हो सकता है, फिर न जानने का 
दोष क्यों स्वीकार करना ? जो कर सकते हैं वही करना है, तो 
फिर कत्तंव्य-पालन में असमर्थता कैसी ? 


जो अप्राप्त है उसकी चाह से रहित होना है, जो जानते हैं 


'उसी का आदर करना है - और जो कर सकते हैं उसी को कर 


डालना है । अप्राप्त की चाह से रहित होते ही योग स्वतः सिद्ध 


_ होगा । जो जानते हैं उसका आदर करते ही स्वतः बोध होगा । 


जो कर सकते हैं उसके करते ही स्वल: सुन्दर परिस्थिति प्राप्त 
होगी । चित्त की अशुद्धि ने ही जिज्ञासु को तत्त्व-ज्ञान नहीं होने 
दिया और चित्त की अशुद्ध ने ही प्रेमी को प्रेमास्पद से नहीं मिलने 
दिया । जिससे आत्मीयता है भला उसकी विस्मृति हो सकती 
है ? कदापि नहीं । जिसको विना जाने हम किसी प्रकार रह ही 
नहीं सकते,क्या उससे भेद तथा दूरी रह सकती है? कदापि नहीं। 
प्राकृतिक नियम के अनुसार जिज्ञासा की पूर्ति तथा प्र म की प्राप्ति 
स्वाभाविक हुं और वर्तमान जीवन की वस्तु है । | 

जिसे नहीं जानते हैं उसके भूलने को भूल नहीं कहते । भूल 
उसी के सम्बन्ध में कही जाती है, जिसको जानते तो हैं, पर भूल, 
गये । यदि साधक यह विचार करने लगे कि मैं क्या जानता हूं, 
तो भूल स्वतः मिट जाती है और बड़ी ही सुगमता-पूर्वेक निस्स- 
न्देहता प्राप्त होती है | प्राकृतिक नियम के अनुसार प्राणी जो कर 
सकता है,यंदि उसे कर डाले,तो विद्यमान राग की निवृत्ति अवश्य 
हो जाती है, जिसके होते ही कार्य के अन्त में स्वतः विश्राम 
मिलता है, जिससे नित्ययोग की प्राप्ति होती है। यदि कार्ये के 
अन्त में विश्राम नहीं मिलता, तो समझना चाहिए कि कार्ये करने 
में कोई असावधानी अवश्य हुई है,नहीं तो विश्राम का प्राप्त होना 
स्वाभाविक है । साधक को परिस्थिति के अनुसार कार्य करने में 
स्वाधीनता है,पर उसके फल पर दृष्टि रखना अथवा अपवित्र भाव 
से करना अथवा कार्य करने में अपनी पूरी शक्ति न लगाना, ये 
कत्तंव्यं-पालन में दोष हैं। इन दोषों के होने के कारण ही कार्ये के 
अन्त में विश्राम नहीं मिलता है। अब कोई यदि यह कहे कि कार्य 
के फल की आशा क्यों नहीं रखनी चाहिये?जो कुछ किया जाता 
है उसका फल प्राकृतिक नियम के अनुसार समषिट शक्तियों से . 
बनता है । फल कर्ता के अधीन नहीं है । जो कर्ता के . अधीनः 
नहीं है,उस पर दृष्टि रखना कर्ता का दोष है, जेसे खेत में दाना" 
बोने का कृषक का अधिकार है,पर वह दाना प्राकृतिक नियमों के 
अनुरूप ही उगेगा और फल देगा । कोई भी कृषक नतो प्राकृतिक 
खेत को ही उत्पन्न कर सकता है और न दाने को ही बना सकता 
हैं । प्राकृतिक पदार्थों के उपयोग में ही प्राणी का अधिकार है, 
परन्तु उपयोग का फल प्राकृतिक नियम से होता है, मनमाने ढंग 
से नहीं । इस दृष्टि से कतंव्य-पालन-मात्र में ही अपना अधिकार 
मानना चाहिये और फल पर हृष्टि नहीं रखनी चाहिये । इतना 

` ही नहीं, प्राकृतिक नियम के अनुसार जो भी फल प्राप्त हो, उसे 
भी दूसरों की सेवा में ही लगाते रहना चाहिये । सेवा करने-मात्र 
को ही अपना कतव्य समझना चाहिये। इस प्रकार वतमान 
कार्य करने से कायं के अन्त में साधक को विश्राम अवए्य मिलेगा। 
विश्राम के न मिलने में कर्ता.का अपना ही कोई दोष है, और 
कुछ नहीं । ह 

इन्द्रियों के ज्ञान से जो कुछ जानने में आता है उस पर 
बिइवास,करना,अथवा उससे ममता करना चित्त को अशुद्ध करना 
है । विश्वास केवल उसी पर करना है जिसे इन्द्रिय,बुद्धि आदि से 
नहीं जानते हो । इन्द्रियों के ज्ञान से जिन वस्तुओं को जानते हो 
उनका सदुपयोग और जिन व्यक्तियों को जानते हो उनकी सेवा 
करना चित्तशुद्धि का साधन है । पर उनमें आसक्त होना अथवा 
उनसे ममता करना केवल लोभ-मोह में आबद्ध होना है, जो चित्त 
की अशुद्धि है । प्राकृतिक नियम के अनुसार लोभ से दरिद्रता 
और मोह से जड़ता उत्पन्न होती है जो चित्त को अशुद्ध कर देती 
है । यदि निर्लोभता पूर्वक, विधिवत्‌ वस्तुओं का उपयोग किया 
जाय और निर्मोहता पूर्वक व्यक्तियों की सेवा की जाय, तोन तो 
उन पर विश्‍वास होता है,न सम्बन्ध रहता है और न चित्त अशुद्ध 
होता है । 

वस्तु, व्यक्ति का विश्वास गलते ही उस अनन्त पर स्वतः 
, विश्वास हो जाता है जिसको किसी ने इन्द्रिय, बुद्धि आदि के 
ज्ञान से नहीं जाना । यह नियम है कि जिस पर विश्वास हो 
जाता है उससे नित्य सम्बन्ध तथा आत्मीयता स्वतः होने लगती 
“है, जिसके होते ही विश्वासपात्र की मधुर स्मृति अपने आप आने 
लगती है और उस समय तक उत्तरोत्तर बढ़ती ही रहती है जब 
तक विश्वासी स्वयं प्रीति होकर अपने विश्वासपात्र के प्रेस को 

पा नहीं लेता | इस दृष्टि से विरह की जागृति भी स्वाभाविक है। 
उसमें किसी प्रकार की अस्वाभाविकता नहीं है। पर आश्चयं की 
बात तो यह है कि जो विरह स्वाभाविक है उसे हम अभ्यास द्वारा 
प्राप्त करने का प्रयास करते हैं । उसका परिणाम यह होता है कि 
इन्द्रिय, मन, बुद्धि आदि द्वारा किया हुआ अभ्यास जब शिथिल 
होता है तब प्रिय-चिन्तन मिट जाता है और वस्तु आदि का 
चिन्तन होने लगता है । विरह की उत्पत्ति इन्द्रिय, मन,बुद्धि आदि 
के स्वभाव को प्रीति में बदल देती है । अतः उसे मन लगाना नहीं 
पड़ता, स्वत: मन लंग जाता है, और प्रिय से जो भिन्न है, 
उससे मन हटाना नहीं पड़ता,स्वत: हट जाता है । मन को लगाने- 
हटाने का रोग तभी तक रहता है जब तक जीवन में अस्वाभावि- 
कता है, जो चित्त की अशुद्धि से उत्पन्न हुई है । कतव्य-पालन में 
ही शरीर, इन्द्रिय, मन, बुद्धि आदि वस्तुओं से सम्बन्ध होता है । 
कतव्य की पूर्ति होते ही सभी वस्तुओं से, जो हमें अत्यन्त निकट 
भासती हैं, सम्बन्ध स्वतः टूट जाता है। यदि हमारा शरीर आदि 
वस्तुओं से सबन्ध-विच्छेद नहीं हुआ, तो समझना चाहिये कि 
जो वस्तुएं हमें कतंव्य-पालन केलिए मिली थीं उनके द्वारा कतंव्य- 
` पालन नहीं किया । देखने, सुनने, समझने, करने आदि के लिये 
ही शरीर आदि वस्तुएं मिली हैं । जो करना है उसके कर डालने 
पर, जो समझना है उसके समझ लेने पर सभी वस्तुओं से 
असंगता हो जाती है। यह सदैव ध्यान रहे कि वह कभी भी नहीं 
करना है जिसे कर नहीं सकते और उसे देखना, समझना नहीं है 
जिसे समझ नहीं सकते । यदि इसी बात को एक ही बात में कहा 
जाय तो यह कह देना चाहिये कि कामना-पू्ति-काल में ही शरीर 
आदि वस्तुओं से सम्बन्ध होता है। कामना-नित्रत्ति का महत्त्व 
बढ़ जाने पर सभी वस्तुओं से स्वतः सम्बन्ध-विच्छेद हो जाता है, 

जिसके होते ही जिस पर विश्वास किया था उससे नित्य सम्बन्ध 
हो जाता है। इस दृष्टि से कतंव्य-पालन, नित्य-योग, मधुर- 
स्मृति तथा निस्सन्देहता, ये सभी चित्त शुद्धि होने पर स्वाभाविक 
रूप से प्राप्त होते हैं । इनकी प्राप्ति में लेश मात्र भी अस्वाभा- 
विकता नहीं है । 


प्राप्त परिस्थिति के अनुसार कर्तेव्य-परायण न होना, जो 
सभी वस्तुओं से अतीत है उसमें विशवास न होना और जाने हुए 
का आदर न करना, ये तीनों ही बातें अस्वाभाविक हैं और इस 
अस्वाभाविकता को अपना लेने से ही चित्त अशुद्ध हुआ है। अतः 
चित्त शुद्धि के लिये अस्वाभाविकता का त्याग और स्वाभाविकता 
को अपना लेना अनिवार्य है। षर यह बड़ी ही सावधानी से सम- 
झना चाहिये कि कामना-पूर्ति का महत्त्व जब तक रहता है, तब 
तक अस्वाभाविकता में स्वाभाविकता और स्वाभाविकता में 
अस्वाभाविकता प्रतीत होती है। सभी कामनाएँ कभी किसी की 
पूरी नहीं होतीं और कुछ कामनाएँ सभी की पूरी होती हैं । जो 
कामनाएं पुरी हो ही नहीं सकतीं उनको चित्त में अंकित रखना 
कुछ अर्थं नहीं रखता, और जो कामनाएँ स्वतः पूरी हो ही 
जायंगी, उनकी पूर्ति के सुख में आवद्ध होना भी कुछ अर्थ नहीं 
रखता । अतः कामना-पुति का कोई महत्त्व नहीं है। यह जान 
लेने पर कामना-निवृत्ति की सामर्थ्यं स्वतः आ जाती है जिसके 
-आते ही, जो स्वाभाविक हुँ वह जीवन हो जाता है और जो 
अस्वाभाविक है उसकी स्वतः निदृत्ति हो जाती है । अस्वाभा- 
विकता. मिटते ही चित्त स्वत: शुद्ध होता हे। ' 


८-५-५६ 

[ चित्त की अशुद्धि का ज्ञान जिस ज्ञान से होता है, उसी ज्ञान 
में चित्त की शुद्धि का साधन भी विद्यमान है । 

चित्त शुद्धि के अभिलाषी साधक के लिये यह अनिवायं है कि 
अपने चित्त की वास्तविक वस्तु-स्थिति को सरलतापूर्वक प्रकट कर डाले, 
इससे अशुद्धि निर्जीव हो जाती है । 

जिनसे ममता नहीं है, उनका सुधार दुलार तथा प्यार पूर्वक ही 
सम्नव है। जिनसे ममता है, उनका सुधार मोह-रहित होने से सम्भव 
है और अपने चित्त का सुधार अपने प्रति कठोर न्याय तथा असहयोग 
से ही सम्मव है, दुलार तथा प्यार से नहीं। अतः दूसरों के समान अपने 
प्रति न्याय और अपने समान दूसरों के प्रति प्यार करने से ही चित्त 
शद्ध हो सकता है। ] 


मेरे निज स्वरूप परमप्रिय, 
चित्त की अशुद्धि का ज्ञान जिस ज्ञान से होता है उसी ज्ञान 
में चित्त की शुद्धि का साधन भी विद्यमान है। परन्तु जब साधक 
अपने उस ज्ञान का आदर नहीं करता जिससे उसने अशुद्धि को 
` जाना था तब अशुद्धि मिटाने के लिये वह अनेक बाह्य, अस्वाभा- 
, विक उपचारों का अनुसरण करता है,परन्तु चित्त शद्ध नहीं होता 
क्योंकि अस्वाभाविकता से ही तो चित्त अशुद्ध हुआ है । जिससे 

चित्त अशुद्ध हुआ है, उससे भला शुद्ध कैसे हो सकता है ? कदापि 
नहीं हो सकता । इस दृष्टि से चित्तशुद्धि के लिए हमें स्वाभाविक 
साधना को ही अपनाना होगा । उसके लिए साधक को सर्व-प्रथम 
उस ज्ञान का आदर करना होगा जिस ज्ञान से उसने चित्त की 
अशुद्धि को जाना है। 


अशुद्धि का ज्ञान उसके परिणाम को और शुद्धि को महिमा 
को प्रकाशित करता है । ज्यों-ज्यों अश_द्धि के परिणाम का बोध 
होता जाता है,त्यों-त्यों अशुद्धि-जनित सुख-भोग की आसक्ति स्वतः 
मिटती जाती है, जिसके मिटते ही अशुद्धि की पुनरावृत्ति नहीं 
होती, जिसके न होने से अशुद्धि सदा के लिए निर्मूल हो. जाती 
है । चित्तशुद्धि को साधना में जो अस्वाभाविकता तथा परिश्रम 
प्रतीत होता है उसका एक-मात्र कारण यह है कि जिस अशुद्धि 
को विवेकपूर्वंक मिटाना चाहिए, उसे हम बलपूर्वक मिटाते हैं। 
अविवेक-जन्य भशुद्धि बलपूर्वक दबाई जा सकती है, मिटाई नहीं , 
जा सकती । इस दृष्टि से चित्तशुद्धि की साधना विवेकयुक्त होना 
चाहिए, तभी सफलता हो सकती है । 


चित्तशुद्धि के साधक के लिए यह अनिवार्य है कि अपने 
चित्त की वास्तविक वस्तुस्थिति को सरलतापूर्वक प्रकट कर डाले, 
इससे अशुद्धि निर्जीव हो जाती है। सरलता के बिना चित्त की 
वास्तविकता का निरीक्षण ही नहीं हो सकता । उसके हुए बिना 
अशुद्धि मिट नहीं सकती । अत्‌: सरलतापूर्वंक चित्त की वस्तुस्थिति 
जानने तथा प्रकट करने का प्रयत्न करना चाहिए । वह तभी 
सम्भव होगा जब हम जेसे अपनी दृष्टि में हैं, बैसे ही दूसरों की 
दृष्टि में भी रहने को आशा करें, कृत्रिमता-पर्वंक अपना प्रकाशन 
“न करें । अक्नत्रिमता आते ही चित्त को दबी हुई अशुद्धि का ज्ञान 


CC-0. In Public Domain. Chhatrasal Singh Collection 


Digtized by Muthulakshmi Research Academy 


५० . चित्तशुद्धि 


भी हो जाता है और उसको प्रकट करने का साहस भी आ जाता 
है। यह नियम है कि अशुद्धि को अशुद्धि जान लेने पर ही अशुद्ध 
निर्जीव हो जाती है और उसका प्रकांशन हो जाने पर तो उसकी 
पुनरावृत्ति होती ही नहीं है । इस दृष्टि से चित्त की अशुद्धि को 
जानकर उसका प्रकाशन अनिवार्य है । पर साधक को इस बात का 
ध्यान रहे कि उसे जिस अशुद्धि का ज्ञान हुआ है,वह अशुद्धि भूत- 
काल की है। उसको न दुहराने का ब्रत लेना है,किन्तु भूत-काल की 
अशुद्धि के आधार पर चित्तको बतँमान में अशुद्ध नहीं मानना है।' 
यह नियम है कि वर्तमान की शुद्धि भविष्य में कभी अशुद्ध में परि- 
वर्जित नहीं होती; अथवा यों कहो कि भूतकाल की अशुद्धि का 
त्याग वर्तमान में हो सकता है, परन्तु वतमान की शुद्धि भविष्य 
में मिट नहीं सकती है । 

चित्त की अश द्धि की दबानेकी प्रवृत्ति जीवन में क्यों आती 
है ? इस भय से कि उसके प्रकाशन में हमारी निन्दा होगी, तिर- 
स्कार होगा, हमें कोई अपनाएगा नहीं । परन्तु जिस प्रकार दबा 
हुआ बीज वृक्ष होकर एक से अनेक हो जाता है, उसी प्रकार दबी 
हुई अशुद्धि उत्तरोत्तर बृद्धि को ही प्राप्त होती है। जिस भय से 
आज हस उसे दबाते हैं बह भय अवश्य आ जाएगा, क्योंकि भय 
का बीज जब तक विद्यमान है तब तक हुम अभय हो ही नहीं 
सकते | तो फिर उसे दबाने से कया लाभ ? अर्थात्‌ कुछ नहीं इस 
दृष्टि से अभय होने के लिए यह अनिवार्य है कि चित्त में जो बीज- 
रूप से अशुद्धि विद्यमान है उसको शीधघातिशीघ मिटा दिया जाय 
और उसका प्रकाशन उन लोगों के सामने कर दिया जाय जो 
अशुद्धि के प्रकाशन का महत्व जानते हों और जो सब प्रकार से 
अपने हित-चिन्तक हों, जैसे सद्गुरु, मत्मित्र, मात-पिता आदि, 
अथवा उन लोगों से कह दिया जाय जो हमारे दुःख से दुखी हों 

और हमारी उन्नति को देखकर जिनमें ईर्ष्या न हो, अपितु जो 
उसमें हृषित हों । 

साधक को अपना चित्र निज ज्ञान से देखना चाहिए । यदि 
अपना चित्र अपनी दृष्टि में सुन्दर हो और समाज की दृष्टि उसके 
विरुद्ध हो,तो लेशमात्र भी भयभीत नहीं होना चाहिए । कारण कि . 
ज्ञान का आदर जिन्होंने किय,उन्हीं के द्वारा समाज में क्रांति हुई; 
अर्थात्‌ विरोधी समाज भी उनका अनुसरण करने लगता है जो 
निज ज्ञान का आदर करते हैं ( निज-ज्ञान का अर्थं इन्द्रिय-ज्ञान 
नहीं, अपितु प्राप्त विवेक लेना चाहिए )। उसी निज-ज्ञान के 
प्रकाश में साधक को अपने चित्त की दशा को देखना चाहिए । यदि 
उसमें किसी अशुद्धि का दश न हो, तो उसे शीघ्र ही मिटा देना 
चाहिए । जब तक न मिटे तब तक चित्त से असहयोग कर लेना 
चाहिए, अर्थात्‌ चित्त की ममता से रहित हो जाना चाहिए। पर 
इस बात का ध्यान रहे कि असहयोग क्रोध नहीं है,प्रत्युत सम्बन्ध- 
विच्छेद के द्वारा चित्त का सुधार है। क्रोध न अपने प्रति हितकर 
सिद्ध होता है और न दूसरों के प्रति, कारण कि क्रोध से विस्मृति 
उत्पन्न होती है जो कर्त्तव्य से च्युत कर देती है । सम्बन्ध-विच्छेद 
से ममता का नाश होता है,जिससे राग की निवृत्ति होती है,जिसके 
होते ही चित्त शुद्धि हो जाता है । इस दृष्टि से सम्बन्ध-विच्छेद 
करने से किसी का अहित नहीं होता । 

प्राणी अपना सुधार दुलार तथा प्यारपुर्वंक, जिनसे ममता 
होती है उनका सुधार क्षुब्ध होकर और जिनसे ममता नहीं है 
उनका सुधार उपेक्षा भाव से करने की सोचता है। पर ऐसा करने 
से सुधार होता नहीं । जिनसे ममता नहीं है उनका सुधार दुलार 
तथा प्यारपूर्वक ही सम्भव है, उपेक्षा द्वारा नहीं । जिनसे ममता 
है उनका सुधार मोह-रहित होने से सम्भव है, क्षुभित होने से नहीं 

और अपने चित्त का सुधार अपने प्रति कठोर न्याय तथा असहयोग 
से ही सम्भव है, दुलार.तथा प्यार से नहीं अतः दूसरों के समान 
अपने प्रति च्याय और अपने समान दूसरों के प्रति प्यार करने से 
` ही चित्त शुद्ध हो सकता है, कारण कि यदि दूसरों के प्रति क्षमा 
तथा प्रेम का व्यवहार न किया, तो उनसे भेद बना रहेगा, जिससे 
न तो उनका ही हित होगा और न अपना ही चित्त शद्ध होगा । 
जिस प्रवृत्ति से दूसरों का हित होता है उसी से अपना चित्तशुद्ध 
होता है । जिनसे ममता नहीं है, उनसे भेद है । भेद को जीवित 
रखने से भी चित्त अश्‌ द्ध होता है । और जिनसे ममता है उनसे 
किसी न किसी प्रकार की आसक्ति से भी चित्त अशुद्ध होता है। 
अतः जिनसे भेद है उनसे एकता करने के लिए उनके प्रति क्षमा- 
शीलता का प्रयोग करना पड़ेगा और जिनसे आसक्ति है उनके 
प्रति निर्मोहता तथा असहयोग का प्रयोग करना पड़ेगा,तभी चित्त 
क्षोभरहित हो सकता है । यह .नियम है कि क्षोभ-रहित होते ही 
आवश्यक सामर्थ्यं स्वतः आ जाती है जिसका सदुपयोग करते ही 
साधक का चित्त शुद्ध हो जाता है। अपने प्रति क्षमाशीलता का 
प्रयोग उसका दुरुपयोग है और दूसरों के प्रति न्याय तथा उपेक्षा 
का प्रयोग उनका दुरुपयोग है। दिव्य-गुणों का उपयोग यथास्थान 
न करने से कोई लाभ नहीं होता, अपितु हानि ही होती है । इस 
दृष्टि से जिनसे ममता नहीं है उन्हीं के प्रति क्षमाशीलता का प्रयोग 
) हितकर सिद्ध होता है। मोहयुक्त क्षमा से किसी का भी हित नहीं 

' होता--न अपना और न उसका, जिससे मोह है । अपना हित 
तो अपने प्रति न्याय करने ही में है और दूसरों का हित क्षमा में 
: निहित है । अतः चित्त शुद्ध करने के लिए अपने प्रति न्याय और 
दुसरों के प्रति प्रेम करना ही होगा । 


यह्‌ ध्यान रहे कि न्याय वही सार्थक है जो रक्षा में समर्थं 

हो । न्याय भी वही कर सकता है जो क्रोध से रहित हो और प्रेम 
वही कर सकता है जो कामसे रहित हो । जिसकी प्रसन्नता दूसरों 
पर निर्भर है वह प्रेम नहीं कर सकता, और सुख-भोग में आसक्त 
है वह अपने प्रति न्याय नहीं कर सकता । न्याय करने के लिए: 
सुख-भोग की दासता का अन्त करना होगा और प्रेमी होने के 

लिए सुख की आशा से रहित होना होगा । यह नियम है कि जो 

जिससे सुख की आशा करता है उससे प्रेम नहीं कर सकता, 

और न्याय तथा प्रेम के बिना चित्त शुद्ध नहीं हो सकता । इस 

दृष्टि से प्राप्त सुख की आसक्ति से रहित और अप्राप्त सुख की 

आशा से रहित होने में ही चित्त की शुद्धि निहित है। . 


९-५-५६ 

न्याय अपने प्रति तथा चमा दूसरों के प्रति 


[ चित्तशुद्धि जीबन का आवश्यक अंग है । प्रत्येक परिस्थिति में 
चित्तशुद्धि अपेक्षित है । यह नियम है कि जिसकी आवश्यकता मानव को 
स्वंत्र, सवंदा है, उसकी पूर्ति अवश्यम्भावी है । अतः चित्तशुद्धि से कभी 
निराश नहीं होना चाहिए । 
अपने प्रति न्याय किए बिना निर्दोषता की. उपलब्धि कभी सम्भव 
नहीं है । पर वह तभी सम्मव होगा जब हम स्वीकार करें कि क्षमा. 
अपने प्रति नहीं करनी है, दूसरों के प्रति करनी है। 
वोष-जनित सुख के बदले में उससे कहीं अधिक दुःख का हर्ष- 
पूर्वक अपना लेना न्याय का सर्वप्रथम शय है। न्याय दूसरा अङ्ग है 
किए हुए दोष को न न दुहराना । यह अंग अपने प्रति तभी सम्भव है जब 
न्याय के प्रथम अङ्ग को अपना लिया जाये । 
पूर्ण न्याय का प्रयोग हमें अपने मन के साथ ही करना है-जैसे- 
जैसे दूरी बढ़ती जाय वैसे-वंसे न्याय क्षमा के रूप में बदलता जाना चाहिए। 

वस्तुओं का सदुपयोग और व्यक्तियों की सेवा के लिए ही जीवन 
मिला है । उनसे सुख की आशा करना अथवा उनसे ममता करना अपनी | 
ही भूल है । इस भूल का अन्त करते ही अपने प्रति न्याय तथा दूसरों के 
प्रति क्षमा होने लगती है ! 

चित्तशुद्ध होते ही शरीर, मन और बुद्धि आदि सभी शुद्ध हो जाते 

हैं । इस दृष्टि से चित्तशुद्धि में ही समस्त जीवन की पूर्णता निहित है ।] 

सेरे निज स्वरूप परमप्रिय, 

चित्तशुद्धि जीवन का आवश्यक बंग है । समस्त समस्याओं 
का हल उसी में निहित है। इतना ही नहीं, वर्तमान मानेव- 
जीवन चित्तशुद्धि के ही लिए मिला है। कारण कि चित्त की 
अशुद्धि अविवेकजन्य है जो प्राप्त विवेक के उपयोग से मिट सकती 
है । विवेक मानवमात्र को स्वभाव से ही प्राप्त है। इस दृष्टि से 
चित्त को शुद्ध करने में हम सभी स्वाधीन हैं पराधीनता अप्राप्त _ 
बस्तु आदि की प्राप्ति में भले ही हो, पर, चित्त को शुद्ध करने में 
किसो प्रकार को पराधीनता नहीं है । प्रत्येक परिस्थिति में चित्त 
शुद्धि अपेक्षित है। यह नियम है कि जिसकी आवश्यकता 
मानवमात्र को सवंत्र, सवंदा है, उसकी :पूति अवश्यम्भावी है । 
अतः चित्तशुद्धि से कभी निराश नहीं होना चाहिए । 

अब विचार यह करना है कि जिसकी पूर्ति अवश्यम्भावी 

है उसे प्राप्त करने में हमें असमर्थता क्यों प्रतीत होती है ? उसका 
एकमात्र कारण यह है कि जब हम विवेक के प्रकाश में अपने 
में कोई दोष पाते हैं तो अपने प्रत वह न्याय नहीं करते जो उसी 
दोष में दूसरों के प्रति करते हैं । उसका परिणाम यह होता है कि 
बह दोष हृढ़तापूर्वक चित्त में अंकित -हो जाता है । अपने प्रति 
न्याय किए बिना निर्दोषता की उपलब्धि कभी सम्भव नहीं है। 
अपने प्रति न्याय करने में कठिनाई क्या है? यदि इस पर विचार 
किया जाय, तो ऐसा प्रतीत होता है कि दोषजनित सुख के बदले 
में उससे कहों अधिक दु:ख का हष पूर्वक अपना लेना च्याय का 
सर्वप्रथम अंग है। न्याय के इसी प्रथम अंग का उपयोग हम दूसरों 
पर तो बड़े ही सहज भाव से करने लगते हैं, पर अपने प्रति सुख 
के स्थान पर दुःख के अपनाने में भयभीत होते हैं । इस कारण 
अपना दोष जान लेने पर भी अपनेको क्षमा करने की बात सोचते हैं 

उसका परिणाम यह होता है कि जो क्षमा दूसरों के प्रति करने 
की थी, जिससे पारस्परिक एकता प्राप्त होती, वह अपने प्रति 
करने से अपने व्यक्तित्व का मोह और दृढ़ हो जाता है, जो दोषों 
का मूल है । अपने प्रति किया हुआ मोह अनेक अशुद्धियाँ उत्पन्न 
करता है। इसी कारण अपने प्रति हमें न्याय ही करना चाहिए । 
पर वह तभी सम्भव होगा जब हम यह स्वीकार करें कि क्षमा 
अपेने प्रति नहीं करनी है, दूसरों के प्रति करनी है। 

न्याय का दूसरा अंग है किए हुए दोष को न दुहराना । 
यह अंग अपने प्रति तभी सम्भव है जब न्याय के प्रथम अंग को 
अपना लिया जाय । यह नियम है कि जब दु:ख इतना बढ़ जाता 
है कि सुख का राग मिट जाय, तब दोष न दुहराने की हढ़ता 
स्वतः आ जाती है,कारण कि सुख-लोलुपता से ही दोष में प्रवृत्ति 
होती है । जब दुख ने उसे खा लिया, तब किया हुआ दोष न 
दुह्राना स्वाभाविक हो जाता है, जिसके होते ही निर्दोषता हंढ़ 
हो जाती है, जो न्याय का तीसरा अंग है। 

न्याय से कभी अपना अहित नहीं होता, अपितु अपना 
तथा दूसरों का हित ही होता है। इस इष्टि से न्याय को अपनाने 
में सवदा उद्यत रहना चाहिए । न्याय से भयभीत होना भूल है, 
क्योंकि उसके बिना अपनाएसुधार ही सम्भव नहीं है । जब प्राणी 
अपने प्रति स्वयं न्याय करने लगता है,तब वह दूसरों की दृष्टि में 
` अदण्डनीय,अर्थात्‌ क्षमापात्र बन जाता है | जो अपने प्रति न्याय 
नहीं करता, उसके प्रति दूसरों के मन में स्वतः क्षोभ तथा क्रोध 
उत्पन्न होता है, उसका परिणाम यह होता है कि प्रकृति के विधान 
में, उसके प्रति विरोधी सत्ता स्वयं उत्पन्न हो जाती है । इतना ही 
नहीं, जो अपने प्रति न्याय नहीं करता उसके द्वारा दूसरों के प्रति 
मन्याय स्वतः होने लगता है, जिससे समाज में भी उसके प्रति , 

विरोधी-सत्ता उत्पन्न हो जाती है। वह विरोध इस सीमा तक 
बढ़ जाता है कि उस व्यक्ति के न रहने पर भी वह जिस वर्ग का 
था उस वर्ग से, जिस जाति का था उस जाति से और जिस मत, 
सम्प्रदाय आदि को मानता था उन सबसे समाज में एक स्थायी 
विद्रोह की परम्परा चल जाती है । इस दृष्टि से अपने प्रति न्याय 
न करने से घोर क्षति होती है। अतः अपने प्रति व्याय करना 
परम .अनिवायं है 


अपने प्रति आप न्याय करने से समाज में निन्दा नहीं होती, 

अपितु आदर ही मिलता है। किन्तु जब दूसरों के द्वारा अपने प्रति 
न्याय होता है तब समाज में निन्दा होती है। इस दृष्टि से भी 
अपने प्रति न्याय करने में कितना महत्त्व है ? न्याय के इस रहस्य 
कोजो जान लेते हैं वे हर्ष पूर्वक अपने प्रति म्याय करने लगते हैं । 
अपने प्रति न्याय का अर्थं अपने पर क्रोधित होना नहीं है, न 
अपना विनाश करना है और न अपनी क्षत्ति करना है, अपितु 
न्याय का अर्थ है असहयोगपूर्वक अपना सुधार । असहयोग से 
सम्बन्ध-विच्छेद होता है। सम्बन्ध-विच्छेद सै राग-द्व ष नहीं 
रहता । राग-रहित होने से सुखासक्ति मिट जाती है और द्वेष- 
रहित होने से क्रोध का नाश हो जाता है। सुखासक्ति मिट जाने 
से दोषों की पुनरावृत्ति नहीं होती, जिससे निर्दोषता का प्रादुर्भाव 
स्वतः हो जाता है और क्रोध-रहित होने से हिसा का भाव मिट 
जाता है, जिससे अपने सुधार पर तो दृष्टि रहती है पर अपने 
विनाश की भावना मिट जाती है। न्याय का वास्तविक प्रयोग 
अपने ही पर हो सकता है, दूसरों पर नहीं । न्याय वह तत्त्व है 
जिसमें न हिंसा है और न पक्षपात । जिस न्याय में हिसा और 
पक्षपात की गन्ध हो वह न्याय के स्वरूप में अन्याय का चित्र है। 
“ अन्याय का जीवन में कोई स्थान नहीं है । जो न्याय को अपना 

लेता है वह आदरणीय होता है, निन्दनीय नहीं । 

पूर्ण न्याय का प्रयोग हमें अपने मन के ही साथ करना है। 
जैसे-जैसे दुरी बढ़ती जाय वैसे-वेसे न्याय क्षमा के रूप में बदलते 
जाना चाहिए | तात्मर्थ यह है कि जिससे जितनी अधिक समीपता 
हो, उसके प्रति उतना हो अधिक न्याय करना चाहिए । ज्यों-ज्यों 
दूरी बढ़ती. जाय त्यों-त्यों न्याय क्षमा के रूप में परिवर्तित होता 
जाना चाहिए । न्याय और क्षमा एक ही सिक्के के दो पहलू हैं। 
जिनसे ममता है, उनके प्रति न्याय करने से.जो हित होता है, वही 


~ 


न्याय और क्षमा के फल में कोई भेद नहीं है । 

न्याय और क्षमा के बाह्य रूप में भले ही भेद हो, परन्तु 
वास्तंविकता में कोई भेद नहीं है । जब हम अपने प्रति अन्याय 
करने वालों को क्षमा करते हैं, तब हमारे और उनके बीच में जो 
दूरी तथा भेद था,वह मिटने लगता है । उसका परिणाम यह होता 
है कि परस्पर में स्नेह की एकता उत्पन्न हो जाती है, जिससे हमारे 
और उनके बीच परस्पर हिसा का भाव मिट जाता है, एक दूसरे 
का भला चाहने लगते हैं और फिर संघर्ष सदा के लिए मिट जाता 
है । इतना ही नहीं, जब दोषी के दोष को सहन करते हुए उसके 
बदले में उसके प्रति सदभावना तथा सदुव्यवहार किया जाता है, 
तब उसके मनमें स्वतः अपनो भूल का पश्चात्ताप होने लगता 
है । पश्चात्ताप की अग्नि ज्यों-ज्यों प्रज्ज्वलित होतो जाती है, 
त्यों-त्यों उसके जीवन से दोष स्वत: भस्मीभूत होते जाते हैं और 
फिर उसमें निर्दोषता का प्रादुर्भाव स्वतः हो जाता है । 

अब विचार यह करना है कि क्षमा का स्वरूप क्या है ? 
क्षमा अपने और विपक्षी के बीच में निर्वेरता की स्थापना करती 
है, जिसके होते ही अपनी ओर से बुराई के बदले में भलाई स्वतः 

होने लगती है और अपने प्रति होने वाली बुराई की विस्मृति हो 
जाती है । इतना ही नहीं, क्षमा से. पूर्व जो अपने प्रति बुराई 
प्रतीत होती थी, वह भलाई प्रतीत होने लगती है और क्षमाशील 
में स्वतः निरभिमानता आने लगती है । वह क्षमा इसलिए नहीं 
करता कि दूसरा अपराधी है, अपितु अपने ही को अपराधी मान 
कर क्षमा करता है । वह इस रहस्य को जान लेता है कि यदि 
मेरी भूल न होती तो मेरे साथ कोई बुराई कर ही नहीं सकता 
था । मेरी ही की हुई बुराई दूसरों के द्वारा मेरे सामने आती है, 
उस बेचारे का कोई दोष नहीं है। यदि मैं उससे किसी प्रकार 
का सम्बन्ध न जोड़ता, उससे आशा न करता, तो उसके द्वारा 
मेरे प्रति बुराई हो ही नहीं सकती थी । 


किसी वस्तु, व्यक्ति आदि के द्वारा सुख की आशा करना 
तथा उसे अपना मानना प्रमाद है। इस प्रमाद से ही अपने प्रति 
बुराई होती है । वस्तुओं का सदुपयोग और व्यक्तियों की सेवा के 
लिए ही जीवन मिला है, उनसे सुख की आशा करना अथवा 
उनसे ममता करना अपनी ही भूल है । इस भूल का अन्त करते 
ही चित्त स्वतः शुद्ध हो जाता है, जिसके होते ही अपने प्रति न्याय 
और दूसरे.के प्रति क्षमा स्वतः होमे लगती है। शुद्धि का प्रादुर्भाव 
सदेंव नित्य तथा विभु होता-है, क्योंकि वह अनन्त की विभूति है। 
अनन्त की विभूति कभी शान्त नहीं होती, अपितु अनन्त ही होती 
है। अशुद्धि सदेव सीमित और विनाशशील होती है,क्योंकि उसकी 
उत्पत्ति सीमित अहम्‌-भाव से होती है इस हृष्टि से अशुद्धि का 
अन्त करना अनिवार्य है, जिसके होते ही शुद्धि का प्रादुर्भाव स्वतः 
हो जाता है.। अशुद्धि कोई ऐसी नहीं होती, जिसमें कतृ त्व न हो 
आर शुद्धि सर्वदा स्वतःसिद्ध स्वाभाविक होती है। इसी से 
` अशुद्धि का अन्त होते ही शुद्धि का प्रादुर्भाव हो जाता है। 

अब विचार यह करना है कि न्याय तथा क्षमा के प्रेयोग 
. का क्रम कया है ? जब साधक को अपने शरीर, इन्द्रिय, मन, बुद्धि 
आदि में अशुद्धि का दर्शन हो तब उसे इन्द्रिय, मन, बुद्धि आदि 
के प्रति न्याय करना चांहिए, अर्थात्‌ उनसे विवेकपूर्वक असहयोग 
कर लेना चाहिए। ऐसा करते ही वे सभी स्वतः शुद्ध हो 
_ जायेंगे। कारण कि जिस वस्तु से ममता नहीं रहती, वह अनन्त न 
को समर्पित हो जाती है। यह नियम है कि जो वस्तु अनन्त को 
समपित हो जाती है, वह अनन्त की कृपा-शक्ति से स्वतः शुद्ध हो 
जाती है । वह निन्दनीय नहीं रहती, अपितु अनन्त के नाते सेवा 
तथा प्यार की पात्र बन जाती है। 
चित्तशुद्ध हो जाने पर सभी साधन सफल हो जाते हैं । 
चित्त की शुद्धि के बिना जो साधन केवल बलपूर्वक किया जाता 
है उससे मिथ्या अभिमान की ही वृद्धि होती है, कोई विशेष लाभ 
नहीं होता । चित्तशुद्धि के बिना जो कुछ किया जाता है वह निर- 
थंक ही सिद्ध होता है । चित्त शुद्ध हो जाने परं समस्त जीवन में 
सौन्दर्य आ जाता है । इस दृष्टि से चित्तशुद्धि जीवन का अत्यन्त 
आवश्यक अंग है । उसके लिए साधक को अपने प्रति न्याय तथा 
दूसरों के प्रति क्षमा का प्रयोग करना है । 
चित्तशुद्धि होते ही शरीर, मन और बुद्धि आदि सभी 
शुद्ध हो जते हैं । शरीर की शुद्धि में कर्म की शुद्धि निहित है, 
जिससे सुन्दर समाज का निर्माण होता है। मन की शुद्धि से योग 
सिद्ध होता है, जो शान्ति तथा सामर्थ्यं का प्रतीक है । बुद्धि की 
शुद्धि से बोघ की प्राप्ति होती है जो अमर तथा चिन्मय जीवन 
का प्रतीक है और अहम्‌ शुद्ध हो जाने पर प्रेम का प्रादुर्भाव होता 
है जिसमें अनन्त अगाध रस है। इस दृष्टि से चित्तशुद्धि में ही 
समस्त जीवन को पूर्णता निहित है। १०-५-५६ 

[ किसी भी की हुई, सुनी हुई, देखी हुई बुराई के आधार पर 
अपने को अथवा दूसरे को सदा के लिए बुरा मान नेने से चित्त अशुद्ध हो 
जाता है। 

कोई भी व्यक्ति सर्वाश में बुरा नहीं होता, समी के लिए बुरा नहीं 
होता और संदा बुरा नहीं होता । 

चित्तशुद्धि के लिए असाधनरूप मान्यताओं की अस्वीकृति 
अनिवार्यं है । 
सभी दोष, सभी बन्धन दोष-युक्त-मान्यता पर ही जीवित हैं । 
अपने में निर्दोषता की स्थापना करते ही समस्त दोष तथा बन्धन स्वयं र 
मिट जावेंगे एवं मान्यताओं से जो अतीत है, उसी से नित्य सम्बन्ध 
स्थापित हो जाएगा । 

कसँव्य-पालन में ही भोग की निवृत्ति और योग की प्राप्ति, 
' असत्य की निवृत्ति और सत्य की प्रात्ति, काम की निवृत्ति और अनन्त 
की प्राप्ति निहित है । ] ई 


मेरे निज स्वरूप परम प्रिय, 


किसी भी को हुई, सुनी हुई, देखी हुई बुराई क्रे आधार पर 
. अपने को अथवा दूसरे को सदा के लिए बुरा मान लेने से चित्त 

अशुद्ध हो जाता है। बुराई-काल में कर्ता भले ही बुरा हो,पर उससे 
पूर्व और उसके पश्चात्‌ बुरा नहीं है । फिर भी उसे बुरा मानते 
रहना उसके प्रति घोर अन्याय है। प्राकृतिक नियम के अनुसार 
किसी में बुराई की स्थापना करना उसे बुरा बनाना है, और अपने 
प्रति बराई के आने का बीज बोना है, क्योंकि कर्म-विज्ञान की दृष्टि 
से जो दूसरों के प्रति किया जाता है वह कई गुना अधिक होकर 
, अपने प्रति होने लगता है, यह प्राकृतिक विधान है । इस हृष्टि से 
किसी को भी बुरा मानना अपने को बुरा बनने में हेतु है, अथवा 
यों कहो कि अपने को भला बनाने के लिए दूसरों के प्रति भलाई 
करना तथा उन्हें भला समझना' अनिवार्य है । किसी को बुरा 
मानते में न तो अपना ही हित है और न उसका, जिसे बुरा मानते 
हैं। इस दृष्टि से किसी में भी बुराई की स्थापना नहीं करनी 
- चाहिए। यही चित्तशुद्धि का सुगम उपाय ह । 


कोई भी व्यक्ति सर्वाश में बुरा नहीं होता,सभी के लिये बुरा 

नहीं होता और सवंदा बुरा नहीं होता । तो फिर किसीको बुरा 
मानना क्या मिथ्या नहीं है? अर्थात्‌ अवश्य है। बुराई की प्रतीति 
अपने में हो अथवा दूसरे में, आंशिक होती है, और वह भी सदैव 
» नहीं रहती । व्यक्ति प्रमादवश भूतकाल की बुराई के आधार 
पर अपने को वर्तमान में बूरा मान लेता है। यह मान्यता, की 
हुई बुराई की स्मृति-मात्र है, बुराई नहीं । यदि को हुई बुराई की 
स्मृति को अहमुभाव में स्थापित कर दिया गया तो बुराई की . 
पुनरावृत्ति स्वतः होने लगती है। इस कारण की हुई बुराई की 
स्मृति को स्थापना न अपने में करनो चाहिये और न दूसरों में । 
हाँ, यदि बुराई की स्मृति वेदना जागृत करती है, तो वह वेदना 
, बुराई-जनित सुख का राग -मिटाने में साधन-रूप है पर कब ! 
जब उप्र प्रकार को बुराई को, जिसकी कि वह स्मृति है, न दुहराने 

का हढ़ संकल्प, कर लिया जाय, और उसके विपरीत जो. 


निर्दोषता है उसकी स्थापना कर ली जाय । तो सभी दोष स्वतः 
मिट जाते हैं, क्योंकि किसी भी दोष की स्वतन्त्र सत्ता नहीं है। 
यह सभी जानते हैं कि अन्धकार प्रकाश को ही न्यूनता 


> 


है, पर अन्धकार प्रकाश नहीं है । उसी प्रकार दोष गुण को ही : 


न्यूनता है, पर दोष गुण नहीं है हाँ, यह अवश्य है कि दोष का 
कोई अपना स्वतन्त्र अस्तित्व नहीं है। इसी कारण उसकी 
निवृत्ति हो सकती है। यह नियम है कि निवृत्ति उसी की होती 
है जो सवंदा न रहे जब दोष सर्वदा रहने वाली वस्तु नहीं है । 
तब किसी को भी दोषी मानना किसी प्रकार भी न्यायसंगत नहीं 
है । पर प्राणी प्रमादवश अपने को तथा दूसरों को स्थायी रूप से 
दोषी मान लेता है । चित्तशुद्धि के लिए दोष-युक्त मान्यताओं 
का त्याग अनिवायं है । 


निर्दोष मान्यताए साधनरूप हैं। जो साधनरूप मान्य- 
ताएं हैं वे कतेव्य की प्रतीक हैं। कतेव्य-पालन में विद्यमान राग 
की निवृत्ति तथा दूसरों के अधिकार की रक्षा निहित है। इस 
ष्टि से कतंव्य के अर्थ में केवल सर्व-हितकारी प्रबृत्तिही आ सकती 
है । प्राकृतिक नियम के अनुसार प्रत्येक निवृत्ति में स्वतः बदल 
जाती है और निवृत्ति-काल में वह मान्यता भी मिट जाती है 
जिस मान्यता से प्रवृत्ति उत्पन्न हुई थी । यदि निवृत्ति-काल में 
मान्यता का अन्त नहीं होता, तो समझना चाहिये कि साधन-रूप 
मान्यता.नहीं थी, अथवा मान्यता के अनुरूप विधिवत्‌ कत्तेव्य- 
पालन नहीं किया गया । इन्हीं दो कारणों से निवृत्ति-काल में 
- मान्यता का अस्तित्व भासता है। साधनरूप मान्यता बीज है 
` सर्व-हितकारी प्रबृत्ति का । सर्व-हितकारी प्रवृत्ति वासना-रहित 


निवृत्ति प्रदान करने में समर्थ है और निवृत्ति में सरवे-हितकारी 

प्रवृत्ति का सामथ्य विद्यमान है । इस दृष्टि से सर्व-हितकारी प्रवृत्तिं 
और वासना-रहित निवृत्ति एक दूसरे के पूरक हैं और चित्त- 
शुद्धि में हेतु है । हो 
यस्तु, व्यक्ति आदि किसी को भी बुरा तथा भला न 
मानना चाहिये, अपितु इनका सदुपयोग करना चाहिए । वस्तुओं 
के सदुपयोग से व्यक्तियों की सेवा सिद्धि होती है और व्यक्तियों 
की सेवा से समाज में सदाचार की वृद्धि होती है। स्वरूप से 
तो सभी बस्तुए' परिवत्तंनशील तथा विनाशी है, अतः उनके 
. सम्बन्ध में कोई एक निश्चित धारणा करना भूल है। इस भूल 
से ही प्राणी वस्तुओं को भला-बुरा मानकर राग-द्वेष में आवद्ध 
हो जाता है, जो चित्त की अशुद्धि में हेतु है। 
शरीर, इन्द्रिय, मन, बुद्धि आदि सभी करण है, कत्ता 
नहीं । करण को निन्दा करना कर्त्ता की असावधानी है, और 
कुछ नहीं । कर्त्ता का प्रभाव ही करण में भासित होता है। 
अतः कर्त्ता अपनी शुद्धि-अशुद्धि को ही श्वरीर, इन्द्रिय, मन, बुद्धि 
आदि में देखता है, पर कहता यह है. कि मेरे शरीर, इन्द्रिय, 
मन, बुद्धि आदि अशुद्ध हैं । जब कर्ता अपने में से वह अशुद्धि 
निकाल देता है जो उसने भूतकाल की घटनाओं के आधार पर 
अपने में आरोपित कर ली है, तब शरीर, इन्द्रिय, मन, बुद्धि 
आदि अपने आप शुद्ध हो जाते हैं। इस दृष्टि से अपने में से 
अशुद्धि का त्याग ओर उसमें शुद्धि की स्थापना अनिवाये है, जिसके 
करते ही चित्त सदा के लिये शुद्ध हो जाता है । अपने को दोषी 
मानना दोष को निमन्त्रण देना है । अतः 'दोषी था पर अब नहीं 
है! ऐसा मानते ही निर्दोषता की अभिव्यक्ति स्वतः हो जायगी । 
सभी दोष, सभी बन्धन दोष-युक्त माम्यता पर ही जीवित 
हैं । अपने में निर्दोषता की स्थापना करते ही समस्त दोष तथा 
. बन्धन स्वयं मिट जायेंगे । दोष-युक्त मान्यताएं रोग के समान हैं 

और निर्दोषता की स्थापना औषधि के समान है। जिस प्रकार 
औषधि रोग को खाकर स्वतः मिट जाती है,उसी प्रकार निर्दोषता 
की स्थापना दोषों को खाकर स्वतः मिट जाती है, अर्थात्‌ गुणों 
का अभिमान अङ्कित नहीं होता । दोष का अन्त होते ही अनन्त 
से नित्य सम्बन्ध तथा अभिन्नता हो जाती है और अहमुभाव गल 
जाता है,अथवा यों कहो करि अनन्त से नित्यभोग हो जाता है जो 
सभी मान्यताओं से अतीत है । 


साधन-रूप मान्यताएं कर्त्तव्य-परायणता में परिवर्तित हो- 
कर मिट जाती हैं और असाधन-रूप मान्यताएं केवल अस्वीकृति 
मात्र से मिट जाती हैं। अब विचार यह करना है कि असाधन- 
रूप मान्यताएं चित्त में क्यों अंकित हैं? जिन दोष-युक्त प्रवृत्तियों 
के आधार पर असाधन-रूप मान्यता की स्वीकृति हुई थी, वे 
प्रवृत्तियाँ वतमान में नहीं हैं परन्तु फिर भी हम उनका त्याग 
नहीं करते हैं, यह 'नहीं' को 'है” मानता है । मान्यता की खोज 
करने से उसका अस्तित्व नहीं मिलता और फिर उसको स्वीकृति 
स्वतः मिट जाती है। पर मान्यता की खोज वही कर सकता है जो 
निज विवेक के प्रकाश में वस्तु, अवस्था आदि के स्वरूप को जानने 
का प्रयत्न करे। यह नियम है कि जिसकी खोज हम ज्ञानपूर्वक 
करते हैं,यदि उसका अस्तित्व है तो उससे एकता हो जाती है और 
यदि वह अस्तित्वहीन है तो उससे भिन्नता हो जाती है, अथवा यों 
कहो कि ज्ञान-द्वारा खोज करने से सत्य की प्राप्ति और असत्य की 
निवृत्ति हो जाती है । ज्ञान निवृत्ति की प्राप्ति करने में समर्थे है, 
वह सम्बन्ध तथा किसी मान्यता में सद्भाव उत्पन्न नहीं करता । 
मान्यता का सद्भाव मिटते ही भेद नष्ट हो जाता है और सम्बन्ध 
टूटते ही राग-द्वेष मिट जाते हैं। राग-द्वं ष-रहित होते ही किसी 
को बुरा-भला मानने का प्रश्‍न ही उत्पन्न नहीं होता और भेद-नाश 

होते ही अभिन्नता तथा आत्मीयता एवं स्वरूप से एकता हो 
जाती है जो योग, बोध, तथा प्रेम की प्राप्ति में हेतु है । इस दृष्टि 
से मान्यता केवल ऐसी वस्तु है किं खोज करने पर तो उसका 
पता ही न चले और बिना खोज किए सत्य प्रतीत हो । 


भुतकाल की प्रवृत्तियों को सत्य तथा स्थायी मानकर कोई 
भी व्यक्ति अपने को सर्वाश में निर्दोष सिद्ध नहीं कर सकता 
और प्रत्येक साधक की हुई भूल न दोहराने का व्रत लेकर वते- 
मान से ही निर्दोषता से अभिन्न हो सकता है । इस दृष्टि से अपने 
में अथवा दूसरों में दोषी-भाव की स्थापना करना केवल मान्यता 
के आधार पर उसमें आबद्ध रहना है, जो दोषों की पुनरावृत्ति 
का कारण है। अतः निर्दोष होने के लिए अपने तथा दूसरों में 
दोषी-भाव की अस्वीकृति अनिवाये है, अथवा यों कहो कि सभी 
मान्यताओं को त्याग, मान्यताओं के प्रकाशक, अनन्त से अभिन्न 
होने में ही निर्दोषता है। किसी भी मान्यता को सुरक्षित रखना 
अपने को दोषी बनाये रखना है। साधनरूप मान्यताओं को 
कर्त्तव्य-परायणता से तथा असाधनरूप मान्यताओं को अस्वीकृति 
से मिटाना होगा, तभी चित्त शुद्ध हो सकता है। 

मान्यता का सञ्भाव विकल्परहित विश्वास है, जो ज्ञान के 
समान भासता है । विश्वास का महत्त्व केवल कर्तव्य के प्रति, . 
अनन्त के प्रति अथवा देह से अतीत अपने प्रति है । इसके अति- 
रिक्त जो विश्वास है वह प्रमाद है। कर्ततव्यपरायणता राग- 
निवृत्ति के लिए है, अनन्त का विश्वास परम प्रेम के लिए है और 
अपना बिश्वास अमरत्व के लिए अपेक्षित है। इसके अतिरिक्त 
साधक के जीवन में विश्वास का कोई सदुपयोग ही नहीं है। 
कर्तव्य का निर्णय प्राकृतिक विधान तथा निज विवेक पर निर्भर 
है । इसी कारण कर्त्तव्य-पालन में अधिकार है, फल में नहीं। 

कर्तव्य के बदले में किसी फल की आशा करना नवीन राग में 
आबद्ध होना है, जो वास्तव में अकर्ततव्य है। कर्त्तव्य का सम्बन्ध 
प्राप्त परिस्थिति से है । अतः परिस्थिति के सदुपयोग-मात्र में ही 
कर्त्तव्य का महत्त्व है। परिस्थिति का सदूपयोग सभी वस्तु, 
अवस्था आदि से असंग करने में समर्थ है। वस्तु, अवस्था आदि 
की असंगता समस्त कामनाओं क्रा अन्त कर देती है । कामनाओं 
का अन्त होते ही चित्त शुद्ध हो जाता है, जिससे जिज्ञासा की 
पुत्ति तथा प्रेम की प्राप्ति स्वतः हो जाती है, कारण कि कामनाओं 
की निवृत्ति होते ही चिरशांति तथा आवश्यक सामर्थ्यं स्वतः आ 
जाती है । इस हृष्टि से कामना-निवृत्ति में ही समस्त कर्तव्यों की 
परावधि है । 

असाधन-रूप मान्यता तो, दूसरों की कौन कहे, अपने. लिए 
भी अपने को प्रिय नंहीं होती, क्योंकि अपनी दृष्टि में भी जब हम 
दोषी रहुना नहीं चाहते तो फिर किसी अन्य को दोषी मानना 
क्या उसके प्रति घोर अन्याय नहीं है ? अवश्य है। अब रही 
साधन-रूप मान्यता की बात, जिससे कर्तव्य के द्वारा मुक्त होना 
है । कर््तव्य-पालन में सभी साधकों को सर्वदा स्वाधीनता है, 
क्योंकि जो जिसे नहीं कर सकता वह उसका कर्त्त॑व्प ही नहीं है। 
इतना ही नहीं,प्राकृतिक नियम के अनुसार प्रत्येक कर्ता में कर्तव्य 
का ज्ञान और उसकी पूर्ति की सामर्थ्य विद्यमान है,पर यह रहस्य 
वे ही साधक समझ पाते हैं जो वर्तमान वस्तु स्थिति के आधार 
पर कर्त्तव्य-पालन तथा सत्य की खोज करते हैं। कर्त्तव्य-पालन 
में ही भोग की निवृत्ति और योग की प्राप्ति, असत्य की निवृत्ति 
ओर सत्य की प्राप्ति, काम की निवृत्ति और अनन्त की प्राप्ति 
निहित है। 

अपने सम्बन्ध में जो अपनी मान्यता है वह भी विवेक़्सिद्ध 
नहीं है, क्योंकि अपने अर्थ में 'यह' को ले नहों सकते | बाह्य 

वस्तुओं की तो कौन कहे-शरीर, इन्द्रिय, घ्राण, मन, बुद्धि और 
सभी वस्तुएं 'यह' के अर्थ में आ जाती है। 'यह' से भिन्न जो 
“झे! है उसे किसी ने कभी किसी भी कारण के द्वारा विषय नहीं 
किया । इस हृष्टि से अपने में भी अपनी मान्यता का दर्शन नहीं 
होता । इतना ही नहीं, खोज करने पर शरीर आदि किसी भी 
वस्तु का स्वतन्त्र अस्तित्व सिद्ध नहीं होता । प्रत्येक वस्तु समस्त 
सृष्टि से अभिन्न है । इस हृष्टि से समस्त सृष्टि भी . एक वस्तु ही 
है । तो फिर किसे अपना और किसे पराया मानोगे ! यातो 
सभी अपने हैं, या कोई भी वस्तु अपनी नहीं है। जब सभी अपने 
हैं तो किसको बुरा समझोगे और जिससे कोई सम्बन्ध नहीं 
उसके प्रति कुछ भी कहना बनता नहीं । अतः अपने और दूसरों 
के सम्बन्ध में जो मान्यताएं हैं, उनका कोई स्वतन्त्र अस्तित्व 
नहीं है । अस्तित्वहीन को स्वीकार करना विवेक का विरोध है, 
और कुछ नहीं । विवेक के अनादर से ही चित्त अशुद्ध हुआ है, 
अतः उसका आदर करना चाहिये । 


विवेक का आदर करते ही सृष्टिरूप वस्तु जिस अनन्त के 
किसी अंश-मात्र में भासित होती है उससे अभिन्नता हो जायगी 
और सृष्टि की आसक्ति तथा दासता सदा के लिए (मिट जायगी, 
जिसके मिटते ही चित्त शुद्ध हो जायगा और अनन्त से अभिन्नता 
प्राप्त होगी । इस दृष्टि से सभी मान्यताओं से जो अतीत है, उसी 
को स्वीकार करना, उसी में विश्वास करना, . उसी. से नित्य 
सम्बन्ध जोड़ना और उसी का योग, बोघ तथा प्रेम प्राप्त करना 
साधक का परम पुरुषार्थं है, जिसकी सिद्धि चित्त शुद्धि होने पर 
ही सम्भव है, और चित्त की शुद्धि अपने में और दूसरों में 
निर्दोषता की स्थापना करने में ही निहित है । 


११-५१-५६ 

परिस्थितियों की अनित्यता 


[ परिस्थिति में ही जीवन बुद्धि होने से जड़ता आ जाती है जिसके 
आते ही प्राणी इन्द्रियों के स्वभाव में आबद्ध हो जाता है । इन्द्रियों के 
स्वभाव में आवद्ध होते ही वस्तु, व्यक्ति आदि की दासता उत्पन्न हो 
जाती है । जब तक साधक वस्तु, व्यक्तिं आदि के आश्रय के बिना रह 
नहीं सकता तब तक चित्त शुद्ध हो नहीं सकता, और जब तक वस्तुओं 
के स्वरूप को जानकर सत्त्य की खोज नहीं करता तब तक वस्तु आदि के 
आश्रय से रहित हो नहीं सकता । सत्य की खोज में ही असत्य का त्याग 
और असत्य के त्याग में ही चित्त की शुद्धि निहित है। 


सत्य की खोज, प्रिय की लालसा, शान्ति तथा वतँमान कार्य का 
आदर, इन चारों की प्रगति होने पर चित्त साधक के अधीन रहता है ] 
मेरे .निज स्वरूप परमप्रिय, 


; : ' विरह का उदित न होना, जिज्ञासा की जागृति न होना, 
शान्ति का सुरक्षित न रहना और निरर्थक संकल्प-विकल्पों का 
प्रवाहः चलना चित्त की अशुद्धि है | यद्यपि विरह, जिज्ञासा तथा 
शान्ति थे तीनों ही स्वाभाविक हैं परन्तु चित्त की अशुद्धि के कारण 
प्रयत्न-द्वारा भी साध्य नहीं हैं, यह बड़े ही आश्‍शचय्ये की बात है । 


प्राकृतिक नियम के अनुसार प्रत्येक' कार्य के अन्त में 

विश्राम तथा शान्ति स्वतः आनी चाहिए । पर ऐसा नहीं होता । 
उसका एकमात्र कारण यह है कि होने वाली प्रवृत्ति में कोई न 
कोई दोष है । प्रवृत्ति-जनित दोष की निवृत्ति के अन्त में विश्राम 
सम्भव है। जो प्रवृत्ति उत्कण्ठा, एवं उत्साह में पूर्ण तथा स्वार्थ 
भाव से रहित नहीं होती उस प्रवृत्ति के अन्त में विश्राम नहीं 
मिलता, कारण कि उत्कण्ठा के बिना प्रवृत्ति में रस की उत्पत्ति 
नहीं होती और उत्साह के बिना प्राप्त सामर्थ्यं का सदृव्यय नहीं 
होता और स्वार्थ-भाव से रहित हुए बिना प्रवृत्ति-जनित दासता 
से मुक्ति नहीं मिलती । इन तीनों कारणों से प्रवृत्ति के अन्त में 
भी प्रवृत्ति का ही चिन्तन रहता है, सो निरर्थक संकल्प-विकल्प 
उत्पन्न करने में हेतु है । 


उत्कण्ठा न होने में कारण है प्राप्त परिस्थिति का अनादर। 
वह अनादर तभी होता है जब साधक को प्राकृतिक न्याय के 
अनुसार प्राप्तपरिस्थिति में अपने हित का दर्शन नहीं होता । उसका 
एक-मात्र कारण यह है कि प्राणी उत्पत्ति-विनाश युक्त परिस्थिति 
को ही अपना अस्तित्व अथवा जीवन मान लेता है । प्रत्येक परि- 
स्थिति स्वभाव से ही अपूर्णं तथा अभाव-युक्त है । उसी जीवन- 
बुद्धि होते से अनेक प्रकार के अभाव प्रतीत होने लगते हैं। उन _ 
अभावों से पीड़ित हो प्राणी प्राप्त परिस्थिति से असन्तुष्ट 
होता है और अप्राप्त परिस्थिति का आवाहन करने लगता है । वह 
इस बात को भूल जाता है कि ऐसी कोई परिस्थिति हो ही नहीं 
सकती जो अभावःयुक्त न हो यद्यपि प्रत्येक परिस्थिति विद्यमान 
राग-निवृत्ति का साधन-मात्र है। जो साधन-मात्र है उसे साध्य 
मानना प्रमाद है। इस प्रमाद से ही प्राणी कामना पूर्ति और अपूर्ति 
के जाल में आबद्ध हो जाता है जिससे सुखकी आशा और दुःख का 
भय स्वतः उत्पन्न होता है, जो निर्दोष प्रवृत्ति में बाधक है । सदोष 

प्रवृत्ति का परिणाम यह होता है कि वर्तमान कार्य करने की उत्क: 
ण्ठा ही दब जाती है। जो उत्साह को भंग कर देती है । उत्साह भंग 
होते ही आलस्य तथा शिथिलता का आ जाना स्वाभाविक है। 
आलस्य के आते ही प्राणी अपने कतंव्य को भूल जाता है और 
दूसरों के कतंव्य की प्रतीक्षा करने लगता है, जिससे स्वार्थ-भाव 
पुष्ट होता है । ज्यों-ज्यों ये दोष सबल होते जाते हैं त्यों-त्यों निरर्थक 
संकल्पों का प्रवाह चलने लगता है और प्रवृति के अन्त में जो स्वतः 
आने वाला विश्राम है, उससे साधक वञ्चित हो जाता है । विश्राम 
के बिना शांति सम्भव नहीं है और शांति के बिना आवश्यक 
सामर्थ्यं की अभिव्यक्ति हो नहीं सकती । अतः दोषयुक्त प्रवृत्ति से 
ही जीवन में असमर्थता तथा पराधीनता आती है, जो किसी को 
भी प्रिय नहीं है । 


यह नियम है कि परिस्थिति में ही जीवन-बुद्धि होने से 
जड़ता आ आती है जिसके आते ही प्राणी इन्द्रियों के स्वभाव में 
आबद्ध हो जाता है । इन्द्रियों के स्वभाव में आबद्ध होते ही वस्तु, 
व्यक्ति आदि की दासता उत्पन्न हो जाती है जो वस्तुओं से अतीत 
के जीवन को जिज्ञासा को शिथिल कर देती है । यद्यपि जिज्ञासा 
प्राणी में स्वभावसिद्ध है परन्तु इन्द्रिय-जन्य स्वभाव से तादात्म्य 
होने के कारण इन्द्रिय-ज्ञान का प्रभाव चित्त पर अद्धूत हो जाता 
है जिससे वह बुद्धि-जन्य ज्ञान का अनादर करने लगता है । ज्यों- 
ज्यों प्राणी बुद्धिजन्य ज्ञान का अनादर करता है त्यों-त्यों इन्द्रियजन्य 
ज्ञान का प्रभाव बढ़ता जाता है । ज्यों-ज्यों इन्द्रियजन्य ज्ञान का 
प्रभाव बढ़ता है त्यों-त्यों वस्तुओं में सत्यता, सुन्दरता एवं सुख- 
रूपता प्रतीत होने लगती है, जो कामनाओं को उत्पन्न करने में 
समर्थ है। कामना पूति-द्वारा सुल की आशा ने ही जिज्ञासा को 
शिथिल कर दिया है। यदि इन्द्रिय-जन्य ज्ञान का उपयोग वर्तमान 

कार्ये को पवित्र भाव से, सुन्दरता पूर्वक करने में हो और बुद्धि- 
जन्य ज्ञान से शरीर आदि वस्तुओं के स्वरूप पर विचार किया 
जाय, तो प्रत्येक वस्तु में परिवर्तन, क्षण-भंगुरता, मलीनता आदि 
विकारों का दर्शन होगा । बुद्धि-जच्य ज्ञान का प्रभाव ज्यों-ज्यों 
सबल तथा स्थायी होता जायगा, त्यों-त्यों इन्द्रियों के ज्ञान का 
प्रभाव स्वत: मिटता जायगा, अर्थात्‌ इन्द्रियों के ज्ञान का उपयोग 
होगा पर उसका प्रभाव न रहेगा । इन्द्रिय-जन्य ज्ञान का प्रभाव 
. मिटते ही राग वैराग्य में तथा भोग योग में बदल जावेगा और 
कामनानिवृत्ति द्वारा चिर शान्ति प्राप्त होगी, जो जिज्ञासा-पूर्ति में 
समर्थ है, क्योंकि कामनाओं की निवृत्ति में ही जिज्ञासा की पूर्ति 


निहित है । 


यह सभी जानते हैं कि चित्त को स्वभाव से ही रसको 

माँग है जिसकी प्राप्ति प्रीति से ही सम्भव है। जिस प्रकार प्राणी को 
सामर्थ्यं तथा जीवन की माँग है, उसी प्रकार उसे प्रेम भी अभीष्ट 

है | पर प्रेम का उदय तभी सम्भव होगा जब तक साधक कामना 

उत्पत्ति के दुःख से भयभीत न हो, कामना-पू्ति के सुख में आबद्ध 

न हो और कामना-निवृत्ति की शान्ति में रमण न करे, अपितु 

प्रवृत्ति में सेवा का भाव और निवृत्ति में शान्ति से अतीत की 

लालसा उत्तरोत्तर बढ़ती रहे; क्योंकि प्रीति उसी को प्राप्त होती 

है जिसकी हृष्टि सदेव प्रिय को रस प्रदान करने में रहती हो, सुख 
की आशा में नहीं | सुख की आशा ने ही प्राणी को प्रेम से विमुख 
किया है । यद्यपि प्रेम का आदान-प्रदान सभी को सवेदा अत्यन्त 
प्रिय है, क्योंकि प्रेम का रस निवृत्ति-पूति से विलक्षण है, इसीसे 
उसके आदान-प्रदान में अगाध अनन्त रस है, परन्तु सुख-भोग 
की रुचि ने नित-नूतन विरह का उदय नहीं होने दिया । इस दृष्टि 
से सुख-भोग की रुचि का अन्त होने पर ही विरह की जागृति 

सम्भव है। § 

यह नियम है कि जो प्राणी की स्वाभाविक मांग है,अर्थात्‌ 
जिज्ञासा, प्रिय लालसा ओर शान्ति, उसको प्राप्ति को साधना में 
भी स्वाभाविकता होनी चाहिए । पर भुक्त-अभुक्त इच्छाओं के 
प्रभाव ने उस स्वाभाविकता का अपहरण कर लिया है । जिन 
इच्छाओं की पूर्ति प्राणी अनेक बार कर चुका है, उन इच्छाओं 
की पूर्ति की वास्तविकता को उसने नहीं जाना । उसका परिणाम 
यह हुआ है कि भुक्त इच्छाओं ने अभुक्त इच्छाओं को जन्म - 
देकर साधक को संकल्प-विकल्पों के द्वन्द्व में आबद्ध कर दिया है। 


यदि साधक सावधानीपूर्वक इच्छापुति की वास्तविकता 
को जानने का प्रयास करता तो उसे भली-भाँति ज्ञात हो जाता 
कि इच्छाओं की पूर्ति में सुख कितना है और परिणाम में 
पराधीनता, जड़ता एवं शक्तिहीनता कितनी है । इच्छा-पूर्ति के 
परिणाम का प्रभाव ज्यों-ज्यों सबल तथा स्थायी होता जाता है 
त्यों-त्यों इच्छा-पूति की दासता स्वतः मिटती जाती है। जिस 
काल में साधक सर्वाश में उस दासता से मुक्त हो जाता है, 
उसी काल में इच्छापि का प्रभाव मिट जाता है, जिसके मिटते 
ही साधन में स्वत: स्वाभाविकता आ जाती है । 


कामना-पूर्ति के सुख का प्रभाव रहते हुए साधक जब 
बल-पूर्वक शान्ति एवं जिज्ञासा तथा प्रिय लालसा को जागृत 
करने का प्रयास करता है तब सफल नहीं होता; कारण कि 
भुक्त इच्छाओं के सुख के प्रभाव ने चित्त को अशुद्ध कर दिया 
हैं। अतः चित्त के अशुद्ध रहते हुए शान्ति, जिज्ञासा एवं लालसा 
की जागृति सम्भव नहीं है । 

जब तक साधक वस्तु, व्यक्ति आदि के आश्रय के बिना 
रह नहीं सकता तब तक चित्तशुद्ध हो नहीं सकता और जब तक 

वस्तुओं के स्वरूप को जानकर सत्य की खोज नहीं करता तब 
तक वस्तु आदि के आश्रय से रहित नहीं हो सकता । इस दृष्टि से 
सत्य की खोज में ही असत्य का त्याग और असत्य के त्याग में 
ही चित्त की शुद्धि निहित है । 


प्राप्त विवेक के प्रकाश में साधक वस्तुओं के वास्तविक 
स्वरूप को जानने का प्रयास किये बिना ही बलपूर्वक चित्त को 
वस्तुओं से हटाना चाहता है; अथवा यों कहो कि चित्त में जो 
' वस्तुओं का अस्तित्व अङ्कित है उसे निकालना चाहता है पर 
सफल नहीं होता । उसका एकमात्र कारण यह्‌ है कि बलपूर्वक 
जिसे दबाया जाता है वह कभी न कभी निकल ही जाता है, 
क्योंकि श्रम के बाद विश्राम अनिवार्य है । इसी कारण दबा 
हुआ चित्त साधक के अधीन नहीं रहता | कभी साधक चित्त को 
दबाता है और कभी चित्त साधक को दबाता है। साधक और 
चित्त के मध्य संघर्षं उस समय तक चलता ही रहता है जब तक 
साधक विवेकपूर्वंक वस्तुओं की वास्तविकता को जान, वस्तुओं 
से अतीत के जीवन से नित्य सम्बन्ध तथा उससे स्वरूप की 
एकता स्वीकार नहीं कर लेता । 
वस्तुओं से अतीत के जीवन से नित्य सम्बन्ध स्वीकार 
करते ही साधक में स्वभाव से ही उसके प्राप्त करने की उत्कट 
लालसा जागृत होती है, जिसके होते ही चित्त को वस्तुओं से 
हटाने का प्रयास नहीं करना पड़ता, अपितु चित्त स्वतः हट जाता 
है । यह नियम है कि असत्‌ को असत्‌ जान लेने पर सत्‌ की खोज 
स्वतः जागृत होती है । ज्यों-ज्यों सत्‌ की खोज सबल तथा स्थायी 
होती जाती है त्यों-त्यों असत्‌ से सम्बन्ध तथा असत्‌ की कामना 
अपने आप मिटती जाती है, जिसके मिटते ही चित्त स्वभाव से ही 
असतु से विमुख होकर सत्‌ से अभिन्न हो जाता है । परन्तु असत्‌ 

को असत्‌ जाने बिना असत्‌ से चित्त को हटाने का प्रयास निरर्थक 
ही सिद्ध होता है। अतः असत्‌ को असत्‌ जानकर ही सतु की 
खोज करनी चाहिए, कारण कि असत्‌ के ज्ञान में ही सत्‌ की 
खोज करने की सामर्थ्यं निहित है। 

वतमान कार्य ही सर्वोत्कृष्ट कार्यं है । इस रहस्य को जान 
लेने पर चित्ता स्वभाव से ही वर्तमान कार्य में लग जाता है ।चित्त 
पर दबाव डालकर उसे लगाना नहीं पड़ता है। यह नियम है कि 
वर्तमान कार्य ठीक होने पर बिगड़े हुए भूत का परिणाम मिट 
सकता है और भविष्य उज्ज्वल हो सकता है । इस हृष्टि से वर्त- 
मान कार्य ही सर्वोत्कृष्ट कार्य है । वर्तमान बिगड़ने से भविष्य 
कभी सुन्दर नहीं हो सकता । प्राक्रतिक नियम के अनुसार वर्त- 
मान का परिणाम ही भविष्य होता है। इस हृष्टि से साधक को 
वर्तमान कार्य बड़ी ही सुन्दरतापूर्वक, पूरी शक्ति लगाकर करना 
चाहिए । 

आवश्यक कार्यं की पूर्ति और अनावश्यक कार्य के त्याग 
में ही शान्ति निहित है; क्योंकि भावइ्यक कार्य न करने से और 
अनावश्यक कार्य चित्त में जमा रखने से ही अशांति रहती है । 
अतः आवश्यक कार्यं कर डालने पर और अनावश्यक कार्य का 


: त्याग करने से चित्ता स्वतः शांत हो जाता है। 


सत्य की खोज, प्रिय-लालसा, शांति तथा वर्तमान कार्य 
का आदर, इन चारों की ओर प्रगति होने पर तो चित्त साधक के 
आधीन रहता है । इनके अतिरिक्त किसी में भी यदि चित्त को 
लगाना चाहे, तो चित्त स्वभाव से लग नहीं सकता और अस्वा- 
भाविकता से अर्थात्‌ बलपूर्वक लगाया हुआ चित्त कभी स्थिर 
नहीं रह सकता । यहाँ तक कि साधारण देनिक कार्यों में तो श्रम: 
पूर्वक दबाव डालकर जब चित्त को लगाना पड़ता है तब उसका 
परिणाम यह होता है कि चित्त में उत्तरोत्तर नीरसता, मलिनता 

और शक्ति-हीनता बढ़ती जाती है, जिससे कार्य के अन्त में भी 


चित्त स्थिर नहीं हो पाता । स्थिरता के बिना चित्त शांत तथा 
प्रसन्न तो हो ही नहीं सकता । र 


यद्यपि प्रत्येक कार्य के अन्त में स्थिरता तो स्वभाव से ही 
आती है पर वह स्थिरता इतनी निर्जीव हो गई है कि उससे चित्त 
शांत नहीं हो पाता, कारण कि कार्ये में प्रवृत्ति आसक्तिपूर्वक 
होती है । यह नियम है कि जो कार्य जिस भाव से किया जाता 
है अन्त में उसका परिणाम भी वही होता है। अतः आसक्तिपूर्वेक 
किया हुआ कार्य आसक्ति को ही हृढ़ करता है जिससे कार्य के 
अन्त में चित्त में स्वाभाविक स्थिरता नहीं आती प्राकृतिक नियम 
के अनुसार तो प्रत्येक आवश्यक कार्य आसक्ति-निबृत्ति का साधन 
है, किन्तु स्वार्थभांव ने उसे नवीन राग की उत्पत्ति का हेतु बना 
दिया है.। यदि चित्त शुद्ध करना है तो प्रत्येक कार्य स्वार्थभाव 
को त्याग, सावधानीपूर्वंक करना होगा, जिससे विद्यमान राग की 
वृत्ति हो जायगी ओर नवीन राग उत्पन्न न होगा । रागरहित 
होते ही द्वेष स्वत: मिट जायगा, जिसके मिटते ही हृदय में स्नेह 
की वृद्धि होगी । स्नेह की बृद्धि से चित्त की नीरसता तथा खिन्नता 
मिट जायगी, जिसके मिटते ही चित्त शांत तथा प्रसन्न हो जायगा । 
ज्यों-ज्यों चित्त में शांति तथा प्रसन्नता बढ़ती जायगी त्यों-त्यों चित्त 
स्वस्थ होता जायगा । चित्त के स्वस्थ होते ही जो करना है वह्‌ . 
स्वतः होने लगेगा और जो नहीं करना है उसकी उत्पत्ति ही न 
होगी, अर्थात्‌ चित्त निर्दोष हो जायगा । निर्दोषता आते ही चित्त 
में से वस्तुओं का आश्रय स्वतः मिट जायगा और सत्य की खोज 
उदित होगी, जो समस्त कामनाओं को खा जायगी । कामनाओं 
का अन्त होते ही निररथंक संकल्प स्वतः मिट जायंगे और आवः 

व्यक संकल्प अपने आप पूरे हो जायंगे, पर संकल्प पूर्ति का 
सुख चित्त में अङ्कित न होगा, जिससे निविकल्पता स्वभाव से 
ही आ जायगी जिसके आते ही जो हो रहा है उसी में अखण्ड 
प्रसन्नता सुरक्षित रहेगी । अनुकूलता की दासता तथा प्रत्रिकुलता 
का भय मिट जायगा । निर्भय होते ही चिर विश्राम, अगाध- 
प्रीति, निस्सन्देहता स्वतः प्राप्त होगी जो वास्तविक जीवन है। 
अतः साधक को बड़ी ही सावधानीपूर्वक सब प्रकार के प्रलोभन 
तथा भय को त्याग, चित्त शुद्ध करने के लिए अथक प्रयत्नशील 
'रहूना चाहिये । 


१२५-५६ 


CC-0. In Public Domain. Chhatrasal Singh Collection 


+ Digtized by Muthulakshmi Research Academy 


९९ 


भय तथा प्रलोभन से मुक्ति 


' [ मय तथा प्रलोभन में आबद्ध होना ही चित्त की अशुद्धि है । 

वस्तु, व्यक्ति आदि के वियोग के भय से ही चित्त अशुद्ध होता है। 
यद्यपि इनका वियोग स्वाभाविक है, परन्तु उनके वियोग में जो नित्य 
योग स्वतः सिद्ध है उसकी ओर अग्रसर न होने से प्राणी व्यर्थ ही भयभीत 
होता है । 

वस्तु, व्यक्ति आदि की दासता में प्राणी आवद्ध हो गया है उन्हें 
अपना मानकर, वह अनेक वस्तु, व्यक्ति आदि को आवश्यकता अनुमव 
करने लगता है । सम्बन्ध तथा विश्वास के आधार पर वस्तु, व्यक्ति आदि 
से एकता का माव होता है । वस्तुओं के स्वरूप का ज्ञान होने पर उनका 
विश्वास मिट जाता है । वस्तुओं का विश्वास मिटते ही लोम, मोह भादि 
सभी दोष मिट जाते हैं । इन दोषों के मिटते ही हानि का भय और लाभ 
का प्रलोभन, वियोग का भय और संयोग का प्रलोभन स्वतः मिट 
जाता है । | 


मेरे निज स्वरूप परमप्रिय, 

भय तथा प्रलोभन में आबद्ध होमा ही चित्त की अशुद्धि है। 
अतः चित्तशुद्धि के लिए इन दोनों का अन्त करना होगा । अब 
विचार यह करना है कि भय तथा प्रलोभन की उत्पत्ति ही क्यों 
होती है ? जब हमारी प्रसन्नता किसी और पर,अर्थात्‌ जो अपना 
नहीं है अथवा अपने से भिन्न है, उस पर निर्भर हो जाती है, तब 


CC-0. In Public Domain. Chhatrasal Singh Collection 


Digtized by Muthulakshmi Research Academy 


मय तथा प्रलोभन से मुक्ति ७६ 


अनेक प्रकार के भय तथा प्रलोभन उत्पन्न हो जाते हैं, जो चित्त 
को अशुद्ध कर देते हैं । 

वस्तुओं की ममता, विश्वास में विकल्प, विवेक का अना- 
दर, इन तीन कारणों से ही समस्त दोषों की उत्पत्ति होती है। 
यद्यपि कोई भी वस्तु प्राकृतिक नियम के अनुसार व्यक्तिगत नहीं 
है, क्योंकि किसी भी वस्तु का समष्टि शक्तियों तथा भृष्टि से 
विभाजन नहीं हो सकता, परन्तु प्राणी प्रमादवर काल्पनिक भेद 
स्वीकार कर, वस्तुओं को अपनी मान लेता है । उसका परिणाम 
यह होता है कि जो अपना है उसे अपना नहीं मान पाता और 
जो अपना नहीं है उसे अपना मान बेठता है । जो अपना है उसे 
अपना न मानना उससे मानी हुई भिन्नता स्वीकार करना है 
और जो अपना नहीं है उसे अपना मानना मानी हुई एकता स्वी- 
कार करना है। मानी हुई भिन्नता ने अपने से अपनी प्रीति नहीं 
होने दी और मानी हुई एकता से अनेक प्रकार की आसक्तियां 
उत्पन्न हो गई, जिन्होंने प्राणी को पराधीन बना दिया, जड़ता में 
आबद्ध कर दिया, जिससे अनेक प्रकार के भय तथा प्रलोभन 
उत्पन्न हो गए । जब तक मानी हुई एकता और मानी हुई भिन्नता 
का अन्त न कर दिया जाय, तब तक प्रलोभन से मुक्त होना 
सम्भव नहीं है। इन दोनों में से किसी एक का अन्त होने पर 
दोनों का अन्त हो जाता है, क्योंकि मानी हुई एकता से ही अपने 
से मानी हुई भिन्नता की उत्पत्ति होती है और मानी हुई भिन्नता 
से ही पर से मानी हुई एकता को उत्पत्ति होती है। 


क्या कोई ऐसी वस्तु है जिससे मानी हुई एकता न हो ? 
अर्थात्‌ सभी वस्तुओं से एकता केवल मानी हुई है । जब साधक 
विवेकपूर्वेक किसी भी वस्तु को अपना नहीं मानेगा, तब सुगमता- 
पूर्वक वस्तुओं को दासता से मुक्त हो जावेगा । वस्तुओं की 

दासता से मुक्त होते ही सभी कामनाएं मिट जायेंगी । कामनाओं 
का अन्त होते ही अपने से जो अपनी दूरी तथा भेद प्रतीत होता 
था, वह॒ स्वतः मिट जायेगा, जिसके मिटते ही समस्त भय तथा : 
प्रलोभन निर्मुल हो जायेंगे । 


वस्तुओं को अपना न मानने में कठिनाई क्या है ? “जो 
जानते हैं उसे नहीं मानते', यही भूल वस्तुओं को अपना न मानने 
में प्राणी को समर्थ नहीं होने देती । अपनी जानकारी के विरोध 
को सहन कर लेने से ही प्राणी वस्तुओं को अपनी मानता है। 
` जानकारी के विरोध को सहन कर लेना ही असावधानी है, जो 
मृत्यु के समान है। 

यद्यपि साधक के जीवन में असावधानी के लिए कोई स्थान: 
ही नहीं है, क्योंकि असावधानी ही प्राणी को अमरत्व से मृत्यु, 
सत्य से असत्य और चेतना से जड़ता की ओर ले जाती है। 
भोगासक्ति ने ही प्राणी को असावधान बना दिया है। अतः अ- 
सावधानी का अन्त करने के लिए भोगासक्ति का अन्त करना 
होगा और भोगासक्ति का अन्त करने के लिए भोग की वास्त- 
विकता को जानना अत्तिवाये है । भोग की रुचि में जितनी मधुरता 
है उतनी तो भोग-प्रवृत्ति में भी नहीं है। भोग-प्रवृत्ति के आरम्भ- 
काल में जितना सुख है उतना मध्य में नहीं है और अन्त में तो 
सुख की गंध भी नहीं रहती, अपितु उसके परिणाम में तो अनेक 
प्रकार के रोग ही उत्पन्न होते हैं । भोग की वास्तविकता का परि- 
चय हो जाने पर भोग की रुचि योग की लालसा में बदल जाती 
है । योग की लालसा ज्यों-ज्यों सबल तथा स्थायी होती जाती है, 
त्यों-त्यों भोग-वासनाए' स्वतः मिटती जाती हैं | जिस काल में 
भोग-वासनाओं का अन्त हो जाता है, उसी काल में योग को उप- 
लब्धि हो जाती है और सभी वस्तुओं से ममता मिट जाती है, 

निसके मिटते ही वस्तुओं से अतीत के जीवन में प्रवेश हो जाता 
है, जिसके होते ही निर्भयता स्वतः आ जाती है । इस दृष्टि से 
साधक बड़ी ही सुगमतापूर्वक प्राप्त वस्तुओं की ममता से और 
अप्राप्त वस्तुओं की कामना से रहित हो सकता है, जो विवेक- 
सिद्ध है। अब यह विचार करना है कि भोग की रुचि की उत्पत्ति 
क्यों होती है ? अपने को देह मानकर इन्द्रिय-जन्य स्वभाव से 
तद्रूप हो जाने से भोग की रुचि उत्पन्न होती है । यदि विवेकपूर्वंक 
अपने को देह से असंग कर लिया जाय, अर्थात्‌ देह से जो मानी 
हुई एकता है उसका त्याग कर दिया जाय, तो बड़ी ही सुगमता- 
पूर्वक भोग की रुचि का अन्त हो सकता है । भोग को रुचि के 
अन्त में ही भोग-वासनाओं का अन्त निहित है! 


अब विचार यह करना है कि देह से असंग होने में प्रतिबंध 
कया है? निज विवेक का अनादर और इन्द्रियों के ज्ञान का आदर 
ही साधक को देह से असंग नहीं होने देता । इन्द्रियों के ज्ञान का 
उपयोग भले ही हो, पर आदर निज-विवेक का होना चाहिए । 
निज-विवेक के आदर से इन्द्रिय-ज्ञान का प्रभाव, जो चित्त पर 
अंकित है, वह मिट जायगा, जिसके मिटते ही भोग की रूचि 
स्वतः नष्ट हो जायगी, जिसके होते ही देह से असंगता आ जायगी, 
जो भोग-वासनाओं का अन्त करने में समर्थ है। भोग-वासनाओं 
का अन्त होते ही अपने से जो भिन्न है उससे वियोग और अपने 
से अपना नित्य योग स्वतः हो जाता है, जिसके होते ही चिर- 
शान्ति,स्वाधीनता एवं अमरत्व तथा चिन्मय जीवन से अभिन्नता 
हो जायगी उसके हुए बिना साधक न तो वस्तुओं को दासता से 
मुक्त हो सकता है और न भय तथा प्रलोभन ही मिटा सकता 
है । इस दृष्टि से जिन वस्तुओं से मानी हुई एकता स्वीकार कर 
ली थी उनसे असंगता और जो अपने से अपनी मानी हुई दूरी 

तथा भेद उत्पन्न हो गया था उसका अन्त करना अनिवार्य है। 
इसके बिना चित्त शुद्ध नहीं हो सकता । अपने में अपना योग 
स्वाभाविक है और वस्तुओं से संयोग अस्वाभाविक है । वस्तुओं 
के संयोग में ही अपना महत्त्व समझना दीनता तथा अभिमान में . 
आबद्ध होने के अतिरिक्त और कुछ नहीं है । यह नियम है कि 
जो अस्वाभाविक है उससे नित्य सम्बन्ध हो ही नहीं सकता । 
जिससे नित्य सम्बन्ध नहीं हो सकता उसमें जीवन नहीं है। अतः 
जो साधक वस्तुओं से अतीत के जीवन पर विकल्परहित विशवास 
कर लेता है, वह बड़ी ही सुगमतापूर्वक समस्त प्रलोभनों से मुक्त 
हो जाता है और उसकी प्रसन्नता किसी और पर निर्भर नहीं 
रहती, अपितु अपने ही में अपने परम प्रेमास्पद को पाकर क्ृत- 
कृत्य हो जाता हैं । वास्तव में अपने से अपना वियोग हो ही नहीं 
सकता, परन्तु वस्तुओं के संयोग में जीवन-बुद्धि स्वीकार करने 
से ही प्राणी अपने नित्य-योग को भूल गया है, जिसे शीघ्ातिशी घ 
प्राप्त कर लेना चाहिए अथवा यों कहें कि जो नित्य प्राप्त है उससे 
प्रीति हो जानी चाहिए । वह तभी सम्भव होगी जब सभी 
कामनाओं का अन्त कर दिया जाय, जो विवेकसिंद्ध है । 
कामनाओं का अन्त होते ही दृष्टि बिना ही हृदय के और चित्त 
बिना ही आधार के शान्त हो जाता है, जो सहज योग है । 


वस्तु, व्यक्ति आदि के वियोग के भय से ही चित्त अशुद्ध 
हो गया है । यद्यपि वस्तु, व्यक्ति आदि का वियोग स्वाभाविक 
है, परन्तु उनके वियोग में जो नित्ययोग स्वत: सिद्ध है उसकी 
ओर अग्रसर न होने से प्राणी व्यर्थ ही भयभीत होता है। यह 
सभी जानते हैं कि गहरी नींद में प्राणी प्रिय से प्रिय वस्तु और ` 
व्यक्ति का त्याग स्वभाव से ही अपना लेता है और उस अवस्था 
में किसी प्रकार के दुःख का अनुभव नहीं करता, अपितु जागृत 

अवस्था में यही कहता है कि बड़े सुख से सोया | प्राकृतिक नियम 
के अनुसार कोई भी स्मृति अनुभूति के बिना नहीं हो सकती । 
गहरी नींद में कोई दुःख नहीं था, यह अनुभूति क्या साधक को 
वस्तु, व्यक्ति आदि से अतीत के जीवन की प्रेरणा नहीं देती ? 
अर्थात्‌ अवश्य देती है । इस अनुभूति का आदर न करने से ही . 
प्राणी वस्तु, व्यक्ति आदि के वियोग से भयभीत होता है। अब 
यदि कोई यह कहे कि गहरी नींद में तो जड़ता थी, इस कारण 
दुःख नहीं प्रतीत हुआ | गहरी नींद के समान स्थिति यदि जागृत 
में प्राप्त करली जाय, तो यह सन्देह निर्मूल हो जायेगा और यह्‌ 
स्पष्ट बोध हो जायेगा कि वस्तु, व्यक्ति आदि के बिना भी जीवन 
है और उस जीवन में किसी प्रकार का अभाव नहीं है। 

वस्तु, व्यक्ति आदि की दासता में प्राणी क्यों आबद्ध हो 
गया है ? अपने को वस्तु मानकर । यद्यपि वस्तु का ज्ञान जिसको 
है वह स्वयं वस्तु नहीं है, परन्तु यदि वह अपने को ही वस्तु 
मान बैठे तो वह फिर अनेक वस्तु, व्यक्ति आदि की आवश्यकता 
अनुभव करने लगता है। साधक इन्द्रियों के द्वारा जिन वस्तुओं, 
व्यक्तियों को देखता है और बुडि के द्वारा जिन बस्तुओं, व्यक्तियों 
को जानता है और जिस ज्ञान से बुद्धि तथा इन्द्रियों को जानता है, 
उस ज्ञान के अतिरिक्त जो कुछ प्रतीत होता है वह वस्तु है । वस्तु 
और ज्ञान में अन्तर यह है कि कोई भी वस्तु अपने को अपने 
आप प्रकाशित नहीं करती, किन्तु ज्ञान अपने को और अपने से 
भिन्न वस्तुओं को प्रकाशित करता है। उस स्वयं प्रकाश ज्ञान 
को वस्तु नहीं कह सकते। उस ज्ञान में जिसका योग है वह बड़ी 
ही सुगमतापूर्वक गहरी नींद के समान उस स्थिति को प्राप्त कर 
सकता है जिसमें दुःख नहीं है । इतना ही नहीं, गहरी नींद में 
जड़ता के कारण साधक उस ज्ञान से अभिन्न नहीं हो पाता, 
परन्तु जागृत में अभिन्न हो सकता है। अतः यह निविवाद सिद्ध 

हो जाता है कि वस्तु, व्यवित आदि से अतीत के जीवन में दुःख 
तथा अभाव नहीं है। तो फिर वस्तु, व्यक्ति आदि के वियोग से 
भयभीत होना केवल अपनी भूल के अतिरिक्त और क्या हो 
सकता है, अतः भूल का अन्त होते ही वस्तु, व्यक्ति आदि के 
वियोग का भय स्वतः मिट जाता है और उसके मिटते ही चित्त 
शुद्ध हो जाता है । सम्बन्ध तथा विशवास के आधार पर ही 
वस्तु, व्यक्ति आदि से एकता का भास होता है । वस्तुओं के 
स्वरूप का ज्ञान होने पर उनका विश्वास मिट जाता है और 
सम्बन्ध-विच्छेद होने पर वस्तुओं से भिन्नता का बोध हो जाता 
हैं । वस्तुओं का विशवास मिटते ही लोभ, मोह आदि सभी दोष 
मिट जाते हैं और वस्तुओं से भिन्नता का अनुभव होते ही 
अमरत्व प्राप्त होता है । लोभ, मोह आदि दोषों के मिटते ही 
हानि का भय और लाभ का प्रलोभन, वियोग का भय और 
संयोग का प्रलोभन स्वतः मिट जाता है। 
वस्तुओं और व्यक्तियों के विशवास और सम्बन्ध को 
अल्प से अल्प काल के लिए भी यदि तोड़ कर अनुभव किया 
जाय तो उस जीवन में कितना रस है इसकी तुलना उस सुख से 
नहीं की जा सकती जो अनन्त काल से वस्तु और व्यक्तियों के 
सम्बन्ध से मिलता रहा है। पर ऐसा विश्वास उन्हीं साधकों को 
होना सम्भव है जो चित्त की अशुद्धि को सहन नहीं कर सकते। 
अशुद्धि-जनित सुख को लोलुपता में आसक्त बेचारा प्राणी उस 
रस की लालसा ही नहीं कर पाता जो उसका अपना ही है। 
वस्तुओं से सम्बन्ध-विच्छेद होते ही प्राणी राग-रहित हो 
जाता है। राग-रहित होते ही योग के साम्राज्य में स्वत: प्रवेश 
हो जाता. है, अर्थात्‌ अनावश्यक संकल्प मिट जाते हैं, आवश्यक 
संकल्प कतृं त्व के अभिमान के बिना ही स्वत: पूरे हो जाते हैं और 

उन संकल्पों की पुति का सुख चित्त में अंकित नहीं होता । 
उसका परिणाम यह होता है कि प्रत्येक प्रवृत्ति के अन्त में स्वत: 
योग हो जाता है । यदि योग से प्राप्त सामर्थ्यं का व्यय पुनः भोग 
में न किया जाय तो साधक का बोध के साम्राज्य में प्रवेश हो 
जाता है जो अखण्ड, नित्य जीवन है। योग के साम्राज्य में परा- 
धीनता, असमर्थता एवं अशान्ति नहीं रहती । बोध के साम्राज्य 
में किसी प्रकार का भय तथा सन्देह नहीं रहता । निस्सन्देहता 
तथा निर्भयता आते ही अपने में ही अपने प्रेमास्पद को प्राप्त कर 
प्राणी अगाध, अनन्त रस से छक जाता है, क्योंकि प्रेमी और 
प्रेमास्पद में प्रेम का ही आदान-प्रदान है,जो रस रूप है । प्रेम प्रेमी 
का जीवन और प्रेमास्पद का स्वभाव है । प्रेम के साम्राज्य में 
प्रवेश होने पर किसी प्रकार का प्रलोभन शेष नहीं रहता, क्यों 
कि समस्त प्रलोभन व्यक्तित्व के अभिमान से ही जीवित हैँ। _ 
और प्रेम के साम्राज्य में प्रवेश तभी होता है जब व्यक्तित्व का . 

अभिमान गल जाय। इस दृष्टि से योग, बोध तथा प्रेम के 
साम्राज्य में अशान्ति, भय एवं प्रलोभन आदि संब प्रकार की 
अशुद्धियों का अन्त हो जाता है जस यही चित्त की शुद्धि है। 


१३-५५६ 

नीरसता ओर खिन्नता से मुक्ति 


[ वर्तमान नीरस हो जाने पर चित्त अशुद्ध हो जाता है। प्रत्येक 
परिस्थिति प्राकृतिक न्याय है , प्रतिकूल परिस्थिति से भयभीत होना 
सर्वथा निरर्थक है । भयभीत होते ही प्राणी प्राप्त सामर्थ्यं तथा योग्यता 
का सदुपयोग नहीं कर पाता । अपने पर अविश्वास होने सें, अपने कतंव्य 
पर भी विशवास नहीं रहता । 

अकतँव्य से असफलता होती है | ऐसी दशा में किसी प्रकार यदि 
उसे अपने पर विशवास हो जाय और वह प्राप्त परिस्थिति के सदुपयोग 
में लग जाय, तो उसके सभी विकार मिट जावेंगे । अनुकूल परिस्थिति में 
जो सरसता उदारता से आती हैं, वही सरसता प्रतिकूल परिस्थिति में 

` त्याग से प्राप्त होती है । 

वस्तुओं के विश्‍वास के आधार पर है प्राणी अपने वास्तविक 
विश्वास को खो बैठा है । अपने विश्वास को खोकर ही प्राणी खिन्नता, 
नीरसता, क्षोम, क्रोध, आदि में आबद्ध हो गया है । 


समस्त विकारों की भूमि चित्त की खिन्नता है और सब प्रकार का 
विकार चित्त की प्रसम्नता में निहित है | इस दृष्टि से चित्तशुद्धि जीवन 
का आवद्यक अंग है । ] 

मेरे निज स्वरूप परभप्रिय, 


वर्तमान नीरस हो जाने पर, अर्थात्‌ सरस न रहने से भी 
चित्त अशुद्ध हो जाता है, कारण क्रि नीरसता खिन्नता को,खिन्नता 
क्षोभ को, क्षोभ क्रोध को और क्रोध कर्तव्य की विस्मृत को 
उत्पन्न करता है । यह नियम है कि कतंव्य की विस्मृति से ही 
अकर्तव्य में प्रबृत्ति होती है, जो अवनति का मूल है। 
अब विचार यह करना है कि वर्तमान नीरस क्यों होता 
है? प्राकृतिक विधान में अपना हित निहित है-इसको भूलते 
से, प्रतिकूलताओं से भयभीत होकर अपने पर अविश्वास करने 
से; निर्बल से निर्बेल प्राणी का भी कतव्य है और कर्तेव्य-परा- 
यणता में विकास है-इस मूल सिद्धान्त को न मानने से वर्तमान 
नीरस हो जाता है। 
प्रत्येक परिस्थिति प्राकृतिक च्याय है। प्राकृतिक न्याय में 
किसी का अहित नहीं है, क्योंकि प्राकृतिक न्याय, क्षोभ तथा 
क्रोध से रहित है। इतना ही नहीं, अपितु उदारता तथा हित- 
कामना से भरपूर भी है । अतः प्रतिकुल परिस्थिति से भयभीत 
होना सवंथा निरर्थक है । भयभीत होते ही प्राणी प्राप्त सामर्थ्ये 
तथा योग्यता का सदुपयोग नहीं कर पाता । इस कारण वर्तमान 
नीरस हो जाता है । 
अपने पर अविदवास होने से अपने कर्तव्य पर भी विश्वास 
नहीं रहता । यह नियम है कि जिसे कर्तव्य पर विश्वास नहीं 
. रहता उसे अपने लक्ष्य पर भी विश्वास नहीं रहता । लक्ष्य-विहीन 
प्राणी किकर्त्तव्यविमृढ़ हो, अधीर हो जाता है, अर्थात्‌ जीवन- 
संग्राम में हार स्वीकार कर व्यर्थ चिन्तन में आबद्ध हो जाता है। 
इस दृष्टि से अपने पर अविश्वास समस्त अनर्थो का मूल है। अपने 
पर विश्वास का अर्थ देह आदि वस्तुओं का विश्वास नहीं है 

प्रत्युत वस्तुओं पर अविश्वास होने पर ही पर अपने विश्वास 
होता है -और अपने पर विश्वास होने पर ही उस अनन्त पर 
विश्वास होता है, जो सभी का सब कुछ है । अपने पर विश्वास 
होने पर ही प्राकृतिक विधान में श्रद्धा होती है। इस दृष्टि से 
अपने पर अपना विश्वास ही सब प्रकार के विकास का मूल है। 
अपने पर विश्‍वास होते ही निर्बल से निर्बल प्राणी भी 
कतँव्य-परायण हो सकता है, कारण कि निर्बलता अनन्त बल 
पर निर्भर होने की प्रेरणा देती निर्बलता अनन्त बल की मांग 
है और कुछ नहीं | यदि बल कामना-पूति के लिए साधन-मात्र 
है, तो निबंलता की वेदना कामना-निवृत्ति की ओर अग्रसर करने 
में समथ है ! प्रत्येक प्राणी कामना-पूति के पश्चात्‌ उस स्थिति 
में आता है जिस स्थिति में वह कामना-उत्पत्ति से पुवं था । इस 
दृष्टि से कामना-पूर्ति का कोई विशेष महत्त्व नहीं है। उसकी 
अपेक्षा कामना-निवृत्ति का कहीं अधिक महत्त्व है । अतः निर्बल 
से निर्बल प्राणी का कतव्य है । कर्तव्य से निराश होना केवल 
अपने पर अविश्‍वास करना है, और कुछ नहीं । यह नियम है कि 
कतेव्य-परायणता सफलता की कुंजी है। अतः जीवन-संग्राम में 
हार स्वीकार करना प्रमाद के अतिरिक्त और कुछ नहीं है । 

_ वतमान की नीरसता कर्तव्य से विमुख कर देती है और 
फिर प्राणी अकतंव्यपूर्वंक उस नीरसता को मिटाने का प्रयास 
करता है, परन्तु वह उत्तरोत्तर वृद्धि को ही प्राप्त होती है,क्योंकि 
. अकतंव्य से असफलता ही होती है। इस हृष्टि से अकर्तव्य का 
साधक के जीवन में कोई स्थान ही नहीं है। वर्तमान को नीरसता 
के कारण ही प्राणी क्षुभित और क्रोधित होता है। क्षुभित होने 
से प्राप्त शक्ति का ह्लास और क्रोधित होने से प्रमाद की उत्पत्ति 
होती है, जिससे बेचारा प्राणी प्राप्त परिस्थिति . के सदुपयोग में 

अपने को असमर्थ पाता है, अर्थात्‌ उसे उचित मार्ग नहीं मिलता। 
यद्यपि प्राकृतिक नियमानुसार प्राणी प्राप्त परिस्थिति के सदुप- 
योग में सर्वथा स्वाधीन है, परन्तु अधीर हो जाने के कारण 
जानते हुए न जानने के समान और मानते हुए न मानने के लुल्य 
हो जाता है । इतना ही नहीं, जो कर सकता है उसके करने में 
भी अपने को असमर्थ मान बेठता है। उसका परिणाम यह होता 
है कि जो न होने वाली बातें हैं उनका चिन्तन करने लगता है 
और जो होने वाली बाते हैं. उनसे अपने को बचाता है। इस 
भयंकर परिस्थिति में ही प्राणी पागल होता है, आत्म-हत्या 
करने की सोचता है, दूसरों के दुःख की ओर ध्यान ही नहीं देता। 
उसका मस्तिष्क इच्छापूति के चिन्तन में ही लगा रहता है, 
जिससे प्राप्त परिस्थिति का अनादर होने लगता है । यह नियम 
है कि प्राप्त परिस्थिति के सदुपयोग से वर्तमान सरस होता है 
और भविष्य आशाजनक हो जाता है। अतः प्राप्त, परिस्थिति 
का अनादर करना सर्वथा त्याज्य है, क्योंकि उससे चित्त अशुद्ध 
ही होता है। किन्तु वर्तमान की नीरसता से अपने प्रति ग्लानि 
और प्राप्त परिस्थिति से खीझ होने लगती है, जिससे प्राणी के 
स्वभाव में चिड़चिड़ापन, कटुता आदि अनेक दोष आ जाते हैं, 
जिससे मानसिक व्यथा उत्तरोत्तर बढ़ती जाती है । उस व्यथा 
को मिटाने के लिए बेचारा प्राणी मादक द्रव्यों का सेवन करने 
लगता है, पर-निन्दा में रत रहता है और अपने में मिथ्या गुणों 
` एबं वेभव का आरोप करता है, अर्थात्‌ हवाई किले बनाता रहता 
है । पर इन सब मिथ्या उपचारों से उसको मानसिक व्यथा दूर 
नहीं होती, अपितु उत्तरोत्तर बढ़ती ही जाती है । ऐसी दशा में 
किसी प्रकार यदि उसे अपने पर विश्वास हो जाय और वह प्राप्त 
परिस्थिति के सदुपयोग में लग जाय, तो बड़ी ही सुगमतापूर्वंक 
उसके सभी विकार मिंट जायेंगे । पर यह तभी सम्भव होगा 

जब वह अपनी परिस्थिति के अनुसार किसी न किसी कार्ये में 
लगा रहे। 
यह नियम है कि श्रमी जीवन में संयम तथा सदाचार स्वत: 
आने लगता है जिसके आते ही मानसिक खीझ मिटने लगती है। 
ज्यों-ज्यों खीझ मिटती जाती है त्यों-त्यों मन में स्थिरता तथा 
शान्ति अपने आप बढ़ती जाती है। ज्यों-ज्यों स्थिरता एवं शान्ति 
बढ़ती जाती है; त्यों-त्यों पराधीनता मिटती जाती है ओर स्वा- 
घीनता का प्रादुर्भाव होने लगता है, जिसके होते ही वर्तमान 
सरस हो जाता है, जो विकास का मूल है । 
नीरसता केवल प्रतिकूलता से ही नहीं आती और सरलता 
केवल अनुकुलता की देन नहीं है । कितनी ही भयङ्कर प्रतिकु- 
लता क्यों न हो, यदि प्राणी हार स्वीकार नहीं करता और घं 
को नहीं त्यागता, तो उसंका वत्त मान नीरसं नहीं हो सकता, 
अपितु प्रतिक्कलता की वेदना एक नवीन सामथ्ये को जन्म देती 
है, यह प्राकृतिक नियम है । इस दृष्टि से प्रतिकूल परिस्थिति तो 
विकास का ही साधन है, नी रसता का नहीं । अनुक्लता तो प्राणी 
को सुख में ही आबद्ध.करती है । यह नियम है कि सुख से दुःख 
दब जाता है, मिटता नहीं । दबा हुआ दुःख बढ़ता ही है, घटता 
नहीं । अतः अनुकुलता से ही नीरसता मिटेगी, यह मान जेना 
भुल है । इतना ही नहीं, अनुकूलता जड़ता में आबद्ध कर वतं- 
मान को नीरस बना देती है। वर्तमान को सरस बनाने में अनु- 
कुलता भी तभी समर्थ हो सकती है जब उसमें उदारता जनित 
करुणा आ जाय, अर्थात्‌ पर दुःख को अपना ले । इस दृष्टि से सर- 
सता का हेतु प्रत्येक परिस्थिति में दुःख ही है । प्रतिकुल परि- 
स्थिति का जो दुःख है, उससे यदि हम भयभीत न हों तो त्याग 
के द्वारा वत्त मान सरस बन सकता है । 


CC-0. In Public Domain. Chhatrasal'‘Singh Collection 


Digtized by Muthulakshmi Research Academy 


नीरसता और खिन्नता से मुक्ति ९१ 


अनुकुल परिस्थितिं में जो सरसता उदारता से आती है 
वही सरसता प्रतिकुल परिस्थिति में त्याग से प्राप्त होती है । इस 
हष्टि से अनुकुल या प्रतिकूल परिस्थिति वर्तमान को सरस 
बनाने में हेतु नहीं हैं, अपितु उनका सदुपयोग ही नीरसता मिटाने 
में समर्थं है । अब यदि कोई यह कहे कि प्रतिकुलता जीवन में 
आती ही क्यों है जब कि प्राकृतिक न्याय उदारतापूर्ण है?तो 
उसे यह स्मरण रखना चाहिये कि अनुकूल परिस्थिति के सदुप- 
योग द्वारा जब प्राणी सभी परिस्थितियों से अतीत के जीवन की 
ओर अग्रसर नहीं हो पाता, अपितु अनुकूल परिस्थिति की दासता . 
में ही आबद्ध हो जाता है, तव उस दासता से मुक्त करने के लिये 
प्रतिकुल परिस्थिति आती है । इस इष्टि से प्राकृतिक न्याय सर्वदा 
प्राणी के लिये हितकर ही है । अतः प्राकृतिक न्याय के प्रति सदेव 
श्रद्धा रखनी चाहिए। इस दृष्टि से जो कुछ स्वतः हो रहा है, 
उसमें प्राणी का कभी अहित नहीं है । अहित होता है प्राप्त परि- 
स्थितियों का सदुपयोग न करने से यह नियम है कि परिस्थिति 
के सदुपयोग के विना प्राणी सभी परिस्थितियों से अतीत के 
जीवन में प्रवेश नहीं कर सकता है । अतः अप्राप्त परिस्थिति के 
चिन्तन से रहित, प्राप्त परिस्थिति के सदुपयोग में ही प्राणी का 
विकास निहित है। 

जब तक प्राणी अपने विकास के लिए अपने को पराधीन 
मानता है, तब तक उसका चित्त शुद्ध नहीं हो सकता; क्योंकि 
चित्त की शुद्धि अपने ही कतंव्य पर निर्भर है, उसके लिए किसी 
दूसरे के कर्तव्य की ओर नहीं देखना है और न अप्राप्त वस्तु, 
योग्यता आदि का आवाहन करना है। कतंव्यनिष्ठ होने पर 
अप्राप्त योग्यता तथा वस्तु स्वतः प्राप्त होती है। वस्तुओं तथा , 
योग्यता का अभाव तभी तक रहता है, जब तक प्राणी प्राप्त 
वस्तु तथा योग्यता का सदुपयोग नहीं करता । कर्तव्यपालन के 

लिए सामर्थ्यं देना उस अनन्त का विधान है, साधक को तो 
केवल प्राप्त सामथ्यं का सदूव्यय करना है । अतः बल के सदुप- 
योग तथा विवेक के आदर में अप्राप्त को प्राप्ति निहित है। 
विवेक के अनादर तथा बल के दुरुपयोग से ही प्राणी पराधीन 
हो गथा है। यह पराधीनता उसकी अपनी बनाई हुई भूल है । 
यह नियम है कि भूल को भूल जान लेने पर भूल स्वतः मिट 
जाती है । कतंव्यपालन प्रत्येक परिस्थिति में सम्भव है । क्तेव्य- 
निष्ठ होते ही समाज का सहयोग, तथा प्राकृतिक विधान की 
अनुक्कलता स्वतः प्राप्त होती है। प्राणी अपने अकतंव्य से ही 
वर्तमान को नीरस बना लेता है। अभाव की वेदना में अभाव 
का अभाव करने की सामर्थ्यं है। वेदना और नीरसता. में एक 
` बड़ा भेद है । नीरसता खिन्नता प्रदान कर क्षुब्ध कर देती है, 
जिससे प्राणी भयभीत होकर कर्तव्य से च्युत हो जाता है, किन्तु 
वेदना ज्यों-ज्यों सबल होती है, त्यों-त्यों प्राणी में उत्कण्ठा तथा 
उत्साहपूर्वक कतंव्य-परायणता आती है और ज्यों-ज्यों कर्तेव्य- 
परायणता आती है, त्यों-त्यों आवश्यक सामर्थ्ये स्वतः आती है । 
आए हुए सामर्थ्यं के सदुपयोग से प्राणी स्वाधीनता और निस्स॒र- 
देहता प्राप्त कर लेता है। स्वाधीनता तथा निस्सन्देहता ' आने 
पर नित्य, चिन्मय जीवन से अभिन्नता हो जाती है । 
प्रतिकुल परिस्थिति भोग में भले ही बाधक हो, पर योग में 
नहीं । इस इष्टि से प्रतिकूलता का भय सत्य के जिज्ञासु साधक के 
लिए कुंछ अर्थ नहीं रखता, अपितु सत्य की खोज में सहयोग ही 
देता है। प्रतिकुलता से भय उन्हीं प्राणियों को होता है, जो वस्तुओं 
. से अतीत के जीवन में विश्वास नहीं करते । वस्तुओं के विश्वास 
के आधार पर -ही प्राणी अपने वास्तविक विश्वास को खो 
बैठा है । अपने विश्वास को खोकर ही बेचारा प्राणी खिन्नता, 
नीरसता, क्षोभ, क्रोध आदि में आबद हो गया है। 

इस हृष्टि से अपने विश्वास को सुरक्षित रखने के लिये वस्तुओं 
की दासता से मुक्त होना अनिवार्य है। जो अपने पर विश्वास 
कर सकता है, उसकी प्राकृतिक न्याय में श्रद्धा हो सकती है 
और वही अनन्त की अहैतुकी कृपा का आश्रय लेकर सब प्रकार 
से अभय हो सकता है। यह नियम है कि निर्भय प्राणी का ही 
वर्तमान सरस होता है और जिसका वर्तमान सरस होता है वही 
विकास की ओर अग्रसर होता है । 

समस्त विकारों की भूमि चित्त की खिन्नता है और सब 
प्रकार का विकास चित्त की प्रसन्नता में निहित है। इस दृष्टि से 
चित्तशुद्धि जीवन का आवश्यक अंग है । वह तभी सम्भव होगी 
जब प्राणी कामना-अपूति के भय और कामना-पूर्ति को दासता 
से रहित होकर कामना-निवृत्ति की शान्ति से असंग हो जाय । 
यही प्राणी का परम पुरुषार्थ है, जो प्रत्येक परिस्थिति में 
सम्भव है। 

स्थिरता, प्रस्ता ओर निर्भयता को आवश्यकता 


[ चित्त शुद्धि के बिना न तो चित्त में स्थिरता ही आती है और 
न प्रसन्नता तथा निर्भेयता । 


जो हो चुका है उसकी स्मृति और उसका सम्बन्ध चित्त में अङ्कित 
है। पर जिस वस्तु की स्मृति है वह वस्तु अब उस रूप में नहीं है । जो 
वस्तुए नहीं हैं उनके अस्तित्व को स्वीकार करने में निज अनुभूति का 
बिरोध है । इस विरोध के अनादर से चित्त अशुद्ध हो जाता है । 


जो हो रहा है उस पर यदि विचार किया जाय तो यह स्पष्ट है कि 
जिसे हम उत्पत्ति कहते हैं वह किसी का विनाश है और जिसे हम विनाश 
कहते हैं वह किसी की उत्पत्ति है। उसीके आधार पर जब ह्म किसी 
वस्तु का अस्तित्व स्वीकार कर लेते हैं तब चित्त में उन वस्तुओं का राग 
अङ्कित हो जाता है जो चित्त को अशुद्ध कर देता है। राग की भूमि में 
ही समस्त कामनायें उत्पन्न होती हैं । उसीका परिणाम यह हुआ है कि 
प्राणी लोम, मोह आदि विकारों में आबद्ध हो गया है। लोभ में आबद 
होने से ही संग्रह की रुचि उत्पन्न हो गई है और संग्रह से ही जीवन में 
जड़ता आ गई है । इतना ही नहीं, वस्तु में ही जीवन-बुद्धि हो गई है 
« जिससे प्राणी अपनी चेतना से ही अपने को विमुख कर बैठा है और मोह 
में आबद्ध हो गया है । 


यदि अप्राप्त वस्तुओं के अस्तित्व को अस्वीकार कर दिया जाय और 

पराप्त वस्तुओं से हम निर्भय होजायं तो बड़ी ही सुगमतापूर्वंक चित्त स्थिर 
हो सकता है । | 
मेरे निज स्वरूप परमप्रिय, 

चित्तशुद्धि के बिना न तो चित्त में स्थिरता ही आती है 
और न प्रसन्नता तथा निर्भयता । स्थिरता के बिना न तो प्राणी 
शांति ही पाता है और न किसी कार्य की ही सिद्धि होती है । 
प्रसन्नता के बिना न तो क्षोभ का ही अन्त होता है और न नित- 
नव-उत्साह की जागृति होती है। निर्भयता के बिना न तो 
आवश्यक शक्ति का विकास ही होता है और न प्राप्त शक्ति का 
सदुपयोग ही। इस दृष्टि से चित्त में स्थिरता, प्रसन्नता एवं निर्भयता 
का होना जीवन की सार्थकता के लिए परम आवश्यक है। पर 
वह तभी सम्भव होगा जब प्राणी अपनी अनुभूति का आदर करने 
में समर्थ हो, जो जानता है उसका अनादर न करे, अर्थात्‌ उसके 
ज्ञान और जीवन में एकता हो जाय । ज्ञान और जीवन की एकता 
में ही चित्त की शुद्धि निहित है। चित्त शुद्ध होते ही उसमें स्थिर- 
ता, प्रसन्नता तथा निर्भयता स्वतः आ जायगी । 

अब विचार यह करना है कि जो हो चुका है और जो हो 
रहा है उसका प्रभाव चित्त पर क्या है ? जो हो चुका है उसको 
स्मृति और उसका सम्बन्ध चित्त में अङ्कित है, पर जिस वस्तु 
की स्मृति है वह वस्तु अब उस रूप में नहीं है, अर्थात्‌ उसका. 
वियोग हो गया है, परन्तु फिर भी उससे सम्बन्ध बना हुआ है । 
स्मृति और. सम्बन्ध के आधार पर ही चित्त में उन वस्तुओं का 
अस्तित्व अङ्कित है जो वर्त्तमान में नहीं । जो वस्तुएँ नहीं हैं उन- 
के अस्तित्व को स्वीकार करने में निज अनुभूति का विरोध हैँ । 
इस विरोध के अनादर से ही, चित्त अशुद्ध हो गया है, जिससे चित्त 
की स्थिरता भंग हो गई है। . 

जो हो रहा है उस पर यदि विचार किया जाय तो यह 
स्पष्ट ज्ञात होता है कि जिसे हम उत्पत्ति कहते हैं वह किसी का 
विनाश है और जिसे हम विनाश कहते हैं वह किसी की उत्पत्ति 
है । उत्पत्ति-विनाश के क्रम में ही स्थिति का भास होता है। 
उसी के आधार पर जब हम किसी वस्तु की सत्यता अथवा उस- 
का अस्तित्व स्वीकार कर लेते हैं तब चित्ता में उन वस्तुओं का 
राग अङ्कित हो जाता है जो चित्त को अशुद्ध कर देता है । राग 
'की भूमि में ही समस्त कामनाएं उत्पन्न होती हैं उनकी अपूर्ति में 
प्राणी क्षुभित होता है, अभाव का अनुभव करता है जिससे प्रस- 
न्नता भङ्ग हो जाती हैं। कामनाओं की पूर्ति में प्राणी सुख का 
अनुभव करता है और जिन वस्तुओं से कामना की पूर्ति होती है 
उन वस्तुओं के आधीन हो जड़ता में आबद्ध हो जाता है, जिस- 
का परिणाम यह होता है कि वह अपने अस्तित्व को ही भूल 
जाता है और अनेक प्रकार के भय उत्पन्न हो जाते हैं। 


इन्द्रिय, मन, बुद्धि आदि के द्वारा जो कुछ प्रतीत हो रहा 
है, क्या उसमें सतत परिवर्तन नहीं हैँ? अर्थात्‌ अवश्य है। तो 
फिर किसी भी वस्तु के अस्तित्व को उसी रूप में स्वीकार करना 
जिस छप में इन्द्रियों के द्वारा प्रतीत हो रहा है, कया प्रमाद नहीं 
है ? अर्थात्‌ अवश्य है । इस दृष्टि से किसी भी वस्तु को स्थिति 
सिद्ध नहीं होती । जिसक्री स्थिति ही सिद्ध नहीं होती, उससे 
नित्य सम्बन्ध स्वीकार करना चित्त को अशुद्ध करना है । उसी 
का परिणाम यह हुआ है कि प्राणी लोभ, मोह आदिं विकारों 
में आबद्ध हो गया है । लोभ में आबद्ध होने से ही संग्रह को रुचि 
उत्पन्न हो गई है और संग्रह से ही जीवन में जड़ता आ गई है, 
जिसने परिवर्तनशील वस्तुओं का महत्व इतना बढ़ा दिया है कि 

जिन वस्तुओं का उपयोग प्राणियों की सेवा में था उनका प्रयोग 
उसमें न करके वह उनके द्वारा सिक्कों का ही संग्रहकरने लगा है, 
जिसने परस्पर अनेक प्रकार के भेद उत्पन्न कर दिए हैं जो संघर्ष 
का मूल है । इतना ही नहीं, वस्तु में ही जीवन-बुद्धि हो गयी है 
जिससे प्राणी अपनी चेतना से ही अपने को विमुख कर बेठा है 
और मोह में आबद्ध हो गया है । 

प्राकृतिक नियम के अनुसार लोभ दरिद्रता का कारण है 
और मोह भेद को उत्पन्न करता है। भेद सीमित अहमुभाव को 
पुष्ट करता है और दरिद्रता अभावको जन्म देती है,जिससे प्राणी 
के चित्त में न तो प्रसन्नता रहती है और न निर्भयता । प्राकृतिक 
विधान में वस्तुओं की न्यूनता नहीं है, कारण कि प्रत्येक वस्तु ' 
अनन्त है। ऐसा कोई बीज नहीं जिसमें अनेक वृक्ष न विद्यमान 
हों, अर्थात्‌ कोई गणना ही नहीं कर|सकता कि प्रत्येक दाने में से 
कितने दाने निकल सकते हैं। इतना ही नहीं, 'कुछ नहीं” से ही 
'सब कुछउत्पन्न होता है। तो फिर जीवन में आवश्यक वस्तुओं का 
अभाव क्यों? अर्थात्‌, अभाव नहीं होना चाहिए । परन्तु लोभ ने 
उदारता का अपहरण कर लिया और संग्रह को जन्म दिया । 
उदारता के बिना सर्व-हितकारी सद्धभावनाएँ सुरक्षित नहीं रहती, 
सर्व-हितकारी भावके बिना कोई भी प्राणी कर्त्तव्य-निष्ठ नहीं हो 
सकता,कर्त्तव्य-परायणता के बिना नतो परस्पर में स्नेह ही रहता . 
है और न आवश्यक वस्तुएं प्राप्त होती हैं । इस दृष्टि से वस्तुओं 
के महत्व ने प्राणी को वस्तुओं से भी वंचित किया और चिन्मय 
जीवन से भी विमुख कर दिया । 

यह नियम है कि जिससे जितना अधिक हित होता है,उसको 
प्रकृति के विधान से उतनी ही अधिक सामर्थ्य प्राप्त होती है। 
इस हृष्टि से सामर्थ्यं का अभाव केवल स्वार्थ-भाव तथा प्राप्त 


CC-0. In Public Domain. Chhatrasal Singh Collection 


Digtized by Muthulakshmi Research Academy 


धष चित्तशुद्धि 


सामथ्यं के दुरुपयोग में ही नि हित है । ज्यों-ज्यों स्वार्थ-भाव गलता 
जाता है, त्यों-त्यों प्रकृति उसे सामथ्येशाली बनाती है । जेसे जिन 
वृक्षों से दूसरे वृक्षों को पोषण मिलता है,उनकी आयु भी अपेक्षा- 
कृत अधिक होती है और वे दूसरे बृक्षों से पोषित भी होने लगते 
हैं । इससे यह स्पष्ट विदित होता है कि प्राकृतिक विधान के अनु- 
सार वे ही सुरक्षित रह सकते हैं जो उदार हैं, उदार वेही हो 
सकते हैं जो निलॉभ हैं और निर्लोभ वे ही हो सकते हैं जो 
वस्तुओं से अपना महत्व अधिक जानते हैं । ट 
निर्लोभता आते ही मोह-रहित होने का सामर्थ्यं भी स्वतः 
आ जाता है, क्योंकि निर्लोभता वस्तुओं में जीवनबुद्धि नहीं होने 
, देती । वस्तु में जीवनबुद्धि बिना हुए मोह की उत्पत्ति ही नहीं हो 
सकती । मोह की उत्पत्ति के बिना भेद की उत्पत्ति ही सिद्ध नहीं 
होती और भेद की उत्पत्ति के बिना सीमित अहम्‌ का भास ही 
नहीं होता । अहमुभाव के बिना काम की उत्पत्ति ही नहीं हो 
सकती और काम की उत्पत्ति के बिना चित्त अशुद्ध नहीं हो 
सकता । इस दृष्टि से वस्तुओं के महत्व ने ही काम को उत्पन्न 
किया और उसी से अभावकी उत्पत्ति हुई। उसका परिणाम यह 
हुआ कि इच्छाओं की उत्पत्ति हो गई और इच्छित वस्तुओं का 
अभाव हो गया; अर्थात्‌, इच्छाओं की अपूर्ति की परिस्थिति में 
आबद्ध होकर प्राणी स्थिरता, प्रसन्नता, और निर्भयता से रहित 
हो गया, जो चित्त की अशुद्धि है। 
इन्द्रियों के ज्ञान से जो वस्तु जैसी प्रतीत होती है वही वस्तु 
बुद्धि के ज्ञान से उसी काल में वैसी नहीं प्रतीत होती । इन्द्रियाँ 
वस्तु में सत्यता एवं सुन्दरता का भास कराती हैं, पर बुद्धि का 
ज्ञान उन वस्तुओं में सतत परिवर्तन का दर्शन कराता है | जब 
प्रत्येक वस्तु निरन्तर बदल रही है, तब उसके अस्तित्व को 

स्वीकार करना केवल वस्तुओं के राग को ही जन्म देना है। राग 
से भोग की रुचि उत्पन्न होती है, भोग की रुचि से इंद्रियाँ और 
उनके विषयों में संबन्ध की स्थापना होती है । जब इन्द्रियां अपने 
विषयों में प्रवृत्त होती हैं तब मन इंद्रियों के अधीनहो जाता है । 
जब मन इन्द्रियों के अधीन हो जाता है तब बुद्धि मन के अधीन 
हो जाती है,जिसके होते ही विषयों में सत्यता तथा सुन्दरता का 
भास होने लगता है । विषयों की सत्यता हृश्य के अस्तित्व को 
सिद्ध करने में समर्थ होती है । हश्य का अस्तित्व स्वीकार करते 
ही त्रिपुटी बन जाती है, अर्थात्‌ समस्त हृश्य उसकी प्रतीति 
कराने वाली इन्द्रियाँ, मन, बुद्धि आदि और उनका द्रष्टा । जिस 
द्रष्टा ने बुद्धि आदि के द्वारा समस्त दृश्य को जाना है वह्‌ सर्वदा 
दुझ्य से अतीत है। दृश्य की स्वतन्त्र सत्ता स्वीकार न करने पर 
राग का अंत हो जाता है । उसका अन्त होते ही भोग की रुचि 
मिट जाती है और उसके मिटते ही प्रत्येक प्रवृत्ति के अन्त में 
इंद्वियां, स्वत: विषयों से विमुख होकर मन में विलीन हो जाती 
हैं तथा मन निविकल्प होकर बुद्धि में विलीन हो जाता है,जिसके 
होते ही बुद्धि सम होकर त्रिपुटी का अभाव हो जाता है, जिसके 
होते ही चित्त शुद्ध हो जाता है । 

अब विचार यह करना है कि चित्त की स्थिरता .भङ्ग क्यों 
होती है ? प्राकृतिक नियम के अनुसार तो प्रत्येक प्रवृत्ति के अंत 
में चित्त को स्वभावसे ही स्थिर रहना चाहिए,क्योंकि आवश्यक 
संकल्प की पूर्ति के पश्चात्‌ अनावश्यक संकल्पों की निवृत्ति हो 
जानी चाहिए । आवस्यक संकल्प की पूति और अनावश्यक 
संकल्प की निवृत्ति से चित्त में स्वतः स्थिता आ जायगी, पर 
ऐसा क्यों नहीं हो पाता? उसका एकमात्र कारण यह है कि जिन 
वस्तुओं का वियोग हो गया है उनका भी अस्तित्व चित्त में ज्यों 

का त्यों अंकित है और जो वस्तुएं प्रतीत हो रही हैं यद्यपि उनमें 
निरन्तर परिवर्तन हो रहा है परन्तु प्राणी परिवर्तन पर दृष्टि न 
रखकर उनकी सत्यता को स्वीकार कर लेता है,जिसका परिणाम 
यह होता है किउन वस्तुओं से संबंध की स्थापना हो जाती है। 
तात्पर्यं यह निकला कि जिन वस्तुओं से वियोग हो चुका है,उनकी 
स्मृति और जिन वस्तुओं में परिवर्तन हो रहा है उनका सम्बन्ध, 
अर्थात्‌ अप्राप्त वस्तुओं की स्मृति और प्राप्त वस्तुओं की ममता 
चित्त को स्थिर नहीं होने देती । यदि अप्राप्त वस्तुओं के अस्तित्व 
को अस्वीकार कर दिया जाय और प्राप्त वस्तुओं से हम निर्मम 
हो जायं तो बड़ी ही सुगमतापूर्वक चित्त स्थिर हो सकता है। 

वस्तुओं के उत्पादन तथा उनके सदुपयोग का जीवन में भले 
ही कोई स्थान हो, पर उनकी ममता का जीवन में कोई स्थान 
नहीं है और न वस्तुओं का महत्त्व अपने से{अधिक स्वीकारकरना 
है। जब साधक वस्तुओं की ममता से रहित हो जाता है तब 
उसमें उदारता स्वतः आ जाती है, जिसके आते ही वस्तुओं का 
सदव्यय अपने आप होने लगता है; वस्तुओं से प्राणियों का महत्त्व 
अधिक हो जाता है, जिसके होते ही साधक स्वयं जड़ता से 
चेतना की ओर अग्रसर हो जाता है। 


जड़ता से चेतना की ओर अग्रसर होने में किसी प्रकार की 
पराधीनता नहीं है औरन कोई अभाव व विषमता है । विषमता 
का अंत होते ही खिन्नता सदा के लिए विदा हो जाती है; अथवा 
यों कहो कि अखण्ड प्रसन्नता आ जाती है । इतना ही नहीं, बैर- 
भाव तथा भय का भी अन्त हो जाता है, जिसके होते ही चित्त 
शुद्ध हो जाता है। 

चित्त की अशुद्धि से ही वस्तुओं का इतना महत्त्व बढ़ गया 
है कि साधक अपने अस्तित्व को ही भूल गया है। जो अभावरूप 

है उसका भाव स्वीकार कर लिया है और जिसमें सतत परि- 
वरतेन है उसकी स्थिति को ही सत्य मान लिया है। यदि साधक 
विवेकपूर्वंक जो भावरूप नहीं है उसका अभाव स्वीकार कर ले 
जिसको स्थिति नहीं है उससे विमुख हो जाय, तो वर्तमान में 
ही चित्त शुद्धि होते ही सभी समस्याएं स्वतः हल हो जायंगी- 
ध्यानी का ध्यान अखण्ड हो जायगा, योगी योग से अभिन्न हो 
जायगा तथा जिज्ञासु को तत्त्व-साक्षात्कार एवं प्रेमी को परम 
प्रेम की उपलब्धि होगी, और फिर नव प्रकार के भय का अन्त 
हो जायगा । फिर किसी दोष की उत्पत्ति ही न होगी, अर्थात्‌ 
मन में स्थिरता, चित्त में प्रसन्नता और हृदय में निर्भयता सदा 
के लिए निवास करेगी | पर यह तभी सम्भव होगा जब कि 
साधक अपनी अनुभुति का आदर कर वस्तुओं के सम्बन्ध तथा 
स्मृति का अन्त करने में समर्थ हो जाय | यही चित्तशुद्धि का 
सुगम उपाय है। 

कतुं त्व और भोक्तृत्व का अन्त 


[ भोग की रुचि से ही कर्तृत्व के अभिमान का जन्म होता है और 
कतृंत्व के अभिमान से ही मोग में प्रवृत्ति होती है। कतृ त्व और 
मोक्तृत्व के कारण ही होने वाली प्रवृत्तियों का प्रभाव चित्त पर अङ्कित 
होता है, जिससे चित्त अशुद्ध हो जाता है। 

प्राप्त योग्यता, सामर्थ्यं और वस्तु किसी भी प्राणी की व्यक्तिगत 
सम्पत्ति नहीं है, सभी को समष्टि शक्तियों से प्राप्त है । यदि प्राणी मिली 
हुई वस्तुओं का सदुपयोग कर डाले, तो वह अभिमान रहित हो सकता है। : 
निरमिमानता आते ही कतू त्व तथा भोक्तृत्व स्वतः मिट जाते हैं । 


कर्म-सामग्री भी अपनी नहीं है और कमं का फल भी अपने अधीन 
नहीं है । अतः विवेक-पूर्वेक प्राप्त परिस्थिति का सदूपयोग करना चाहिये 
और जो कुछ हो उसी में सन्तुष्ट होता चाहिए । 

उद्देश्य की पूर्ति के लिये जो कार्य किया जाता है उसका राग चित्त 
पर अंकित नहीं होता । उसी कार्य का राग चित्त पर अंकित होता है जो 
सुख की आशा से प्रेरित होकर किया जाता है.। इस दृष्टि से चित्त में विद्य- 
मान स्मृति को अंकित न होने देना ही चित्तशुद्धि का सुगम उपाय है ।] 

मेरे निज स्वरूप परमप्रिय, _ 


चित्त स्वभाव से गतिशील है, चचल नहीं। परन्तु उसमें 
जो चंचलता भासती है उसका कारण उसमें इन्द्रियों के ज्ञान का ' 
प्रभाव अङ्कित होना है । यदि उस प्रभाव को विवेक पूर्वक मिटा 
दिया जाय तो चित्त स्वभाव से ही अपने अभीष्ट लक्ष्य की ओर 
अग्रसर हो शान्ति पा जाता है । चित्त सदेव शान्ति तथा रस 
की खोज में लगा रहता है। इसीसे अधिक काल तक किसी भी 
परिवर्तनशील वस्तु, अवस्था आदि में नहीं ठहरता ।प्राणी उसके 
` इस स्वभाव को साधारणतः चंचलता मान लेता है। वास्तव में 
तो वह अपने रसरूप प्रेमास्पद की खोज में लगा है । 

कतुँ त्व तथा भोक्तृत्व-भाव से को हुई प्रबृत्ति का अभाव 
चित्त में अङ्कित होता है। करने और भोगने की रुचि इन्द्रियों के 
ज्ञान में सदभाव होने से उत्पन्न होती है । यद्यंपि प्रत्येक प्रवृत्ति का 
महत्त्व विद्यमान राग की निवृत्ति में है, परन्तु प्राणी असावधानी 
से विद्यमान राग की निवृत्ति की तो कौन कहे, अपितु नवीन 
राग उत्पन्न कर लेता है,जिससे बेचारा चित्त अशुद्धहों जाता है। 

चित्त स्वरूप से अशुद्ध नहीं है । वह तो अनन्त की विभूति 
हैं। जब उसकी गतिशीलता उद्देश्य की ओर हो जाती है तब 
वह योगी को योग से, जिज्ञासु को तत्त्वज्ञान से और प्रेमी को 
प्रेमास्पद से अभिन्न कर देता है। इस दृष्टि से चित्त बड़े ही 
महत्त्व की वस्तु है। ¬ 


चित्त में जो राग-द्वष अङ्कित है वह बीती हुई घटनाओं 
का प्रभाव है, और कुछ नहीं । प्राकृतिक नियम के अनुसार परि- 
वर्तनशील जीवन की प्रत्येक घटना कुछ न कुछ अर्थ रखती है । 
यदि प्राणी उस अर्थ को अपनाए और घटनाओं को भूल जाय, 
अर्थात्‌ उनकी सत्यता को स्वीकार न करे, तो घटनाओं से प्राप्त 

प्रकाश साधन बन जाता है । परन्तु असावधानी के कारण प्राणी 
घटनाओं के अर्थ को भूल जाता हैं और घटनाओं की स्मृति को 
अङ्ित कर लेता है जिससे चित्त अशुद्ध हो जाता है। घटनाओं 
की स्मृतिमात्र को वस्तुस्थिति मान लेता भूल है। वह तो भोगे 
हुए सुख-दुःख का प्रभाव है, सुख-दुःख नहीं । 
यदि प्राणी आये हुए सुख-दुःख का सदुपयोग करे और 
उसमें जीवन-बुद्धि की स्थापना न होने दे, तो वह बड़ी ही सुग- 
मतापूर्वंक सुख-दुःख के प्रभाव से मुक्त हो सकता है । प्राकृतिक 
नियम के अनुसार उत्पत्ति और विनाश युगपद हैं, अर्थात्‌ न तो 
उत्पत्ति में ही स्थिरता और न विनाश में ही सत्यता है। इस 
दृष्टि से सुख की उत्पत्ति में ही सुख का विनांश और दुःख की 
उत्पत्ति काल में ही दुःख का विनाश आरम्भ हो जाता है। जिस 
सुख-दु:ख की स्थिति. ही नहीं है, उसके प्रभाव को चित्त में 
अंकित रखना प्रमाद के अतिरिक्त और कुछ नहीं है । जब प्राणी 
चित्त में अंकित स्मृति को घटता के रूप में स्वीकार कर लेता है 
तब वह चित्त में उत्पन्न हुए संकल्पों को बलपूर्वक दबाता है और 
चित्त की निन्दा करने लगता है, अथवा राग-जनित संकल्पो 
का सुखद स्वप्न देखने लगता है। अर्थात्‌ प्रतिकूल मनोराज्यों से 
भयभीत होता है और रुचिकर मनोराज्य का सुख भोगता है। 
भोग चाहे प्रवृत्ति के आधार पर हो अथवा चित्त में अङ्कित 
स्मृति के आधार पर, उन दोनों से राग-द्रोष की उत्पत्ति समान 
ही होती है । परन्तु प्रवृत्ति के योग में और स्मृति के भोग में 
एक बड़ा अन्तर यह रहता है कि प्रवृत्ति के भोग का परिणाम 
स्पष्ट प्रतीत होने लगता है और स्मृति. के द्वारा भोग का 
परिणामं स्पष्ट प्रतीत नहीं होता। इस हृष्टि से विषय- 
प्रबृत्ति की अपेक्षा विषय-चिन्तत कहीं अधिक अहितकर 
सिद्ध होता है । इस रहस्य को जान.लेने पर साधक को चित्त 

में अंकित स्मृति को मिटाने के लिये अथक प्रयत्न करना चाहिये। 
परन्तु इस बात का ध्यान रहे कि चित्त को बलपूर्वंक न दबाया 
जाय, अपितु विवेकपूर्वक उसमें अंकित स्मृति को मिटाने का 
प्रयास किया जाय । स्मृति वस्तुस्थिति नहीं है; अपितु स्मृति मात्र 
है । यह जान लेने पर स्मृति स्वतः मिंट जायगी । अब हमें चित्त 
में अंकित स्मृति के वास्तविक स्वरूप के विषय में विचार 
करना है। यह बात किसी भी विज्ञान से सिद्ध नहीं हो सकती 
कि जो वस्तु जिस काल में जेसी देखी-सुनी थी वह वास्तव में 
वैसी ही है, क्योंकि प्रत्येक वस्तु में निरन्तर परिवर्तन हो 
रहा है। परन्तु स्मृति काल में उसकी सत्यता भासती है। यदि 
परिवतेन की अनुभूति के आधार पर उसकी सत्यता अस्वीकार 
कर दी जाय तो चित्त में से उसका अस्तित्व निकल जायगा, 
जिसके निकलते ही चित्त में स्वभाव से ही स्थिरता आ जायगी । 
स्थिरता के आते ही आवश्यक सामर्थ्यं आ जायगी जो चित्त को 
शुद्ध करने में समर्थ है। 
चित्त में जिन घटनाओं की स्मृति अंकित हो गयी है यदि 
उन घटनाओं में परिवर्तन-बुद्धि होती अथवा आज उन घटनाओं 
का आभाव है, यह बोध होता, अथवा घटनाओं में सदुबुद्धि न 
होती तो उनकी स्मृति ही चित्त में अंकित न होती और न 
चित्त अशुद्ध होता परन्तु परिवर्तनशील, अंभावरूप घटनाओं 
को प्राणी सत्य मान लेता है जो वास्तव में केवल प्रतीति मात्र है। 
इस कारण चित्त में उनकी स्मृति अङ्कित हो जाती है। जितनी 
सत्यता जागृत अवस्था की घटनाओं में प्रतीत होती है और 
जितना उनका राग-ह ष अङ्कित होता है, उतनी सत्यता स्वप्न 
में होने वाली घटनाओं के प्रति हढ़ नहीं होती?! उसका परिणाम 
यह होता है कि स्वप्न में होने वाले सुख-दुख, हानि-लाभ, जय- 
पराजय आदि का प्रभाव चित्त में अधिक काल तक अंकित 

नहीं रहता, क्योंकि स्वप्न की घटना को जागृत में मिथ्या मान 
लेता है और स्वप्न-द्रष्टा स्वप्न की सृष्टि को अपने से भिन्न नहीं. 
मानता । मिथ्या बुद्धि तथा अभिन्नता का भाव होने से स्वप्न की 
घटना से चित्त में राग-द्वोष अङ्कित नहीं होता अपितु अङ्कित 
राग-द्वोष की निवृत्ति ही होती है; अथवा यों कहो कि चिस की 
दशा का बोध हो जाता है। यह नियम है जिसकी वास्तविकता 
का बोघ हो जाता है उससे या तो एकता हो जाती है भथवा 
असंगता । उससे सम्बन्ध नहीं रहता । एकता से ही चित्त शुद्ध 
होता है और असंगता से भी--अर्थात्‌ एकता और असंगता से 
चित्त शुद्ध दी होता है, अशुद्ध नहीं । जिस प्रकार स्वप्न में होने 
वाली घटनाओं का प्रभाव घटनाओं में मिथ्या-बुद्धि होने से,चित्त 
में अङ्कित नहीं होता, प्रत्युत कालान्तर में उन घटनाओं की 
स्वतः विस्मृति हो जाती है, उसी प्रकार यदि जागृत में होने 
वाली घटनाओं के प्रति, अभाव-बुद्धि हो जाय तो उनकी भी 
विस्मृति ही सकती है क्योंकि स्वप्र और जागृत दोनों में होने 
वाली घटनाओं का कालान्तर में अभाव ही सिद्ध होता है। स्वप्न 
_ की घटना स्वप्र-काल में तो जागृत के ही समान सत्य है और 
जागृत में भूतकाल की घटनाएं वर्तमान में स्वप्न में समान ही 
मिथ्या है । इस हृष्टि से स्वप्र और जागृत की घटनाएं समान ही 
अर्थ रखती हैं | परन्तु प्राणी जागत घटना को सत्य मानकर 
उनके राग-द्वेष में आबद्ध हो चित्त को अशुद्ध कर लेता है। 
घटनाओं के अर्थ पर हृष्टि रखने से तो कतव्य और अकर्तव्य 
का ज्ञान हो सकता है। इस हृष्टि से प्रत्येक घटना प्राणी के 
लिए हितकर सिद्ध हो सकती है । परन्तु घटनाओं में सद्बुद्धि 
रखने से तो अहित ही होता है। यदि गम्भीरतापूर्वक घटनाओं 
के अर्थ पर विचार किया जाय तो होने वाली घटनाएं त्याग 
तथा प्रेम का ही पाठ पढ़ाती हैं। त्याग तथा प्रेम को अपना 

लेने पर राग-द्व ष स्वतः मिट जाता है। इस दृष्टि से प्रत्येक घटना 
चित्तशुद्धि का साधनमात्र है, और कुछ नहीं । अतः घटनाओं के 
अस्तित्व को अभावरूप जानकर उनके अर्थ को अपना लेते के 
लिए सर्वदा उद्यत रहना! चाहिए । ऐसा करने से चित्त झुगमता- 
पूर्वक शुद्ध हो जायगा। जो कुछ हो रहा है उसकी स्मृति चित्त पर 
अंकित नहीं होती, जो कर रहे हैं उसी की स्मृति चित्त पर अंकित 
होती है । प्राकृतिक नियम के अनुसार प्रत्येक वस्तु मिट रही है, 
पर उसका प्रभाव चित्त पर नहीं होता ; यदि उसका प्रभाव हो 
जाय तो बड़ी सुगमता से चित्तशुद्धि होजाय,। परन्तु जिन वस्तुओं 
का उपभोग हम कर रहे हैं उनका प्रभाव चित्त पर अंकित होता 
है जो प्राणी के चित्त में वस्तुओं की स्मृति अंकित कर देता है, 
जिससे वास्तविकता की स्मृति हो जाती है। यदि किसी भी 
देश, काल, वस्तु, व्यक्ति आदि की स्मृति न हो तो अपने आप 
उसकी स्मृति जागृत हो जाय, जो वस्तु, व्यक्ति आदि से अतीत 
है । वस्तुओं की स्मृति ने ही अनन्त की विस्मृति उत्पन्न कर दी 
है, जिससे प्राणी सब प्रकार से दीन-हीन होगया है । 


भोग की रुचि से ही कतृं त्व के अभिमान का जन्म होता है 
और कंतूं त्व के अभिमान से ही भोग में प्रवृत्ति होती है । कत त्व 
और भोकतृत्व के कारण ही होनेवाली प्रवृत्तियों का प्रभाव चित्त 
पर अंकित होता है जिससे चित्त अशुद्ध हो जाता है । वास्तव में 
जो कुछ हो रहा है वह समछ्टि-शक्तियों के द्वारा ही होता है 
परन्तु समष्टि-शक्तियों में कतृंत्व का अभिमान नहीं है, जिस 
प्रकार सूर्य से ही सभी नेत्र देखते हैं और सूरये से ही रूप बनता 
है, परन्तु सूर्यं किसी भी रूप का भोग नहीं करता और न नेत्र 
से देखने का अभिमान ही करता है । परन्तु प्राणी सूयं के द्वारा 
प्राप्त नेत्र को अपना मानता है और सूर्य के ही उत्पन्न किए हुए 

रूप का नेत्र के द्वारा ही भोग करने लगता है । उसका परिणाम 
यह होता है कि वह स्वयं अपने को कर्ता और भोक्ता मानकर 
सुख-दुख में आबद्ध हो जाता है। यदि प्राणी समष्टि-शक्तियों से 
मिली हुई वस्तुओं को अपना न माने और उन्हें सर्व-हितकारी 
कार्यों में लगा दें तो बड़ी सुगमतापुर्वक राग-द्रेष-रहित हो सकता 
है । ज्यों-ज्यों राग त्याग में और द्वेष प्रेम में बदलता जाता है 
त्यों-त्यों चित्त स्वतः शुद्ध होता जाता है। 

प्राप्त योग्यता, सामर्थ्यं और वस्तु किसी भी प्राणी की 
व्यक्तिगत नहीं है, सभी को समष्टि-शक्तियों से प्राप्त हैं, अथवा यों 
कहो कि उस अनन्त की देन है। मिली हुई वस्तुओं को अपना 
मान लेना और उनके अभिमान में आबद्ध हो जाना प्रमाद के 
अतिरिक्त और कुछ नहीं है। यदि प्राणी मिली हुई वस्तुओं का 
सदुपयोग, जिंससे मिली हैं, उसी के नाते कर डाले, तो वह बड़ी 
ही सुगमतापूर्वंक अभिमान-रहित हो सकता है। निरभिमानता 
आते ही कतृ त्व तथा भोक्तृत्व स्वतः मिट जाता है जिसके 
मिटते ही चित्त शुद्ध हो जाता है। 

कमं-सामग्री भो अपनी नहीं है और कमं का फल भी अपने 
अधीन नहीं है । केवल प्राप्त सामग्री का उपयोग करने मात्र में 
प्राणी का अधिकार है । जिसने कमं करने का सामर्थ्यं दिया है, 
उसने विवेक के स्वरूप में विधान भी दिया है। अतः विवेक- 
पूर्वक प्राप्त परिस्थिति का सदुपयोग करना चाहिए और जो कुछ 
हो उसी में सन्तुष्ट होना चाहिए । ऐसा करने से सभी दोष 
स्वत: मिट जायेंगे और चित्त शुद्ध हो जायंगा । 


इंद्रियों के द्वारा जो कुछ किया है उसका प्रभाव तभी तक 
चित्त पर अंकित रहता है, जब तक प्राणी धैर्येपूर्वंक, भलीमाँति, 
बुद्धि के द्वारा उस प्रबृत्ति को वास्तविकता को जान नहीं लेता | 

प्रत्येक प्रवृत्ति स्वभाव से ही मिट जाती है, परन्तु उसका प्रभाव 
चित्त पर रह जाता है । प्रवृत्ति के अभाव का ज्ञान उस प्रभाव 
को, जो चित्त पर अद्धूत है, नष्ट कर देता है और तब चित्त 
शुद्ध हो जाता है । अतः चित्त पर प्रभाव बुद्धि के ज्ञान का हो, 
प्रवृत्ति-जनित सुख-दुःख का नहीं । इन्द्रियों के ज्ञान का सदुपयोग 
तो वर्तमान कार्य करने मात्र में ही है। 
जब प्राणी निस्सन्देहता पूर्वक अपने लक्ष्य का निर्णय कर 
लेता है और पवित्र भाव से, पूरी शक्ति लगाकर उसी लक्ष्य के 
नाते प्रत्येक कार्यं सावधानी पूर्वक करने लगता है तब प्रत्येक 
कार्यं साधन हो जाता है और उसके अन्त में स्वतः अपने लक्ष्य 
के लिए उत्कट लालसा तथा जिज्ञासा जागृत होती है । इस इष्टि 
से कार्यो में भिन्नता होने पर भी उद्देश्य की एकता सुरक्षित 
रहती है, जिससे प्रत्येक कार्य या तो सत्य की खोज में, अथवा 
प्रिय की लालसा जागृत करने में सहयोगी हो जाता है। पर 
यह सम्भव तभी होता है जब साधक को हृष्टि सतत लक्ष्य पर 
रहे और कार्यों में ऊची-नीची, छोटी-बड़ी, भली-बुरी बुद्धि न 
रहे । सभी काये एक ही उद्देश्य की पूति में साधन हों । पवित्र 
उद्देश्य का निर्णय हो जाने पर दूषित कार्यों का तो जन्म॑ ही 
नहीं होता, जैसे किसी सती-साध्वी महिला का प्रत्येक कार्य 
पति-प्रेम में ही विलीन होता है, वेसे ही साधक का प्रत्येक कार्य 
साध्य की प्रीति में ही विलीन होता है । | 
प्राणी का उद्देश्य वही हो सकता है जो सभी वस्तु, 
अवस्था एवं परिस्थिति से अतीत हो, क्योंकि किसी भी वस्तु का 
स्वतन्त्र अस्तित्व तो है ही नहीं | उद्देश्य वही हो सकता है 
जिसका स्वतन्त्र अस्तित्व हो । परिस्थितियां तो किसी राग क्रा 
परिणाम हैं और उनके सदुपयोग में ही राग-निवृत्ति की मुख्यता 

है । परिस्थितियों में जीवन-बुद्धि प्रमाद है, उद्देश्य नहीं । परन्तु 
प्राणी से भूल यह होती है कि या तो वह प्राप्त काये को भोग- 
बुद्धि से करता है, अथवा उपेक्षा-भाव से किये हुए कार्य से तो 
नवीन राग की उत्पत्ति होती है और उपेक्षा-भाव से कार्य करने 
पर कर्त्ता में जो करने का राग विद्यमान था, उसकी निवृत्ति 
नहीं होती, क्योंकि कार्ये में अधूरापन होने से उसकी वास्तविकता 
का ज्ञान नहीं होता, जिससे विद्यमान राग चष्ट नहीं होता । जो 
व्यक्ति यह सोचता है कि बड़े-बड़े कार्य सावधानी पूर्वक करना 
चाहिए ओर छोटे-छोटे कार्यो में विशेष ध्यान नहीं देना है, 
उसका कोई भी कार्य पूरा नहीं होता । अतः साधक को प्राप्त 
कार्य न तो भोग-बुद्धि से करना चाहिए, न उपेक्षा-भाव से और 
न असावधानी से, प्रत्युत अपने लक्ष्य पर हृष्टि रखते हुए पवित्र 
भाव से, पूरी शक्ति लगाकर करना चाहिए, जिससे प्रत्येक कार्ये 
सत्य की जिज्ञासा तथा प्रेमास्पद की लालसा में विलीन हो जाय 
और करने के राग की भी निवृत्ति हो जाय । राग-निवृत्ति होते 
ही जिज्ञासा की पूति और प्रेम की प्राप्ति स्वतः हो जाती है। 


उद्देश्य की पूर्ति के लिए जो कार्य किया जाता है उसका 
राग चित्त पर अङ्कित नहीं होता । उसी कार्य का राग चित्त पर 
अङ्कित होता है जो सुख की भाशा से प्रेरित होकर किया जाता 
हैं। उसी से चित्त अशुद्ध होता है । प्रेमास्पद के नाते प्रत्येक कार्य 
चित्तशुद्धि में समर्थ है । इस दृष्टि से चित्त में विद्यमान स्मृति को 
नाश करना और नवीन स्मृति को अद्धित न होने दैना ही 
चित्तशुद्धि का सुगम उपाय है । 


* ६-५-५६ 

निस्संकल्पता की आवश्यकता 


[ व्यर्थं चिन्ता में आबद्ध प्राणी का चित्त अशुद्ध हो जाता है। जिन 
वस्तुओं की प्राप्ति कमे-सापेक्ष है, उन वस्तुओं का चिन्तन व्यथे 
चिन्तन है । 

जिन संकल्पों का त्याग संभव नहीं है उनकी पूर्ति समष्टि शक्ति के 
द्वारा स्वतः हो जाती है । कतूंत्व के अभिमान के बिना जो संकल्प पूरे 
होते हैं उनमें भोग-बुद्धि की स्थापना नहीं होती अतः जो संकल्प मिटाये 
नही: जा सकते, उनकी पूर्ति भी संकल्प-निवृत्ति का ही साधन है। 
संकल्पों के त्याग से अनावश्यक संकल्प उत्पन्न नहीं होते और आवश्यक 
संकल्प पुरे होकर मिट जाते हैं । 

निस्संकल्पता आते ही सार्थक चिन्तन स्वतः उत्पन्न होता है, कारण 
कि निस्संकल्पता समस्त वस्तुओं से अतीत के जीवन की जिज्ञासा 
जाग्रत करती है | वह ज्यों-ज्यों सबल होती जाती है त्यों-त्यों कामनायें 
स्वतः मिटती जाती हैं। जिस काल में सभी कामनाएं मिट जाती हैं 
उसी काल में जिज्ञासा की पूर्ति अपने आप हो जाती है। 

, शुद्ध तथा आवश्यक संकल्पों की पूर्ति से विद्यमान राग की निवित्ति 
हो जाती है । संकल्प-पूति भी संकल्प-निवृत्ति के लिये ही हो, नवीन 
संकल्प की उत्पत्ति के लिए नहीं । सकल्प पूति का महत्त्व मिटते ही 

संकल्प अपूति क्रा भय अपने आप मिट जाता है। यदि संकल्प-पूति के 
क्षणिक सुख को त्याग दिया जाय तो प्रत्येक साधक अपने अभीष्ट लक्ष्य 
को प्राप्त कर सकता है । | 


सेरे निज स्वरूप परमप्रिय, 


, व्यर्थं चिन्तन में आबद्ध प्राणी का चित्त अशुद्ध हो जाता है 
ओर सार्थक चिन्तन से चित्त शुद्ध हो जाता है। अब विचार यह 
करना है कि व्यर्थं चिन्तन और सार्थक चिन्तन में भेद क्या है? 
जिन वस्तुओं की प्राप्ति कमं-सापेक्ष है, उनका चिन्तन व्यर्थ 
चिन्तन है और जिसकी प्राप्ति जिज्ञासा अथवा लालसा-साध्य 
है उसका चिन्तन सार्थक चिन्तन है। कर्म का. सम्पादन प्राप्त 
योग्यता, सामर्थ्यं तथा वस्तुओं से होता है और उसका परिणाम 
भी किसी न किसी परिस्थिति के रूप में ही होता है। यह नियम 
है कि सभी परिस्थितियाँ उत्पत्ति-विनाश-युक्त है। इस दृष्टि से 
कर्मे का फल नित्य नहीं है । प्रत्येक कर्म के मूल में संकल्प-पूर्ति 
का महत्त्व है। संकल्प-पू्ति का सुख किसी न किसी वस्तु, व्यक्ति 
देश, काल आदि में ही आवद्ध करता है।इस हृष्टि से कर्म के 
- द्वारा वस्तु, व्यक्ति, आदि को आसक्ति ही मिलती है जो प्राणी 
को पराधीन बना देती है.और अनेक प्रकार के अभाव ही प्रदान 
करती है। अतः संकल्प पूति का सुख अहितकर ही सिद्ध होता है। 


संकल्प-पूति से जो परिस्थिति बनती है वह स्वभाव से ही 
अपूर्ण तथा परिवर्तनशील है। अतः संकल्प-पू्ति में जो सुख का 
भास है वह परिस्थिति में नहीं है, अपितु संकल्प-पूर्ति-मात्र में ही 
निहित है; अथवा यों कहो कि संकल्प-उत्पत्ति में जो दुःख की 
अनुभूति है वह संकल्प-पूर्ति से मिट जाती है और जब तक दूसरा 
संकल्प उत्पन्न नहीं होता तब तक दुःख का भास नहीं होता, अर्थात्‌ 

संकल्प-पूति-मात्र से संकल्प-उत्पति-जन्य दुःख दब जाता है, 
मिटता नहीं । इस हृष्टि से संकल्प-पूर्ति का महत्व संकल्प-उत्पति 
के दुःख में है,संकल्प-प्त में नहीं । यदि साधक को संकल्प-उत्पति 
से पूं के जीवन का.अनुभव हो जाय तो संकल्प-उत्पति का दुःख 
और पूर्ति का सुख कुछ अर्थ नहीं रखता, अर्थात्‌ सुख-दुःख दोनों 
ही का अस्तित्व सिद्ध नहीं होता । 

अब विचार यह करना है कि संकल्प-उत्पति से पूर्व जो 
जीवन है उसका अनुभवकंसे हो । प्रत्येक उत्पति के मूल में किसी 
न किसी अनुत्पन्न तत्व का होना अनिवार्य है, क्योंकि प्राकृतिक 
नियम के अनुसार उत्पति किसी से होगी । जिससे उत्पति होगी 
वह स्वयं उत्पतिरहित होगा । यह नियम है कि जिसकी उत्पति 
नहीं होती उसका विनाश भी. नहीं होता । अतः प्रत्येक उत्पति 
का मूल आधार अविनाशी है। जिसका नाश नहीं होता, उससे 
देश-काल की!दूरी सम्भव नहीं है। जिससे देश-काल की दूरी 
सम्भव नहीं है उसको अपने ही में पा सकते है,अथवा उसकी खोज 
अपने ही में हो सकती है । इस दृष्टि से संकल्प-उत्पति से पूर्व का 
जीवन अपने ही में निहित है। जो अपने ही में है उससे किसी 
प्रकार की दूरी तथा भेद सिद्ध नहीं हो सकता । जिससे भेद तथा 
दूरी नहीं है, उसकी प्राप्ति के लिए संकल्प अपेक्षित नहीं है। 
अतः संकरल्पों के त्याग से ही संकल्प-उत्पति से पूर्व के जीवन का 
अनुभव हो सकता है। 

अब यदि कोई यह कहे कि सर्वं संकल्पों का त्याग तो सम्भव 
नहीं है जैसे भूख, प्यास इत्यादि । जिन संकल्पं का त्याग संभव 
नहीं है उनकी पूति समष्टि शक्ति के द्वारा स्वतः हो,जाती है। ' 
यह नियम है कि कतृ त्व के अभिमानके बिना जो संकत्पपूरे होतें 
हैं उनमें भोगबुद्धि की स्थापना नहीं होती । जिन संकल्पों मैं भोग 

बुद्धि नहीं होती उन संकल्पों की पूति का सुख चित्त में अंकित नहीं 
होता और जिन संकल्पों की पूर्ति का सुख अङ्कित नहीं होता वे 
नवीन संकल्प की उत्पति में हेतु नहीं होते | अतः जो संकल्प 
मिटाए नहीं जा सकते, उनकी पूर्ति भी संकल्प-निवृत्ति का ही 
साधन है । संकल्पों के त्याग से अनावश्यक संकल्प उत्पन्न नहीं 
होते और आवश्यक संकल्प पुरे होकर मिट जाते हैं जिस प्रकार 
भुना हुआ दाना भूख दूर करता है, उपजता नहीं, उसी प्रकार 
संकल्पों के त्याग से प्राकृतिक नियम के अनुसार कुछ संकन्प पूरे 
भी होते हैं तो उनसे नवीन संकल्प उत्पन्न नहीं होते, अर्थात्‌ 
'निस्संकल्पता स्वभाव से ही आ जाती । 
निस्संकल्पता आते ही सार्थक चिन्तन स्वतः उत्पन्न होता 
है, कारण कि निस्संकल्पता समस्त वस्तुओं से अतीत के जीवन 
की जिज्ञासा जागृत करती है। वह ज्यों-ज्यों सबल होती जाती है 
त्यों-त्यों कामनायें स्वत: मिटती जाती हैं। जिस काल में सभी , 
कामनाएं मिट जाती हैं उसी काल में जिज्ञासा की पूति अपने 
आप हो जाती है, जिसके होते ही पराधीनता स्वाधीनता में और 
जड़ता चिन्मयता में बदल जाती है,जो वास्तविक जीवन है । देह 
आदि वस्तुओं से तादात्म्य स्वीकार करने पर कामनाओं की 
उत्पत्ति होती है। कामना-पूर्ति का प्रलोभन वस्तुओं से सम्बन्ध 
जोड़ देता है। वस्तुओं के स्वरूप का ज्ञान होने पर जिज्ञासा 
जागृत होती है, जो काम का अन्त कर निस्संदेहता प्रदान करने 
में समर्थ है । जिस प्रकार देहाभिमान रखते हुए भोग की रुचि 
- स्वाभाविक है उसी प्रकार देहाभिमान गल जाने पर प्रीतिः की 
लालसा स्वाभाविक है। प्रीति ऐसा अलौकिकतत्व है कि जिसकी 
- आवश्यकता मिटाई नहीं जा सकती । प्रीति स्वभाव से सभी को 
अत्यंत प्रिय है,कारण कि प्रीति रसरूप है। प्रीति का रस इतना 

मधुर तथा विलक्षण है कि उससे कभी किसी की तृप्ति नहीं होती; 
जितना भी हो कम ही मालुम होता है । इसी कारण वह नित नव 
है । प्रीति का उदय कामना-निवृत्ति तथा जिज्ञासा की पूति में है। 
प्रीति की लालसा यद्यपि प्राणी में स्वाभाविक हैं, परन्तु उसका 
उदय तभी होता है जब वह सब प्रकार की कामनाओं से रहित 
हो जाय और प्रीति के रस का पान वही कर सकता है जो सब 
प्रकार से पूर्ण हो । जो कुछ भी चाहता है, वह प्रीति का रस पान 
नहीं कर सकता । जिसे किसी भी वस्तु अवस्था आदि की 
आवशयकता है उसे प्रीति प्राप्त नहीं होती । इससे यह स्पष्ट सिद्ध 
होता है कि प्रीति उस अनन्त की वस्तु है जिसे इन्द्रिय, बुद्धि आदि 
द्वारा नहीं जाना जा सकता । यह नियम है कि जिसको जान 
नहीं पाते उस पर ही विश्‍वास होता है । अधूरी जानकारी में 
सन्देह के कारण जिज्ञासा जागृत होती है, और जिसके सम्बन्ध 
में पूरा जानते हैं, उसके स्वरूप का वोध होता है। जिसके सम्बन्ध 
में कुछ नहीं जानते उस पर विशवास करना पड़ता है। अतः प्रीति 
जिसकी भोग्य वस्तु है, उस पर विश्वास करना अनिवार्य है। 

उसकी ही लालसा वास्तविक लालसा है । इस दृष्टि से जिज्ञासा 
तथा प्रिय-लालसा ही सार्थक चिन्तन है । जिस काल पें जिज्ञासा 

कामनाओं को खाकर प्री होती है, उसी काल में देहाभिमान गल 
जाता है, जिसके गलते ही स्वतः प्रीति का उदय होता है जो 
अनन्त से अभिन्न करने में समर्थ है । सार्थक चिन्तन वस्तुओं से 

अतीत के जीवन में प्रवेश कराता है और परम प्रेम प्रदान करता 

है, पर सार्थक चिन्तन तभी उत्पन्न होता है जब व्यर्थ चिन्तन का 
अन्त हो जाय अथवा चित्त शुद्ध हो जाय । वस्तुओं का चिन्तन 
चित्त को मलिन करता है ओर जो वस्तुओं से अतीत है उसका 
चिन्तन चित्त को निर्मल करता है । निर्मल चित्त में हो प्रेम का 

सूयं उदय होता है। 
संकल्प वस्तु, व्यक्ति आदि से सम्बन्ध जोड़ता है। 
जिज्ञासा वस्तुओं से अतीत के जीवन से अभेद करती है और 
प्रियलालसा प्रेमास्पद का प्रेम प्रदान करती है; अथवा यों कहो 
कि प्रेमी और प्रेमास्पद में नित-नव प्रेम का ही आदान-प्रदान 
कराती है । अशुद्ध तथा अनावश्यक संकत्पों का त्याग होने पर 
शुद्ध तथा अनावश्यक संकल्प स्वतः पूरे हो जाते हैं, पर जिज्ञासा 
तथा लालसा साधक को संकल्प-पूर्ति के सुख में आबद्ध नहीं होने 
देती । संकल्प-पूर्ति का महत्त्व मिटते ही चित्त शुद्ध हो जाता है। 
इस हृष्टि से लालसा तथा जिज्ञासा का जागृत होना ही व्यर्थ 
चिन्तन मिटाने में समर्थ है; जिसके मिटते ही सार्थक चिन्तन की 
सार्थकता सिद्ध हो जाती है, अर्थात्‌ योग, ज्ञान तथा प्रेम की प्राप्ति 
हो जाती है। 
शुद्ध तथा आवश्यक संकल्पो की पूति से किसी का अहित 
नहीं होता, अपितु सभी का हित होता है । इतना ही नहीं, उनकी 
पूति से विद्यमान राग की निवृत्ति हो जाती है ओर सुन्दर समाज 
का निर्माण होता है, क्योंकि आवश्यक तथा शुद्ध-संकल्प प्राकृतिक 
विधान के अनुरूप ही होते हैं। प्राकृतिक विधान में प्राणिमात्र 
का हित निहित है। परन्तु संकल्प-पृति का जो सुख है उससे 
नवीन शाग कों उत्पत्ति होती है। इसी कारण साधक को साव- 
धानीपूर्वक संकल्प-पूति के सुख से संदा मुक्त रहना चाहिए; 
अथवा यों कहो' कि संकल्प-पृति का महत्व चित्त से निकाल देना 
चाहिए । संकल्प-पति का स्थान केवल विद्यमान राग की निवृत्ति 
ओर दूसरों के हित में ही है। संकल्प-पति-मात्र में जीवन-बुद्धि 
नहीं रखनी चाहिए । जिन संकल्पों को साधक विचारपूवंक न 
मिटा सके उन्हें पुरा करके मिटाना चाहिए । संकल्प-पूति भी 

संकल्प-निवृत्ति के लिए ही हो,नवीन संकल्प की उत्पत्ति के लिए 
नहीं । बस,संकल्प-पूति का साधकके जीवन में इतना ही मूल्य है। 

यदि संकल्प-पुति संकल्प-निवृत्ति का साधन नहीं है तो 
संकल्प-पूर्ति का अर्थ हो जायगा वस्तु, व्यक्ति आदि से सम्बन्ध, 
अर्थात्‌ भोग । भोग का परिणाम है रोग और शोक । अतः जो 
प्राणी संकल्प-पू्ति को ही महत्व देते हैं वे बेचारे रोग तथा शोक 
में ही आबद्ध रहते हैं संकल्प चाहे कंसा ही हो, उसकी पृति में 
सुख तो समान ही होता है, पर संकल्प-पूर्ति से जो परिस्थिति 
उत्पन्न होती है, उसमें भेद होता है; जैसे शुद्ध संकल्प की पूति से. 
सुन्दर समाज का निर्माण होता है, और अशुद्ध संकल्प की पूर्ति 
से समाज दूषित हो जाता है। इस दृष्टि से अशुद्ध संकल्पों का 
त्याग अनिवार्य है। 

संकल्प-पूर्ति का सुख उतने ही काल तक भासता है, जब 
तक दूसरा संकल्प उत्पभ्न नहीं होता । संकल्प-पु्ति से जो परि- 
स्थिति उत्पन्न होती है उसकी उपस्थिति में ही नवीन संकल्प की 
उत्पत्ति से संकल्प-पूति का सुख मिट जाता है। इस हष्टि से 
संकल्प-पृति-मात्र में सुख है, उससे उत्पन्न हुई परिस्थिति में कुछ 
नहीं । संकल्प-पू्ति के सुख का भोग नवीन संकल्प की उत्पत्ति 
में समर्थे है । इस हृष्टि से संकल्प-पूति का परिणाम क्षणिक सुख 
और उसके आदि और अन्त में घोर दुःख है । इस रहस्य को 
जान लेने पर संकल्पःपू्ति का कुछ महत्व ही नहीं रहता, 
जिसके मिटते ही संकल्प-निब्ृत्ति, अर्थात्‌ योग स्वतः प्राप्त 
होता है । 

भोग में पराधीनता, परिश्रम आदि अनेक कठिताइयाँ हैं 
और योग श्रम-रहित,स्वाधीन, शान्त तथा सामर्थ्यं से युक्त जीवन 
है । पर उसकी उपलब्धि तभी सम्भव है जब संकल्प-पृर्ति का 

महत्व न रहे । सर्वोत्कृष्ट भोग भी योग की समानता नहीं कर 
सकता क्योंकि ऐसा कोई भोग है ही नहीं जो प्राणी को परा- 
घीनता,शवित-हीनता आदि अनेक विकारों में आबद्ध न कर दे। 

सुख-दु:ख संकल्प की पूर्ति तथा अपूर्ति में ही है, किसी 
परिस्थिति में तहीं। यदि किसी का संकल्प भोजन न करने का 
हो तो उसको भूख लगने पर भी.भोजन न करने में ही सुख 
प्रतीत होगा और उस समय उसे कोई आग्रहपूर्वक कितना ही 
सुन्दर भोजन कराए,उसे भोजन करने में दुःख ही प्रतीत होगा । 
इसके विपरीत यदि भोजन करने का संकल्प हो और भोजन न 
मिले तो भोजन न मिलने में दुःख होगा । इससे यह स्पष्ट सिद्ध 
होता है कि संकल्प-पूर्ति-अपूर्ति में ही सुख-दुःख है, अनुकुल-प्रति- 
कूल परिस्थितिः में नहीं | संकल्प-पूति का महत्व मिटते ही 
संकल्प-अपूर्ति का भय अपने आप मिट जाता है,जिसके मिटतेकुछ 
ही अनुकुल एवं प्रतिकुल परिस्थिति में समता का ही दर्शन होता 
है । विषमता का अन्त संकल्प-पुति का महुत्व मिट जाने में ही 
निहित है । संकल्प-पूति का प्रलोभन और संकल्प-अपूति का भय 
रहते हुए न तो व्यर्थ चिन्तन का अन्त ही होगा, न सार्थक 
चिन्तन का उदय ही होगा और न चित्त ही निर्मेल होगा । यदि 
संकल्पःपूति के क्षणिक सुख का त्याग कर दिया जाय तो बड़ी 
ही सुगमता पूर्वक प्रत्येक साधक अपने अभीष्ट लक्ष्य को प्राप्त कर 
सकता है, क्योंकि जिज्ञासु को तत्वज्ञान और प्रेमी को प्रेमास्पद 
प्रदान करने में निस्संकल्पता ही समर्थ है, पर यह ध्यान रहे कि 
निस्सङ्कूल्पता की शान्ति में रमण न हो | शान्ति से अतीत जो 
जीवन है, उसी में स्वाधीनता है, चिन्मयता है, अमरत्व है, और 
उसी में परम प्रेम निहित है । इस हृष्टि से व्यर्थ चिन्तन का अन्त 
कर चित्त की शुद्धि के लिए निरन्तर प्रयत्नशील रहना चाहिये । 
१७५-५६ 

वस्तुओं से सम्बन्ध विच्छेद 


[ अपने में वस्तुओं की और वस्तुओं में अपनी स्थापना करने से 
चित्त अशुद्ध होता है । 


वस्तुओं में अपनी स्थापना करने का परिणाम यह होता है कि जिस 
बस्तु में हम अपनी स्थापना कर लेते हैं, उस वस्तु की सत्यता भासने 
लगती है और अपने वास्तविक स्वरूप की विस्मृति हो जाती है। इस 
विस्मृति से ही सीमित अहम्‌ भाव भासने लगता है, जिससे अनेक प्रकार 
के भेद उत्पन्न हो ज्जाते हैं। भेद उत्पन्न होते ही कामनाएं उत्पन्न हो 
जाती हैं, ओ चित्त को अशुद्ध कर देती हैं । 


वस्तुओं से सम्बन्ध-विच्छेद होते ही अहम्‌ और मम का अन्त हो 
` जाता है| यदि साधक निज विवेक के प्रकाश में वस्तुओं से जो भेद- 
अभेद सम्बन्ध है उसका त्याग कर दे, तो सीमित अहमुभाव और 
सीमित प्यार सदा के लिग्रे बिदा हो जायं। अहमुभाव के मिटते ही 
अनन्त से अभिन्नता और सीमित प्यार के मिटते ही असीम प्रेम स्वतः 
प्राप्त होगा, जो वास्तविक जीवन है । ] 


मेरे निज स्वरूप परमप्रिय, 
अंपने में वस्तुओं को और वस्तुओं में अप्रनी स्थापना करने 

से ही चित अशुद्ध होता है जिसके होते ही नित्य-सम्बन्ध की और 
स्वरूप की विस्मृति हो जाती है। उसका परिणाम यह होता है 
कि सीमित अहम्‌ भाव तथा अनेक आसक्तियां उत्पन्न हो जाती 
' हैं, जिनसे प्राणी पराधीनता एवं अनेक प्रकार के अभावों में 
आबद्ध हो जाता है | पराधीनता तथा अभाव किसी भी प्राणी को 
स्वभाव से प्रिय नहीं है, क्योंकि स्वाधीनता तथा पूर्णता की 
लालसा उसमें बीजरूप से विद्यमान है। ज्यों-ज्यों पराधीनता 
तथा अभाव की वेदना सबल तथा स्थायी होती जाती है, त्यों- 
त्यों स्वाधीनता एवं पूर्णता की लालसा स्वतः जागृत होती है । 
स्वाधीनता तथा पूर्णता की लालसा जागृत होते ही वतमान 
वस्तुस्थिति पर सन्देह होने लगता है । यह नियम है कि सन्देह 
की वेदना में जिज्ञासा की जागृति स्वतः होती है, जिसके होते ही 
वस्तुओं से सम्बन्ध-विच्छेद करने में अथवा वस्तुओं की वास्त- 
विकता जानने में समर्थ होता है। धस्तुओं की वास्तविकता के 
ज्ञान में वस्तुओं से अतीत के जीवन की आस्था निहित है । वह 
आस्था ज्यों-ज्यों हढ़ होती जाती है त्यों-त्यों उस जीवन पर 
विकल्प-रहित विश्वास होता जाता है । यह नियैम है कि विकल्प- 
रहित विशवास जिस पर होता है उससे सम्बन्ध अवश्य हो जाता 
हे । जिससे सम्बन्ध की स्वीकृति हो जाती है उसकी स्मृति स्वतः 
होने लगती है। यह नियम है कि किसी की स्मृति में किसी की 
विस्मृति स्वतः होती है स्मृति उसी की होती है जिसमें दृढ़ 
आस्था है और जिससे सम्बन्ध है । विस्मृति उसी की होती .है 
जिसकी आस्था में सन्देह हो जाय अथवा जिससे सम्बन्ध न रहे। , 
वस्तुओं में अपनी स्थापना करने का परिणाम यह होता है 
कि जिस वस्तु में हम अपनी स्थापना कर लेते हैं, उस वस्तु की 
सत्यता भासने लगती है और अपने वास्तविक स्वरूप की विस्मृति 
हो जाती है । वस्तु के अस्तित्व को ही हम अपना अस्तित्व मान 

लेते हैं और जिन वस्तुओं की हम अपने में स्थापना कर लेते हैं 
उनमें आसक्ति हो जाती है । वस्तुओं में अपनी स्थापना वस्तु से 
अभेद-भाव का और अपने में वस्तु की स्थापना उनसे भेद-भाव 
का सम्बन्ध स्थापित करती है। अभेद-भाव का सम्बन्ध सत्यता' 
और भेद-भाव का सम्बन्ध प्रियता उत्पन्न करता है। 


प्रत्येक वस्तु स्वभाव से ही सीमित, परिवर्तनशील, उत्पत्ति- 
विनाश-युक्त और पर-प्रकाइय है । यद्यपि वस्तुओं का अस्तित्व 
प्रतीति मात्र है, वास्तविक नहीं; परन्तु जब उनसे संबंध स्वीकार 
कर लिया जाता है तब उनमें सत्यता तथा प्रियता भासने लगती 
है; यहाँ तक कि प्राणी वस्तु के अस्तित्व को ही अपना अस्तित्व 
मान लेता है और अपने अस्तित्व को भूल जाता है। बस यही 
स्वरूप की विस्मृति है। इस विस्मृति से ही सीमित अहम्‌ भाव 
भासने लगता है, जिससे अनेक प्रकार के भेद उत्पन्न हो जाते हैं। 
भेद के उत्पन्न होते ही कामनाएं उत्पन्न हो जाती हैं, जो चित्त 
को अशुद्ध कर देती हैं । वस्तुओं से भेद-भाव का सम्बन्ध सीमित 
प्रियता अर्थात्‌ आसक्तियों को उत्पन्न करता है, जिनके उत्पन्न 
होते ही नित्य-सम्बन्ध की विस्मृति हो जाती है । नित्य 
सम्बन्ध की विस्मृति प्रीति को जागृत नहीं होने देती, प्रत्युत 
आसक्तियों को ही जीवित रखती है। भतः वस्तुओं के भेद- 
अभेद-सम्बन्ध से ही 'अहम्‌' और 'मम' उत्पन्न हो जाता है, जो 
चित्त को अशुद्ध कर देता है । 

'अहम' और 'मम' के आधार पर ही संकल्पों की उत्पत्ति 
होती है और उनकी पू्ति-अपू्ि में ही सुख-दुःख की प्रतीत होती 
है । सुख की दासता और दु:ख के भय में आबद्ध प्राणी अनन्त से 
विमुख हो गया है। यद्यपि अनन्त से देश-काल की दूरी नहीं है, 
फिर भी प्राणी उससे निराश होने लगता है और जिन वस्तुओं में 

केवल मानी हुई एकता है, वास्तविक नहीं, उनके लिए 
आशान्वित रहता है । 
सत्य से निराश होना और असत्य की आशा करना प्रमाद 
है। सत्य की जिज्ञासा .असत्य को खाकर सत्य से अभिन्न करने 
में समर्थ हैं; अथवा यों कहो कि अनन्त की लालसा वस्तुओं की 
कामनाओं का अन्त कर अनन्त से अभिन्न कर देती है। 
कोई भी वस्तु कामना-मात्र से ही प्राप्त नहीं हो जाती 
अपितु उसके लिए विधिवत्‌ कमं अपेक्षित होता है। उस पर भी 
वस्तु प्राप्त हो ही जायगी, यह कोई निश्चित नहीं | इतना ही 
नहीं, यदि कोई वस्तु प्राप्त होती भी है, तो उसमें परिवर्तन और 
उसका वियोग अनिवायं है । उस पर भी यदि प्राणी वस्तुओं की 
आशा करता है, तो यह कहाँ तक युक्तियुक्त है । परन्तु अनन्त 
की प्राप्ति तो लालसा करने-मात्र में ही निहित है । जिसकी प्राप्ति 
लालसा करने-मात्र में ही निहित है, उससे निराश होना और 
जिसकी प्राप्ति में घोर श्रम है, प्राप्ति भी अप्राप्ति के ही तुल्य है, 
' उसकी आशा में आबद्ध रहना कहाँ तक वाञ्छनीय है ? अर्थात 
यह अविवेक के अतिरिक्त और कुछ नहीं है। 


प्राणी ने वस्तुओं से सम्बन्ध कब और क्यों स्वीकार किया 
इसका तो पता नहीं; पर वस्तुओं से सम्बन्ध-विच्छेद हो सकता 
हैं । इसी आधार पर मान लेना चाहिये कि वस्तुओं से सम्बन्ध, 
स्वीकार किया है । यह ' नियम है कि प्रत्येक सम्बन्ध स्वीकृति- 
मात्र से सिद्ध होता है और अस्वीकृति-मात्र से उसका नाश हो 
जाता है, अर्थात्‌ ऐसी कोई स्वीकृति है ही नहीं जो अस्वीकृति- 
मात्र से ही मिट जाय । कोई भी स्वीकृति अस्वीकृति के अति- 
रिक्त किसी अन्य अभ्यास से मिट नहीं सकती। इस हृष्टि से 

अनन्त काल का सम्बन्ध क्‍यों न हो, वत्त मान में उसका विच्छेद 

हो सकता है। 

वस्तुओं से सम्बन्ध-विच्छेद होते ही अहम्‌ और मम का 
अन्त हो जाता है। अहम्‌ का अन्त होते ही भेद मिट जाता है, 
जिसके मिटते ही अनन्त से अभिन्नता हो जाती है और मम के 
मिटते ही प्राणी राग रहित हो जाता है, जिसके होते ही योग, 
बोध और प्रेम स्वतः प्राप्त होता है; अर्थात्‌ अभेदभाव का संबंध 
न रहने पर स्वरूप की स्मृति और भेदभाव का सम्बन्ध मिटने 
पर नित्य सम्बन्ध की स्प्रृति स्वतः जागृत होती है। स्वरूप की 
स्मृति जागृत होते ही अमरत्व और नित्य सम्बन्ध की स्मृति 
जागृत होते ही परम प्रेम की प्राप्ति होती है । 

समस्त माने हुए सम्बन्ध स्वीकृति-मात्र पर ही जीवित हैं, 
जो अविचार-सिद्ध हैं और माने हुए सम्बन्धों का विच्छेद अस्वी- 
कृत्ि-मात्र से ही सम्भव है, जो विचारसिद्ध है । यह नियम है कि 
जिस प्रकार औषधि रोग को खाकर स्वतः मिट जाती है और 
स्वास्थ्य प्रदान करती है,उसी प्रकार विचार अविचार को खाकर 
स्वतः मिट जाता है और अनन्त से अभिन्नता प्रदान करता है । 
देह रूपी वस्तु से तद्र प होने पर इर्द्रिय-ज्ञान में सत्यता प्रतीत 
होती है जिससे अनेक कामनायें उत्पन्न हो जाती हैं, पर वस्तुओं 
के निरंतर परिवर्तन तथा उनके अदर्शन का ज्ञान इंद्रिय-ज्ञान में 
सन्देह उत्पन्न करता है । सन्देह की भूमि में ही जिज्ञासा जागृत 
होती है | जिज्ञासा की जागृति कामनाओं को खा लेती है । 
कामनाओं का अन्त होते ही विचार रूपी सूर्यं उदित होता है जो 
अविचार रूपी अन्धकार को नष्ट करने में समर्थ है। 

वस्तुओं से अभेद भाव तथा भेदभाव का जो सम्बन्ध है 
उसकी सत्यता, प्रियता और प्रकाशन निज स्वरूप तथा नित्य 
सम्बन्ध की सत्ता से ही सिद्ध है. क्योंकि वस्तुओं का सम्बन्ध 

जिसने स्वीकार किया उसी की सत्ता से वस्तुएं सत्ता पाती हैं, 
और वस्तुओं को जिसने प्रकाशित किया उसी के प्रकाश से 
वस्तुएं प्रकाश पाती हैं। पर बड़े ही आश्चर्ये की बात यह है कि 
वस्तुएं जिससे सत्ता पाती हैं उसी को ढक देती हैं और उसी की 
सत्ता से अपने को प्रकट करती हैं, जिस प्रकार सूर्य की सत्ता से 
उत्पन्न बादल सूर्य को ही ढक लेते हैं प्राकृतिक नियम के अनु- 
सार बादलों को छिन्त-भिन्न करने में भी सूर्य ही समर्थ है, कोई 
और नहीं । उसी प्रकार जिसने वस्तुओं से भेद-अभेद का सम्बंध 
स्वीकार किया है, वही अस्वीकृतिपूर्वक सम्बन्ध-विच्छेद करने 
में भी समर्थ है। अत: जिन वस्तुओं की अपने में स्थापना करली 
है उनके निकालने में और जिन वस्तुओं में अपनी स्थापना 
करली है उनसे अपने को हटा लेने में भी वही समर्थ है जिसने 
स्थापना की थी । 


यद्यपि, जिसने वस्तुओं सै सम्बन्ध स्वीकार किया है उसका 
स्पष्ट रूप से स्वतंत्र अस्तित्व ज्ञात नहीं होता परन्तु उसका भासे 
अवद्य होता है। अब यदि यह कहा जाय कि जिस अनन्त की 
सत्ता से सभी को सत्ता मिलती है, उसी ने वस्तुओं के सम्बन्ध 
को स्वीकार किया है, तो यह कहना उपयुक्त नहीं है, क्योंकि जो 
सब प्रकार से पूणं है उसे अपने से,भिन्त की आवश्यकता ही नहीं 
होती । हाँ, यह अवश्य है कि सभी उससे भले ही सत्ता पाते हों, 
और यदि यह कहा जाय कि वस्तुएं स्वयं सम्बन्ध जोड़ती है तो 
यह भी युक्तियुक्त नहीं है, क्योंकि जो पर-प्रकाइय तथा परिवर्तन- 
शील हैं बे सम्बन्ध जोड़ने में समर्थ नहीं अतः न तो अनन्त ही 
को सम्बन्ध अपेक्षित है और न वस्तुएं ही संबन्ध जोड़ने में समर्थं 
हुँ । तो फिर वह कौन है कि जिसने वस्तुओं से सम्बन्ध स्वीकार 
किया है? इस सम्बन्ध में यही कहना यृक्तियुक्त होगा कि जिसमें 

सत्य की जिज्ञासा है और वस्तुओं की कामना है उसी ने वस्तुओं 
से संबंध स्वीकार किया है। वस्तुओं से सम्बंध विच्छेद करते ही 
सभी कामनाएं मिट जाती हैं,जिनके मिटते ही सत्यकी जिज्ञासा- 
पूर्ति हो जाती है। कामना-निवृत्ति तथा जिज्ञासा-पूर्ति के 
पश्चात्‌ अनन्त और उसका योग, बोध तथा प्रेम से भिन्न और 
कुछ शेष ही नहीं रहता । इस दृष्टि से अनन्त के थोग, बोध तथा 
प्रेम के अभावमें,जिसमें जिज्ञासा तथा कामनाएं हैं,उसी ने संबंध 
स्वीकार किया है । उसे जिज्ञासु, भोगी, प्रेमी आदि विशेषणों से 
कथन कर सकते हैं भोग-वासनाओं का अन्त होने पर भोगी 
का कोई स्वतंत्र अस्तित्व नहीं रहता, भपितु वही योगी के वेष 
में प्रतीत होता है, पर योग की पराकाष्ठा में योगी रहित योग, 
ज्ञानी-रहित ज्ञान और प्रेमी-रहित प्रेम ही शेष रहता है; अथवा 
यों कहो कि योग, बोध तथा प्रेम उस अनंत की ही विभूतियाँ 
हैँ । वस्तुओं के सम्बन्ध ने योग को भोग में, ज्ञान को भविवेक 
में और प्रेम को अनेक आसक्तियों में बदल दिया है । परन्तु यह 
सब कुछ होने पर भी जिज्ञासा तथा प्रिय-लालसा किसी न किसी 
अंश में रहती है, भोर वही जिज्ञासा तथा प्रिय लालसा काम- 
नाओं को मिटाने एवं वस्तुओं से सम्बन्ध-विच्छेद कराने में . 
समर्थ हैं। जब तक वस्तुओं से सम्बन्ध विच्छेद नहीं होता, तब 
तक जिसमें जिज्ञासा तथा कामना है उसकी प्रतीति अवश्य होती 
है, पर कामना-निवृत्ति तथा जिज्ञासा-पूति-काल में, उसके संबंध 
में कुछ भी कहना सम्भव नहीं है। सांकेतिक भाषा में यही 
कह सकते हैं कि प्रेम और प्रेमास्पद से भिन्न किसी की स्वतंत्र 
सत्ता का भास ही नहीं होता। प्रेमी ओर प्रेमास्पद में जातीय 
तथा स्वरूप की एकता है और परस्पर में प्रेम का ही आदान- 
प्रदान है । उनमें से कौन प्रेमी है ओर कौन प्रेमास्पद है इसका 

निर्णय भी सम्भव नहीं है । केवल यही कह सकते हैं कि प्रेम में 

सत्ता उसी की है जिसका वह प्रेम है। प्रेम ही प्रेमास्पद का 
वास है और प्रेम प्रेमास्पद का ही स्वभाव है। प्रेम एक ऐसा 
अलौकिक तत्व है जिसकी निवृति, क्षति या पूति सम्भव नहीं। 
निवृत्ति कामनाओं की और पूर्ति जिज्ञासा की होती है । प्रेम की 
'तो प्राप्ति ही हीती है, प्ति या निवृत्ति नहीं । इस हृष्टि से प्रेम 
प्रेमास्पद की ही अभिव्यक्ति है, और कुछ नहीं । 

. जब तक वस्तुओं से सम्बन्ध विच्छेद न होगा तब तक 
संकल्पों की उत्पत्ति, पुति और निवृत्ति होती ही रहेंगी, क्योंकि 
क्षण-मात्र में कई संकल्प उत्पन्न होते हैं। इससे यह तो स्पष्ट 
विदित हो ही जाता है कि संकल्प-निवृत्ति-काल भौ है । यदि न 
होता तो अल्प काल में कई एक संकल्प की उत्पत्ति-पृति सिद्ध 
ही नहीं होती, क्योंकि संकल्प-उत्पत्ति-पू्ति के मल में संकल्प- 
` निवृत्ति होनी ही चाहिए | अल्पकाल की संकल्प-निवृत्ति में सही 
'जिज्ञासा जाग्रंत होती है, जिससे साधक वस्तुओं से सम्बन्ध- 
विच्छेद करने में अथवा काम का अन्त करने में समर्थ होता है। 
संकल्प-उत्पत्ति-पू्ति का दुःख-सुख जब असह्य होने लगता है तब 
संकल्प-उत्पत्ति-पू तिके जीवन में सन्देह उत्पन्न होता है ।'संदेह 
की वेदना जिज्ञासा को पूर्ण रूप से जागृत करती है। जिज्ञासा 
'को जागृति में ही काम की निवृत्ति और जिज्ञासा की पूर्ति 
निहित है। 
`. यद्यपि काम की निवृत्ति तंथा जिज्ञासा की पुति वर्तमान 
कीं वंस्तु है, पर असावधानी के कारण न जाने प्राणी'ने कितने 

म बिताए हैं और वर्तमानं जीवन :का भी बहुत बंड़ा भांग 
“बीत गया, पर समस्या हल नहीं हुई । इसका एकमात्र कारणयह 
है कि वस्तुओं से भेद-अभेद के संबंधों की स्वीकृति ने चित्त को 

अशुद्ध कर दिया है अभेद भाव के सम्बन्ध से सीमित अहम की 
और भेदभाव के सम्बन्ध से सीमित प्यार की उत्पत्ति हो गयो है। 
यदि साधक निज विवेक के प्रकाश में वस्तुओं से जो भेद-अभेद 
सम्बन्ध है उसका त्याग कर दे, तो सीमित अइ्म्‌ भाव तथा 
सीमित प्यार सदा के लिये विदा हो जायें, अहमुभाव के मिटते 
ही अनंत से अभिन्नता और सीमित प्यार के मिटते ही असीम 
प्रेम स्वतः प्राप्त होगा जो वास्तविक जीवन है । भतः वस्तुओं के 
सम्बन्ध को अस्वीकार कर चित्त शुद्ध कर लेना अनिवार्य है । 
जो समस्या दीघ काल से हल नहीं हुई वह वरत॑मान में बड़ी 
सुगमतापूर्वंक हल हो सकती है । साधन कितना सहज और फल 
कितना महान ! पर यह रहस्य वे ही जानते हैं जो वर्तमान में 
ही चित्त शुद्ध करने के लिये आकुल तथा व्याकुल हैं । 


१८-५५६ 


CC-0. In Public Domain. Chhatrasal Singh Collection 


Wigtized by Muthulakshmi Research Academy 


4 


'अपनी प्रसन्नता किसी ओर पर निर्भर नहीं 


[जब प्राणी अपनी प्रसन्नता और किसी पर निर्भर कर लेता है तब 
उसका चित्त अशुद्ध हो जाता है। 


प्राणी प्रत्येक परिस्थिति में चित्त शुद्ध कर सकता हैं क्योंकि समी 
परिस्थितियां प्राकृतिक नियमानुसार साधन-सामिप्री है । जो कर सकते 
हैं उसके करते ही कर्ता में से करने का राग निवृत्त हो जाता है। करने 
का राग निवृत्त होते ही भोग की रुचि स्वतः मिट जाती है। 


जो साधक कतंव्य के बदले में सुख की आशा करता है उसका 
चित्त कभी शुद्ध हो नहीं सकता, कारण कि कतव्य का महत्व दूसरों 
के अधिकार की रक्षा और अपने अधिकार के त्याग में है। कतव्य का 
वास्तविक ज्ञान तथा सामर्थ्य उसे ही प्राप्त होता है जो राग-द्रष रहित 
है । अतः अपने विकास तथा दूसरों के हित के लिये चित्त की शुद्धि 
अत्यन्त आवश्यक है। ] 


मेरे निज स्वरूप परमप्रिय, 


जब प्राणी अपनी प्रसन्नता किसी, और पर निर्भर कर 
लेता है तब उप्तका चित्त अशुद्ध हो जाता है, जिसके होते ही 
अनेक दोषों की उत्पत्ति अपने आप होने लगती है और चित्त शुद्ध 

हो जाने; पर; सभी दोष स्वतः सिट जाते हैं। इस;।.हषि ।से॥ित्तः 
शुद्धिःवर्तेमान,जीव्रन, की वस्तु है; उसे ,।मविष्यःपारो छोड़ना 
प्रमाद.केः अतिरिक्त और कुछ नहीं है॥ चित्त, को शुद्ध: क्रते+मेः 
प्रत्येक साधक सर्वदा.स्वतृन्त्र है, कारण कि: जित्तग़ुद्धि [कि लिए! 
ही. सानव-जीवन मिला. है;। उससे ¦ निराश,,होना, और: इसे: 
छोड़: देना-बड़ी भारी,भूल है. + 5 5 हार | है NN 

भूल किसी के भाग्य में.नहीं।लिल्ली, है और न+ किसी दूसरे: 
के द्वारा मिलती है ।,जानक़ारी,की; भूले. होती है,;अर्भात.) ज़िस्े 
जानते हैं उसी को भूलते हैं । इस दृष्टि से भूल अपना ही: बनाया 
हुआ दोषं है। जो अपना बताया. हुआ ,दोष है उसे मिट T. 
दायित्व भी. अंपने-ही._पर है, पर, वह तब सम्भव होगा जब 
साधक प्राप्त साम्ये का दुरुपयोग न करे, अपितु सदुपयोग करने 


करने कां सामथ्यं स्वतः प्राप्त है, अत: साधन से निराश होना 
प्राकृतिक विधान का. अनादर है, और कुछ नहीं। `. ( 
प्राणी प्रत्येक परिस्थिति में चित्त शुद्ध कर सकता हैं क्योंकि 

सभी प्ररिस्थितियाँ:प्रीकृतिक न्याम्रानुसार्‌ :साधनतसाम्रग्री «हैँ । 
साधत्ःमें (किसी प्रकारःकी.पराघ्तीतताफुअससूर्थतीःएवंअसेफलका 
नहीं: है; प्रत्युत त्येक साधक 5प्रत्येक्िः दशञाःम्मेऽ साना/क रने सें 
संवंदास्वाधीन .तँथा।समर्थे हैं; क्योंकि #किसी?।भी-सार्घकको।नः 
तोःब्रह ज़ातता है जिसे। बहा नहीं: जानता।ओर जे5 वहः करता हैं। 
जिसे।वह:नंहीं-कर-सक़ता;॥ जान हुआ।ज़ाऩ जैने मिर नाः ज़ाज॒ने? 
का द्रोष़ मिटाज़ाता हैँ जिसक्रे मिटते हो (निस्सन्द्रेहता'आ & 
हैः जिंसके।आतेः ही ज्ञात्रो ओर्‌ जीवन! में॥एकत्ता- हो ज़ांतीः हैः); 
यही सफ़ीलतों की.कुझ्जी है।॥ जो ,क़ैर।सक्रते।।हैं।८उसके। करते ही? 

` कताममें सि करने का रांग. निवृत्त हो जाता।है और उससे अध्ी- 
के अधिकार सुरक्षित हो जाते हैं, जिससे उसकरे,आलि सभी की# 

सऱद्भावना हो जाती है ओर उसे स्वतः स्नेह प्राप्त होता है। 
स्नेह प्राति में कितना रस है इसका वर्णन तो सम्भव नहीं है, 
केवल सांकेतिक भाषा में यह कह सकते हैं कि स्नेह की तुलना 
किसी ओर रस से नहीं हो सकती, अर्थात्‌ स्नेह का रस सर्वो- 
कृष्ट रस है। इतना ही नहीं, स्नेह में आदान-प्रदान स्नेह ही 
का है । स्नेह देने ओर पाने में रस ही रस है। स्नेह देने से 
घटता नहीं और पाने से तृप्ति होती नहीं, जितना दिया जाय 
ओर जितना मिले, कम ही प्रतीत होता है | ; 

करने का राग निवृत्त होते ही भोग की रुचि स्वतः मिट 
जाती है, क्योंकि जो कर्ता है वही भोक्ता है। करने का राग 
नाश होते ही कर्ता न रहकर जिज्ञासु तथा प्रेमी हो जाता है, 
अर्थात्‌ करने का राग निवृत्त होते ही भोग-वासनाओं का अन्त 
हो जाता है, जिसके होते ही जिज्ञासा की पूर्ति तथा प्रेम की प्राप्ति 
स्वतः हो जाती है। जिज्ञासा की पूति में नित्य-जीवन और प्रेम 
की प्राप्ति में अगाध अनन्त रस स्वतः सिद्ध है। 


जो साधक कतंव्य के बदले में सुख की आशा करता है। 
उनका चित्त कभी शुद्ध नहीं हो सकता, कारण कि कतव्य का 
महत्त्व दूसरों के अधिकार की रक्षा और अपने अधिकार के 
त्याग में है। अर्थात्‌ साधन में देने ही की बात है, कुछ भी पाने 
की नहीं । इस दृष्टि से साधत में सवंदा सफलता ही है। जो किसी 
से कुछ भी पाने की आशा करता है, वहःसाधक नहीं है, अपितु 
भोगी है । यह नियम ह्वै. कि जो भोगी है, उसका चित्त कभी 
शुद्ध नहीं हो सकता, और चित्तशुद्धि के बिना कभी पराधीनता 
स्वाधीनता में, जड़ता चेतना में, अभाव पूर्णता में परिवर्तित 
नहीं हो सकता । इस हृष्टि से चित्तशुद्धि में ही जीवन की 
` सार्थकता निहित है। 

परिस्थितियों के आधार पर अपना महत्त्व आँकना अथवा 
अपने को दीन-हीन मानना प्राकृतिक न्याय का अनादर है;कारण 
कि किसी षरिस्थिति के कारण कोई वास्तव में ऊँचा-नीचा नहींहै, 
प्रत्युत जो साधक परिस्थिति का सदुपयोग करता है वही ऊँचा 
है, और जो दुरुपयोग करता है वही नीचा है। इस हृष्टि से प्रत्येक 
परिस्थिति में प्राणी आदर-अनादरके योग्य हो सकता है। किसी 
परिस्थिति के आधार पर ही आदर तथा अनादर देना केवल 
जड़ता में जीवनबुद्धि करना है, जिससे चित्त अशुद्ध ही होगा । 


प्रत्येक वस्तु स्वरूप से सारे विश्व से अभिन्न है, परन्तु बांह्य 
इन्द्रिय-ज्ञान के आधार पर अथवा काल्पनिक भेद के आधार परु 
. हम उस अभिन्नता में भिन्नता मान बंठे हैं। उसका परिणाम यह 
हुआ है कि परस्पर में स्नेह नहीं रहा, जिससे एक दूसरे के प्रति 
जो करना चाहिए वह भी और जो नहीं करना चाहिए वह भी 
कर बैठते हैं, जिससे अनेक प्रकार के संघर्ष उत्पन्न हो जाते हैं 
और पारस्परिक वेर-भाव हो जाने से चित्त अशुद्ध होजाता है । 
यद्यपि प्राणिमात्र एक ही आकाश से अवकाश, एक ही सूयं से 
प्रकाश और एकही वायु से साँस लेता है,अर्थात्‌ समष्टि शक्तियाँ 
सभी कै प्रतिएकता प्रदर्शित करती है,परन्तु बाह्य, कमे, आकृति 
आदि के भेद से वह अभेद में भेद मानकर मिथ्या अहमुभाव में 
आबद्ध होगया है,जिससे अनेक प्रकार की आसक्तियाँ तथा काम- 
नाएँ उत्पन्न हो गई हैं, जो चित्त को अशुद्ध कर देती हैं। चित्त 
के अशुद्ध हो जाने पर सब प्रकार के विकास स्वतः रुक जाते 
हैं, क्योंकि राग-द्रोष में आबद्ध प्राणी त्याग तथा प्रेम को अपना 
ही नहीं पाता । त्याग के बिना चिर-शान्ति और प्रेम के बिना 
अगाध अनन्त रस की उपलब्धि नहीं होती । शान्ति के. बिना | 
सामथ्यं,. सामथ्यं के बिना स्वाधीनता. और स्वाधीनता के 

ब्रित्ता. जीवनं: ही-सम्भवः-रहीं है।इस दृष्टि: से चित्त! के अशुद्ध 
होने से प्राणी ।का+विकास.नहीं-होता॥- खग सीमित, प्यार. में 
और ढ़ेषःवैर'भाव सेःघ्राणी कोआबद्धकर देता है।:सीमित।पयार 
सुखाशक्ति ऽकीःभौर।बेरभात्र भेद्र को। हढ़ता उत्पन्न करता; है।। 
सुखाशबित्त।से प्राधीनता। और: भेद क़ी' हढ़ता ।सि{अनेक प्रकार के 
संघष उस्मन्नः होजाते हैं:ज्ञो ्रिनाश.के मूल ।हैं।"इस (ष्टि! सेः चित्त 
की-अशुद्धि का ज़ीवन/ में. कोई|स्थान ही'नहीं हैः। त्नित्त के अशुद्ध 
रहते।हुए तः तो च्ित्त-में स्थिरता ही रहती है ओर नःशांति (तथा 
सामुथ्य की अभिव्यतित, ही-होती,है । समश्य Fs „सदुपयोग में 
ही.कर्चव्य-परायणता निहित है.।.कर्च्निषठ होते.ही आवश्यक 
संक़दपों की| पूर्ति और, ,अत्तावगसक संकल्पो की तिदृति स्वतः हो 
जाती. है. जिसके होते ही जितत में स्थिरता आ. जाती) है जीर 
भौतिक विकास भी स्व्तःहो. जाता है, बोकि आवश्यक, संकलरो 
क्री,पूर्ति;में ही भौतिक ,,विकास, निहित, है। भौतिक विक्रास को. 
पृयकाष्ठा, में.ही अध्यात्म| जीवन, और उसकी. पराकाष्ठा, मे ही 
पुरम प्रेम:की. प्राप्ति निहित,है। इस कारण चित्त की, शुदि पर्क 
साधक के. लिए परम.अनिवार्य, है,। चित्त शुद्ध हुए बिना,निर्मु: 
यता, निर्वेरता, समता. एवं मुदिता आदि; दिव्य गुणो की अभि: 
र्षित सम्भव नहीं है । निंभेयता, प्राप्त.करने के लिए कर्तव्य 
पड़ायुण, होता, अनिवार्य; है | कर्त्तव्यनिष्ठ ,होने के लिए. चित्त में 
स्थिरता तथा शान्ति का रहना आवष्परक हैं ।.. ... ,-,.... ३ 
:।7कर्त्तव्य'का' वास्तविकःज्ञान-तथाः सामर्थ्यं उसे हीः प्राप्त होताः 
है'जो-राग-कवष-रहितःः होः। अतः अपने विकास तथा दूसरों के: 
हित के लिए चित्त की शुद्धि! अत्यन्तःआवश्यकः है ।।?' ७ ¦: } ¦¦; 
/ कर्म तथा मान्यता ' आदिः की“ भिन्नता होने 'पर भी-यदि सभी: 


' कें प्रतिप्रीतिकी एकता;हो-जाय-तब' भीःचित्त शुद्ध हो सकता है' 

और ग्रदि | शरीर, आदिःव॒स्तुओं-से असंग॒ताःआःजाय;5तब- + 
चित्त.शुद्ध हो सकता: है-पूरन्तु । किसी;से एकता ।ओर5किसी से 
भेद स्वीक्ार-करने: प्र जित्त' शुद्ध नहीं हो सकता ६ वास्तविकता: 
तो यही. है; कि: ग्रा:तो. सारी -सृष्टि!एक- है, अथुवा::झरीर (आदि 
कोई “भी वस्तु अपनी नहीं है! सभीः को: अपना:मान ने; से. अथव 
किसी भी व्रस्तु:को;अपनां:न मानने से.: चित्त शुद्ध: हो जाता: है; 
कारणःकि सभी को अपना मानने से ढ़ षः नहीं:रहूता-ओरु किसी 
वस्तु को अपना न मानने से राग क्रा: नाश; हो: जाता है । राग 
द्रेष-रहित होते हो चित्त स्वतः शुद्ध हो.जाता.है। राग-दरेष-रहित 
प्राणी के जीवनं के कत्तेव्यपरायणता स्व॒त: आ जाती..है, जिसके 
आतें ही वह निर्भय हो जाता है,। इतना, ही नहीं, न तो उससे 
क्रिसी को भय होता है और न्‌, उसको किसी से भय, होता है; 
अथवा यों कहो कि वहु,सुब प्रकार के क्षोभ तथा क्रोध से रहित 
हो जाता,हैं और उससे. दुसरे प्राणी भी क्षुभित तथा क्रोधित नहीं 
होते; कारण कि.वह.किसी का बुरी नहीं चाहता है । यह नियम 
है कि जो किसी का बुरा नहीं /चाहता उसके मन, में. अशुद्ध 
सैकल्पों की. उत्पत्ति हीं,नहीं होती और उनके बिना अंशुद्ध कमे 
का. जन्म ही नहीं होता । अंगुद्धु कर्म के बिता. किसी का अहित 
हो ही नहीं सकता, अर्थात्‌ उसकी अत्येक अदृत्ति .स्ब-हितकारी 
सद्भावना से युक्त होती है।सवेहितकारी भरबत्ति वास्तविक निवृत्ति 
की साधनों है।,कास्तूविक निद्वत्ति में ही चिरशार्ति, सामथ्य्‌, , 
स्वाधीनता,और अंम्रत्तु भादि,निहित है |... ५... , 5 ६ « 

; =, विवेकपू्वकआणी, देह.आद्वि सभी वस्तुओं से सम्बन्ध, तोड़ 
सकता हैं। वस्तुओं से सम्बन्ध टूटते ही नि्लोभता,निर्मोहता आदि 
दिव्य,गुण स्वतः आने लगते हैं और, चित्त शुद्ध हो; जाता है | 
निललोभिता आते ही, दरिद्रता .सदा के, लिए मिट:जाती है, -सोहूः 

रहित होते ही निस्सन्देहता अर्थात्‌ तस्त्व-ज्ञान स्वतः हो जाता है, 
जिसके होते ही इन्ट्रिय-ज्ञान तथा बुद्धि-ज्ञान का प्रभाव चित्त में 
अङ्कित नहीं होता। इन्द्रिय-ज्ञान का प्रभाव मिटते ही अनेकता में 
एकता का दशन होने लगता है और बृद्धि-ज्ञान का प्रभाव मिटते 
ही विषमता में समता का बोघ होता है; अथवा यों कहो कि 
वास्तविक ज्ञान से भोग योग. में, अकर्त्तव्य कतंव्य में स्वतः बदल 
जाता है। इस हृष्टि से निस्सन्देहता जीवन का आवश्यक अङ्ग है, 
जो निर्मोहता से ही प्राप्त हो सकती है। 
वस्तुओं से अतीत के जीवन में विकल्प-रहित विश्वास होने 
से भी प्राणी का चिस शुद्ध हो जाता है, क्योंकि वस्तुओं से अतीत 
जो अनन्त है, उसका विश्वास प्राणी को वस्तुओं की दासता से 
मुक्त ही नहीं कर देता, अपितु उस अनन्त से सम्बन्ध जोड़ने में 
भी समर्थ होता है। यह नियम है कि जिससे नित्य सम्बन्ध स्वीकार 
कर लिया जाता है उसको स्मृति स्वतः होने लगती है, जो वस्तुओं 
की आसक्ति का अन्त कर देती है। ज्यों-ज्यों स्मृति सबल तथा 
स्थायी होती जाती है, त्यों-त्यों नित-तव-रस की उत्तरोसार वृद्धि 
स्वतः होती जाती है। अनन्त की स्मृति में कितना रस है उसका 
वर्णन सम्भव नहीं है, परन्तु उस रस में कभी क्षति नहीं होती। 
यह नियम है कि रस के,अभाव भें ही खिन्नता और खिन्नता से ही 
काम की उत्पत्ति होती है, जिससे प्राणी का चित्त अशुद्ध हो जाता 
है। अत: अनन्त की अखण्ड स्मृति उदय होते ही काम का 
अन्त हो जाता है, और फिर चित्त सदा के लिए निर्मल हो जाता 
है । अनन्त की स्मृति अनन्त से भिन्न की विस्मृति कर देती है जिसके 
होते ही स्मृति दिव्य, चिन्मय प्रीति होकर अनन्त को रस प्रदान 
करती हैं अथवा यों कहो कि प्रीति ओर प्रीतम में प्रेम का ही आदान 
“प्रदान है जो रस रूप है, जिसकी मांग प्राणी को स्वाभाविक है। 

किसी का बुरा न चाहने से सर्वात्म-भाव की उपलब्धि 
स्वतः होती है । वस्तुओं से अतीत के जीवन पर विकल्परहित 
विशवास तथा उससे नित्य सम्बन्ध स्वीकार करने पर अनन्त की 
अखण्ड स्मृति तथा परम प्रेम का उदय होता है। विवेकपूर्वक 
सभी वस्तुओं से सम्बन्ध तोड़ने पर अचाह, अप्रयत्न तथा अभि- 
न्ता प्राप्त चित्ता शुद्ध हो जाता है और फिर उसकी प्रसन्नता 
किसी और पर निर्भर नहीं रहती, अपितु उसकी आवश्यकता 
सभी को हो जाती है, क्योंकि ` उससे सभी को प्रेम प्राप्त होता है, 
अथवा यों कहो कि उसका प्रेम के साम्राज्य में प्रवेश हो जाता है, 
जहाँ प्रेम का ही आदान-प्रदान है, जो सभी को स्वभाव से ही 
अभीष्ट है। अतः प्रेम के साम्राज्य में प्रवेश करने के लिये प्राप्त 
परिस्थिति का आदर पूर्वक सदुपयोग करना, और किसी से सुख ` 
की आशा न रखना अनिवार्य है । यही चित्तशुद्धि का सुगम 
उपाय है। 

निषेधाल्सक +साक्चन-को: आवश्यकता 

[-वस्कु-अ्वस्थां एवं पेरिस्थितिःके आधार पर ही अपनः मूल्यांकने 
करना. चित्त :को-अशुद्धं करना: है क्योंकि वस्तु'आदि से :हमांरा ' नित्यं 
सम्बरप्र नहीं -हैः। जिससेःनित्य सम्बन्ध नहीं है `उसकाः उपयोगः किया 
ज-सकता.है, उससे. ममता'नहींक्री:जा«सकतीः उसके आधार परे अपेन 
महत्व-प्रटाग्रा. बढ़ाया नहीं जाः सकता और न:उसमें'जीवन-बुद्धि स्वीकार 
की. जा .सकती' है-। We 5 

चित्त की अशुद्धि का कारण कोई और नहीं है। हमारे प्रमादे से 
ही हमारा चित्त अशुद्ध हुआ है । अपने प्रमाद के मिटाने में, प्राणी स्वा: 
धीन है । इस दृष्टि से चित्त शुद्धि के लिये सवंदा तत्पर रहना चाहिये । 

साधन के दो प्रधान अंग होते हैं--एक निषेधात्मक और दूसरा 
विधिआत्मक । निषेधात्मक साधन की पूर्ति में समी साधक स्वाधीन हैं 
क्योंकि उसके लिये किसी अप्राप्त वस्तु आदि की अपेक्षा नहीं होती, 
भोर उसमें कभी असिद्धि भी नहीं होती । 
निषेधात्मक साधन से चित्त में शुद्धि आती है और विधिआत्मक 
साधन से समस्त जीवन में अभिव्यक्ति होने लगती है | 
केवल विधिआत्मक साधन से चित्त शुद्ध नहीं हो सकता, अपितु 


मिथ्या अभिमान ही उत्पन्न होता है जो चित्त को अशुद्ध कर देता है । 
इस हृष्टि से निषेधात्मक साधन ही वास्तबिक साधन है । विधिआत्मक 


~ 

साधन तोः केवल, उसका-श्ुगोर मात्रः है।-साधक] की साधनाःसे अभिः ` 
न्नेता:तो निर्षेधात्मक साधन से ही होती 'है। है FFE SF 
कर्तव्यः पंरायणता -राग<रहित - करने में- ओर भकर्ततव्यःकाःत्याग 
कर्त्तव्यपरायणता की “सामर्थ्ये प्रदोन-करनेःमें समर्थे है।३ 5 7५ 7 
अकर्त्तव्रयःके त्याग और क़र्त्तव्यपरायणता ` से प्राणी वीतसग हो 
जाता है जिसेकेः होते ही सभी समस्याएं स्वतः हलःहो जाती हैं। ] > 


मेरे निज स्वरूप पंरंमप्रिय,, ` 5: 
` बस्तु, अवस्था एवं.परिस्थिति के आधार पर ही-अंपना 
मूल्याङ्कन करना_चित्त को अशुंढकरंना है, क्योंकि वस्तु आदि सें 
हमारा नित्य संम्बन्ध नहीं है । जिससे नित्ये सम्बन्ध नहीं है 
उसका उपयोग किया जा जकता है, उससे ममता नहीं को जा 
सकती, उसके आधार पर भपनां महत्त्व घटाया बढ़ाया नहीं जा 
सकता और न उसमें जीवन-बुद्धि ही स्वीकारः की आ सकती 
वस्तुओंआदि की ममता से लॉभ-मोहे आकि बिकारों की उत्पत्ति 
होती हैं। उनके आघार पंरं अपना महत्त्वे घटाने बढ़ाने सेःविष- 
मता आती है और हुँदेयं में दीनता तथाः अभिंमान की अग्नि 
प्रेज्ज्वलितः होती है। वस्तुओं में जींवेनःबुद्ध करने से जडतां, 
परिछिन्नता आंदि दोषों की उत्पत्ति होतीं है । इंस दृष्टि सें वसतु 
अवस्था एंव परिस्थिति कें आधार परे अपनो मूल्या ड्कन करना 
चित्त की अंशुं में हेतु है वस्तु अवस्था आदि का संढुंपयोंग 
विद्यमान राग की निवृत्तिं को साधनं हैँ इसके अतिरिक्त वस्तु 
आदिं कां जीवन में कोई स्थान नहीं हैत * si 
वस्तुं आदि की ममतां के त्याग सें.नंवीन राग कीं उत्पत्ति 
नहीं होगी और “संदुपंयोगे से विद्यमान राग की निवृत्तिं हौगी। 
नवीन २रांग कीं उत्पत्तिं ने हो,औरं विद्यमान राग निवृत्त हीजाँये 


तो बड़ी ही सूँगंमंतांपू्वेके चित शुद्ध होजीता हैं; जिसके हीते हीं 


(७-0. In Public Domain. Chhatrasal Singh Collection 


Digtized by Muthulakshmi Research Academy 
१३५ „ चित्तशुद्धि 


वस्तु आदि से अतीत के जीवन में अविचल श्रद्धा हो जाती है। 

यह नियम है कि वस्तु आदि से सम्बन्ध-विच्छेद होते ही 
समस्त कामनाएँ स्वतः मिट जाती हैं । कामनाओं की निवृत्ति 
सें ही वास्तविक जीवन की उपलब्धि निहित है। 

वास्तविक जीवन हमारा अपना जीवन है। उस जीवन में 
किसी प्रकार कौ विषमता,अभाव एवं जड़ता आदि. विकार नहीं 
हैं । चित्त की अशुद्धि के कारण आज हम अपने को अपने जीवन 
से विमुख कर बेठे है, और जो जीवन नहीं है उसमें आसक्त हो 
गए हूँ । उसका परिणाम यह हुआ है कि हम अनेक प्रकार के 
अभावों में आबद्ध हो गए हैं। यद्यपि वास्तविक जीवन की 
जिज्ञासा तथा लालसा प्राणी में बीजरूप से विद्यमान है परन्तु 
अस्वाभाविक इच्छाओं .ने जिज्ञासा की जागृति को ढक दिया है, 
जिससे प्राणी वस्तु आदि की दासता में आबद्ध हो कामना की 
अपूति और पूर्ति के दुःख-सुख को ही जीवन मान बैठा है। 

सुख-दु:ख दिन-रात के समान आते-जाने वाली वस्तुएं. हैं । 
भला उनसे नित्य सम्बन्ध केसे हो सकता है? जिससे नित्य 
सम्बन्ध हो ही नहीं सकता वह हमारा जीवन कसे हो सकता 
है ? कदापि नहीं । चित्त की अशुद्धि के कारण जो जीवन नहीं 
है, हम उसकी आशा करते हैं ओर जो जीवन है, उससे निराश 
हो गए-हैं। उसका परिणाम यह हुआ है कि अनेक प्रकार की 
आासक्तियाँ, क्षोभ, क्रोधविस्मृति, पराधीनता आदि दोष उत्पन्न 
होगए हैं । आसक्तियों ने स्वाधीन नहीं रहने दिया,क्षोभ ने शांति 
का अपहरण कर लिया, क्रोध ने प्रसन्नता का अन्त कर दिया 
और विस्मृति ने कर्तव्यपरायणता, अमरत्व एवं प्रेम से वंचित 
कर दिया । स्वाधीनता, शान्ति, प्रसन्नता, कर्त्तव्यपरायणता, 
अमरत्व और प्रेम के बिना जीवन ही क्या हो सकता है ? 

जिन दिव्य गुणों के प्राप्त करने में प्राणी स्वाधीन था उनकी 
प्राप्ति में अपने को असमर्थ मानता है और जिन वस्तुओं को प्राप्ति 
में प्राणी सवंदा पराधीन है उनकी प्राप्ति के लिए अपने को स्वाधीन 
तथा समर्थ मानता है, जो सम्भव नहीं.है । यह अनहोनी बात 
जीवन में चित्त की अशुद्धि से आ गई है। 


चित्त की अशुद्धि का कारण कोई ओर नहीं है । किसी और 
के द्वारा हमारा चित्त अशुद्ध नहीं हो सकता; हमारे प्रमाद से 
ही हमारा चित्त अशुद्ध हुआ है । अपने प्रमाद के मिटने में प्राणी 
स्वाधीन है । जिस जीवन में हमारा सदेव अधिकार है उसमें हमें 
निराश नहीं होना चाहिये । वास्तविक जीवन की आशा ज्यों-ज्यों 
सबल तथा स्थायी होती जाएगी, त्यों-त्यों जो अस्वाभाविक 
इच्छायें हैं उनका त्याग स्वसः होता जाएगा । यह नियम है कि 
अस्वाभाविक इच्छाओं के त्याग में ही वास्तविक जीवन को प्राप्ति 
निहित है, पर बड़े दुःख की बात यह है कि जिसकी प्राप्ति संभव 
है उससे निराश हो बैठे हैं। उस निराशा का अन्त कर देना ही 
चित्त-शुद्धि का मुख्य उपायह । प्राणी किसी भी परिस्थिति में क्यों 
न हो, वास्तविकला की ओर अग्रसर होने के लिये समष्टि शक्तियाँ 
उसे सहयोग देकर सफल बनाती हैं । इस दृष्टि से चित्तशुद्धि के 
लिए सर्वदा तत्पर रहना चाहिये । 

साधन के दो प्रधान अङ्ग होते हैं, एक निषेधात्मक और 
दूसरा विघि-आत्मक । यह नियम है कि निषेधात्मक साधन की 
पूर्ति में सभी साधक स्वाधीन हैं,क्योंकि उसके लिए किसी अप्राप्त 
वस्तु आदि की अपेक्षा नहीं होती और उसमें कभी असिद्धि भी _ 
नहीं होती; जैसे 'हम किसी का बुरा नहीं चाहेंगे! इस साधन में 
किसी भी साधंक को कोई भी कठिनाई नहीं है और उसकी सिद्धि 
भी वतमान में ही हो सकती है, जिसके होते ही समस्त अशुद्ध 

सङ्कल्प; स्वतः:मिट जाते-हैं.और :उत्केः मिंदते,ही--अकर्सब्य का 
अन्त हो जाताः है ।-अकर्त्तव्य के अन्त में कर्ततव्यपरायणताः निहित 
है। इस दृष्टिसेनिषेधात्मक़ी सार्घन:परिपरक्व-होते ही. विधिआत्मक् 
साधन स्वरतः हो जाता;है | साधतःके किसी एक, अङ्गः की; परि; 
पक्वता से दूसरे अङ्ग की भी सिद्धि हो जाती: है,औरः साधक 
साधन- तथा साध्य में भेद नहीं रहता, जो सभी. साधकों को अभीष्ठ 
है | यह नियम है कि निषेधात्मक साधन सें चित्त में शुद्धि आती 
है और: बिधि-आत्मक. साधन द्वारा समस्त. जीवन से उसकी 
अभिव्यक्ति.होने लगतीहै । अतः. चित्त की-शुद्धि से कभी.निराशं 
नहीं होना चाहिए.।- -. ._- .-.. 

- निषेक्षात्मक-साधना को बित्ना अपनाए'बलपूर्वंक विधिआत्मक्र 
सोधन -काःवैष बनाने से चित्तः शुद्ध नहीं होःसकता;ः कारंण;'कि 
विधि-आत्मक साधने तो -स्वैतःः स्वाभार्विक होना चाहिए, -पर 
वह तभी सम्भव है जंबः निषेधात्मकं साधन : सिद्धः हो जायः। 
तिषेधात्मक साधन विधिःआत्मकःसाघन की: भूमि है जिर्सप्रकाँर 
भूमि केबिन कोई भी पौधा न तो उग्र ही सकता हैं और न-हरा- 
भसं ही हो सकता है; उंसी प्रकार निंषेघात्मक सांधन के बिना 
सिद्धहुए विधि-आत्मकःसाधनं जीवनसे अभिन्न नहीं होःसकतीः। 
जो साधन जीवन नहीं हो सकता; वह कभी भी प्रतिकूलंताओं के 
भयः तथा-अनुकुलताओं के-प्रलोभ्नन. से.असाधन्‌ मेंसरिणत हो 
सकता, है, अर्थात्‌ केवल विधि-आत्मक-साधन-से चित्त शुद्ध नहीं 
हो-सकत्प,-अमिलु उससे मिथ्या अभिमान्‌-ही.उत्पन्न होता .है,- जी 
नित्तःको. अञुद्ध-कर-देता है। निषेधात्मक साधन-निरभिमानता 
द्वारा ही: हो. सकता है,क्योंकि निषेधात्मक-साधन के: मूल: में. अंपत्ते 

-दोष की-वेदना होती-है; जो-अभिमान:को गलाती. है. ।-इस दृष्टि 
से-निषेधात्मक -साश्नन ही- वास्तविक साधन्‌ है।-विधि-आए्मक 

साधन तो केवल उसंका श्छृङ्गार-मात्र है। विधि-आत्मक साधन 
से तों साधकं का प्रकाशन होता है, परं सांधकं की साधना से 
अभिन्नतां तो निषेधात्मक सांधन से ही हीती है । निषेधात्मक 
साधना में पराधीनता नहीं है, क्योंकि वह हंढ़ संकल्प-मात्र से 
सिद्ध हो जाती है । संकल्प“शक्तिं संभी साधकों को स्वतः प्राप्त 
हैँ। अतः चित्त को शुद्धि में: न तो असंमर्थंता' ही है और न ` 
अंसफेलता;' 'अंथवा. यों कहो कि चित्तशुद्धि का: हृष्ट संकल्प ही 
चित्त|को शुद्ध कर'देता'है।' '! ''!' ' Re /980 
। अकर्तव्यं को अकर्त्तव्य जानकर ही' उसका त्यागं करना 
चाहिए; किसी भय ' सें 'भयभीत होकर अकर्तव्य का त्याग कुछ 
अर्थ नहीं रखता, प्रत्युतं' मिथ्या अभिमान ही उत्पन्न करता है, 
जों अनर्थ का मूल है । अंकर्त्तव्यजनित जो सुखं है वह भय से 
दबं जाता है, मिटता नहीं। इस कारण भयपूर्वेक किया हुआ 
अंकर्त्तव्य का त्यागं वास्तविक त्यागं नहीं है । इसी कारण 
कर्तव्य, में प्रवृत्ति सहज भाव से स्वतः नहीं हो- पाती हैं । 
प्राकृतिक नियम के अनुसार अकर्त्तव्य के त्याग में हीं कर्त्तव्य 
पालंन निहित है । पर ऐसा तब होता है ज़ब बुराई को बुराई 
जानकर ,न किया जाय और भलाई को' भलाई जानकर:ही 
किया.जाय,,क्रिसी प्रलोभन से नहीं:। परन्तु यह, निविवाद सत्य 
है.कि बुराई के त्याग बित्ता भलाई सम्भव नहीं है।।.. ; ३5 
। £ ॥भय औरे प्रलोभनः+दोनों ही दोष हैं। किसी दोषःक़ो 
निवृत्ति क्रे/लिएः किसी दोष का आश्रय लेना निर्दोषता नहीं: है।ः 
अपितु निर्दोषता-के 'वेष: में।महान्‌ .दोषःहै।। यह भली-भॉति/जान 
लेता चाहिए, कि जो बुराई बुराई के एप में होती हैःवहसुगमताः 
से मिट सकती; है,पर-जो बुराई।भलाई केवेष'में आती है उसका: 
मिटेनाःअसम्भव हो. जाता है! इतना ही नहीं, उससेःअनेक दोषः 

उत्पन्न होने लगते हैं जो चित्त को अशुद्ध कर देते हैं। अतः भय 
का आश्रय लेकर बुराई त्याग करने से बुराई-जनित सुखासक्ति 
का नाझ नहीं होता । यह नियम है कि जब तक सुखासक्ति का 
अन्त नहीं होता तब तक सर्वाश में निर्दोषता नहीं आती और 

उसके बिना चित्त शुद्ध नहीं होता । 
प्रलोभन भी एक बड़ा दोष है । उसका आश्रय लेकर 
किसी भी भलाई का करना भलाई नहीं है, अपितु भलाई के 
वेष में बुराई है, क्योंकि प्रलोभन की सिद्धि न होने पर भलाई 
स्थायी नहीं रह पाती अर्थात्‌ वह जीवन से अभिन्न नहीं होती । 
अतः जो कर्त्तव्य जीवन नहीं है वह वास्तव में कर्तव्य ही नहीं 
है । इस कारण भलाई को भलाई जानकर ही किया जाय तभी 
चित्त शुद्ध हो सकता है । इतना ही नहीं, वास्तविकता तो यह 
है कि कर्त्तव्य और जीवन एक हो जाने पर कतृत्व के अभिमान 
से रहित कर्त्तव्य-परायणता स्वत: आ जाती हैं और उसी से चित्त 
शुद्ध होता है । 

यह नियम है कि अकर्त्तव्य में कतृंत्व का अभिमान 
अनिवायं है, क्योंकि वह किसी राग से प्रेरित होकर ही किया 
जाता है और कर्तव्य उस अनन्त का विधान है इस कारण 
कत्तं व्यपालन में कतृं त्व का अभिमान उत्पन्न ही नहीं होता । 
जिस प्रबृत्ति में कतृं त्व का अभिमान होता है वह सीमित अहम्‌- 
भाव को उत्पन्न करती है और जो प्रवृत्ति कतृं त्व के अभिमान से 
रहित होती है उससे सीमित अहम्‌भाव स्वतः मिट जाता है | 
सीमित अहमुभाव अनेक प्रकार के भेद उत्पन्न करना है। भेद से 
कामनाओं का जन्म होता है। कामनाओं की पूर्ति-अपूर्ति के सुख- 
दुःख में आबद्ध प्राणी का चित्त अशुद्ध हो जाता है । इतना ही 
नहीं, कामनाएं जिज्ञासा तथा वास्तविक लालसा को भी दबा 
देती हैं, जिससे प्राणी न तो सत्य की ही खोज कर पाता है और 

न अपने परम प्रेमास्पद के प्रेम को ही प्राप्त कर सकता है । इस 
दृष्टि से भेद का अन्त करने के लिए सीमित अहमुभाव का अन्त 
करना अनिवार्य है। पर वह.तभी सम्भव होगा जब साधक भय 
और प्रलोभन से रहित होकर कर्तव्य का पालन करे । 
कर्ततव्यपरायणता राग-रहित करने में ओर अकर्त्तव्य का 
त्याग कर्त्तव्यपरायणता की सामर्थ्यं प्रदान करने में समर्थ है । 
राग रहित होते ही काम का नाश हो जाता है, जिसके होते ही 
इन्द्रियाँ विषयों से विमुख हो मन में विलीन हो जाती हैं और मन 
निविकल्प हो कर बुद्धि में विलीन हो जाता है, जिसके होते ही 
बुद्धि सम हो जाती है, जो योग हैः। योग से चिरशान्ति तथा 
आवश्यक सामर्थ्यं का उदय होता है। यदि उसका सदुपयोग 
किया जाय तो बड़ी ही सुगमता पूर्वक साधक को स्वाधीनता, 
चिन्मयता, निस्सन्देहता, अमरता एवं प्रेम को उपलब्धि होती है। 
इस हृष्टि से कर्त्तव्यपरायणता में ही जीवन की सार्थकता 
निहित है 
वस्तु अथवा, परिस्थितियों में जीवन बुद्धि न रहने पर बड़ी 
सुगमतापूर्वंक प्राणी कर्तव्य और अकर्त्तव्य के भेद को जान लेता 
है क्योंकि वस्तु अवस्था आदि से असंग होने पर निर्लोभता 
निर्मोहता आदि दिव्य ग्रुणों की अभिव्यक्ति स्वतः होती है 
जिसके होते ही चित्त शुद्ध हो जाता है और चित्तशुद्धि होने पर 
जो होना चाहिये वह स्वत: होने लगता है और नहीं करना 
चाहिये उसकी उत्पत्ति ही नहीं होती । जो होना चाहिये उसके 
होने सें विद्यमान राग की निवृत्ति हो जाती है और जो नहीं 
करना चाहिये उसकी उत्पत्ति न होने से नवीन राग उत्पन्न नहीं 
होता, अर्थात अकर्त्तव्य के त्याग और कत्तंव्यपरायणता से प्राणी 
वीतराग हों जाता है जिसके होते ही सभी समस्याएं स्वत 
हल हो जाती हैं। २०-५५६ 

चित्त 'की अंशुद्धिःकी प्रतीत।जिस ज्ञात सेनहोतीःी हैं उसी; 
जानः मे चित्ताको + शुद्धि का उपाक भी 5 विद्यमान: हैँ और।मउस' 
उपाय को चरितार्थ करंनेःका सामर्थ्ये: भी उसी ज्ञान में हैः। (अर्तः 
जिसेऽचित्तःकीःअणुंद्धि की; अंुसूर्तिः है) वहु चित्तरकोः शुद्धा करने 
में सवेदा समर्थ है । यद्यपि वह सुर्थ्युःउसःअनन्तुँ की।ही द्विना 


(७-0. In Public Domain. Chhatrasal Singh Collection 


Digtized by Muthulakshmi Research Academy 


निज ज्ञान का सामर्थ्यं १४५ 


परन्तु उससे इतनी अभिन्नता है कि. वह अपनी ही जेसी. प्रतीत 
होती. है । यह उस दाता की विलक्षणता है कि उसने वह सामर्थ्य 
इतनी सुहुदयता से दी है कि जिसे वह मिली- है उसे वह अपनी ही: 
जान' पड़ती है।। यह नियम है कि सभीः सीमितः शक्तियाँ उस 
अनन्त शक्ति, क्री ही. अभिव्यक्तियाँ. हैं, अथवा यों कहो. कि वह , 
अनन्तशक्ति ही अपने को अनेक रूपों में अभिव्यक्ति कर रही है, 
क्योंकि सारी सृष्टि एक है.और उसका आधार भीः एक है । वह्‌ 
किसी एक के प्रकाश से ही प्रकाशित है। इतना ही नहीं, यह 
सारी सृष्टि उस अनन्त ही के किसी एक अंश-मात्र में है। इस 
दृष्टि से प्रत्येक वस्तु में स्वरूप की एकता और केवल गुणों की 
ही भिन्नता है। 

समस्त सृष्टि में जो शक्ति निरन्तर कारय कर रही है, चित्त 
उसी शक्ति की. एक सुन्दर अभिव्यक्ति है । वह स्वरूप से अशुद्ध 
नहीं है, अपितु व्यक्तिः अपनी बनाई हुई अशुद्धि को चित्त की 
अशुद्धि मान लेता है और फिर चित्त व्यक्ति के अधीन नहीं 
रहता उस स्थिति में व्यक्ति चित्त की निन्दा करने लगता है और 
इस. बात को. भूल जाता है: कि मेरा ही दोष. चित्त में प्रतिबिबित 
हो रहा है। अबःविघार यह करना है कि व्यक्तिका अपना दोष 
क्या. है? इंद्वियों के अधूरे ज्ञानका चित्त परु प्रभावः अंकित करना 
और बुद्धि के ज्ञान का: अनादर करता ब्यक्ति काः अपना. बत्ताया 
हुआ दोष है । जब साधक बुद्धि के ज्ञान से इन्द्रियों के ज्ञाना काः 
प्रभाव. नष्ट कर देता है तब चित्त में किसी.प्रकार की अशुद्धि का 
भास. नहीं होता.। जाने हुए को न मानना न जानना नहीं है 
अपितु: भूलत्ता हैः। भूल प्राकृतिक दोष नहीं है, प्रत्युत व्यक्ति का 
अपना, बनाया: हुआ दोष है | अपना बनाया: हुआ दोष है उसी 
को मिटाने का. दायित्व.अपन्ते पर है.। यद्यपि'उस.दोष के मिठाने 

की सामथ्ये अनंत की अहैतुकी कृपा से प्रत्येक साधक को प्राप्त है, 
परन्तु साधकअसावधानी के कारण उस प्राप्त सामर्थ्ये का सदव्यय 
नहीं करता । उसका परिणाम यह हुआ है कि चित्त जेसा हित- 
चितक अपना साथी अपने अधीन नहीं रहा। हम जिन दोषों को 
चित्त में अंकित करते रहते हैं,बेचारा चित्त उन दोषों को मिटाने 
के लिए निरन्तर स्वभाव से ही प्रयत्नशील रहता है, पर हम 
उसकी इस महत्ता तथा उदारता को न मानकर उसको निन्दा 
ही करते हैं और उसे बलपूर्वक 'दबाते रहते हैं। यद्यपि चित्त को 
बलपूर्वक अपने अधीन कर नहीं सके, परन्तु फिर भी यह चेत 
नहीं होता कि वास्तविकता क्था है ? हमारा चित्त हमारे अधीन 
क्यों नहीं है ? हमारे और उसके बीच दन्द क्यों उत्पन्न हो गया 
है ? यदि हमने किसी वस्तु, व्यक्ति आदि से सम्बन्ध न जोड़ा 
होता तो क्या भला बेचारे चित्त में लोभ और मोह की प्रतीति 
होती ? कदापि नहीं। हम जिससे सम्बन्ध जोड़ लेते हैं चित्त 
पर उसी का प्रभाव अङ्कित हो .जाता है। यदि हम अनन्त से 
» मित्य सम्बन्ध स्वीकार कर लें तो चित्ता स्वभाव से ही अनन्त के 
प्रेम से भर जाता है । इस हृष्टि से चित्त जैसी अलौकिक शक्ति 
कितने महत्व की वस्तु है ! अहम्‌-भाव की शुद्धि में चित्त की 
शुद्धि स्वतः सिद्ध है । प्राणी अपनी अशुद्धि से ही चित्त कों अशुद्ध 
करता है । चित्त वास्तव में अशुद्ध है ही नहीं। वह तो एक 
विभूति मात्र है । | 
कामना-पू्ति के प्रलोभन और अपूर्ति के भय ने चित्त में 
राग-द्रोष अद्धित कर्‌ दिया है। कामनाओं को उत्पत्ति एक-मात्र 
अविवेक सिद्ध है । अविवेक का कोई स्वतन्त्र अस्तित्व नहीं है, 
प्रत्युत प्राप्त विवेक के अनादर का नाम ही अविवेक है। प्राप्त 
विवेक का अनादर किसी और का बनाया हुआ दोष नहीं है। 

जानते हुए न मानना उसी का दोष है जो जानता है । जब साधक 
अपने इस दोष का अन्त कर देता है तब सभी कामनाए' स्वतः 
मिटने लगती हैं, जिनके मिटते ही जिज्ञासा की पूर्ति तथा प्रेम की 
प्राप्ति हो जाती है और फिर चित्त में लेशमात्र भी अशुद्धि का 
भास नहीं रहता । 


कामनाओं की उत्पत्ति जो अविवेक सिद्ध है, परिवर्तनशील, 
क्षेणभंगुर वस्तुओं से सम्बन्ध जोड़ती है और जो सर्वदा,सर्वेत्र, 
नित्य प्राप्त है उससे विमुख करती है। यह कामना उत्पत्ति का 
परिणाम है । वस्तुओं के सम्बन्ध ने ही, जिससे नित्य सम्बन्ध है ' 
उसकी विस्मृति और वस्तुओं की स्मृति उत्पन्न कर दी है। 
वस्तुओं के चिन्तन में आबद्ध प्राणी चित्त को अशुद्ध कर लेता है। 
चिन्तन मात्र से किसी वस्तु की उपलब्धि नहीं होती, अपितु उनकी 
आसक्ति ही हढ़ होती है, क्योंकि वस्तुओं की उत्पत्ति कर्म-सापेक्ष 
है, चिन्तन-जन्य नहीं । जो कमं-सापेक्ष है उसका चिन्तन करना 
चित्त को अशुद्ध करना है और कुछ नहीं । कमें-अनुष्ठान प्राप्त 
परिस्थिति के अनुरूप ही सम्भव है और उसका फल प्राकृतिक 
विधान से निर्मित है। कमं-अनुष्ठान से स्वाधीनता प्राणी को प्राप्त 
परिस्थितिं के अनुरूप ही है उसके विपरीत नहीं । इस दृष्टि से 
कर्मं का महत्त्व परिस्थितियों के सदुपयोग में ही है । प्राकृतिक 
नियम के अनुसार परिस्थितियों के सदुपयोग में ही उनकी दासता 
से मुक्त होने का साधन निहित है। अतः प्रत्येक परिस्थिति 
आदरणीय है । पर उससे नित्य सम्बन्ध-स्वीकार करना और 
अप्राप्त परिस्थिति का चिंतन करना चित्त को अशुद्ध करना है। 
देह आदि वस्तुओं की प्राप्ति प्रतीति-मात्र है, वास्तविक प्राप्ति 
नहीं है; क्योंकि यदि वस्तुए प्राप्त होतीं तो प्रत्येक संयोग निरन्तर 
वियोग की अग्नि में न जलता, न संयोग जनित सुखासक्ति 


CC-0. In Public Domain. Chhatrasal Singh Collection 


Digtized by Muthulakshmi Research Academy 
१४८ चित्त 


दुःख में बदलती और. न नित्ययोग: की लालसा ही जागृत होती।। 
वस्तुओं के वियोग की वेदना में नित्य योग की लालसा का जागृत 
होना स्वत: सिद्ध है। तित्य-योग की लालसा, उसके योग से हेतु 
है जो नित्य प्राप्त है । जो नित्य प्राप्त है, उससे प्रीति हो जाय, 
और जिन वस्तुओं का निरन्तर वियोग हो रहा है उनका विधिवत्‌: 
सदुपयोग कर दिया जाय, तो बड़ी हो सुगमतापूर्वेक चित्त शुद्ध हो 
जाता है। ; { 
` वस्तुओं के परिवर्तेत का बोध जिसे है, उसे ही अपने अपरि- 
वतन का बोध भी है। अपरिवर्तत. और परिवर्तेन का नित्य संबंध 
सम्भव नहीं है; प्रत्युत अपरिवर्तेनशील को परिवर्तेनशी से विमुख 
होकर अपने ही में अपने को सन्तुष्ट करना है, तभी चित्त शुद्धि 
हो सकता है | बड़े ही आश्चर्यं की बात तो यह है कि जिससे 
नित्य-सम्बन्ध है, जो नित्य प्राप्त है, जिसका वियोग किसी भी 
काल में सम्भव ही नहीं है, उससे दूरी तथा उसका अभाव भासता 
है,,और जिससे एकता किसी भी काल में सम्भव ही नहीं है, जो 
केवल प्रतीति-मात्र है, जिसमें निरन्तर परिवर्तन है-और जिसका 
अदन है, उसकी समीपता और प्राप्ति भासती है, अर्थात्‌ प्राप्त 
में अप्राप्त-बुद्धि और अप्राम् में प्राप्त-बुद्धि हो गयी है, यही चित्त 
की अशुद्धि है। 
जिससे स्वरूप की भिन्नता है उसके. राग ने, जिससे स्वरूप 
की एकता है उससे द्वेष तथा भेद, उत्पन्न कर दिया है, अर्थात्‌ 
उससे आत्मीयता नहीं होने दी । यह नियम है कि आत्मीयता में: 
ही परमप्रेम निहित है। अतः जिससे स्वरूप की एकता है उसी से 
आत्मीयता होनी चाहिए; तभी प्राप्त में प्रेम होगा | - ; 
राग की यह महिमा है कि जिससे हो जाता है उसके दोष 
का दर्शन नहीं होता, ओर बेचारा प्राणी उसी के अधीन' हो-जाता 
है।। राग ऐसा मधुर बन्धन है कि सुदृढ़ श्रृंखला में बंधा प्राणी 

भले ही छूट जाय पर राग में आबद्ध, जब तक उसक्रा त्याग न 
कर दे, छूट ही नहीं सकता । सुहढ़ श्व्‌ खला का बन्धत तो दूसरों 
की सहायता से भी कट सकता है, पर राग का बन्धन तों रागी 
को स्वयं तोड़ना पड़ता है। इस दृष्टि से राग का'अन्त करना . 
प्रत्येक साधक के लिए अनिवार्य है । पर ऐसा तभी सझष्भव होगा 
जब उसका अभेद तथा प्रेम उससे. होजाय जिससे उसने भेद तथा 
द्वेष स्वीकार कर लिया है। जो सर्वेकालः में अपने. हैं उनसे 
आत्मीयता स्वाभाविक होनी चाहिए, भौर जो अपने से भिन्न है 
ही नहीं उससे अभेदता स्वतः सिद्ध होती चाहिए। जो होता 
चाहिए उसके न होने से ही चित्त अशुद्ध हुआ है । जिससे राग 
है उसका त्याग स्वाभाविक है । इस दृष्टि से बेचारा -रागी राग 
को अपने में अले ही सुरक्षित रखे और उसके कारण पराधीन 
बना रहे, पर जिससे उसका राग है वह तो रह ही नहीं सकता। 
भला. ऐसी दशा में राग से क्या लाभ ? अर्थात्‌ कुछ -नहीं। राग 
ने ही भोग की रुखि उत्पन्न की है, भोग की रुचि ने ही बेचारे 
प्राणी को भोग-वासनाओं में आबद्ध किया है, भोग-वासनाओं ने 
ही उसे नित्य-योग से विमुख किया है और नित्य-योग की विमु- 
ख़ता ने ही चित्त को अशुद्ध कर दिया है । 


जो अपने ही हैं, अथवा जो अपने से भिन्न नहीं है. उनसे प्रेम 
हो सकता है और जिनसे मानी हुई एकता है, अथवा जो अपने 
से भिन्न हैं, उनकी सेवा की जा सकती है, उनसे ममता नहीं 
की जा सकती ।.समस्त साधन दो ही भागों में विभाजित हैं, 
प्रेम और सेवा किन्तु सेवा उसकी हो जो पर है, ओर प्रेम 
उसंसेजो पर नहीं है । समस्त कर्तव्य सेवा के प्रतीक हैं ओर 
विवेक प्रेम की भूमि है । सेवा से विद्यमान राग की निवृति और 
सुन्दर समाज का निर्माण होता है । विवेक से अमरत्व कोश्राप्ति 

तथा प्रेम का प्रादुर्भाव होता है । जिसकी सेवा की जाय, उनसे 
ममता न हो,और जिससे प्रेम किया जाय उससे कोई चाह न हो 
तभी चित्त शुद्ध हो सकता है। ममता-युक्त सेवा और कामना 
युक्त प्रेम तो चित्त को अशुद्ध ही करता है । अतः चित्त को शुद्ध 
करने के लिए यह अनिवार्य हो जाता है कि शरीर आदि सभी 
वस्तुओं की ममता का अन्त कर दिया जाय और प्राकृतिक नियम 
के अनुसार उनका सदुपयोग तथा उनकी सेवा की जाय । जिनसे 
नित्य योग है, जो सब प्रकार से अपने ही हैं, उनसे प्रेम हो, पर 
किसी प्रकार की चाह न हो । अचाह हुए बिना प्रेम के साम्राज्य 
में प्रवेश ही नहीं होता और स्वार्थ-भाव का अन्त किए बिना 
सेवा सिद्धि ही नहीं होती । इस दृष्टि से चाह-रहित होने में प्रेम 
और ममता तथा स्वार्थ-भाव से रहित होने में सेवा निहित है। 
यह नियम है कि सेवा तथा प्रेम से चित्त स्वतः शुद्ध हो जाता 
है । पर यह तभी सम्भव. होगा कि जब जिस ज्ञान से चित्त की 
अशुद्धि की अनुभूति हुई है, उसी ज्ञान के द्वारा चित्तशुद्धि की 
साधना का निर्माण किया जाय । चित्त की शुद्धि में ही भौतिक 
विकास तथा योग, बोध एवं प्रेम निहित है । भौतिक विकास में 
विद्यमान राग की निवृति, योग में शान्ति ओर सामर्थ्यं, बोध में 
निस्सन्देहता और अमरत्व एवं प्रेम में अगाध अनन्त रस निहित 
है, जो सभी को अभीष्ट है। चित्तशुद्धि के साधन में प्रत्येक साधक 
सवंदा स्वाधीन तथा समर्थं है। अतः चित्तशुद्धि से कभी निराश 
नहीं होना चाहिए, क्योंकि जीवन की सार्थकता चित्त की शुद्धि 
पर ही निर्भर है, और उनके लिए आवश्यक ज्ञान तथा सामथ्यं 
अनन्त की अहैतुकी कृपा से प्राप्त है। अतः चित्त को शुद्धि से 
निराश होना केवलं अपना ही प्रभाद है, और कुछ नहीं । 


२१-५१६ 

[चित्त रस तथा शांति का पुजारी है । वह निरन्तर उसीकी खोज 
में लगा है जो समी अवस्थाओं से अतीत है। इस हृष्टि से चित्त के समान 
प्राणी का और कोई हित चितक तथा आज्ञाकारी नहीं है। परन्तु प्राणी 
असावधानी से अपने दोष को चित्त का दोष मान वेठता है । 


- बल पूर्वक दबाया हुआ चित्त शुद्ध तथा शान्त नहीं होता । चित्त 
शुद्धि के लिएं बल का सदुपयोग और विवेक का आदर करना है, बल से 
चित्त को दवाना नहीं है। बल के सदुपयोग का अर्थ है निर्बलोंकी सेवा । 

विवेक का आदर करते ही साधक देह आदि वस्तुओं से असंग हो 
लाता है। बल के दुरुपयोग तथा विवेक के अनादर से चित्त में जिन दोषों 
की उत्पति हो गई उनकी-निवृति किये बिना कोई भी चित्त को केवल 
श्रम मात्र से शुद्ध नहीं कर सकता । चित्त की शुद्ध चित्त को दबाने में 
नहीं अपितु अपने को कतंव्यनिष्ठ बनाकर विश्राम पाने में है। ] 


मेरे निज स्वरूप परमप्रिय, 


बलपूर्वक दबाया हुआ चित्त शुद्ध तथां शान्त नहीं 
होता, अपितु कुछ काल के लिए स्थिर. जैसा भासने लगता है; 
कारण कि बल के प्रयोग में शिथिलता कां आना अनिवायं है, 
जिसके आते ही चित्त साधक को दबाने लगता है, अर्थात्‌ उसके 

अधीन नहीं रहता । चित्त की ऐसी दशा देख साधक उसकी 
निन्दा करने लगता है और इस बात पर विचार नहीं करता कि 
चित्त मेरे अधीन क्यों नहीं होता । यह नियम है कि बल का 
उपयोग अखण्ड हो सकता, उसमें शिथिलता आती ही है, जिसके 
आते ही वस्तुस्थिति में परिवर्तन हो जाता है। इसी कारण दबा 
हुआ चित्त पुनः चंचल होने लगता है। अतः जब तक चित्त शुद्ध 
न होगा तब तक शान्त ने होगा । 


चित्तशुद्धि के /लिए। बलका. सदुपंयोग और विवेक का 
आदर करना है, बल से चित्त को दबाना नहीं है। बल के सदूप- 
योग का अर्थं है निर्बलों की. सेवा । सेवा वह भाव है, जो स्वार्थ 
भाव गलाने में समर्थ है । स्वार्थं भाव गंलते ही पराधीनता'स्वा- 
धीनता में बदल जाती है और फिर चित्त स्वतः शुद्धता की ओर 
अग्रसर होने ल॑गंता हैं। पराधीन प्राणी का चित्त कभी शुद्ध नहीं 
हो सकता, क्योंकि उसकी प्रसन्नता सदेव प्राप्त एवं अप्राप्त वस्तु 
व्यक्ति आंदि पर निभर रहती है इसी कारण चित्त प्राप्त की 
आसक्ति ओर अप्राप्त के चिन्तन में आबद्ध हो जाता है। यह 
नियम है कि प्राप्त वस्तुओं की आसक्ति और अप्राप्ति वस्तुओं का 
चिन्तन चित्त को अशुद्ध ही कंरता है । अतः स्वाधीनता के बिना 
चित्त शुद्ध हो नहीं सकता । पर की सेवा 'में स्वांधीनता और 
पर से सुख की आज्ञा में पराधीनता निहित है ।'सेत्रा'का' अर्थ 
है पराए दुःख से दुःखी होना । पर दुःख से दुःखी होने में 'परा- 
धीनता है ही नहीं । इतना ही नहीं, पराए दुःख से दुःखी होने पर 
चित्त में अंकित सुख भोग की आसक्ति स्वतः मिटने लगती है 
जिसके मिटते ही चित्त में शुद्धता स्वतः आती है । दूसरों से सुख 
की आशा करने मात्र से ही चित्त अशुद्व होने लगता.है, क्योंकि 


CC-0. In Public Domain. Chhatrasal Singh Collection 


Digtized by Muthulakshmi Research Academy 


चित्त की महिमा १५३ 


आशा पुरी हो गई तो राग की उत्पत्ति हो जाती है और यदि 
पूरी नहीं हुई तो क्रोध उत्पन्न होता है। राग और क्रोध दोत्तों 
ही चित्त को अशुद्ध कर देते हैं । राग से प्राणी जड़ता तथा 
पराधीनता में आबद्ध हो जाता है, क्रोध से स्मृति नष्ट होती है 
और बेचारा प्राणी बिना अग्नि के दरध हो जाता है, जिससे 
प्राप्त सामर्थ्यं का भी सदुपयोग नहीं कर पाता । स्मृति-ताश होने 
से कर्तव्य, स्वरूप तथा अनन्त.की अहैतुकी कृपा विस्मृति हो 
जाती है । कर्तव्य की विस्मृति कत्तव्य परायणता से वंचित कंर 
देती है, स्वरूप की विस्मृति अमरत्व से विमुख कर मृत्यु में 
आबद्ध कर देती है और अहैतुकी कृपा विस्मृति नित-नव प्रीति 
तथा उत्कंठा एवं उत्साह को नष्ट कर देती है । इस दृष्टि से राग 
तथा क्रोध चित्त को अशुद्ध ही करता है। 

विवेक का आदर करते ही साधक देह आदि वस्तुओं से 
असंग हो जाता है । वस्तुओं की असंगता कामनाओं का अन्त 
कर देती है। कामनाओं के अन्त में ही जिज्ञासा को पूर्ति तथा 
प्रेम की प्राप्ति निहित है । जिज्ञासा की पूति और प्रेम को प्राप्ति 
से चित्त स्वतः शुद्ध'हो जाता है। इस दृष्टि से विवेक का आदर 
चित्त-शुद्धि में समर्थ है | प्राप्त बल के सदुपयोग तथा विवेक के 
आदर में साधक सर्वदा स्वाधीन है। अतः चित्त को शुद्ध करने 
में लेशमात्र भी पराधीनता नहीं है। बल के दुरुपयोग से ही 
चित्त में हिसा आदि दोषों की उत्पत्ति होती है और विवेक के 
अनादरं सेःमोंह तथा अकर्त्तव्य आदि का जन्म होता है । इस 
दृष्टि से बल:का दुरुपयोग तथा विवेक का अनादर ही चित्त की 
अशुद्धि में हेतु है । बल तथा विवेक का अत्यन्त अभाव किसी 
भी साधक में नहीं है, अपेक्षाकृत न्यूनता तथा अधिकता भले 'ही 
हों । चित्तशुद्धि के लिए अप्राप्त वल-विवेक अपेक्षित नहीं है, 
अपितु प्राप्त बल विवेक का ही सदुपयोग करना है । बल तथा 

विवेक के अभाव में तो चित्त की शुद्धि-अशुद्धि का प्रश्‍न ही नहीं 
है क्योंकि बल के अभाव में अकर्ततव्य में परवृत्तिही सम्भव नहीं 
है । अकर्त्तव्य के बिना चित्त में अशुद्धि आती ही नहीं; तो फिर 
शुद्धि का प्रन ही कहाँ उत्पन्न होता है ! इतना हीः नहीं, सीमित 
बल के अभाव में या तो व्यक्तित्व ही सिद्ध नहीं होता अथवा 
अनन्त बल से एकता हो जाती है, क्योंकि बल के अत्यन्त अभाव 
में अहम्‌ की उत्पत्ति ही नहीं होती, अहम्‌ के बिना भेद की 
सिद्धि नहीं होती, भेद के बिना किसी दोष की उत्पत्ति नहीं 

होती और जब दोष की उत्पत्ति नहीं हुई तो निर्दोषता स्वतः _ 

सिद्ध है । अतः बल और विवेक के अभाव में चित्त अशुद्ध नहीं 

होता, प्रत्युत बल के दुरुपयोग तथा विवेक के अनादर से चित्त 

अशुद्ध होता है । 

बल के दुरुपयोग तथा विवेक के अनादर से चित्त में जिन 

दोषों की उत्पत्ति हो गई है उनकी निवृत्ति. बिना किये कोई भी 

चित्त को केवल श्रम-मात्र से ही शुद्ध नहीं कर सकता । श्रम की 

सार्थकता वर्तमान कर्त्तव्य-कर्म को आलस्यरहित हो, करने-मात्र . 
में ही है, चित्त को दबाने में नहीं कार्य-काल में चित्त की चंचलता 
का प्रश्‍न हीं नहीं आता और कर्त्तव्य-कर्म में चित्त की अशुद्धि का 
प्रशत ही नहीं आता, कारण कि कार्य-काल में चित्त का कार्ये से 
तादात्म्य रहता है और कतेव्य-कर्म विद्यमान राग की निवृत्ति 
का साधन-मात्र है | अतः चित्त की स्थिरता और शुद्धता का प्रश्‍न 
एक कार्य की पूर्ति और दूसरे कार्यं की उत्पत्ति से पूर्व,मध्य में ही 
आता है और उसी काल में चित्त कंसा है,इसका ज्ञान होता है। 
कार्य की शुद्धता में कर्त्ता की शुद्धता प्रतिबिम्बत होती है । कायं 
कर्ता का ही एक चित्र है और कुछ नहीं। कर्ता में शुद्धि कार्ये के 
आरम्भ से पूर्वं होनी चाहिए, अर्थात्‌ शुद्ध कर्त्ता से ही शुद्ध कार्ये 

की सिद्धि हो सकती है । कर्ता में शुद्धता भाव की शुद्धि से आती 
है और भाव में शुद्धि निज विवेक के भादर में है। इस दृष्टि से 
विवेक से भाव में शुद्धि, भाव की शुद्धि से कर्ता में शुद्धि ओर 
कर्ता की शुद्धि से ही कमं की शुद्धि होती है | शुद्ध कमं से ही 
बल का सदुपयोग एवं विद्यमान राग की निवृत्ति होती है और 
राग-रहित होने में ही चित्त की शुद्धि निहित है । इस दृष्टि से श्रम 
का उपयोग परिस्थिति के सदूपयोग-मात्र में है । पर चित्त की 
शान्ति तो वास्तविक विश्राम में है । 


विश्राम तीन प्रकार से उपलब्ध होता है-वतंमान कार्य को 
पवित्र भाव से, पूरी शक्ति लगाकर एवं लक्ष्य पर हृष्टि रखकर 
करने से,विवेक-पूर्वंक चाह रहित होने से और विश्वासपूर्वंक अनंत 
की अहैतुकी कृपा के आश्रित होने से। विश्राम-काल में चित्त 
स्थिर शांत तथा शुद्ध तो हो ही जाता है, उसके अतिरिक्त आव- 
इयक शक्ति का विकास भी होता है। ऐसा कोई सामर्थ्यं है ही 
नहीं जिसका उद्गम-स्थान विश्राम न हो । श्रम से सामर्थ्ये का 
सदव्यय हो सकता है और विश्राम से आवश्यक सामर्थ्ये की प्राप्ति 
होती है । इस दृष्टि से श्रम के अंत में विश्राम अपेक्षित है; अथवा 
यों कहो कि विश्राम से ही श्रम की उत्पत्ति होती है, और विश्राम 
में ही श्रम विलीन होता है, क्योंकि श्रम के आदि और अन्त में 
विश्राम ही है । इस रहस्य को जो साधक जान लेता है वह बड़ी 
ही सुगमतापूर्वक चित्त को शुद्ध, शांत तथा स्वस्थ कर लेता है। 
चित्त की शुद्धि में सर्व-हितकारी सद्भावनाएं तथा शान्ति में 
सामर्थ्यं और स्वाधीनता निहित है और चित्त के स्वस्थ होने पर 
किसी भी दशा में न तो शांति भंग होती है और न अशुद्धि आती 
है । तब चित्तं को जिसमें लगाना चाहिए उसमें वह स्वभाव से ही ` 
लग जाता है, और जिससे हटाना चाहिए उससे हट जाता है; 

अथवा यों कहो कि प्रवृत्तिकाल में चित्त अनासक्त और नवृत्ति- 
काल में चिन्मय जीवन में विलीन हो जाता है । इतना ही नहीं 
आगे-पीछे का व्यर्थ चितन सदा के लिए : मिट जाता है तथा 
प्रत्येक दशा में शांति, प्रसन्नता एवं निर्भयता सुरक्षित रहती हैः। 
अब यदि कोई यह कहे कि सामर्थ्य का सम्पादन तो श्रम में 
है, विश्राम में नहीं,क्योंकि श्रम से ही प्राणी को आवश्यक वस्तुएं 
प्राप्त होती हैं श्रम आलस्य का अंत करने के लिए बड़े ही महत्व 
की वस्तु है। शारीरिक और बौद्धिक श्रम तथा प्राकृतिक पदार्थो 
के संयोग से ही आवश्यक वस्तुओं का उत्पादन होता है। यह बात 
भी ठीक ही है,पंर वस्तुओं की प्राप्ति तथा उनके संग्रह में सामथ्यं 
है-यह बात विचारणीय है । सामर्थ्यं की कसौटी क्या है, यदि 
इस पर विचार किया जाय तो यह स्पष्ट विदित होता है कि जो 
करना चाहिए वह स्वतः होने लगे ओर जो नहीं करना चाहिए 
उसकी उत्पत्ति ही न हो; ऐसा जिसका जीवन है, वही सामर्थ्यं- 
वान्‌ है । इतना ही नहीं, सामर्थ्यशाली देश, समाज, वर्ग, जाति, 
'व्यकिति आदि वे ही माने जा सकते हैं कि जिनके द्वारा किसी का 
अहित न हो, ओर जिनकी प्रसन्नता किसी और पर निर्भरःन 
हो । जो नहीं. होना चाहिए उसके करने में ही दूसरों का अहिते 
है ओर राग-द्वेष आदि की उत्पत्ति में अपनी प्रसन्नता का अभाव 
है । इस दृष्टि से जिसके द्वारा किसी का अहित नहीं होता,'और 
जो राग-द्वे ष रहित हैं, वही सामर्थ्यशाली है । वस्तुओं के संग्रह- 
मात्र से कोई सामर्थ्यशाली नहीं हो जाता अपितु वस्तुओं का 
संग्रह तथा दुरुपयोग ही कर्ता को तथा समाज को असमर्थ 
बनाता है । जिससे असमर्थता आ जाय उसे सामर्थ्यं कहना कहाँ 
तक युक्तियुक्त है ? सामर्थ्यं तो वही है जिससे असमर्थता का 
'विनाश हो। इस दृष्टि से वह सामथ्यं जिससे असमर्थता मिट जाती 

है, बिश्राम में निहित है, श्रम में नहीं । हाँ, एक बात विचारणीय 
है कि कहीं आलस्य को विश्राम न मान लिया: जाय । आलस्य 
और विश्राम में बड़ा भेद है । आलसी के जीवन में व्यर्थ चितन 
का प्रवाह रहता है और वह वस्लु,व्यक्ति आदि का दास हो जाता 
है। परन्तु जिन्हें विश्राम प्राप्त है वे सदेव वस्तु, व्यक्ति आदि से 
अंतीत के जीवन में अविचल भाव से निवास करते हैं । उनमें व्यर्थ 
चिन्तन की तो गंध भी नहीं रहती, अपितु उनका शरीर विश्व के ' 
काम आ जाता है, हृदय में प्रीति की गंगा लहराती है और वे 
सब प्रकार के अभिमान से रहित हो जाते हैं जो वास्तव में 
चित्तशुद्धि का परिणाम है। 

यह प्राकृतिक नियम है कि जो किसी को भी भय देता है 
अथवा दवाता है उसे स्वयं भी भयभीत होना पड़ता है और 
उसकी विरोधी शक्ति उसे अवइय दबाती है । इस हृष्टि से साधक 
के जीवन में किसी को भय देने तथा दबाने का कोई स्थान नहीं 
है। तो फिर चित्त जेसी अलौकिक दिव्य शक्तिको भय देना, 
दबाना;उसकी निदा करना कहाँ तक न्यायसंगत है । बेचारा चित्त 
रस तथा शांति का पुजारी है । वह निरंतर-उसी. की खोज में लगा 
हैं। हम उसे भय तथा प्रलोभन देकर किसी न किसी अवस्था में 
आबद्ध करना चाहते हैं। पर वह तो सभी अवस्थाओं से अतीत 
की ओर जाना चाहता है । इस कारण चित्त कभी भी किसी भी 
अवस्था में अधिक देर तक नहीं ठहरता । किसी भी अवस्था में देर 
तक नहीं ठहरना चित्त का दोष नहीं है अपितु विशेषता. है | यदि 
साधक चित्ता पर से अपना शासन हटा ले और अपने में से सभी 
माने हुए संबंधों का अंत कर दे तो चित्त बड़ी ही सुगमतापूर्वेक 
शुद्ध, शांत तथा स्वस्थ हो जावेगा । बेचारा चित्त देखे-सुने तथा 
माने हुए सम्बन्धों में ही भटकता है। साधक असावधानी के 

कारण स्वयं तो माने हुए सम्बन्धों का त्याग नहीं करता,. जिस 
अनंत से नित्य संबंध है उसको स्वीकार नहीं करता और चित्त से 
यह आशा और करता है कि वह कहीं न भटके,एक ही में लगा 
रहे । भला इसमें चित्त का क्या दोष है ? यदि उस बेचारे का 
कोई दोष है तो केवल इतना ही कि वह आपके माने हए संबंधों 
का आदर करता है। और अधिक देर तक इसलिए नहीं ठहरता 
कि उसे उसकी ओर जाना है जिससे प्राणी का नित्य संबंध है । 
. इस हृष्टि से चित्त के समान प्राणी का और कोई हित-चिन्तक 
तथा आज्ञाकारी नहीं है । परन्तु प्राणी असावधानी से अपने दोष 
को चित्त का दोष मान बैठता है। 

अब यदि कोई यह बात स्वीकार न करे तो उसे चाहिये कि 
वह चित्त से संबंध तोड़ दे चित्त ने एक बार भी किसी से नहीं 
कहा कि मैं तुम्हारा हूँ फिर भी जिसे उसने अपना कहा उसके 
दोष को उस बेचारे ने अपना दोष मान लिया । जो चित्त की 
निदा करता है, कया बेचारे चित्त ने भी कभी उसकी निदा की? 
कदापि नहीं । चित्त से सम्बन्ध तोड्ने. पर भी चित्त स्वभाव से 
ही शुद्ध हो जाता है। अतः अपने को निर्दोष बनाकर चित्त को 
` शुद्ध कर लो अथवा चित्त से असंग हो जाओ तो चित्त शुद्ध हो 
जावेगा । इस हृष्टि से चित्त की शुद्धि चित्त को दबाने में नहीं 
है; अपितु अपने को कर्ततव्य-निष्ठ बनाकर विश्राम पाने में है । 

[चित्त की चंचलता की अनुभूति उसी काल में होती है जिस काल 
में चित्त की स्थिरता तथा शान्ति का प्रयास होता है। 

प्राकृतिक नियमानुसार संकल्प-पूति राग की वास्तविकता को 
जानने के लिए है और संकल्प-अपूति का सदुपयोग नवीन राग की 
उत्पत्ति न होने में है । पर संकल्प-पूति को हो जीवन मान लेना प्रमाद 
है जिससे चित्त चंचल व अशुद्ध होता है। 

संकल्प-अपूति में यदि यह अनुभव किया जाय कि उसमें उस अनंत 
के संकल्प की पूर्ति है तो बड़ी सुगमता से संकल्प-अपूति की वेदना 
अनन्त प्रेम को जागत कर सकती है ! संकल्प-अपूर्ति में संकल्प निवृत्ति 
की प्रेरणा है । संकल्प-निवृत्ति वस्तुओं से अतीत के जीवन का महत्व 
बढ़ाती है । उस जीवन की लालसा मात्र से चित्त शुद्ध हो जाता है ] 
सेरे निज स्वरूप परमप्रिय 

चित्तं की चंचलता की अनुभूति उसी काल में होती है जिस 
काल में चित्त की स्थिरता तथा शांति का प्रयास होता है । जब 
तक प्राणी के जीवन में चित्त की स्थिरता तथा.शान्ति का प्ररत 
ही नहीं उत्पन्न होता, तब तक चित्त चञ्चल है, इस बात की 

अनुभूति नहीं होती । इस दृष्टि से चित्त की चंचलता की अनुभूति 
में चित्त की स्थिरता की साधना निहित है । अतः चित्त की 
चःलता की अनुभूति जब-जब हो,तब-तब यह समझना चाहिए 
कि चित्त की स्थिरता की साधना आरम्भ हो गयी । 
अब यह विचार करना है कि चित्त की चञ्चलता का भास 
ही कब होता है? उत्पन्न हुए संकल्पों की पूर्ति तथा पूर्ति के आशा- 
काल में चित्त में चच्चलता का भास नहीं होता और यदि उत्पन्न ' 
हुए संकल्प. का त्याग कर दिया जाय तब भी चच्चलता का भास 
नहीं होता, किन्तु जब उत्पन्न हुए संकल्प की अपूर्ति को सम्भा- 
वना होती है तब चित्त की चञ्चलता का भास होता है | इस 
दृष्टि से यह स्पष्ट विदित होता है कि संकल्प-अपूत्ति न हो अथवा 
संकल्प की उत्पत्ति ही न हो तो चित्त की चंचलता' की किसी 
को भी अनुभूति नहीं हो सकती,क्योंकि संकल्प-पू्ति-कालः में तो 
चित्त शरीर, इन्द्रिय आदि वस्तुओं से तद्रूप हो. जाता है. और 
संकल्प-निवृत्ति-काल में! चित्त का स्वतः निरोध हो जाता है। 
-अतः यह्‌ निर्विवाद सिद्ध है कि संकल्पों की अपुत्ति-काल में ही: 
चित्त की चंचलता का भास है। 
संकल्प-अपूति का चित्र हीं क्यों आता है? अनावश्यक 
संकल्पों की उत्पत्ति से | अनावश्यक संकल्प' ही क्यों उत्पन्न होते 
हैं ? संकल्प-पूर्ति में ही जीवन-बुद्धि होने से। संकल्प-पू्ति-मात्र में 
ही जीवन-बुद्धि क्यों होती है ? शरीर, इन्द्रिय आदि वस्तुओं सेः 
तादात्म्य स्वीकार करने पर । समस्त संकल्पों का उद्ग़म-स्थानः 
भी वस्तु से तादात्म्य है और संकल्प-पूर्ति में. भी वस्तुओं की ही 
'महत्ता है; अथवा यों कहो कि. वस्तु ही. जीवनः है, यह. हढ़ता ही 
. वास्तवमें संकल्प. का स्वरूप है । वस्तुओं के. अस्तित्व की अस्वी- 
कृति में.संकल्पों की उत्पत्ति. ही नहीं है.। इस: दृष्टि से. वस्तुओं के: 

सूक्ष्म रूपका नाम संकल्प और संकल्प के स्थूल रूप का नाम वस्तु 
है । वस्तु और संकल्प के स्वरूप में एकता है । जैसे बीज और 
वृक्ष में एकता भी है और भिन्नता भी भासती है, उसी प्रकार 
संकल्प और वस्तुओं में एकता होने पर भी भिन्नता भासती है। 

इसी कारण वस्तु की अस्व्रीकृति में संकल्प की उत्पत्ति ही नहीं 
होती और निविकल्पता में वस्तु की प्रतीति ही नहीं होती | अतः 

यह निविवाद सिद्ध हो जाता है कि संकल्प और वस्तु, मे दोनों 
` एक ही सिक्के के दो पहलू हैं; उसे वस्तु कहो अथवा संकल्प। 

ऐसा कोई संकल्प नहीं जिसमें विकल्प न हो,और ऐसी कोई वस्तु 

नहीं जिसमें परिवर्तन तथा उसका अदर्शन न हो । इस दृष्टिकोण 

से भी वस्तु और संकल्प में एकता ही है, अर्थात्‌ वस्तुओं से तादा- 
त्म्य अथवा उनमें जीवन-बुद्धि होने से ही संकल्प-पू्ति का महत्व 
बढ़ जाता है, जिससे संकल्प-पूति के सुख में आसक्ति हो जाती है 

और उससे ही संकल्प-अपुति का चित्र आता है । संकल्प-अपूर्ति 

की वेदना ज्यों-ज्यों बढ़ती जाती है, त्यों -त्यों संकल्प-पूर्ति के सुख 
की दासता स्वतः गलती जाती है। जिस काल में पूर्ण रूप से 

संकल्प-अपूति की वेदना जागृत हो जाती है उसी काल में संकल्प- 

निवृत्ति की लालसा उदित होती है, जो संकल्पों का अन्त कर 

निविकल्पता प्रदान करती है, जिससे चित्त को चंचलता 

स्थिरता में बदल जाती है | 

यद्यपि संकल्प-पूर्ति तथा अपूर्ति कोई विशेष ह्लास तथा विकास 

नहीं है, परन्तु संकल्प-पूति की दासता में ह्लास और संकल्प- 

अपूर्ति की वेदना में विकास निहित है। प्राकृतिक निवभानुसार 
संकल्प-पृति राग की वास्तविकता को जानने के लिए है और 
संकल्प-अपूति का सदुपयोग नवीन राग की उत्पत्ति न होने में 
है। इस इष्टि से संकल्प-पूर्ति-अपूर्ति दोनों ही उपयोगी हैं। पर 

संकल्प -पूर्ति को ही जीवन मातः लेना तो एक-मात्र प्रमाद ही है, 
जिससे चित्त चंचल तथा अशुद्ध होता हैं ।- . i 
संकल्प-पूति की समस्या ही प्राणी ,का वस्तुओं से सम्बन्ध 
जोड़ देती है,कारण क्रि यदि संकल्प-पूर्ति की रुचि न हो तो बुद्धि 
म॒न के, मन इन्द्रियों के और इन्द्रियाँ विषयों के अधीन न हो, 
अपितु संकल्प-पूति का महत्व मिट जाने से इंद्रियाँ प्रत्येक प्रवृत्ति 
के अंत में स्वभाव से ही विषयों से विमुख होकर मन में विलीन 
हो जायं और मन निक्षिकल्प,होकर ,बुद्धि में विलीन हो जाय, 
जिसके होते ही बुद्धि सम हो जायगी। बुद्धि सम होते ही वस्तुओं 
से स्वतः सम्बन्ध-विच्छेद हो जाता है और फिर संकल्प-पूर्ति- 
अपुति का प्रदन ही नहीं रहता । इस हृष्टि से संकल्प-पूर्ति का 
महत्व न रहने में निविकल्पता स्वत: सिद्ध है, जो, चित्त;को 
स्थिर तथा शान्त करने में समर्थ है। . . 


यद्यपि संकल्प-पुति-अपू्ति दोनों ही में उस अनन्त का मंगल- 
मय: विधान निहित है, क्योंकि दोनों ही के सदुपथोग में प्राणी का 
हित है, परन्तु प्राणी असावधानी से संकल्प-अपूति के दुःख से 
भयभीत हो जाता है। उसका परिणाम यह होता है कि संकल्प- 
पूर्ति का महत्व बढ़ जाता है, जो चित्त की अशुद्धि में हेतु है। 
संकल्प-अपूर्ति में यदि यह अनुभव किया जाय कि यह उस अनंत 
के संकल्प की पूर्ति है तो बड़ी सुगमता से संकल्प-अपूर्ति की वेदना 
उस अनंत के प्रेम को जागृत कर सकती है । इस दृष्टि सें संकल्प- 
अपूर्ति का कितना महत्व है ? परन्तु बेचारा प्राणी इस रहस्य को 
. बिना ही जाने संकल्प-अपूति के दुःख से भयभीत हो जाता है। 
अतः जब-जब जीवन संकल्प-अपुति का चित्र सामने आए तब- 
तब साधक को यही समझना चाहिए कि मेरे संकल्प की अपूति 
में प्रेमासपद के संकल्प की पूर्ति निहित है, जो प्रेमी के लिए रस- 

रूप है । भौतिक दृष्टि से व्यक्ति के संकल्प की अपूर्ति में समाज के 
संकल्प की पूर्ति है, और आध्यात्मिक हृष्टि से संकल्प-अपूर्ति में 
संकल्प निवृत्ति की प्रेरणा है, अथवा यों कहो कि अभाव को अनु- 
भूति है, जो अभाव का अभाव करने की प्रेरणा देती है। सभी 
दृष्टियों से संकल्प-अपू्ति का बड़ा ही महत्व है । संकल्प-अपूति के 
महत्व को अपना लेने पर संकल्प-पूति का महत्व अपने आप मिट 
जाता है,जिसके मिटते ही संकल्प-अपू्ति में दुःख जेसी कोई वस्तु 
ही नहीं रह जाती । अतः संकलप-अपूति-काल में साधक को एक 
विशेष प्रसन्नता का अनुभव करना चाहिए । संकल्प-अपूति की 
प्रसन्नता संकल्प-निवृत्ति प्रदान करने में समर्थ है। इतना ही नहीं 
संकल्प-पूति यदि वस्तुओं का महत्व बढ़ाती है तो संकल्प-निवृत्ति 
वस्तुओं से अतीत के जीवन का महत्व बढ़ाती है । वस्तुओं से 
अतीत के जीवन से किसी प्रकार का वैषम्य, अभाव तथा जड़ता 
नहीं है । इसी कारण उस जीवन की लालसा-मात्र से चित्त 
शुद्ध हो जाता है। 

वस्तुओं सै अतीत के जीवन की लालसा तभी सबल तथा 
स्थायी हो सकती है जब संकल्प-पूर्ति की अपेक्षा संकल्प-निवृत्ति में 
विशेष अभिरुचि हो । उसमें अभिरुचि तभी होती है जब संकल्प- 
अपूति की वेदना संकल्प-पूति के सुख के रांग को मिटा सके । इस 
दृष्टि से संकल्प-अपूति की वेदना में ही संकल्प-निवृत्ति की साधना 
निहित है । परन्तु संकल्प-अपू्ि के दुःख से भयभीत होना, और 
संकल्प-्पूति की दासता को जीवित रखना कुछ अर्थ नहीं 
रखती । संकल्प-अपूर्ति के दुःख से दुःखी होना चाहिए,पर सुद्धूल्प- 
पूर्ति की आशा में आबद्ध नहीं रहना चाहिए। दुःख का होना 
कोई दोष नहीं है पर उसके भय से भयभीत होकर सुख का 
चिन्तन करना वास्तविक दोष है । दुःख जितना गहरा होता है 

उतनी ही स्पष्ट जागृति आती है; क्योंकि दुःख ही एक ऐसा मूल 
मंत्र है जिससे वस्तु, व्यक्ति आदि के स्वरूप का बोध होता है । 
वस्तु आदि का यथार्थ ज्ञान वस्तुओं से असङ्गता प्रदान करने में 
समर्थ है । वस्तुओं की असङ्गता में ही अचाह पद की प्राप्ति, 
और उसमें ही चित्त-शुद्धि निहित है। 
वस्तुओं से तादात्म्य अविवेक-सिद्ध है, वास्तविक नहीं । 
अविवेक विवेक का अभाव नहीं, अपितु विवेक का अनादर है । 
विवेक का अनादर कब से आरम्भ हुआ है, इसका पता सम्भव 
नहीं, परन्तु विवेक का आदर वतंमान में ही हो सकता है, और 
उसके आदर-मात्र से ही अविवेक का अभाव हो सकता है, यह 
निर्विवाद सत्य है। अभाव उसी का होता है जिसका स्वतन्त्र 
अस्तित्व न हो,अर्थात्‌ जो किसी और की सत्ता से ही सत्ता पाता 
है । इसी कारण किसी ने भी अविवेक को विषय नहीं किया । 
उसके प्रभाव से भले ही अपने को असावधान कर लिया हो, 
पर अविवेक को अविवेकी ने अपने से भिन्न कभी नहीं देखा, जिस 
प्रकार निर्धन में धन की लालसा रहती है, अथवा यों कहो कि 
जैसे धन की लालसा के अतिरिक्त निर्धनता कुछ नहीं है, उसी 
प्रकार विवेक की लालसा के अतिरिक्त अविवेक कुछ भी नहीं है 
और अविवेक से भिन्न अविवेकी का कोई अस्तित्व नहीं है । इस 
इष्टि से अविवेक कब तक है ? जब तक प्राप्त विवेक का आदर 
नहीं,और प्राप्त विवेक का आदर कब तक नहीं ? जब तक इंद्रिय- 
ज्ञान में ही तादात्म्य तथा सदुबुद्धि है । इन्द्रियों के ज्ञान में संदेह 
होते ही जिज्ञासा स्वतः जागृत होती है । जिज्ञासा को जागृति 
सभी कामनाओं का अन्त कर अपनी पुति में आप समर्थ हो 
जाती है । यह नियम है कि जिज्ञासा की पूर्ति में ही निस्संदेहता 
तथा निर्भयता निद्नित है । भय तथा संदेह का अंत होने पर चित्त 

स्वभाव से ही शुद्ध तथा शान्त होने लगता है, क्योंकि भय तथा 
सन्देह ने ही चित्त को अशुद्ध किया है। यदि भय तथा सन्देह की 
वेदना असह्य हो जाय, अथवा यों कहो कि उसका मिटाना वर्त- 
मान जीवन की वस्तु हो जाय तो बड़ी सुगमतापूर्वक भय तथा 
सन्देह का अन्त हो सकता है परन्तु जब तक प्राणी भय तथा 
सन्देह के रहते हुए चैन से रहता है, तब तक उसका अन्त नहीं 
होता । निस्सन्देह एवं अभय होने की मांग इतनी तीब्र होनी 
चाहिए कि उसके बदले में कोई भी प्रलोभन उस मांग में शिथि- 
लता उत्पन्न न कर सके । प्राणी अपनी माँग की पूर्ति में भले 
ही असमर्थ हो, परन्तु अपूर्ति-जनित दुःख में तो सर्वदा समर्थे है । 
मांग की अपूरि का दुःख उस समय तक उत्तरोत्तर बढ़ते रहना 
चाहिए जब तक मांग की पूर्ति हो जाय | यह तभी सम्भव 
होगा जब निस्सन्देहता एवं निर्भेयता की प्राप्ति से लेशमात्र भी 
निराशा न हो, अपितु नित-नव आशा का संचार होता रहे । 

सन्देह तथा भय सदैव सुरक्षित नहीं रह सकते क्योंकि 
निस्सन्देहता तथा निर्भयता में ही जीवन है । जो जीवन है उससे 
निराश होना प्रमाद है, और कुछ नहीं प्रमाद अपना ही बनाया 
हुआ दोष है । प्रमाद को प्रमाद जान लेने पर वह बड़ी ही सुग- 
मतापूर्वक मिट जाता है, और उसके मिटते ही चित्त स्वतः शुद्ध 
हो जाता है। चित्त की शुद्धि में ही चित्त की शान्ति तथा प्रस- 
न्ता निहित है। शान्ति सामर्थ्यं को प्राप्त कराती है और प्रसन्नता 
खिन्नता को खाकर काम का अन्त करती है काम के अन्त में ही 
सब प्रकार के सुख-दुःख का अन्त हो जाता है, और सुख-दुःख 
से अतीत के जीवन की प्राप्ति स्वतः हो जाती है। इस दृष्टि से 
चित्त की शुद्धि वर्तमान की ही वस्तु है और उसी में जीवन की 
सार्थकता सिद्ध होती है। २३-५५६ 

ज्ञान ओर जीवन की अभिन्नता 


[ज्ञान और जीवन में भेद प्रतीत होना चित्त की अशुद्धि है । 


वास्तविक ज्ञान में निस्सन्देहता और अधुरे ज्ञान में संन्देह हैँ। 
सन्देह की वेदना में ही जिज्ञासा की जागृति है, और जिज्ञासा की पूर्ति 
में ही वास्तविक ज्ञान है | | 

जीवन उसे नहीं कह सकते जिसका कभी अभाव हो अथवा जिसमें 
परिवर्तन हो | इस दृष्टि से वास्तविक जीवन वस्तुओं से अतीत होना 
चाहिए । 

विषयों की विमुखता में वस्तुओं की महत्ता कुछ नहीं रहती,जिसके 
न रहने पर वस्तुओं से अतीत के जीवन में प्रवेश हो जाता है । 

चित्तशुद्धि में ही व्यक्ति का पुरुषार्थं है जो अपने में पै वस्तु-माव 

का त्याग और वस्तुओं में अहमुभाव का त्याग करने पर स्वतः हो 
जाता है, और फिर ज्ञान और जीवन में भेद नहीं रहता । अतः इस भेद 
का अन्त करने के लिए चित्त की शुद्धि ही परम पुरुषार्थे है । ] 


सेरे निज स्वरूप परमप्रिय, 


ज्ञान और जीवन में भेद प्रतीत होना ही चित्त की अशुद्धि 
है वास्तव में तो ज्ञान में ही जीवन और जीवन में ही ज्ञान है। 

जीवन और ज्ञान में विभाजन सम्भव नहीं है जो सम्भव नहीं 
है, उसका भासित होना चित्त की अशुद्धि के अतिरिक्त और हो 
ही कयां सकता'है ? क्या वह जीवन हो सकता है जो अपने को 
अपने आप प्रकाझित न करे ? कदापि नहीं । जो अपने को अपने 
आप प्रकाशित कर रहा-है, क्या वह ज्ञान-शून्य हो सकता है ? 
कभी भी नहीं ।.-इस दृष्टि से ज्ञान ही जीवन; और जीवन ही ज्ञान हैं। 
वास्तविक ज्ञान में निस्सन्देहता, है और अधूरे ज्ञान में 
सन्देह है.। सन्देह की वेदना में ही जिज्ञासा की जागृति है, और 
जिज्ञासा की पूर्ति में ही वास्तविक ज्ञात है । इसलिए जितने प्रश्‍न 
उत्पन्नः होते हैं, उन सबकी भूमि अल्पःज्ञान है, ज्ञान का अभाव 
नहीं । अल्प-ज्ञान में ही सद्भाव होने से कामनाओं की उत्पत्ति 
होती है। यद्यपि कामनाओं की उत्पत्ति जिज्ञासा को मिटा नहीं 
पाती, परन्तु उसमें शिथिलता अवश्य आ जाती है जिससे सन्देह 
की. वेदना : दव जाती है और. कामना-पू्ति के सुख की दासता 
उत्पन्न हों जाती है । जब तक सन्दैह की वेदना सबल नहीं होती, 
तब तक कामना-पूति ' के सुख का प्रलोभन नष्ट नहीं होता। 
उसके नष्ट हुए बिना न तो जिज्ञासा की पूर्ति होती है ओर न 
परमप्रेम का उदय ही होता है । प्राकृतिक नियम के अनुसार 
निस्सन्देहता में ही जीवन तथा प्रेम में ही रस निहित है । किसी 
भी प्राणी को रस-विहीन जीवन प्रिय नहीं, और जीवन-रहित 
रस भी अभीष्ट नहीं, अर्थात्‌ रस और जीवन दोनों ही की आव- 
इयकता है । रस में जीवन है, अथवा जीवन में रस है, इसका 
निर्णय युक्तियुक्त सम्भव नहीं, किन्तु यह सभी को मास्य हैँ कि 
यदि जीवन हो तो उसमें रस अवश्य हो। | 
जीवन उसे नहीं कह सकते जिसका कभी अभाव हो अथवा 
जिसमें परिवर्तन हो, मौर रस उसे नहीं कह सकते जिसमें क्षति, 

प्ति तथा निवृत्ति हो । इस दृष्टि से वस्तु आदि से तद्रूप होने में 
न तो जीवन. की ही सिद्धि है और न रस की ही उपलब्धि सम्भव 
है, क्योंकि प्रत्येक वस्तु स्वभाव से ही सतत परिवर्तनशील है, 
और उसका अदशांन होता है; अथवा यों कहो कि प्रत्येक वस्तु 
उत्पत्ति-विनाश-युक्त है। उत्पत्ति-विनांश के क्रम में स्थिति 
केवल भास-मात्र है । जिसकी स्थिति ही सिद्ध नहीं उसमें जीवन 
की स्वीकृति कुछ अर्थं नहीं रखती । 
यद्यपि जीवन की मांग प्राणीमात्र में स्वाभाविक है, परन्तु 
जिसमें जीवन की मांग है, क्या वह स्वयं जीवन नहीं है ? यदि 
वह स्वयं जीवन है तो मांग कंसी, और मांग हैं तो जीवन कंसा ? 
क्योंकि बिना अभाव की अनुभूति के मांग की उत्पत्ति ही नहीं 
हो सकती और जिसमें मांग की उत्पत्ति होगी, उसका अस्तित्व 
मांग की उत्पत्ति से पूर्वं भी होना चाहिए। यदि अस्तित्व है तो 
फिर जीवन की लालसा केसी ? यह नियम है कि लालसा तथा 
जिज्ञासा उसी की हो सकती है जिसका नित्य, स्वतंत्र, स्वतः 
सिद्ध अस्तित्व है । किसी भी उत्पत्ति-विनाश-युकत वस्तु का 
नित्य, स्वतंत्र, स्वतः-सिद्ध अस्तित्व नहीं हो सकता । अतः वस्तुओं 
के आश्रय से जीवन की उपलब्धि सम्भव नहीं है, अथवा यों कहो 
कि वस्तुओं में जीवन-बुद्धि स्वीकार करना प्रमाद के अतिरिक्त 
और कुछ नहीं है। इस दृष्टि से वास्तविक जीवन वस्तुओं से 
अतीत होना चाहिए । वस्तुओं के स्वरूप का यथार्थे ज्ञान ही 
वस्तुओं से असंगता प्रदान करने में समर्थ है । 
इन्द्रियों के ज्ञान से वस्तुओं में सत्यता तथा सुन्दरता 
भासती है, परन्तु फिर भी कोई वस्तु अथने को अपने आप प्रका- 
शित नहीं करती । इतना ही नहीं, बेचारी इन्द्रियां भी अपने को 
अपने आप प्रकाशित नहीं करतीं । इस दृष्टि से इन्द्रियों की गणना 

भी वस्तुओं ही में आती है । यद्यपि प्रत्येक इन्द्रिय जिस वस्तु 
को विषय. करती है उस वस्तु की अपेक्षा उसमें कुछ विलक्षणता 
है, परन्तु पर-प्रकाश्य होने के कारण इन्द्रियों का भी स्वतन्त्र 
अस्तित्व सिद्ध नहीं हो सकता । जिसका स्वतन्त्र अस्तित्व सिद्ध 
नहीं हो सकता, उसमें कितनी ही विलक्षणता क्यों न हो, वह 
वस्तु ही है । प्रत्येक इन्द्रिय अपने विषय की अपेक्षा सूक्ष्म तथा 
विभु भले ही हो, परन्तु जिस ज्ञान से इन्द्रियों का ज्ञान होता है, 
उसकी अपेक्षा तो इन्द्रियां स्थूल तथा सीमित ही है (इन्द्रियों का 
ज्ञान जिससे होता है उसे बुद्धि का ज्ञान कहते हैं) । जिस ज्ञान 
से प्राणी इन्द्रियों को विषय करता है, उस ज्ञान से प्रत्येक वस्तु 
वैसी नहीं मालुम होती जेसी इन्द्रियों के ज्ञान से प्रतीत होती है। 
यद्यपि वस्तु वही है जिसे इन्द्रियों ने विषय किया, परन्तु ज्ञान में 
भेद होने के कारण वस्तु के सम्बन्ध में निर्णय वह नहीं रहा जो 
इन्द्रियों का था । इन्द्रियों ने जिसे सत्य और सुन्दर बताया था, 
उसी को उस ज्ञान ने, जिसने इन्द्रियों को विषय किया, अनित्य 
तथा असुन्दर बताया । एक ही वस्तु के सम्बन्ध में विपरीत निर्णय 
होने के कारण व्यक्ति में वास्तविकता जानने की जिज्ञासा स्वत: 
होती है । इन्द्रियों के ज्ञान के प्रभाव ने व्यक्ति में कामनाओं को 
जन्म दिया और उस ज्ञान ने जिज्ञासा को जागृत किया, जिससे 
कि इन्द्रियों को जाना था । दोनों प्रकार के ज्ञान का प्रभाव 
किसी एक पर ही है, और उसी में कामना तथा जिज्ञासा निवास 
करती है । 

कामना-पूति का प्रलोभन जिज्ञासा को शिथिल बनाता है 
और जिज्ञासा की जागृति कामनाओं का नाश करती है । जो | 
व्यक्ति अपने को कामनायुक्त मानता था वही अपने को जिज्ञासु 
मानता है। जिस ज्ञान से वस्तुएं सत्य और सुन्दर मालूम होती 

थीं वह ज्ञान उस ज्ञान को अपेक्षा अल्प है जिससे वस्तुए अनित्य 
तथा असुन्दर मालूम होती हैं । एक काल में किसी भी व्यक्ति पर 
एक प्रकार के ज्ञान का ही प्रभाव रहता है । इर्द्रियों के ज्ञान का 
प्रभाव मिटते ही राग वैराग्य में और भोग योग में बदल जाता 
है, जिसके बदलते ही कामनाए' मिट जाती हैं और जिज्ञासा की 
पूति हो जाती है; अथवा यों कहो कि कामनाओं का नाश इन्द्रियों 
को विषयों से विमुख कर देता है । विषयों से विमुख होते ही 
इन्द्रियों का ज्ञान उस ज्ञान में विलीन हो जाता है, जिसने इन्द्रियों 
को विषय किया था । 
विषयों की विमुखता में वस्तुओं की महत्ता कुछ नहीं रहता, 
जिसके न रहने पर वस्तुओं से अतीत के जीवन में प्रवेश हो 
जाता है । उस जीवन में पराधीनता नहीं है, और दीनता तथा 
अभिमान नहीं है । जहाँ दीनता और अभिमान नहीं है, वहाँ 
विषमता भी नहीं है । जहाँ विषमता नहीं रहती, वहाँ प्रसन्नता 
स्वतः उदित होती है । जहाँ प्रसन्नता रहती है वहाँ खिन्नता 
निवास नहीं करती और जहाँ खिन्नता निवास नहीं करती वहाँ 
काम की उत्पत्ति ही नहीं होती । काम का अभाव होते ही भेद 
या भिन्नता स्वत: मिट जाती, जिसके मिटते ही निस्सन्देहंता, 
निर्भयता, चिन्तनमयता आदि जीवन में स्वतः प्राप्त होती हैं । उसी 
जीवन की मांग वस्तुओं में आबद्ध प्राणी को रहती है। वस्तुओं 
की दासता ने ही प्राणी को उस जीवन से विमुख किया है । उस 
जीवन की विमुखता से जीवन की माँग उत्पन्न हुई है जिसकी 
'पूत्ति अनिवार्य है पर कब ? जब वस्तुओं से अपने को असंग 
कर लिया जाय । वस्तुओं से असंग होने के लिए इन्द्रियों के ज्ञान 
का प्रभाव मिटाना होगा । इन्द्रियों के ज्ञान का प्रभाव मिटते ही 
चित्त शुद्ध हो जाता है, जिसके होते ही साधक वास्तविक जीवन 

का अधिकारी हो जाता है । 

इन्द्रियों के ज्ञान का प्रभाव जिसज्ञान से मिटता है वह 
ज्ञान भी अल्प है, क्योंकि राग को वेराग्य में और भोग को योग 
में परिवर्तित कर देने के बाद वह ज्ञान अपने को अपने आप 
प्रकाशित नहीं करता । जो पर-प्रकाश्य है वह नित्य नहीं हो 
सकता । निस्सन्देहता नित्य-ज्ञान में ही निहित हैं | यद्यपि नित्य 
ज्ञान का किसी भी काल में अभाव नहीं है, परन्तु अल्प ज्ञान को 
ही ज्ञान मान लेने पर मित्य-ज्ञान से भिन्नता भासने लगती है । 
यह नियम है कि वस्तुओं के परिवर्तन का ज्ञान जब वस्तुओं को 
सत्यता के ज्ञान का अपहरण कर लेता है तब साधक की नित्य- 
ज्ञान से अभिन्नता स्वत: हो जाती है। चित्तशुद्धि के लिए वस्तुओं 
के परिवतंन तथा अदशंन के ज्ञान का अभाव अनिवार्य है । 


वस्तुओं की सत्यता तथो सुन्दरता के ज्ञान का प्रभाव और 
वस्तुओं के परिवतेन तथा अदर्शन के ज्ञान का प्रभाव जिस पर 
होता है, उसी में जीवन तथा रस की मांग है, क्योंकि वही 
खिन्नता तथा मृत्यु से भयभीत है । खिन्नता और मृत्यू का भय 
जीवन तथा रस को आवश्यकता जागृत करता है, परन्तु कब ? 
जब खिन्नता तथा मृत्यु के भय से साधक अधीर न हो जाय, 
अपितु उस भय का नाश करने के लिए उत्कण्ठा एवं उत्साह्‌- 
पूर्वक साधन में तत्पर बना रहे। 

भय का अन्त वर्तमान की वस्तु है । उसके लिए भविष्य की 
आशा करना, अथवा उससे निराश होना साधक का प्रमाद है 
और इस प्रमाद से ही चित्त अशुद्ध हो गया है । यद्यपि भय को 
अनुभूति निर्भयता की लालसा जागृत करने में समर्थ है, परन्तु 
भय की अनुभूति-भय से ही अधीर हो जाने पर प्राणी जड़ता में 
आबद्ध हो जाता है, जिससे जिज्ञासा में शिथिलता आ जाती है, 

जिसके आते ही 'वस्तु ही जीवन है' और “जीवन ही वस्तु है' 
ऐसा मान बेठता है । इस मान्यता ने ही भय का अन्त नहीं होने 
दिया । साधक के जीवन में इस मान्यता का कोई स्थान ही 
नहीं है । 
वस्तु में अहम्‌-बुद्धि स्वीकार करने पर ही वस्तु का महत्त्व 
बढ़ता है और वस्तुओं की कामना उत्पन्न होती है, क्योंकि वस्तु 
से अतीत होने पर किसी भी वस्तु की कामना उत्पन्न नहीं 
होती | वस्तु में अहम्‌-बुद्धि जिस देव ने स्वीकार की है, उसका 
स्वतन्त्र अस्तित्व आज तक किसी को नहीं मिला, पर वस्तु में से 
यदि अहेम्‌-बुद्धि का त्याग कर दिया जाय तो बड़ी सुगमता- 
पूर्वक वस्तुओं की कामना मिट जाती है, जिसके मिटते ही 
जिज्ञासा की पूर्ति अर्थात्‌ निस्सन्देहता और प्रेम का उदय स्वतः 
हो जाता है । निस्सन्देहता तथा प्रेम की प्राप्ति में कितना रस 
है, कैसा दिव्य-जीवन है, इसका वर्णन सम्भव नहीं है, क्योंकि 
वर्णन करने के साधन सीमित है, अनित्य हैं और वह जीवत 
अगाध है, अनन्त है । 
वस्तु में अहम्‌-बुद्धि जिसने स्वीकार को यदि उसे वस्तु 
कहें तो यह भी यथार्थ नहीं, क्योंकि वस्तु पर-प्रकाश्य है और 
परःप्रकाइय में क्रिसी को स्वीकार अस्वीकार करने की स्वाधी- 
नता सम्भव नहीं, और यदि उसे अवस्तु कहें तो अवस्तु को वस्तु 
की अपेक्षा नहीं, और न अवस्तु-वस्तु का सम्बन्ध ही सम्भव है । 
इस दृष्टि से वस्तु में अहम्‌-बुद्धि जिसने स्वीकार की है वह वस्तु- 
अवस्तु से विलक्षण है,और उसका स्वतन्त्र अस्तित्व ही नहीं है, 
क्योंकि वस्तु में अहम्‌-बुद्धि का अन्त होने से केबल नित्य,चिन्मय 
जीवन का बोध सिद्ध होता है। उसमें किसी प्रकार की परिच्छि- 
न्ता का भास नहीं होता; अर्थात्‌ वस्तुओं से जो अतीत है, वह 

अनन्त, नित्य-चिन्मय है। वह अपने को और अपने से भिन्न को 
प्रकाशित करता है । इतना ही नहीं, समस्त वस्तुएँ उसके किसी 
एक अंषमात्र में भासित होती हैं । अतः जो वस्तुओं से परे है, 
वह स्वयं वस्तुओं में अहम्‌-बद्धि स्वीकार नहीं कर सकता । 
जिसने वस्तु में अहम्‌-बुद्धि स्वीकार को है, उसके सम्बन्ध में 
केवल यही कह सकते हैं कि वह वस्तु-अवस्तु से विलक्षण है, 
बिना किसी आश्रय के उसका भास नहीं होता और आश्रय का 
त्याग करते ही वह अवस्तु में विलीन हो जाता है, अथवा यों 
कहो कि उसका योग तथा प्रेम हो जाता है । इसके अतिरिक्त 
उसके सम्बन्ध में युक्ति,युक्त कथन कुछ नहीं बनता । मान्यता 
की हृष्टि से उसे चाहे कुछ मान लिया जाय। यह मानना भी 
उसका ही एक रूपान्तर होगा; अर्थात्‌ वस्तु में अहम्‌-बुद्धि जसे 
मान ली गई और जिससे अनेक कामनाएं उत्पन्न हो गई वेसे ही 
उस विलक्षण देव का कोई भी नाम भले ही रख लिया जाय, 
वह मान्यता ही होगी, और कुछ नहीं । उसी इन्द्रियों के ज्ञान 
के प्रभाव के आधार पर कामना उत्पन्न होती है, और जिस 
ज्ञान से इन्द्रियों का ज्ञान अल्प-ज्ञान अर्थात्‌ अधुरा ज्ञान सिद्ध 
होता है, उस ज्ञान के प्रभाव से उसी में जिज्ञासा जागृत होती 
हे। वही अपने को कभी भोगी ओर कभी जिज्ञासु नाम से 
सम्बोधित करता है। भोग-वासनाओं से भिन्न भोगी के अस्तित्व 
को किसी ने देखा नहीं, ओर जिज्ञासा से भिन्न जिज्ञासु को 
किसी ने जाना नहीं । वासना ओर जिज्ञासा के समूह में ही 
समस्त समस्याएं उत्पन्न होती हैं। जब जिज्ञासा वासनाओं को 
खा लेती है,तब सभी समस्याएं स्वतः हल हो जाती हैं। जिज्ञासा 
और वासना का ृन्द्वात्मक स्वरूप ही वह देव है जिसने वस्तुओं 
में अहम्‌-बुद्धि स्वीकार की है। वासनाओं की निवृत्ति और 

जिज्ञासा की पूर्ति के बाद उस इन्द्वात्मक स्वरूप का कोई स्वतत्र 
अस्तित्व नहीं रहता । निस्सन्देहता, योग और प्रेम से भिन्न 
की चर्चा करना किसी मान्यता कोही जन्म देना है। योग 
सामथ्यं और शान्ति का प्रतीक है, निस्सन्देहता जीवन तथा 
नित्य ज्ञान का प्रतीक है, और प्रेम नित-नव रस का प्रतीक है । 
ये तीनों किसी एक में ही निहित हैं। जिसकी कोई भी परि- 
भाषा नही की जा सकती, अपितु अनेक परिभाषाएंँ जिसमें सिद्ध 
होती हों, और फिर भी जो सभी परिभाषाओं से विलक्षण हो, 
उस अनन्त की महिमा ही योग, ज्ञान तथा प्रेम है । चित्त शुद्ध 
जाने पर यह रहस्य स्वयं खुल जाता है और वस्तु में अहम्‌-बुद्ध 
का अत्यन्त अभाव होने पर चित्त शुद्ध हो जाता है। चित्तशुद्धि 
में ही व्यक्ति का पुरुषार्थ है, जो अपने में से वस्तु-भाव का त्याग 
और वस्तु में से अहम्‌-भाव का त्याग करने पर स्वतः हो जाता 
है और फिर ज्ञान और जीवन में भेद नहीं रहता । अतः इस 
भेद का अन्त करने के लिए चित्त की शुद्धि ही परम पुरुषार्थ है। 
२४-५-५६ 

व्यक्तित्व के मोह का अन्त 


[ब्यक्ति अपने व्यक्तित्व के मोह में आवद्ध होकर चित्त को अशुद्ध 
कर लेता है । 

व्यक्ति में व्यक्तित्व क्या है, इसको भली मांत्ति जान लेने पर 
व्यक्तित्व नहीं रहता । अपने में अपनी जैसी कोई वस्तु है नहीं, फिर भी 
अहमु और मम भासित होता है जिससे हन्द्रात्मक स्थिति पोषित होती है। 

मिले हुए की ममता व्यक्तित्व के मोह को उत्पन्न करती है और 
उसका त्याग मोह का अन्त करने में समर्थं है । मोह का अन्त होते ही 
चित्त शुद्ध हो जाता है ।] 
सेरे निज स्वरूप परमप्रिय 


व्यक्ति अपने व्यक्तित्व के मोह में आबद्ध होकर चित्त को 
अशुद्ध कर लेता है, जिसके होते ही एक विचित्र इन्द्ात्मक स्थिति 
उत्पन्न हो जाती है, जो उसे किसी भी दशा में स्थिर नहीं रहने 
देती और न सभी अवस्थाओं से सम्बन्ध-विच्छेद करने देती है, 
अथवा यों कहो कि हवन्द्वात्मक स्थिति से जिस अहम्‌-भाव की 
उत्पत्ति होती है, उस-अहम्‌-भाव में इतना मोह हो जाता है कि 
व्यक्ति को उसका विनाश सहन नहीं होता; उसको सुरक्षित रखने 
के लिए बह कभी तो अपने को सुखी और कभी दुःखी; कभी 


CC-0. In Public Domain. Chhatrasal Singh Collection 


Digtized by Muthulakshmi Research Academy 


१७६ चित्तशुद्धि 


समर्थ और कभी असमर्थ, कभी जानकार और कभी अनजान 
मानता रहता है। पर सर्वांग में न अपने को सुखी ही मानता है 
और न दुःखी, सामर्थ्यवान्‌ और न असमर्थ, न जानकार और 
न अजान । इतना ही नहीं, न जानने की वेदना से भी अपने को 
बचाता है । किसी न किसी अंश में यह मान लेता है कि 
जानता तो हूँ, मुझ में ज्ञान है, पर उस ज्ञान का आदर कितना 
है, इस पर ध्यान ही नहीं देता | उसका परिणाम यह होता है 
कि वह मान लेता है कि मैं जानता नहीं, अर्थात्‌ न तो साधक न 
जानने की वेदना को ही तीव्र होने देता है और न जितना 
जानता है उसका आदर ही करता है । उससे उसकी वस्तुस्थिति 
` द्ृन्द्वात्मक बनी रहती है। उस द्वन्द्वात्मक स्थिति का अंत चित्त 
शुद्ध होने पर ही हो सकता है। 

चित्त की शुद्धि के लिए साधक को सरलतापूर्वंक अपनी 
वस्तुस्थिति अपने सामने स्पष्ट रखनी चाहिए । अपने से अपनी 
दशा को छिपाना नहीं चाहिये । वस्तुस्थिति का वास्तविक परि- 
चय होते ही या तो व्याकुलता की अग्नि प्रज्ज्वलित होगी अथवा 
आनन्द को गंगा लह्राएगी । व्याकुलता की अग्नि में समस्त 
अशुद्धि भस्मीभ्‌त हो सकती है ओर आनन्द की गंगा में भी 
समस्त विकार गल जाते हैं। इन दोनों में से किसी भी एक से 
चित्त शुद्ध हो सकता है। यद्यपि व्याकुलता में आनन्द और 
आनन्द में व्याकुलता -ओत-प्रोत है, परन्तु एक काल में एक ही 
की प्रधानता प्रतीत होती है ।. जिस प्रकार काष्ठ में अग्नि और 
अग्नि में काष्ठ स्थित है उसी प्रकार आनन्द में व्याकुलता और 
व्याकुलता में आनन्द है । अग्नि कै रहते हुए भी काष्ठ में शीतलता 
और काष्ठ के रहते हुंये अग्नि में दाहकता विद्यमान है । उसी 
भांति आनन्द में व्याकुलता और व्याकुलता में आनन्द है । 

इसी आनन्द तथा व्याकुलता का सीमित एवं स्थूल रूप 
सुख-दुःख, सामर्थ्य-असामर्थ्यं और जानना-न जानना है । व्यक्ति 
में व्यक्तित्व क्या है, इसको भली-भांति जान लेने पर व्यक्तित्व 
नहीं रहता, क्योंकि अपने में अपनापन स्वीकार करना.वास्त- 
विकता से अपरित्रित होता है । यदि अपने में अपनेपन को खोज 
की जाय तो अपनापन नहीं मिलेगा, कारण कि अपने में अपनी 
जैसी कोई वस्तु है नहीं; फिर भी अहम्‌ और मम भासित होता 
है, जिससे द्वन्द्वात्मक स्थिति पोषित होती है । इस दृष्टि से खोज 
के अभाव में ही साधक वास्तविकता से विमुख हो जाता है। 
सुख, सामर्थ्यं और जानने में पारस्परिक एकता है और दु:ख, 
असमर्थता एवं न जानने में पारस्परिक एकता है । इस हृष्टि से 
जानना और न जानना कहो, अथवा सामर्थ्यं और असमर्थता 
कहो, अथवा सुख और दुःख कहो, यही इन्द्र है । इनमें से किसी 
एक इन्द्र के मिट जाने पर सभी इन्द्र मिट जाते हैं । साधक को 
अपनी-अपनी रुचि के अनुसार चाहे सुख-दु:ख के इन्द्र का, अथवा 
जानने-न जानने के इन्द्र का, अथवा सामर्थ्य असमर्थता के इन्दर 
का अन्त कर डालना चाहिए । 

सुख में दुःख का दशन करते ही दुःख मिट जाता है। 
दुःख के मिटते ही आनन्द की गंगा लहराने लगती है । सामर्थ्यं 
में असमर्थता का दर्शन करते ही निर्भरता आती है, जिसके आते 
ही असमर्थता मिट जाती है । जानने में न जानने का दर्शन 


करते ही जिज्ञासा जागृत होती है, जो न जानने का अन्त कर : 


निस्सन्देहता प्रदान करती है । निस्सन्देहता, सामर्थ्यं और 
आनन्द में द्वन्द्व नहीं है, अपितु इन्द्रातीत वास्तविक जीवन है! 

ब सुख से दुःख का दर्शन करने का उपाय यह है कि साधक 

`को सुख के आदि और अन्त को जानना चाहिए । ऐसा कोई 

सुख है नहीं जिसके आदि और अन्त में दुःख न हो-। आदि और 
अन्त के दु:ख को ही मध्य के सुख में देखना चाहिए । सुख में 
दुःख का दर्शन करते ही सुख की आसक्ति मिट जायगी, जिसके 
मिटते ही कामनाओं का अन्त हो जावेगा । कामना-रहित होते 
ही निस्सन्देहता, सामर्थ्यं और आनन्द से अभिन्नता हो जायगी । 
जानने के अभाव में जिज्ञासा जाएत नहीं होती, प्रत्युत कुछ न 
कुछ जानने में ही जिज्ञासा जागृत होती है। जब साधक अधुरी 
जानकारी में सन्देह अर्थात्‌ न जानना देखने लगता है तब 
जिज्ञासा जागृत होती है, जो कामनाओं को खाकर निस्सन्देहता 
से अन्न हो जाती है । इस हृष्टि से जानने-न जानने का इन्द्र 
मिटने पर भी वास्तविकता से अभिन्नता हो जाती है। सामर्थ्य 
के अभाव में असमर्थता को प्रतीति नहीं होती, अपितु सीमित 
सामर्थ्यं में ही असमर्थता का दर्शन होता है । अतः सामर्थ्यं में 
असमथता का दशन करते ही अभिमान गल जाता है, जिसके 
लगते ही सर्वसमर्थ की निर्भयता आ जाती है जो अनन्त से 
अभिन्न कर देती है । 

समस्त दोषों का मूल एकमात्र अपनी वस्तुस्थिति से अपरि- 
चित रहना, अर्थात्‌ अपने से अपने को छिपाना है। अपने से अपने 
को साधक क्यों छिपाता है ?-मिथ्या अभिमानजनित सुख की 
दासता में आबद्ध होने से अपने को छिपाने का स्वभाव बन जाता 
है । उस स्वभाव में आबद्ध होकर साधक कभी तो अपने को 


"समझदार कभी बेसमझ, कभी सामर्थ्यवान कभी असमर्थ, कभी 


सुखी और कभी दुःखी मानने लगता है, पर किसी भी मान्यता पर 
हढ़ नहीं रहता । उसका परिणाम यह होता है कि जो कर सकता है 
वह भी नहीं करता और जो जानता है वह भी नहीं मानता । जो 
कर सकता है उसके न करने से करने का राग निवृत्त नहीं होता। 

करने का राग निवृत्त हुए बिना नतौ करने से छुटकारा ही 
मिलता है और न साधक अपने आप को समपित ही कर पाता 
है । इस कारण कमी पुरुषार्थी होने की सोचता है और कभी 
अपने को असमर्थ मानकर सवं समर्थं के शरणागत होने में 
विश्वास करता है। प्राकृतिक नियम के अनुसार अपनी असमर्थता 
का परिचय ही सवंसमर्थ की निर्भरता में हेतु है और सामथ्यं 
की अनुभूति में ही पुरुषार्थ की प्रेरणा निहित है, क्योंकि प्राप्त 
सामर्थ्यं के सदुपयोग का ही नाम पुरुषार्थ है । 


यद्यपि पुरुषार्थं और शरणागति का परिणाम एक है, परन्तु 
वह्‌ रहस्य तभी खुलता है जब साधक एकनिष्ठ हो जाय, या तो 
प्राप्त सामर्थ्यं के अनुरूप पुरुषार्थी हो जाय अथवा अपनी अममर्थता 
से परिचित होकर सर्व समर्थ के प्रति समपित हो जाय | समपंण 
और पुरुषार्थे में विरोध नहीं है । पुरुषार्थ से साधक सीमित बल 
का सदुपयोग कर उसके अभिमान से रहित हो जाता है, जिसके 
होते ही शरणागति स्वतः आ जाती है और शरणागत का अनन्त 
बल से सम्बन्ध हो जाता है, जिससे आवश्यक पुरुषार्थ स्वतः 
होने लगता है । जब तक दीनता और अभिमान का अभाव नहीं 
हो जाता, जब तक पुरुषार्थं अथवा शरणागति किसी न किसी 
की आवश्यकता बनी ही रहती है । पुरुषार्थं से शरणागतिं और 
शरणागति से पुरुषार्थं स्वतः होने लगता है | अन्तर केवल इतना 
है कि शरणागत के पुरुषार्थं में कतृं त्व का अभिमान नहीं रहता 
और पुरुषार्थी की शरणागति में दीनता नहीं रहती, प्रत्युत 
अभिन्नता रहती है । 

निरभिमानता और अभिन्नता का स्वरूप एक है, क्योंकि 
दोनों ही में भेद का नाश हो जाता है, क्योंकि भेद की उत्पत्ति 
अभिमान तथा भिन्नता में ही निहित है। मिली हुई सीमित 

योग्यता, सामर्थ्यं तथा वस्तु को अपनी मान लेने से अभिमान 
की उत्पत्ति होती है और वस्तु, अवस्था आदि के आधार पर 
अपने अस्तित्व को स्वीकार करने से भिन्नता उत्पन्न होती है। 
अभिमान तथा भिन्नता से ही चित्त अशुद्ध होता है। अतः 
चित्तशुद्धि के लिए इन दोनों का अन्त करना अनिवार्य है। 
अभिमान का अन्त करने के लिए प्राप्त वस्तु आदि की ममता का 
त्याग करना होगा, कारण कि ऐसी कोई वस्तु है ही नहीं जिसका 
समष्टि-शक्तियों से विभाजन हो सके । फिर किसी भी वस्तु को 
अपना मानना कया ईमानदारी है ? अर्थात्‌ घोर बेईमानी है। 
बेईमानी का अन्त होते ही अभिमान स्वतः गल जाता है। हाँ, 
यह अवश्य है कि किसी भी वस्तु को अपना न मानने पर भी 
उसका सदुपयोग किया जा सकता है, जिसके करने से विद्यमान 
राग की निवृत्ति हो जाती है । जिस अनन्त से वस्तु प्राप्त हुई है, 
उसी अनन्त से उनके सदुपयोग करने की योग्यता और सामर्थ्य 
भी मिली है। इस दृष्टि से प्राप्त के सदुपयोग में कोई कठिनाई 
अर्थात्‌ असमर्थता नहीं है । बस यही पुरुषार्थ है। इस दृष्टि से 
पुरुषार्थं के दो भाग हुए--प्राप्त वस्तु आदि को अपना न मानना 
और उनका सदुपयोग करना। अपना न मानने से अभिमान गल 
जाता है,और सदुपयोग करने से विद्यमान राग निवृत्त हो जाता 
है । विद्यमान राग की निवृत्ति में ही अनुराग का उदय निहित 
और अभिमान के गलने में ही अभिन्नता स्वतः सिद्ध है। अनु- 
राग और अभिन्नता इन दोनों का स्वरूप एक है, क्योंकि अभि- 
न्ता में अनुराग निहित है और अनुराग से भिन्नता का नाश 
होता है । 


प्राप्त वस्तु आदि को अपना न मानना' यह सिद्ध करता है 
कि वे जिसको देन हैं उसका विश्वास आवश्यक है। समस्त सृष्टि 

भी एक वस्तु ही है, और कुछ नहीं । वस्तुओं को उत्पत्ति तथा 
विनाश के मूल में कोई उत्पत्ति-विनाश-रहित, अलौकिक, स्वत: 
सिद्ध तत्त्व का होना अनिवार्यं है । यद्यपि उसे इन्द्रिय,बुद्धि आदि 
के द्वारा भले ही विषय न किया हो परन्तु उसका होना स्वतः 
सिद्ध है, नहीं तो उत्पत्ति-विनाश ही सिद्ध न होगा । जिसे बुद्धि 
आदि से नहीं जानते हैं उसी पर विश्वास हो सकता है । अतः 
विकल्प-रहित विश्वास के आधार पर जब साधक अहम्‌ और 
भम को उस अनन्त के समर्पण कर देता है तब भी वही दिव्य 
जीवन प्राप्त होता है जो पुरुषार्थ-साध्य है । 

. अहम के समर्पण से भेद का नाश हो जाता है, क्योंकि 
अहमुभाव से ही भेदका भास होता है। मम के समर्पण से 
ही अनासक्ति उत्पन्न होती है। अनासक्ति अनुराग की और 
अभेदता अभिन्नता को प्रदान करने में समर्थ है। इस दृष्टि से 
ररणागत साधक भी पुरुषार्थी के समान अनुराग तथा अभिन्तता 
से सम्पन्न हो जाता है । पुरुषार्थी यदि मिले हुए का सदुपयोग 
कर सिद्धि पातां है, तो शरणागत उस दाता से नित्य सम्बन्ध 
स्वीकार कर सिद्धि पाता है । मिले हुए सामर्थ्यं के सदुपयोग से 
भी चित्त शुद्ध होता है और जिससे मिला है उससे नित्य सम्बन्ध 
स्वीकार करने से भी चित्त शुद्ध हो जाता है । 

मिले हुए की ममता व्यक्तित्व के मोह को उत्पन्न करती है 
और उसका त्याग मोह का अन्त करने में समर्थ है । व्यक्तित्व 
के मोह का अन्त होते ही इन्द्वात्मक स्थिति मिट जाती है,जिसके 
मिटने से चित्त शुद्ध हो जाता है। इस दृष्टि से चित्तशुद्धि के लिए 
यह अनिवार्यं है कि प्राप्त साम्ये का सदुपयोग किया जाय, पर 
उससे ममता न की जाय | यह नियम है कि वस्तु आदि की 
ममता गलकर स्वतः अनन्त के नित्य सम्बन्ध में विलीन हो 

जाती है, बस यही शरणागति है। प्राप्तका सदुपयोग पुरुषार्थ 
और उसकी ममता का त्याग शरणागति है। अतः पुरुषाथ तथा 
शरणागति की एकता के द्वारा बड़ी ही सुगमतापूर्वंक चित्त शुद्ध 


हो सकता है। 


२५--१--*६ 

सुख-दुःख से अतीत के जीवन की खोज 


[ इन्द्रियों के ज्ञान का प्रभाव संकल्प-पू्ति के सुख में आबद्ध करता 
है । संकल्प-अपूति के दुःख में पराधीनता की अनुभूति होती है। 


प्रत्येक परिस्थिति प्राकृतिक न्याय है, तो फिर अनुकूलता तथा 
प्रतिकूलता में भेद मानना और उनके परिणाम में एकता न स्वीकार 
करना अपनी भूल ही है। यदि साधक अनुकूलता व श्रतिकूलता का 
सदुपयोग करने का प्रयत्न करे, तो अनुकूलता की आसक्ति और प्रति- 
कूलता का भय मिट सकता है और चित्त शुद्ध हो सकता है। 


कामना-पूति और अपूति में काभनाओं को महत्व देना निरर्थक 
है । कामना-निवृत्ति में ही महत्व है | कामना-निवृत्ति का महत्व बढ़ते 
ही कामना-मूति का सुख और अपूर्ति का दुःख निर्जीव हो जाता है। 


यदि प्राणी धीरज-पू्वंक दुःख के भय से॥मयभीत न हो और सुख 
की दासता में आबद्ध न रहे, तो वह दुःख-सुख से अतीत के जीवन की 
खोज कर सकता है । दुःख का महत्व, अथवा सुख से अतीत के जीवत 
की खोज, अथवा सुख-दुःख से अतीत के जीवन पर विश्वास, चित्त को 
शुद्धि में समथ हैँ । ] 

मेरे निज स्वरूप परमप्रिय, 

दो अनुभूतियों का संघर्ष चित्त की अशुद्धि है । कारण कि 
चित्त पर इन्द्रियों के ज्ञान का प्रभाव भी अड्धित है और उसके 
विरोध में बुद्धि का ज्ञान भी है ! इन्द्रियों के ज्ञान का प्रभाव 
संकल्प-पृति के सुख में आबद्ध करता है । संकल्प-अपूर्ति का दुःख 
इन्द्रियों के ज्ञान में सन्देह उत्पन्न करता है; अथवा यों कहो कि 
पराधीनता को अनुभूति होती है । यद्यपि संकल्प-पू्ति-काल में भी 
प्राणी पराधीन ही है, परन्तु संकल्प-पू्ति के सुख की दासता के 
कारण पराधीनता में स्वाधीनता के समान सुखी होता है और यह 
मान लेता है कि मैं तो स्वाधीन हूँ, जो चाहता हूँ उसे कर डालता 
हूँ । यदि उससे यह पुछा जाय कि तुम जो कुछ करते हो उसकी 
साधन-सामग्री कया तुम्हारी अपनी ही है ? कया उस पर तुम्हारा 
स्थायी अधिकार है ? क्या उन साधनों के तुम अधीन नहीं हो ? 
यदि इसी का नाम स्वाधीनता है, तो पराधीनता क्या है? परा- 
धीनता में स्वाधीनता मान लेना पराधीनता में जीवन-बुद्धि स्वी- 
कार करना है, जो वास्तव में प्रमाद है | वस्तुओं का आश्रय घोर 
पराधीनता है, पर प्राणी वस्तुओं के अभाव में अपने को पराधीन 
मानता है । वस्तुओं का अभाव यद्यपि पराधीनता की अनुभूति 
कराने में हेतु है, परन्तु प्राणी उस अभाव को ही पराधीनता 
मानता है । यह अनुभुति का अनादर है। 

अनुक्षल वस्तुओं की प्राप्ति में सुख का भास वस्तुओं की 
दासता में आबद्ध करता है। वस्तुओं में अनुकुलता का दर्शन क्या 
वास्तविता है ? इस रहस्य को बिना ही जाने प्राणी वस्तुओं में 
अनुकुलता मानता है । जिन वस्तुओं की स्थिति ही सिद्ध नहीं 
होती उन वस्तुओं में अनुकूलता स्वीकार करना अविवेक-सिद्ध है, 
वास्तविक नहीं । अविवेक का अन्त होने पर वस्तुओं में अनुक्कलता 

का दर्शेन नहीं होता और फिर दो अनुभूतियों का इन्द्र स्वतः मिट 
जाता है । प्राकृतिक नियम के अनुसार प्रतिकूलता में भी अनु- 
कुलता है ओर अनुद्कूलता में भी प्रतिकूलता है । इस दृष्टि से अनु- 
कूलता और प्रतिकूलता दोनों ही का यदि सदुपयोग किया जाय 
तो परिणाम एक ही हो सकता है। प्राणी अनुकूलता और प्रति- 
कुलता के परिणाम पर विचार नहीं करता, इस कारण उसे 
दोनों से विरोध अथवा संघर्ष प्रतीत होता है। ऐसी कोई अनु- 
कुलता है ही नहीं, जिसने प्रतिकुलता को जन्म न दिया हो और 
न ऐसी कोई प्रतिकूलता ही है जिसमें प्राणी का हित न हो। 

प्रत्येक परिस्थिति प्राक्रतिक न्याय है । प्राकृतिक न्याय में 
किसी के अहित की भावना नहीं है और न किसी से राग तथा 
द्वेष है। इस दृष्टि से प्राकृतिक न्याय के प्रति श्रद्धा रखना अनि- 
वार्य है । तो फिर अनुकूलता तथा प्रतिकुलता में भेद मानना और 
उनके परिणाम में एकता न स्वीकार करना अपनी ही भूल हो 
सकती है, और कुछ नहीं अनुकूलता स्वभाव से प्रिय है और 
प्रतिकुलता स्वभाव से ही अप्रिय है, परन्तु फिर भी अनुकूलता 
चली जाती है और प्रतिकृलता आ जाती है जो अपने आप 
आती है उसको हटाने का प्रयास, और जो अपने आप जाती है 
उसको बनाये रखने की आशा, क्या कभी सफल हो सकती है ? 
कदापि नहीं । 

अनुकूलता में प्रियता क्यों भासती है, और प्रतिक्कूलता में 
भय क्यों प्रतीत होता हैं कामनाओं की उत्पत्ति से जो क्षोभ 
होता है, उस क्षोभ की क्षणिक निवृत्ति के लिए अनुकुलता में 
प्रियता भासती है। यद्यपि कामना-पूर्ति के पश्चात्‌ पुनः कामनाओं 
की उत्पत्ति होती है; इतना ही नहीं,कामना-पूर्ति में जितना सुख 
भासता है उससे कहीं अधिक उसके परिणाम में दुःख अपने आप 

आता है, परन्तु प्राणी असावधानी के कारण सुख के आदि और 
अंत के दुःख पर दृष्टि न रखकर क्षणिक सुख पर ही दृष्टि रखता 
है । इस सुख-लोलुपता के कारण ही अनुकूलता में प्रियता भासती 
है । प्राकृतिक नियम के अनुसार प्राणी जब कामना-पू्ति के सुख 
को कामना-तिवृत्ति का साधन नहीं मानता, अपितु कामना-पूति 
को ही जीवन मानता है, तब उस सुख की दासता से मुक्त करने 
के लिए प्रतिकूलता आती है। इस दृष्टि से प्रतिकुलता में प्राणी का 
विकास निहित है, क्योंकि अनुकूलता के सदुपयोग से जब प्राणी 
अपना हित नहीं करता,तब प्रतिकूलता के द्वारा प्राकृतिक विधान 
' उस हित की ओर अग्रसर करता है। परन्तु अनुङ्लता की 
आसक्ति प्रतिकुलता में भय उत्पन्न करती है । अनुकूलता और 
'प्रतिकुलता तो प्राकृतिक है, परन्तु अनुकुलता की आसक्ति और 
प्रतिकूलता का भय चित्त की अशुद्धि है। यदि साधक अनुकुलता 
तथा प्रतिकूलता का सदूपयोग करने का प्रयास करे, तो बड़ी ही 
सुंगमतापूर्वेक अनुकूलता की आसक्ति और प्रतिकूलता का भय 
मिट सकता है, जिसके मिटते ही दो अनुभुतियों का दन्द स्वतः 
मिट जाता है और चित्त शुद्ध हो जाता है। 


इर्द्रिय-ज्ञान के आधार पर वस्तुएँ सुखद प्रतीत होती हैं; यह 
भी एक अनुभूति है और बुद्धि के ज्ञान से प्रत्येक वस्तु में सतत 
परिवर्तन एवं अदशेन प्रतीत होता है, यह भी एक अनुभूति है । 
इन दोनों अनुभूतियों में परस्पर विरोध प्रतीत होता है, जिसके 
कारण प्राणी के जीवन में एक विचित्र संघर्ष उत्पन्न होजाता है । 
बुद्धि के ज्ञान का आदर सहज भाव से ही नहीं पाता और इंद्रियों 
के ज्ञान का प्रभाव चित्त पर अंकित रहता है । ऐसी स्थिति में 
कामना-पूर्ति का प्रलोभन और कामना-निदृत्ति की लालसा दोनों 
ही में परस्पर संघर्ष होने लगता है । सभी कामनाएँ किसी की 

पूरी नहीं होती, और कोई भी कामना पूरी न हो, यह बात भी 
नहीं है; अर्थात्‌ कुछ कामनाएँ अवश्य पुरी हो जाती हैं। जो 
कामनाएं पूरी हो ही नहीं सकतीं, उनको जमा रखना कुछ अर्थे 
नहीं रखता और जो कामनाएंँ स्वतः पूरी हो जाती है, उनको 
रखना भी कुछ अर्थ नहीं रखता । अतः कामना-अपूति और पूर्ति 
में कामनाओं को महत्त्व देना निरर्थक है । जिन्हें पूरा होना है वे 
हो ही जायंगी और जिन्हें पूरा नहीं होना है वे हो ही नहीं 
सकतीं । ऐसी दशा में कामना-निबृत्ति में ही महत्व प्रतीत होता 
है । कामना-पू्ति भी कामना-निवृत्ति का ही साधन है और 
कामना-अपूर्ति में भी कामना-निवृत्ति को ही प्रधानता देनी 
चाहिये । कामना-निवृत्ति का महत्त्व बढ़ते ही कामना-पूति का 
सुख और अपू्ति का दुःख निर्जीव हो जाता है, जिसके होते ही 
इन्द्रियों के ज्ञान का प्रभाव मिट जाता है, और बुद्धि के ज्ञान का 
आदर होने लगता है जो चित्त को शुद्धि में हेतु है। 
कामना-पूर्ति काः प्रलोभन कभी-कभी इतना बढ़ जाता है कि 
प्राणी न होने वाली बातों को सोचने लगता है, अर्थात्‌ इच्छा- 
पूर्ति के चिन्तन में बेंध जाता है। उसका परिणाम यह होता है 
कि जो इच्छाएं पूरी हो ही नहीं सकतीं उनका तो चिन्तन करता 
रहता है, और जो इच्छाएँ पूरी होती हैं उसमें जीवन-बुद्धि स्वी- 
कार कर लेता है। इतना ही नहीं, जीवनी-शक्ति समाप्त हो 
जाती है, और इच्छाओं का समूह ज्यों का त्यों सुरक्षित रहता है। 
उस समय प्राणी की बड़ी ही दीन-हीन दशा हो जाती है । वह 
वस्तुओं के वियोग की वेदना में फंस जाता है और जो नहीं चाहता 
है वही दृश्य उसके सामने आता है; अथवा यों कहो कि बेचारा 
प्राणी मिथ्याचारी हो जाता है। वह अनेक प्रकार के भय तथा 
अभावों को अनुभव कर व्यथित होता रहता है.। यद्यपि इच्छाओं 

की उत्पत्ति से पूर्वं भी जीवन है और उसमें किसी प्रकार का 
अभाव नहीं है, परन्तु उस जीवन की ओर प्राणी ध्यान नहीं देता; 
प्राकृतिक विधान का विरोध कर भयंकर संघर्ष में आबद्ध हो 
जाता है । इच्छा-पू्ति-अपृति परिस्थिति है, जीवन नहीं । उसके 
सदुपयोग में प्राणी का हित है। उसको जीवन मान लेने से तो 
चित्त अशुद्ध ही होता है, जो अवनति का मूल है । 

परिस्थिति के सदुपयोग से साधक परिस्थितियों से अतीत 
के जीवन में प्रवेश कर सकता है, उस जीवन में किसी प्रकार की 
विषमता, अभाव, भय या जड़ता नहीं है। उस जीवन की प्राप्ति 
प्रत्येक परिस्थिति के सदुपयोग से हो सकती है। इस दृष्टि से 
` प्रत्येक परिस्थिति साधन-मात्र है, साध्य नहीं । साधन-बुद्धि से 
प्रत्येक परिस्थिति आदरणीय है । इस दृष्टि से अनुकूलता और 
प्रतिकुलता दोनों ही समान हैं। जिस प्रकार यात्री दाएँ-बाएँ 
दोनों ही पैरों से चलकर अपने गन्तब्य स्थल पर पहुँचता है, 
उसी प्रकार साधक अनुकल तथा प्रतिकूल दोनों ही परिस्थितियों 
के सदुपयोग से अपने अभीष्ट लक्ष्य तक पहुँचता है । 

प्राकृतिक नियम के अनुसार भोग-सामग्री निरन्तर मिट 
रही है, और भोगने की शक्ति का भी ह्वास हो रहा है, परन्तु 
भोग की रुचि का नाश नहीं हुआ, ऐसी वस्तुस्थिति में प्राणी को 
बड़ी ही उलझन होती है। यदि भोग की रुचि का भी नाश हो 
जाता तो भोग से अतीत जो जीवन है उसकी प्राप्ति हो जाती । 
भोग से अतीत के जीवन की तो लालसा न हो, और भोगयुक्त 
जीवन सुरक्षित न रहे, ऐसी दशा में न तो शान्ति ही मिल सकती 
है और न प्रसन्नता । समस्त इच्छाओं से मूल में यद्यपि चिर-शांति 
तथा अखण्ड प्रसन्नता पाने की लालसा बीज-रूप से विद्यमान है, 
परन्तु उस लालसा को कामना-पू्ति के सुख और कामना-अपूति 

के दुःख से प्राणी दबा देता है । सुख-दु:ख अपने आप आने-जाने- 
वाली वस्तुएं हैं, उनमें आबद्ध होना चित्त को अशुद्ध करना है । 
सुख में उदारता और दुख में त्याग अपना लेने पर सुख-दुःख का 
वन्धन स्वतः टूट जाता है और फिर साधक सुख-दुःख से अतीत 
के जीवन का अधिकारी हो जाता है । 

भोग की रुचि का नाश भोग की वास्तविकता जान लेने पर 
स्वतः हो जाता है। भोग की वास्तविकता का ज्ञान जिस ज्ञान से 
होता है, वह ज्ञान साधक में विद्यमान है और भोग की शकि भी 
उसमें अङ्कित है । जब तक साधक भोग की रुचि को महत्व देता 
है तब तक उसकी बुद्धि मत के, मन इन्द्रियों के और इन्द्रियाँ 
विषयों के अधीन रहती हैं, अर्थात्‌ वह उत्तरोत्तर चेतना से जड़ता 
की ओर गतिशील होता है। परन्तु यदि साधक विद्यमान ज्ञान 
के प्रकार में भोग की रुचि का अंत कर डाले तो बड़ी ही सुगमता- 
पूर्वक उत्तरोत्तर जड़ता से चेतना की ओर अग्रसर होता जाता 
है, अर्थात्‌ विषय इन्द्रियों में और इन्द्रियाँ मन में, मन बुद्धि में 
विलीन हो जाता है, जिसके होते ही भोग योग में बदल जाता 
है । भोग पराधीनता, जड़ता आदि में आबद्ध करता है और योग 
स्वाधीनता, सामर्थ्यं तथा चिन्मयता प्रदान करता है । इस हृष्टि 
से भोग की अपेक्षा योग बड़े ही महत्त्व की वस्तु है । योग की 
लालसा भोग की रुचि का अन्त करने में समर्थ है, परन्तु भोग 
की रुचि योग की लालसा को शिथिल भले ही बना दे, मिटा नहीं 
सकती । प्रतिकुलता जीवन में केवल योग की लालसा को प्रबल 
बनाने के लिए आती है। योग की लालसा भोग की रुचि को 
खाकर योग से अभिन्न कर देती है जिससे चित्त शुद्ध हो जाताहै। 


_ अपने-आप आए हुए दुःख का प्रभाव कितना है और सुख 
की लोलुपता कितनी है, इस पर गम्भीरता से विचार करना 

चाहिए । जो दुःख अपने आप आया है उस दुःख का भी जीवन 
में स्थान है, और जो सुख अपने आप चला जाता है, उस पर भी 
ध्यान देना है । सुख के आदि और अन्त में दुःख है। यदि उस 
दुःख का प्रभाव इतना हो जाय कि सुख की लोलुपता मिट जाय 
तो बड़ी ही सुगमतापूर्वक सुख-दुःख से अतीत के जीवन में हलि 
हो सकता है । यद्यपि उस जीवन से देश-काल क्री दूरी नहीं है, 
क्योंकि वह सुख-दुःख के समान आता-जाता नहीं है, अपितु 
सवत्र, सर्वदा ज्यों-का-त्यों है, परन्तु सुख-दुःख के आक्रमण से 
' आक्रान्त प्राणी उसे अपना नहीं पाता । यदि प्राणी घी रजपूर्वक, 
शान्त चित्त से, दुःख के भय से भयभीत न हो, और अपने आप 
जानेवाले सुख की दासता में आबद्ध न रहे, तो वह सुख-दुःख से 
अतीत के जीवन की खोज कर सकता है । सुख-दुःख से अतीत के 
जीवन की खोज दुःख के भय से और सुख की दासता से सदा के 
लिए मुक्त कर देती है । सुख की आसक्ति और दुःख के भय ने 
ही चित्त को अशुद्ध कर दिया है। | 
चित्त शुद्ध करने के लिए यह अनिवार्य है कि दुःख के 
महत्त्व को अपना लिया जाय, इससे सुख की दासता स्वतः मिट 
जायगी, जिसके मिटते ही सुख-दुःख का सदुपयोग स्वतः होने 
लगता है और फिर सुख-दुःख से अतीत के जीवन की प्राप्ति हो 
जाती है । 


दुःख का भय और सुख की दासता सुख-दुःख का सदुपयोग 
नहीं होने देते और उसके बिना सुख-दुःख से अतीत के जीवन की 
प्राप्ति नहीं हो सकती । अतः दुःख के भय तथा सुख की दासता 
का अन्त करना अनिवार्य है । सुख से अतीत के जीवन को जिज्ञासा 
भी शुख के राग को खा लेती है, और सुख-दुःख से अतीत के 
जीवन का विश्वास भी सुख-दुःख से सम्बन्ध-विच्छेद कराने में 

समर्थ है । उपयु कत तीनों बातों में से जिस साधक को जो सुगम 
हो उसे वही अपना लेना चाहिए । किसी एक के भी अपना लेने 
से सफलता हो सकती है दुःख का महत्व अथवा सुख से अतीत 
के जीवन पर विश्वास, चित्त की शुद्धि में समर्थ है। 


२६-५५६ 

श 


सन्देह की निवृत्ति तथा निल्संदेहता की प्रास्त 


[ सन्देह में निस्सन्देहता का आरोप और निस्सन्देहता में सन्देह की 
स्थापना करने से चित्त अशुद्ध हुआ है ! 

सन्देह में निस्सन्देहता के आरोप से तो विषयों की रुचि उत्पन्न हुई, 
और निस्सन्देहता में सन्देह की स्थापना से विषयों में आसक्ति हो गई । 

जाने हुए को न मानने से ही कत्तव्य में अकत्तंव्य और योग में 
भोग उत्पन्न हो गया है । अकत्तव्य के त्याग में कत्तंव्यपालन निहित है । 
कत्तँव्य-पालन योग की ओर अग्रसर करता है और अकत्तेव्य योग से 
विमुख कर भोग में आवद्ध करता है ! 

यदि सन्देह में निस्सन्देहता तथा निस्सन्देहता में सन्देह की स्थापना 
न की जाय तो बड़ी सुगमतापूर्वक अक्रत॑व्य कतंव्य में और भोग योग में 
बदल जाता है, यही चित्त शुद्धि है । ] 

मेरे निज स्वरूप परमप्रिय, 

सन्देह में निस्सन्देहता का आरोप और निस्सन्देहता में 
सन्देह की स्थापना करने से ही चित्त अशुद्ध हुआ है, कारण कि 
इन्द्रियों के अल्प ज्ञान को ज्ञान मान लेना सन्देह में निस्सन्देहता 
का आरोप है । उसका परिणाम यह होवा है कि प्राणी में विषयों 

की रुचि उत्पन्न हो जाती है जो उसे भोगी बना देती है । इन्द्रियों 
के ज्ञान से जो कुछ प्रतीत हो रहा है, इसके परिवर्तेन और 
अदर्शन का ज्ञान प्राणी को है.। इसमें किसी भी साधक को सन्देह 
नहीं है । सभी साधक अपने शरीर के परिवर्तन को और वस्तु 
एवं व्यक्ति के वियोग को भी जानते हैं । यह भी जानते हैँ कि 
जो वस्तु, अवस्था आदि पहले थी, वह अब नहीं है और जो अब 
है वह आगे न रहेगी । इस जानकारी में सन्देह नहीं है, परन्तु 
उसमें सन्देह की स्थापना करली है, अर्थात्‌ उसका प्रभाव अपने 
पर नहीं होने दिया । उसका परिणाम यह हुआ कि विषयों का 
राग निवृत्त न हो सका, जिससे चित्त अशुद्ध हो गया । सन्देह 
में निस्सन्देह के आरोप से तो विषयों की रुचि उत्पन्न हुई और 
निस्सन्देहता में सन्देह की स्थापना से विषयों में आसक्ति हो 
गई । अतः यह निविवाद सिद्ध हो जाता है कि सन्देह में 
निस्सन्देहता और निस्सन्देहता में सब्देह की स्थापना से ही चित्त 
अशुद्ध हो गया है । 

सन्देह में निस्सम्देहता का आरोप कब हुआ और क्यों 
हुआ ? कब हुआ, इसका तो पता नहीं, पर 'सन्देह में निस्सन्देहता 
का आरोप मिटाया जा सकता है। यह नियम है कि जो चीज 
मिटाई जा सकती है, उसकी उत्पत्ति स्वीकार करनी ही पड़ती 
है, क्योंकि किसी का विनाश ही उसकी उत्पत्ति क्रो सिद्ध करता 
है । अतः जो जानते हैं उसको न मानने से ही सन्देह में 
निस्सन्देहता का आरोप हुआ है । प्रत्येक संयोग के वियोग को, 
प्रत्येक वस्तु के परिवर्तन तथा अदशन को एवं विषय-प्रवृत्ति के 
दुष्परिणाम को हूम जानते हैं, पर उसे मानते नहीं, अर्थात्‌ उस 
जानकारी का प्रभाव अपने पर नहीं होने देते । उसका परिणाम 
यह होता है कि सन्देह की वेदना उदित नहीं होती, जिज्ञासा की 

जागृति नहीं होती और भोग-प्रवत्ति में ही जीवन-बुद्धि हो जाती 


है, जो चित्त को अशुद्ध कर देती है । 
जाने हुए को न मानने से ही कतंव्य में अकत्त व्य और 
योग में भोग उत्पन्न हो गया है । यद्यपि कत्त व्य और योग 
अकर्तव्य और भोग की अपेक्षा सहज और स्वाभाविक है, 
: परन्तु चित्त के अशुद्ध हो जाने से वह कठिन और अस्वाभाविक 
सा प्रतीत होता है। यह सभी जानते हैं कि निर्बल सबल से रक्षा 
की आशा रखता है, यह मांग सहज और स्वाभाविक है, इसका 
पूरा होना भी सम्भव है, क्योंकि बल से निबंल की सहायता हो 
सकती है, परन्तु अपने से निर्बल की सेवा 'करने में कठिनाई 
प्रतीत होती है । इस कठिनाई में न तो जानने का दोष है और 
न असमर्थता का, केवल जाने हुए का अनादर है, अथवा जो कर 
सकते हैं उसको न करना है.। यह अकर्त॑व्य कतव्य के प्रमाद से 
उत्पन्न हुआ है, उसका अस्तित्व वास्तविक नहीं है । जिसका 
अस्तित्व नहीं है, उसके अधीन हो जाना क्या अस्वाभाविकता 
नहीं है ? 
अपने प्रति वैर-भाव, अपना अनादर, अपनी हानि और 
अपने प्रति स्नेह का अभाव किसी प्राणी को अभीष्ट नहीं है। जो 
. अपने को अभीष्ट नहीं है, वही दूसरों के प्रति कर डालना क्या 
अकतंव्य नहीं है ? अर्थात्‌ अकर्तेव्य है । अकतंव्य में प्रवृत्ति 
असमर्थता से अथवा न जानने से नहीं होती, अपितु सामर्थ्ये के 
दुरुपयोग एवं जाने हुए को न मानने से होती है । जो असमर्थ 
और अनभिज्ञ है उसके जीवन में कतंव्य-अकंतंव्य का प्रश्‍न ही 
उत्पन्न नहीं होता । जो समर्थ और विज्ञ है, उसी के जीवन में 
कतव्य का प्रश्‍न है । कतंव्य का प्रश्‍न उतने ही अंश में है, जितने 
अंश में वह जानता है और कर सकता है, अर्थात्‌ प्राप्त सामर्थ्ये, 
योग्यता और वस्तु के अनुरूप ही कर्तव्यपालन हो सकता है । 

इस दृष्टि से कर्त्तव्य-पालन में प्राणी सवंदा स्वाधीन है । जिसके 
पालन में स्वाधीनता है, उसमें पराधीनता मान लेना असावधानी 
के अतिरिक्त कुछ नहीं है । असावधानी वर्तमान में मिटाई जा 
सकती है। इसके लिए भविष्य की आशा करना अथवा हार 
स्वीकार करना सर्वथा त्याज्य है । जिसकी प्राप्ति चर्म-सापेक्ष है, 
उसके लिए भविष्य की आशा की जा सकती है, क्योंकि उसके 
फल में कर्ता स्वाधीन नहीं है, अपितु कर्म का फल प्राकृतिक 
बिधान के अधीन है, और कर्म-सामग्री भी प्राकृतिक है, व्यक्ति- 
गत नहीं । इस हृष्टि से कत्तव््रपालन में फल की आशा नहीं 
करनी चाहिए, प्रत्युत कर्त्तव्य के लिए ही कत्तं व्यपालन अभोष्ट 
है कर्त्तव्यपालन से दूसरों के अधिकारों की रक्षा होती है और 
कर्ता में से विद्यमान राग निवृत्त होता है। यही कर्त्तव्य का 
वास्तविक फल है | यह फल प्रत्येक कर्तव्यनिष्ठ को स्वतः प्राप्त 
होता है । परन्तु जो कर्तव्यनिष्ठ कर्तव्य के बदले में विषय-भोग 
की आशा करता है वह कर्तव्य भी अकर्त्तव्य की श्रेणी में ही 
आ जाता है । अकर्त्तव्य से अपनी और दूसरों की क्षति ही होती 
है, किसी का हित नहीं होता । इसः दृष्टि से साधक के जीवन में 
अकर्त्तव्य का कोई स्थान ही नहीं है। जिसका जीवन में कोई 
स्थान ही नहीं है, उसका त्याग वर्तमान में हो सकता है। यह 
नियम है कि अकर्त्त>य के त्याग में कर्त्तव्यपालन निहित है, अथवा 
यों कहो कि अकर्त्तव्य का त्याग ही कत्तं व्यपालन की भूमि है । 

कत्त व्यपालन भोग से योग की ओर अग्रसर करता है और 
अकत्ताव्य योग से विमुख कर भोग में आवद्ध करता हैं। योग 
भोग की अपेक्षा सहज तथा स्वाभाविक है और श्रम-रहित है; 
कारण कि प्रत्येक भोग-प्रवृत्ति से पूर्व योग है और भोग-प्रवृत्ति के 
अन्त में भी योग है, अर्थात्‌ भोग के आदि और अन्त में योग है। 

परन्तु साधकं भोगासक्ति के कारण भोग-प्रवृत्ति के अन्त में भी 
भोग का ही चिन्तन करता रहता है, जिससे उसे अपने आप आने 
वाले योग में प्रीति नहीं होती, अथवा यों कहो कि श्रम-रहित 
योग में निष्ठा नहीं रहती । भोग का आरम्भकाल भले ही सुखद 
प्रतीत हो, किन्तु परिणाम में तो शक्तिहीनता, जड़ता, पराधीनता 
आदि में ही प्राणी आबद्ध हो जाता है। इतना ही नहीं, भोक्ता 
सर्वदा भोग-सामग्री के अधीन रहता है और भोग-सामग्री सदेव 
बदलती रहती है, उसमें स्थिरता नहीं हैं और भोगने की शक्ति 
का भी ह्वास होता रहता है, अथवा यों कहो कि भोगने की शक्ति 
का ह्लास और भोरय वस्तुओं का विनाश भी स्वभाविक है । इस 
स्त्राभाविकता का आदर करने पर भोग की रुचि नष्ट हो जाती 
हैं । भोग की रुचि का नाश होते ही प्रत्येक प्रवृत्ति के अन्त में 
स्वतः योग प्राप्त होता है। उस प्राप्त योग में ज्यों-ज्यों निष्ठा परि- 
'पक्व होती जाती है, त्यों-त्यों शक्तिहीनता, जड़ता, पराधीनता 
आदि सभी दोष स्वतः मिटते जाते हैं, क्योंकि योग शान्ति, 
सामर्थ्य, स्वाधीनता एवं चिन्मयता का प्रतीक है। भोग श्रम- 
साध्य और योग श्रम-रहित हैं । भोग में पराधीनता और योग में 
स्वाधीनता है, भोग चेतना से जड़ता की ओर और योग जड़ता 
से चेतना की ओर अग्रसर करता हें। भोग से प्राप्त सामर्थ्यं का 
ह्लास और योग से आवश्यक सामर्थ्यं का संचय स्वतः होता है। 
परन्तु चित्त की अशुद्धि के कारण भोग की रुचि उत्पन्न हो जाती 
है, जो साधक को योगतिष्ठ नहीं होने देती । यदि सन्देह में निस्स- 
न्देहता और निस्सन्देता में सन्देह की स्थापना न की जाय, तो बड़ी 
ही सुगततापूर्वंक अकत्तंव्य कत्तव्य में और भोग योग. में बदल 

जाता है । , 
» चित्त की अशुद्धि से ही प्राणी कत्त व्य-विज्ञान तथा योग 

विज्ञान से विमुख हुआ है और अकर्त्तव्य तथा भोग में आबद्ध 
हो गया है । अकर्त्तव्य और भोग में आबद्ध होने से प्राणी प्रमादी 
और हिंसक बन गया है। प्रमादी होने से साधक अपने को देह 
मानने लगता है, जिससे इन्द्रियजन्य स्वभाव से तद्रूपता हो 
जाती है । उसका परिणाम यह होता है कि साधक इन्द्रियों के 
अल्प तथा अधूरे ज्ञान को ही ज्ञान मान लेता है और विषय में 
आसक्त होकर सब प्रकार से दीन, हीन हो जाता है । हिसक हो 
जाने से स्वार्थ-भाव इतना बढ़ जाता है कि दूसरों की हानि में 
अपना लाभ, दूसरों के दुःख में अपना सुख, दूसरों के ह्लास में 
अपना विकास, दूसरों के विनाश में अपनी रक्षा और दूसरों के 
अहित में अपना हित मानने लगता है, जो वास्तविकता के 
सर्वथा विपरीत है । इस हृष्टि से समस्त अनर्थो का कारण एक- 
मात्र अकतंग्य तथा भोग में आबद्ध होना है । 

कतंव्य-विज्ञान प्राणी की स्वाभाविक आवशयकता है, क्योंकि 
अपने प्रति किसी को भी अकर्त्तव्य अपेक्षित नहीं है । कत्तव्य 
प्राकृतिक विधान है । विधान का अनादर अपनी भूल है। भूल 
को भूल जानकर उसका त्याग करना अनिवायं है। भूल न 
जानने में नहीं है, प्रत्युत जाने हुए को न मानने में है । जाने हुए 
को न मानना प्राकृतिक दोष नहीं है, अपितु व्यक्ति का अपना 
ही बनाया हुआ दोष है। अपने बनाये हुए दोष को मिटाने का 
दायित्व भी अपने ही पर है। इस दृष्टि से कर्ततव्य-विज्ञान को न 
अपनाना किसी और की भूल महीं है । भूल कितनी ही पुरानी 
क्यों न हो, भूल को भूल जान लेने पर वह सदा के लिए मिट 
जाती है । यह नियम है कि भूल-काल में भी वस्तुस्थिति ज्यों- 
की-त्यों रहती है, परन्तु भूल वास्तविकता का परिचय नहीं होने . 
देती । इस कारण साधक वास्तविकता को अपने जीवन से भिन्त 

मानने लगता है, पर वास्तविकता तो जीवन से अभिन्न है | 
जिससे भिन्नता नहीं है, उसकी प्राप्ति श्रम-रहित और स्वतः- 
सिद्ध है । इस दृष्टि से कर्तव्य-विज्ञान और जीवन में एकता है । 
जिस कर्तव्य-विज्ञान से अभिन्तता है,चित्त की अशुद्धि के कारण 
वह जीवन से अलग प्रतीत हो रहा है और जिस अकर्ततव्य का 
कोई अस्तित्व ही नहीं है वह जीवन से तद्रूप हो गया है। 
अकर्त्तव्य उसी की सत्ता से उस पर शासन करता है, जो उसे 
अपनाता है । कर्त्तव्य-विज्ञान का महत्त्व तथा स्वरूप स्पष्ट हो 
जाने पर अकत्त॑व्य सदा के लिए स्वतः मिट जाता है। अतः 
कर्ततव्य-विज्ञान,जो स्वाभाविक आवश्यकता है,उसे शी घ्रातिशीघ्र 
अपना लेना अतिवाये है। 

कर्तव्य को अपना लेने से विद्यमान राग की निवृत्ति होगी, 
जिसके होने से प्रत्येक प्रबृत्ति के अन्त में स्वभाव से आने बाली 
निवृत्ति में हढ़ता आएगी, जिससे जिज्ञासा सबल तथा स्थायी हो 
जायगी । जिज्ञासा की पूर्णंता कामनाओं का नाश करने में समर्थ 
है । कामनाओं का अन्त होते ही योग का उदय होगा । योग 
अनन्त की वह विभूति है जो शान्ति, सामर्थ्य, स्वाधीनता, चिन्म- 
यता, अमरत्व आदि दिव्य जीवत्त से अभिन्न कर देती है । योग 
की प्राप्ति में प्रत्येक साधक सर्वदा स्वाधीन है। कर्त्तव्यपालन यदि . 
विद्यमान राग का अन्त करने में समर्थ है तो योग नवीन राग को 
उत्पन्न नहीं होने देता विद्यमान राग निवृत हो जाय और 
नवीन राग की उत्पत्ति न न हो--यही चित्त की शुद्धि है,जो कर्तव्य 
विज्ञान तथा योग-विज्ञान को अपना लेने पर स्वतः प्राप्त होती 
है । इस दृष्टि से अकर्त्तव्य और भोग को रुचि का नाश करना 
अनिवार्य है । भोगाशक्ति से ही अकर्त्तव्य का जन्म होता है। 
इन्द्रियज्ञान में सन्देह न होने से भोगाशक्ति दृढ़ होती है और 

उसमें सन्देह होने पर जिज्ञासा जागृत होती है, जो भोगासक्ति 
के नाश में समर्थ है इस दृष्टि से जिज्ञासा की जागृति से चित्त 
शुद्ध हो सकता है ।परन्तु साधक जब तक इन्द्रिय-ज्ञान के प्रभाव 
का अन्त नहीं कर देता, तब तक न तो जिज्ञासा की पूर्ति होती 
है और न चित्त की शुद्धि ही सम्भव है। इन्द्रिय-ज्ञान का उप- 
योग कतंव्य-पालन में हो सकता है, परन्तु उसकी सत्यता अंकित 
न हो । कतव्य का ज्ञान भी उसी ज्ञान में विद्यमान है जिससे 
इन्द्रियों के ज्ञान में सन्देह होता है। वह ज्ञान अनन्त की ओर 
प्रत्येक साधक को प्राप्त है। उस प्राप्त-ज्ञान का आदर करना 
और उसी के प्रकाश में इन्द्रियों के ज्ञान का उपयोग करना 
चित्तशुद्धि के लिए आवश्यक है । इन्द्रियों के ज्ञान में सन्देह की 
उत्पत्ति ही वास्तविक निस्सन्देहता की ओर अग्रसर करती हैँ । 
वास्तविक निस्सन्देहता में जीवन है । उसमें सन्देह करना और 
इन्द्रिय ज्ञान में सन्देह न- करना, इस असावधानी से ही चित्त 
अशुद्ध हो गया है । यद्यपि निस्सन्देहता, सामर्थ्य, शान्ति, अम- 
रत्व, स्वाधीनता, चिन्मयता आदि की मांग स्वाभाविक हैं, 
परन्तु साधक इन्द्रियों के ज्ञान को. ही ज्ञान मान कर स्वाभा- 
बिक मांग में शिथिलता उत्पन्न कर लेता है जिससे चित्त अशुद्ध 
हो जाता है । इतना ही नहीं, स्वाभाविक मांग की शिथिलता से 
ही काम का जन्म होता है, और काम की उत्पत्ति से ही इन्द्रियों 
के ज्ञान में सत्यता भासती है, जो चित्त को अशुद्ध कर देती है। . 
इस दृष्टि से इन्द्रिय-ज्ञान की सत्यता और काम की उत्पत्ति 
दोनों अन्योन्याश्रित हैं । इन दोनों में से किसी एक का अन्त 
होने पर दोनों का अन्त हो जाता है। काम समस्त कामनाओं 
की भूमि है, और कामनाओं की उत्पत्ति इन्द्रियों और उनके 
विषयों से सम्बन्ध जोड़ती है । जिज्ञासा की जागृति इन्द्रियों और 

विषयों के सम्बन्ध को तोड़ती है, जिसके टूटते ही इन्द्रियाँ मन में 


ओर-मन निविकल्प होकर बुद्धि में विलीन हो जाता है तथा _ 
. बुद्धि सम हो जाती है। बस, यही योग है। योग लालसातमात्र 


से सिद्ध हो सकता है, उसके लिए किसी अप्राप्त वस्तु, या व्यक्ति 
या परिस्थिति की आवश्यकता नहीं है, क्योंकि योग के साधन में 
किसी प्रकार का श्रम नहीं है, अपितु योग की सिद्धि विश्राम में 
ही निहित है । वास्तविक विश्राम की उपलब्धि कामना-निवृत्त 
तथा जिज्ञासा की पूर्ति से ही सम्भव है | अतः चित्तशुद्धि के लिए 
साधक को सावधानीपूर्वक वास्तविक निस्सन्देहता प्राप्त करने 
के लिए तत्पर रहना चाहिए । 


२७-५५६ 

असम्भव का त्याग तथा सम्भव को प्राप्ति 


[ जो सम्भव है उसमें प्रवृत्ति न हो और जो असम्भव है उसका. 
चिन्तन हो, यही चित्त की अशुद्धि है । 


प्राप्त परिस्थिति का सदुपयोग, सत्य की खोज, प्रिय-लालसा सम्भव 
है और वस्तु व्यक्ति आदि से नित्य-संबंध असम्भव है-क्योंकि प्रत क 
वस्तु स्वभाव से ही परिवर्तनशील है और प्रत्येक संयोग वियोग में 
बदलता ही है । - 


कामना-पू्ति के प्रलोभन ने ही, जो सम्भव है, अर्थात्‌ जिज्ञासा की 
पूि तथा प्रेम की प्राप्ति, उसे असम्भव बनां दिया है और वस्तु , व्यक्ति 
आदि का नित्य-संयोग सुरक्षित रखने की सोचना असम्मव है, उसमें 
संभाव्यता का भास करा दिया है । 


प्रेम की प्राप्ति सम्भव है, उससे कभी निराश नहीं होना चाहिये । 
वस्तु, व्यक्ति आदि का नित्य-संयोग असम्भव है, उसकी आशा नहीं 
करनी चाहिये । असम्भव के त्याग तथा सम्भव की प्राप्ति में ही चित 
की शुद्धि निहित है। ] 


मेरे निज स्वरूप परमप्रिय, 


जो संभव है उसमें प्रवृत्ति न हो अथवा उसकी लालसा तथा 
ज्ज्ञासा न हो और जो असम्भव है उसका चिन्तन हो यही 

चित्त की अशुद्धि है । प्राप्त परिस्थिति का सदुपयोग, सत्य की 
खोज, प्रिय लालसा सम्भव है और वस्तु, व्यक्ति आदि से नित्य 
योग असम्भव है, क्योंकि प्रत्येक वस्तु स्वभाव से ही परिवर्तन- 
शील है और प्रत्येक संयोग वियोग में बदलता ही है। किसी के 
भी सभी संकल्प पुरे नहीं होते, परन्तु जो संकल्प पूरे नहीं हो 
सकते उनका त्याग सम्भव है और संकल्प-पू्ति के सुख की दासता 
से साधक मुक्त भी हो सकता है। जो हो सकता है, उप्तके कर 
डालने पर जो मिलना चाहिए वह मिल जाता है । अतः जो 
असम्भव है उसका त्याग करके जो.सम्भव है उसको पूरा करने 
से चित्त स्वतः शुद्ध हो जावेगा । 

अनावश्यक संकल्पों के त्याग से आवश्यक संकल्प सुगमता- 
पूर्वक पूरे हो सकते हैं । परन्तु संकल्प-पू्ति के सुख में आबद़ 
होने से अनावश्यक संकल्प उत्पन्न होने लगते हैं.। उसका परि- 
णाम यह होता है कि प्राणी संक्रल्प-पूर्ति-अधू्ति के सुख-दुःख में, 
आबद्ध हो जाता है जिससे चित्त अशुद्ध हो जाता है । अनावश्यक 
और अशुद्ध संकल्पों के त्याग को सार्थकता तभी सिद्ध होती है, 
जब साधक शुद्ध संकल्प-पूर्ति के सुख में आबद न हो, क्योंकि 
संकल्प-प्ति का सुख नवीन संकल्पों का जन्मदाता है । इंतना ही 
नहीं, सुखभोग की रुचि से ही अशुद्ध संकल्प उत्पन्न होते हैं, 
कारण कि सुख का भोग देहाभिमान को पुष्ट करता है। यह 
नियम है कि देहाभिमान में आबद्ध प्राणी चाह-रहित हो ही नहीं 
सकता । अचाह हुए बिना अशुद्ध संकल्पों का त्याग सम्भव नहीं 
हैऔर अशुद्ध संकन्पों के त्याग किए बिना शुद्ध संकल्पों की उत्पत्ति 
एवं पूति संभव नहीं यद्यपि आवश्यक संकल्पों की पूर्ति और 
अनावश्यक संकल्पों की निवृत्ति राग रहित होने.का उपाय है,परन्तु 
साधक असावधानी के कारण संकल्प पूर्ति के सुख में आबद्ध होकरं 

विद्यमान राग की निवृत्ति की तो कौन कहे, नवीन राग उत्पन्न 
कर लेता है। प्राकृतिक नियम के अनुसार संकल्प पूर्ति विद्य- 
मान राग की निवृत्ति का साधन है और संकल्प-अपूर्ति संकल्प- 
पूर्ति की दासता से मुक्त करने में अपेक्षित है । इस हृष्टि से संकल्प 
पूर्ति-अपूर्ति दोनों में ही साधक का हित है, परन्तु जो व्यक्ति 
संकल्प-पूति को महत्व देता है और संकल्प-अपू्ति को अनावश्यक 
तथा निरर्थक मानता है,वह संकरल्प-अपूति के भय तथा संकल्प- 
पूर्ति की दासता में आबद्ध हो चित्त को अशुद्ध कर लेता है। 

संकल्प-अपूर्ति में दुख, पूति में सुख और निवृत्ति में शांति 
स्वत:सिद्ध है, अथवा यों कहो कि संकल्प-अपूति में अभाव की 
अनुभूति और पूर्ति में वस्तु, व्यक्ति आदि की दासता एवं 
निवृत्ति में स्वाधीनता प्राप्त होती है । संकल्प-पृति-अप्‌ति के परि- 
णाम में कोई भेद नहीं है । अन्तर केवल इतना है कि संकल्प- 
अपूर्तिकाल में वस्तु, व्यक्ति आदि के अभाव में पराधीनता और 
संकल्प-पूति में वस्तु, व्यक्ति आदि की उपलब्धि में पराधीनता 
की अनुभूति होती है; अर्थात्‌ संकल्प को पूति-अपूतिं में प्राणी 
पराधीन ही रहता है, जो किसी को स्वभाव से प्रिय नहीं है। 
जब पूति-अपूति के परिणाम में समानता है, तो फिर संकल्प-पूति 
को महत्व देना और संकल्प-अपू ति से भयभीत होना कुछ अर्थ 
नहीं रखता । संकल्प-पूर्ति का महत्व मिटते ही संकल्प-अपूति का 
भय स्वत: मिट जाता है, जिससे संकल्प-निवृक्ति अपने आप आ 
जाती है। यदि साधक सङ्कुल्प-निवृत्ति की शान्ति में रमण न 
करे, तो चित्त-शुद्ध हो जाता है। | 

प्रत्येक चाह की पूर्ति में श्रम तथा पराधीनता हैं ओर चाह- 
रहित होने में न तो श्रम ही हैं और न पराधीनता, अपितु स्वा- 
_धीनता और विश्राम है । बड़े ही आश्चर्य की वात .तो यह है कि 

फिर भी प्राणी चाह-पूर्ति के लिए जितना लालायित रहता है उतना 
चाह-निवृत्ति के लिए नहीं । यद्यपि चाह-रहित होना आवश्यक 
चाह की पूर्ति में बाधक नहीं है, और चाह-युक्त रहने से ही चाह 
पुरी हो जायेगी, यह कोई नियम नहीं है, फिर भी साधक चाह- 
रहित हो नहीं पाता, यह बड़ी ही जटिल समस्या है। अचाह 
होने में कोई पराधीनता तथा श्रम नहीं है, किन्तु. चाह-रहित 
होने के लिए प्राक्च वस्तु, व्यक्ति आदि से सम्बन्ध तोड़ना होगा । 
वस्तुओं का सदुपयोग तथा व्यक्तियों की सेवा भले ही विधिवत्‌ 
को जाय, परन्तु उनकी ममता का अन्त करना अनिवार्य है। 
अप्राप्त वस्तु, व्यक्ति आदि के चिन्तन को भी मिटाना होगा । 
ममतामात्र से ही वस्तु, व्यक्ति सुरक्षित नहीं रह सकते, और 
न चिन्तनमात्र से किसी वस्तु, व्यक्ति आदि की प्राप्ति ही 
सम्भव है ! ममता और चिन्तन से केवल वस्तु, व्यक्ति आदि में 
आसक्ति ही हो सकती है, और कुछ नहीं । वस्तु आदि की प्राप्ति 
कर्म-सापेक्ष है । जिसकी प्राप्ति कर्म-सापेक्ष है, उसका चिन्तन 
करना भूल है। यदि साधक प्राप्त वस्तु आदि से ममता और 
अप्राप्त वस्तु आदि का चिन्तन न करे, तो बड़ी ही सुगमतापूर्वंक 
चित्त शुद्ध हो सकता है, परन्तु यह तभी सम्भव होगा जब 
साधक जीवन ही में मृत्यु का अनुभव कर ले, क्योंकि मृत्यु और 
त्याग का स्वरूप एक है, और परिणाम में ही भेद है.। मृत्यु का 
परिणाम जन्म है, और त्याग का परिणाम अमरत्व है। इतना 
ही नहीं, मृत्यु अनिच्छापूर्वक आती है और त्याग स्वेच्छापूर्वंक 
किया जा सकता है । यद्यपि मृत्यु और त्याग दोनों ही में वस्तु, 
व्यक्ति आदि का वियोग है, परन्तु अन्तर यह है कि मृत्यु से 
सम्बन्ध तो बना रहता है पर वस्तु नष्ट हो जाती है, और त्याग 
से वस्तु तो बनी रहती है पर उससे सम्बन्ध नहीं रहता । वस्तु, 

व्यक्ति आदि का सम्बन्ध ही चित्त को अशुद्ध करता है; क्योंकि 
इससे लोभ, मोह आदि अनेक दोष उत्पन्न हो जाते हैं। 

मृत्यु तो वस्तु का नाश करती है, और त्याग वस्तु के 
सम्बन्ध का नाश करता है। वस्तु न रहे और सम्बन्ध बना रहे, 
तथा वस्तु रहे और सम्बन्ध न रहे, इन दोनों के परिणाम में 
बड़ा भेद है । सम्बन्ध बना रहा और वस्तु न रही, तो उसकी 
आसित चित्त को अशुद्ध कर देती है । सम्बन्ध नहीं रहा, और 
वस्तु बनी रही, तो चित्तं अशुद्ध नहीं होता । इस इष्टि से किसी 
वस्तु, व्यक्ति का होना न होना चित्त की शुद्धि में हेतु है, प्रत्युत 
` वस्तुओं का सम्बन्ध-विच्छेद चित्त को शुद्ध करता है, और 
सम्बन्ध चित्त को अशुद्ध करता है । 

समस्त वस्तुओं से सम्प्रन्ध-विच्छेद हो जाने 'पर वर्तमान में 
ही साधक अचाह पद को प्राप्त कर सकता है | अचाह में हीं 
नित्य-योग, चिर-शानीत, अमरत्व और परमः-प्रेम निहित है । 

वस्तुओं के स्वरूप का यथार्थ ज्ञान हो जाने पर वस्तुओं से 
सम्बन्ध-विच्छेद करने की सामर्थ्यं स्वतः आ जाती है, परन्तु 
इन्द्रियों के ज्ञान में सत्यता वस्तुओं के स्वरूप का बोध नहीं होने 
देती । साधक को जब तक इन्द्रियों के ज्ञान में सन्देह नहीं होता, 
तब तक जिज्ञासा की जागृति नहीं होती । जिज्ञासा को जागति 
के बिना वस्तुओं की कामना का नाश नहीं होता, और कामना- 
नाश हुए बिना वस्तुओं के स्वरूप का यथार्थ ज्ञान सम्भव नहीं 
है, कारण कि कामना-पूर्ति का प्रलोभन ही व्यक्ति को वस्तुओं 
में सत्यता एवं सुन्दरता का भास कराता है,जो चित्तको 
अशुद्ध करता है । 

जिज्ञासा की जागृति आवश्यक कार्य में बाधक नहीं है, 
क्योंकि जो कार्य मिटाया नहीं जा सकता उसका पूरा होना अनि- 

वाय है । प्रत्येक कार्य समष्टि-शक्ति के सहयोग से पुरा होता है, 
पर उस काये के द्वारा सुख का भोग अथवा सुख की आशां व्यक्ति 
स्वयं अपने प्रमाद से करता है। जिज्ञासा सुख भोग तथा सुख की 
आशा का नाश करती है, कार्य का नहीं । जब प्रत्येक कारये सुख- 
भोग तथा सुख की आशा से रहित होने लगता है, तब कार्ये के 
अन्त में जिज्ञासा की जागृति कामनाओं का नाश करने में समर्थ 
होती है, अर्थात्‌ जिज्ञासा काम की नाशक है, कार्यं की नहीं । 
कार्य तो प्राकृतिक विधान के अनुसार प्राप्त परिस्थिति के द्वारा 
स्वतः होता रहता है। आवश्यक कार्य के लिए प्राप्त वस्तु, 
सामर्थ्यं योग्यता आदि के सदुपयोग की अपेक्षा है, अप्राप्त वस्तु 
आदि के चिन्तन की नहीं। ज्यों-ज्यों जिज्ञासा सबल तथा 
स्थायी होती जाती है,त्यों-त्यों वस्तु, व्यक्ति आदि का चिन्तन 
स्वतः मिटता जाता है; अथवा यों कहो कि जिज्ञासा पूति तथा 
काम का नाश युगपद है, जो चित्त की शुद्धि में हेतु है । 


प्राकृतिक तियम के अनुसार निवृत्ति कामनाओं की, पूर्ति 
जिज्ञासा की तथा प्राप्ति प्रेम की होती है कामनाओं की निवृत्ति. 
में योग, जिज्ञासा की पूति में बोध और प्रेम की प्राप्ति में अगाध 
अनन्त रस निहित है । अतः प्रत्येक प्रबृत्ति को योग, बोघ तथा 
प्रेम पर दृष्टि रखते हुए ही करना चाहिए, तभी सुगमतापूर्वक 
चित्त-शुद्ध हो सकता है । प्रवृत्ति का सौंदर्य प्राप्त परिस्थिति के 
सदुपयोग में और परिस्थिति का सदुपयोग विद्यमान राग की , 
निवृत्ति में हेतु है । विद्यमान राग की निवृत्ति होने पर जिज्ञासा 
की पूति तथा प्रेम की प्राप्ति की उत्कट लालसा स्वतः उत्पन्न होती 
है। जिज्ञासा की पूर्ति नवीन राग को उत्पन्न नहीं होने देती और. 
प्रेम की प्राप्ति सब प्रकार की खिन्नता, नीरसता, भिन्नता आदि 
को खा लेती है । खिन्नता का अन्त होते ही प्रसन्तता प्राप्त होती 

है, नीरसता का अन्त होते ही अगाध अनन्त रस मिलता है और 
भिन्नता का अन्त होते ही भेद का नाश हो जाता है। इस दृष्टि 
से प्रेम की प्राप्ति में ही जीवन की सार्थकता निहित है। परन्तु 
प्रेम की प्राप्ति जिज्ञासा की पूति में ही सम्भव है, क्योंकि प्रेम 
निस्सन्देहता की भूमि में ही उदय होता है और जिज्ञासा की 
पृत्ति कामनाओं को निवृत्ति से ही हो सकती है। अतः कामना- 
'निवृत्ति के लिए ही अनावश्‍यक कामनाओं का त्याग और आव- 
इयक कामनाओं को पूरा करता है ।. आवश्यक कामनाएं प्राक्क- 
तिक विधान के अनुसार स्वत: पुरी हो जाती है, परन्तु कामना- 
पूत्ति का उद्देश्य, कामना-निबृत्ति न होने के कारण, कामना- 
पूर्ति श्रम-साध्य प्रतीत होती है। यदि साधक कामना-पू्ति के 
प्रलोभन से रहित हो जाय, तो बड़ी ही सुगमतापूर्वंक उसका 
चित्त शुद्ध हो सकता है । 

कामना-पूति के प्रलोभन ने ही, जो सम्भव है, अर्थात, 
जिज्ञासा की पूर्ति तथा प्रेम को प्राप्ति, उसे असम्भव सा बन्ना 
दिया है और वस्तु, व्यक्ति आदि का नित्य-संयोग सुरक्षित 
रखने की सोचना जो असम्भव है, उसमें संभाव्यता का भास 
करा दिया है । सम्भव में असम्भव और असम्भव में सम्भव का 
दर्शन कामना-पू्ति के प्रलोभन से ही प्रतीत होता है। यद्यपि जो 
असम्भव है, बह सम्भव हो नहीं सकता ओर जो सम्भव है, 
उससे निराश होना कुछ मर्थ नहीं रखता; परन्तु प्राणी इन्द्रिय 
ज्ञान के प्रभाव में आबद्ध होने के कारण निराशा में आशा और 
आशा में निराशा मान बैठता है, जो सर्वथा त्याज्य है। प्राप्त 
परिस्थिति के सदुपयोग से कभी निराश नहीं होना चाहिए । 
परन्तु उसका उपयोग कामना-निवृत्ति, जिज्ञासा-पूर्ति एवं प्रेम 
की प्राप्ति के लिए ही करना चाहिए । असत्य को असत्य जान 

लेने पर सत्य की खोज तथा उसकी प्राप्ति हो सकती है। अतः 
सत्य की खोज एवं उसकी प्राप्ति से भी निराश नहीं होना 
चाहिए । वस्तुओं से अतीत जो है उस पर विश्वास हो सकता 
है। जिस पर विशवास हो सकता है उससे नित्य-सम्बन्ध स्वतः 
सिद्ध है । जिससे नित्य सम्वन्ध है उसकी मधुर. स्मृति अपने 
आप होती है। यह नियम है क्रि किसी की स्मृति किसी की 
विस्मृति करा देती है । अतः जिनसे नित्य-सम्बन्ध है उनकी मधुर 
स्मृति वस्तु आदि की विस्मृति करा देती है,जिसके होते ही प्रेमी 
प्रेमास्पद से अभिन्न हो जाता है; अथवा यों कहो कि प्रेमास्पद 
का प्रेम प्रेमी का जीवन हो जाता है। प्रेम के साम्राज्य 
में प्रेम का ही आदान-प्रदान है, जो रस-रूप है । 

` प्रेम को प्राप्ति सम्भव है। उससे कभी निराश नहीं होना 
चाहिए और वस्तु, व्यक्ति आदि का नित्य संयोग असम्भव है, 
उसकी आशा नहीं करनी चाहिए। व्यक्तियों की सेवा और 
वस्तुओं का सदुपयोग कर्त्तव्य है, उससे कभी विमुख नहीं होना 
चाहिए । कत्त व्य-परायणता और प्रेम की आशा हढ़ होते ही 
चित्त स्वतः शुद्ध हो जाता है। 

२८-५ ५६ 

गुण-दोष-युक्त दन्द्र से मुक्ति 


[गुण-दोष-युक्त अवस्था में आसक्त होने से ही चित्त अशुद्ध हो जाता 
है । जब प्राणी दोष के ऊपर गुण का लेप कर लेता है, तब गुण-दोष- 
युक्त रन्द्र उत्पन्न हो जाता है। गुण का सीमित होना, गुण का अभिमान 
और गुण के विपरीत होना दोष, इनका भास होना ही गुण-दोष-युक्त 
इन्द्र है, जो चित्त को अशुद्ध कर देता है। 


गुण और जीवन की भिन्नता ने ही गुणों का मिथ्या अभिमान 
उत्पन्न किया और गुणों के अभिमान से ही समस्त दोषों की उत्पत्ति हुई। 
समस्त गृण स्वाभाविक हैं; सभी दोष अस्वाभाविक हैं । प्रत्येक दोष उसी 
समय तक जीवित है जब तक उससे सम्बन्ध स्वीकार कर लिया है,भर्थातू 
भूतकाल की घटना को वतंमान में स्वीकार कर लेना ही दोष को 
जीवित रखना है, जो वास्तव में चित्त की अशुद्धि है। 


गुण-दोष-युक्त अवस्था में आसक्ति कतेव्यनिष्ठ होने से मिट जाती 
है, और प्राप्त सामर्थ्यं के सद्व्यय से मी गुण-दोष-युक्त -अवस्था की 
आसक्ति स्वतः-मिट जाती है, जिसके मिटते ही चित्त शुद्ध हो जाता है।] 


सेरे निज स्वरूप परमप्रिय 
गुण दोष-युक्त अवस्था में आसक्त होने से ही चित्त अशुद्ध 

हो जाता है, कारण कि इन्द्वात्मक स्थिति में गुण का अभिमान 
और दोष की उत्पत्ति स्वतः होती है। यद्यपि गुण का अभिमान 
भी दोष ही है परन्तु उसका वाह्य रूप दोष नहीं प्रतीत होता; 
अपितु गुण ही भासता है। यह नियम है कि प्रतीत का मूल 
सीमित अहमभाव्र है, जो स्वयं दोष है। जब प्राणी दोष के 
ऊपर गुण का लेप कर लेता है तब गुण-दोष युक्त इन्द्र उत्पन्न 
हो जाता है, जो उसे अपराधी-भाव अथवा मिथ्या अभिमान में 
' आबद्ध कर देता है। अपराधी-भाव-जनित दुःख को दबाने के 
लिए मिथ्या अभिमान की उत्पत्ति होती हैं और मिथ्या अभि- 
मान दोष को जन्म देता है। दोष को उत्पत्ति प्राणी में अपराधी 
भाव हृढ़ कर देती है। अपराधी-भाव के हृढ़ होते ही प्राणी 
अपनी हृष्टि में अपने को आदर के योग्य नहीं पाता । उसका 
परिणाम यह होता है कि उसके जीवन में उत्कृष्टता की ओर 
अग्रसर होने के लिए उत्कण्ठा तथा उत्साह नहीं रहता, जिसके 
न रहने से नीरसता उत्तरोत्तर बढ़ती रहती है, जो क्षोभ तथा 
क्रोध को उत्पन्न कर प्राणी को कतंव्य से च्युत कर देती है। 


यह नियम है कि आसक्ति उसी से होती है जिससे किसी 
न किसी प्रकार की भिन्नता हो । जिससे स्वरूप की एकता होती 
है उसकी आसक्ति नहीं होती, क्योंकि भेद से ही आसक्ति उत्पन्न 
होती है, अभेद में नहीं जब साधक के जीवन में और गुणों 
में एकता नहीं होती,तभी ग्रुणों की आसक्ति तथा उनका अभिमान 
उत्पन्न होता है, जो समस्त दोषों का मूल है। दोष-जनित सुख 
भोग ही प्राणी में दोषों की आसक्ति उत्पन्न करता है । ऐसा कोई 
दोष है ही नहीं, जिससे प्राणी की वास्तविक एकता हो जाय। 
सभी दोष उत्पत्ति-विनाश-युक्त है। जो वस्तु उत्पत्ति-विनाश-युक्त 
होती है, उसकी स्व॒रूप में स्थिति नहीं होती । उत्पत्ति-विनाश की 

जो क्रम है वही स्थिति ज़सा प्रतीत होता है । इस दृष्टि से किसी 
भी दोष को स्थायी स्थिति सिद्ध नहीं है । इसी कारण ऐसा कोई 
दोषी है ही नहीं, जो सर्वदा दोषी हो और सभी के लिए दोषी 
हो | इतना ही नहीं, दोष में सत्ता सीमित गुण की होती है, 
दोष की नहीं । यदि दोष का स्वतन्त्र अस्तित्व होता, तो. उसकी 
निवृत्ति का प्रन ही उत्पन्न न न हो दोष-जनित सुख के प्रलोभन 
से भले ही दोष की पुनरावृत्ति हो, किन्तु दोष की. निवृत्ति की 
लालसा किसी-न-किसी अंश में प्रत्येक दोषी में सदैव रहती है । 
परन्तु जब दोष-निवृत्ति की लालसा सर्वांग में जागृत हो जाती 
है, तब सभी दोष स्वतः निर्जीव हो जाते हैं, अथवा यों कहो कि 
निर्दोषता आ जाती है। इस दृष्टि से गुण-दोष-युक्त अवस्था 
वास्तविक नहीं है, प्रत्युत गुण का सीमित रूप ही दोष है; अथवा 
यों कहो कि गुण के विपरीत जो कुछ है, वह दोष है। गुण का 
सीमित होना, गुण का अभिमान और गुण के विपरीत होना दोष, 
. इनका भास होना ही गुण-दोष-युक्त इन्द्र है, जो चित्त को अशुद्ध 
कर देता है । ज्यों-ज्यों गुण का अभिमान गलता जाता है, त्यों- 
त्यों दोष भी मिटते जाते हैं । सर्वाश में गुणों का अभिमान गल 
जाने पर. दोष स्वतः मिट जाते हैं। जिस प्रकार मरिना भूमि के 
कोई भी पौधा न उगता ही है और न वृद्धि ही पाता है, उसी 
प्रकार गुणों के अभिमान के विना न किसी दोष को उत्पत्ति ही 
होती है और न वृद्धि ही। इस दृष्टि से गुणों का अभिमान ही 
वास्तविक दोष है । इतना ही नहीं, गुण का अभिमान दोष-जनित 
सुख की आसक्ति का नाश नहीं होने देता और न दोष की 
उत्पत्ति की वेदना ही जागृत होने देता है। यह नियम है कि 
दोषों की उत्पत्ति की वेदना दोष-जनित सुख की आसक्ति को 
खाकर निर्दोषता प्रदान करने में समर्थ है । 

गुण और जीवन की भिन्नता ने ही गुणों का मिथ्या अभि- 
मान उत्पन्न किया और गुणों के अभिमान से ही समस्त दोषों की 
उत्पत्ति हुई । यदि साधक गुण और जीवन का भेद मिटा दे, 
तो बड़ी सुगमतापूर्वेक गृण-दोष-युक्त अवस्था का अन्त हो सकता 
है, जिसके होते ही चित्त शुद्ध हो जाता है। 


समस्त गुण स्वाभाविक हैं, और समस्त दोष उत्पत्ति- 
विनाश-युक्त, अर्थाव्‌ अस्वाभाविक हैं। स्वाभाविकता में अस्वा- 
भाविकता की स्थापना यदिन की जाय, तो अस्वाभाविकता 
स्वतः मिट जाती है, और फिर जीवन तथा गुणों में भेद नहीं 
रहता । इस दृष्टि से प्रत्येक दोष उसी समय तक जीवित है, जब 
तक उससे सम्बन्ध स्वीकार किया हुआ है; अर्थात्‌ भूतकाल को 
घटना को वर्त्तमान में स्वीकार करना ही दोष को जीवित 
रखना है, जो वास्तव में चित्त की अशुद्धि है। दोष का ज्ञान, 
जिस ज्ञान में विद्यमान है यदि उसका अनादर न .किया जाय, 
तो किसी भी दोष की उत्पत्ति ही सम्भव नहीं है। ज्ञान स्वा- 
भांविक है और उसका आदर भी स्वाभाविक है । उस स्वाभा- 
विकता में यदि अस्वाभाविकता की स्थापना न की जाय, तो 
दोष जैसी वस्तु सिद्ध ही नहीं हो सकती । अतः प्रत्येक दोष की 
सिद्धि ज्ञान के अनादर में निहित है। ज्ञान का अनादर कब से 
हुआ है, उसका ज्ञान सम्भव नहीं है, पर उसका आदर वर्तमान 
में सम्भव है, जिसके करते ही ज्ञान का अनादर और उसका 
परिणाम-दोषों की उत्पत्ति अर्थात्‌ दोष और उसका कारण सदा 
के लिए मिट जाता है । अतः जाने हुए अनादर ने ही गुण और 
जीवन में भिन्नता उत्पन्न कर दी है, जो सभी दोषों का मूल है। 


समस्त दोषों में आसक्ति दोषजनित सुख के भोग में निहित 
है । यदि दौषजनित सुख का भोग न किया जाय, तो दोषों में 

अनासक्ति अपने आप हो जाती है, जिसके होते ही निर्दोषता 
स्वतः आ जाती है! अपने आप वही आती है जो वास्तव में है । 
उस 'है' को जब साधक असावधानी के कारण सीमित अहम्‌ में 
स्थापित कर लेता है, तब गुणों का अभिमान उत्पन्न हो जाता 
है, जिसके होते ही दोषों की पुनरावृत्ति होने लगती है । दोष की 
आसक्ति भोग में, अर्थात्‌ इन्द्रिय और विषय में सम्वन्ध जोड़ती 
है, और गुण की आसक्ति सीमित अहम्‌भाव की पूजा में आबद्ध 
करती है । अहमुभाव की पूजा साधक के जीवन में दम्भ उत्पन्न 
करती है, और इन्द्रिय तथा विषयों का सम्बन्ध साधक को परा- 
धीन बनाता है, जिससे चित्त अशुद्ध हो जाता है। भोग्य वस्तुओं 
की कामना और व्यक्तित्व के आंदर की दासता गुण-दोष-युक्त 
अवस्था की आसक्ति में ही निहित हैं। यद्यपि व्यक्तित्व का 
आदर अधिकार-लालसा के त्याग में तथा दूसरों के अधिकार की 
रक्षा में निहित है और भोग्य वस्तुओं की प्राप्ति प्राकृतिक न्याय से 
होती है, परन्तु साधक असावधानी से भोग्य वस्तुए' और व्यक्तित्व 
का आदर बलपूर्वक दूसरों को भय तथा प्रलोभन देकर प्राप्त करना 
चाहता है, जो वास्तव में सम्भव नहीं है। बल के सदुपयोग से 
नि्बेलों में निर्भयता और सबल तथा निर्बल के बीच एकता आती. 
है सबल और निर्बल के बीच भिन्नता और पारस्परिक भय बल 
के दुरुपयोग से ही होता है, जिसका कारण एकमात्र चित्त की 
अशुद्धि है । 

` जिस प्रकार प्रत्येक लहर में जल सागर का है, लहर का 
नहीं, उसी प्रकार प्रत्येक व्यक्ति'में बल उस अनन्त का है, व्यक्ति 
का नहीं । जब व्यक्ति अनन्त के बल को अपना बल मान लेता है, 
तब उसमें मिथ्या अभिमान उत्पन्न होता है, जो सबल और! 
निर्बल के बीच भेद उत्पन्न कर देता है, जिससे अनेक प्रकार के 

'संघषं उत्पन्न हो जाते हैं । उसका परिणाम यह होता है कि सबल 
निर्बल और निर्बल सबल होता रहता है। यह नियम है कि जिस 
बल का भास किसी की निर्बलता पर निर्भर है, वह वास्तव में बल 
के वेष में निर्बलता ही है, बल नहीं, क्योंकि यदि बल होता तो 
- दूसरों की निर्बेलता को दूर करने में काम आता । जिससे दूसरों में 
निर्बलता की बृद्धि होती है उसे बल मान लेना प्रमाद के अतिरिक्त 
और कुछ नहीं है । वास्तविक बल वही है. जो सबल और निर्बल 
में एकता उत्पन्न कर दे। यह तभी सम्भव होगा जब प्राप्त बल को 
निर्बेलों को धरोहर मान लिया जाय, अपनी भोग सामग्री नहीं । 
बल को निर्बल के समपित करते ही बल का अभिमान गल जाता 


` है, जिसके गलते ही चित्त शुद्ध हो जाता है ।. 


प्रत्येक व्यक्ति प्रत्येक दशा में कर्तव्यनिष्ठ हो सकता है, 

क्योंकि कर्तव्य का ज्ञान और उसके पालन की सामर्थ्ये प्राकृतिक 
विधान के ,अनुरूप सबमें विद्यमान है । विद्यमान ज्ञान तथा 
सामथ्यं के सदुपयोग में ही कत्त व्यपरायणता की पराकाष्ठा है। 
इस दृष्टि से कर्त्तव्य-पालन में असमर्थता नहीं है । व्यक्ति किसी भी ` 
परिस्थिति में क्यों न हो, कत्तव्य से च्युते होना असावधानी है, 

: वास्तविकता नहीं । परिस्थिति के अनुसार कत्तं व्य-पालन से 
किसी का अनादर नहीं होता, प्रत्युत उसका जीवन विधान बन 
जाता है । विधान और ज़ीवन में जो एकता है, यही चित्त की 
शुद्धि है और विधान और जीवन में जो भेद है वही चित्त की 
अशुद्धि है । कत्तं व्य का विधान कर्त्ता में मौजूद है, पर वह बेचारा 
असावधानी के कारण उसका आदर नहीं करता और जो नहीं 
जानता है उसको जानने के लिए और जो नहीं कर सकता है 
, उसे करने के लिए व्यर्थ ही चिन्तित रहता है । उसका परिणाम 
यह होता है कि जो जानकारी थी, वह आच्छादित होने लगती है 

और जो सामर्थ्यं था उसका ह्वास होने लगता है । अतः जो नहीं 
जानते हैं और उसको जानने के लिए और जो नहीं कर सकते 
हैं उसको करने के लिए कभी चिन्तित नहीं होना चाहिए; प्रत्युत 
जो जानते हैं और जो कर सकते हैं उसे आलस्य तथा असाव- 
धानी से रहित होकर करने के लिए सतत उद्यत रहना चाहिए। 
अब यदि कोई यह कहे कि जो नहीं जानते हैं उसको जानने की 
चिन्ता न करने से तो जानकारी में बृद्धि न होगी, तो कहना 
होगा कि जानकारी में वृद्धि जानकारी के आदर से होती है, 
उसकी चिन्ता करने से नहीं । प्राकृतिक नियम के अनुसार ज्ञान 
और जीवन में एकता होने से आवश्यक ज्ञान और सामर्थ्यं 
अपने आप स्वतः प्राप्त होता है, उसके लिए चिन्ता नहीं करनी 
पड़ती । अप्राप्त ज्ञान तथा सामर्थ्यं के लिए वे ही प्राणी चिन्तित 
रहते हैं, जो प्राप्त ज्ञान तथा सामर्थ्यं का दुरुपयोग नहीं करते । 
प्राणी पर दायित्व अप्राप्त सामर्थ्यं तथा ज्ञान के सम्पादन का 
नहीं है, अपितु प्राप्त सामर्थ्यं तथा ज्ञान के सदुपयोग का है। 
कतंव्य-पालन के लिए आवश्यक सामर्थ्यं. योग्यता और वस्तु 
स्वतः प्राप्त होती है। प्राणी उस प्राप्त सामर्थ्यं तथा वस्तु को 
अपनी मानकर व्यर्थ ही दीनता और अभिमान में आबद्ध हो 


जाता है। न हि 
प्राणी दीनता में आबद्ध होने पर अप्राप्त सामर्थ्यं और ज्ञान 


के लिए चिन्ता करता है और अभिमान में आबद्ध होने से प्राप्त 
सामर्थ्यं, योग्यता तथा वस्तु का दुरुपयोग करता है। कर्तव्यनिष्ठ 
प्राणी के जीवन में दीनता तथा अभिमान का कोई स्थान ही 
नहीं है क्योंकि अभिमान तो तब किया जाय जव सामर्थ्यं 
योग्यता, और वस्तु अपनी हो और दीन तब बना जाय जब वह 
करना पड़े जो नहीं कर सकते और उस ज्ञान को अपेक्षा हो) 
जो प्राप्त नहीं हैं । किसी भी विधान के अनुसार वह कतंव्य हो ही 

नहीं सकता जिसके पालन का सामर्थ्यं तथा ज्ञान कर्ता में न हो; 
जैसे--जिसके पास किसी प्रकार का संग्रह नहीं है, उस पर 
किसी प्रकार का कर नहीं लगता और न उससे कोई किसी 
प्रकार की आशा करता है । सामर्थ्ये, योग्यता और वस्तुओं के 
संग्रह में ही कतव्य का प्रश्‍न है और संग्रह के अनुसार करने में 
कोई कठिनाई नहीं हैं| अतः कतँव्य-पालन स्वाभाविक है,उसमें 
जो अस्वाभाविकता है, अथवा जो कठिनाई प्रतीत होती है, वह : 
केवल कर्ता की अपनी ही असावधानी है, और कुछ नहीं । 


गुण-दोष-युक्त अवस्था को आसक्ति कर्तव्यनिष्ठ होने से 
स्वतः मिठ जाती है । पर कतंव्य-पालन तभी सम्भव होता है 
जब व्यक्ति अपनी वास्तविकता को छिपाने का प्रयास न करे; 
प्रत्युत जो सत्य है उसको निर्भयतापूर्वेक प्रकाशित करने में 
समर्थ है और उस परिस्थिति के अनुसार जो कतंव्य है उसके 
पालन में हढ़ हो । सत्य प्रकाशन से किसी का अहित नहीं है 
और परिस्थिति के अनुसार साधन करने से अनादर आदर मे 
स्वतः बदल जाता है | परन्तु प्राणी वर्तमान के दुःख से भयभीत 
होकर कतंव्य-पालन में तत्पर नहीं होता और सत्य को छिपा- 
कर मिथ्या आदर पाने के लिए व्यर्थ ही चेष्टा करता है। उसका 
परिणाम यह होता है कि जो सामर्थ्यं कतंव्य-पालन के लिए था 
उसका दुर्व्यय हो जाता है। [ 


प्राकृतिक नियम के अनुसार जिसकी अवनति हुई है, उसकी 
उन्नति हो सकती है और जो अशुद्धि है वह शुद्धि में बदल सकती 
' हे । अकर्तेग्य कतव्य से मिट सकता है। वर्तमान में कितनी ही 
असमर्थता तथा भय क्यों न हो, परन्तु उस स्थिति में जो करना 
चाहिए उसके करने से आवश्यक सामथ्यं तथा निभंयता अपने 

आप आ जाती है। निर्भयता आने पर सामर्थ्यं का सदव्यय होने 
लगता है । अतः प्राप्त सामर्थ्यं’ के सदव्यय से गुण-दोष-युक्त 
अवस्था की आसक्ति मिट जाती है, जिसके मिटते ही चित्त 


शुद्ध हो जाता है। प्राकृतिक नियम के अनुसार चित्त को शुद्धि 
में ही समस्त विकास निहित है। 


२१-५-५६ 

सुख के प्रलोभन तथा दुःख के भय से मुक्ति 


[सुख-दुःख अपने आप आने-जाने वाली वस्तु है । उनके सदुपयोग 
में ही प्राणी का पुरुषार्थ निहित हैं | सुख-दु:ख का सदुपयोग सुख-दुःख में 
समानता का दर्शन कराता है, जिससे सुख की दासता और दुःख का भय 
मिट जाता है, जिसके मिटते ही चित्त शुद्ध हो जाता है । 


समस्त दोषों का मूल कामना-पूति का प्रलोमन है | यद्यपि दोष 
रहते हुए दोष छिपाया नहीं जा सकता, परन्तु अनादर के भय से भयभीत 
होकर एक दोष को छिपाने के लिए व्यक्ति अनेक दोष करने लगता है। 
यदि अपने दोष को स्पष्ट जान लिया जाय, उसे प्रकाशित कर दिया जाय 
तथा उसे न दुहराया जाय तो निर्दोषता आ जाती है । 


दोष-जनित सुख से अरुखि जितनी सबल होती है, उतनी ही सबल 
दोष-जनित सुख के राग की निवृत्ति होती है, जो निर्दोषता प्रदान करने 
में समथं है । ४ 

चित्तशुद्धि के लिए दोष-जनित दुःख का तीव्र होना आवश्यक है, 
क्योंकि दुःख से ही सुख का राग मिट सकता है, हर किसी भी दृष्टि से 
साधक निर्दोषता से निराश न हो, क्योंकि निर्दोषता से प्राणी की जातीय 
तथा स्वरूप की एकता है ।] | 

मेरे निज स्वरूप परमप्रिय, 


सुख को सुरक्षित रखने के प्रलोभन और दुःख के भय ने 
चित्त को अशुद्ध कर दिया है । यद्यपि सुख के आदि और अन्त 
में दुःख स्वाभाविक है, परन्तु प्राणी दुःख पर दृष्टि न रखकर 
सुख की दासता में अपने को आबद्ध कर लेता है। उसका परि- 
` णाम यह होता है कि सुख भी सुरक्षित नहीं रहता और दुःख से 
भी बच नहीं पाता; अर्थात्‌ न तो सुख के भोग की ही सिद्धि होती . 
है और न दुःख के भय से ही छुटकारा मिलता है, जिसके न 
मिलने से चित्त अशुद्ध हो जाता है। 
सुख कया है ? उसमें इतनी प्रियता क्‍यों ? यदि इस पर: . 
विचार किया जाय तो यह स्पष्ट विदित होता है कि सुख संकल्प- 
पूर्ति के अतिरिक्त और कुछ नहीं है । संकल्प-निवृत्ति के वास्तविक 
“महत्व को न जानने से और संकल्प-अपूति के दुःख को सहन न 
करने से संकल्प-प्ति के सुख में प्रियता मालूम होती. है । यद्यपि 
प्रत्येक संकल्प की पूति नवीन संकल्प की जननी है, परन्तु 
असावधानी के कारण प्राणी इस तथ्य पर ध्यान नहीं देता और 
संकल्प-पृति-अपुति के -सुख-दुःख में ही जीवन-बुद्धि स्वीकार कर 
न्नित्त को अशुद्ध कर लेता है । 
प्राकृतिक नियमानुसार प्रत्येक परिस्थिति में संकल्प-पूर्ति का 
इन्द्र है। अतः किसी भी परिस्थिति से यह आशा करना कि संकल्प 
अपूति का चित्र अर्थात्‌ दुःख नहीं आएगा और संकल्प-पू्ति के 
-सुख का स्वप्र सुरक्षित बना रहेगा, असंभव में सम्भव बुद्धि स्वी- 
कार करना है, जो अविवेकसिद्ध है । इस दृष्टि से प्रत्येक परि- 
स्थिति समान ही अर्थ रखती है, तो फिर अप्राप्त परिस्थिति का 
संकल्प करना निरर्थक ही सिद्ध होता है और परिस्थिति को ही 
जीवन मानना सुख-दुःख में आबद्ध होना ही है,और कुछ नहीं जो 

चित्त की अशुद्धि है । 

सुख-दुःख अपने आप आने-जाने वाली वस्तु हूँ । उनके सदु- 
पयोग में ही प्राणी का पुरुषार्थ निहित है। सुख-दुःख का सदुपयोग 
सुख-दुःख से अतीत जीवन से सम्बन्ध जोड़ने में अथवा उससे 
अभिन्न करने में समर्थं है। इतना ही नहीं, सुख-दुःख का सदुपयोग 
सुख-दुःख में समानता का दषेन कराता है,जिससे सुख की दासता 
और दुःख का भय मिट जाता है, जिसके मिटते ही चित्त शुद्ध 
हो जाता है । सुख-दुःख के सदुपयोग के महत्व को भली भांति 
जान लेने पर किसी अप्राप्त परिस्थिति की कामना नहीं रहती 
और प्राप्त परिस्थिति 'साधन-सामग्री के अतिरिक्त और कुछ नहीं 
प्रतीत होती; अर्थवा यों कहो कि परिस्थितियों में जीवन-बुद्धि 
नहीं रहती,जिसके न रहने पर संकल्प-पूति की दासता मिट जाती 
है और संकल्प-निवृत्ति का महत्व चित्त में अङ्कित हो जाता है। 
ज्यों-ज्यों संकल्प-निबृत्ति का महत्व सबल एवं स्थायी होता जाता 
है, त्यों-त्यों संकल्प-अपृति का दुःख और पूर्ति का सुख स्वतः 
मिटता जाता है। 


कामना-पू्ति का प्रलोभन प्राणी को सर्वाश में सत्य का अनु- 
सरण नहीं करने देता, अर्थात्‌ न'तो असत्य को जानकर उससे 
विमुख ही होने देता है ओर न असत्य को प्रकट करने का साहस 
ही रहने देता है । उसका परिणाम यह होता है कि व्यक्ति सत्य . 
की-तो चर्चा करता है और असत्य में रमण करता है,जो वास्तव 
में चित्त की अशुद्धि है । कामना-पूर्ति की दासता प्राणी के मूल्य 
का अपहरण कर लेती है, जिसके होते ही साधक वस्तु, व्यक्ति 
आदि के आधीन हो जाता है | वस्तु के आधीन होने से लोभ 
और व्यक्ति के आधीन होने से मोह की उत्पत्ति होती है, जो 
चित्त को अशुद्ध कर देती है। , 

सर्वांश में सत्य का अनुसरण किये बिना निज ज्ञान और 
जीवन में जो भिन्नता उत्पन्न हो गई है, उसका नाश नहीं हो 
सकता और उसके बिना सत्य सें अभिन्नता नहीं हो सकती, जो 
वास्तविक जीवन है। इस हृष्टि से कामना-पू्ति के प्रलोभन को 
त्याग, सत्य का अनुसरण करना अनिवार्य है । 

कामना-पू्ति ने ही असत्‌ से सम्बन्ध स्थापित कर दिया 
है । यद्यपि असत्य को असत्य जानना स्वाभाविक है, परन्तु 
उससे विमुखता दुलंभ हो गई है, क्योंकि असत्‌ से सम्बन्ध 
स्वीकार करने पर ही कामना को उत्पत्ति और पूर्ति होती है। 
कामना की उत्पत्ति और पूर्ति का इन्द्र सत्य की जिज्ञासा जागृत 
नहीं होने देता । सत्य की जिज्ञासा के बिना असत्य के त्याग का 
सामर्थ्यं नहीं आता । यह नियम है कि सत्‌ असत्‌ का प्रकाशक 
है, नाशक नहीं, पर सत्य की जिज्ञासा असत्‌ को खाकर सत्‌ से 
अभिन्न करने में समर्थ है । अतः सत्य को जिज्ञासा के बिना 
असत्‌ से विमुखता सम्भव नहीं और कामना-पूत्ति के प्रलोभन का 
त्याग बिना किये सत्य की जिज्ञासा जागृत हो ही नहीं सकती । 
इस हृष्टि से सत्य से अभिन्न होने के लिए कामनाओं का त्याग 
अनिवार्य है । 

समस्त दोषों का मूल कामना-पूर्ति का प्रलोभन है । अपने 
जाने हुए दोष को बनाये रखने की रुचि में भी कामनापू्ति का 
सुख ही हेतु है। यह नियम है कि जाने हुए दोष को अपना लेने 
पर व्यक्ति अपनी दृष्टि में भी अपने को आदर के योग्य नहीं पाता । 
जो अपनी हृष्टि में आदर के योग्य नहीं रह जाता, वही दूसरों 
से आदर पाने की मिथ्या आशा करता है और उसके लिए अपने 
दोष को छिपाता है । यद्यपि दोष रहते हुए दोष छिपाया नहीं 
जा सकता, परन्तु अनादर. के भय से भयभीत होकर एक दोष 
को छिपाने के लिए अनेक दोष करने लगता है। ज्यों-ज्यों दोष 

करता जाता है, त्यों-त्यों अनादर का भय स्वतः बढ़ता जाता है। 
ज्यों-ज्यों अनादर का भय बढ़ता जाता है, त्यों-त्यों असत्‌ को 
असतु जानकर भी उसे प्रकाशित नहीं कर पाता । उसका 
परिणाम यह होता है कि पारंस्परिक अविश्वास उत्पन्न हो जाता 
है, जिससे एकता मिट जाती है, जिसके मिटते ही संघर्ष उत्पन्न 
होता है, जो विनाश का मूल है | यदि अपने दोष को स्पष्ट जान 
लिया जाय, उसे प्रकाशित कर दिया जाय तथा उसेन दुहराया 
जाय, तो बड़ी सुगमता पूर्वक अनादर तथा हानि का भय मिट 
सकता है, जिसके मिटते ही चित्त शुद्ध होने लगता है । इतना ही 
नहीं, निर्दोषता आ जाती है, जिसके आते ही प्राणी अपनी तथा 
दूसरों की दृष्टि में आदर एवं प्यार पाने के योग्य हो जाता है। 
इस हृष्टि से अपनी भूल छिपाने क्रे लिए असत्य का आश्रय लेना, 
अथवा यों कहो कि सत्य का प्रकाशन न करना सर्वथा त्याज्य 


है । सर्वा में सत्य का अनुसरण और असत्‌ से विमुखता एवं 
सत्य को प्रकट करने का साहस तभी सम्भव है, जब साधक 


कामना-पू्ति के प्रलोभन से रहित हो जावे, क्योंकि उसके बिना 
सफलता सम्भव नहीं है। 

वर्तमान वस्तुस्थिति का वास्तविक परिचय प्राप्त किये 
बिना कोई भी साधक उत्कृष्टता की ओर अग्रसर नहीं हो सकता, 
क्योंकि जब तक प्राणी अपनी वस्तुस्थिति से अपरिचित है तब 
तक सच्ची वेदना जागृत नहीं होती । उसके बिना संकल्प-पूति 
के सुख का राग निवृत्त नहीं होता और राग-निवृत्ति के बिना 
दोषयुक्त प्रवृत्तियों से अरुचि नहीं होती । 

किसी भय तथाः प्रलोभन से प्रेरित होकर दोष-युक्त प्रवृत्ति 
में प्रवृत्त न होना कोई महत्व की बात नहीं है, क्योंकि दोष न 
करने मात्र से ही दोष-जनित सुख की रुचि नष्ट नहीं हो जाती ओर 
उसके नष्ट हुए बिना दोष का त्याग सम्भव नहीं है, क्योंकि दोष- 

युक्त प्रवृत्ति होने पर भी उसका राग चित्त में अंकित रहता 
है, जो कभी भी ऊपर से स्थापित की हुई निर्दोषता का अन्त कर 
सकता है, अर्थात्‌ भय में शिथिलता आ जाने से और सुख का 
प्रलोभन उत्पन्न होने पर कभी भी त्यागा हुआ दोष दुहराया जा 
सकता है । इस कारण दोष-जनित सुख से अरुचि जितनी सबल 
होती है, उतनी ही सबल दोष-जनित सूख के राग की निवृत्ति 
होती है, जो निर्दोषता प्रदान करने में समर्थ है। निर्दोषता के 
बिना असत्‌ का त्याग और सत्‌ से अभिन्नता सम्भव नहीं है। 
अपनी निबेलता का यथेष्ठ और यथार्थं परिचय ही वस्तु- 
स्थिति का परिचय है । अपने में किसी सीमित गण का भास-मात्र 
वस्तुस्थिति का.वास्तविक परिचय नहीं है, क्योंकि गुण का भास 
तो मिथ्या अभिमान ही उत्पन्न करता है, उससे साधक में क्रान्ति 
नहीं आती, अपितु किसी-न-किसी अंश में शिथिलता ही आती है। 
अतः अपनी निर्बलताओं का ज्ञान ही वस्तुस्थिति क्रा वास्तविक 
ज्ञान है । निर्बलता के ज्ञान में उसके मिटाने की लालसा निहित 
है, क्योंकि प्राकृतिक नियम के अनुसार किसी भी प्राणी को अपने 
में निर्बलता बनाए' रखना अभीष्ट नहीं है । इस इष्टि से जितना 
स्पष्ट अपनी निर्बलताओं का परिचय होता है, उतनी ही तीब्रता 
कें साथ उन्हें मिटाने की लालसा जागृत होती है । यह नियम है 
कि निबेलता मिटाने की लालसा निर्बलता-जनित सुख की 
इच्छाओं को खा लेती है, जिससे निर्बलताओं को पुनः न दुहुराने 
का सामर्थ्यं आ जाता है, जो चित्त को शुद्ध करने में हेतु है। 
निर्बलता-जनित वेदना को दबाने का प्रयास निर्बेलताओं 
का आवाहन करना है । अपना गूणं और पराए दोष देखने-मात्र 
' से ही निर्बलता-जनित वेदना में शिथिलता आ जाती है, जिससे 
बेचारां प्राणी निर्बलताओं में आबद्ध हो जाता है, जिससे चित्त 

अशुद्ध हो जाता है। 

चित्त-शुद्धि के लिए दोष-जनित दुःख का तीव्र होना आव- 
इयक है, क्योंकि दुःख से ही सूख का राग मिट सकता है। पर 
किसी भी स्थिति में साधक को निर्दोषता से निराश नहीं होना है, 
क्योंकि निर्दोषता से प्राणी की जातीय तथा स्वरूप की एकता है । 
जिससे वास्तविक एकता है, उसकी प्राप्ति सम्भव है और जिन 
दोषों से प्रमादवश एकता स्वीकार कर ली है उनकी निवृत्ति हो 
सकती है । दोषों से उत्पन्न हुई परिस्थिति के परिवतेन में भले ही 
काल अपेक्षित हो, परन्तु दोष-रहित होने के लिए तो दोष को न 
दुहराने का हृढ़ व्रत ही पर्याप्त है, जो वतंमान में हों सकता है। 
प्राणी निर्दोष कहलाने में भले ही परतन्त्र हो, पर निर्दोष होने 
में सरवंदा स्वतंत्र है ।. प्राकृतिक नियम है कि निर्दोष होने पर 
निर्दोषता का प्रादुर्भाव उसके बाह्य जीवन में स्वतः होने लगता 
है । इतना ही नहीं, कालान्तर में उसका जीवन विधान बन 
जाता है । निर्दोष कहलाने की कामना तो एक दोष ही है। 


उससे तो सदेव सजग रहना चाहिए, क्योंकि निर्दोष कहलाने की ` ` 


रुचि सीमित अहम्‌भाव को पुष्ट करती है, जो समस्त दोषों का 
मूल है इस हृष्टि से दोष से भी कहीं अधिक दोष है अपने को 
निर्दोष कहलाने को कामना में 'आबद्ध रखना । इतना ही नहीं, 
-निर्दोष कहलाने को कामना तभी तक जीवित रहती है, जब तक 
साधक सर्वाश में निर्दोष नहीं हो जाता । 

अब यदि कोई यह कहे कि क्या सर्वाश में निर्दोषता सम्भव 
है ? तो कहना होगा कि आँशिक निदोषिता तो प्रत्येक दोषी में 
रहती (है, क्योंकि सर्वांश में कोई दोषी हो ही नहीं सकता, क्योंकि 
ऐसा कोई व्यक्ति है ही नहीं, जो सभी का सर्वदा बुरा चाहे । 
बुरे-से-बुरे व्यक्ति में भी किसी-न-किसी अंश में किसी-न-किसी के 

प्रति भलाई की भावना अवश्य रहती है। यह नियम है कि 
भावना के अनुरूप ही प्रबृत्ति होती है । अतः यह निविवाद सत्य 
है कि सर्वाश में सभी के लिए कोई दोषी नहीं होता.किन्तु निर्दो- 
षता सर्वाश में ही होती है । यदि सर्वांश में कोई दोषी होता, तो 
उसे अपने दोष का ज्ञान ही नहीं होता । दोष का ज्ञान यह सिद्ध 
करता है कि जीवन में किसी न किसी अंश में निर्दोषता है । 
संकल्प-पू्ति के सुख का प्रलोभन और अपूरि के दुःख का 
भय चित्त को अशुद्ध करता है | यदि संकल्प की उत्पत्ति ही न 
हो, तो चित्त के अशुद्ध होने का प्रश्‍न ही नहीं उत्पन्न होता । इस 
हृष्टि से संकल्प-उत्पत्ति ही चित्त की अशुद्धि का मूल कारण है । 
अब विचार यह करना है कि संकल्प का स्वरूप कया है और 
उसकी उत्पत्ति ही क्यों होती है ? प्रत्येक संकल्प की उत्पत्ति का 
कारण एकमात्र अपने में देह-भाव स्वीकार करना है, जो अवि- 
वेक-सद्धि है। अविवेक विवेक के आदर-मात्र से ही मिट सकता 
है । देह आदि वस्तुओं का स्वतन्त्र अस्तित्व स्वीकार करना ही 
संकल्प का स्वरूप है। + 
अब यदि कोई यह कहे कि जो वस्तुएं प्रत्यक्ष प्रतीत हो रही 
हैं, उनके अस्तित्व को क्यों न स्वीकार किया जाय ? तो कहना . 
होगा कि क्या कोई ऐसी वस्तु है कि जिसमें सतत परिवर्तेन न हो 
रहा हो? अथवा जिसका अदर्शन न हो अथवा जिसका वियोग न 
हो ? इन्द्रिय-ज्ञान से जो वस्तुएं प्रत्यक्ष होती हैं, उन्हीं में बुद्धि 
ज्ञान से सतत परिवतंन भासित होता है; अथवा यों कहो कि कोई 
भी वस्तु,अवस्था,परिस्थिति ऐसी नहीं है जो उत्पत्ति-विनाश-युक्त 
न हो । इतना ही नहीं,उत्पत्ति-विनाश के क्रम में ही स्थिति भास- 
मात्र है, वास्तविक नहीं । जिसकी स्थिति ही सिद्ध नहीं है जो 
केवल प्रतीति-मात्र है,उसके स्वतन्त्र अस्तित्व को स्वीकार करना 

प्रमाद के अतिरिक्त और हो ही क्या सकता है ? 
वस्तुओं के अस्तित्व को स्वीकार्‌ करने-मात्र से बेचारा 
साधक संकल्प की उत्पत्ति और पूर्ति में आबद्ध हो गया है और 
जो सभी वस्तुओं से अतीत वास्तविक जीवन है उससे विमुख हो 
गया है । यद्यपि जो वस्तुएं प्रतीत हो रही हैं, उनकी प्राप्ति कभी 
संभव नहीं है और जो वास्तविक जीवन प्रतीत नहीं हो रहा है 
उसकी ही प्राप्ति संभव है, परन्तु बेचारा साधक इस रहस्य को 
बिना ही जाने प्रतीति-मात्र को प्राप्ति और जिसकी प्रतीति नहीं है, 
प्रत्युत प्राप्त है,उसकी अप्राप्ति मान लेता है । यह मान्यता वास्त- 
विकता से वंचित करती है । प्रतीति प्राप्ति का चिह्न नहीं है, 
अपितु किसी न किसी प्रकार की दूरी तथा भेद सिद्ध करती है, 
अथवा यों कहो कि प्रतीति में अल्प-ज्ञान का प्रभाव है, जिससे 
अप्राप्त भी प्राप्त के समान भासित होता है । यह नियम है कि 
भोग, मोह और आसक्ति की उत्पत्ति तभी होती है, जब प्रतीति 
में प्राप्त-बुद्धि स्वीकार कर ली जाय । इस स्वीकृति से ही चित्त 
अशुद्ध होता है। जिसकी प्रतीति इन्द्रिय और बुद्धि-ज्ञान से 
संभव नहीं है, प्रत्युत जिसके प्रकाश से इन्द्रिय तथा बुद्धि प्रका- 
शित हैं, उसकी अप्राप्ति तथा उससे भेद एवं दूरी स्वीकार 
करना उसी प्रकार की भूल है, जिस .प्रकार प्रतीति को प्राप्त 
स्वीकार करना है | यदि साधक प्रतीति से विमुख होकर श्रम- 
रहित हो जाय, तो जो नित्यःप्राप्त है उसमें प्रीति, उससे नित्य- 
योग एवं उसका बोध स्वत: हो सकता है, जिसके होते ही चित्त 
. सदा केलिए शुद्ध हो जाता है। योग, बोध और प्रेम प्राप्त में 
में और भोग, मोह और आसक्ति अप्राप्त में प्रबृत्त कराते 
हैं । अप्राप्त की प्रवृत्ति श्रम है, और कुछ नहीं, जिससे प्राप्त शक्ति 
का ह्लास ही होता है, जो प्राणी को शक्ति-हीनता, जड़ता और 

पराधीनता में आबद्ध करता है और जिसमें चित्त अशुद्ध हो जाता 
है । जिस काल में जड़ता, पराधीनता और: शक्तिहीनता की . 
वेदना जागृत होती है, उसी काल में प्रतीति से विमुखता उदय ` 
होती है, जिसके होते ही प्राप्त से योग और उसका बोध एवं 
उससे प्रेम स्वतः हो जाता है जो वास्तविक जीवन है। अतः 
सङ्कुल्प-पूति-अपूति के सुख-दुःख के प्रलोमन तथा भय से रहित 
होने में ही चित्त की शुद्धि निहित है। चित्त की शुद्धि में ही 
योग, बोध तथा प्रेम को प्राप्ति है, जो वास्तविक जीवन से 
अभिन्न कर देती है। ।॒ 


३०-५-५६ 

. [प्राकृतिक नियमानुसार प्रत्येक साधक में कर्तव्य का ज्ञान तथा 
उसके पालन का सामर्थ्यं विद्यमान है, परन्तु असावधानी के कारण अक- 
तेव्य को अक़त॑व्य जान कर उसका त्याग न करना और कत॑व्य को 
कर्तव्य जान कर कतंव्यनिष्ठ न होना चित्त को अशुद्ध करना है । कर्तव्य 
का मूल मंत्र है बल का सदुपयोग और - विवेक का आदर । विवेक में 
ही कत॑व्य का ज्ञान और अकतंव्य के त्याग का सामथ्यं निहित है। 


विवेक का आदर करते पर साधक काम-रहित हो जाता है। काम का _ 


अन्त होते ही चित्त स्वतः शुद्ध हो जाता है।] 


मेरे निज स्वरूप परमप्रिय, 


प्राकृतिक नियमानुसार प्रत्येक साधक में कर्त्तव्य का ज्ञान 


तथा उनके पालन का सामर्थ्यं विद्यमान है,क्योंकि वतमान जीत्रन 
साधननिष्ठ होने के लिए ही मिला है, परन्तु असावधानी के कारण 
अकतंव्य को अकतँव्य जानकर उसका त्याग न करना और 
कतंव्य को कतंव्य जानकर कतंव्यनिष्ठ न होना चित्त को अशुद्ध 
करना है। कतंव्य-पालन में ही चित्त की शुद्धि निहित है और 
अकतंव्य के त्याग से ही कतंव्य-पालन का साम्यं उदित होता 
है। इस दृष्टि से चित्त-शुद्धि के लिए सर्वप्रथम अकतेंव्य का 

त्याग अनिवार्यं है । साधन के दो अंग हैं-एक वह जो निषेधा- 
त्मक है, अर्थात्‌ न करने वाली बात और दूसरा विधि-आत्मक है 
अर्थात्‌ करने वाली बात । निषेधात्मक साधन को अपना लेने में 
साधक असमर्थ नहीं है । यह नियम है कि निषेधात्मक साधना 
के सिद्ध होने पर विधि-आत्मक साधना स्वतः होने लगती है, 
जिसके होते ही चित्त शुद्ध हो जाता है। 


निषेधात्मक साधना की सिद्धि वर्तमान में ही हो सकती है, 
क्योंकि उसके लिए किसी परिस्थिति-बिशेष की अपेक्षा नहीं है, 
और न वह श्रम-साध्य है। उसकी सिद्धि के लिए साधक को 
केवल हट़व्रती होना है; अथवा यों कहो कि अकर्त्तव्य-जनित 
सुख-लोलुपता का त्याग करना है । यह नियम है कि सुख की 
आशा के त्याग से स्वार्थ-भाव स्वत: गल जाता है, जिसके गलते 
ही समस्त दिव्य गुण अपने आप उदित होते हैं,नो विधि-आत्मक 
साधना को सिद्ध करने में समर्थ हैं । इस दृष्टि से प्रत्येक साधक 
सुगमतापूर्वंक कर्तव्यनिष्ठ हो सकता है । 

कर्त्तव्य-पालन वर्तमान की वस्तु है । उसका सम्बन्ध प्राप्त 
परिस्थिति से है उसके लिए आगे-पीछे का चिन्तन अपेक्षित 
नहीं है और न किसी अप्राप्त परिस्थिति की ही आवश्यकता है, 
अपितु प्राप्त परिस्थिति के द्वारा ही प्राणी कर्तव्यनिष्ठ हो सकता 
है, क्योंकि प्रत्येक परिस्थिति में व्यक्ति का कर्त्तव्य. निहित है 
और उसी के पालन में उद्देश्य की पूर्ति है। कर्त्तव्य की 
सार्थकता दूसरों के अधिकार को रक्षा और अपने अधिकार के 
त्याग में है । इस कारण कर्तव्यनिष्ठ प्राणी से किसी का अहित 
नहीं होता और न उसमें पराधीनता रहती है । जिस प्रवृत्ति से 
किसी का अहित हो और कर्त्ता में पराधीनता का जन्म हो, वह्‌ 
प्रवृत्ति अकर्त्तव्य है, कर्त्तव्य नहीं । 

कर्त्तव्य का मूल मन्त्र है बल का सदुपयोग और विवेक का 
आदर । बल के सदुपयोग से दूसरों के अधिकार की रक्षा होती 
है और विवेक के आदर से अपने अधिकार के त्याग का 
सामर्थ्यं आता है | दूसरों के अधिकार की रक्षा से परस्पर में 
एकता होती है और संघर्ष का नाश हो जाता है। जितनी 
भिन्नताएँ उत्पन्न होती हैं उनके मूल में बल का दुरुपयोग,भर्थात्‌ 
दूसरों के अधिकारों का अपहरण है। यह नियम है कि भिन्नता 
में ही समस्त दोषों की उत्पत्ति होती है । इस दृष्टि से कर्ततव्य- 
निष्ठ प्राणी बल का दुरुपयोग नहीं करते । बल के सदुपयोग का 
सामर्थ्यं विवेक के आदर में निहित है, क्योंकि विवेक का आदर 
किए बिना बल का सदुपयोग सम्भव नहीं है। विवेक में ही 
कर्त्तव्य का ज्ञान और अकर्राव्य के त्याग का सामर्थ्यं निहित है, 
क्योंकि विवेक के प्रकाश में ही कत्तं ब्य और अकत्तव्य का भेद 
स्पष्ट होता है । इतना ही नहीं,विवेक का आदर करने पर साधक 
बड़ी ही सुगमतापूवंक काम-रहित हो जाता है,क्योंकि विवेक सत्‌ 
और असत्‌ का विभाजन करने में समर्थं है। काम का अन्त 
होते ही चित्त स्वतः शुद्ध हो जाता है । 


यदि कोई साधक,अपने को बल और विवेक से रहित मानता 

हो तो वह भी कत्तव्यनिष्ठ हो सकता है। प्राकृतिक नियम के 
अनुसार निर्बल में निर्भर होने की शक्ति भा जाती है और जो 
` कुछ नहीं जानता उसमें विक्रल्परहित विश्वास उदित होता है। 
“निर्भरता साधक को अभिमान-रहित कर देती है, जिसके होते 
ही भिन्नता तथा भेद गल जाता हें और निर्भयता आ जाती हे । 
भिन्नता गलते ही प्रेम का उदय होता है और भेद के मिटते ही 
यथार्थ बोध हो जाता हैं । प्रेम में अगाध अनन्त रस तथा बोध में 
जीवन निहित हे । इस हष्टि से निर्बल साधक भी कत्त व्यनिष्ठ हो 


(७-0. In Public Domain. Chhatrasal Singh Collection 


Digtized by Muthulakshmi Research Academy 


कर्त्तव्य का पालन एवं अकर्त्तव्य का त्याग २३१ 


सकता है। बल के सदुपयोग से भी परस्पर में एकता आती है 
और निर्भर होने से भी भेद तथा भिन्नता का नाश हो जाता है। 
अतः निर्बल ओर सवल दोनों ही कर्तव्यनिष्ठ होकर एक ही लक्ष्य 
को प्राप्त कर सकते हैं और दोनों ही का चित्त शुद्ध हो सकता है। 
चित्त की अशुद्धि तो एकमात्र बल के दुरुपयोग तथा विवेक 
के अनादर में निहित है, जो वास्तव में अकर्त्तव्य है । अर््तव्य 
और अकर्त्तव्य से भिन्न कोई तीसरी स्थिति हो नहीं सकती । 
हाँ, यह अवश्य है कि आंशिक कर्त्तव्य और आंशिक अकत्तेव्य 
अपना लेने के कारण कत्तव्य-अकरत्तव्य का इन्द्र उत्पन्न हो 
जाय । कत्तव्य-अकत्तव्य का इन्द्र अकत्तव्य से भी कहीं अधिक 
निन्दनीय है, क्योंकि केवल अक्र्तीब्य का अस्तित्व ही सिद्ध नहीं 
होता और कत्त व्यनिष्ठ होने पर द्रन्द्वातीत जीवन से अभिन्नता 
हो जाती है, जिसमें किसी प्रकार का वेषम्य तथा अभाव नहीं 
है । अत: जीवन में जो विषमता तथा अभाव का दर्शेन होता है, 
उसका कारण एकमात्र कर्त्तव्य-अकर्त्तव्य का इन्द्र है । आंशिक 
कर्तव्य वास्तव में अकर्त्तव्य का ही एक रूप है, क्योंकि आंशिक 
कर्तव्य में अकर्त्तव्य का आश्रय रहता है ।, यह नियम है कि 
अकरत्त॑व्य चित्त को अशुद्ध ही करता है, क्योंकि अकर्त्तव्य के 
रहते हुए वास्तविक कर्त्तव्य-परायणता सम्भव नहीं है और 
उसके बिना चित्त शुद्ध नहीं हो सकता । अतः अकर्त्तव्य को 
त्याग कर ही, कर्त्तव्य-परायणता से चित्त शुद्ध हो सकता है। 


यद्यपि किसी-न-किसी अंश में बल तथा विवेक प्रत्येक 
साधक में विद्यमान है, परन्तु यदि कोई अपने को विवेक-रहित 
मानता हैं तो वह भी विकल्प-रहित विश्वास के आधार प्र कर्तव्य 
निष्ठ हो सकता है । विकल्प-रहित विश्वास किसी वस्तु आदि पर 
नहीं हो सकता, क्योंकि जिसके सम्बन्ध में अधूरी जानकारी होती 

है उसके सम्बन्ध में सन्देह होता है, विश्वास नहीं । विश्वास उसी 
पर होता है जिसके सम्बन्ध में कुछ नहीं जानते । जिसके संम्बन्ध 
में कुछ नहीं जानते वह सभी वस्तुओं से अतीत हो सकता है, 
क्योंकि वस्तुओं के सम्बन्ध में तो कुछ-न-कुछ जानते ही हैं। जो 
वस्तुओं से अतीत है उस पर विकल्प-रहित विश्वास होने से भी 
साधक कतंव्यनिष्ठ हो सकता है, क्योंकि विश्वास में सम्बन्ध 
जोड़ने का सामर्थ्यं स्वतः सिद्ध है। जिस पर विशवास होता है 
उससे ममता हो ही जाती है | यह नियम है कि ममता प्रियता 
को जागृत करती है । प्रियता आत्मीयता और आत्मीयता 
अभिन्नता प्रदान करती है। अभिन्नता भेद को खाकर अभय करने 
में समर्थ है । भय का अन्त होते ही चित्ता स्वतः शुद्ध हो जाता 
है । विकल्प-रहित विश्वास के द्वारा साधक बड़ी ही सुगमता 
पूर्वक वस्तुओं से अतीत, जो है, उससे नित्य सम्बन्ध स्वीकार 
कर उसके प्रेम को प्राप्त कर सकता है। इस हृष्टि से जो साधक 
यह मानता है कि मैं कुछ नहीं जानता, वह भी विकल्प-रहित 
विशवास के आधार पर साधननिष्ठ अर्थात्‌ कतेव्य-परायण हो 
सकता है । 
समस्त साधक दो श्रेणियों में ही विभाजित हो सकते हैं। 
एक तो वे, जो यह मानते हैं कि हम कुछ जानते हैं और कुछ नहीं 
जानते और दूसरे वे, जो मानते हैं और जानते नहीं। जो साधक 
अधूरी जानकारी को स्वीकार करते हैं, वे जिज्ञासु होकर कतेव्य- 
निष्ठ हो जाते हैं,क्योंकि अधुरी जानकारी में ही सन्देह की उत्पत्ति 
होती है और सन्देह की भूमि में ही जिज्ञासा उदित होती है,जो 
जिज्ञासु को वास्तविकता से अभिन्न कर देती ह । जो साधक 
केवल मानते हैं, जानते कुछ नहीं, वे अपनी मान्यता के अनुरूप 
जिसे मानते हैं उस पर विशवास कर उससे नित्य-सम्बन्ध स्वीकार 
कर उसकी प्रीति होकर उससे अभिन्न हो जाते हैं। जिज्ञासु 

जिज्ञासा होकर वास्तविकता से अभिन्न होता है और विश्‍वासी 
अपने विश्वांसपात्र की प्रीति होकर वास्तविकता से अभिन्न होता 
है। यह नियम है कि समस्त कामनाएँ जिज्ञासा की अग्नि में 
भस्मीभूत हो जाती है, जिनके होते ही जिज्ञासु, जिज्ञासा और 
वास्तविकता में कोई भेद नहीं रहता, अर्थात्‌ त्रिपुटी मिट जाती 
है । विश्वासी, विशवास और विश्वासपात्र इन तीनों में भी एकता 
हो जाती है, क्योंकि विश्वासी अपने विश्वासपात्र की प्रीति 
होकर उससे अभिन्न हो जाता है, कारण कि प्रीति भेद तथा दूरी 
को रहने नहीं देती । साधन का आरम्भ चाहे सन्देह से हो अथवा 
विश्वास से, साधक साधन होकर साध्य से अभिन्न हो ही जाता 
है, अथवा यों कहो कि प्रत्येक कर्ता होकर अपने लक्ष्य से अभिन्न 
हो जाता है। कर्ता का अस्तित्व कर्तव्य से भिन्न कुछ, नहीं 
रहता । समस्त कर्तव्य दो भागों से विभाजित हैँ-एक तो 
कर्त्तव्य का वह भाग, जो कर्ता के दोषों का अन्त कर उसे 
निर्दोषता प्रदान करता है और दूसरा, कर्तव्य का वह भाग 
जो कर्त्ता को प्रेम प्रदान कर प्रेमास्पद से अभिन्न करता है। 
निर्दोषता और प्रेम एक ही सिकके. के दो पहलू हैं । प्रेम में निर्दो- 
षता और निर्दोषता में प्रेम ओत-प्रोत हैं, अर्थात्‌ प्रेम और निर्दो- 
-षता में विभाजन नहीं हो सकता । निर्दोषता किसी और में हो 
और प्रेम किसी और में, यह सर्वदा असम्भव है। जिसमें वास्त- 
विक निर्दोषता है, उसी में अविचल प्रेम है। इतना ही नहीं, 
निर्दोषता और प्रेम इन दोनों में स्वरूप की एकता है--निर्दोषता 
जीवन है, तो प्रेम रस । रस-विहीन जीवन और जीवन-रहित 
रस किसी को भी अभीष्ट नहीं है। अतः प्रेम और निर्दोषता यह | 
दोनों किसी एक की ही विभुतियाँ हैं, जो सभी का सब कुछ है। 
निर्दोषता और प्रेम योग की भूमि में ही निहित हैं । योग 

कर्तव्यनिष्ठ प्राणी को स्वतः प्राप्त होता है, कारण कि कतंव्य- 
पालनःकर्ता को राग-रहित कर देता है। राग-रहित होते ही 
भोग योग में स्वत: बदल जाता है, जो जीवन तथा प्रेम प्रदान 
करने में समर्थ है। 
योग साधन का वह स्तर है, जिसमें किसी प्रकार का श्रम 
तथा अस्वाभाविकता नहीं है, अथवा यों कहो कि विश्राम तथा 
स्वाभाविकता से युक्त है | विश्राम तथा स्वाभाविकता से कतृं त्व 
के अभिमान की गंध भी नहीं रहती । यह नियम है कि कतृं त्व 
का अभिमान गल जाने पर सीमित अहमुभाव शेष नहीं रहता । 
ऐसा होने पर निरभिमानता, अभेद और अभिन्नता स्वतः आ 
जाती है, जिनमें योग, बोध तथा प्रेम स्वतः सिद्ध है। 
सन्देह रहते हुए जिज्ञासा की जागृति का न होना और 
विश्वास होने पर विश्वासपात्र से विश्वासी के नित्य-सम्बन्ध की 
स्वीकृति का हृढ़ न होता ही असाधन अथवा अकतँव्य है । असा- 
धन और अकतंव्य के त्याग में ही साधन में निष्ठा और कतेंव्य- 
परायणता स्वतः सिद्धः है, क्योंकि असाधन और अकतँव्य के 
त्यागमात्र से ही चित्त शुद्ध हो जाता है, जिसके होते ही साधन 
और जीवन में भेद नहीं रहता, अर्थात्‌ साधन जीवन और जीवन 
साधन हो जाता है । साधन साक्ष्य का स्वभाव और साधन का 
जीवन हैं । 
प्राकृतिक नियम के अनुसार कतंव्य भाव-रूप है और 
अकतँव्य अभावरूप है । जो भावरूप है वह अविनाशी है और जो 
अभावरूप है, उसका नाश होता है। इसी कारण कतव्य की प्राप्ति 
और अकतैव्य की निवृत्ति होती है । कतंव्य-अकतंव्य-युक्त जो 
द्वन्द्वात्मक स्थिति प्रतीत होती है, वही साधक को कतँव्य-अकतंव्य 
के अभिमान में आबद्ध करती है, जिसके होते ही चित्त अशुद्ध हो _ 

जाता हूँ । जिस प्रकार अन्धकार की प्रतीति प्रकाश से सिद्ध 
हं--का रण कि प्रकाश के अभाव में किसी ने अन्धकार को देखा 
नहीं- उसी प्रकार आँशिक, कतव्य में ही अकतंव्य की स्थिति 
प्रतीत होती हैं यदि साधक सर्वाश में कर्तव्य को अपना ले, तो 
अकत्त व्य सदा के लिए स्वतः मिट जाता है, जिसके मिटते ही 
कत्त व्य-अकत्त व्य का इन्द्र नहीं रहता और चित्त शुद्ध हो जाता 
हैं । कत्त व्य-काल में अकत्त'व्य और अकत्तव्य-काल में कर्तव्य 
प्रतीत नहीं होता, अर्थात्‌ एक काल में एक ही का भास होता 
हं, परन्तु कत्त व्य-अकतंव्य की स्मृति चित्त में अंकित हो जाती 
है, जिससे व्यक्ति कभी तो भूतकालिक घटनाओं के आधार पर 
अपनी महिमा गाता है और कभी निन्दा करता हे । तदनुसार 
अपने को दोषी और निर्दोष, ऊंचा और नीचा, भला और बुरा 
मानकर सुखी-दुःखी होता है । परिवर्तनशील जीवन की प्रत्येक 
घटना कुछ न कुछ अर्थ रखती है कर्तव्यनिष्ठ प्राणी अर्थ को 
अपनाकर घटनाओं को भूल जाता है और घटनाओं से प्राप्त 
प्रकाश से वर्तमान में अपने को कर्तव्यनिष्ठ बनाने के लिए 
अथक प्रयत्नशील रहता है घटनाओं का चिन्तन कर्त्तव्य- 
निष्ठ होने में विघ्न है और उनका: वास्तविक अर्थं अपना भैना 
कर्चव्यप-लन में सहायक है । 

वर्त्तव्यपरायणता वत्त मान की वस्तु है, जिसके अपनाते ही 
चित्त शुद्ध हो जाता है! चित्त शुद्ध होते ही चित्त में अङ्कित 
स्मृति स्वप्नवत्‌' निर्जीव हो जाती है, अथवा मिट जाती है, 
जिसके मिटने पर गुण-दोष का अभिमान गल जाता है और 
उसके गलते ही निर्दोषता तथा प्रेम स्वत: प्राप्त होता है। अतः 
प्राप्त परिस्थिति के अनुरूप कर्तव्यनिष्ठ होकर चित्त शुद्ध करना 
अनिवार्य है । 
३१-५-५६ 

4० 
जानने के सामर्थ्यं का सदुपयोग 


[ जानने के सामर्थ्यं का उपयोग प्राणी अपने व्यक्तिगत जीवन पर 
न करके जव दूसरों पर करने लगता है तब उसका चित्त अशद्ध हो 
जाता है । अपने दोष का दर्शन अपने को निर्दोष तथा पर-दोष-दर्शन 
अपने को दोषी बनाता है । सामथ्यं स्वयं न गुण होता है और न दोष । 
उसका यथावत्‌ उपयोग साधन है और उसके विपरीत करना असाधन 
है । साधन से चित्त शुद्ध होता है और असाधन से अशुद्ध । ह 


- इन्द्रियों के स्तर पर जानने का सामर्थ्यं विषयों को प्रकाशित 
करता है । बुद्धि के स्तर से किसी भी मोग्य-वस्तु में अपरिवर्तत का 
दर्शन न होगा । अतः इन्द्रियों के ज्ञान का उपयोग निबंलों की सेवा में 
और बुद्धि के ज्ञान का उपयोग राग-रहित होने में है ' 


बुद्धि के स्तर से जो अतीत ज्ञान है, उसमें कत्तेथ्य-विज्ञान, योग 


विज्ञान, अध्याम-विज्ञान आदि विद्यमान है । कत्तव्य-विज्ञान को अपना . 


लेने पर सुन्दर समाज का निर्माण हो जाता है । योग विज्ञान से चिन्म- 
य॒ता और स्वाधीनता से अभिन्न होने का सामथ्यं आ जाताहै। 
अघ्यात्म-विज्ञान से अनन्त प्रेम की प्राप्ति होती है ।] 

मेरे निज स्वरूप परसप्रिय, . [ § 
जानने के सामर्थ्यं का उपयोग प्राणी अपने व्यक्तिगत 
जीवन पर न करके जब दूसरों पर करने लगता है, तब उसका 
चित्त अशुद्ध हो जाता है, कारण कि जानने के सामर्थ्यं से ही 
दोष का दर्शन होता है। यदि उसका उपयोग अपनी वस्तुस्थिति 
पर किया जाय, तो बड़ी ही सुगमतापूर्वंक चित्त शुद्ध हो जाता 
है, क्योंकि अपने दोष का दर्शन अपने को निर्दोष बनाने में समर्थ 


है, और पर-दोष दशन अपने को दोषी बनाने में हेतु है। 
प्राकृतिक नियम के अनुसार किसी भी दोष का स्वतन्त्र 


अस्तित्व नहीं है,अथवा यों कहो कि प्रत्येक दोष उत्पत्ति-विनाश- 
युक्त है । जो वस्तु उत्पत्ति-विनाश-युक्त है, उसकी वास्तविक 
स्थिति सिद्ध नहीं होती, अपितु उत्पत्ति-विनाश का जो क्रम है, 
उसी में स्थिति भासित होती है । जिसकी स्थिति ही सिद्ध नहीं 
होती उसके अस्तित्व को स्वीकार करना चित्त को अशुद्ध करना 
है, और कुछ नहीं । 

दोष की उत्पत्ति से पूर्व और दोष न दुहराने पर निर्दोषता 
स्वतःसिद्ध है। दोष की सत्ता तो केवल दोष के उंत्पच्ति-काल में 
ही है । समस्त दोषों की भूमि गुण का अभिमान है । पर-दोष- 
दर्शन से उसमें नित-नव बृद्धि होती है और व्यक्तिगत दोष के 
दर्शन से गुण का अंभिमान गल जाता है । इस दृष्टि से दोष-दर्शन 
के सामर्थ्यं का सदुपयोग तभी हो सकता है,जब वह अपने व्यक्ति- 
गत जीवन पर किया जाय । सामर्थ्यं स्वयं न गुण होता है और 
न दोष । उसका यथावत्‌ उपयोग साधन है और उसके विपरीत 
करना असाधन है । साधन से चित्ता शुद्ध होता है और असाधन से 
अशुद्ध होता है। अतः जानने के सामथ्ये का उपयोग व्यक्तिगत 
जीवन पर ही करना हितकर सिद्ध होता है । जिस प्रकार प्रकाश 

अन्धकार का नाशक है और वस्तुस्थिति का प्रकाशक है, अर्थात्‌ 
प्रकाश में जो वस्तुएं जेसी हैं, वे वेसी ही दिखाई देती हैं, पर 
जिस अन्धकार ने उन वस्तुओं को आच्छादित कर रखा था, वह 
अन्धकार प्रकाश होते-मात्र से मिट जाता है, उसी प्रकार 
जानने के सामर्थ्यं से व्यक्तिगत जीवन की वस्तुस्थिति का ठीक- 
ठीक परिचय हो जाता है और जिस अज्ञान ने वस्तुस्थिति को 
ढक दिया था वह मिट जाता है। 

वस्तुस्थिति के परिचय में क्रांति स्वतः सिद्ध है, क्योंकि जाना 
हुआ दोष असह्य हो जाता है | यह नियम है कि जिसका होना 
असह्य होता है, वह मिंट जाता है और जिसका न होना असह्य 
होता है वह प्राप्त हो जाता है । अतः वस्तुस्थिति के ज्ञान में दोष 
की निवृत्ति और निर्दोषता की प्राप्ति स्वतः सिद्ध है पर वह तभी 
संभव होगा जब जानने के सामर्थ्यं का उपयोग दूसरों पर न 
करने का स्वभाव बना लिया जाय । जानने का सामर्थ्यं किसी 


व्यक्ति को व्यक्तिगत वस्तु नहीं है और न उत्पत्ति-विनाश-युक्त , 


है, अपितु उसको देन है,जिससे अनंत ज्ञान है । उस अनंत ज्ञान से 
जो ज्ञान मिला है उसी में साधन-निर्माण का सामर्थ्यं निहित है! 
पर उसको अनुभूति तभी होती है जब प्राप्त-ज्ञान का अध्ययन 
किया जाय । जानने के सामर्थ्यं का अध्ययन बड़े ही महत्व की 
वस्तु है, क्योंकि उस ज्ञानः में ही अपने दोष का ज्ञान, उस दोष 
को मिटाने का उपाय तथा निर्दोषता का भी ज्ञान है। जानने के 
सामर्थ्यं से ही प्राणी अपनी वस्तुस्थिति को जानता है और उसी 
से अपने लक्ष्य को भी जानता है। लक्ष्य तक पहुँचाने के लिए 
जिस साधन-प्रणाली की अपेक्षा है उसका ज्ञान भी जानने की 
सामर्थ्यं में निहित है । इस दृष्टि से जानने का दोष किसी भी 
साधक के जीवन में स्वभाव से नहीं है । 

जाने हुए के अनादर से ही न जानने का दोष साधक को 
अपने में भासित होने लगता है। यदि जानने के सामर्थ्य का 
यथेष्ट आदर किया जाय,तो न जानने का दोष प्रतीत न होगा । 
समस्त साधनों का निर्माण जानने के सामर्थ्यं में ही निहित है । 
जानने के सामर्थ्यं का प्रकाशन इन्द्रिय द्वारा भी होता है तथा 
बुद्धि के द्वारा भी इन दोनों से रहित भी जानने का सामर्थ्यं 
अपने को प्रकाशित करता है । 


इन्द्रियों के स्तर पर जानने का सामर्थ्य विषयों को, अर्थात्‌ 
शब्द, स्पर्श, रूप, रस, गंध को प्रकाशित करता है | विषयों की 
प्रतीति में सत्यता, अर्थात्‌ अपरिवर्तन स्वीकार करना इन्द्रियों के 
ज्ञान का प्रभाव है | परन्तु उन्हीं विषयों को यदि बुद्धि के स्तर 
से जानने का प्रयास किया जाय, तो किसी भी भोग्य-वस्लु में 
अपरिवर्तन का दर्शन न होगा,अपितु सतत परिवर्तन की अनुभूति 
होगी । जब साधक बुद्धि के स्तर से प्रकाशित जानने के सामर्थ्यं ` 
का आदर करने लगता है, तब विषयों से अरुचि स्वत: जागृत 
होती है, . अथवा यों कहो कि भोग्य वस्तुओं पर सन्देह होने 
लगता है । उसी सन्देह की भूमि में जिज्ञासा जागृत होती है। 
इन्द्रियों के स्तर से प्रकाशित जानने के सामर्थ्यं ने जिन काम- 
नाओं को अर्थात्‌ विषयाशक्ति को जन्म दिया था, जिज्ञासा की 
जागृति उन कामनाओं का नाश करती है और विषयाशक्ति 
विरक्ति में बदल जाती है, जिसके बदलते ही साधक राग-रहित 
हो जाता है। राग-रहित होते ही भोग योग में स्वतः बदल जाता 
है और फिर बुद्धि के स्तर से अतीत जानने के सामर्थ्यं में प्रवेश 
हो जाता है, जो निस्सन्देहता प्रदान करने में समर्थे है । 
. सन्देह में जो निस्सन्देहता की मान्यता है,इसी ने चित्त को 
अशुद्ध किया है और चित्त की अशुद्धि से ही सन्देह सहन होता 

रहता है, अर्थात्‌ सन्देह की वेदना जागृत नहीं होती । सन्देह 
की वेदना का जागृत न होना चित्त की अशुद्धि को हृढ़ करना 
है । चित्त की शुद्धि के लिए यह अनिवार्य है कि सन्देह में जो 
निस्सन्देहता की स्थापना कर ली गई है उसका अभाव करना 
होगा, तभी सन्देह की वेदना का उदय होगा, अर्थात्‌ इन्द्रिय- 
ज्ञान वास्तविक ज्ञान नहीं है, यह स्वीकार करना होगा । यह 
स्वीकृति ही सन्देह में जो निस्सन्देहता की स्थापना है, उसका 
अभाव कर देगी । | 
इन्द्रियों के स्तर में जानने का सामर्थ्यं विधान नहीं है,अपितु 
शक्ति है । यह नियम है कि शक्ति स्त्रभावसे ही जड़दा होती हैं । 
जिसमें जड़ता होती है उसका उपयोग किसी विधान के अधीन 
होना चाहिए,तभी उसका सदुपयोग हो सकता है। विधान शून्य 
शक्ति का उपयोग ह्वास का मूल है और उसीसे चित्त-अशुद्ध होता 
है । इन्द्रियों के स्तर के जानने का सामर्थ्य भोग की प्रवृति में भले 
ही समर्थ हो, परन्तु भोग-सामग्री की वास्तविकता के जानने में 
सर्वथा असमर्थ है । सीमित सामर्थ्यं को सर्वदा असमर्थता ही 
मानना चाहिए,साम्यं का अभाव नहीं अतः इन्द्रियों के स्तर के 
जानने के सामर्थ्यं को जानने का अभाव न मानकर अल्पज्ञान 
मानना चाहिए । अधुरी जानकारी जिज्ञासा-जाग्रृति में साधनरूप 
है । इस दृष्टि से प्रत्येक स्तर का ज्ञान आदरणीय है,परन्तु प्रत्येक 
स्तर का ज्ञान वास्तविक ज्ञान नहीं है, वास्तविक ज्ञान तो सभी 
स्तरों के ज्ञान से अतीत है । प्रत्येक स्तर के ज्ञान का साधन-बुद्धि 
से उपयोग किया जा सकता है। इन्द्रियों के ज्ञान का उपयोग 
निबंलों को सेवा में और बुद्धि के ज्ञान का उपयोग राग-रहित होने 
में,अथवा वस्तुओं की सत्यता और सुन्दरता के अपहरण में निहित 
है । ज्यों-ज्यों इन्द्रिय-ज्ञान का सदुपयोग होने लगता है, त्यों-त्यों 

चित्त पर बुद्धि के ज्ञान का प्रभाव स्थायी होने लगता है, जिसके 
होते ही भोग की रुचि योग की लालसा में बदल जाती है । 
जिस काल में योग की लालसा भोग की रुचि का अन्त कर 
देती है, उसी काल में योग स्वतः हो जाता है, जिसके होते ही 
बुद्धि के स्तर से अतीत जानने का जो सामर्थ्यं है, उससे अभि- 
न्नता हो जाती है । 

बुद्धि के स्तर से अतीत जो ज्ञान है, उसमें कतंव्य-विज्ञान, 
योग-विज्ञान, अध्यात्म-विज्ञान आदि सभी विद्यमान हैं । कतव्य ` 
विज्ञान को अपना लेने पर साधक के चित्त से विद्यमान राग 
की निवृत्ति हो जाती है और उसका बाह्य परिणाम यह होता है 
कि व्यक्ति और समाज में एकता हो जाती है, अथवा यों कहो 
कि सुन्दर समाज का निर्माण हो जाता है, क्योंकि कतंव्य-विज्ञान 
दूसरों के अधिकार को रक्षा की प्रेरणा देता है और उसमें प्रवृत्त 
करता है । कतेव्य-विज्ञान के अनुरूप जब साधक कर्तव्यनिष्ठ हो 
जाता है, तब वह स्वत: योग-विज्ञान का अधिकारी हो जाता 
है । योग-विज्ञान नवीन राग को उत्पन्न नहीं होने देता, जिसके न 
होने से चित्त चिर-शान्ति में निवास करने लगता है, जिससे 
जड़ता पराधीनता और शक्तिहीनता अपने आप मिटने लगती है, 
अथवा यों कहो कि चिन्मयता और स्वाधीनता से अभिन्न होने 
का सामर्थ्यं आ जाता है। 

योग-विज्ञान की परावधि में अध्यात्म-विज्ञान का उदय 
होता है, जिसके होते ही सब प्रकार के भेद मिट जाते हैं । भेद 
का अन्त होने पर सीमित अहम्‌-भाव गल जाता है, जिसके 
गलते ही अनन्त से अभिन्तता हो जाती है, अर्थात्‌ अनन्त के 
प्रेम की प्राप्ति होती है । 

जानने का सामर्थ्य, जो अनन्त को देन है, उसका सदुपयोग 

अपनी वतमान वस्तु स्थिति पर ही करना उचित है, क्योंकि 


. अपने कतव्य को जानना है: ओर दूसरों के अधिकार को भी । 


किसी के कर्तव्य में ही किसी का अधिकार निहित है, कारण 
कि ऐसा कोई कतव्य हो ही नहीं सकता जिससे किसी के अधि- 


कार की रक्षा न हो; अथवा यों कहो कि दूसरों के अधिकार के. 


ज्ञान में ही अपना कतव्य निहित है । कतंव्य-पालन पराधीनता 
का अन्त करता है और परस्पर में एकता की. स्थापना करता है 
परन्तु जब व्यक्ति जानने के सामर्थ्यं का उपयोग अपने अधिकार 
और दूसरों के कतव्य में करने लगता है, तब बेचारा पराधीन 
हो जाता है, क्योंकि उसकी प्रसन्तता दूसरों की उदारता पर ही 
निर्भर हो जाती है । यदि अधिकार की पूर्ति हो गयी, तो राग 
में आबद्ध हो जाता है और पूर्ति न हुई तो क्षुभित तथा क्रोधित 
हो जाता है, जिससे चित्त अशुद्ध हो जाता है। अतः जानने के 
सामर्थ्यं का उपयोग दूसरों के अधिकार. और अपने कतंव्य को 


जानने में करना चाहिए 


अकतेव्य का नाश कतव्य के जानने में है और कर्तव्य का 
ज्ञान दूसरों के अधिकार की पूर्ति: में है। अकतेव्य के नाश में 
कतंव्यपरायणता. और दूसरों के अधिकार को पूर्ति में वस्तु आदि 
से सम्बन्ध-विच्छेद हो जाता है । वस्तु आदि के सम्बन्ध-विच्छेद 
में चिरशांति, नित्य-योग, निस्सन्देहता एवं प्रेम निहित है । वस्तु, 
व्यक्ति आदि के संम्बन्ध से ही चित्त अशुद्ध हो गया है भौर वस्तु, 
व्यक्ति आदि का सम्बन्ध कतंव्य से.च्युत होने पर ही हढ़ होता 
है । इस दृष्टि से कतंव्य-परायणता वस्तुओं से सम्बन्ध-विच्छेद 
कराने में समर्थ है । अपने व्यक्तिगत जीवन पर जानने के सामथ्यं 


` का सदुपयोग करने में ही कतेव्य का ज्ञान निहित है:। 


'वस्तुस्थिति का परिचय होने पर साधक को अपने में अभाव 


r+ CC-0. In Public Domain. Chhatrasal Singh Collection 


Digtized by Muthulakshmi Research Academy 


जानने के साम्यं का सदुपयोग २४३ 


का ज्ञान होता है, क्योंकि प्रत्मेक परिस्थिति अपूर्ण है, परिवर्तन- 
शील है और पर प्रकाश्य है । अभाव का ज्ञान अभाव का अभाव 
कराने की प्रेरणा देता है, अथवा यों कहो कि अभाव के ज्ञान में 
लक्ष्य का ज्ञान निहित है | अभाव के ज्ञान से प्राप्त परिस्थिति 
से असंगता की रुचि उदित होती है और परिस्थिति से असंग होने 
पर अभाव की अभाव हो जाता है । पर कब ? जब किसी अप्राप्त 
परिस्थिति का अवाहन न हो । अप्राप्त परिस्थिति का आवाहन 
परिस्थिति के स्त्ररूप को न जानने से होता है । जब इन्द्रिय ज्ञान 
का प्रभाव चित्त में अंकित नहीं रहता तब परिस्थिति के स्वरूप 
का ज्ञान हो जाता है। इन्द्रियों के ज्ञान का प्रभाव उसी समपर 
तक जीवित रहता है, जब तक बुद्धि के स्तर पर जानने की जो 
सामर्थ्यं है, उसका आदर न किया जाय, अथवा उसका सदुपयोग 
न हो । बुद्धि के ज्ञान का सदुपयोग विधान हैँ। उसके अनुरूप 
इन्द्रियों का व्यापार होने पर चित्त स्वतः शुद्ध हो जाता है । 
अतः जानने के साम्यं का सदुपयोग अपने कतंव्य तथा लक्ष्य के 
ज्ञान में है और कर्तव्य-परायणता में लक्ष्य की प्राप्ति स्वतः सिद्ध 
है । कर्त॑व्य-पराथणता वतमान जीवन की वस्तु है । इस दृष्टि से 
. बतँमान के सदुपयोग मात्र से ही त्रित्त शुद्ध हो जाता है । 


२-७५६ 

मान्यताओं से अतीत के जीवन को प्राप्त 


[ वस्तु अवस्था एवं परिस्थिति में अहम्‌-बुद्धि मान्यत्ता में जीवन- 
बुद्धि उत्पन्न करती है । समस्त मान्यताएं चार भागों में विभाजित हैं- 
मोगी, योगी, जिज्ञासु और प्रेमी की । 

जो देह जनित व्यापार में ही जीवन-बुद्धि मानता है, वह भोगी है। 
भोग का आरम्भ-काल सुखद प्रतीत होता है परन्तु उसका परिणाम भय॑- 
कर दुःखद होता है । भोग की रुचि रहते हुए योग की उपलब्धि संभव 
नहीं है । मोग-वासनाओं के त्याग में ही योग की सिद्धि है। सुख की 
आशा का त्याग होते ही अपने आप होने वाली प्रत्येक प्रवृत्ति का अन्त 
शान्ति में होता है तथा समस्त मान्यताओं की निवृत्ति हो कर उनसे 
अतीत के जीवन में प्रवेश हो जाता है । ] 


सेरे निज स्वरूप परमप्रिय, 


प्रत्येक व्यक्ति अपने सम्बन्ध में कुछ न कुछ भानता है और 
मान्यता के अनुरूप ही कुछ न कुछ करता है एवं करने के अनु- 
सार ही परिस्थिति उत्पन्न होती है। परिस्थिति में जीवन-बुद्धि 
हो जाने से चित्त अशुद्ध हो जाता है। यद्यपि प्रत्येक परिस्थिति 
प्राकृतिक न्याय है और उसके सदुपयोग में प्राणी का हित है, 
परन्तु उसे जीवन मान लेने से तो चित्त अशुद्ध हो होता है । 

, वस्तु, अवस्था एवं परिस्थिति में अहम्‌-बुद्धि, मान्यता में 
जीवन-बुद्धि उत्पन्न करती है। यद्यपि समस्त मान्यताओं के मूल में 
जो है उसे किसी मान्यता में आबद्धनहीं किया जा सकता, क्योंकि 
सभी मान्यताएं उसी से सत्ता पाती हैं और उसी से प्रकाशित 
होती हैं । जिससे सभी मान्यताएं प्रकाशित होती हैं, अथवा सत्ता 
पाती हैं उसकी जिज्ञासा तथा लालसामात्र से चित्त शुद्ध होने 
लगता है, क्योंकि जो सभी मान्यताओं का प्रकाशक है वह सब 
प्रकार से पूर्णं तथा अनन्त है । अनन्त की जिज्ञासा तथा लालसा 
कामनाओं का अन्त कर देती है, जिससे चित्ता शुद्ध हो जाता है। 

समस्त मान्यताएँ चार भागों में विभाजित हैं--भोगी, योगी, 
जिज्ञासु और प्रेमी की । भोगी वही प्राणी है जो कामना-पूत्ति में 
ही जीवन मानता है । कामना-पू्ति प्राणी को वस्तु, व्यक्ति आदि 
में आबद्ध कर देती है जिसके होते ही लोभ-मोह आदि अनेक 
दोष उत्पन्न हो जाते हैं, जो चित्त को अशुद्ध कर देती है । भोग, 
भोग की दृष्टि से भले ही उत्कृष्ट अथवा निकृष्ट हो, किन्तु चित्त 
की अशुद्धि की हृष्टि से तो सभी भोगों का समान अर्थं है, अर्थात्‌ 
ऐसा कोई भोग है ही नहीं जिससे चित्त अशुद्ध न हो । इतना ही 
नहीं, भोग-प्रवृत्ति की तो कोन कहे, उसकी रुचि-मात्र से ही 
चित्त अशुद्ध हो जाता अत: भोग को रुचि का नाश हुए बिना 
चित्ता किसी भी तरह शुद्ध नहीं हो सकता। | 

जिसकी प्रसन्तता किसी और पर निभेंर है वही भोगी है, 
अथवा यों कहो कि जो देह्‌-जनित व्यापार में ही जीवन-बृद्ध 
रखता है वही भोगी है। भोग का आरम्भ-काल सुखद प्रतीत 
होता हैं, परन्तु उसका परिणाम भयंकर दुःखद होता है। जो 
साधक भोग के परिणाम पर हृष्टि रखता है उसे भोग से अर्चि 
हो जाती हैं | योग की अरुचि में योग की रुचि का उदय हैँ । 

“योग की रुचि, सबल तथां स्थायी होने पर भोग की रुचि का 


नाँश कर देती है । भोग की रुचि का नांश भोग-प्रवृत्ति के अन्त 
में स्वत: योग प्रदान करता है। इस दृष्टि से भोग की रुचि के 
ताश में ही योग की प्राप्ति निंहित है। 

- कोई भी प्राणी अपने को भोगी मानकर चित्त को शुद्ध नहीं 
कर सकेता, क्योंकि मान्यता के अनुरूप रुचि और रुचि के अनुसार 
प्रवृत्ति होती है तथा प्रबृत्ति-जनित सुख की आसक्ति नित नया 
रांग उत्पन्न करती है, जो चित्त को अशुद्ध कर देता है। जब 
साधक भोग के परिणाम को भली-भांनि जान लेता है, तब भोग- 
वासनाओं का अन्त करते के लिए अपनी मान्यता को परिवर्तित 
करने का प्रयास करता है । किसी भी मान्यता की जो अस्वीकृति 
है वह किसी अन्य मान्यता की जननी भी है । इस नियम के अनु- 
सार जब साधक अपने को भोगी नहीं मानता तब योगी, जिज्ञासु 
तथा प्रेमी इनमें से किसी भी मान्यता को स्वीकार कर लेता है। 


प्राकृतिक नियम के अनुसार प्रत्येक मान्यता में उसके अनुरूप , 


कतव्य का विधान निहित है । विधान के अनुसार जीवन होने पर 
मान्यता स्वतः बदल जाती है, अथवा जो सभी मान्यताओं से 
अतीत है उसका योग, उसको जिज्ञासा एवं. उसका प्रेम उदित 
होता है । प्रत्येक मान्यता उसी समय तक जीवित रहती है जब 
तक मान्यता के अनुरूप जो विधान है उसमें और जीवन में एकता 
न हो । विधान और जीवन की एकता होने पर मान्यता स्वतः 
मिट जाती है, जिसके मिटते ही साधक को अनन्त का योग, अनन्त 
की जिज्ञासा और अनन्त का प्रेम प्राप्त होता है, क्योंकि मान्यता 
कर्तव्य का प्रतीक है । कर्तव्य-पालन राग-निवृत्ति का साधन है। 
राग-निवृत्ति होने पर सीमित अहम्‌-भाव गल जाता है, जिसके 
गलते ही योग, बोध तथा प्रेम की प्राप्ति होती है । योग को पूर्णता 

में बोध तथा बोघ में प्रेम निहित है । भोग प्राणी कों इन्द्रिय,बुद्धि 
आंदि वस्तुओं से तादात्म्य प्रदान करता है और यौग सभी 
वस्तुओं से सम्बन्ध-विच्छेद करा देता है, क्योंकि भोग में कामना- 
पूर्ति और योग से कामना-निवृत्ति होती है। कामना निवृत्त होने 
पर जिज्ञासा की पूति और प्रेम की प्राप्ति स्वतः हो जाती है। 

कामनाओं की निवृत्ति होने पर किसी भी वस्तु से तादात्म्य नहीं 
रहता । उसका परिणाम यह होता है कि जो सभी वस्तुओं से 
अतीत है उसमें सहज स्थिति स्वतः हो जाती है। यदि साधक 
स्थिति-जनित शान्ति में रमण न करे, तो स्थिति का अभिमान 
गल जाता है, जिसके गलते ही योग स्वतः बोध में विलीन हो 
जाता है, जिसके होते ही मिस्संदेहता, स्वाधीनता, चिन्मयता 
एवं अमरत्व से अभिन्नता हो जाती है। 

भोग की रुचि रहते हुए योग की उपलब्धि संभव नहीं है । 

यद्यपि योग भोग की अपेक्षा सहज तथा स्वाभाविक है और उसका 
परिणाम भी हितकर है, परन्तु भोग-वासना शरीर,' इन्द्रिय, मंन, 
बुद्धि आदि से संबंध जोड़ देती है जिससे काम की उत्पत्ति होती 
` है । काम की उत्पत्ति होते ही अनेक कामनाएं उत्पन्न हो जाती 
हैं, जिनकी पूर्ति-अपूर्ति के सुख-दुःख 'में प्राणी आबद्ध हो जाता 

है और सहजयोग से विमुख हो जाता है । अतः भोग-व।सनाओं 

के त्याग में ही योग की सिंद्धि है । सुख को आशा तथा सुख 

का सम्पादन एवं .उसका भोग प्राणी 'को मन के अधीन 
'कर देता है, जिसके होते ही मन इन्द्रियों के अधीत और 
इन्द्रियाँ विषयों के अधीन `हो जाती हैं। इस कारण शान्ति, 
सांमर्थ्यं, निस्सन्देहता, .अमरत्व आदि. से प्राणी विमुख हो 
जाता है । अत: सुख की आशा से रहित होने से ही चित्त शुद्ध 
हो सकता है । ir फः] द 

सुख की आशा का त्याग होते ही अपने आप होने वाली 
प्रत्येक प्रवृत्ति का अन्त शांति में होता है | शांति सामर्थ्यं, स्वा- 
घीनता आदि की भूमि है और सुख की आशा रहते हुए प्रत्येक 
प्रवृत्ति के अन्त में किसी-न किसी वस्तु-व्यक्ति आदि का चिन्तन 
होने लगता है,जो शांति में निवास नहीं होने देता । प्रत्येक प्रबृत्ति 
की उत्पत्ति से पूर्व जो शांति है वही गांति, यदि प्रवृत्ति के अन्त 
में हो, तो बड़ी ही सुगमतापूवेक प्रबृत्ति का राग मिट सकता है; 
कारण कि प्रबृत्ति के चिन्तन में ही प्रवृति का राग निहित है। 
प्रवृत्ति तो विद्यमान राग की निवृत्ति का साधन-मात्र है । उससे 
कोई क्षति नहीं होती, किन्तु प्रवृत्ति-जनित सुख की आसक्ति 
प्रवृत्ति का चिन्तन उत्पन्न कर प्रवृत्ति से तादात्म्य कर देती है, 
जिससे नवीन राग की उत्पत्ति हो जाती है, जो चित्त को अशुद्ध 
कर देती है । प्रवृत्ति का अन्त नवीन राग की उत्पत्ति में न हो, 
प्रत्युत विद्यमान राग की निवृत्ति में हो तो चित्त शुद्ध हो सकता 
है । चित्त की शुद्धि अनावश्यक संकल्पों का अंत कर देती है और 
आवश्यक संकल्पों की पूति के सुख में आबद्ध नहीं होने देती; 
इतना ही नहीं, संकल्प-निवृत्ति की शांति में भी रमण नहीं करने 
देती । जब साधक सुख के भोग और शान्ति में रमण नहीं 
करता, तब अपने आप उस जीवन से अभिन्न हो जाता हैं जो 
सभी वस्तु, अवस्था आदि से अतीत है। 

सभी अवस्थाओं से अतीत के जीवन में प्रवेश तभी सम्भव 
होगा,जब साधनरूप मान्यता तथा प्रवृत्ति के द्वारा विद्यमान रोग 
की निवृत्ति हो और नवीन राग की उत्पत्ति न हो, अर्थात्‌ प्रवृत्ति 
के अंत में सहज निवृत्ति-स्वतः आ जाय । किसी वस्लु,व्यक्ति आदि 
का प्रवृत्ति के अंत में आवाहन न हो और जो वस्तु प्राप्त है उसमें 
लेशमात्र भी ममता न रहे, अपितु सहज-निवृत्तिपूर्वक शांति, 

निस्सन्देहता एवं नित-नव रस की प्राप्ति हो। प्राप्त वस्तुओं की 
ममता का त्याग और अप्राप्त वस्तुओं के चिन्तन का अभाव 
विवेकसाध्य है, जो वर्तमान में हो सकता है । जो वर्तमान में 
हो सकता है उसके लिए भविष्य की आशा करना असावधानी 
के अतिरिक्त और कुछ नहीं है । 
वस्तुओं से अतीत के जीवन में स्थिति अथवा उसकी 
जिज्ञासा एवं उसका प्रेम चित्त को शुद्ध कर देता है । राग-रहित 
होने से वस्तुओं से अतीत के जीवन में स्थिति अपने आप होती 
है। राग-रहित होने के लिए ही वर्तमान परिस्थिति का सदुपयोग 
करना है; पर वह तभी सम्भव होगा जव देह में अहमुबुद्धि न 
हो और वस्तुओं में ममबुद्धि न हो । देह में अहमुबुद्धि का त्याग 
निज विवेक के आदर में निहित है, अर्थात्‌ जिसे यह! करके 
सम्बोधित करते हैं उसमें अहमभाव स्वीकार करना प्राप्त विवेक 
का अनादर है;अथवा यों कहो कि जो जानते हैं उसको न मानना 
है । जाने हुए को न मानने से ही देह में अहम॒बुद्धि उत्पन्न हो 
गई है और उसी का परिणाम यह हुआ है कि प्राप्त वस्तुओं में 
ममता और अप्राप्त वस्तुओं की कामना उत्पन्न हो गई है, जिससे 
जिज्ञासा में शिथिलता आ गई है । यद्यपि जानने की लालसा 
नष्ट नहीं हुई, परन्तु वह वर्तमान जीवन की वस्तु नहीं रह गई 
है व्यक्ति को”कामना-पू्ति जैसे वर्तमान की वस्तु प्रतीत होती 
है, वेसे ही जिज्ञासा की पूर्ति वर्तमान की वस्तु नहीं प्रतीत 
होती । इस प्रमाद ने ही जिज्ञासा में शिथिलता उत्पन्न का दी 
है । यद्यपि कामना-पूर्ति वर्तमान की वस्तु नहीं है, उसके लिए 
श्रम तथा अप्राप्त वस्तु अपेक्षित रहती है, किन्तु जिज्ञासा-पूति 
तो किसी वस्तु-विशेष पर निर्भर नहीं है। इतना ही नहीं, पराप्त 
वस्तुओं की भी- जिज्ञासा-पूर्ति में अपेक्षा नहीं है । जिज्ञासा-पूर्ति 
तो एकमात्र सन्देह की वेदना असह्य हो जाने पर ही निर्भर है; 

अथवा यों कहो क्रि जब साधक वास्तंविकता को बिना जाने 
किसी प्रकार भी नहीं रह सकता, बस उसी काल में जिज्ञासा 
स्वतः पूरी हो जाती है। सन्देह रहते हुए चेन से रहना प्रमाद 
है । सन्देह की निवृत्ति अवश्य हो सकती है । उससे निराश 
होना साधक की असावधानी है, जिसका उसके जीवन में कोई 
स्थान ही नहीं है। जिज्ञासु ज्यों-ज्यों जाने हुए में हढ़ होता जाता 
है, त्यों-त्यों जिज्ञासा-पूति की योग्यता स्वतः आती जाती है । 
इस दृष्टि से जाने हुए में हढ़ रहना ही जिज्ञासा-पूति की सहज 
साधना है । जाना हुआ हृढ़ तभी होता है जब उसका प्रभाव 
साधक पर हो जाय। | 
जो वस्तुएँ इन्द्रिय तथा बुद्धि द्वारा प्रतीत होती हैं उनके 
वास्तविक स्वरूप को बिना जाने उन पर विश्वास करना सन्देह 
को सहन करने का स्वभाव बना लेना है, जो जिज्ञासा-पू्ति में 
सबसे भयंकर विघ्न है । जिस वस्तु को इन्द्रिय द्वारा जानते हो, 
. उसी वस्तु को बुद्धि के द्वारा भी जानो । ऐसा करते ही वस्तुओं 
की स्थिति सुरक्षित न रहेगी, जिसके न रहने से प्राप्त वस्तुओं 
की ममता और अप्राप्त वस्तुओं को कामना मिट जायगी, 
जिसके मिटते ही जिज्ञासा की पुत्ति हो जायगी और फिर स्वतः 
निस्सन्देहता उदित होगी, जो साधक को वस्तुओं से अतीत के 
जीवन से अभिन्न कर देगी । निस्सन्देहता के साम्राज्य में 
पराधीनता नहीं है और न जडता है । इसी कारण सन्देह-रहित 
होने में जो जीवन है वह जीवन वस्तुओं को दासता में नहीं है । 
वस्तुओं की दासता का अन्त होते ही चित्त स्वत: शुद्ध हो जाता 


: वस्तुओं के विशवास ने उसके विश्वास का अपहरण कर 
लिया है जिससे समस्त वस्तुएं उत्पन्न होती हैं और जिसमें विलीन 
होती हैं एवं जिससे सभी वस्तुएं सत्ता पाती हैं और प्रकाशित 

होती हैँ। यदि साधक बिवेक-पूर्वक वस्तुओं की वास्तविकता को 
जानकर उनके विश्वास से मुक्त हो जाय, तो बड़ी ही सुगमता- . 
पूर्वक उन पर विश्वास हो जाता है जिनसे सभी को सब कुछ 
मिला है, अथवा यों कहो कि जो सभी में है और सभी से अतीत 
है । यह नियम है कि जिस पर व्यक्ति विशवास कर लेता है 
उससे सम्बन्ध हो जाता है और जिससे सम्बन्ध हो जाता है 
उसकी स्मृति उदित होती है, जो प्रीति हो कर उससे अभिन्न हो 
जाती है जिसकी वह प्रीति है, कारण क्रि प्रीति भेद तथा भिन्नता 
को खा लेती है । 

वस्तुओं के विशवास ने ही वस्तुओं से तद्र पता तथा संबंध 
उत्पन्न कर दिया है जिससे बेचारा प्राणी प्राप्त वस्तुओं को. दासता 
और अप्राप्त वस्तुओं की कामना में आबद्ध हो गया है, जिसमें 
जिससे चित्त में अशुद्धि आ गयी है । अतः वस्तुओं से अतीत के 
जीवन की जिज्ञासा तथा उसमें स्थिति एवं उसका प्रेम प्राप्त 
करने के लिए साधक को सर्वदा तत्पर रहना चाहिए, कारण कि 
उसके बिना चित्त शुद्ध नहीं हो सकता ओर चित्त को शुद्धि के 
बिना शान्ति, सामर्थ्य, स्वाधीनता एवं अगाध-अनन्त रस की 
उपलन्धि नहीं हो सकती । 


क 


(७-0. In Public Domain. Chhatrasal Singh Collection 


Digtized by Muthulakshmi Research Academy 


२१ 


अपने सम्बन्ध में विकल्प-रहित निर्णय 


[ व्यक्ति अपने सम्बन्ध में क्या जानता है और क्या मानता है, 
इसका विकल्प-रहित निर्णय न होने से ही चित्त अशुद्ध हो जाता है । 
अपने सम्बन्ध में निस्सन्देह होने पर ही साधक 'अपने कतव्य 
और लक्ष्य के सम्बन्ध में निस्सन्देह हो जाता है । 
कामना-पूर्ति-अपूर्ति में जीवन-बुद्धि स्वीकार करना अपने को 
देह मान लेना है । अपने को देह न मानने पर सभी कामनायें निवृत्त हो 
जाती हैं और चिर-शान्ति स्वतः प्राप्त हो जाती है । शांति में जीवन 
` बुद्धि न रहने पर अतीत के जीवन में प्रवेश होता है, जिसमें पराधीनता 
नहीं है । 
` स्वाधीनता के समर्पण में परम प्रेम का उदय है, जो नित- 
नव रस प्रदान करने में समर्थ है । इस दृष्टि से अपने सम्बन्ध में विकल्प- 
रहित निर्णय यही हो सकता है कि व्यक्ति अपने को वास्तविकता का 
जिज्ञासु अथवा अनन्त का प्रेमी स्वीकार करे। अपने को जिज्ञासु तथा 
प्रेमी स्वीकार करते ही चित्त स्वतः शुद्ध हो जाता है | ] 
सेरे निज स्वरूप परमप्रिय 
व्यक्ति अपने सम्बन्ध में क्या जानता है और क्या मानता 
है, इसका विकल्प-रहित निर्णय न होने से ही चित्त अशुद्ध हो 

नाता है । अतः अपने सम्बन्ध में व्यक्ति को निस्सन्देह होने के 
लिए वतमान में ही तत्पर होना चाहिए, क्योंकि यह समस्या 
ऐसी नहीं है जिसके लिए भविष्य की आशा की जाय । इस 
समस्या के हल हुए बिना कोई भी समस्या हल नहीं हो सकती 
क्योंकि जो अपने ही सम्बन्ध में सन्देदयुक्त है वह किसी और के 
सम्बन्ध में क्या जान सकता है। 


यह नियम है कि अपने सम्बन्ध में निस्सन्देह होने पर ही 
साधक अपने कर्तव्य और लक्ष्य के सम्बन्ध में निस्सन्देह हो 
सकता है, क्योंकि अपने में ही अपना कर्तव्य तथा अपना लक्ष्य 
विद्यमान है । अपने को देह मानकर कोई भी संकल्प-अपू्ति के 
दुःख और पूति के सुख से मुक्त नहीं हो सकता और अपने को 
देह से अलग जानकर बड़ी ही सुगमतापूर्वंक चिरशान्ति में 
निवास कर सकता है । जिसे सुख ओर दुःख में ही आबद्ध रहना 
है वह अपने को देह से अलग अनुभव नहीं कर सकता और 
जिसे सुख-दुःख से मुक्त होना है वह अपने को देह में आबद्ध 
नहीं रख सकता । 

अपनी आवश्यकता के अनुसार व्यक्ति अपने को किसी 
मान्यता में बांध लेता है । इस दृष्टि से आवश्यकता के ज्ञान में 
ही अपना ज्ञान निहित है। आवश्यकता उसे नहीं समझना 
चाहिए जिसकी निवृत्ति सम्भव हो । आवश्यकता वही है जिसकी 
पूर्ति अनिवार्यं है । आवश्यकता की पुनरावृत्ति भी नहीं होती । 
इसी कारण आवश्यकता का त्याग नहीं हो सकता । जिसका 
त्याग नहीं हो सकता उसकी प्राप्ति स्वभाविक है। जिसको प्राप्ति 
स्वाभाविक है उसी में वास्तविक जीवन है और वही अपना 
लक्ष्य है । यद्यपि आवश्यकता में सत्ता उसी की होती है जिसकी 
बह आवश्यकता है, परन्तु आवश्यकता के अपूर्ति-काल में यह 

रहस्य स्पष्ट नहीं होता, प्रत्युत ऐसा प्रतीत होता है कि जिसको 
आवइ्कता है, और जिसक्री आवश्यकता है, इन दोनों में भिन्नता 
है । जिसमें आवश्यकता हैं, वह अपने में अभाव अनुभव करता 
है, और जिसकी आवश्यवाता हैं उसमें पूर्णता स्वीकार करता 
है । इस दृष्टि से पूर्णता .की आवश्यकता ही आवश्यकता का 
स्वरूप है । परन्तु जब पूर्णता की लालसा को वस्तुओं की काम- 
नाओं से आच्छादित कर दिया जाता है तब व्यक्ति अपने में 
अनेक मान्यताओं को स्वीकार करता है और प्रत्येक मान्यता के 
अनुसार अपने कत्तव्य का निर्णय करता है। 
व्यक्ति एक और मान्यताएं अनेक हो जाने से अपने सम्त्रन्ध 
में बेचारा व्यक्ति विकल्प-रहित निर्णय नहीं कर पाता । उसका 
परिणाम यह होता है कि कामनाओं की पूर्ति-अपूर्ति के सुख-दुःख 
में आबद्ध रहता है, और वास्तविक आवश्यकता को पूति का 
प्रश्‍न वर्तमान जीवन से सम्बन्धित नहीं रहता । जो समस्या 
वर्तमान जीवन से सम्बन्धित नहीं रहती उसके लिए व्यक्ति 
व्याकुल नहीं होता । जिसके लिए व्याकुलता नहीं होती उसके 
लिए अपना सवंस्व समर्पित नहीं होता; अथवा यों कहो कि 


व्यक्ति उसे सब कुछ देकर प्राप्त करता | समस्त मान्यताओं के. 


मूल में अपना अस्तित्व क़्या है,इसको जाने बिना कामनाओं का 
अन्त नहीं हो सकता और काभना-निवृत्ति के बिना आवश्यकता 
की पूति नहीं हो सकती । आवश्यकता की पूर्ति के बिना अभाव 
का अभाव नहीं हो सकता ।. 

. कामनाःपू्ति-अपूर्ति में जीवन-बुद्धि स्वीकार करना, अपने 
को देह मान लेना है। अपने को देह मानकर कोई भी व्यक्ति 
स्वाधीन नहीं हो सकता ओर पराधीनता किसी भी व्यक्ति को 
स्वभाव से प्रिय नहीं है। स्वभाव से अप्रियता उसी में होती है; 

जिसमें स्वरूप से भिन्नता हो । इस दृष्टि से अपने को देह मानने 
में अपनो अनुभूति का विरोध है। जिस मान्यता के सम्बन्ध में 
निज-अनुभूति का विरोध हो, उस मान्यता को स्वीकार करना 
कभी भी विकल्प-रहित नहीं हो सकता । जो मान्यता विकल्प- 
रहित नहीं है उसका त्याग करना अनिवार्य है । 
अपने को देह न मानने पर सभी कामनाएँ निवृत्त हो जाती 
हैं, जिनके निवृत्त होते ही सुख-दुःख का वन्धन टूट जाता है 
और चिरशान्ति स्वतः प्राप्त हो जाती है परन्तु जो साधक 
शांति में रमण करने लगता है उसकी शान्ति सुरक्षित नही 
रहती, जिसके न रहने से साधक उसी स्थिति में आ जाता है 
जो अभाव-रूपं थी । इस दृष्टि से शान्ति में भी जीवन-बुद्धि स्वी- 
कार करना विकल्प-रहित नहीं है । 
शान्ति में जीवन-बुद्धि न रहने पर शान्ति में रमण रुचिकर 
नहीं रहता, क्योंकि. प्राणी की स्वाभाविक आवश्यकता जीवन 
की है । शान्ति से अरुचि होते ही शान्ति से अतीत के जीवन 
' में प्रवेश होता है, जिसमें पराधीनता नहीं है । अतः स्वाधीनता 
में जीवन-बुद्धि स्वीकार कर पराधीनता का अन्त करने के लिए 
सवेदा तत्पर रहना चाहिए । सुख-दुःख तथा शान्ति से अतीत के 
जीवन की लालसा साधक को संकल्प की उत्पत्ति, पूर्ति और 
निवृत्ति से असंग कर देती है । 
स्वाधीनता को आवश्यकता मिटाई नहीं जा सकती, अतः 
उसकी पूर्ति अनिवार्यं है। अब विचार यह करना है कि स्वा- 
धीनता की आवश्यकता किसमें है । स्वाधीनता की आवश्यकता 
उसी में हो सकती है जो पराधीनता से दु:खी है । पराधीनता से 
दुःखी वही है जिसने देह से तादात्म्य स्वीकार किया है। 
जिसने देह से तादात्म्य स्वीकार किया है, वह किसी भी काल 

में देह नहीं हो सकता । अतः अपने को देह मानना युक्ति-युक्त 
नहीं है । देह से तादात्म्य न रहने पर अपना अस्तित्व क्या है, 
इस सम्बन्ध में कुछ भी कहना बनता नहीं, क्योंकि जो कुछ कहा 
जायगा वह देह के द्वारा ही कहा जाथगा । देह के द्वारा जो कुछ 
कहा जायगा, उसमें किसी-न-किसी अंश में देह का प्रभाव आ 
जायगा । परन्तु इसका अर्थ यह नहीं है कि जिसका वर्णन नहीं 
हो सकता उसका अस्तित्व नहीं है। वर्णन भले ही न हो, पर 
उसकी प्राप्ति हो सकती है । 


` « देह से तादात्म्य कब किसने स्वीकार किया था, इसका ज्ञान 


सम्भव नहीं है, परन्तु देह से तादात्म्य मिटते ही, जो पराधी- 
नता से दुखी था, वह स्वाधीनता से अभिन्न हो जाता है; अथवा 
यों कहो कि वह उसका योग, बोध तथा प्रेम हो जाता है जो 
अनन्त है । इस हृष्टि से व्यक्ति का अस्तित्व अनन्त के योग,बोध 
और प्रेम की लालसा से भिन्न कुछ नहीं है। 

योग, बोध तथा प्रेम की अप्राप्ति-क्राल में ही उनकी लालसा „ 
प्रतीत होती है और उस लालसा के आधार पर ही व्यक्तित्व 
का भास होता है । लालसा के पूर्ति-काल में व्यक्ति का स्वतन्त्र 
अस्तित्व शैष नहीं रहता, और न उसकी प्रतीति ही होती है । 
इस दृष्टि से अपने अस्तित्व के सम्बन्ध में वास्तविक जीवन की 
लालसा के अतिरिक्त कुछ नहीं कह सकते । परन्तु यह रहस्य 
तभी खुलता है जब लालसा की पूर्ति हो, और लालसा की पूर्ति 
तभी हो सकती है जब वस्तुःव्यक्ति आदि की कामनाओं की 
निवृत्ति हो । वस्तु, व्यक्ति, अवस्था, परिस्थिति आदि की कामता 
के आधार पर व्यक्ति अपने में देह-बुद्धि स्वीकार करता है।' 
कामना-पूर्ति के प्रलोभन का नाश होते ही देह से स्वतः सम्बन्ध- 
विच्छेद हो जाता है; अथवा यों कहो कि समस्त कामनाएँ गलकर 


CC-0. In Public Domain. Chhatrasal Singh Collection 


Digtized by Muthulakshmi Research Academy 


अपने सम्बन्ध में विकल्प रहित निर्णष * २५७ 


वास्तविक लालसा के स्वरूप में परिवर्तित हो जाती हैं, जिसके 
होते ही भोग योग में और अविवेक बोध में तथा आसक्ति प्रेम में 
बदल जाती है; अथवा यों कहो कि योग, बोध एवं प्रेम की प्राति 
हो जाती है। योग, बोध एवं प्रेम की प्राप्ति किसको होती है, 
इसके सम्बन्ध में यही कह सकते हैं कि भोग, अविवेक और 
आसक्ति में जो आवद्ध था उसी को योग, बोध तथा प्रेम की 
प्राप्ति हुई । भोक्ता में से भोग की रुचि और भोग की प्रवृत्ति को 
अलग कर देने पर भोक्ता के अस्तित्व का ज्ञान नहीं होता, उसी 
प्रकार अविवेकी में से अविवेक और आसक्त में से आसक्ति 
विभाजित करके उनके अस्तित्व का ज्ञान नहीं होता | इतना 
ही नहीं, जिसमें भोक्ता का आरोप है उसी में अविवेक और 
आसक्ति का आरोप है, अर्थात्‌ भोक्ता को हो अविवेकी और 
आसक्त कह सकते हैं । भोक्ता कोई और हो, और अविवेकी तथा 
आसक्त कोई ओर हो, ऐसा सम्भव नहीं है । जो भोक्ता है वही | 
कर्ता भी है क्योंकि भोक्तृत्वं किसी और में हो और कतूंत्व - 
किसी और में हो-यह भी युक्ति-युक्त नहीं है। जो अपने को 
भोक्ता तथा कर्ता मानता है उसी में भोग के दुःखद परिणाम के 
कारण जिज्ञासा तथा लालसा उत्पन्न होती है।. इस इष्टि से जो 
कर्ता भोक्ता था वही अपने को जिज्ञासु और योग, बोध तथा 
प्रेम का अभिलाषी मानता है । भोग की रुचि का नाश करने के 
लिए जो लालसा जागृत होती है, वही लालसा अविवेक तथा 
आसक्ति का भी नाश करती है, क्योंकि भोग की रुचि का नाश 
होते ही अविवेक तथा आसक्ति का नाश स्वतः हो जाता है। 
वस्तु, व्यक्ति आदि के द्वारा सुख की आशा से भोग की 
रुचि पुष्ट होती है । वस्तुओं के स्वृरूप का ज्ञान ज्यों-ज्यों सबल 
तथा स्थायी होता जाता है, त्यों-त्यों वस्तु, व्यक्ति आदि के द्वारा 

सुख की आशा का त्याग स्वतः हो जाता है । जिस काल में 
वस्तुओं की वास्तविकता का बोध हो -जाता है, उसी काल में 
उनके द्वारा सुख की आशा का सर्वांश में नाश,हो जाता है, 
जिसके होते ही समस्त वस्तुओं से स्वतः विमुखता हो जाती है। 
वस्तुओं की विमुखता में ही अनन्त की सम्मुखता निहित है । 
ब समस्त सृष्टि को वस्तु के ही अर्थ में लेना चाहिए, क्योंकि 
इन्द्रिय-ज्ञान से भले ही वस्तुएं भिन्न-भिन्न प्रतीत होती हों, पर 
बुद्धि के ज्ञान से समस्त वस्तुए' एक हैं; और बुद्धि से अतीत के 
ज्ञान में वस्तुओं का अभाव है, अथवा यों कहो कि इन्द्रिय-ज्ञान 
से अनेक वस्तुएं सत्य प्रतीत होती हैं और बुद्धि-ज्ञान से अनेक 
वस्तुओं में एकता ओर परिवतेन प्रतीत होता है। बुद्धि से अतीत 
के ज्ञान में समस्त वस्तुएं आभावरूप हैं । 


संकल्प-पू्ति में ही जीवन-बुद्धि स्वीकार करने पर कोई भी 
ˆ व्यक्ति जडता, पराधीनता, शक्तिहीनता आदि दुःखों से बच नहीं 
सकता और न अपने को देह से भिन्न ही अनुभव कर सकता है; 


अथवा यों कहो कि अपने में से.देहभाव का त्याग नहीं कर सकता । . ' 


संकल्प-पू्ति के जीवन ने ही देह से तादात्म्य हढ़ किया है । इसी 
कारण बेचारा संकल्प-पू्ति के सुख में आबद्ध साधक अपने को 
देहामिमान से रहित नहीं कर पाता | इस जड़ता के जीवन से 
ऊपर उठने के लिये यह आवश्यक हो जाता है'कि प्राप्त वस्तु, 
योग्यता भौर सामर्थ्यं का सदव्यय दुखियों की संकल्प-पूर्ति में हो । 
` ऐसा करने से चित्त करुणित होगा । करुणित होने से जड़ता 
कोमलता में परिवतित हो जायगी ओर सुख-भोग की रुचि स्वतः 
मिट जायगी, जिसके मिटते ही सभी का दुःख अपना और अपना . 
सुख सभी का हो जायगा । ऐसा होते ही प्राप्त वस्तुओं की ममता 
ओर भध्राप्त वस्तुओं का चिन्तन मिट जायगा, जिसके मिटते ही 

वस्तुओं से असंगता हो जायगी, जो सभी दोषों का अन्त करने 
में समर्थ है । दोषों के अन्त में ही निर्दोषता की उपलब्धि स्वतः 
सिद्ध है। निर्दोषता की प्राप्ति में ही भोग योग में स्वतः बदल 
जाता है । योग शान्ति तथा सामर्थ्यं का प्रतीक है । सामर्थ्यं में 
ही स्वाधीनता और स्वाधीनता में ही नित्य-जीवन तथा प्रेम 
निहित है । सुख के त्याग में शान्ति की प्राप्ति और शान्ति में ही 
सामर्थ्यं का उदय होता है । सामर्थ्यं के सदव्यय से स्वाधीनता . 
प्राप्त है; और स्वाधीनता में सन्तुष्ट न होने पर प्रेम को प्राप्ति 
होती है; अथवा यों कहो कि संकल्प-पूत्ति की दासता से मुक्त 
होने पर शांति, शान्ति में रमण न करने से स्वाधीनता और 
स्वाधीनता के समर्पण में परम प्रेम का उदय है, जो नित-नव 
रस करने में समर्थ है । इस हृष्टि से अपने सम्बन्ध में विकल्प- 
रहित निर्णय यही हो सकता है किं व्यक्ति अपने को वास्तविकता 
का जिज्ञासु, अथवा अनन्त का प्रेमी स्वीकार करे। अपने को 
जिज्ञासु प्रेमी स्वीकार करते ही चित्त स्वतः शुद्ध हो जाता है, 
क्योंकि जिज्ञासु तथा प्रेमी को मान्यता में देहाभिमान तथा वस्तु 
व्यक्ति आदि की दासता शेष नहीं रहती, जो चित्त की शुद्धि में - 
समर्थं है । 

स्वाभाविक एवं अस्वाभाविक आवश्यकताएं 


[ वस्तु, सामथ्यं तथा' योग्यता'में जीवन-बुद्धि स्वीकार करते ही 
देहाभिमान उत्पन्न हो जाता है । देह में अहम्‌-वुद्धि हढ़ होते ही अस्वाभा- 
विक इच्छायं उत्पन्न होती हैं जब व्यक्ति अस्वाभाविक इच्छाओं को 
प्रवृति करने लगता है तब चित्त अशुद्ध हो जाता है। 


प्राकृतिक नियमों के अनुसार जिन इच्छाओं में प्रवृत होना अनिवायं 
है उनकी 'प्रवृति के लिए परिस्थिति स्वतः प्राप्त होती है और जिन 
इच्छाओं की प्रवृत्ति अनावश्यक है उनके लिए परिस्थिति नहीं होती है । 

यद्यपि चिन्तन-मात्र से परिस्थिति प्राप्त नहीं हो जाती, परन्तु अप्राप्त 
परिस्थिति की आसक्ति अथवा रुचि हढ़. होती है । परिस्थितियों के 
स्वरूप के यथार्थ ज्ञान से परिस्थितियों में जो निरर्थकता ज्ञात होती है, 
उससे परिस्थितियों में जीवन-बुद्धि नहीं रहती, जिसके न रहने पर प्राप्त 
परिस्थिति के सदुपयोग का सामर्थ्यं आ जाता है, भौर अप्राप्त परिस्थिति 
` का आह्वान नहीं होता I 


स्वाभाविक आवश्यकता किसी परिस्थिति की नहीं है, अपितु सभी 
` परिस्थितियों से अतीत के जीवन की है| स्वाभाविक आवश्यकता ज्यों- 


ज्यों सबल तथा स्थायी होती जाती है, त्यों-त्यों परिस्थिति-जनित 
खित्रता स्वतः मिट जाती है। ] 

मेरे निज स्वरूप परमप्रिय, 


जब व्यक्ति प्राप्त वस्तु, सामर्थ्यं तथा योग्यता का उपयोग 
अपनी स्वाभाविक आवश्यकता की पूर्ति में न` करके अस्वाभा- 
विक इच्छाओं की प्रवृत्ति में करने लगता है तब चित्त-अशुद्ध हो 
जाता है। स्वाभाविक आवश्यकता के रहते हुए अस्वाभाविक 
इच्छाओं को उत्पत्ति ही क्यों होती है ? उसका एक-मात्र कारण 
यह्‌ है कि व्यक्ति प्राप्त वस्तु, सामर्थ्यं तथा योग्यता में ही जीवन- 
बुद्धि स्वीकार कर लेता है । वस्तु, सामर्थ्यं तथा योग्यता में ही 
जीवन-बुद्धि स्वीकार करते ही देहाभिमान उत्पन्न हो जाता है। 
देह में अहम्‌-बुद्धि हढ़ होते ही स्वाभाविक इच्छाएँ उत्पन्न होती 
हैं, जो बेचारे प्राणी को वस्तु,अवस्था,परिस्थिति आदि में आबद्ध 
कर देती हैं। स्वाभाविक आवश्यकता और अस्वाभाविक इच्छाओं 
में एक बड़ा अन्तर यह है कि अस्वाभाविक इच्छाओं के अनुरूप 
प्रवृत्ति होती है पर प्राक्षि कुछ नहीं होती, क्योंकि अनेक बार 
इच्छाओं की पूर्ति के लिए प्रबृत्त होने पर भी,परिणाम में अभाव 
ही शेष रहता है; परन्तु स्वाभाविक आवश्यकता की पूर्ति होने 
पर सामर्थ्य,स्वाधीनता एवं रसरूप अनन्त नित्य-जीवन की प्राप्ति 
होती है । इतना ही नहीं, अस्वाभाविक इच्छाओं की प्रवृत्ति के 
लिए किसी-न-किसी वस्लु,व्यक्ति आदि की अपेक्षा होती है,किन्तु 
स्वाभाविक आवश्यकता-पूर्ति के लिए किसी भी वस्तु या व्यक्ति 
की अपेक्षा नहीं होती, अपितु प्राप्त वस्तु, सामर्थ्यं तथा योग्यता 
का सदव्यय केवल सर्वेहितकारी प्रवृत्ति में ही होता है इस दृष्टि 
से प्राप्त-अप्राप्त वस्तु, सामर्थ्यं और योग्यता की अपेक्षा स्वाभा- 
विक आवश्यकता की पूर्ति में नहीं है। हाँ यह अवश्य है कि प्राप्त 
वस्तु, सामर्थ्यं तथा योग्यता के अभिमान तथा संग्रह से रहित 
होने के लिए उनका सदव्यय करना अनिवार्य होता है। यही प्राप्त 

परिस्थिति का सदुपयोग है । पराप्त परिस्थिति का सदुपयोग साधन- 
रूप है । साधनमें साध्य-बुद्धि स्वीकार करना प्रमाद हैँ। साधन- 
सामग्री साधन के लिए अभीष्ट है,पर उनसे जीवन-बुद्धि मान लेना 
साध्य से विमुख होना है; अथवा यों कहो कि स्वाभाविक आव- 
इयकता की पूर्ति से वंचित होना और अस्वाभाविक इच्छाओं में ' 
आबद्ध हो जाना है, जिससे चित्त अशुद्ध हो जाता है। 
स्वाभाविक आवश्यकता की पूर्ति किसी परिस्थिति में 
निहित नहीं है । उसके लिए किसी परिस्थिति का चितन करना 
आवश्यकता को इच्छाओं का रूप देना है । आवश्यकता एक है 
, और इच्छाएँं अनेक । आवश्यकता उसी की है जिसको स्वतन्त्र 
सत्ता है,और इच्छाएं उसकी हैं जिसमें सतत परिवर्तेन तथा 
अभाव है । स्वाभाविकं आवश्यकता तथा इच्छाओं का भेद जान 
लेने पर इच्छाओं की निवृत्ति और आवश्यकता-पूर्ति की उत्कट 
लालसा जागृत होती है । आवश्यकता-पूर्ति की लालसा ज्यों-ज्यों 
सबल तथा स्थायी होती जाती है,त्यों-त्यों अस्वाभाविक इच्छाएं 
स्वतः निर्जीव होती जाती हैं,अथवा यों कहो कि स्वाभाविक आव- 
इयकता को जागृति अस्वाभाविक इच्छाओं को खा लेती है। 


प्राकृतिक नियम के अनुसार जिन इच्छाओं में प्रवृत्त होना 
अनिवाय है उनको प्रवृत्ति के लिए परिस्थिति स्वतः प्राप्त होती 
है ओर जिन इच्छाओं को प्रवृत्ति अनावश्यक है उनके लिए परि- 
स्थिति प्राप्त नहीं होती | इस रहस्य को न जानने के कारण 
बेचारा प्राणी अप्राप्त परिस्थिति का चिन्तन करने लगता है। 

यद्यपि चिन्तनमात्र से परिस्थिति प्राप्त तो नहीं हो जाती, 
परन्तु अप्राप्त परिस्थिति की आसक्ति अथवा रुचि दृढ़ होती है। 
जिसकी प्राप्ति सम्भव न हो और उसकी रुचि उत्पन्न हो जाय 
उसका परिणाम यह होता है कि बेचारा प्राणी विवशता में आबद्ध 


(७-0. In Public Domain. Chhatrasal Singh Collection 


Digtized by Muthulakshmi Research Academy 
स्वाभाविक एवं अस्वाभाविक आवश्यकताएं २६३ 


होकर कभी तो अप्राप्त परिस्थिति का चिन्तन करता है और 
कभी उसे निरर्थक मानकर झूठा सन्तोष करता है | इस दन्द्रा- 
त्मक स्थिति से चित्त अशुद्ध हो जाता है। 

चित्त के अशुद्ध हो जाने पर जो जानना चाहिए उसकी 
जिज्ञासा सबल नहीं होती और जो मानना चाहिए उस पर 
विकल्प-रहित विशवास नहीं होता । परिस्थितियों के स्वरूप को 
यथावत्‌ जाने बिना परिस्थितियों की दासता नष्ट नहीं होती, 
और सभी परिस्थितियों से अतीत जो वास्तविक जीवन है, 
उसको माने बिना उस पर विशवास तथा उससे नित्य-सम्बन्ध 
नहीं होता । परिस्थितियों की दासता का अन्त होने पर ही 
अप्राप्त परिस्थिति की रुचि का नाश होता है और परिस्थितियों 
से अतीत के जीवन में विकल्प-रहित विश्वास होने से ही उस 
जीवन की स्मृति का उदय होता है। 

समस्त परिस्थितियों की अभिरुचि का नाश और परि- 
स्थितियों से अतीत के जीवन की स्मृति समस्त अस्वाभाविक 
इच्छाओं को खा लेती है, जिससे चित्त शुद्ध हो जाता है। 

प्राप्त-अप्राप्त परिस्थितियों में निररथंकता का दहन दो प्रकार 
से होता है, एक तो परिस्थितियों के स्वरूप का यथार्थे ज्ञान होने 
से,और दूसरा रुचिकर परिस्थिति की अप्राप्ति के क्षोभ से । रुचि- 
कर परिस्थिति की अप्राप्ति के क्षोभ से परिस्थिति में जो निर- 
थकता का भास होता है, वह परिस्थितियों को दासता से मुक्त 
नहीं कर पाता, अपितु ऊपर से तो परिस्थिति की अरुचि का 
अपने में आरोप कर लेता है और भीतर परिस्थिति को दासता 
ज्यों की त्यों बनी रहती है । इस भयंकर स्थिति में बेचारे साधक 
के चित्त की बड़ी ही दीन दशा हो जाती है, जो मिथ्या अहंकार 
को जन्म देकर उस बेचारे को अस्त-व्यस्त कर देती है । उसका 

परिणाम यह होता है कि जो स्वतः होना चाहिए वह होता नहीं, 
और जो हो ही नहीं सकता उसके करने की सोचता रहता है, 
जिससे प्राप्त वस्तु, सामर्थ्य तथा योग्यता का ह्वास होता है, 
जिससे प्राप्त परिस्थिति का सदुपयोग नहीं कर पाता, जिसके 
बिना किए विद्यमान राग की निवृत्ति नहीं होती, प्रत्युत अप्राप्त 
परिस्थिति के चिन्तन से नवीन राग की उत्पत्ति हो जाती है, 
जिससे चित्त अशुद्ध ही होता है। 

यद्यपि प्राप्त परिस्थिति का सदुपयोग विद्यमान राग की 
निवृत्ति का साधन है, और अप्राप्त परिस्थिति के चिन्तन का 
त्याग होने पर नवीन राग की उत्पत्ति नहीं होती, परन्तु बेचारा 
साधक परिस्थिति के स्वरूप को जाने बिना राग-रहित नहीं हो 
पाता और राग-रहित हुए बिना परिस्थितियों से अतीत के 
जीवन की प्राप्ति नहीं होती । 


परिस्थितियों के स्वरूप के यथार्थ ज्ञान से परिस्थितियों में 
जो निरर्थकता ज्ञात होती है, उससे परिस्थितियों में जीवन-बुद्धि 
नहीं रहती, जिसके न रहने पर प्राप्त परिस्थिति के सदुपयोग 
का सामर्थ्य आ जाता है, और अप्राप्त परिस्थिति का आवाहन 
नहीं होता । प्राप्त परिस्थिति का सदुपयोग परिस्थिति से असंग 
करने में समर्थे है, ओर अप्राप्त परिस्थितियों के चिन्तन का त्याग 
किसी भी परिस्थिति से सम्बन्ध नहीं होने देता, अर्थात्‌ परि- 
स्थिति सै असंगता सुरक्षित रहती है,जिससे सभी परिस्थितियों से 
विमुखता हढ़ हो जाती है, जो परिस्थितियों से अतीत के जीवन 
से अभिन्न कर देती है । 


जिस ज्ञान से परिस्थितियों के स्वरूप का बोध होता है वह 
ज्ञान क्या किसी परिस्थिति का ही परिणाम है? अथवा परिस्थिति 
किसी ज्ञान की अभिव्यक्ति है ? अथवा यों कहो कि क्या जड़ता 

से चेतन की उत्पत्ति हुई है ? अथवा जड़ता चेतन की ही एक 
अभिव्यक्ति है ? इन दोनों मान्यताओं में से जिस साधक को जो 
मान्यता मान्य हो, वह॒ उसी को भले ही माने, पर यह तो दोनों 
ही को मान्य होगा कि साधक को जड़ता से चेतना की ओर 
अग्रसर होना है। यदि चेतना को जड़ता का परिणाम कोई माचे, 
तो भी यह तो मानना ही होगा कि चेतन को जड़ की ओर 
गतिशील नहीं होना चाहिए, क्योंकि चेतन का जड़ की ओर 
गतिशील होना विकास से ह्लास की ओर जाना है, जो किसी 
को भी अभीष्ट नहीं है । यदि जड़ता को चेतन की ही अभिव्यक्ति 
मान लिया जाय तब भी जड़ता का अभाव स्वीकार कर चेतन 
से ही अभिन्न होना अभीष्ट होगा । उपयु'क्त दोनों मान्यताओं में 
से किसी भी मान्यता का यह मत नहीं हो सकता कि चेतनता 
से जड़ता की ओर जाना चाहिए । जड़ता से सम्बन्ध-विच्छेद 
करना अथवा जड़ता के अस्तित्व को ही स्वीकार न करना 
दाशेनिक भेद हो सकता है, पर चिन्मय जीवन से अभिन्न होने 
में दोनों ही दार्शनिक दृष्टियाँ समर्थक हैं, विरोधी नहीं । प्रत्येक 
दार्शनिक इष्टि का सदव्यय जिस जीवन से अभिन्न करता 
है वह जीवन एक है। दशंन में भेद होने से साधन में भेद 
हो सकता है, पर वास्तविक लक्ष्य में भेद नहीं हो सकता । 
इस हृष्टि से परिस्थितियों की अभिरुचि का त्याग प्रत्येक 
साधक को अभीष्ट होगा, क्योंकि सभी साघकों की स्वा- 
भाविक आवश्यकता एक है । अप्राप्त परिस्थितिकी अभिरुचि 
और परिस्थितियों में निरथंकता के दर्शन का दन्द तभी मिट 
सकता है जब प्राप्त परिस्थिति का आदर पूर्वक सदुपयोग हो, 
और अप्राप्त परिस्थिति की रुचि का नाश हो तथा परिस्थितियों 
से अतीत के जीवन में विश्वास हो, क्योंकि परिस्थितियों 

से अतीत के जीवन का विश्‍वास परिस्थितियों की दासता से मुक्त 
करने में समर्थ है । प्रत्येक परिस्थिति उस अनन्त की देन तथा 
प्राकृतिक न्याय है | प्राकृतिक च्याग् में प्राणी का हित निहित 
है। इस मान्यता से प्रत्येक परिस्थिति में समान बुद्धि हो जायगी, 
जो परिस्थितियों के सदुपयोग की प्रेरणा देने में समर्थ है । 
परिस्थिति का सदुपयोग बड़ी सावधानीपूर्वक, पवित्र 
भाव से, पूरी शक्ति लगाकर, स्वाभाविक आवश्यकता पर दृष्टि 
रखकर, करना चाहिए | परिस्थिति-जन्य सुख-दुख में आबद्ध 
नहीं होना चाहिए और परिस्थिति की अपूर्णता तथा परिवर्तेन 
के ज्ञान का आदर करना चाहिए । प्राप्त परिस्थिति की ममता 
और अप्राप्त परिस्थिति की अभिरुचि के त्याग में ही चित्त की 
शुद्धि निहित है। 
स्वाभाविक आवझ्थकता किसी परिस्थिति की नहीं है, अपितु 
सभी परिस्थितियों से अतीत के जीवन की है, क्योंकि ऐसी कोई 
परिस्थिति है ही नहीं जिससे सामर्थ्यं, स्वाधीनता एवं नित-नूतन 
रस तथा अनन्त-तित्थ-चिन्मय जीवन की प्राप्ति हो । परिस्थिति 
तो केवल राग-निवृत्ति का साधन मात्र है। स्वाभाविक आवइय- 
कता वर्तमान जीवन की वस्तु है। उससे निराश होना साधक 
की भूल है । इस भूल का अन्त करना अनिवाये है । स्वाभाविक 
आवस्यकता ज्यों-ज्यों सबल तथा स्थायी होती जाती है 
त्यों-त्यों परिस्थिति-जत्ित खिन्नता स्वतः मिटती जाती है। 
खिन्नता का अन्त होते ही अप्राप्त परिस्थिति की अभिरुचि स्वतः 
मिट जाती है, क्योंकि खिन्नता की भूमि में ही काम की उत्पत्ति 
होती है । और काम की उत्पत्ति ही अस्वाभाविक इच्छाओं को 
जम्म देती है । स्वाभाविक आवश्यकता की शिथिलता में ही 
अस्वाभाविक इच्छाएं स्वाभाविक प्रतीत होती हैं। इसी कारण 

इच्छाओं की पूर्ति-अपूर्ति के सुख-दुःख में प्राणी आवद्ध हो जाता 
है, जिससे चित्त अशुद्ध हो जाता है। 
प्रत्येक परिस्थिति भौतिक-दृष्टि से कर्म का परिणाम तथा 
प्राकृतिक न्याय, अध्यात्म-हष्टि से माया-मात्र और आस्तिक 
दृष्टि से उस अनन्त की ही अभिव्यक्ति है। प्राकृतिक न्याय में 
प्राणी का हित निहित है, इस कारण उसका आदर किया जाय, 
किन्तु उसमें जीवन-बुद्धि की स्थापना न की जाय, क्योंकि न्याय 
उद्देश्य की पूति में साधनरूप होता है, उसमें जीवन नहीं है । 
जो माया-मात्र है, उसमें मिथ्याबुद्धि होते ही उसको सत्यता 
` मिट जाती है, जिसके मिटते ही वास्तविकता को बोध हो जाता 
है । इस हृष्टि से भी परिस्थिति जीवन नहीं है । 


अनन्त की अभिव्यक्ति अनन्त से भिन्न नहीं है। इस दृष्टि 
से भी परिस्थिति.का कोई अपना स्वतन्त्र अस्तित्व नहीं सिद्ध 
होता, प्रत्युत वह जिसकी अभिव्यक्ति है, उसमें उसी की सत्ता 
है अथवा वही है । उपयुक्त तीनों दृष्टियों से परिस्थिति-मात्र में 
ही जीवनबुद्धि रखना प्रमाद के अतिरिक्त और कुछ नहीं है। 
चित्त की शुद्धि भौतिक-हष्टि से परिस्थितियों के सदुपयोग में, 
अध्यात्म-हृष्टि से परिस्थितियों के अभाव में और आस्तिक इष्टि 
से परिस्थितियों के द्वारा प्रेमास्पद की पूजा में निहित है । , 

[ यदि व्यक्ति अपने दोष और गुण से मलीमांति परिचित हो जाय, 
तो उसका चित्त शुद्ध हो जाता है। कामना-उत्पत्ति और अपूर्ति ही दोष 
तथा दुःख है, जो वास्तव में अविवेक-सिद्ध है । प्रात विवेक के आदर से 
अविवेक की निवृत्ति एवं साधन और साध्य में विकल्प-रहित विश्वास 
होने से चित्त शद्ध हो जाता है। ] 


मेरे निज स्वरूप परमप्रिय, 


यदि व्यक्ति अपने दोष और दुःख से भली-भाँति परिचित 
हो जाय, अर्थात्‌ उसे अपने दोष ओर दुःख का यथावत्‌ ज्ञान हो 
जाय,अथवा साधक को अपने साधन तथा साध्य में विकल्प-रहित 
विश्वास हो जाय, तो बड़ी ही सुगमतापूर्वक उसका चित्त शुद्ध हो 
जाता है, कारण कि चित्त की अशुद्धि एकमात्र अपने दुःख और 
दोष के सम्बन्ध में यथेष्ट ज्ञान तथा साधन औरं साध्य में विकल्प- ' 
रहित विशवास न होने में ही है। अतः निज-विवेक के प्रकाश में 
अपने दुःख और दीष को जानना अनिवार्य है,जिसे वह स्वय जान 
सकता है । दुःख का स्पष्ट ज्ञान होने पर ही उसकी निवृत्ति की 
उत्कट अभिलाषा जागृत होती है, और दोष के ज्ञान में ही निर्दो- 

षता को आवश्यकता निहित है । इस हृष्टि से दुःख तथा दोष का 
ज्ञान ही व्यक्ति के विकास का मूल है। 
ऐसा कोई दोष है ही नहीं जिसके भूल में कामना-उत्पत्ति 
न हो, और ऐसा कोई दु:ख है ही नहीं जिसके मल में कामना- 
अपूर्ति न हो । कामना-उत्पत्ति और अपूर्ति ही दोष तथा दुःख है, ` 
जो वास्तव में अविवेक-सिद्ध है। प्राप्त विवेक के आदर से अवि- 
वेक को निवृत्ति वर्तमान में हो सकती है, कारण कि विवेक के 
अनादर के अतिरिक्त अविवेक कोई वस्तु ही नहीं है विवेक का 
अनादर किसी और का बनाया हुआ दोष नहीं है, उसे व्यक्ति ने 
स्वयं ही अपनाया है । इस कारण उसके त्याग का दायित्व उसी 
पर है। अपने अपनाए हुए दोष के त्याग में ही व्यक्ति का पुरुषार्थ 
निहित है । यह नियम है कि पुरुषार्थ की पणंता में ही कर्तव्य की 
समाप्ति है, और कतंव्य की समाप्ति में सफलता स्वतः-सिद्ध है । 
विवेक प्रत्येक साधक को स्वतः प्राप्त है। उसके उपयोग 
मात्र में ही प्राणी का पुरुषार्थ है। विवेक किसी कर्म का फल 
नहीं है, क्योंकि कमे-अनुष्लान से पूवं कमं की सामग्री बिना किसी 
कमें के ही प्राप्त होती है, यह प्राकृतिक नियम है । ऐसा कोई 
कमं हो ही नहीं सकता जिसकी सिद्धि!ज्ञान, सामर्थ्यं तथा वस्तुओं 
के बिना सम्भव हो। प्रत्येक परिवर्तनशील परिस्थिति भले हौँ 
कमे का परिणाम हो, परन्तु कर्म को मूल सामग्री किसी कमं का 
परिणाम नहीं हो सकती । वह तो किसी की देन है, अथवा यों 
कहो कि स्वतः प्राप्त है । इस हृष्टि से समस्त ज्ञान, सामथ्यं और 
वस्तु व्यक्तिगत नहीं है । जिसको जितना प्राप्त है उसके सदव्यय 
में ही व्यक्ति का अधिकार है और वही उसका साधन है। 


ज्ञान, सामथ्यं और वस्तुएं असीम हैं, उनकी गणना तथा 
सीमा नहीं हो सकती । व्यक्ति उनकी खोज भले कर सके, पर उन्हें 

उत्पन्न नहीं कर सकता | यह नियम है कि खोज उसी की होती 
है, जो है । इस दृष्टि से विज्ञान विज्ञानवेत्ता की, दशन दर्शनकार 
की और कला कलाकार की खोज -है, उपज नहीं । जिस प्रकार 
दाना भूमि से मिलकर अपने स्वाभावानुसार विकास पाता है, 
उसी प्रकार व्यक्ति अन्तमुख होकर अपनी रुचि के अनुसार 
विकास पाता है । इस दृष्टि से जिस व्यक्ति को ज्ञान, सामर्थ्ये 
तथा वस्तु प्राप्त है वह उस अनन्त की है,व्यक्ति की नहीं । व्यक्ति 
ने तो प्राप्त ज्ञान तथा सामथ्यं एवं वस्तु में केवल ममता कर ली 
है; अथवा, यों कहो कि प्राप्त वस्तु, सामर्थ्यं एवं ज्ञान का अभि- 
मान कर लिया है । अनन्त की देन को अनन्त के समपित करना 
साधन है और उसी के नाते प्राप्त का सदुपयोग करना भी साधन 
है । इतना ही नहीं, जिससे सब कुछ मिला है उसको बिना प्राप्त 
किये सर्वादा में दुःख तथा दोष का अन्त नहीं हो सकता । अतः 
उसको प्राप्त करना ही साध्य है। प्राप्ति से पूवं साधन और 
साध्य के सम्बन्ध में विकल्प-रहित विश्वास ही हो सकता है, 
साध्य के स्वरूप का बोध नहीं । जिस प्रकार प्रत्येक बीज अपने 
स्वभाव का अन्त किये बिना उसके स्वरूप को नहीं जान पाता, 
जिससे बह विकसित होता है, उसी प्रकार व्यक्ति अपने व्यक्तिगत 
स्वभाव का अन्त किए बिना उस अनन्त के वास्तविक स्वरूप को 
नहीं जान पाता, जिससे वह सब प्रकार का विकास पाता है । 
प्राकृतिक नियम के अनुसार प्रत्येक उत्पत्ति में सतत परि- 
वर्तन तथा विनाश है । अतः प्राप्त वस्तु आदि से ममता करना, 
उसका अभिमान करना, उनमें रमण करना तथा उनके आश्रय 
को स्थायी बनाना, अविवेक के अतिरिक्त और हो ही क्या 
सकता है ? 
वस्तुओं के सतत परिवर्तन तथा उनके अदशेन की अनुभूति 

- का अनादर ही अविवेक को पुष्ट करता है और उसकी तुष्टि से 
ही कामनाओं की उत्पत्ति होती है। 
इस मूल दोष को स्पष्ट जान लेने से कामना-निवृत्ति तथा 
अविवेक का अन्त करने की लालसा जागृत होती है। वह 
लालसा ज्यों-ज्यों सबल तथा स्थायी होती जाती है, त्यों-त्यों 
अनन्त की अहैतुकी कृपा --शक्ति स्वतः उस लालसा की पूर्ति का 
सामर्थ्यं तथा योग्यता प्रदान करती है । इस हृष्टि से अविवेक का 
अन्त करने की अभिलाषा ही अविवेक के नाइ में समर्थ है। मूल 
दोष तथा दुःख के रहते हुए समस्त दोषों और दुःखों का सदा के 
लिए अन्त नहीं हो सकता और उसका अन्त हुए बिना साधन 
तथा साध्य में विकल्प रहित विशवास नहीं हो सकता । 
अविवेक तथा कामना-उत्पत्ति ही मूल भूल, अर्थात्‌ दोष 
है। इस दोष की निवृत्ति विवेक तथा कामना-निवृत्ति से ही 
सम्भव है। उसके लिए प्राप्त विवेक का आदर करना होगा। 
कामना-अपूति ही मूल दुःख है। उसकी निवृत्ति कामना-पूर्ति 
द्वारा संभव नहीं है । हाँ जो कामनाएँ किसी प्रकार मिटाई नहीं जा 
सकतीं उनकी पूर्ति प्राकृतिक नियम के अनुसार स्वतः हो जाती 
है परन्तु उन कामनाओं की पूर्ति का जो सुख है साधक को 
उसका त्याग करना होगा । कामना-पूर्ति के सुख भोग से रहित 
होने पर नवीन कामनाए, मिटाई नहीं जा सकतीं वे पूरी हो-होकर 
स्वतः मिट जाएँगी । कामना-पूर्ति के सुख के प्रलोभन से ही 
नवीन कामनाओं का जन्म होता है। जिन कामनाओं की पूर्ति 
किसी भी कारण से सम्भव नहीं है, उन कामनाओं का त्याग 
करना ही अनिवार्य है । कामनाओं के त्याग में साधक सर्वदा 
स्वाधीन है । पराधीनता कामना-पूर्ति में है, निवृत्ति में नहीं । 
कामना-निवृत्ति का महत्व जानने पर पराधीनता सदा के 
लिए मिट जाती है और उसके मिटते ही चित्त शुद्ध हो जात है । 

कामना-पूति का प्रलोभन बस्तु, व्यक्ति आदि से सुख की 
आशा उत्पन्न करता है और कामना-अपूति के दुख से भयभीत 
होने पर कामना-पूर्ति का प्रलोभन उत्पन्न होता है। प्राकृतिक 
नियम के अनुसार कामना-अपूर्ति का दुःख कामना-पूर्ति के सुख 
की दासता से मुक्त करने के लिए आता है, पर प्राणी असाव- 


. चानी के कारण उस दुःख से भयभीत हो जाता है, जिसके होते 


ही चित्त में, नीरसता तथा खिन्नता उत्पन्न होती है। नीरसता 
तथा खिन्नता की भूमि में ही काम का जन्म होता है जो 
समस्त कामनाओं की भूमि है इस' इष्टि से काम का अन्त हुए 
. बिना कामनाओं की निवृत्ति सम्भव नहीं है। नीरसता के रहते 
हुए काम का नाश नहीं हो सकता और प्रीति के बिना नीरसता 
मिट नहीं सकती । वस्तुओं के द्वारा सुख की आशा ने ही प्राणी 
को जड़ता में आवद्ध कर दिया है। जड़ता में आबद्ध होने से 
ही प्रीति आच्छादित हो .गयी है । वस्तुओं के स्वरूप का यथार्थे 
ज्ञान होने पर ही जड़ता का नाश हो सकता है। वस्तुओंके वास्त- 
विक स्वरूप को जानने के लिए साधक को सर्वप्रथम शरीर ' 
रूपी वस्तु के स्वरूप को जानना होगा। शरीर का यथार्थे ज्ञान 


` होने पर सारे विश्व का ज्ञान हो जाता है, कारण कि शरीर 


विश्वरूपी सागर की ही एक लहर है। 


शरीर की सत्यता तथा सुन्दरता में ही समस्त विश्व की सत्यता 
तथा सुन्दरता निहित है, अथवा यों कहो कि शरीर की आसक्ति 
ने ही समस्त वस्तुओं में आसक्ति उत्पन्न कर दी है । शरीर के 
वास्तविक स्वरूप को जान लेने पर इसकी सत्यता तथा 
सुन्दरता स्वतः मिट जाती है । अतः जो ज्ञान प्राप्त है उससे शरीर 
की वास्तविकता को जानकर साधक बड़ी सुगमता से काम-रहित 
हो सकता हैं। जिस साधक'को अपने शरीर में. सत्यता तथा 

सुन्दरता का दर्शन नहीं होता,उसे किसी भी वस्तु तथा व्यक्ति में 
सत्यता तथा सुन्दरता का दर्शन नहीं होता । वस्तुओं की सत्यता 
तथा सुन्दरता का नाश होते ही वस्तुओं की ममता अपने आप 
मिट जाती है, जिसके मिटते ही चित्त शुद्ध होने लगता है और 
सर्वांश में वस्तुओं का सम्बन्ध-विच्छेद होने पर चित्त स्वतः 
शुद्ध हो जाता है । 
जिस ज्ञान से वस्तुओं की वास्तविकता का बोध होता है, 
उसी ज्ञान में वस्तुओं से सम्बन्ध-विच्छेद करने का सामर्थ्यं 
विद्यमान है और वह ज्ञान प्रत्येक साधक को प्राप्त है । अतः जो 
ज्ञान प्राप्त है, उसी के द्वारा साधक को प्रत्येकं वस्तु के स्वरूप 
को जान लेना चाहिए, जिससे वस्तुओं की सत्यता तथा सुन्दरता 
का नाश हो जाय और वस्तुओं से अतीत के जीवन में विकल्प- 
रहित विश्वास हो जाय । वस्तुओं से अतीत का जीवन ही वास्त- 
विक साध्य है ओर जिस ज्ञान से वस्तुओं के स्वरूप का बोध 
होता है वह ज्ञान वास्तविक साधन है। | 
वस्तुओं से तद्रूपता स्वीकार करना ही मूल दोष है, 
जिसकी निवृति उसी ज्ञान से हो सकती है जिस ज्ञान से वस्तुओं 
के वास्तविक स्वरूप का ज्ञान हो सकता है। मूल दोष की 
निवृत्ति में ही साधन की पूर्णता है, और साधन की पूर्णता में 
ही सिद्धि निहित है । 


निज ज्ञान के द्वारा वस्तुओं के स्वरूप को जानने का प्रयास 
न करना ही साधक की असावधानी है, और अनन्त की देन का 
भनादर है । अनन्त की देन का अनादर तथा असावधानी को 
अपनाना ही असाधन है। असाधन का त्यागं किए बिना साधन" 
में श्रद्धा तथा तत्परता उत्पन्न नहीं होती, जिसके उत्पन्न हुए 
बिना साधन-परायणता नहीं होती, और साधन-परायणता के 

बिना सिद्धि नहीं होती । इस दृष्टि से अंसाधन का त्याग ही मूल 
साधन है। इस मूल साधन में विकल्प-रहितं विशवास करना 
अनिवार्य है। निज ज्ञान का आदर करने पर बड़ी सुगमता से 
. असाधन का अन्त हो सकता है,जो मूल साधन है । निज ज्ञान का 
आदर करने पर कोई भी साधक अपने को देह नहीं मान 
सकता । अपने में से देह-भाव का त्याग होते ही किसी भी कामना 
की उत्पत्ति सम्भव नहीं है । इस दृष्टि से मूल दोष की निवृत्ति 
का साधन एक-मात्र निज ज्ञान के द्वारा अपने में से देह-भाव का 
त्याग केरना है । अपने में से देह-भाव का त्याग वर्तमान में हो 
सकता है। अतः मूल दोष की निदृत्ति वर्तमान जीवन की वस्तु 
-हे। उसके लिएं भविष्य की आशा करना भूल है । 


जो वंतंमान जीवन की वस्तु है उसे वर्तमान में ही पूरा 

. करना है, और जिसे वतमान में पूरा करना है उसके करने में 
साधक संदा स्वाधीन है | परन्तु मूल साधन में विकल्प रहित 

विश्वास होने के कारण बेचारा साधक साधन-निष्ठ होने में 

अपने को असमर्थ मान बैठता है, जो वास्तविकता नहीं हैं । 

निज विवेक के द्वारा अपने में से देह-भाव का त्याग मूल साधन 

है । सभी वस्तुओं से अतीत का जीवन ही साध्य है । इन दोनों 

में विकल्प-रहित विश्वास होने पर कामना उत्पत्ति और अपूर्ति 

( जो मूल दोष तथा दुःख है ) की निवृत्ति हो सकती है । मूल 

दोष तथा दुःख के ज्ञान से साधन और .साध्य में बिकल्प-रहित 
विश्वास स्वतः होता है और साधन तथा साध्य में विकल्प-रहित 
विश्वास होने से दोष और दुःख की निवृत्ति होती है। अतः मूल 
'दोष और दुःख के वास्तविक ज्ञान से तथा साधन और साध्य 


` « में विकल्प-रहित विश्वास होने से चित्त शुद्ध होता है । 


५-९-५६ 

[ आये हुए दुःख को दबाने के प्रयास में और जाने हुए दोष को 
बनाये रखने से चित्त अशुद्ध हो जाता है । दुःख-सुख की दासता से मुक्त 
करने के लिए अथवा सुख की वास्तविकता का अनुभव कराने के लिए 
आता है । दुःख जीवन का आवश्यक अङ्ग है । 

पर दुःख से दुःखी हुए बिना कोई भी उदार तथा करुण नहीं हो 
सकता और करुणा तथा उदारता में ही सुख का सदव्यय सम्भव है। 

सुख-मोग की आसक्ति के कारण ही प्राणी आए हुए दुःख को सुख 
से दबाने का प्रयास करता है और सुख को सुरक्षित बनाये रखने के 
लिए ही जाने हुए दोष को अपनाता है। सुख-भोग की आसक्ति का 
मूल कारण अपने में इन्द्रिय-जञान के प्रभाव का अंकित होना है । परन्तु 
जब बुद्धि-ज्ञान का प्रभाव अङ्कित होने लगता है, तब इन्द्रिय-ज्ञान का 
प्रभाव स्वतः मिट जाता \है। 

इन्द्रियज्ञान के आधार पर की हुई प्रवृत्ति दुराचार-युक्त और बुद्धि- 
ज्ञान के आधार पर की हुई प्रवृत्ति सदाचार-युक्त होती है । 


` बुद्धिज्ञान के प्रभाव में कर्तव्य का ज्ञान निहित है ज्यों-ज्यों 
कर्तव्य हृढ़ तथा स्वाभाविक होता जाता है, त्यों-त्यों अकर्त्तव्य का 
अन्त स्वतः होता जाता है। अकर्ततव्य का अन्त होने पर संयम, सदाचार 
सेवा स्वतः होने लगती है संयम, सदाचार, सेवा की पूर्णता में सीमित 

अहम्‌भाव स्वतः गल जाता हैं और फिर किसी प्रकार का भय तथा अभाव 
शेष नहीं रहता । इस दृष्टि से बुद्धि-ज्ञान का आदर चित्त-शुद्धि का 
सुगम उपाय है। ] ] 


सेरे निज स्वरूप परमप्रिय 


आए हुए दुःख को सुख तथा सुख की आशा से दबाने के 
प्रयास में, और जाने हुए दोष को बनाये रखने से चित्त अशुद्ध 
हो जाता है । जाने हुए दोष को बनाए रखने में प्रधान कारण 
सुख-लोलुपता ही है, क्योंकि. दोष-जनित सुख से अरुचि होने पर 
दोष मिटाने का सामर्थ्यं स्वतः आ जाता है; अथवा यों कहो 
कि दोष स्वतः मिट जाते हैं। कामना-पूर्ति के अतिरिक्त सुख 
का और कोई स्वरूप नहीं है| कामना-पू्ति में पराधीनता का 
दोष सदेव रहता है | इस हृष्टि से समस्त सुख दोषःजनित ही हैं, - 
क्योंकि पराधीनता समस्त दोषों की केन्द्र है। अतः आए हुए 
दुःख को सुख तथा सुख की आशा से दबाने तथा मिटाने का 
प्रयास स्वेदा निरर्थक एवं अहितकर ही सिद्ध होता है, क्योंकि 
सुख नवीन दुःख को जन्म देता है, और प्रत्येक सुख के आरम्भ 
में भी किसी-न-किसी प्रकार के दुःख को अपनाना ही पड़ता है । 
प्राकृतिक नियम के अनुसार दुःख, सुख को दासता से मुक्त 
'करने के लिए अथवा सुख की वास्तविकता का अनुभव कराने 
के लिए आता है। इस दृष्टि से दुःख जीवन का आवश्यक 
अङ्ग है । उससे भयभीत होना भूल है। दुःख का सदुपयोग 
सुख तथा सुख की दासता से मुक्त कर सुख-दुःख से अतीत 
के जीवन से अभिन्न करने में समर्थ है । इतना ही नहीं, सुख 
के सदुपयोग के लिए भी दुःख ही अपेक्षित है, क्योंकि पर- 
दुःख से दुःखी हुए बिना कोई भी उदार तथा करुण नहीं हो 

सकता और करुणा तथा उदारता में ही सुख का सदव्यय सम्भव 
है, अथवा यों कहो कि सुख का महत्त्व तभी प्रतीत होता है जब 
किसी दुःखी से सम्बन्ध स्थापित किया जाय । यदि दुःख तथा 
दुःखी का दर्शेन न हो, तो सुख की प्रतीति ही सम्भव नहीं है । 
दुःख का अत्यन्त अभाव होने पर कभी सुख का दर्शन ही नहीं 
होता, क्योंकि दुःख के अभाव में तो आनन्द है, जीवन है, नित- 
नूतन अगाध अनन्त रस है । इतना ही नहीं, सुख प्राणी को 
जड़ता तथा पराधीनता में आबद्ध करता है और आनन्द 
चिन्मयता तथा स्वाधीनता से अभिन्न करता है । सुख का भास 
कामना-पृत्ति में और आनन्द में प्रवेश कामना-निवृत्ति से होता 
है । सुख अनेक प्रकार के भेद उत्पन्न करता है और आनन्द सब 
प्रकार के भेदों का अन्त करता है । सुख, भोग और भोक्ता को 
जन्म दैता है और आनन्द-स्वरूप में प्रतिष्ठित करता है । सुख 
सीमित और परिव्रतनशील है और आनन्द असीम तथा अपरि- 
वर्तनशील है । इस हृष्टि से सुख और आनन्द में बड़ा भेद है । 
पर इस रहस्य को बिना जाने बेचारा प्राणी सुख का दास हो 
- जाता है और आनन्द से निराश हो जाता है, जो चित्त की 
अशुद्ध में हेतु है । ॒ 

अपने आप आये हुए दुःख को सुख के द्वारा दबाने की 
रुचि क्यों होती है, और जाने हुए दोष को बनाये रखने का 
स्वभाव क्यों बन गया है ? सुख-भोग की आसक्ति के कारण ही 
प्राणी आये हुए दुःख को सुख से दबाने का प्रयास करता है, 
और सुख को सुरक्षित बनाये रखने के लिए ही जाने हुए दोष को 
को अपनाता है । सुख-भोग की आसक्ति का मूल कारण अपने 
में इन्द्रिय-ज्ञान के प्रभाव का अङ्कित होना है । जिसमें इन्द्रिय- 
ज्ञान का प्रभाव अङ्कित है, वह क्या है, इसका स्पष्टीकरण सम्भव 
नहीं । परन्तु उसका भास अपने में ही प्रतीत होता है । अपने 

का रु अर्थ भी ज्ञात नहीं है; तभी इन्द्रियों का ज्ञान ऱड्कित 
होता है। परन्तु जब बुद्धि-ज्ञान का प्रभाव अङ्कित होने लगता 
है, तब इन्द्रिय-ज्ञान का प्रभाव स्वत: मिट जाता है, क्योंकि ज्ञान 
में ज्ञान अद्धित नहीं हो सकता, अपितु अल्प-ज्ञान विशेष ज्ञान में 
विलीन हो जाता है; अथवा यों कहो कि अल्प-ज्ञान विशेष-ज्ञान 
से अभिन्न हो जाता है; अथवा यों कहो कि अल्प-ज्ञान मिट 
जाता है । जिस प्रकार अल्प प्रकाश विशेष प्रकाश सें विलीन हो 
जाता है, अथवा यों कहो कि जैसे विशेष प्रकाश अल्प प्रकाश को 
खा लेता है, उसी प्रकार विशेष-ज्ञान,अल्प-ज्ञान का नाशके है । 
इन्द्रिय-ज्ञान का प्रभाव जिसमें अङ्कित होता है वह अपने 

को भोगी अथवा कामी मान लेता है । पर जब बुद्धि का ज्ञान 

` इन्द्रियों के ज्ञान में सन्देह उत्पन्न करता है, तब वही कामी अपने 
को जिज्ञासु मान लेता है । अपने को कामी स्वीकार करते ही 
कामनाएँ उत्पन्न होती हैं, जिनकी पूर्ति-अपूर्ति में सुख-दुःख का 
भास होता है। परन्तु ज्यों-ज्यों इन्द्रिय-ज्ञान में सन्देह होता जाता 
है त्यों-्यों जिज्ञासा जागृत होती जाती है | जिज्ञासा की जागृति 
कामनाओं का नाश करने लगती है । जिस काल में इन्द्रिय-ज्ञान 
का प्रभाव मिट जाता है, उसी काल में जिज्ञासा को पूर्ण जागृति 
हो जाती है और जिज्ञासा की पूर्ण जागृति में कामनाओं की निवृत्ति 
हो जाती है । कामनाओं की निवृत्ति होते ही जिसने अपने को 
कामी स्व्रीकार किया था, उसका कोई स्वतन्त्र अस्तित्व प्रतीत 
नहीं होता, अपितु जिज्ञासा उससे अभिन्न हो जाती है, जिसकी 
वह जिज्ञासा थी । जिज्ञासा जिससे अभिन्न होती है, वह कोई वस्तु 
नहीं है, अपितु समस्त वस्तुओं से अतीत, अनुपम, विलक्षण तत्त्व 

` है। उसकी प्राप्ति सम्भव है, पर उसका वर्णन सम्भव नहीं है, 
कारण कि इन्द्रिय-ज्ञात का प्रभाव मिटते ही बुद्धि का ज्ञान उसी 

प्रकार मिट जाता है जिस प्रकार औषधि रोग को खाकर स्वतः 
मिट जाती है और फिर इन्द्रिय तथा बुद्धि के ज्ञान का भेद शेष 
नहीं रहता; अथवा यों कहो कि बुद्धि तथा उसके ज्ञान का महत्व 
भी नहीं रहता, क्योंकि महत्व उसी का रहता है जिसकी आव- 
इयकता हो । बुद्धि के ज्ञान की आवश्यकता उसी समय तक रहती ' 
है, जिस समय तक इन्द्रियों के ज्ञान का प्रभाव अंकित है; अथवा 
यों कहो कि जिस प्रकार बृद्धि का ज्ञान इन्द्रियों के ज्ञान के प्रभाव 
को खा लेता है, उसी प्रकार अनन्त-नित्य-ज्ञान बुद्धि के ज्ञान के 
प्रभाव को खा लेता है। जिस प्रकार सूर्य का प्रकाश होते ही' 
समस्त तारा-मण्डल का प्रकाश उसी में विलीन हो जाता है, 
उसी प्रकार इन्द्रिय तथा बुद्धि के ज्ञान का प्रभाव अनन्त ज्ञान में 
विलीन हो जाता है । 


परन्तु जब तक इन्द्रिय-ज्ञान का प्रभाव सर्वांश में नाश नहीं 
होता, तब तक बुद्धि के ज्ञान का महत्व तथा उसका अस्तित्व - 
भासित होता है । जिस प्रकार काष्ठ से उत्पन्न हुई अग्नि काष्ठ को 
भस्म कर स्वयं शान्त हो जाती है, उसी प्रकार अपने में उत्पन्न 
हुआ बुद्धि-ज्ञान इन्द्रिय-ज्ञान के प्रभाव को खाकर स्वयं सम हो 
जाता है, जिसके होते ही वही ज्ञान अपने आप में अ्यों-का-त्यों 
स्थित हो अपने आपको प्रकाशित करता है। 

इन्द्रिय-ज्ञान तथा बुद्धि-ज्ञान का द्वन्द्र जब तक रहता है, तब 
तक चित्त शुद्ध नहीं होता । इन्द्रिय-ज्ञान के प्रभाव से बुद्धि-ज्ञान 
में शिथिलता भले ही आ जाय,पर बुद्धि-ज्ञान का नाश नहीं होता 
और बुद्धि-ज्ञान के प्रभाव से इग्द्रिय-ज्ञान का प्रभाव नष्ट हो जाता 
है । इस दृष्टि से इन्द्रिय और बुद्धि के ज्ञान का इन्द्र बुद्धि-ज्ञान के' 
प्रभाव से ही मिट सकता है, इन्द्रिय ज्ञान से नहीं । 

इद्रिय-ज्ञान के आधार पर की हुई प्रवृत्ति दुराचार-युक्त और 

बुद्धि-ज्ञात के आधार पर की हुई प्रवृत्ति सदाचार-युक्त होती है । 
यद्यपि अपने प्रति किसी को दुराचार-युक्त प्रवृत्ति अभीष्ट नहीं, 
` परन्तु इन्द्रिय-ज्ञान के प्रभाव से आसक्त प्राणी दूसरों के प्रति दुरा- 
चार-युक्त प्रवृत्ति करता है, जिससे चित्त अशुद्ध हो जाता है । जो 
अपने को अभीष्ट है, वही दूसरों के प्रति करने से बुद्धि-ज्ञान का 
प्रभाव इन्द्रिय-ज्ञान के प्रभाव को खा लेता है और फिर इर्द्रिय- 
ज्ञान तथा बुद्धि-ज्ञान का इन्द्र मिट जाता है, जिसके मिटते ही . 
चित्त शुद्ध हो जाता है। 
इन्द्रिय-ज्ञान के प्रभाव में आसक्त प्राणी सुख का दास हो 
जाता है और दुःख से भयभीत होने लगता है। सुख की दासता 
और दुःख का भय चित्त को शुद्ध नहीं होने देता । यद्यपि बुद्धि 
का ज्ञान इन्दट्रिय-ज्ञान की अपेक्षा कहीं सबल तथा स्थायी है, 
परन्तु सुख-लोलुपता के कारण प्राणी बुद्धि-ज्ञान का अनादर 
करता है। उसका परिणाम यह होता है कि वह अल्प सुख के 
लिए घोर दुःख भोगता है, ब्रयोंकि तुलनात्मक हृष्टि से देखा जाय 
तो सुख की अवधि दुःख की अपेक्षा कहीं अल्प है; अर्थात्‌ दुःख, 
सुख की अपेक्षा सबल भी है और चिरायू भी । सुख-दु:ख के इस 
रहस्य को जान लेने पर सुख का महत्व घट जाता है, जिसके 
घृटते ही इंद्रिय-जन्य ज्ञान का प्रभाव स्वत: मिट जाता है; अथवा 
यों कहो कि बुद्धि-ज्ञान का प्रभाव हढ़ हो जाता है; जिसके होते 
ही जीवन संयम, सदाचार और सेवायुक्त हो जाता है। 
बुद्धि-ज्ञान के प्रभाव में कर्तव्य का ज्ञान निहित है। ज्यों-ज्यों 
कर््तव्य-परायणता हृढ़ तथा स्वाभाविक होती जाती है, त्यों-त्यों 
अकर्त्तव्य का अन्त स्वत: होता जाता है। अकतंव्य का अन्त 
होने पर स्वार्थ-भाव, दुराचार और असंयम का अन्त हो जाता 
है; अथवा यों कहो कि सर्वाश में संयम, सदाचार और सेवा | 

स्वतः होने लगती है । संयम, सदाचार और सेवा की पूर्णता में 
सीमित अहमृभाव स्त्रतः गल जाता है, जिसके गलते ही भेद का 
नाश हो जाता है और फिर किक्षी प्रकार का भय तथा अभाव 
शेष नहीं रहता; अथवा यों कहो कि अनन्त-नित्य-चिन्मय जीवन 
से अभिन्नता हो जाती है। 


संयम, सदाचार और सेवा की अपूर्णता में ही अहभुभाव 
प्रतीत होता है, जिससे भेद की उत्पत्ति होती है, क्योंकि गुणों के 
अभिमान के बिना भेद की उत्पत्ति सम्भव नहीं है। गुण का 
अभिमान गुणों की अपूर्णता में ही जीवित रहता है, जो वास्तव में 
चित्त की अशुद्धि है । जो गुण देहाभिमान को पुष्ट करता है वह 
गुणों के वेष में वास्तव में दोष है, क्योंकि देहाभिमान के रहते हुए 
सर्वा में निर्दोषता सम्भव नहीं है । इतना ही नहीं, जो दोष दोष 
के स्वरूप में प्रतीत होता है उसकी निवृत्ति सुगमतापूर्वंक हो 
सकती है, किन्तु जो दोष गुण का वेष धारण करके आता है 
उसका अन्त करना बड़ा ही दुष्कर होता है। इस दृष्टि से गुणों 
: का अभिमान महान दोष है । समस्त गुण स्वरूप से उस अनन्त 
„का स्वभाव हैं, जिससे सभी को सब कुछ प्राप्त होता है और जो 
सभी का सब कुछ है । संयम, सदाचार और सेवा की पूर्णता में: 
संयमी, सदाचार और सेवकपन का भाव प्रतीत नहीं होता क्यों- 
कि जिसे अपने में संयम, सदाचार तथा सेवा प्रतीत होती है,वह 
वास्तव में संयमी, सदाचारी. तथा सेवक है नहीं । सर्वाश में 
असंयम का अन्त संयम के अभिमान को खा लेता है और फिर 
सदाचार तथा सेवा तो रहती है, पर सदाचारी तथा सेवक नहीं 
रहता । सेवक से रहित जो सेवा और सदाचारी से रहित जो 
सदाचार है, वही वास्तव में संयम, सदाचार तथा सेवा है। संयम 
को पराकाष्ठामें निर्वासना, सदाचार की पराकाष्ठा में एकता और 

सेवा की पराकाष्ठा में अहिंसा स्वतः आ जाती है । अहिसा,करुणा 
और प्रेम की, एकता निर्वेरता की और निर्वासना स्वाधीनता 
की जननी है । स्वाधीनता, निर्वेरता, करुणा ओर प्रेम में ही 
संयम, सदाचार तथा सेवा की पूर्णता है। करुणा. तथा प्रेम में 
` अगाध् अनन्त रस निहित है । निर्वेरता तथा स्वाधीनता में सब 
प्रकार के भय, भिन्नता एवं असमर्थता का अत्यन्त अभाव है। 
इन्द्रिय-ज्ञान का प्रभाव काम उत्पन्न करता है, जिससे चित्त 
"अशुद्ध हो जाता है, और बुद्धिजन्य ज्ञान का प्रभाव जिज्ञासा 
जागृत कर कामनाओं का अन्त करने में समर्थे है। कामनाओं 
का अन्त होते ही जिज्ञासा की पूर्ति तथा प्रेम को प्राप्ति स्वतः 
हो जाती है, जिससे चित्त शुद्ध हो जाता है। इस दृष्टि से बुद्धि- 
ज्ञान का आदर चित्तशुद्धि का सुगम उपाय है। बुद्धि-ज्ञान का 
अनादर ही जाना हुआ दोष है, जिसका अन्त किये बिना सुख | 
की आशा मिट नहीं सकती, ओर उसके बिना दुःखों की अत्यन्त 
निवृत्ति सम्भव नहीं है। दुःखों की अत्यन्त निवृत्ति से ही स्वा- 
घीनता, निर्भयता एवं अगाध, अनन्त रस की प्राप्ति हो सकती 
है, जो वास्तविक जीवन है। इस दृष्टि से चित्त-शुद्धि के लिए 
साधक को इऱ्द्रिय-ज्ञान के प्रभाव का अन्त करने के लिए बुद्धि- 
ज्ञान का आदर करते हुए सर्वदा तत्पर रहना चाहिये, जो वतं- 
मान जीवन की वस्तु है। इसके लिए भविष्य की आशा 
करना अथवा उससे निराश होंना प्रमाद के अतिरिक्त और कुछ 


नहीं है। 


६-६-५६ 

[ जो नित्य प्राप्त नहीं है उसमें आसक्ति होने पर और जो नित्य 
प्राप्त है उसमें प्रेम न होने से चित्त अशुद्ध हो जाता, है । समस्त स्वी- 
कृतियों को अस्वीकार करने पर आसक्ति की निवृत्ति एवं प्रेम की 
प्राप्ति हो जाती है, जिससे स्वतः ही चित्त शुद्ध हो जाता है। | 


सेरे निज स्वरूप परम प्रिय, 


जो नित्य प्राप्त नहीं है उसमें आसक्ति होने पर और जो नित्य . 
प्राप्त है उसमें प्रेम न होने से चित्त अशुद्ध हो जाता है। प्राकृ- 
तिक नियम के अनुसार आसक्ति उसी में होती है जो नित्य प्राप्त 
` नहीं है, अर्थात्‌ जो सदेव नहीं रहता । परन्तु यह आसक्ति की 
विलक्षणता है कि जो वस्तु नित्य प्राप्त नहीं है उसे प्राप्त जसा 

भासित कराती है और नित्य प्राप्त के प्रेम को आच्छादित कर 
, देती है। उसका परिणाम यह होता है कि जिससे देश-काल की 
दूरी नहीं है,वह अप्राप्त प्रतीत होता है और जिससे जातीय तथा 
स्वरूप की भिन्नता है,वह प्राप्त जेसा प्रतीत होता है । उस प्रतीति 
मात्र को ही बेचारा प्राणी प्राप्ति मान लेता है | यद्यपि प्रतीति में 
सतत परिवर्तन है परन्तु परिवर्तन पर दृष्टि ही नहीं रहती । 
इतना ही नहीं,प्रत्येक संयोग सतत वियोग में बदल रहां हैं, किंतु 

` संयोग की दासता सबल तथा स्थायी होती जा रही है । जिसका 


ooo" 


वियोग अनिवार्य है, उसके संयोग की रुचि बनाए रखना चित्त 
को अशुद्ध ही करना है । ५ 
आसक्ति उसी में होती है, जिसकी वास्तविक सत्ता नहो 

पर भी प्रतीति हो, अर्थात्‌ जो वस्तु है नहीं पर प्रतीत होती है, 
उसी में प्राणी आसक्त हो जाता है। जो है नहीं, उसकी प्रतीति 
का कारण क्या है ?*इस प्रश्‍न की उत्पत्ति जिसमें हैः वह स्वयं 
अपने को मानता है ? अथवा यों कहो कि प्रश्‍न का उद्गम 

स्थान क्या है ? किसी भी प्रइनकर्ता में उसी समय तक प्रश्‍न 

उत्पन्न हो सकता है। जिस समय तक वह अपने सम्बन्ध में 

निस्सन्देह नहीं हो जाता है । जिसे अपने सम्बन्ध में ही सन्देह 

है, उसे किप्तो पर भी सन्देह हो सकता है; अथवा जो अपने को 

किसी मान्यता में आबद्ध कर सकता है, वह किसी में भी किसी 

भी मान्यता की स्थापता कर सकता है, अर्थात्‌ जिसे अपने 

सम्बन्ध में सन्देह होता है उसे ही दूसरों के सम्बन्ध में सन्देह 

होता है । जो अंपने को कुछ मान लेता है, वही दूसरे को भी 

कुछ मान लेता है । इस हृष्टि से जब तक प्रश्नकर्ता अपने संबंध 


' में निस्सन्देह नहीं हो जायगा, तब तेक किसी भी वास्तविकता 


को नहीं जान सकता-। जो प्रतीत. हो रहा है यदि वह है, तो 
उसकी प्राप्ति क्यों नहीं होती ? अर्थात्‌ उससे एकता क्यों नहीं 
होती ? यह नियम है कि प्राप्ति-काल में प्रयत्न नहीं रहता, 
किन्तु जो प्रतीत हो रहा है उसकी ओर सतत प्रवृत्ति होती है। 


. परिणाम में अभाव के अतिरिक्त कुछ प्राप्त नहीं होता। 


यदि प्रतीति का कोई स्वतन्त्र अस्तित्व होता, तो उसकी प्राप्ति 
अवश्य होती । प्रवृत्ति-जनित सुख-दुःख को ही यदि प्राप्ति मान 
लिया जाथ तोःफिर अप्राप्ति किसे मानेंगे ? प्रबृत्ति में सुख का 
भास भी तब होता है, जब प्रवृत्ति को रुचि हो और परिणाम 

में सुख की आशा हो; अर्थात्‌ रुचि और आशा के आधार पर 
प्रवृत्ति सुखद भासती है, और रुचि और आशा का जन्म प्रतीति 
को सत्य मान नेने से होता है। जिसकी सत्यता प्राप्ति से पूर्व 
स्वीकार कर ली उसको रुचि तथा उससे सुख को आशा उत्पन्न 
हो जाती है,जो प्रतीति से सम्बन्ध जोड़ देती है । उसका परि- 
णाम यह होता है कि प्रतीति में ममता हो जाती है, ममता से 
प्रियता उत्पन्न होती है और प्रियता आसक्ति को जन्म देती है, 
जिससे चित्त अशुद्ध हो जाता है । 
इन्द्रियों ने विषयों को, मन से इन्द्रियों की, बुद्धि से मन को 
और निज ज्ञान से बुद्धि की प्रतीति होती है । जिस ज्ञान से बुद्धि 
को प्रतीति होती है क्या उस ज्ञान को बुद्धि की आवश्यकता 
है? कदापि नहीं; क्योंकि 'जो नित्य ज्ञान है उसे बुद्धि केः परि- 
वतंनशील ज्ञान की क्या आवश्यकता होगी ? 
जो बुद्धि का ज्ञाता है,क्या उसे अपनी पूर्ति के लिए शरीर 
इन्द्रिय,मन,बुद्धि आदि किसी भी वस्तु की अपेक्षा है ? यदि नहीं 
है,तो उसने बुद्धि, मन आदि से सम्बन्ध क्यों स्थापित किया ? 
और यदि है तो क्यों है ? क्या प्रश्नकर्ता स्वयं अपने को बुद्धि 
का ज्ञाता स्वीकार करता है ? अथवा अपने को शरीर, इन्द्रिय, 
मन, बुद्धि आदि मानता है ? अथवा ज्ञाता और शरीर से बिल- 
क्षण कुछ और अपने को मानता है? प्रइनकर्त्ता को अपने सम्बन्ध 
में भी कोई न कोई निर्णय देना होगा । शरीर को मैं मान नहीं 
सकता और अपने को ज्ञाता मान कर शरीर से सम्बन्ध जोड़ 
नहीं सकता । शरीर,इन्द्रिय,मन,बुद्धि आदि से सम्बन्ध जोड़े बिना 
प्रतीति की चर्चा कर नहीं सकता । यदि प्रतीतिकी चर्चा करता है 
तो स्वयं प्रतीति से तद्र प हो जाता है । जो नहीं है,उससे तद्र प 
होकर.उसको जान नहीं सकता और जो है, उससे भिन्न होकर 
उसको जान नहीं सकता,अर्थात्‌ है से अभिन्न होकर है! को प्राप्त 

करता है और जो नहीं है,उससे असंग होकर उसकी वास्तविकता 
को जान सकता है। अतः प्रतीति की वास्तविकता को जानने के 
लिएप्रतीतिसे असंग होना अनिवार्य है। प्रतीति से असंग होते ही 
प्रतीति का अभाव स्वतः हो जाता है और फिर यह प्रश्‍न ही शेष 
नहीं रहता कि न होने पर प्रतीति क्यों होती है। बुद्धि और ज्ञाता 
के मध्य में जो अपने आप की स्वीकृति है,जिस स्त्रीकृति को अनेक 
-मान्यताओं में आबद्धकर लिया है वह न प्रतीति है और न ज्ञाता, 
अथवा यों कहो कि स्वीकृति में सत्यता उसी समय तक रहती है 
जिस समय तक उसको स्वीकार किया है। इस दृष्टि से अपने- 
अपने सम्बन्ध में जिस-जिसने जो-जो स्वीकृति विकल्प-रहित रूप 
सेस्वोकार कर ली है वह स्वीकृति स्वयं अपना,एक अस्तित्व 
मान लेती है और स्वीकृति के अनुसार ही कोई-न-कोई कामना 
उत्पन्न हो जाती है। कामना की पूर्ति के लिए ही शरीर, 
इन्द्रिय, मन बुद्धि आदि से सम्बन्ध हढ़ हो जाता है और 
कामना-निबृत्ति के लिए ही प्रतीति से अतीत किसी नित्य प्राप्त 
की सत्ता सिद्ध होती है। इस दृष्टि से यह स्पष्ट विदित होता 
है कि कामना-पूति का रोग जब तक है, तब तक प्रतीति की 
ओर गति है | परिणाम में भले ही अभाव हो, पर कामना- 
पूति का प्रलोभन प्रतीति की ओर गतिशील करता रहता है। 
कामना-पूति का प्रलोभन सर्व केज्ञाता में हो नहीं सकता, 
क्योंकि जो सवं काज्ञाता है उसमें काम है ही नहीं और जिन 
साधनों से कामना को पूर्ति होती है उन साधनों में भी कामना- 
, पति का प्रलोभन नहीं हो सकता । कामना पूर्ति का प्रलोभन 
जिसमें है, वह न ज्ञाता है'और न शरीर, इन्द्रिय, मन, बुद्धि 


आदि कोई वस्तु, वस्तु से सम्बन्ध जोड़कर भले ही वस्तु-जेसा 
प्रतीत हो ओर कामना-अपूर्ति के दुःख से दुःखी होकर 

भले ही उसमें कामना-निवृत्ति की जिज्ञासा जागृत हो । 

जो कामना-पूर्ति-अपूर्ति से सुखी-दुःखी होता है और जिसमें 
कामना-निवृत्ति की जिज्ञासा होती है, उसी में समस्त प्रश्‍न 
उत्पन्न होते हैं। कामना-निवृत्ति तथा जिज्ञासा की पूर्ति होने 
पर समस्त आसक्तियां स्वतः गल जाती हैं, जिनके गलते ही, जो 
नित्य प्राप्त है उससे प्रेम स्वतः हो जाता है, जिससे चित्त की 
अशुद्धि मिट जाती है । ; 

जो अपने को कामी मानता है, वही अपने को जिज्ञासु तथा 
प्रेमी भी मानता है। परन्तु जब तक कामना-पूर्ति का प्रलोभन 
है, तभी तक वह कामी है और जब तक कामी हैं तभी तक 
आसक्तियों में आबद्ध है। बेचारा आसक्त प्राणी जिस वस्तु में 
आसक्त हो जाता है, उसके दोष नहीं जान पाता । जिसके दोष 
का ज्ञान नहीं होता, उससे निवृत्ति नहीं होती। इस कारण 
आसक्ति रहते हुए दोष-युक्त वस्तुओं से सम्बन्ध बना ही रहता 
है, जिससे चित्त अशुद्ध हो जाता है । 

अपने में देह-भाव की स्वीकृति_हढ़ होने पर ही काम की 
उत्पत्ति होती है और काम की उत्पत्ति होने पर ही कामनाएं 
उत्पन्न होती हैं । कामना-पू्ति में पराधीनता, जड़ता आदि अनेक 
दोष उत्पन्न हो जाते हैं और - कामना-उत्पत्ति का प्रवाह चलने 
लगता है, जिससे कामना-अपू्ति-काल में दुःख और पूर्ति-काल में 
पराधीनता की वेदना उत्पन्न होती है। जब उत्पन्न हुई वेदना 
सहन नहीं होती, तब साधक में कामना-निवृत्ति को लालसा उदित 
होती है, जो कामना-पू्ति के सुख की दासता से मुक्त कर कामना- 
निवृत्ति के साम्राज्य में प्रवेश करा देती है, जिसके होते ही जो 
अपने को कामी, अर्थात्‌ भोगी मानता था, वही अपने को योगी 
मान लेता है, क्योंकि कामना निवृत्त होने पर देह से सम्बन्ध 

` विच्छेद हो जाता है, जिसके होते ही कतृ त्व तथा भोक्तृत्व मिट 
जाता है और फिर वह अपने को भोगी नहीं मानता । ज्यों-ज्यों 
साधक कामना-पूति के प्रलोभन से मुक्त होता जाता है, त्यों-त्यो 
कामना-निबृत्ति की साम्यं स्वतः आती जाती है, क्योंकि 
कामना-पूति के सुख की दासता ही नवीन कामना को उत्पन्न 
करती है । कामना-पू्ति के सुख की दासता का अत्यन्त अभाव 
होते ही नवीन कामनाओं को उत्पत्ति नहीं होती और कामना- 
पूर्ति के सुख की आसक्ति भी नहीं रहती, जिसके मिटते ही 
कामना-निवृत्ति की शान्ति स्वतः प्राप्त होती है। यदि साधक 
कामना-निवृत्ति की शान्ति में रमण न करे, तो बड़ी ही सुगमता- 
पूर्वक शांति से अतीत जो चिन्मय, स्वाधीन साम्राज्य है, उससे 
अभिन्नता हो जाती है, जिसके होते योग की पूर्णंता हो जाती 
है । योग की पुर्णता से ही ज्ञान तथा प्रेम के साम्राज्य में प्रवेश 
हो जातां है; अथवा यों कहो कि कामनाओं की निवृत्ति में ही 
जिज्ञासा की पूर्ति तथा प्रेम की प्रोप्ति निहित है । इस दृष्टि से 
कामना-निबुत्ति योग से और योग ज्ञान तथा प्रेम से अभिन्न कर 
देता है । परन्तु जो अप्राप्त है उसमें प्राप्त-बुद्धि और जो प्राप्त है 
उसमें अप्राप्त बुद्धि होने से भोग का अन्त और योग, ज्ञान तथा : 
प्रेम से एकता हो नहीं -पाती । देह-भाव की स्वीकृति है, उससे 
` एकता नहीं है; परन्तु स्वीकृति में ही अहम्‌-बुद्धि होने से भिन्नता 
होने पर भी एकता प्रतीत होने लगती है। उसी का परिणाम 
यह होता है कि जिस देहातीत, अनन्त, नित्य, चिन्मय जीवन से 
एकता है, अर्थात्‌ जो प्राप्त है, उसकी अप्राप्ति प्रतीत होती है । 
जिससे एकता नहीं है उसमें आसक्ति हो गई, और जिसकी 
` प्राप्ति है उससे प्रेम नहीं हुआ । यद्यपि प्राकृतिक नियम के 
' अनुसार जिससे भिन्नता है उससे अनासाक्ति होनी चाहिए और 
' जो नित्य प्राप्त है उससे प्रेम होना चाहिए, परन्तु अप्राप्त को 

प्राप्त मान लेने से और नित्य-प्राप्त को अप्राप्त मानने से जो होना 
चाहिए वह नहीं हुआ, जिससे चित्त अशुद्ध हो गया । जो होना 
चाहिए उसके न होने का एकमात्र कारण स्वीकृति में अहम्‌-बुद्धि 
के अतिरिक्त और कुछ नहीं है । स्वीकृति केवल अस्वीकृति से 
ही मिट सकती है, वह किसी और प्रकार से नहीं मिटाई जा 
सकती । अतः देह मैं नहीं हूँ” इतने मात्र से ही देह से सम्बन्ध 
विच्छेद हो सकता है, जिसके होते ही काम का अन्त हो जायगा 
और नित्य-प्रा प्त का प्रेम स्वतः जागृत होगा । 

देह से प्राप्ति की स्वीकृतिमात्र में ही, जो देह से अतीत है, 
उसकी अप्राप्ति प्रतीत होती है, अथवा यों कहो कि विश्व को 
प्राप्ति की स्वीकृतिमात्र से ही, जो विश्व का आघार है एवं जिससे 
समस्त विश्व प्रकाशित है, उसकी अप्राप्ति प्रतीत होती है । जिसके 
किसी अंश-मात्र में समस्त विश्व प्रतीत हो रहा है, उस अनन्त की 
अप्राप्ति का भास केवल विश्व की प्राप्ति की स्वीकृति में ही है । 

शरीर में ममता की प्राप्ति भी अपने को शरीर मानने पर 
ही होती है। बुद्धि द्वारा जानते हैं, मन के द्वारा विश्वास करते 
हैं और वाणी के द्वारा वर्णन करते हैं कि शरीर मेरा है। बुद्धि 
मन, वाणी भी तो शरीर ही है। शरीर से भिन्न वाणी, बुद्धि, 
आदि का कोई अस्तित्व नहीं है, क्योंकि स्थूल, सूक्ष्म तथा कारण 
शरीर भी तो शरीर ही हैं। तीनों शरीरों से असंग होकर किसी 
ने भी शरीर की ममता को नहीं जाना । इतना ही नहीं, शरीर 
और बिइव में विभाजन किसी भी प्रकार सम्भव नहीं है । इस 
ष्टि से शरीर और विर्व में स्वरूप की एकता है, अर्थात्‌ जिस 
धातु से विश्व निमित है उसी धातु से शरीर भी निमित है । 
जो विइव का प्रकाशन तथा आधार है वही शरीर का भी प्रका- 
शक है। विश्व किसी और की सम्पत्ति हो और शरीर किसी 

और की, यह युक्ति-युक्त सिद्धि नहीं है । शरीर और विश्व किसी 
एक ही की वस्तु है। इस दृष्टि सेकिसी भी वस्तु को अपना 
मानना, अथवा अपने को कोई वस्तु मानना, सर्वदा विवेकहीनता 
है । समस्त वस्तुओं की ममता से रहित हो जाने पर और सभी 
वस्तुओं से असंग हो जाने पर अहम्‌ और मम का सदा के लिए 
अन्त हो जाता है, जिसके होते ही सब प्रकार के भेद स्वतः मिट 
जाते हैं, जिनके मिटते ही चित्त स्वतः शुद्ध हो जाता है। 
अपने को देह आदि किसी न-किसी स्वीकृति में आबद्ध कर 
लेने से ही समस्त प्रवृत्तियों का आरम्भ होता है। प्रवृत्ति साधन 
भी है और असाधन भी । अपने को व्यक्ति मान लेने पर समाज 
की सेवा करना साधनरूप प्रवृत्ति है, और समाज से स्वार्थ-सिद्धि 
करना असाधनरूप प्रवृत्ति है । अपने को प्रेमी मानकर प्रोमास्पद 
को रस प्रदान करना साधन, और प्रेमास्पद से कुछ भी मांगना 
असाधन है । समस्त आसक्तियाँ स्वार्थभाव से उत्पन्न होती हैं । 
सेवाभाव स्वार्थभाव का अन्त कर अनासकित प्रदान करता है, 
अथवा यों कहो कि साधन-रूप प्रबृत्ति अनासक्ति प्रदान करती 
है, और असाधनरूप प्रवृत्ति आसक्ति उत्पन्न करती: है । अना- 
सक्ति आसबित को खाकर स्वत: मिट जाती है, जिसके मिटते 
ही प्रेम का उदय होता है । समस्त स्वीकृतियों को अस्वीकार 
करने पर निर्वासना अपने आप आ जाती है, जिसके आते ही जो 
है नहीं, उसकी निवृत्ति हो जाती है और जो है, उसको प्राप्ति 
हो जाती है, अथवा यों कहो कि जो है नहीं, उसकी आसक्ति 
मिट जाती है और जो हैं, उससे प्रेम हो जाता है। 
आसक्ति, अनासवित और प्रेम इन तीनों में भेद है। आसक्ति 
वस्तुओं की दासता में आबद्ध करती है, जिससे चित्त अशुद्ध हो 
जाता है । अनासक्ति वस्तुओं की दासता से मुक्त कर स्वाधीनता 

तथा उदासीनता प्रदान करती है। इस हृष्ठि से अना- 
सक्ति आसक्ति की अपेक्षा बड़े ही महत्व की वस्तु है, परन्तु प्रेम 
आसक्ति-अनासक्ति दोनों से विलक्षण है। प्रेम पूर्ति-निवृत्ति, 
पराधीनता तथा स्वाधीनता से परे अलौकिक चिन्मय तत्त्व है। 
प्रेम के साम्राज्य में प्रेम का ही आदान-प्रदान है, जो रसरूप' 
है। प्रबृत्ति निवृत्ति में,भोग योग में, स्वार्थ सेवा में परिवर्तित हो 
जाने पर आसक्ति मिट जाती है और जिसके मिटते ही जो. 
नित्य-प्राप्त है, उससे प्रेम स्वतः हो जाता है, प्रेम श्रम-रहित, 
स्वाभाविक स्वतः सिद्ध तत्त्व है। 

निवृत्ति स्वाधीनता, योग सामर्थ्यं और सेवा करुणा तथा 
उदारता प्रदान करती है। आसक्ति का अभाव तथा प्रेम का उदय 
हो जाने पर निवृत्ति, योग तथा सेवा तीनों में एकता हो जाती 
है, अथवा यों कहो कि स्वाधीनता, सामर्थ्यं, करुणा और उदा- 
रता सभी दिव्य गुण प्रेम में विलीन हो जाते हैं, क्योंकि प्रेम की 
प्राप्ति में ही जीवन की पूर्णंता तथा लक्ष्य की प्राप्ति निहित है। 
स्वीकृतियों में अहमुबुद्धि का अन्त होते ही सभी दोष स्त्रत: मिट 
जाते हैं और फिर साधनरूप स्वीकृति के अनुरूप कतंव्य-निष्ठ 
होकर प्राणी आसक्ति-रहित हो जाता है । आसक्ति-रहिंत होते 
ही प्रत्येक प्रवृत्ति अभिनय के रूप में, कतूत्व कें अभिमान तथा 
फल की आशा से रहित, प्रेमास्पद की प्रसन्नतार्थं स्वतः होने 
लगती है; अथवा यों कहो कि प्रत्येक प्रवृत्ति प्रीति होकर प्रीतम 
को रस प्रदान करती है। चित्त की अशुद्धि से ही प्राणी प्रेम से, 
विमुख हुओ है, अतः 'अहम्‌' और 'मम' का अन्त कर चित्त 
शुद्ध कर प्रेम को प्राप्त कर लेना चाहिए । 


उ ६ --५६ 

सुख-भोग की आशा का त्याग 


_ [शरीर, इन्द्रिय, मन, बुद्धि आदि वस्तुओं की सत्ता स्वीकार करने 
से उनसे ममता हो जाती है, जिससे काम की उत्पत्ति होती है । काम की 
भूमि में ही अनेक कामनाओं का ' जन्म होता है, जिनकी पूर्ति के लिये 
बस्तु, व्यक्ति, परिस्थिति,अवस्था आदि से सम्बन्ध हो जाता है । सम्बन्ध 
होते ही समस्त दोष स्वतः उत्पन्न होने लगते हैं, जो चित्त को अशुद्ध कर 
देते हैं । 

जिसकी स्वतन्त्र सत्ता नहीं है उसकी सेवा की जा सकती है, उससे 
ममता करना अथवा उससे सुख की आशा करना - भूल है। सेवा-भाव 
ज्यों- ज्यों सबल तथा स्थायी होता जाता है, त्यों-त्यों स्वार्थे- भाव स्वत 
मिटता जाता है, सुख-मोग की रुचि का अन्त हो जाता तथा अहम्‌ और 
मम का नाश हो जाता है। ] 


सेरे निज स्वरूप परमप्रिय 
प्राणी जिसकी सत्ता स्वीकार कर लेता है, उससे सुख की 
आशा करने से उसका चित्त अशुद्ध हो जाता है। चित्तकी 


अशुद्धि किसी वस्तु, व्यक्ति आदि से नहीं होती, अपितु अशुद्धि 
होती है जब प्राणी वस्तु, व्यक्ति आदि से सुख की आशा करने 

अथवा यस्तुओं का भोग करने लगता है। इस दृष्टि से सुख की 
आशा तथा सुख के भोग में ही चित्त की अशुद्धि निहित है। 

जिन वस्तुओं से सुख की आशा करते हैं, क्या उनसे प्राणी 
का नित्य-सम्बन्ध है ? अथवा जिन व्यक्तियों से सुख की आशा 
करते हैं, क्या वे स्वयं दुःखी नहीं हैं? अथवा जिस परिस्थिति 
को सुखद मानते हैं, क्या उसमें किसी प्रकार का अभाव नहीं हैं? 
अथवा जिस अवस्था में सुख का भास होता है, क्या उसमें परि- 
वर्तन नहीं है ? किसी भी वस्तु से नित्य-सम्बन्ध सम्भव नहीं है। 
कोई भी व्यक्ति दुःख से रहित नहीं है। प्रत्येक परिस्थिति अभाव- 
युक्त है और प्रत्येक अवस्था में परिवर्तन है। तो फिर उनसे 
सुख की आशा करना प्रमाद के अतिरिक्त और हो ही क्या सकता 
है ? प्रमाद उसे नहीं कहते, जिसे प्राणी जानता नहीं । जाने हुए 
को भुल जाना, अथवा उसका आदर न करना ही प्रमाद है, जो 
स्वयं प्राणी ने बनाया है । इस बनाए हुए दोष से ही चित्त अशुद्ध 
हो गया है | उसका परिणाम यह हुआ है कि जो वस्तुएं उत्पत्ति- 
विनाश-युक्त हैं, पर-प्रकाश्य हैं, उनमें सत्यता और सुन्दरता 
प्रतीत होने लगी है, और बेचारा प्राणी उनको दासता में आबद्ध 
हो गया है। वस्तुओं की दासता ने प्राणी में लोभ जेसे भयंकर 
दोष की उत्पत्ति कर दी है। प्राकृतिक नियम के अनुसार लोभ 
ही दरिद्रता का मूल है। इतना ही नहीं, लोभ से ही प्राणी जड़ता 
में आबद्ध हो, चिन्मय जीवन से विमुख हो जाता है । 

व्यक्तियों से सुख की आशा करने का परिणाम यह हुआ हैं 
कि बेचारा प्राणी संयोग की दासता और वियोग के भय में आबद्ध 
हो गया है । यद्यपि प्रत्येक संयोग निरन्तर वियोग में बदल रहा 
है, परन्तु सुख कीं आशा संयोग-काल में वियोग का दर्शेन नहीं 
` करने देती, जिससे बेचारा प्राणी मोह में आबद्ध होकर अमरत्व 

से विमुख हो गया है। इतना ही नहीं, जिन व्यक्तियों से प्राणी 
सुख की आशा करता है वे व्यक्ति भी स्वयं उससे सुख की 
आशा करने लगते हैं, अथवा यों कहो कि दो दुःखी परस्पर में 
एक दूसरे के मोह में आबद्ध हो जाते हैं । 
प्रत्येक परिस्थिति स्वभाव से ही अपूर्ण है । जो अपूर्ण है उसे 
सुखद स्वीकार करना अपूर्णता में आबद्ध हो जाना है, जिससे 
बेचारा प्राणी परिस्थितियों से अतीत जो वास्तविक पूर्णं जीवन 
है, उससे विमुख हो जाता है। 
प्रत्येक अवस्था स्वभाव से ही सीमित तथा परिवतनशील 
है । उससे सुख की आशा करते ही प्राणी परिच्छिन्नता में आवद्ध 
हो जाता है,अथवा यों कहो कि अनन्त से विमुख हो जाता है। 
इस हृष्टि से वस्तु, व्यक्ति, अवस्था, परिस्थिति किसी से भी सुख 
की आशा करना, अथवा उसमें जीवन-बुद्धि स्वीकार करना, - 
अथवा उनके आधार पर अपना महत्त्व आंकना अपने को वास्त- 
विकता से दूर करना है और अनेक प्रकार के अभाव में आबद्ध 
हो जाना है, जिससे चित्त अशुद्ध हो जाता है। 
सुख-भोग तथा सुख की आशा में आबद्ध प्राणी का चित्त न 
तो स्वस्थ ही हो सकता है और न शान्त एवं शुद्ध ही । चित्त के 
स्वस्थ हुए बिना कभी प्राणी प्राप्त परिस्थिति का सदुपयोग नहीं 
कर सकता,चित्त की शांति के बिता आवश्यक सामर्थ्यं का विकास 
नहीं हो सकता और चित्त की शुद्धि के बिना पवित्र भाव का प्रादु- 
भाव नहीं होता । प्राप्त परिस्थिति का सदुपयोग किए बिना न तो 
उत्कृष्ट परिस्थिति ही प्राप्त होती है और न परिस्थितियों से 
अतीत के जीबन में प्रवेश ही हो सकता है। आवश्यक सामथ्यं के 
बिना न तो स्वाधीनता ही प्राप्त होती है और न प्राणी सीमित 
सामर्थ्यं के मिथ्या अभिमान से ही मुक्त हो पाता है । पवित्र भाव _ 

के विना न तो कमं में शुद्धि ही आती है और न हृदय में सरसता 
एवं प्रीति का ही संचार होता है । 

शारीर, इन्द्रिय, मन, बुद्धि आदि वस्तुओं की सत्ता स्वीकार 
करने पर उनसे ममता हो जाती है; अथवा यों कहो कि उनमें 
ही अहम्‌-बुद्धि बन जाती है, जिससे काम की उत्पत्ति होती है 
और काम की भूमि में ही अनेक कामनाओं का जन्म होता है, 
जिनकी पूर्ति के लिए वस्तु, व्यक्ति, परिस्थिति, अवस्था आदि 
से सम्बन्ध हो जाता है। सम्बन्ध होते ही समस्त दोष स्वतः 
उत्पन्न होने लगते हैं, जो चित्त को अशुद्ध कर देते हैं यह नियम - 
है कि जिन वस्तुओं, व्यक्तियों आदि से केवल मानी हुई एकता 
है, जातोय तथा स्वरूप की नहीं, उनसे नित्य-सम्बन्ध हो नहीं 
सकता । जिनसे नित्य-सम्बन्ध हो नहीं सकता, उनकी स्वतन्त्र 
सत्ता सिद्ध नहीं होती । जिनकी स्वतन्त्र सत्ता नहीं है, उससे 
सम्बन्ध स्वीकार करना केवल चित्त को अशुद्ध ही करना हैँ । 
अतः वस्तुओं के सदुपयोग तथा व्यक्ति की सेवा के द्वारा उनसे 
सम्बन्ध-विच्छेद करना अनिवार्य है, क्योंकि उसके बिना लोभ- 
मोह आदि दोषों की निवृत्ति सम्भव नहीं है। लोभ-मोह आदि 
दोषों का अन्त हुए बिना न तो वस्तुओं का सदुपयोग ही हो 
सकता है, और न व्यक्तियों की सेवा ही हो सकती है। वस्तुओं 
के सदुपयोग के बिना प्राणी उनकी दासता सेन तो मुक्त हो 
सकता है और न जड़ता से ही ऊपर उठ सकता है । व्यक्तियों 
की सेवा के बिना परस्पर में स्नेह की एकता सम्भव नहीं है, 
स्नेह की एकता के बिना पारस्परिक संघर्ष मिट सकते, संघर्षो 
का अन्त हुए मिना निर्वेरता, निर्भयता, समता, मुदिता आदि 
दिव्य गुणों को अभिव्यक्ति नहीं हो सकती और दिव्य गुणों को 
अभिव्यक्ति हुए बिना चित्त शुद्ध,शांत तथा स्वस्थ नहीं हो सकता । 

शरीर का अस्तित्व सृष्टि से भिन्न नहीं है। जिस प्रकार 
समुद्र की कोई भी लहर समुद्र से भिन्न नहीं होती, उसी प्रकार 
प्रत्येक वस्तु सृष्टि से अभिन्न है, अथवा यों कहो कि शरीर और 
संसार में भेद और भिन्नता केवल प्रतीति-मात्र है, वास्तविक 
नहीं । इस इष्टि से किसी भी वस्तु की स्वीकृति समस्त सृष्टि की 
स्वीकृति है और सृष्टि की स्वीकृति में ही वस्तु की स्वीकृति हैँ । 
वस्तु और सृष्टि का विभाजन नहीं हो सकता; अतः वस्तु के 
ज्ञान में ही सृष्टि का ज्ञान निहित है। भिन्न-भिन्न वस्तुओं के 
गुणों में भले ही भेद हो, पर सारी सृष्टि किसी एक ही धातु से 
निर्मित है । ह 
प्राकृतिक नियम के अनुसार प्रत्येक उत्पत्ति के मूल में किसी 
अनुत्पन्न तत्व का-होना अनिवार्य है, क्योंकि उत्पत्ति किसी से 
होगी, बिना आधार के उत्पत्ति हो ही नहीं सकती । इस दृष्टि 
` से उत्पत्ति-विनाश के ज्ञान में अनुत्पन्न तत्व की स्वीकृति स्वतः- 
सिद्ध है। यद्यपि जिससे जिसकी उत्पत्ति होती. है उसमें सत्ता 
उसी की होती है जिससे उसकी उत्पत्ति हुई है, परन्तु प्रतीति 
उसकी होती है जो उत्पन्न हुआ है और जो अनुस्पन्न तत्व है 
उसकी प्रतीति नहीं होती । उत्पन्न हुई वस्तु अपने को अपने आप 
प्रकाशित नहीं करती, अपितु उसी से प्रकाशित होती है जिससे वह्‌ 
उत्पन्न हुई है । इस दृष्टि से समस्त सृष्टि का जो प्रकाशक है उसी 
से सृष्टि को उत्पत्ति हुई है, अथवा यों कहो कि सृष्टि में सत्ता 
उसी की है जिससे वह प्रकाशित है, क्योंकि पर-प्रकाश्य वस्तु का 
स्वतन्त्र अस्तित्व हो ही नहीं सकता । जिसका स्वतन्त्र अस्तित्व 
नहीं है उसकी स्वतन्त्र सत्ता स्वीकार करना, उससे सुख की 
आशा करना और उसमें जीवन-बुद्धि स्वीकार करना व उससे 
ममता करना चित्त को अशुद्ध करने के अतिरिक्त ओर कुछ नहीं है । 

जिसकी स्वतन्त्र सत्ता नहीं है उसकी सेवा की जा सकती 
है, उससे ममता करना अथवा उससे सुख की आशा करना भूल, 
है । सेवा-भाव ज्यों-ब्यों सबल तथा स्थायी होता जाता है, त्यों- 
त्यों स्वार्थ-भाव स्वतः मिटता जाता है । स्वार्थ-भाव का अन्त 
* होते ही सुख-भोग तथा सुख की आशा सदा के लिए मिट जाती 
है और फिर चित्त शुद्ध हो जाता है | सेवा भाव है, कमे नहीं । 
इस हृष्टि से छोटी बड़ी सेवा समान अर्थ रखती है। सेवा का 
स्वरूप है--प्राप्त सुख किसी दुःखी की भेंट कर देना, और उसके 
बदले में सेवक कहलाने तक की भी आझा न करना। सेवक 
कहलाने की लालसा भी स्वार्थ ही है। स्वार्थ-भाव के रहते हुए 
बड़ी-से-बड़ी सेवा भी सेवा नहीं है। स्वार्थे-भाव गलने पर ही 
सेवा सम्भव है। सेवा सुख-भोग की आसक्ति को खोकर सेवक 
के हृदय को करुणा तथा उदारता से भरपूर कर देती है । उदा- 
रता संग्रह को और करुणा शुष्कता एवं कहता को खाकर सेवक 
को अपरिग्रही तथा द्रवीभूत बना देती हैं, जिसके होते ही सेवा 
पूजा तथा प्रेम में परिवर्तित हो जाती है। 

सेवा उसी अंश में हो सकती है, जिस अंश मैं सेवक सुखी 
है, क्योंकि सेवा सुखी का साधन है, अथवा यों कहो कि जिसका 
हृदय पराए दुःख से भरा रहे, वही सेवा कर सकता है, क्योंकि 
सेवा सुख देकर दुःख लेने का पाठ पढ़ाती है। पराया दुःख 
अपना हो जाने पर प्राणी दुःखी नहीं रहता, क्योंकि पर-दुःख से 
दु:खी होने में जिस रस की निष्पत्ति होती है उसको समानता 
किसी भी सुख-भोग में नहीं है! सुख-भोग से तो चित्त अशुद्ध ही 
होता है, पर उस रस से चित्त शुद्ध हो जाता है। 

सेवा की पूर्णता में पूजा क। उदय अपने आप होता है। कारण 
कि सुखाशक्ति का अत्यन्त अभाव होने पर राग-द्रेष मिट 

जाता है, जिसके मिटते ही त्याग तथा प्रेम स्वतः आ जाता है। 
त्याग के आते ही निरभिमानता एवं समप्रण-भाव स्वतः जागृत 
होता है । निरभिमानता तथा समपंण-भाव ही वास्तविक पूजा 
है । पूजा की पूणता में प्रेम का उदय है । 
प्रेम के साम्राज्य में प्रेम तथा प्रेमास्पद से भिन्न को सत्ता 
ही शेष नहीं रहती । इतना ही नहीं, प्रेमी और प्रेमास्पद का 
भेद भी स्वतः गल जाता है, क्योंकि प्रेम में प्रेम का ही आदान- 
प्रदान है । इस कारण प्रेमी प्रेमास्पद और प्रेमास्पद प्रेमी हो 
जाता है; अथवा यों कहो कि कौन प्रेमो है और कौन प्रेमास्पद 
इसका भास ही नहीं रहता, प्रेम क्षति, पूति तथा निवृत्ति से 
रहित है । निवृत्ति काम की हाती है प्रेम की नहीं, पूर्ति जिज्ञासा 
की होती है प्रेम की नहीं, और क्षति सुख-भोग की होती है प्रेम 
की नहीं । प्रेम की तो उत्तरोत्तर वृद्धि ही होती है। प्रेम स्व- 
भाव से ही रसरूप है तथा अगाध और अनन्त है; इस कारण 
अनिर्वचनीय तत्व है। 
सुख-भोग तथा सुख की आशा का अन्त करने के लिए प्राप्त 

सामर्थ्य, योग्यता तथा वस्तुओं के द्वारा विशव की सेवा अनि- 
वार्यं है, क्योंकि उसका अन्त हुए बिना चित्त शुद्ध नहीं हो सकता 
चित्त की शुद्धि में ही उसका स्वस्थ तथा शान्त होना भी निहित 
है । यदि कोई साधक अपने को सेवा करने में असमर्थं मानता 
है, तो उसे त्याग को अपना लेना चाहिए । त्याग के अपना लेने 
पर सेवा, पुजा तथा प्रेम का सामर्थ्यं स्वतः आ जाता है। शरीर 
आदि किसी भी वस्तु को अपना न मानना और किसी से भी 
किसी प्रकार भी सुख की आशा न करना, अर्थात्‌ चाह-रहित 
होना, अथवा यों कहो कि 'अहम्‌' और 'मम' का अन्त करना 
ही त्याग का वास्तविक स्वरूप है। 

यह नियम है कि सब प्रकार की चाह का अन्त होते ही 
जिसकी स्वतन्त्र सत्ता नहीं है, अर्थात्‌ जो केवल प्रतीति मात्र है । 
उसकी निवृत्ति हो जाती है और जिसकी स्वतन्त्र सत्ता है उस 
अनन्त की प्राप्ति हो जाती है । चाह-रहित होने में निर्बल से 
निर्बेल व्यक्ति भी संदा स्वाधीन है, परन्तु उसके लिए प्राणी को 
जीवन में ही मृत्यु का अनुभव करना होगा। संसार से सच्ची 
निराशा, जीवन ही में मृत्यु का अनुभव है । 

चाह की उत्पत्ति, जिसकी स्वतन्त्र सत्ता नहीं है, उससे 
सम्बन्ध जोड़ देती है और जो सर्वत्र सर्वदा ज्यों-का-त्यों है उससे 
दूरी उत्पन्न कर देती है। इस हृष्टि से चाह-रहित होना परम 
अनिवाये है । चाह-रहित होने के लिए,-जो प्रतीति-मात्र है, 
उसकी सत्ता को स्वीकार न करना, अपितु उसमें उसी का दर्शन 
करना, जिसके प्रकाश से वह प्रकाशित है, आवश्यक है; अथवा 
यों कहो कि असत्‌ का त्याग और सत्‌ को अपना लेना ही चाह- 
रहित होने का सुगम उपाय है, यह्‌ नियम है कि असत्‌ के त्याग 
में ही सत्‌ की प्राप्ति निहित है । असत्‌ को असत्‌ जान लेने पर 
उसके त्याग का सामर्थ्यं स्वत: आ जाता है । 

असत्‌ के त्याग तथा सेवा, पूजा और प्रेम से चित्त शुद्ध 
शान्त तथा स्वस्थ हो जाता है । 


८—६्‌- ५६ 

[जब प्राणी अपने को जाने बिना किसी मान्यता को स्वीकार कर 
मिथ्या अभिमान में आबद्ध हो जाता है, तब उसका चित्त अशुद्ध हो 
जाता है। 

समस्त मान्यताओं का नाश वही प्राणी कर सकता है जो विषयों 
को इन्द्रियों के, इन्द्रियों को मन के और मन को बुद्धि के अधीन करने में 
समर्थ हो । समस्त मान्यताओं का नाश होते ही निर्वासना आ जाती है 
और निर्वासना आते ही मिथ्या अभिमान स्वतः गल जाता हू। भेद के 
नाश में ही काम का अन्त है और काम का अन्त होते ही चित्त स्वतःशुद्ध, 
शान्त तथा स्वस्थ हो जाता है, जिसके होते ही जीवन प्रीति से ओत-प्रोत 
हो जाता है । प्रीति की प्राप्ति में ही जीवन को पूर्णता है । ] 


मेरे निज स्वरूप परमप्रिय, 


जब प्राणी अपने को जाने बिना किसी मान्यता को स्वी- 
कार कर मिथ्या अभिमान में आबद्ध हो जाता है तब उसका 
चित्त अशुद्ध हो जाता है । कारण कि मिथ्याभिमान से भेद की 
उत्पत्ति होती है, जिसके होते ही काम उत्पन्न होता है। काम 
की भूमि में ही कामनाएं जन्म पाती हैं, जिनकी पूर्ति-अपूर्ति के 
सुख-दुःख में आबद्ध होने से प्राणी का चित्त अशुद्ध हो जाता है। 

चित्त के अशुद्ध होते ही बेचारा प्राणी दीनता तथा अभि- 
मान की अग्नि में जलने लगता है । इतना ही नहीं, अनेक प्रकार 
के अभावों में ग्रसित होने से उसमें वर्तमान वस्तुस्थिति में संदेह 
की व्यथा उदय होती है । 


यदि वह्‌ व्यथा वर्तमान जीवन की वस्तु बन जाय, तो 
वास्तविक जीवन को जिज्ञासा जागृत कर देती है | परन्तु यदि 
किसी कारण उस व्यथा में शिथिलता आ जाय, तो प्राणी इन्द्रिय- 
जन्य ज्ञान के आधार पर कोई न कोई काल्पनिक चित्र की स्था- 
पना कर उसे अपने जीवन का उद्देश्य बनाकर किसी अप्राप्त 
परिस्थिति की प्राप्ति के लिए कार्यक्रम बना लेता है। यदि वह 
कार्यक्रम सफल हो गया, तो कुछ काल जीवन के मूल प्रश्‍न को 
भूल जाता है, और परिस्थिति जन्य,परिवर्तंनशील सुख में संतोष 
कर बैठता है, पर यह स्थिति उसके मूल प्ररन को हल नहीं क़रु 
पाती, अथवा यों कहो कि मूल प्रइन कुछ काल के लिए दब-सा 
जाता है, मिटता नहीं और यदि अपनी काल्पनिक परिस्थिति को 
प्राप्त करने में असफल हो गया,तो भयभीत होकर मिथ्या अहंकार 
को जागृत कर परिस्थिति से संघर्ष करने लगता है; अथवा यों 
कहो कि काल्पनिक आशाओं में विचरने लगता है । उसका परि- 
णाम यह होता है कि जो जीवन का मूल प्रश्‍न था, जिसका हल 
होना वर्तमान जीवन की वस्तु है, उसे कालान्तर की वस्तु मान 
कर उसकी ओर उदासीन हो जाता है और जो न तो वतमान में 
ही प्राप्त हो सकता है और न कालान्तर में ही निश्चित रूप से 
जिसकी प्राप्ति सम्भव है, इतना ही नंहीं, यदि प्राप्त भी हो जाय 
तो भी उससे नित्य सम्बन्ध नहीं रह सकता, यह जानते हुए भी 
उसके लिए प्रयास करता रहता है, जिससे चित्त उत्तरोत्तर 


अशुद्ध ही होता जाता है। 

प्राकृतिक नियम के अनुसार'सभी कार्यक्रम उसकी प्राप्ति के 
लिए बनाए जाते हैं, जो उत्पत्ति-विनाशयुक्त है, अर्थात्‌ किसी 
अप्राप्त परिस्थिति के लिए ही कार्थक्रय बनता है, यद्यपि प्रत्येक 
परिस्थिति अभाव-रूप है, परिवर्तनशील है, क्योंकि जो उत्पत्ति से 
पूर्वं नहीं है वह प्राप्त होने पर भी न रहेगी । इस कारण सभी 
परिस्थितियों में जीवन का मूल प्रश्‍न ज्यों-का त्यों रहता है। 
परिस्थितियों के आधार पर बेचारा प्राणी अपने को सफल- 
असफल मानकर सुखी-दुःखी होता रहता है। 
सुख-दुःख का इन्द्र उसे विश्राम नहीं जेने देता, जिसके 
- बिना न तो प्राप्त सामर्थ्यं का सदूपयोग ही हो पाता है और न 
आवश्यक सामर्थ्यं का निकास ही होता है। प्राप्त सामर्थ्यं 
के सदुपयोग से ही जीवन का मूल प्रश्‍न हल हो सकता है, 
' पर कब ? जब परिस्थितियों में जीवन-बुद्धि न हो। परि- 
स्थितियों में जीवन-बुद्धि न रहने से प्रतिकूलता का भय तथा 
अनूकूलता की दासता स्वतः मिट जाती है और किसी अप्राप्त 
परिस्थिति का आवाहन महीं होता। प्रतिकूलता का भय 
मिटते ही. प्राप्त बल का सदुपयोग होने लगता है, और अनु- 
कुलता की दासता मिटते ही प्राप्त विवेक का आदर होने लगता 
है । प्राप्त बल के सदुपयोग से निर्बेलंता मिट जाती है, अर्थात्‌ 
आवश्यक बल स्वतः प्राप्त होता है और प्राप्त विवेक के आदर से 
दूसरों के अधिकार और अपने कर्तव्य का ज्ञान हो जाता है और 
परिस्थितियों से अतीत के जीवन की उत्कट लालसा जागृत होती 
है । आवश्यक बल की प्राप्ति तथा कर्तव्य के ज्ञान से कर्त्तव्य 
परायणता आती है । कर्तव्यनिष्ठ होते ही प्राणी बिद्यमान राग से 
रहित हो जाता है और परिस्थितियों. से अतीत के जीवन की 
उत्कट लालसा नवीन राग की उत्पत्ति नहीं होने देती। जब. 

विद्यमान राग की निवृत्ति हो जाती है और नवीन राग को 
उत्पत्ति नहीं होती, तब चित्त स्वतः शुद्ध हो जाता है । 

परिस्थिति में जीवन-बुद्धि स्वीकार करने का एक मात्र 
कारण यह है कि प्राणी अपने सम्बन्ध में निस्सन्देह नहीं होता । 
अपने सम्बन्ध में निस्सन्देह न होने से अपने लक्ष्य के सम्बन्ध में 
भी सन्देह-रहित नहीं होता और लक्ष्य के सम्बन्ध में सन्देह-युक्त 
होने के कारण अपने साधन के सम्बन्ध में भी निस्सन्देह नहीं 
होता । अपने सम्बन्ध में सन्देह-रहित होने से साधन और साध्य 
के सम्बन्ध में भी सन्देह नहीं रहता । अपने सम्वन्ध में निस्सन्देह 
होने के लिए यह अनिवार्य है कि प्राणी अपने को उन सभी 
स्वीकृतियों से मुक्त कर ले, जिनमें उसने अपने को आबद्ध कर 
लिया है । यदि किसी कारण प्राणी सभी मान्यताओं का अन्त 
करने में अपने को असमर्थ पाता हो, तो उसे अपने सम्बन्ध में 
-क्रिसी एक ऐसी मान्यता को विकल्प-रहित विश्वास के आधार 
पर स्वीकार कर लेना चाहिए जिस मान्यता का परिवर्तन न 
हो, अर्थात्‌ जो नित्य हो । सभी मान्यताओं का अन्त करने से 
जिस वास्तविकता का बोध होता है, किसी एक नित्य मान्यता 
की स्वीकृति द्वारा भी उसी वास्तविकता से अभिन्नता होती है। , 
इस हृष्टि से चाहे विचारपूर्वक सभी मान्यताओं का अन्त कर दिया 
जाय,अथवा विश्वासपूर्वक किसी नित्य मान्यता को स्वीकार कर 
लिया जाय, तो प्राणी अपने सम्बन्ध में सन्देह-रहित हो सकता है। 
समस्त मान्यताओं का नाश वही प्राणी करता है जो 
विषयों को इन्द्रियों के, इन्द्रियों को मन के और मन को बुद्धि के 
अधीन करने में समर्थ हो अर्थात्‌ जिसमें मन और बुद्धि का इन्द्र 
शेष न रहे । दन्द्द स रहने पर्‌ बुद्धि समता में स्थित हो जाती है, 
जिसके होते ही स्वतः विचार उदय होता है, जो सभी मान्यताओं 
को खाकर मान्यताओं से अतीत के जीवन से अभिन्न कर देता है। 

समस्त मान्यताओं का नाश होते ही निर्वासना आ जाती 
है और निर्वासना आते ही मिथ्या अभिमान स्वतः गल जाता 
हैं । फिर किसी प्रकार का भेद शेष नहीं रहता । भेद के नाश 
में ही काम का अन्त है और काम का अन्त होते ही चित्त स्वतः 
शुद्ध, शान्त तथा स्वस्थ हो जाता है, जिसके होते ही जीवन प्रेम 
से ओतःप्रोत हो जाता है। प्रेम की प्राप्ति में ही जीवन की पूर्णता 
है । कामनाओं की निवृत्ति और जिज्ञासा की पूति होने पर ही 
प्रेम की प्राप्ति होती है। चित्त शुद्ध होने पर कामनाओं का नाश 
और जिज्ञासा की पूर्ति स्वतः हो जाती है । 
मिथ्या अभिमान से भेद और भेद से काम की उत्पत्ति 
होती है, जो वासनाओं की भूमि है । वासनाओं का अन्त विचार 
से और विचार का उदय बुद्धि के सम होने पर स्वतः होता है । 
बुद्धि की समता मन की निविकल्पता में निहित है और मन की . 
पिविकल्पता इन्द्रिय-ज्ञान का प्रभाव नष्ट होने पर सुरक्षित रहती 
है । इन्द्रिय-ज्ञान में सन्देह होने पर जिज्ञासा जागृत होती है । 
जिज्ञासा की जागृति इन्द्रिय-ज्ञान के प्रभाव को खा लेती है । 
मिथ्या अभिमान के रहते हुए प्राणी अपने को भोगासक्ति 
में आबद्ध कर लेता है । भोग की क्षण-भंगुरता का ज्ञान 
भोगासक्ति से मुकत करने में समर्थ है, क्योंकि उस ज्ञान से ही 
सन्देह की व्यथा जागृत होती है। यदि प्राणी उस व्यथा को 
सुख की आशा से न दवाये, तो बड़ी ही सुगमता पूर्वक जिज्ञासा 
की जागृति भोगासक्ति का नाश कर मिथ्या अभिमान का अन्त 
कर देती है । 
मिथ्या अभिमान में अनेक मान्यताएं उत्पन्न होती हैं, परन्तु 
प्रत्येक मान्यता के मूल में किसी की कामना,जिज्ञासा तथा लालसा 
रहती है । कामना-पूति का प्रलोभन जिज्ञासा तथा लालसा को 

सबल तथा स्थाग्री नहीं होने देता, परन्तु लालसा तथा जिज्ञासा 
का अन्त भी नहीं होता । कामना भोग्य वस्तु की प्रियता, और 
जिज्ञासा निस्सन्देहता की प्रिप्रता के अतिरिक्त और कुछ नहीं है। 
भोग्य वस्तु की असारता का ज्ञान उम्तके भोग की आसक्ति का 
नाश करने में समर्थ है । भोगासक्ति का नाश भोग की प्रियता 
को जिज्ञासा में परिवर्तित कर देता है। जिस काल में जिज्ञास 
की पूर्ण जागृति होती है, उप्ती काल में उसकी पूति हो जाती है। 
जिज्ञासा की पूर्ति जिस अनन्त से अभिन्न करती है, प्रियता उसी 
अनन्त का प्रेम हो जाती है इस दृष्टि से यह स्पष्ट हो जाता है कि 
प्राणी में एक स्वाभात्रिक प्रियता है । जब: उसका सम्वन्ध देहा- 
मिमान से होता है तब वह अनेक कामनाओं के रूप में प्रतीतं 
होती है और जब उस प्रियता का सम्बन्ध सन्देह को वेदना से 
हो जाता है तब वह जिज्ञासा का रूप धारण कर निस्सन्देहता 
प्रदान करती है । निस्सन्देहता जिसका बोध कराती है, प्रियता 
उसी का प्रेम है। इस दृष्टि से यदि प्राणी अपने सम्बन्ध में यह 
स्वीकार करे कि मैं केवल प्रीति हूँ, तो अनेक मान्यताएं प्रीति में 
विलीन हो सकती हैं । इस मान्यता का परिवर्तन नहीं हो सकता 
और न अभाव हो सकता है, अर्थात अपने को प्रीति स्वीकार 
करना ही वास्तविक एवं नित्य मान्यता है। 

प्रीति स्वभाव से ही दिव्य, चिन्मय तथा विभु हैं, कारणं 
कि प्रीति सुख की आशा को खा लेती है और नित-नूतन रस 
प्रदान करती है। जो सु'ख़ की आशा से रहित है, वह दिव्य है। 
जो दिव्य है वह चिन्मय और जो चिन्मय है वह विभु हैं । प्रीति 
का उद्गम-स्थान अचाह में है, क्‍यों कि चाह रहित हुए विना 
प्रीति का उदय होता ही नहीं । इस दष्टिसे प्रीति की भूमि 
बन्धन से रहित है; अथवा यों कहो कि मुक्ति ही प्रीति का 

उद्गम स्थात है। प्रीति स्वभाव से ही दूरी तथा भेद की नाशक . 
है। इस कारण प्रीति देश-काल की परिधि से अतीत है। प्रीति 
क्षति पूर्ति एवं निवृत्ति से रहित होने से आनन्दामृत-त्रषिणी है, 
अथवा यों कहो कि प्रीति आनन्द को भी आनन्दित करती है। 
प्रीति में ही समस्त साधनों की समाप्ति है। प्रीति के बिना कभी 
किसी को रस की उपलब्धि हो ही नहीं सकती । ओर उसके 
बिना खिन्नता, क्षोम, क्रोध, राग आदि बिक्रारों का अन्त असंभव 
है । प्रीति से अभिन्नता होने पर ही काम का नाश हो सकता है, 
अथवा यों कहो कि अपने को प्रीति स्वीकार करने पर प्राणी 
काम रंहित हो जाता है । काम का अन्त होते ही कामनाएं स्वतः 
मिट जाती है और फिर मिथ्या-अभिमान अपने आप गल जाता 
है । इस हृष्टि से प्रीति और विचार दोनों ही का परिणाम एक 
है । विचार असत्‌ जानकर असत्‌ से असंगता और सत्‌ से अभि- 
नता प्रदान करता है, और प्रीति प्रीतम को रस प्रदान कर 
ग्रीतम से अभिन्न हो जाती है । अथवा यों कहो कि प्रीति प्रीतम 
का ही स्वभाव है, और कुछ नहीं | इतना ही नहीं, प्रीति और 
प्रीतम से भिन्न कभी किसी को करिसी और का अनुभव ही नहीं 
है । प्रीति देहाभिमातियों में आसक्ति के रूप में भासित होती है। 
आसक्त प्राणी अपनी अभीष्ट वस्तुओं में आबद्ध रहता है! इस 
दृष्टि से आसक्ति भी किसी की प्रीति ही है, परन्तु अविवेक के 
कारण उसमें निर्मलता नहीं है। इसलिए आसक्ति त्याज्य है, 
परन्तु आसक्ति में जो मिठास है वह भी स्वार्थ-्परायण प्रीति ही 
है । जिज्ञासा और तत्वज्ञान में एकता प्रदान करते में भी प्रीति 
का ही चमत्कार है, कारण कि निस्सन्देहता की प्रीति ही 
जिज्ञासा का स्वरूप है । सभी स्तरों में जहां कहीं रस को 
_निष्पति है वहां किसी-त-किसी रूप में प्रीति का ही चमत्कार है, 

परन्तु जब प्रीति अपने को सभी काल्पनिक मान्यताओं से मुक्त 
कर लेती है, तत्र वह अपने निर्मल स्वरूप से अभिन्न हो जाती है, 
जिसके होते ही उस अनन्त को, जो सब प्रकार से पूर्ण है, रस 
प्रदान करती है, अथवा यों केहो £5 उसके प्रेम को पाकर सवदा 
नित-तूतन बनी रहती है । प्रीति का उदय होता है, पर अन्त नहीं, 
और न कभी पूर्ति होती है, क्योंकि अनन्त की प्रीति अनन्त ही 
है । पूति-निवृति न होने से नित-नूतन रस की निष्पत्ति कराने 
में प्रीति ही समर्थे है। प्रीति में प्रीतम से भिन्न और किसी की 
सत्ता नहीं है। 


सभी मान्यताओं से अतीत जो है, वही प्रीति का आश्रय भी 
है उन दोनों में स्वरूप की एकता है। प्रीति सभी में, और समी 
से अतीत में निवास करती है, परन्तु किसी सीमित वस्तु अवस्था 
एवं परिस्थिति में आबद्ध नहीं होती । यही प्रीति और आसक्ति में 
भेद है । जिज्ञासा कामनाओं को खाकर स्वतः पुरी हो जाती है, 
पर प्रीति को कभी पूर्ति नहीं होती, यही जिज्ञासा और प्रीति में 
भेद है। प्रीति प्रियतम में, और प्रियतम प्रीति में निवास करते 
हैं, और वे दोनों ही अनन्त हैं, अथवा यों कहो कि प्रीति एक में 
दो और दो में एकता का विलक्षण दशन कराती है। प्रीति की 
अभिन्नता सर्वदा रस रूप है । सभी मान्यताओं का अन्त होने पर 
और अपने को 'प्रीति स्वीकार करने पर मिथ्या अभिमाने गल 
. जाता है जिसके गलते ही चित्त शुद्ध हो जाता है । 


९-९-५६ 

[ब्यक्तिगत दुःख पे भयभीत प्राणी सुंख की दासता में आबद्ध होकर 
चित्त को अशुद्ध कर लेता है। प्राणी का . व्यक्तिगत दुःख का बोध 
कराने में साधन-मात्र है । सामूहिक दुःख चित्त को करुण तथा द्रवीभूत 
बनाता है जिससे . अनुराग का उदय होता है, जिसके होते ही काम का 
अन्त हो जाता है और चित्त शुद्ध, शान्त तया स्वस्थ हो जाता है ।] 


मेरे निज स्वरूप परमप्रिय, 


व्यक्तिगत दुःख से भयभीत प्राणी सुख की दासता में भाबद्ध 
होकर चित्त को अशुद्ध कर लेता है । यद्यपि दुःख प्राकृतिक विधान 
है, परन्तु उससे भयभीत होता असावत्रानी के अतिरिक्त और कुछ 
नहीं है । प्राणी का व्यक्तिगत दुःख उसे सामूहिक दुःख का बोध 
कराने में साघन-मात्र है । सामूहिक दुःख की अनुभूति प्राणी को 
सुख की दासता में आबद्ध नहीं करती, अपितु दुःख से अतीत के 
जीवन की लालसा जागृत करती है। इस दृष्टि से सामूहिक दुःख 
की अनुभूति में प्राणी का विकास निहित है । अतः व्यक्तिगत 
दुःख से भयभीत न होकर उसके द्वारा सामूहिक दुःख का अनुभव 
करना अनिवार्य है । ऐसा करते ही व्यक्तिगत दुःख भी दुःख से 


' अतीत के जीवन की प्राप्ति में साधन हो सकता हू । 

दुःख-सुख से चित्त अशुद्ध नहीं होता, प्रत्युत दुःख के भय 
एवं सुख की दासता से चित्त अशुद्ध होता है । दुःख का प्रभाव 
जीवन में जागृति लाता है और दुःख का भय प्राप्त सामथ्ये का 
हवस करता है | सुख का सद्व्यय प्राणी को उदार बनाने में 
समर्थ है, और उसकी “दासता जड़ता में आबद्ध करती है । दुःख 
का भय तथा सुख की दासता प्राणी को शक्तिहीनता तथा जड़ता , 
में आबद्ध करती है, जिससे चित्त अशुद्ध हो जाता है। दुःख के 
प्रभाव से प्राप्त जागृति और सुख के सदव्यय से प्राप्त उदारता 
चित्त को शुद्ध कर देती है । 
जागृति परिस्थितियों से असङ्गता प्रदान करती है । उदा- 
रता सुख-मोग की आसंक्ति का अन्त करती है । असंगतप से सभी 
कामनाओं का नाश हो जाता है, और सुख-भोग की आसक्ति का 
अन्त होते ही दुःख का भय तथा सुख को लोलुपता मिट जाती 
है सुख-जोलूपता तया दुःख का भग मिटते ही स्वाधीनता तथा 
सिर्भयता और कामनाओं का नाझ होते ही निस्सन्देहृता स्वतः 
आ जाती है स्त्रावीतता, निर्भयता एबं निस्सम्देहता में चित्त 
की शुद्धि निहित है । 
परिस्थितिजन्य दुःख तो सुख की दासता में और विबेकजन्य 
दुःख सत्य की खोज में प्रवृत्त करता है, क्योंकि विवेकजन्य दुःख 
से संसार के स्वरूप का ज्ञान होता है, अथवा यों कहो कि संसार 
के स्वरूप के ज्ञान से विवेक-जनित दुःख उदित होता है । विवेक- 
जनित दुःख संजीव है और घटना-जनित दुःख निर्जीव है । सजीव 
दुःख सामर्थ्य प्रदान करता है और निर्जीव दुःख सुख-लो लुपता 
उत्पन्न करता है। सुल-लोलुपता उत्तरोत्तर प्राणी को शक्ति- 
हीत बनाती 'है एवं जड़ता को ओर गतिशील करती है तथा 
सजीव दुःख से प्राप्त सामर्थ्ये साधक को असत्‌ से सत्‌ की ओर, 

पराधीनता से स्वाधीनता की ओर और जड़ता से चिन्मयता की 
ओर गतिशील. करती है । इस दृष्टि से सजीव दुःख बड़े ही महत्व 
की बस्तु है और निर्जीव दुःख में आवद्ध रहना सर्वथा निन्दनीय 
है । प्राकृतिक नियम के अनुसार प्रत्येक परिस्थिति में दुःख है, 
पर सुख का प्रलोमत उस दुःख का भासं नहीं होने देता । सुख के 
प्रलोभन से दबाया हुआ दु:खं सर्वदा नवीन दुःख को जन्म देता 
रहता है । इतना ही नहीं,ज्यों-ज्यों सुख का प्रलोभन बढ़ता जाता 
है, त्यों-त्यों उत्तरोत्तर परिस्थिति-जनित दुःख उत्पन्न होता रहता 
है । परिस्थिति-जनित दुःख से कोई भी प्राणी बच नहीं सकता । 
जिससे बच नहीं सकते, उससे भयभीत होना कुछ अर्थ नहीं 
रखता । अतः परिस्थिति-जनित दुःख में भी भयभीत न होकर 
सुख के प्रलोभन का त्याग करना चाहिए, जिसके होते ही परि- 
स्थितिजतित दुःख भी सजीव हो जावेगा, जो साधन-रूप है । 
दुःख को सजीव बनाने के लिए सर्वदा तत्पर रहना चाहिए, 
क्योंकि सजीव दुःख से ही दुःख की निवृत्ति तथा आनन्द को उप- 
लब्धि एवं असत्य का त्याग और सत्य की प्राप्ति हो सकती है । 
सामूहिक दुःख की विमुखता व्यक्तिगत दुःख से भयभीत करती 
है । इस कारण सामूहिक दुःख पर हृष्टि रखना अनिवार्य है,क्योंकि 
उसके बिना न तो प्राणी सत्य की खोज ही कर सकता है और 
न असत्‌ को असत्‌ जानकर भी उसके त्याग में समर्थ होता है । 
असत्‌ के त्याग के बिना सत्‌ से अभिन्नता हो नहीं सकती और 
सामूहिक दुःख से दुःखी हुए बिना असतू के त्याग की योग्यता 
नहीं आती । अतः सामूहिक दुःख को अपना लैने में ही प्राणी का 
हित है । सामूहिक दु:ख चित्त को करुणित तथा द्रवीभुत बनाता 
है, जिससे चित्त में अङ्कित सुख का रांग मिट जाता है और 
अनुराग का उदय होता है, जिसके होते ही काम का अन्त हो 

जाता है जिससे चित्त शुद्धान्त तथा स्वस्थ हो जाता है। 

ब्यक्तिगत दुःख के भय से भयभीत प्राणी असत्‌ को असत्‌ 
जान लेने पर भी उसका त्याग नहीं करता.प्रत्युत असत्‌ के द्वारा 
सुख सम्पादन में लगा रहता है। यद्यपि उसका परिणाम अहित- 
कर ही सिद्ध होता है,परन्तु व्यक्तिगत दुःख का भय उसे प्रमादी 
बना देता है । इस भयंकर स्थिति से मुक्त होने के लिए यह 
अनिथार्यं है कि असत्‌ को असत्‌ जानकर उसका त्याग किया 
जाय । असत्‌ से सुख सम्पादन की आशा न की जाय। 

असत्‌ का त्याग वर्तमान की वस्तु है और उसके तथाम से 
ही सत्‌ से अभिन्नता होती है । असत्‌ के त्याग में प्राणी पराधीन 
नहीं है, अपितु सबंदा स्वाधीन है, कारण कि असत्‌ स्वयं ही 
उसका त्याग कर देता है जो उसे अपनाना चाहता है, अर्थात्‌ 
जो स्वयं अलग हो रहा है उससे सम्बन्ध-विच्छेद करना ही 
असत्‌ का त्याग है । असत्‌ का त्याग और सत्‌ से अभिन्तता युग- 
` चद है। अथवा यों कहो कि असत्‌ के त्याग में ही सत्‌ का प्रेम 
निहित है, क्योंकि किसी का त्याग ही किसी का प्रेम होता है १ 
त्याग अभ्यास नहीं है, अपितु श्रमरहित सहज साधन है और 
विवेक-सिद्ध है। इसी कारण-त्याग वर्तमान में ही फल देता है। 
त्याग असत्‌ से मुक्त करता है और प्रेम सत्‌ से अभिन्न करता 
है । त्याग और प्रेम दोनों ही स्वाभाविक सहज साधन हैं । त्याय 
और प्रेम को अपना लेने पर चित्त स्वतः शुद्ध हो जाता है । 

चित्त की अशुद्धि से-ही प्राणी सुख की दासता तथा दुःख के 
भय में आवद्ध होता है; अथवा यों कहो कि सुख की दासता 
तथा दुःख के भय से चित्त अशुद्ध होता है । इन दोनों के मूल में 
अविवेक ही हेतु है,क्योंकि अबिवेक से ही देहाभिमान हृड होता 
है और उससे ही अनेक प्रकार के सुख-दुःख उत्पन्न होते हैं । 

देहाभिमान के कारण ही आदर, अनादर, लाभ, हानि, संयोग, 
वियोग का सुख-दु:ख होता है। यदि चित्त मे लोभ, मोह की 
अशुद्धि निवृत्त हो जाय तो मादर-अनादर, हानि-लाभ त्था 
संयोग वियोग का सुख-दुःख स्वतः मिट जाता है,क्योंकि लोभ के 
दोष में ही हानि-लाभ का सुख-दु:ख निहित है और मोह के दोष 
में ही संयोग-वियोग एवं आदर-अनादर का सुख-दुख निहित 
है। लोभ और मोह का दोष अपने को देह मान लेने पर उत्पन्न 
होता है । अपने को देह मान लेना केवल अविवेक सिद्ध है । 
वियोग, हानि और अनादर का भय मिटने पर लाभ,संयोग, 
एवं आदर का प्रलोभन स्वतः मिट जाता है। निर्लोभता कें 
बिना हानि का भय और निर्मोहता के बिना अनादर तथा वियोग' 
का भय मिट नहीं सकता । अपने को देह से अलग अनुभव किए 
बिना निर्मोहता प्राप्त नहीं हो सकती और वस्तुओं के वास्तविक 
स्वरूप को बिना जाने निर्लोभता आ नहीं सकती । इस दृष्टि से 
अपने को देह से अलग अनुभव करना और वस्तुओं के वास्त- 
विक स्वरूप को जानना अनिवार्य है,जो विवेक्रसिद्ध है। विवेक 
प्रत्येक साधक को स्वत: प्राप्त है, अथवा यों कहो कि अनन्त की 
देन है । इतना ही नहीं,विवेक ही आदि गुरु-तत्त्व है। उसी में 
कर्त्तव्य तथा लक्ष्य का ज्ञान विद्यमान है। उसके अनादर से ही 
चित्त अशुद्ध हो गया है,पर यह रहस्य चित्त शुद्ध होने पर ही 
स्पष्ट होता है । उससे पूर्वं तो व्यक्तिगत दुःख का भय और सुख 
का प्रलोभन ही जीवन प्रतीत होता है, जो वास्तव में अविवेक- 
. सिद्ध है। | 
वस्तु, साम्यं तथा योग्यता के द्वारा व्यक्तियों की सेवा 
चित्त को शुद्ध करती है और व्यक्तियों के द्वारा सुख का भोग 
तथा संख को अशा चित्त को अशुद्ध करती है। यद्यपि वस्तु कीः 

अपैक्षा व्यक्ति अधिक महत्त्व की वस्तु है, परन्तु वास्तबिक दृष्टि 
से तो व्यक्ति भी वस्तु है। इतना ही नहीं,अपनी देह भी एक वस्तु 
ही है और समस्त सृष्टि भी एक वस्तु ही है । ऐसी कोई वस्तु है 
ही नहीं, जो उत्पत्ति-विनाशयुक्त तथा पर-प्रकाइय न हो । तो 
फिर वस्तुओं'के द्वारा सुख की आशा करना और उनके अभाव 
से भयभीत होना क्या युबित-युत्रत है ? कदापि नहीं । 

„ वस्तुओं की निरर्थकता का ज्ञान बरतुओं की दासता से मुक्त 
कर उनके सदुपयोग की प्रेरणा देता है,क्योंकि वस्तुओं के स्वरूप 
को जान लेने पर वस्तुओं से सम्बन्ध-विच्छेद हो जाता है,जिसके 
होते ही सभी वस्तुओं से अतीत के जीवन से अभिन्नता हो जाती 
है,जिसके होते ही चित्त शुद्ध हो जाता है। चित्त शुद्ध होने पर्‌ 
अनादर का भय और आदर की आशा मिट जाती है, क्योंकि 
देह-रूपी वस्तु से ममता नहीं रहती और न किसी से भिन्नता 
ही रहती है, अपितु स्नेह की एकता जीवन हो जाती है। ` 

¦ स्नेह की एकता प्राप्त होते ही सभी का आदर होने स 
है और अपने आदर की कामना शेष नहीं रहती । कामनाअ 
का अन्त होते ही चित्त शुद्ध हो जाता है। 

आदर की कामना प्राणी में तभी तक रहती है, जब तक 
वह आदर के योग्य नहीं है । आदर के योग्य कब तक नहीं है? 
जब तक उसकी प्रसन्नता किसी वस्तु,व्यवित आदि पर निर्भर है, 
कारण कि वस्तु, व्यक्ति आदि की दासता में ही अनादर निहित 
है। आदर के योग्य वही है, जिसकी प्रत्येक प्रवृत्ति में दूसरे का 
हित निहित है,अर्थातु सर्वहितकारी प्रवृत्ति से ही आदर मिलता 
है । स्वाथंभाव का अत्यन्त अभाव एवं सर्वात्मभाव की स्वीकृति 
में ही सर्वहितकारी प्रवृत्ति सम्भव द | 

सवंहितकारी प्रवृत्ति के अन्त में निर्वासना स्वतः आ जाती 

है जिसके आते ही निर्वेरता,निर्मयता,समता,मुदिता आदि दिव्य 
गुणों की अभिव्यक्ति स्वतः हो जाती है, जिसके होते ही चित्त 
शुद्ध हो जाता है। 
स्वार्थ-भाव के अभाव में सर्वहितकारी भाव और सर्वेहित+ 
कारी भाव में निष्क्रामता स्वतः सिद्ध है । निष्कामता राग को 
अनुराग में और भोग को योग में परिणत कर देती है। योग 
की पूर्णता में शान्ति, सामथ्यं तथा .स्वाधीनता निहित है और 
स्वाधीनता में निस्सन्देहता अर्थात्‌ वास्तविकता का बोध स्वतः 
सिद्ध है,अथवा यों कहो कि निषक्ामता की भूमि में योगरूपी बृक्ष 
स्वतः उगता है और उस पर तत्त्रज्ञानरूपी फल लगता है, जो 
प्रेमरस से परिपूर्ण हैं। तत्त्वज्ञानरूपी फल प्राप्त होने पर ही 
निस्सन्देहता,अमरत्व तथा भगाध-अनन्त-रस की प्राप्ति होती है, 
जिसकी माँग प्राणी को स्वाभाविक है। परन्तु चित्त की अशुद्धि 
के कारण प्राणी उससे विमुख हो गया है। अतः व्यक्तिगत सुख 
की दासता तथा दुःख के भय का अन्त कर सामूहिक दुःख को 
अपनाकर चित्त को शान्त,शुद्ध तथा स्वस्थ करने के लिए अथक 
प्रयत्नशील रहना चाहिये । यह तभी सम्भव होगा, जब चित्त- 
शुद्धि वर्तमान जीवन की वस्तु मान ली जाय यहु नियम है कि 
जो वर्तमान जीवन की वस्तु नहीं होती उसके लिए प्राणी उत्कण्ठा 
तथा उत्साहपूर्वक कत्तंव्य-परायण नहीं होता और न उसके 
लिए परम व्याकुलता ही जागृत होती है। कत्तँव्य-परायणता 
तथा परम व्याकुलता में ही सिद्धि निहित है । इस दृष्टि से चित्त 
शुद्धि वर्तमान जीवन की वस्तुहै।ी , | 

क्षमा-प्रार्थना एवं क्षमा-शीलता का महत्व 


[की हुई भूल के आधार पर अपने में दोषी माव अङ्कित हो 
आने से और अपने प्रति होने वाले अन्याय के आधार पर दूसरों को दोषी 
मान लेने से चित्त अशुद्ध हो जाता है| दोषी होने की तीव्र वेदना प्राणी 
को क्षमा-प्रार्थी बना कर दोषयुक्त करने में समर्थ है । क्षमाशील उस 
अनन्त का स्वभाव है अतः उससे अभिन्न होने के लिए क्षमा-शौल होना . 
अनिवार्यं है। अतेः क्षमा मांगने तथा करते में ही चित्त की शुद्धि निहित 
है। | 
मेरे निज स्वरूप परमप्रिय, 


की हुई भूल के आधार पर अपने में दोषी-भाव अंकित 
हो जाने से और अपने प्रति होने वाले अन्याय तथा अत्याचार 
के आधार पर दूसरों को दोषी मान लेने से चित्त में अशुद्धि आ 
जाती है। उसकी निवृत्ति के लिए यह अनिवार्य है कि की हुई 
भूल को न दुहराने का ब्रत लेकर व्यथित हृदय से क्षमा-याचना 
की जाय और जिन्होंने अपने प्रति बुराई की है, उनके विना ही 
भाँगे स्वयं अपनी ओर से सदा के लिए क्षमा कर दिया जाय तो 
बड़ी ही सुंगमता पूर्वेक चित्त की अशुद्धि मिट जाती है । परन्तु 
क्षमा माँगने का बल उन्हीं प्राणियों में होता है जो एक क्षण भी 
दोषी नहीं रहना चाहते, अपनी भूल को बड़ी ही ईमानदारी से 
ह्वीकार कर लेते हैं। अर्थात्‌ जो वर्तमान में निर्दोष होना चाहते 

हैं, वे ही क्षमाप्रार्थी हो सकते हैं । दोष-जनित सुख में आरक्त 
प्राणी दुःख से बचने के लिए भले हीक्षमा की वात कहे, पर 
वह वास्तव में क्षमा-प्रार्थी नहीं हो. सकता, कारण कि दोष- 
जनित सुख की आसक्ति दोष न दृहराने का ब्रत नहीं लेमे देती । 
दुःख से बचने के लिए तो सर्वे-साधारण अर्थात्‌ बड़े से बड़ा 
अपराधी भी क्षमा माँगने लगता है, पर सच्चाई पूर्वक क्षमा 
बहो मांग सकता है, जो दोषी होने से घोर दुःखी है। दोष का 
होना उतनी भूल नहीं है, जितनी भूल किये हुए दोष को 
स्वीकार न करना और दोप-जनित प्रवृत्ति से घोर दुःखी न 
होना है । यद्यपि प्रत्येक दोषी में दोष की स्त्रीकृति स्वतः होती 
है, परन्तु अनादर के भय से जानते तथा.मानते हुए भी अपने 


से और दूसरों से उसे छिपाना चाहता है, क्योंकि स्वभाव से ६ 


प्राणी अपनी तथा दूसरों की हृष्टि में दोषी होकर रहने में 
क्षुभित होता है और क्षोभ के दु.ख से बचने के लिए मिथ्या 
प्रयास करता है। ` 

यह नियम है कि जो अपने को धोखा नहीं देता, वह दूरारों 
को धोखा दे ही नहीं सकता, अर्थात्‌ जो बुराई प्राणी अपने प्रति 
करता है, वही दूसरों के प्रति भी करता है । इतना ही नहीं,यदि 
हम अपने प्रति कोई बुराई न कर, तो दूसरों को की हुई बुराई का 
प्रभाव हम पर हो ही नहीं सकता | तात्पर्यं यह कि प्राणी प्रथम 
स्वयं अपने प्रति बुराई करता है,तब दूसरों की की हुई बुराई उसे 
क्षुभित करती है । प्राकृतिक नियम के अनुसार जो स्वयं बुरा हो 
नहीं जाता, वह दूसरों के साथ बुराई कर ही नहीं सकता, क्योंकि 
दोषी होने पर ही दोषयुक्त प्रवृत्तिका जन्म होता है। इस दृष्टि से 
प्राणी के निर्दोष होने पर ही उसके द्वारा निर्दोष प्रवृत्ति हो सकती 


है । दोषगुबत प्रवृत्ति से पूर्व प्राणी अपने अहमुभाव से दोष की , 

स्थापना कर लेता है तभी दोषयुक्त प्रवृत्ति उत्पन्न होती है, जेसे 
अपने में लोभ तथा मोह की स्थापना करने पर ही लोभ तथा 
मोहयुक्त प्रवृत्ति होती है, क्योंकि कर्ता जैसा अपने को मान लेता 
है, उसके अनुरूप ही कमं होता है, किन्तु उस किए हुए क्म का 
संस्कार कर्ता की रुचि के अनुसार न होकर कमं के अनुसार 
अङ्कित होता है । इस कारण दोषयुक्त प्रबृत्ति से दोषी-भाव की 
स्थापना स्वतः हो जातीं है । यद्यपि किसी की रुचि अपने को दोषी 
स्वीकार करने को नहीं है,यदि होती तो कोई उसको छिपाने का 
प्रयास न करता, परन्तु प्राकृतिक विधान के अनुसार किए हुए 
कर्म का संस्कार अङ्कित हो ही जाता है और उन्हीं संस्कारों के 
आधार पर भावी परिस्थिति. का निर्माण होता है । 

जब किसी की रुचि अपने को दोषी स्वीकार करने की नहीं 
है, तो फिर कोई अपने अहमभाव में दोष की स्थापना क्यों करता . 
है ? प्रापत-अप्राप्त वस्तुओं के द्वारा सुख का भोग अथवा सुख की 
आशा से विवश होकर प्राणी अपने को दोषी मान लेता है अर्थात्‌ 
कामनापूर्ति के सुख का प्रलोभन उसे दोषयुक्त प्रवृत्ति करने को 
प्रेरणा देता है । यदि वह प्राणी प्राप्त विवेक से कामनापूति के 
सुख का त्याग कर सके तो बड़ी भुगमता से दोष-युक्त प्रवृत्ति का 
निरोध कर सकता है। जिसे कामनापृत्ति के सुख का भास हे 
उसी को दोष का भी ज्ञान है। सुख का प्रलोभन बढ़ जाने पर 
दोष क्रा ज्ञान होते हुए भी उस ज्ञान का आदर नहीं कर पाता। 
इसी कारण अपने में दोषी-भाव की स्थापना हो जाती है, क्योंकि 
दोष का ज्ञान था, पर उसका अनादर किया। | 

यह नियम है कि जब्न से प्राणी हढ़तापूवेक प्राप्त. विवेक का 
आदर करने लगता है,तभी से दोष-युक्त ५ वृत्तियों का जन्म नहीं 
होता, परन्तु भूतकाल की प्रवृत्तियों की स्मृति अङ्कित रहती .है। 

उन्हीं के आधार पर वह वतमान में निर्दोष रहने पर भी अपने 
को दोषी मानता है। 
यदि जीवन में निर्दोषता न होती, तो दोष का ज्ञान ही न 
होता, क्योंकि सर्वाश में प्राणी कभी भी दोषी नहीं होता और 
` यदि कोई सर्वांश में दोषी है, तो उसे दोष का ज्ञान भी नहीं है। 
दोष का ज्ञान उसी प्राणी को है जो सर्वा में दोषी नहीं है । जो 
सर्वांश में दोषी नहीं है, उसी को दोषी-भाव की स्वीकृति व्यथित 
करती है । ज्यों-ज्यों वह व्यथा तीव्र होती जाती है,त्यों-त्यों दोषी- 
भाव के निवारण की रुचि जागृत होती जाती है। सर्वाश में 
निर्दोष होने की रुचि जागृत होते ही प्राणी बड़ी सुगमतापूर्वंक 
क्षमा-याचना कर सकता है और दोष को न दूहराने का व्रत लेकर 
अपने में निर्दोषता की स्थापना कर सकता है, जिसके करते ही 
चित्त शुद्ध हो जाता है । 
दोषी होने की तीब्र वेदना प्राणी को क्षमा-प्रार्थी बनाने में 
समथ है और क्षमा मांगने में की.हुई भूल न दुहराने का व्रत 
स्वाभाविक है । की हुई भूल न दुहराने के ब्रत में निर्दोषता की 
स्थापना अपने आप हो जाती है क्योंकि जो भूल को दुहराता नहीं 
वह अपने को सहज भाव से ही निर्दोष मान सक्रता है । यह नियम 
है कि दोष की उत्पत्ति आंशिक और निर्दोषता की अभिव्यक्ति 
सर्वाश में होती है । अतः निर्दोषता की स्थापना सर्वाश में ही हो 
सकती है आंशिक नहीं, अथवा यों कहो कि निर्दोष होने के लिए 
प्राणी को सभी दोषों का त्याग करना अनिवार्य है और यही क्षमा- 
याचना का.वास्तविक अर्थ है। किसी भी अपराध के वदले में 


किसी से भी क्षमा-याचना की जाय, उस क्षमा-याचना में सभी . 


दोषों के त्याग की भावना हो तभी वह क्षमा-याचना है। क्षमा 
किसी भी ब्यक्ति से क्यों न मांगी जाय, वह वास्तव में समष्टि से 

हो जाती है, क्योंकि व्यक्ति के प्रति की हुई बुराई समाज के प्रति 
हो जाती: है । प्राकृतिक नियम के अनुसार कोई किसी के साथ 
भलाई तथा बुराई करे उसका प्रभाव सारे विश्व के साथ हो 
जाता है । इतना ही नहीं, प्रत्येक. प्रवृत्ति का प्रभाव अखिल 
लोक-लोकान्तर,तक पहुँचता है क्योंकि सब कुछ किसी एक से 
सत्ता पाकर एक ही में स्थित है अर्थात्‌ सबका प्रकाशक एक ही 
है,जो अनन्त है। प्राणी जो कुछ करता है,बह उसी के प्रति होता 
है और उसकी प्रतिक्रिया भी उसी से होती है, इस कारण बड़ी 
ही सावधानी-पूर्वक सजग रहना चाहिए कि बुराई की उत्पत्ति 
हीनहो। § 
क्षमा-याचना करने पर यदि कोई क्षमा न करे तो लेशमात्र 
भी चिन्तित नहीं होना चाहिए, क्योंकि क्षमा करने की क्षमता 
उस अनन्त में ही है । व्यक्ति के रूप में उसी से क्षमा-धाचना की 
जाती है । किन्तु क्षमा मांगने का अर्थ यह होना चाहिए कि अब 
जाने हुए दोषों की पुनरावृत्ति की कौन कहे, उत्पत्ति ही न होगी 
अर्थात्‌ पूर्णं रूप से निर्दोषता को अपना लिया है, यह भावता 
हृढ़ बनी रहे। यही क्षमा-याचना का वास्तविक स्वरूप है । 
क्षमा मांगते ही क्षमा-प्राथी के जीवन में निर्दोषता की - 
अभिव्यक्ति हो जाती है जिसके होते ही सीमित अहमु-भाव गल 
जाता है और फिर की हुई भूल की स्मृति निर्जीव हो जाती है। 
परन्तु यदि अपने प्रति बुराई करने वालों को बिना ही मांगे 
` क्षमा नहीं कर दिया तो चित्त में वेर-माव तथा प्रतिहिसा के 
संस्कार अङ्कित रहेंगे जो पूर्ण रूप से निर्दोषता से अभिन्नता 
नहीं होने देंगे । इस कारण क्षमाशील होता भी अनिवार्य है। 
है । वास्तव में क्षमा-प्रार्थी वही हो सकता है जो क्षमाशील हो । 
निर्दोषता की अभिव्यक्ति तभी सुरक्षित रह सकती है जब किसी 
के प्रति बैर-माव की गन्ध तक न रहे । यह तभी है जब किसी 

के प्रति भी दोषी-भाव न रहै अर्थात्‌ अपने प्रति होने वाली 
बुराई का कारण भी अपने को ही मात लिया जाय। जिन्हें दो 
मान लिया है यदि किसी कारण उन्हें निर्दोष मानने में असम- . 
थता प्रतीत हो तो उन्हें अजान बालक की भाँति क्षमा कर दिया 
जाय और उनकी निर्दोषता के लिए उस अनन्त से क्षमा-प्रार्थना 
की जाय । कोई भी प्राणी किसी के प्रति कोई भी बुराई उस 
समय तक कर ही नहीं सकता जिस समय तक वह स्वयं अपने 
को बुरा न बना ले । जिस बेचारे ने अपने को ही बुरा बना 
लिया उसके द्वारा यदि. किसी प्रकार की अपनी क्षति हो भी गयी 
तो भी वह दया का पात्र है,दण्ड का नहीं । क्षमाशील की दृष्टि से 
सभी अदण्डनीय है । क्षमाशील होने पर ही प्राणी क्षमा-प्रार्थी हो 

` सकता है। क्षमाशील प्राणी अपने तथा दूसरों में निर्दोषता की 
अभिव्यक्ति के लिए क्षमायाचना करता है । वही वास्तविक क्षमा 
प्रार्थी है । इस दृष्टि से क्षमाशील होने पर ही प्राणी क्षमाप्रार्थी 


हो सकता है । [ 
क्षमाशीलता उस अनन्त का स्वभाव है। अत: उससे अभिन्न 


होने के लिए क्षमाशील होना अनिवार्य है। क्षमाशील होने में 
असमर्थता केवल अधिकार-लोलुरता के कारण ही प्रतीत होती 
है । यदि प्राणी दूसरों के अधिकार को रक्षा करते हुए अपने अधि- 
कार का त्याग कर डाले तो वह बड़ी ही सुगमतापुर्वंक़् क्षमाशील 
हो सकता है। अधिक्रार लोलुपता ही क्षमाशीलता का अपहरण 
करती है । क्षमाशीलता बल है, निर्बेलता नहीं, उदारता है संकी- 
णंता नही। क्षमाशीलता में अभिन्नता है, भिन्नता नहीं। क्षमाशी 
` वही हो सकता है.जो सभी में अपने परम प्रेमास्पद,का दर्शन करता 
है । जिसके जीवन में से प्रतिहिसा को भावना का अत्यन्त अभाव 
हो गया है, जो सभी का हित चाहता है और अपराधी से अप- 
राधी को भी प्रसप्नता जिसे अभीष्ट है, अथवा.यों कहो कि 

पतित सेः पतित प्राणी में भी जिसे पवित्रता का दशन होता है 
अर्थात्‌ 0 दोष देखने की हष्टि ही नहीं है वही क्षमाशील हो 
सकता है। 


अपने प्रति होने वाले अन्याय से क्षुभित तथा क्रोधित न 
होने से क्षमाशीलता का बल बढ़ता है, अथवा यों कहो कि क्षमा- 
शील प्राणी को अपने प्रति होने वाले अन्याय में भी अन्याय करने 
वाले प्राणी का प्रेम ही प्रतीत होता है जब उसका मन क्षुभित 
नहीं होता तब वह दुःखी नहीं होता । उसके दुःखी न होने से प्रकृति 


में क्षोभ नहीं होता, जिससे अन्याय करने वाले का हित नहीं होता 


और वह स्वतः निर्दोष हो जाता है, अथवा यों कहो कि क्षमा- 
शीलता उसके हृदय को बदल देती है । यदि प्राणी किसी से किसी 
प्रकार के सुख की आशा न करे और किसी का बुरा न चाहे तो 
उसके जीवन में क्षमाशीलता की अभिव्यक्ति हो जाती है। 

क्षमाप्रार्थी वही हो सकता है जो की हुई भूल को किसी भी 
प्रलोभन तथा भथ से दुहराता नहीं है अपितु पूर्ण निर्दोषता ही 
जिसे अभीष्ट है, अथवा यों कहो कि जो अपना सर्वस्व देकर 
निर्दोष रहना चाहता है । निर्दोषता को सुरक्षित रखने के लिए 
जिसे बड़ी से बड़ी कठिनाई सहन करने में प्रसन्नता होती है वही 
सच्चा क्षमाप्रार्थी है। । 


क्षमा माँगने तथा क्षमा करने से चित्त शुद्र हो जाता है, 
जिसके होते ही निर्दोषता तथा. निर्वेरता जीवन में स्वाभाविक आ 
जाती है । निर्दोषता आते ही अकत्तव्य की उत्पत्ति नहीं होती 
और कत्तव्य कतृं त्व के अभिमान से रहित स्वतः होने लगता है, 
जिसके होते ही भेद नष्ट हो जाता है। भेद का अन्त होते ही 
योग, बोध तथा प्रेम स्वतः प्राप्त होता है । 

क्षमाप्रार्थी अपने प्रति न्याय करता है और क्षमाशील होकर 


दूसरों के प्रति प्रेम करता है। जो क्षमाप्रारथी है वही क्षमाशील है 
और जो क्षमाशील है वही क्षमाप्राथी हो सकता है । अपने प्रति 


: न्याय करने से निर्दोषता और दूसरों के प्रति प्रेम करने से निर्वेरता 


आ जाती है। निर्दोषता तथा निर्वेरता का प्रादुर्भाव होते ही 
सीमित अहमुभाव गल जाता है, जिसके गलते ही प्रेमी और 
प्रेमास्पद में, जिज्ञासु और तत्वज्ञान में शरीर और विशव मे 
तथा व्यक्ति और समाज में अभिन्नता हो जाती है। 


क्षमाप्रार्थी में जब निर्दोषता की अभिव्यक्ति हो जाती है 
तब किये हुए दोष की स्मृति स्वतः मिट जाती है और फिर उसमें 
पर-दोष दशन की दृष्टि उत्पन्न ही नहीं होती, जिससे वह स्वभाव 
से ही क्षमाशील हो जाता है । पर-दोष का अन्त होते ही 
अपने में से दोष की स्वीकृति ही सदा के लिए मिट जाती है, 
जिसके मिटते ही सर्वदा अपने प्रीतमे का ही दशन होने लगता है, 
अथवा यों कहो कि अपने से भिन्न की प्रतीति ही नहीं रहती । 
निर्दोषता की अभिव्यक्ति से सीमित अहम्‌ भाव गल जाता है और 
पर-दोष-दर्शन की हृष्टि का अन्त होने पर भेद का नाश हो जाता 
है । इस दृष्टि से क्षमा माँगने तथा करने से सर्वांश में अभेदता 
प्राप्त होती है, जिसके होते ही बाह्य रूप से अनेक भेद प्रतीत. होने 
पर भी जीवन स्नेह की एकता से परिपूर्ण हो जाता है, अथवा यों 
कहो कि भेद में भभेदता का दर्शन होता रहता है और फिर चित्त 
सदा के लिए शुद्ध, शान्त तथा स्वस्थ हो जाता है । अतः क्षमा 
माँगने तथा करने में चित्त की शुद्धि निहित है । 


११६-५६ 

४१ . 
अपने से भिन्न सत्ता की अस्वोकृति 


[ जब प्राणी अपने से भिन्न की सत्ता स्वीकार कर लेता है तब 
अनेक प्रकार के मय तथा प्रलोमन उत्पन्न हो जाते हैँ जिससे चित्त भशुद्ध . 
हो जाता हैं स्वीकृति का बन्धन अस्वीकृति से ही मिट सकता है। 
वस्तुओं के वास्तविक स्वरूप का ज्ञान जिस ज्ञान में निहित है वह प्राणी 
को स्वतः प्राप्त है, अतः प्राप्त विवेक के आदर मात्र से ही वस्तुओं के 
स्वरूप का ज्ञान हो सकता है, जो चित्त शुद्धि में हेतु है ।] 


मेरे निज स्वरूप परमप्रिय, 


जब प्राणी अपने से भिन्न की अर्थात्‌ जिससे स्वरूप की 
एकता नहीं है उसकी सत्ता स्वीकार कर लेता है, तब अनेक 
प्रकार के भय तथा प्रलोभन उत्पन्न हो जाते हैं जिससे चित्त 
अशुद्ध हो जाता है। वह अशुद्धि ज्यों-ज्यों सबल तथा स्थायी 
होती जाती है त्यों-त्यों भिन्नता तथा अनेक प्रकार के भेद पुष्ट 
होते जाते हैं और चित्त में अशुद्धि हढ़ होती जाती है। चित्त की 
अशुद्धि और भिन्नता तथा भेद एक दूसरे से पोषित होते हैं । 
विवेक-पूर्वंक भिन्नता तथा भेद का अन्त होने पर चित्त स्वतः 
शुद्ध हो जाता है, जिसके होते ही भिन्नता अभिन्नता में ओर | 
भेद अभेद में अर्थात्‌ अनेकता एकता में विलीन हो जाती है । 

जिसका वियोग अनिवार्य हो, जिसमें सतत्‌ परिवत्तँन हो, 


(०-0. In Public Domain. Chhatrasal Singh Collection 


= 


Digtized by Muthulakshmi Research Academy 


` ३२४ चित्तशुद्धि 


(] 
जिसका अदर्शन हो तथा जो उत्पत्ति विनाशथुक्त एवं पर-प्रकाश्य 
हो उसकी सत्ता स्त्रीकार करने से भेद तथा भिन्नता का जन्म 
होता है,कारण कि उससे नित्य-योग, अभिन्नता तथा प्रेम सम्भव 
नहीं है । नित्य-योग के बिना तिर-शान्ति,सामर्थ्यं तथा स्वाधी- 
नता, अभिन्तता के बिना निर्भयता तथा निस्सन्देहता और प्रेम 
के बिना अगाध अनन्त रस की प्राप्ति हो नहीं सकती । 
शान्ति सामर्थ्यं, स्वाधीनता, निस्सन्देहता, निर्भथता और अगाध 
अनन्त रस के विना स्वाभाविक आवश्यकता की पूर्ति सम्भव 
नहीं है और आवद्यकता-पूर्ति के बिना अभाव का अभाव हो 
नहीं सकता और उसके बिना जीवन की सार्थकता तथा पूर्णता 
सिद्ध नहीं होती । अतः उत्पत्ति-विनाशगुक्त वस्तुओं का स्वतन्त्र | 
अस्तित्व अस्वीकार कर उसी की सत्ता स्वीकार करनी चाहिए, 
जिसकी प्राणी को स्वाभाविक आवश्यकता है । 


स्वाभाविक आवश्यकता उसी की होती है जिसको प्राप्ति में 
लेश-मात्र भी सन्देह न हो, जिसकी सत्ता स्वतन्त्र तथा स्वयं- 
प्रकाश्य हो और जिसमें स्वाभाविक प्रेम हो । कामना उसीकी 
होती है जिसकी प्रतीति भले ही हो पर प्राप्ति सम्भव न हो और 
जिसमें आसक्ति भले ही हो पर प्रेम सम्भव न हो । इसं दृष्टि से 
जिन वस्तु, व्यक्ति आदि की कामना है उनकी सत्ता स्वीकार 
करना भूल है । कामना-पू्ति-जनित सुख के प्रलोभन में आबद्ध 
होकर -कामना-अपूर्ति के भयंकर दुःख को भोगने के अतिरिक्त 
और किसी भी प्रयोअन की . सिद्धि नहीं होती । जब प्राणी इस 
रहस्य को जान लेता है तब वस्तुओं की प्रतीति होने पर भी. 
उनकी सत्ता को स्वीकार नहीं करता, अथवा यों कहो कि प्राप्त 
वस्तुओं से भी ममता-रहित होकर उनसे विमुख हो जाता है। 
वस्तुओं की प्राप्ति वस्तुओं से तादात्म्य स्वीकार करने पर भासती 

'है | वस्तुओं से विमुख होने पर न तों उनकी प्रतीति ही होती है, 


न प्राप्ति ही भासती है, कारण कि वस्तुओं से अतीत के जीवन 
में जड़ता का लेश नहीं है, अपितु चिन्मय साम्राज्य है, जिसमें 
भेद और भिन्नता की गन्ध भी नहीं है और जो असीम तथा 
अनन्त है । उसी की सत्ता से सभी वस्तुए' प्रकाशित होती हैं । 
वही जिज्ञासुओं का तत्त्वज्ञान, प्रेमियों का प्रेमास्पद, सेवकों का 
सेव्य एवं तत्त्व-वेत्ताओं का निज स्वरूप है। उसी में पुरुषार्थ- 
वादियों के पुरुषार्थ की, प्रेमियों के प्रेम की; विवेकियों के विवेक 
की तथा योगियों के योग की पूर्णता सिद्ध होती है । 


आवश्यकता की पूर्ति में कामनाओं की उत्पत्ति ही विघ्न 
है और कामनाओं की उत्पत्ति में वस्तुओं से ममता तथा उनमें 
अहमुबृद्धि की स्थापना ही हेतु है । आवश्यकता की पूर्ति वर्तमान 
की वस्तु है और कामनाओं की पूति सदेव प्राणी को भविष्य 
की आशा में आवद्ध करती है । इतना ही नहीं, प्रत्येक कामनां- 
पूर्ति का सुख नवीन कामना को जन्म देता है । परिणाम यह 
होता है कि अनेक बार कामनाओं की पूर्ति होने पर भी वस्लु- 
स्थिति ज्यों की त्यों अभावरूप ही रहती है । उस अभाव की 
वेदना जागृत होने पर प्राणी कामना-पू्ति के प्रलोभन का त्याग 
कर कामना-निवृत्ति की ओर अग्रसर होता है । कामना-पूर्ति का 
महत्त्व मिटते ही कामना-निवृत्ति की सामर्थ्यं स्वतः आ जाती 
है । यह नियम है कि कामनाओं की निवृत्ति में ही आवशयकता 
कों पूति निहित है । कामना-पू्ति श्रमसाध्य है, स्वाभाविक 
नहीं । उसके लिए किसी न किसी परिस्थिति की अपेक्षा होती 
है । प्रतिकूल परिस्थिति में कामना-प्रति सम्भव नहीं है, अथवा 
यों कहो क्रि कामना-पू्ति के लिए प्राणी को पराधीनता स्वीकार 
करनी ही पड़ती है, क्योंकि बाह्य वस्तु, व्यक्ति आदि के सह प्रोग 
के बिना कामता-पूर्ति सम्भव ही नहीं है। किन्तु कामना-निबृत्ति 

श्रम-रहित है, स्वाभाविक है, उसके लिए किसी वस्तु, व्यक्ति 
आदि की अपेक्षा नहीं है, अथवा यों कहो कि जिसे स्वाधीनता 
में ही प्रियता है, वह बड़ी ही सुगमता पूर्वक कामनाओं का अन्त 
कर सकता है । प्राकृतिक नियम के अनुसार स्वाधीनता की 
प्रियता पराधीनता की सुहढ़ श्ङ्कला को स्वतः तोड़ देती है। 
इतना ही नहीं, पराधीनता ने जिन आसक्तियों को उत्पन्न कर 
दिया था, स्वाधीनता की प्रियता का उदय होते ही वे स्वतः गल 
जाती हैं जिनके गलते ही काम का अन्त हो जाता है और 
स्वाभाविक आवश्यता की पूर्ति अर्थात्‌ अनन्त, नित्य, चिन्मय 
जीवन से अभिन्नता हो जाती है। 
यह नियम है कि प्राण जिसकी सत्ता स्वीकार कर लेता 
है उसका अस्तित्व भासने लगता है, जिसका अस्तित्व भासने 
लगता है उस पर विशवास होने लगता है, जिस पर विश्वास हो 
'जाता है उससे सम्बन्ध हो जाता है, जिससे सम्बन्ध हो जाता है 
उसमें प्रियता स्वतः उत्पन्न होती है, जिसमें प्रियता उत्पन्न हो 
जाती है उसकी स्मृति स्वतः होने लगती है, जिसकी स्मृति 
होने लगती है, उसमें आसक्ति हो जाती है और जिसमें 
आसक्ति हो जाती है उसमें सत्यता, सुख-रूपता, सुन्दरता 
प्रतीत होने लगती है और फिर प्राणी उसके अधीन हो 
जाता है । इस कारण जिसकी स्वाभाविक आवश्यकता 
है उसके अतिरिक्त किसी ओर की सत्ता स्वीकार नहीं करनी 
चाहिए । वस्तु आदि को स्वीकृति से ही प्राणी उनमें आसक्त 
और उनके अधीन हो गया है, अथवा यों कहो कि प्राणी अपनी 
स्वीकृति में आप बंध गया है । स्वीकृति का बन्धन अस्वीकृति 
से ही मिट सकता है । उसके लिए किसी अभ्यास-विशेष की 
आवश्यकता नहीं है । यदि कोई अस्वीकृति मात्र को ही अभ्यास 
मान ले तो इसी अभ्यास की अपेक्षा है, किसी और की नहीं । 

अस्वीकृति के लिए केवल वस्तुओं के स्वरूप का वास्तविक ज्ञान 
अपेक्षित है,किसी वस्तु की अपेक्षा नहीं है। वस्तुओं के वास्तविक 
स्वरूप का ज्ञान जिसमें निहित है वह ज्ञान प्राणी को स्वतः 
प्राप्त है,अत: प्राप्त विवेक के आदर-मात्र' से ही वस्तुओं के स्वरूप 
का ज्ञान हो सकता है । वस्तुओं के यथार्थ ज्ञान में ही वस्तुओं | 
की अस्वीकृति निहित है, चित्तशुद्धि में हेतु. है । 

स्वाभाविक आवश्यकता उसी की है जिसके बिना प्राणी 
किसी प्रकार नहीं रह सकता । जिसके बिना किसी प्रकार नहीं 
रह सकता उसकी नित्य प्राप्ति होनी चाहिए और उससे देश- 
काल की दूरी भी नहीं हो सकती अर्थात्‌ वह सवत्र स्वेदा है; 
परन्तु उससे भिन्न की सत्ता स्वीकार करने का परिणाम यह 
हुआ है कि जो नित्य प्राप्त है वह अप्राप्त-सा प्रतीत होता है 
और जो अप्राप्त है वह प्राप्त प्रतीत होता है अथवा यों कहो,कि 
प्राप्त में अप्राप्त-बुद्धि और अप्राप्त में प्राप्त-बुद्धि हो गई है, जो ' 
चित्त की अशुद्धि है । 

स्वीक्ृतिमात्र से जो अनेकता प्रतीत हो रही है वह 
अस्वीक्ृति-मात्र से मिट सकती है जिसके मिटते ही अनेकता में 
एकता का दर्शन होता है । ज्यों-ज्यों एकता को प्रियता सबल _ 
तथा स्थायी होती जाती है त्यों-त्यों अनेकता की प्रतीति स्वतः 
गलती जाती है और चित्त शुद्ध होता जाता है। अनेकता की 
प्रतीति का अस्तित्व मिटते ही चित्त सर्वाश में शुद्ध हो जाता है 
और फिर किसी प्रकार का प्रलोभन, भय, भिन्नता तथा भेद 
शेष नहीं रहता और फिर स्वाभाविक प्रीति का उदय होता है, 
जिसके होते ही प्रेमी को प्रेमास्पद से, जिज्ञासु को तत्त्वज्ञान से 
और योगी को योग से भिन्न की सत्ता ही नहीं भासती, अथवा 
यों कहो कि जो प्रेमी का प्रेमास्पद है वही जिज्ञासु का तत्वज्ञान 
है और योगी का योग है अर्थात्‌ उस एक ही में प्राणी अपनी- 

अपनी रुचि तथा योग्यतानुसार अपने अभीष्ट लक्ष्य को प्राप्त 
करता है, क्योंकि प्रत्येक प्राणी में विवेक़-शबित,भाव-शक्ति और : 
श्रम-शक्ति है। . 
` विवेक-भाव और क्रिया तीनों ही के द्वारा किसी एक हा 
की प्राप्ति होती है अथवा यों कहो कि क्रिया, भाव तथा विवेक 
तीनों प्रेम में विलीन हों जाते हैं, क्योंकि प्रेम भिन्नता तथा भेद 
का नाशक है और रस का उत्पादक है जिसकी सभी को 
स्वाभाविक आवश्यकता है । अतः अनेकता की अस्वीकृति से 
प्रेम को प्राप्त कर चित्त शुद्ध करना अनिवाये है । 
प्रेमास्पद से भिन्न की सत्ता को अस्वीकार करने पर यदि 
संकल्पों की उत्पत्ति प्रतीत हो तो उनके उद्गम की खोज करना 
चाहिए । खोज करते ही यह्‌ स्पष्ट विदित होगा कि वस्तुओं में 
अहमुबुँ्धि स्वीकार करना ही संकठ्पों का उद्गम है। उस उद्गम 
का अन्तर अर्थात्‌ वस्तु में से अहमुबुद्धि का त्याग करने पर वे सभी 
संकल्प अपने आप मिट जायेंगे जिंनकी पूर्ति सम्भव नहीं है, तथा 
जिनकी पूति में किसी का अहित है अर्थात्‌ अशुद्ध और अनावश्यक, 
संकल्प निवृत्त हो जायेंगे और आवश्यक तथा शुद्ध संकल्प कतृं त्व 
के अभिमान तथा फल की आशा से रहित स्वतः पूरे हो जायेंगे 
और निविकल्पता अपने आप भा जायगी जिसके आते ही शांति 
का उदय होगा जो सामर्थ्यं तथा स्वाधीनता की प्रतीक है । प्रेमा- 
स्पद से भिन्त की सत्ता की अस्वीकृति ओर देहरूपो वस्तु में से 
अहमुबुद्धि का त्याग हो जाने पर जो संकल्प प्रतीत होते हैं,वे केवल 
भुने हुए दाने के समान हैं । उनके आधार पर काम की उत्पत्ति 
नहीं होती । उस पर भी यदि संकल्प उत्पत्ति प्रतीत होती हो तो 
उनका सम्बन्ध जिन वस्तुओं से है उन वस्तुओं की सत्यता स्वीकार 
नहीं करनी चाहिए, अपितु उन वस्तुओं में तत्व 'रूप से अपने 
प्रेमास्पद का ही दर्शन करना चाहिए । संकल्प और वस्तु की 

सत्यता का अभाव होते ही प्रेमास्पद से. भिन्न की प्रतीत हरीन 
होगी,अथवा यों कहो क्ि प्रेमी और प्रेमास्पद की नित-नव लीला 
ही का दर्शन होगा । ज्यों-ज्यों प्रेम सबल होता जायेगा त्यों-त्यों 
प्रेमी का अस्तित्व गल कर प्रेम में परिणत होता जायगा और 
फिर प्रेमऽऔर प्रेमास्पद की सत्ता रह जायगी अर्थात्‌ प्रेम में 
प्रेमास्पद और प्रेमास्पद में प्रेम ही प्रेम रह जायगा, क्योंकि प्रेमी 
और प्रेमास्पद में प्रेम का ही आदान-प्रदान है । 


जिज्ञासु जिसकी जिज्ञासा है उससे, सेवक अपने सेव्य 
से और प्रेमी अपने प्रेमास्पद से भिन्न क्री सत्ता स्वीकार न करे 
तो बड़ी ही सुगमता पूर्वक चित्त शुद्ध हो सकता है । चित्त शुद्ध 
होते ही जिज्ञासु जिज्ञासा, सेवक सेवा और प्रेमी प्रेम होकर उस 
अनन्त से अभिन्न हो जाता है, जो सभी का सब कुछ है जिससे 
सभी को सत्ता मिलती है अथवा यों कहो जो-अपनी महिमा में 
आप स्थित है उसका योग हीं वास्तविक योग, उसक्रा ज्ञान ही 
वास्तविक ज्ञान और उसका प्रेम ही वास्तविक प्रेम है । उससे 
भिन्न का योग भोग है योग नहीं; उससे भिन्नं का ज्ञान वास्तबिक 
ज्ञान नहीं है; उससे भिन्न का प्रेम वास्तविक प्रेम नहीं है । जो 
वास्तविक योग, ज्ञान तथा प्रेम नहीं है उससे मोह. आसक्ति तथा 
अनेक विकार उत्पन्न होते हैं जिससे चित्त अशुद्ध हो जाता है। 
अतः अपने से भिन्न की सत्ता को अस्वीकार कर चित्त को शुद्ध 
कर वास्तविक योग, ज्ञान तथा प्रेम प्राप्त कर कृत-कृत्य हो जाने 
में ही जीवन की पूर्णता-सिद्ध है.। 

४२ 
व्यक्ति, दृश्य एवं हष्टियां 


[ व्यक्ति एक है, हश्य भी एक है पर हृष्टियां अनेक हैं । इन्द्रिय- 
दृष्टि के प्रभाव की आसकिति से चित्त अशुद्ध होता है । भोग-प्रवृत्ति के 
दुष्परिणाम की अनुभूति से व्यक्ति को इन्द्रिय-दृष्टि पर सन्देह होता है 
जिससे बुद्धि-हष्टि का आदर होने लगता है। तब विवेक-हष्टि उदय 
होती है जो काम का अन्त कर चिर-शांति, स्वाधीनता एवं चिन्मयता 
की ओर उन्मुख करता है। तब अन्तहष्टि जाग्रत होती है जो भेद 
व दूरी का अन्त कर प्रीति-हष्टि का उदय कराती है जो मोग-वासनाओं 
का अन्त कर जड़-चिदु-ग्रन्थि खोल देती है । ] 


मेरे निज स्वरूप परमप्रिय, 


व्यक्ति एक है, ह्य भी एक है पर हष्टियां अनेक हैं। 
व्यक्ति जिस दृष्टि से हश्य को देखता है उसके अनुसार उस पर 
प्रभाव पड़ता है । इन्द्रिय-हष्टि सबसे स्थूल दृष्टि है । इसके प्रभाव 
की आसक्ति से चित्त अशुद्ध होता है। इन्द्रिय-हृष्टि से हश्य में 
सत्यता, सुन्दरता तथा अनेकता का भास होता है अथवा यों कहो 
कि शब्द, स्पर्श, रूप, रस, गंध--विषयों में रुचि उत्पन्न होती है, . 


.जिससे इन्द्रियां विषयों के, मन इन्द्रियों के और बुद्धि मन के अधीन 


हो जाती है, जो वास्तव में चित्त की अशुद्धि है। बुद्धि मन के, 

मन इन्द्रियों के और इन्द्रियां विषयों के आधीन होते ही वस्तुओं 
में जीवन-बुद्धि हो जाती है,जिसके होते ही प्राणी सुख-लोलुपता, 
जड़ता, पराधीनता, शक्तिहीनता आदि दोषों में आबद्ध हो जाता 
है। उसका परिणाम यह होता है कि वह बेचारा संकल्प-पूति- 
अपूर्ति के दर्दर में आबद्ध होकर सुखी-दु:खी होने लगता है। ऐसा 
कोई संकल्प-पूति का सुख है ही नहीं जिसके आदि और अन्त में 
दुःख का दर्शन न हो । इतना ही नहीं सुख-काल में भी सुख में 
स्थिरता नहीं रहती । जिस प्रकार तीव्र भूख लगने पर प्रथम 
ग्रास में जितना सुख भासता है उतना दूसरे में नहीं, अर्थात्‌ 
प्रत्येक ग्रास में क्रमशः सुख की क्षति होती जाती है और अन्तिम 
ग्रास में सुख नहीं रहता, केवल भोग की क्रिया-जनित सुखद 
स्मृति ही रह. जाती है, जो नवीन संकल्पों को उत्पन्न करती है 
और प्राणी पुन: उसी स्थिति में आ जाता है जिसमें संकल्प-पूर्ति. 
के सुख से पूर्वं था, अर्थात्‌ संकल्प-उत्पत्ति का दुःख ज्यों-का-त्यों 
भासने लगता है। उसी प्रकार प्रत्येक भोग-प्रवृत्ति का परिणाम 
होता है । , 
भोग प्रवृत्ति के इस दुष्परिणाम की अनुभूति से व्यक्ति को 
इंद्रिय-हष्टि पर सन्देह होता है ।इसके होते ही बुद्धि-दृष्टि का आदर 
होने लगता है । ज्यों-ज्यों बुद्ध-हष्टि का आदर बढ़ने लगता है 
त्यों-त्यों इर्द्रियहष्टि का प्रभाव मिटने लगता है। सर्वाश में 
इन्द्रिय-हष्टि का प्रभाव मिट जाने पर अन्य वस्तुओं की तो कौन 
कहे जिस शरीर में सत्यता, सुन्दरता, सुखरूपता प्रतीत होती थी, 
वह शरीर मल-मूत्र की थैली तथा अनेक व्याधियों का घर प्रमा- 
णित होता है । बुद्धि-हष्टि के स्थायी होते ही शरीर आदि वस्तुओं 
से सम्बन्ध -विच्छेद करने की रुचि उत्पन्न हो जाती है, क्योंकि 
` प्रत्मेक वस्तु में सतत्‌ परिवर्तन तथा क्षणभंगुरता का दर्शेन स्पष्ट 
होने लगता है। अथवा यों कहो कि कोई भी वस्तु इन्द्रिय-हष्टि से 

जेसी प्रतीत होती थी, अर्थात्‌ उसका एक अपना अस्तित्व मालूम 
होता था, वह्‌ नहीं मालूम होता अपितु वह अनेक वस्तुओं का 
समूह प्रतीत होती है। इतना ही नहीं बुद्धि-दृष्टि से अनेकता में 
एकता और व्यक्ति में अव्यक्त प्रतीत होता है इस कारण वस्तुओं 
की आसक्ति मिट जाती है और वास्तविकता को"जिज्ञासा जागृत 


होती है, जो सभी कामनाओं को खाकर स्वत: पूरी हो जाती है।_ 


बुद्धि-दृष्टि से राग वेराग्य में और भोग योग में बदल जाता है । 

फिर विवेक-दृष्टि उदय होती है जो क्राम का अन्त कर प्राणी 
को चिर-शांति तथा स्वाधीन एवं चिन्मयता की ओर उन्मुख 
कर देती है, जिसके होते ही अन्तंहृष्टि जागृत होती है जो भेद 
तथा दूरी का अन्त कर उसे अपने ही में संतुष्ट कर देती है । 
अन्तह ष्टि की पूर्णता में प्रीति की दृष्टि का उदय होना स्वाभा- 
. त्रिक है । प्रीति की हृष्टि समस्त हृष्टियों में एकता का बोध कराती 
है क्योंकि प्रीति सभी से अभिन्नता प्रदान करने में समर्थ है। 
प्रीति स्वभाव से ही सवंत्र, सर्वदा अपने प्रेमास्पद को ही पाती 


TD 


है । कारण कि प्रीति ने प्रीतम से भिन्न किसी अन्य को कभी | 


देखा ही नहीं । प्रीति की दृष्टि रसरूप होने से प्र मास्पद में नित- 
नुतनता का बोध कराती है। प्रीति पूर्णरूप से प्रीतम को देख 
ही नहीं पाती, क्योंक्रि प्रीति और प्रीतम दोनों ही अनन्त, दिव्य 
तथा चिन्मय हैं । प्रीति के साम्राज्य में जड़ता का लेश नहीं है। 
प्रीति पूति-निवृत्ति से रहित होने से मिलन में वियोग और वियोग 
में भी मिलन का रस प्रदात करती है। अर्थात्‌ प्रीति को दृष्टि 
से मिलन और वियोग दोनों ही रसरूप हैं । प्रीति स्वरूप से ही 
रसरूप है। उसमें अस्वाभाविकता लेशमात्र भी नहीं है इसी 
कारण अखण्ड तथा अनन्त है। प्रीति एक में दो और दो में 
एक का दर्शन कराती है अथवा यों कहो कि एक और दो को 
गणना से' विलक्षण है। उसमें भेद और भिन्नता की ,तो गंध 

ही नहीं है। प्रीति प्रीतम का ही स्वभाव है और प्रीति में ही 
प्रीतम का निवास है। चिन्मय साम्राज्य में प्रीति और प्रीतम 
का नित्य विहार है अथवा यों कहो कि प्रेम के साम्राज्य में प्रेम 
का ही आदान-प्रदान है। 

इन्द्रिय और बुद्धि-दृष्टि का इन्द्र जब तक रहता है तब तक 
चित्त में अशुद्धि रहती है। ये दोनों हष्टियां प्रतीति के क्षेत्र में ही 
- कार्य करती हैं । बुद्धि-दृष्टि का अभाव वस्तुओं की स्थिति का अंत 
कर उनसे अतीत के जीवन की लालसा जागृत करता है । इंद्रिय 
दृष्टि ने जिन वस्तुओं की स्थिति स्वीकार की थी बुद्धि-दृष्टि उस 
स्थिति को वस्तुओं के उत्पत्ति-बिनाश का क्रम-मात्र मानती है 
और कुछ नहीं अर्थात्‌ वस्तु की स्थिरता बुद्धि-दृष्टि स्वीकार नहीं 
करती । उसका परिणाम यह होता है कि हृश्य से विमुखता हो 
जाती है और विवेक-हष्टि उदय होती है, जिससे चित्त शुद्ध हो 
जाता है क्योंकि अशुद्धि अविवेकसिद्ध है । ट 

इन्द्रिय-हष्टि भोग की रुचि को सबल बनाती है, बुद्धि-दृष्टि 
भोगों से .अरुचि उत्पन्न करती है और विवेक-दृष्टि भोग-वासनाओं 
का अन्त कर जड़-चिदू-ग्रन्थि को खोल देती है । जिसके खुलते 
ही अन्त्ह ष्टि उदयः होती है, जो अपने ही में अपने प्रीतम को 
पाकर कृत-कृत्य हो जाती अर्थात्‌ पर और स्व का भेद गल जाता 
है । अंतहं ष्टि श्रम-रहित स्वाभाविक है, गति ओर स्थिरता दोनों 
से विलक्षण है । वह सब प्रकार के अभिमान का अन्त कर देती 
है । विवेक-हष्टि ने जिस चिन्मय' राज्य में प्रवेश कराया था, 
अन्त ष्टि उसी में सन्तुष्ट कर कृत-कृत्य कर देती है । 

इन्द्रिय-दृष्टि पर बुद्धि-दृष्टि शासन करती “है ओर बुद्धि-दृष्टि 
को विवेक-हृष्टि प्रकाश देती है और अंतह ष्टि विवेक-दृष्टि को पृष्ट 
करती है। जब बुद्धि-दृष्टि इन्द्रिय-हष्टि के उत्पन्न किए हुए राग का 

नाश कर देती है तब अकत्तंव्य कर्तव्य में बदल जाता है अर्थात्‌ 
स्वार्थे-भाव सेवा-भाव में विलीन हो जाता है,जो रागरहित 
प्रवृत्ति में हेतु है। राग-रहित प्रवृत्ति बाह्य जीवन में सौन्दर्यं की 
अभिव्यक्ति करती है, जिससे परस्पर में कमं की भिन्नता होने पर 
भी स्नेह की एकता सुरक्षित रहती है जिससे वेर-भाव की गन्ध 
भी नहीं रहती । वेर-भाव का अन्त होते ही निर्भयता, समता, 
मुदिता आदि दिव्य गुणों का प्रादुर्भाव स्वतः हो जाता है । 
इन्द्रिय-हष्टि का प्रभाव भले ही असाधन रूप हो, क्योंकि 
वह राग का पोषक है, परन्तु बुद्धि-दृष्टि के नेतृत्व में इंद्रिय-दृष्टि 
का उपयोग साधन रूप है,कारण कि बुद्धि-दृष्टि भाव में पवित्रता 
उत्पन्न कर कम को शुद्ध कर देती है | कर्म की शुद्धि में ही सुन्दर 
समाज का निर्माण निहित है जिससे पारस्परिक संघर्ष शेष नहीं 
-रहता क्‍योंकि कर्म की शुद्धि किसी के अधिकार का अपहरण नहीं 
करती प्रत्युत रक्षा करती है । जो किसी के अधिकार का अपहरण 
नहीं करता उसमें अधिकार-लोलुपता शेष नहीं रहती,क्योंकि अधि- 
कार-लोलुपता उसी में निवास करती है जो दूसरों के अधिकार 
का अपहरण करता है । जिसने दूसरों के अधिकार की रक्षा को 
ही अपना कतव्य स्वीकार किया है उसकी दृष्टि दूसरों के कर्तव्य 
पर नहीं जाती, कारण कि कतंव्य-परायणता में जो विकास है 
वह अधिकार मांगने में नहीं है। अधिकार लालसा तो उन्हीं 
प्राणियों में निवास करती है जिन्होंने बुद्धि-हष्टिका आदर नहीं 
किया । बुद्धि-दृष्टि प्राणी को कतंव्यनिष्ठ बनाकर विवेक-दृष्टि में ` 
प्रतिष्ठित कर जड़ता से विमुख कर देती है । जड़ता की विमुखता 
` में विषमता नहीं है अर्थात्‌ समता है जो वास्तव में योग है। 
योग में इन्द्रियां विषयों से विमुख होकर मन की निविकल्पता में 
विलीन हो जाती हैं, जिसके होते ही निविकल्प स्थिति स्वतः हो 

जाती है जिसके होते ही भनेकता एकता से और विषमता ममता 
से अभिन्न हो जाती है अथवा यों कहो कि एकता अनेकता को 
और समता विषमता को खा लेती है और फिर-विवेक का 
प्रकाश पूर्ण रूप से उदय होता है जो निविकल्प स्थिति से असंग 
कर काम का अन्त कर देता है। काम का नाश होते ही भोक्ता, 
भोग्य-वस्तु और भोगने के साधन ये तीनों ही गल कर जो सर्वं का 
हृष्टा है उसमें विलीन हो जाते हैं और फिर अन्तह ष्टि स्वतःजागृत 
होती है जो त्रिपुटी का अत्यंत अभाव कर देती है अन्तंह ष्टि में 
पूर्ण स्वाधीनता है और अप्रयत्न ही प्रयत्न है जिससे अखण्ड, एक 
रस, नित्य-जीवन से अभिन्नता होती है। नित्य-जीवन से ही सभी 
को सत्ता मिलती है क्योंकि नित्य-जीवन के अतिरिक्त और किसी 
का स्वतन्त्र अस्तित्व ही नहीं है । नित्य-जीवन की प्राप्ति में प्रेम 
स्वतः सिद्ध है क्योंकि अनित्य जीवन में जो आसक्ति के रूप मे 
प्रतीत होती थी वही नित्य-जीवन में प्रीति के स्वरूप में बदल 
जाती है । नित्य-जीवन जिसका स्वरूप है प्रीति उसी का स्वभाव 
है | स्वरूप से स्वभाव और स्वभाव से स्वरूप भिन्न नहीं होता । 
जिस प्रकार सुर्य की किरणें और प्रकाश सूर्य से अभिन्न हैं उसी 
प्रकार नित्य-जीवन के स्वरूप और स्वभाव में अभिन्नता है। 
प्रीति की हृष्टि अन्तर और बाह्य भेद,की नाशक है और उनका 
प्रभाव समस्त हृष्टियों में ओत-प्रोत है । ज्यों-ज्यों प्रीति की दृष्टि 
सबल तथा स्थायी होती जाती है त्यों-त्यों सभी हष्टियाँ गलकर 
प्रीति से अभिन्न होती जाती हैं और फिर प्रीति और प्रीतम से 
भिन्न की सत्ता ही शेष नहीं रहती । 


इन्द्रिय-हष्टि की सत्यता मिटते ही बुद्धि-हष्टि सबल हो जाती 
है । बुद्धि हष्टि का पूर्ण उपयोग होते ही विवेक-हृष्टि स्पष्ट प्रका- 
शित होती है,जो अंत ष्टि को जागृत कर चिन्मय जीवन से अभिन्न 

कर देती है और अन्तह ष्टि की पूर्णता में ही प्रीति की दृष्टि 
निहित है जो सभी हृष्टियों के भेद को खाकर चित्त को सदा 
के लिए शुद्ध, शांत तथा स्वस्थ कर देती है । 


सवे का हृष्टा एक है | समस्त हष्टियां उसी के प्रकाश से 
प्रकाशित हैं और उसी की सत्ता से सत्ता पाती हैं। किसी भी हृष्टि 
की अपनी स्वतंत्र सत्ता नहीं है । अथवा यों कहो कि सर्वे दृष्टियाँ 
सर्व के हष्टा में हीं विलीन हो कर उससे अभिन्न हो जाती हैं और 
अन्त में प्रीति की दृष्टि ही सर्व के हष्टा को रस प्रदान कर उसे 
आह्णादित करती है । प्रीति की दृष्टि में ही सभी हष्टियों का 
समावेश है । वही दृष्टि विश्वःप्रेम तथा आत्म-रति के रूप में अभि 
व्यक्त होती है । प्रीति ऐसी निर्मल धारा है कि वह किसी में 
आबद्ध नहीं रहती अपितु सभी को पार करती हुई अनन्त में ही 
समाहित हो जाती है और सभी को रस प्रदान करती रहती है । 
प्रीति की धारा अविच्छिन्न रूप से वाहित होती रहती है । वह 
आदि और अन्त से रहित, देश-काल; वस्तु आदि की सीमा का 
अतिक्रमण करती हुई अनेक रूपों में अपने प्रेमास्पद को ही पाकर 
कृत-क्रत्य होती है। अतः इन्द्रिय, बुद्धि आदि सभी हृष्टियों को 
प्रीति की दृष्टि में विलीन करना अनिवार्य है जो चित्त की शुद्धि 
से ही सम्भव है । क्योंकि जब इन्द्रिय-दृष्टि बुद्धि-हष्टि में और 
बद्धि-हष्टि विवेक-हष्टि में विलीन हो जाती है तब चित्त शुद्ध हो 
जाता है, ओर अन्तहं ष्टि तथा प्रोति की दृष्टि उदय होती है! 
इस प्रकार चित्त की शुद्धि में ही जीवन की पूणता निहित है। 

रुचि-अरुचि के हन्ट का अन्त 


[ रुचि-अरुचि के द्वन्द्व में आवद्ध प्राणी का चित्त अशुद्ध हो जाता 
है । अपने को देह अथवा देह को अपना मान लेने पर रुचि-अरुचि का 
रन्द्व उत्पन्न होता है। समस्त परिस्थितियों से अतीत के जीवन को प्राप्त 
किए बिना रुचि-अरुचि का द्वन चलता रहता है अर्थात्‌ प्राणी का चिता 
राग-द्वोष से विक्षिप्त रहता है | विवेक-पूर्वेक सभी अवस्थाओं से असंग 
होकर अपनी रुचि के अनुसार साधन-निष्ठ होकर रुचि-अरुचि के द्वन्द्र 
का अन्त करने पर चित्त शुद्ध हो सकता है। | 

मेरे निज स्वरूप परमप्रिय 
रुचि-अरुत्रि के इन्द्र में आबद्ध प्राणी का चित्त अशुद्ध हो 
[ता है। रुचि राग को और अरूचि द्वेष को उत्पन्न करती है । 
राग से बन्धन और द्वेष से भेद की हढ़ता होती है। बन्धन से 
जड़ता तथा पराधीनता और भेद से भय तथा संघर्षे का जन्म 
होता है । जड़ता से अपने में देह भाव की हढ़ता, पराधीनता से 
वस्तु, व्यक्ति आदि की दासता, भय से प्राप्त शक्ति का ह्लास 
अर्थात्‌ हृदय-दौबेल्य और संघर्षं में हिसा आदि विकारों की 
उत्पत्ति होती है जिससे चित्त अशुद्ध हो जाता है। 
अपने को देह अथवा देह को अपना मान लेने पर रुचि- 

अरुचि का इन्द्र उत्पन्न होता है। रुचि-पूर्ति का प्रलोभन देह में 
अहमबुद्धि हढ़ करता है। उसका परिणाम यह होता है कि प्राणी 
अपने को कर्म, चिन्तन और स्थिति में आबद्ध कर भोक्ता हो 
जाता है। प्राकृतिक नियमानुसार किसी भी भोग की सिद्धि 
प्रमाद तथा हिसा के बिना सम्भव नहीं है कारण कि प्राप्त विवेक 
का अनादर किए बिना कोई भी प्राणी देह से तद्रूप नहीं हो 
सकता और उसके बिना अपने को कतृं त्व तथा भोक्तृत्व में आबद्ध 
नहीं कर सकता अर्थात्‌ “मैं भोक्ता हूँ” यह स्वीकृति दृढ़ नहीं हो 
सकती । “मैं भोक्ता हुँ” इस स्वीकृति के बिना भोग-वासनाओं की 
उत्पत्ति हो ही नहीं सकती और भोग-वासनाओं की उत्पत्ति हुए 
बिना भोग्य वस्तुओं से सम्बन्ध तथा उनमें आसक्ति सम्भव नहीं 
है । भोग प्रवृत्ति से भोग्य वस्तुओं का विनाश तो स्वाभाविक ही 
है । अतः स्पष्टतः विदित होता है कि प्रमाद तथा हिसा के बिना 
भोग की सिद्धि नहीं हो सकती, क्योंकि अपने को भोक्ता स्वीकार 
करना प्रमाद है और भोग्य वस्तुओं के विनाश में हिसा है। 
हिसा और प्रमाद से चित्ता अशुद्ध होता है। 
देहाभिमान प्राणी को शुभाशुभ कर्म, सा्थेक-निरर्थेक चिन्तन 
एवं सविकल्प तथा निविकल्प स्थिति में आबद्ध करता है। यह 
नियम है कि किसी भी अवस्था में आबद्ध होने से रुचि-अरुचि 
का दन्द् चलता रहता है । शुभाशुभ कर्म प्राणी को स्थूल शरीर 
में, सार्थक-निरर्थंक चिन्तन सूक्ष्म शरीर में और सविकल्प-निवि- 
कल्प स्थिति कारण शरीर में आबद्ध करती है। कर्म की अपेक्षा 
चिन्तन में और चिन्तन की अपेक्षा स्थिति में अधिक स्वाधीनता 
एवं व्यापकता है । तीनों अवस्थाओं का भोक्ता एक है। स्थूल शरीर 
में आबद्ध होते ही वस्तु, व्यक्ति एवं परिस्थिति आदि की दासता 
उत्पन्न हो जाती है। निरर्थक चिन्तन प्राप्त वस्तु में ममता और 


CC-0. In Public Domain. Chhatrasal Singh Collection 


Digtized by Muthulakshmi Research Academy 


रुचि-अरुचि के द्वन्द्व का अन्त ३३९ 


अप्राप्त में आसक्ति उत्पन्न करता है और सार्थक चिन्तन निरर्थक 
चितन को खाकर अचितता प्रदान करता है। सविकल्प तथा 
निर्विकल्प स्थिति सीमित अहम्‌-भाव को जीवित रखती है और 
शांति में रमण कराती है; सीमित अहम्‌-भाव के रहते हुए न तो 
भेद का ही नाश होता है,न प्रेम का ही उदय होता है और न 
शान्ति से अतीत के जीवन में ही प्रवेश होता है। भेद का नाश 
हुए बिना काम का नाश नहीं होता और काम का नाश हुए 
बिना भोक्तूत्व का अन्त नहीं होता;उसका अन्त हुए विना बेचारा 
प्राणी कभी क्रिया,कभी चिन्तन और कभी स्थिति के क्षेत्र में 
रमण करता है । क्रिया के क्षेत्र में पराधीनता तथा श्रम की 
अधिकता है । उससे श्रमित तथा क्षुभित होकर प्राणी चिन्तन के 
क्षेत्र में रमण करने लगता है । किन्तु स्थिति की अपेक्षा चिन्तन 
में भी अधिक श्रम है। अतः चिन्तन से श्रमित होकर स्थिति के 
क्षेत्र में विश्राम लेता है । परन्तु क्रिया और चिन्तन-जनित राग के 
बने रहने के कारण स्थिति के क्षेत्र से भी उपराम होता है और 
फिर क्रिया तथा चिन्तन के क्षेत्र में रमण करता हुआ स्थिति में 
विश्राम लेता है । यह क्रम उस समय तक चलता ही रहता है 
जब तक सीमित अहम्‌-भाव गल न जाय अथवा यों कहो कि 
काम का अन्त न हो जाय । 


काम का अन्त हुए बिना कामनाओं का नाश नहीं हो 
सकता और कामनाओं का नाश हुए बिना जिज्ञासा की पुति 
सम्भव नहीं है। जिज्ञासा की पूर्ति के विना निस्सन्देहता की 
प्राप्ति नहीं हो सकती । सन्देह रहते हुए कभी भी चित्त शुद्ध 
नहीं हो सकता । 

सन्देह सदेव “यह” और “में” के सम्बन्ध में होता है,क्योंकि 
जिसके सम्बन्ध में कुछ नहीं जानते उसके सम्बन्ध में सन्देह 


CC-0. In Public Domain. Chhatrasal Singh Collection 


Digtized by Muthulakshmi Research Academy 


३४० चित्तशुद्धि 


नहीं होता, विशवास अथवा अविश्वास होता है। सन्देह और 
अविद्वास में भेद है । सन्देहे में किसी-न-किसी प्रकार की जान- 
कारी होती है । विश्वास और अविश्वास में केवल मान्यता होती 
है । अविश्वास अथवा विश्वास निर्णयात्मक होता है, पर सन्देह 
निर्णयात्मक नहीं होता । “यह” अर्थात्‌ जो प्रतीति हो रहा है, 
“पलै?! अर्थात्‌ जिसकी स्वीकृति है अथवा जिसका भास होता है। 
प्रतीति में सन्देह का कारण है उसके सतत परिवर्तेन का ज्ञान । 
स्वीकृति भी परिस्थिति तथा अवस्था भेद से बदल जाती है,इस 
कारण “मैं” के संबंध में भी सन्देह होता है। संदेह जिज्ञासा को 
भूमि है। जिज्ञासा की जागृति प्रतीति से सम्बन्ध विच्छेद कराती 
है और स्वीकृति को अस्वीकृति से मिटा देती है। प्रतीति से 
सम्बन्ध विच्छेद होते ही ममता नष्ट हो जाती है और स्वीकृति 
को अस्वीकार करते ही अहम्‌ का नाश हो जाता है। अहम्‌ 
और मम का नाझ होते ही काम का नाश हो जाता है । काम 
का नाझ होते ही क्रिया, चिन्तन और स्थिति से अनासक्ति स्वतः 
हो जाती है जो चित्त को शुद्ध कर देती है । 
क्रिया-जनित सुख से अरुचि होते ही सार्थक चितन स्वतः 
जागृत होता है । यह निग्रम है कि ज्यों-ज्यों सार्थक चितन सबल 
तथा स्थायी होता जाता है त्यों-त्यों सीमित अहमु-भाव निर्जीव 
होता जाता है । ज्यों-ज्यों सीमित अहम्‌-भाव निर्जीव होता जाता 
है त्यों-त्यों निविकल्पता स्त्रतः आती जाती है। निविकल्पता के 
स्थायी होते ही शान्ति की अभिव्यक्ति अपने आप होती है, जो 
सामर्थ्यं तथा स्वाधीनता की प्रतीक है । 
क्रिया-जनित सुख-लोलुपता से ही निरर्थक्र चिन्तन उत्पन्न 
होता है और स्थिति भंग हो जाती है जो चित्त को अशुद्ध करती 
है, क्योंकि क्रिया-जनित सुख-लोलुपता चेतना से जड़ता की ओर 

गतिशील करता है, जिससे अहम्‌ और मम पृष्ट होता है। अतः 
क्रिया-जनित सुख-लोलुपता का अन्त करने के लिए यह अनिवार्य 
है कि स्वार्थ-भाव को सेवा-भात्र में परिवर्तित कर सर्वेहितकारी 
प्रवृत्ति द्वारा सार्थक चिन्तन और सार्थक चिन्तन द्वारा निवि- 
कल्प स्थिति प्राप्त की जाथ जो विकास का मूल है। 
सर्वेहितकारी प्रबृत्ति क्रिया को चिन्तन में और चिन्तन को 
स्थिति में विलीन करती है और स्वार्थ-भाव से उत्पन्न प्रबृत्ति 
स्थिति से चिन्तन की ओर और चिन्तन से क्रिया की ओर गति- 
शील करती है । क्रिया से स्थिति को ओर गतिशील होवे में प्राणो 
जड़ता से चेतना की ओर जाता है और स्थिति से क्रिया की ओर 
गतिशील होने से चेतना से जड़ता की ओर गतिशील होता है । 
इस दृष्टि से क्रिया से स्थिति क्री ओर अर्थात्‌ जड़ता से चेतना की 
ओर जाना चित्त को शुद्ध करना है और स्थिति से क्रिया की 
ओर, अर्थात्‌ चेतना से जड़ता की ओर जाना चित्त को अशुद्ध 
करना है । क्योंकि वस्तु, अवस्था, परिस्थिति आदि में आबद्ध 
होना जड़ता में आवद्ध होना है और अनन्त, नित्य, चिन्मग्र-जीवन 
से विमुख होना है । इस कारण किसी भी अप्राप्त वस्तु, अवस्था 
आदि का आवाहन नहीं करना चाहिए । अपितु प्राक्च वस्तु अव- 
स्था आदि से विमुख होकर चिन्मय-जीवन की ओर अग्रसर होने 
का प्रयास करना अनिवार्य है । वह तभी सम्भव होगा जब प्रत्येक 
प्रवृत्ति सार्थक चिन्तन में और सार्थक चिन्तन अचिन्तता अर्थात्‌ 
निविकल्पता में विलीन हो जाय, अर्थात्‌ श्रमरहित स्थिति स्वत: 
प्राप्त हो जावर, परन्तु उसमें भी रमण न हो । तभी चिन्मय जीवन 
में प्रवेश हो सकता हैं। प्राकृतिक नियम के अनुसार प्रत्येक परि- 
स्थिति में प्राणी का हित है, पर कब ? जब परिस्थितियों में 
जीवन-बुद्धि न हो, प्रत्युत प्रत्येक परिस्थिति का सदुपयोग 
कर्तंव्यवुद्धि से अथवा उस अनन्त के नाते, उन्हीं की प्रसन्नतां 

अभिनय-रूप में किया जाय । ऐसा करने से होने वाली प्रवृत्तियों 
का राग अंकित न होगा और प्रत्येक प्रबृत्ति के अन्त में स्वभाव 
से ही अनुराग अथवा तीब्र जिज्ञासा तथा शांति का उदय होगा, 
जिससे प्राणी बड़ी ही सुगमतापूर्वेक परिस्थितियों से अतीत के 
जीवन से अभिन्न हो सकता है। 
समस्त परिस्थितियों से अतीत के जीवन को प्राप्त किए बिना 
रुचि-अर्रुच का ढन्द्र चलता ही रहता है अर्थात्‌ प्राणी का चित्त 
राग और हष से विक्षिप्त ही रहता है। अतः रुचि-अरुचि का 
दन्द समाप्त करने के लिए या तो ऐसी रुचि जागृत्‌ हो जाय 
जिसकी पूर्ति या अपृत्ति क्षोभ उत्पन्न न करे अथवा यों कहो कि 
नवीन रुचि को जन्मन दे या सभी रुचियों का अंत हो जाय,। इन 
दोनों अवस्थाओं में बड़ी ही सुगमतापूर्वंक रुचि-अरुचि का इन्दर 
मिट सकता है । ऐसी रुचि जो कभी अरुचि में न बदले प्रीति ही 
हो सकती है, क्योंकि प्रीति पुत्ति-अपूत्ति से विलक्षण है, रसरूप 
है और रसरूप होने के कारण काम की नाशक है । जो काम की 
नाशक है उसीसे रुचि-अरुचि का इन्द्र मिट सकता है । 
ऐसी अरुचि, जिससे किसी रुचि का जन्म न हो, असंगता ही 
हो सकती है । क्योंकि असंगता से भी निर्वासना आ जाती है, 
जो समस्त रुचियों का अन्त करने में समर्थ है । इतना ही नहीं 
निर्वासना से प्रीति सबल होती है और प्रीति से वासनाओं का 
अन्त होता है । इस दृष्टि से प्रीति-रूपी रुचि और असंगता-रूपी 
अरुचि से रुचि-अरुचि का द्वन्द्व सदा के लिए मिट सकता है, 
जिसके मिटते ही चित्त शुद्ध हो जाता है । 
असंगता तथा प्रीति इन दोनों से ही कर्म, चिन्तन और 
स्थिति तीनों ही से सम्बन्ध विच्छेद हो सकता है, क्योंकि प्रीति 
और असंगता दोनों ही से देहाभिमान गल जाता है, जिसके गलते 

ही अहम्‌ और मम का नाश हो जाता है । अहम्‌ के नाश से परि- 
च्छिन्नता मिट जाती है और मम के नाश से असीम प्रीति उदय 
होती है। परिच्छिन्नता का नाश होते ही भेद मिट जाता है 
और असीम प्रीति के उदय होने से भिन्नता मिट जाती है। भेद 
और भिन्नता के मिटते ही योग, ज्ञान तथा प्रेम के साम्राज्य में 
प्रवेश हो जाता है, अथवा यों कहो कि भोग, मोह एवं द्वोष का 
सदा के लिए अन्त हो जाता है। भोग-वासनाओं का अन्त होते 
ही स्वभाव से ही योग, मोह का अन्त होते ही स्वभाव से ही 
बोध और द्वेष का अन्त होते ही स्वभाव से ही प्रेम को अभि- 
व्यक्ति, होती है, योग में शांति, सामर्थ्य, स्वाधीनता और बोध 
में अनन्त, नित्य जीवन तथा प्रेम में अगाध, अनन्त रस निहित 
है । रुचि तथा योग्यता भेद इन तीनों में से किसी भी एक की 
उपलब्धि हो जाने पर तीनों ही प्राप्त हो जाते हैं, क्योंकि योग 
की पुर्णता में बोध तथा प्रेम और बोध को पूर्णता में योग तथा 
प्रेम और प्रेम के प्राकट्य में योग तथा बोध स्वतः सिद्ध है । जिन 
प्राणियों की प्रत्येक प्रबृत्ति प्रीति से उदय होकर प्रीति में ही 
विलीन होती है वे प्रेम प्राप्त कर ज्ञान तथा योग प्राप्त कर लेते 
हैं और जिन प्राणियों की प्रत्येक प्रवृत्ति का अन्त राग-रहित 
होने में होता है वे योग प्राप्त कर ज्ञान और प्रेम प्राप्त कर लेते 
हैं, क्योंकि राग-रहित भूमि में ही योगरूपी वृक्ष की उत्पत्ति होती 
है और योगरूपी वृक्ष में ही ज्ञान-रूपी फल लगता है जो प्रेम- 
रूपी रस से परिपूर्ण हैं | जो प्राणो विवेक्रपूर्वेक सभी अवस्थाओं 
से असंग हो जाते हैं उन्हें ज्ञान, योग तथा प्रेम की प्राप्ति स्वतः 
हो जाती है। इस दृष्टि से प्रत्येक प्राणी अपनी-अपनी रुचि के 
अनुसार साधननिष्ठ होकर रुचि-अरुचि के द्वन्द्र का अन्त कर 
चित्तशुद्धि कर सकता है । १४६-५६ 

| वस्तु में अहम्‌-बुद्धि तया अहम्‌ में वस्तु-वुद्धि होने से मोह तथा 
काम की उत्पत्ति होती है जिससे चित्त अशुद्ध हो जाता है । वस्तु और 
अहम्‌ के विभाजन से दोनों ही का स्वतन्त्र अस्तित्व नहीं रहता, जिसके 
न रहने से अलौकिक, दिव्य, चिन्मय, अनन्त,नित्य जीवन की ही सत्ता 
शेष रहती है जो सभी का सब कुछ हैं। ] 


सेरे निज स्वरूप परमप्रिय, 


वस्तु में अहम्‌-बुद्धि तथा अहम्‌ में वस्तु-बुद्धि होने से मोह्‌ तथा 
काम की उत्पत्ति होती है जिससे चित्ता-अशुद्ध हो जाता है। मोह 
की उत्पत्ति से भेद और काम से अनेक आसक्तियां उत्पन्न हो जाती 
हैं जो चित्त को अशुद्ध कर देती हैं। वस्तु में अहम्‌-बुदधि होने से 
प्राणी जड़ता में और अहेम में वस्तु बृद्धि होने से परिच्छिन्नता में 
आबद्ध हो जाता है । जड़ता मोह को और परिच्छिन्नता काम को 
पोषित करती है । मोह संयोग की दासता और वियोग का भय 
उत्पन्न करता है। संयोग की दासता से वन्धन और वियोग के भय 


` से अभाव का जन्म होता है। यद्यपि त्रन्धन तश्रा अभाव किसी भी 


प्राणी को अभीष्ट नहीं है परन्तु. बेवारा मोह-तरश उसी में जीवन 
बुद्धि स्वीकार कर लेता है । उसका परिणाम यह होता है कि प्राप्त 

वस्तुओं से तो प्राणी की तद्र पता हो जाती है, जिससे वह जड़ता 
में आबद्ध हो जाता है और अप्राप्त वस्तुओं का आवाहन करता 
रहता है, जिससे अनेक प्रकार के अभावों से पीड़ित रहता है 
अथवा यों कहो कि सुख की आशा तथा दुःख के भय में आबद्ध 
रहता है, जो चित्त को अशुद्धि है। 

अहम्‌ में वस्तु-बुद्धि स्वीकार करते ही परिच्छिन्नता उत्पन्न 
होती है, जो काम को जन्म देती है। काम का जन्म होते ही 
परिवर्तनशील वस्तुओं में सत्यता तथा सुन्दरता भासित होने 
लगती है: जिससे बेचारा प्राणी अनंत, नित्य सौन्दर्य्यं से विमुख 
होकर सीमित, परिवतंनशील सौन्दर्य्यं में आबद्ध हो जाता है। 
उस सौन्दर्यं का आसक्ति अनेक कामनाओं को जन्म देती है, 
जिससे बेचारा प्राणी कामना-पूर्ति-अपूर्ति से सुखी दुःखी होता 
रहता है अथवा यों कहो कि दीनता तथा अभिमान की अग्नि में 
जलता रहता है, जिससे चित्त अशुद्ध होता है । 

अब विचार यह करना है कि सरवे प्रथम अहमु का भास 
होता है अथवा वस्तु की प्रतीत होती है । किसी भी वस्तु की 
प्रतीति उस समय तक नहीं होती जिस समय तक्र अपने में परि- 
च्छिन्नता का भास न हो और परिच्छिन्नता का भास उप्त समय 
तक नहीं होता जिस समय तक अहुम्‌-स्फूति में किसी मान्यता 
विशेष की स्वीकृति हो नहीं जाती । मतः अहमु-स्फूति में किसी 
मान्यता की स्वीकृति होने पर ही कामनाओं का जन्म होता है 
और कामनाओं को उत्पत्ति से ही वस्तुओं की प्रतीति होती है। 
इससे यह स्पष्ट विदित होता है कि सर्व प्रथम अहम्‌-स्फूरति में ही 
मान्यता की स्थापना हुई । तद्यपि उस काल का ज्ञान किसी भी 
व्यक्ति को नहीं है जिस काल में मान्यत। को स्थापना की गई थी, 
परन्तु मान्यता की निवृत्ति अथवा उसमें परिवर्तन होता है, इससे 
यह स्वीकार करना पड़ता है क्रि मान्यता की स्थापना हुई थी । 

यह सभी की अनुभूति हैं क्रि घोर निद्रा सै जाग जाने पर प्राणी 
को सभी वस्तुओं से पूवं अपने अहम का भास होता है अथवा य 
कहो कि प्राणी की प्रथम स्मृति अहम की होती है। उसके 
पश्चात्‌ दूसरी स्मृतियां आती हैं, जिनके आते ही प्राणी अपने को 
कुछ-त-कुछ मान लेता है । यद्यपि उस मान्यता का चित्र कतँव्य- 
अकतेंव्य से भिन्न कुछ नहीं होता परन्तु निष्क्रियता काल में भी 
प्राणी मान्यता की सत्यता को ज्यों का त्यों स्वीकार करता 
रहता है। 
यदि मान्यता का कोई स्वतन्त्र अस्तित्व होता तो उसका 
अभाव तथा उसमें परिवर्तन न होता । प्राणी जो कुछ करता है 
उससे मान्यता की सत्यता पुष्ट होती है तथा किसी परिस्थिति से 
सम्बन्ध हो जाता है, जिससे वस्तुओं, प्रतीतिग्रों व मान्यताओं में 
अहम्‌ बुद्धि हढ़ हो जाती है, जो भेद की उत्पत्ति में हेतु है । 
कर्तव्यरूप मान्यता से विद्यमान राग-द्धेष की निवृत्ति होती 
है और अकतंव्यरूप मान्यताओं से नवीन राग-द्धेष की उत्पत्ति 
होती है । राग-द्वोष की निवृत्ति होने पर मन्थता को स्वीकृति में 
सत्यता नहीं रहती, जिसके मिटते ही भेद तथा भिन्नता शेष नहीं 
रहती और स्वाधीनता तथा प्रेम की प्राप्ति हो जाती है । इस दृष्टि 
से कर्तव्यरूप मान्यताएं चित्तशुद्धि का साधनमात्र है । 
समस्त कर्तव्यों की परावधि राग-द्वोष की निवृत्ति तथा 
त्याग की पूर्णता एवं प्रेम की प्राप्ति में है । किन्तु कर्तव्यों की 
पूर्णता से जब तक प्राणी के जीवन में आंशिक कर्त्तव्य है तब 
तक निष्क्रियता काल में भी परिच्छिन्नता अर्थात्‌ सीमित अहम्‌- 
भाव ज्यों का त्यों सुरक्षित रहता है । कत्तंव्यपरायणता की दृष्टि 
से प्रत्येक प्रवृत्ति के अन्त और दूसरी प्रबृत्ति की उत्पत्ति से पूर्वे- 
काल में मान्यता अव्यक्तरूप से भले ही हो पर व्यक्तरूप प्रतीत 
नहीं होती तब भी परिच्छिन्नता ज्यों की त्यों रहती है, क्योंकि 

ही अहमु-भाव में अनेक मान्यताओं की स्वीकृति है । मान्यताओं 
के अनुरूप प्रवृत्ति का जन्म होता है। साधनरूप प्रत्येक प्रबृत्ति का 
जन्म व्यक्ति में दूसरों के अधिकारों की रक्षा के लिए ही होता है। 
अर्थात्‌ प्रवृत्ति द्वारा व्यक्ति दूसरों के अधिकारों की रक्षा करता है। 
उसका परिणाम यह होता है कि व्यक्ति में से विद्यमान राग की 
निवृत्ति हो जाती है। यदि प्राणी दूसरों के अधिकार की रक्षा 
करते हुए अपने अधिकार की आशा न करे तो नवीन राग की 
उत्पत्ति नहीं होती। समस्त कर्तव्यों में दो ही भाग होते हैं-एक 
दूसरों के अधिकार की रक्षा और दूसरा अपने अधिकार का 
त्याग । दोनों भागों को पूर्णता होने पर राग का अत्यन्त अभाव 
हो जाता है,जिसके होते ही द्वेष स्वतः मिट जाता है । राग-द्वेष- 
रहित होते ही चित्त शुद्ध, स्वस्थ तथा शान्त हो जाता है । 
सर्व प्रथम भासित होनेवाली अहम्‌-स्फूति में परिच्छिन्नता 
भले ही हो पर उसमें किसी गुण-दोष का आरोप नहीं होता- 
यद्यपि परिच्छिन्तता स्वयं एक बड़ा दोष है परन्तु अव्यक्त होने 
के कारण वह दोष क्रियात्मक रूप धारण नहीं करता । उस 
अव्यक्त में ही जब किसी मान्यता की स्थापना हो जाती है तब 
मान्यता के अनुरूप एक विधान का ज्ञान प्राणी को स्वतः होता 
है। यदि उस विधान के विपरीत कोई चेष्टा न को जाय तो 
साधनरूप मान्यता से सुन्दर समाज का निर्माण होने लगता है 
और व्यक्ति में सदाचार की अभिव्यक्ति होती है अथवा यों कहो 
कि विधान और व्यक्ति के चरित्र में एकता हो जाती है, जिसके 
होते ही सीमित अहम्‌-भाव अपने आप गलने गलता है । सर्वांश 
में चरित्र और विधान की एकता होने पर समस्त दिव्य गुणों 
का प्रादुर्भाव स्वतः हो जाता है जिसके होते ही चित्त की अशुद्ध 
का अत्यन्त अभाव हो जाता है। 

वस्तु में अहम्‌-बुद्धि और अहम में वस्तु-बुद्धि की स्वीकृति कब 
से हुई है उसका ज्ञान सम्भव नहीं है, परन्तु वस्तु में से अहम्‌- 
बुद्धिका और अहम्‌ में से वस्तु-बुद्धि का त्याग हो सकता है | 
उसके लिए वस्तु और अहम्‌ में क्या भेद है पह जानना अनिवार 
है अर्थात्‌ वस्तु ओर अहम्‌ का वथा स्वरूप है ? वस्तु-रहित अहम्‌ 
क्या है और अहम्‌-रहित वस्तु क्या है ? जो उत्पत्ति-विनाशयुक्त 
है, जिसमें सतत्‌ परिवर्तन है और जो पर-प्रकाश्य है उसे वस्तु 
कहते हैं । इस दृष्टि से समस्त इश्य और समस्त परिवर्तनशील 
मान्यताएं भी वस्तु ही हैं। वस्तुओं के सम्बन्ध से भेद और 
भिन्नता की उत्पत्ति होती है। जिस वस्तु में अहम्‌ की स्थापना 
हो जाती है उसमें सत्यता और प्रियता भासने लगती है, अर्थात्‌ 
वस्तुओं से भेद की उत्पत्ति और अहम्‌ से सत्यता ओर प्रियता 
का भास होता है । इसी कारण वस्तु और अहम्‌ के सम्बन्ध से 
परिच्छिन्नता, जडता आदि दोषों की उत्पत्ति होती है और उन 
दोषों में सत्यता,प्रियता और सुखरूपता भासने लगता है,जिससे 
अनेक आसक्तियाँ उत्पन्न हो जाती है,जिससे चित्त अशुद्ध,अशांत 
और अस्वस्थ हो जाता है। चित्त के अशुद्ध होने से समस्त 
विकारों की,अझान्त होने से असमर्थता की और अस्वस्थ होने से 
पराधीनता की उत्पत्ति हो जाती है,जिससे बेचारा प्राणी मिथ्या 
अभिमान तथा घोर दीनता में आबद्ध हो जाता है । 
यदि वस्तु में अहस्‌-बुद्धि त रहे तो जड़ता को और अहम्‌ मे 
वस्तु-बुद्धि न हो तो परिच्छिन्नता की उत्पत्ति ही नहीं होती। जड़ता 
और परिच्छिन्नता के बिना न तो काम की ही उत्पत्ति होती और 
न भेद की । काम और भेद के बिना आसक्ति तथा मोह रेष 
नहीं रहता । मोह का अंत होते ही जड़ता का अभाव, चिन्मय- 
नित्य जीवन से अभिन्नता और आसक्ति का अन्त होते ही प्रेम की 

अभिव्यक्ति हो जाती है । प्रेम की अभिव्यक्ति तथा नित्य,चिन्मय 
जीवन की अभिन्नता में स्वरूप की एकता है, कारण कि इन दोनों 
का विभाजन सम्भव नहीं है | वस्तु और अहम्‌ के विभाजन से 
वस्तु और अहम्‌ दोनों ही का स्वतन्त्र अस्तित्व नहीं रहता,जिसके 
न रहने से अलौकिक, दिव्य, चिन्मय, अनन्त, नित्य जीवन की ही 
सत्ता शेष रहती है,जो सभी का सत्र कुछ है । किसी ने उसे अपने 
में और किसी ने उसमें अपने को पाया है । 


पर यह तभी सम्भव होगा जब प्राणी या तो मूल दोष का 
अन्त कर सभी मान्यताओं से रहित हो वास्तविक जीवन से 
अभिन्न हो जाय अथवा साधनरूप मान्यता के अनुरूप साधननिष्ठ 
होकर राग-द्रोष का अन्त कर चित्त को शुद्ध, शान्त तथा स्वस्थ 
कर ले । चित्त के शुद्ध होने पर समस्त विकार अपने आप मिट 
जाते हैं, चित के शान्त होने पर आवश्यक सामर्थ्य का प्रादुर्भाव 
स्वतः होता है अर्थात्‌ असमर्थता शेष नहीं रहती और चित्त के 
स्वस्थ होने पर पराधीनता का नाश अर्थात्‌ स्वाधीनता को अभि- 
व्यक्ति होती है । निर्विकारता, सामर्थ्यं तथा स्वाधीनता प्राप्त होते 
ही सभी समस्याएं स्वतः हल हो जातीं हैं । 
प्रलेक व्यक्ति को साधनरूप मान्यता के अनुरूप साधननिष्ठ 
होने के लिए आवश्यक परिस्थिति सामर्थ्यं तथा योग्यता स्वतः 
प्राप्त होती है, क्यों कि वह अनन्त की देन है । अतः प्रत्येक साधक 
` अपनी-अपनी रुचि तथा योग्यतानुसार साधन-परायण हो सकता 
है ।कर्त्तव्यपरायणता समस्त साधनों की भूमि है । अनेक दार्शनिक 
भेद होने पर भी परिस्थिति के सदुपयोग में कोई भेद नहीं है। 
अपने-अपने विश्वास, भाव तथा विवेक के अनुरूप प्रत्येक साधक 
का दृष्टिकोण भले ही भिन्न हो परन्तु परिस्थिति के सदुपयोग का 
जो क्रियात्मक रूप है उसमें प्रायः सभी की समानता है । यद्यपि 

प्राकृतिक नियम के अनुसार दो व्यक्ति भी सर्वांश में समान 
योग्यता, रुचि तथा सामर्थ्यं के नहीं होते, परन्तु सभी को स्वा- 
भाविक आवश्यकता अर्थात्‌ लक्ष्य एक होता है । लक्ष्य को एकता 
के नाते सभी साधकों में मान्यता और कर्म का भेद होने पर भी 
स्नेह की एकता रहती है । स्नेह की भिन्नता क्रिसी भी साधन में 
नहीं है, क्योंकि स्नेह की भिन्नता होने पर सिद्धि सम्भव ही नहीं 
है । स्नेह की व्यापकता ही राग-द्वेश का अन्त कर सक्ती है । 
राग-द्वोष के अन्त में ही सिद्धि निहित है । 


विवेकपूर्वक असंगता से भी राग-द्रेष का अन्त हो जाता 
है, क्योंकि अससंगता समस्त वासनाओं का अन्त कर भेद तथा 
भिन्नता को खा लेती है,जिसके मिटते ही कर्त्तव्यपालन कतृं त्व के 
अभिमान से रहित स्वतः होने लगता है । 


विकल्परहित विश्वास के आधार पर समित होते ही 
अनन्त की कृपा-शक्ति स्वत;:राग-द्व को खा लेती है और त्याग 
तथा प्रेम को प्रदान करती है, जिससे स्वाधीनत्ता, अमरत्व तथा 
अगाध अनन्त रस क्री अभिव्यक्ति होती है । 


कर्त्तव्यपरायणता, असंगता और समर्पण इन तीनों के द्वारा 
चित्त शुद्ध हो सकता है । इनमें से किसी एक को पूर्णता होने पर 
तीनों की पुर्णता हो जाती है । अर्ताव्यपरायणता से योग, असंगता 
से बोध एवं समर्पण से प्रेम की प्राप्ति होती है। योग, ज्ञान, प्रेम 
इन तीनों में विभाजन सम्भव नहीं। ये तीनों उस अनन्त की 
विभूति है । इस रहस्य को वे ही जान सकते हैं जिन्होंने वस्तुओं में 
से अहमु-बुद्धि और अहम्‌ में से वस्तु-बुद्धि का त्याग कर काम और 
मोह से रहित होकर चित्त शुद्ध कर लिया है। १५-६-५६ 

4 
आसक्ति और अनासक्ति के इन्द्र का अन्त 


[ आसक्ति और अनासक्ति के इन्द्र में ही चित्त की अशुद्धि निहित 
है। देह की आसक्ति के आधार पर ही समस्त वस्तुओं में आसक्ति होती है 
क्योंकि देह के लिये ही वस्तुओं की अपेक्षा है | सूक्ष्म-देह को आसक्ति 
ही विचारधाराओं, सम्प्रदायों तथा मतों में आसक्ति उत्पन्न करती है। 


संकल्प- निवृत्ति वस्तुओं की आसक्ति को खाकर अनासवित और 
संकल्प-निवृत्ति की असंगता अहम्‌ को खाकर अभिन्नता प्रदान करती 
है। अनासक्ति और अभिन्‍नता से चित्त शुद्ध हो जाता है और फिर 
आसक्ति अनासक्ति का द्वन्द्व शेष नहीं रहेता. क्योंकि अहम्‌ःभाव गल 
जाने से आसक्ति की उत्पत्ति नहीं होती और अनासक्ति का अभिमान 
नहीं रहता, अतः चित्त-शुद्धि के लिये अनासक्ति के अभिमान का अन्त 
करना भी अनिवार्य है। | 


सेरे निज स्वरूप परम प्रिय, 


आसक्तिं और अनासक्ति के इन्द्र में चित्त की अशुद्धि निहित 
है, कारण कि वर्तमान जीवन के जिस स्तर में केवल आसक्ति 
ही आसक्ति है उस स्तर में भशुद्धि होने पर भी चित्त की शुद्धि 
का प्रश्‍न वर्तमान की वस्तु नहीं बनता, पर जीवन के जिस 
स्तर में आसक्ति के साथ-साथ अनासक्ति का भी प्रकाश है उसी 

स्तर में चित्तशुद्धि को समस्या उत्पन्न होती है अर्थात्‌ अनासक्ति 
के प्रकाश ने ही आसक्ति को मिटाने की प्रेरणा दी है। इस 
ष्टि से यह स्पष्ट विदित होता है क़ि आसत्रित ही चित्त की 
वास्तविक अशुद्धि है। संकल्प-अपूर्ति के दुःख का भय तथा 
संकल्‍प-पूर्ति के सुख की दासता ही भोगासक्तियों को पोषित 
करती है, जिससे चित्त अशुद्ध होता है । 


आसकित की वास्तविकता जान लेने पर आध्षकति मिटाने 

की सामर्थ्य स्त्रतः आ जाती है । इस दृष्टि से आमकिति के स्त्र- 
रूप को जान लेना अनिवार्य है। आसक्ति सदेत्र उसके प्रति 
डोती है जिसकी मानी हुई एकता और स्वरूप से भिन्नता हो। 
जिससे क्रिसी प्रकार की एकता तथा भिन्नता नहीं होती उसमें 
आसक्त नहीं होती । जिससे भिन्नता है ही नहीं उससे प्रेम होता 
है, आसक्ति नहीं । जिससे किसी प्रकार का सम्जन्ध नहीं है 
उसका त्याग हो सकता है, उसमें आसक्ति नहीं हो सकती अर्थात्‌ 
आसक्ति उसी में होती है जिससे सम्बन्ध की स्वीकृति और 
वास्तविक भिन्नता है | देह तथा देही में ही सम्बन्ध की सवी- 
कृति और वास्तविक भिन्तता है, क्योंकि प्रत्येक प्राणी को देह 
के परिवर्तन और अपने अपरिवर्तत का ज्ञान है | परिवर्तन और 
अपरिवतंन में वास्तविक एकता तथा अभिन्तता सम्भव नहीं 
है । इस दृष्टि से देही तथा देह के प्रति सम्बन्ध जनित एकता 
ही हो सकती है, वास्तविक नहीं। आसक्ति-जनक सम्बन्ध 
एकमात्र वस्तुओं के प्रति ही होता है। जो वस्तुओं से अतीत है 
उससे योग, ज्ञान तथा प्रेमयुक्त सम्बन्ध हो सकता है, आसक्ति- 
युक्त नहीं । योग, ज्ञान तथा प्रेमयुक्त सम्बन्ध भेद तथा भिन्नता 
का अन्त कर देता है । इस कारण, योग, ज्ञान तथा प्रेमपूर्वक 
जिससे सम्बन्ध होता है उसमें आसक्ति नहीं होती, प्रत्युत 

एकता तथा अभिन्नता होती है, जिससे चित्त शुद्ध हो जाता है। 
यदि कोई यह कहे कि आसक्तिजनित सम्बन्ध दो व्यक्तियों 
में ही हो सकता है अथवा विभिन्न विचारधाराओं, दलों तथा 
सम्भ्रदायों के प्रति भी हो सकता है, तो कहना होगा क्या कोई 
किसी व्यक्ति में उस समय तक आसक्त होंता है जब तक उसमें 
देहरूपी वस्तु की स्थापना न कर ले ? दो आसक्त प्राणी अपने 
को देह से अलग अनुभव कर क्या एक दूसरे में आसक्त हो सकते 
हैं ? कदापि नहीं । इस हष्टि से आसक्ति केवल वस्तु में ही सिद्ध 
होती है; चाहे वह॑ अपनी देह में हो अथवा किसी अन्य में | 
इतना ही नहीं, देह की आसनिति के आधार पर ही समस्त 
बस्तुओं में आसक्ति होती है, क्योंकि देह के लिए ही वस्तुओं की 
अपेक्षा है । देहातीत के जीवन में किसी वस्तु की अपेक्षा नहीं है। 
अर्थात्‌ देह को आसक्ति को ही प्राणी अनेक वस्तुओं, अवस्थाओं 
एवं परिस्थितियों को आसक्ति के रूप में बनाए रखता है | यदि 
देह में आसक्ति न रहे तो किसी भी वस्तु, व्यक्ति आदि में . 
आसक्ति नहीं हो सकती । सूक्ष्म देह की आसक्ति ही विचार 
घाराओं, सम्प्रदायों तथा मतों में आसक्ति उत्पन्न करती है। 
अपनी विचारधारा के प्रचार के लिए ही प्राणी बड़े-बड़े दलों का 
आविष्कार करता है। विचारों को आसब्ति ही दो दलों, दो 
सम्प्रदायों आदि में संघर्ष उत्पन्न करती है । यद्यपि दो व्यक्ति 
भी सर्वाश में एक नहीं होते, परन्तु फिर भी प्राणी आसक्ति-वश 
अपनी विचारधारा के आधार पर अनेक व्यक्तियों को संगठित 
कर व्यक्त-अव्यक्त रूप से अपने व्यक्तित्व की पूजा कराता है, 
जिससे बेचारा पराधीन होकर चित्त को अशुद्ध कर लेता है। 
सर्वाश में अनासक्ति आ जाने पर प्रत्येक वस्तु, विचारधारा 
आदि का सदूपयोग हो सकता है पर परस्पर में भेद तथा संघर्ष 
नहीं हो सकता ! भेद तथा संघर्ष का अन्त होने पर चित्त शुद्ध 

हो सकता है । अतः आसक्ति-अनासक्ति का इन्द्र रखते हुए चित्त 
शुद्ध नहीं हो सकता, अथवा यों कहो कि जब अनासक्ति आस- 
क्ितयों को खा लेती है तभी चित्त शुद्ध हो सकता है । अनासक्ति 
किसी वस्तु, व्यक्ति, अवस्था, परिस्थिति, विचारधारा आदि 
की नाशक नहीं है, अपितु उनकी दासता से मुक्त कर उनके 
सदुपयोग की प्रेरणा देती है । इस दृष्टि से अनासक्ति की भूमि 
में ही सभी का विकास निहित है। 
वर्तमान वस्तुस्थिति में प्रत्येक प्राणी को संकल्प की उत्पत्ति, 
पूति और अपूर्ति का चित्र दिखाई देता है। संकल्प-उत्पत्ति का 
दुःख संकल्प-पू्ति से क्षणमात्र के लिए दब जाता है। परन्तु जब 
ऐसे संकल्प उत्पन्न हो जाते हैं जिनकी पूत्ति सम्भव नहीं तब 
बेचारा प्राणी संकल्प-पू्ति के चिन्तन में आबद्ध होकर परिस्थि-- 
तियों का दास बन जाता है। परिस्थितियों की दासता प्राप्त परि- 
स्थिति में ममता और अप्राम परिस्थितियों का आवाहन कराती 
रहती है । ज्यों-ज्यों प्राप्त की ममता और अप्राप्त का चिन्तन हृढ़ 
होता जाता है, त्यों-त्यों बेचारा प्राणी पराधीनता तथा जड़ता में 
आबद्ध होता जाता है जिससे चित्त की अशुद्धि हृढ़ होती जाती है। 
यद्यपि संकल्प-उत्पत्ति से पूवं भी जीवन है परन्तु प्राणी उस 
पर दृष्टि नहीं रखता । उसका परिणाम यह होता है कि संकल्प- 
पूर्ति का महत्त्व बढ़ जाता है। प्रत्येक संकल्प-पूत्ति के सुख की 
दासता नवीन संकल्प की जननी है। इस कारण संकल्प-पूत्ति 
की महत्त्व देने से संकल्पों की उत्पत्ति का प्रवाह चलता ही रहता 
है ओर अन्त में संकल्प-अपू्ति का दुःख ही शेष रहता है। इतना 
ही नहीं, बेचारा संकल्प-पृत्ति के सुल का भोक्ता पराधीन तथा 
` असमर्थ होकर जड़ता में आबद्ध हो जाता है, क्योंकि भोग्य वस्तुओं 
का विनाश और भोगने की शक्ति का ह्लास तो हो ही जाता है, 

पर उस बेचारे के चित्त में केवल भोगासक्ति ही अङ्कित रह 
जाती है, जिससे चित्त अशुद्ध हो जाता है। 

संकल्प-अपूति का दुःख जब संकल्प-पूति की महत्ता को 
खा लेता है तब संकल्प-निवृत्ति के जीवन में श्रद्धा तथा विशवास 
उत्पन्न होता है, जिसके होते ही अनावश्यक और अशुद्ध संकल्प 
तो उत्पन्न ही नहीं होते और आवश्यक तथा शुद्ध संकल्प पूरे 
हो होकर अपने आप मिटते जाते हैं, जिनके मिटते ही संकल्प- 
निवृत्ति की, जो कि प्रत्येक संकल्प की उत्पत्ति से पूर्वं ओर पूर्ति * 
के पझ्चात्‌ स्वाभाविक है, हढ़ता स्वतः होने लगती है । संकल्प- 
निवृत्ति के स्तर पर दुःख नहीं है और अशान्ति, असमर्थता तथा 
पराधीनता भी नहीं है, इतना ही नहीं, ज्यों-ज्यों संकल्प-निवृत्ति 
की महत्ता और सुलभता चित्त में अंकित होती जाती है त्यों- 
त्यों संकल्प-पू्ति का सुख नीरस होता जाता है। संकल्प-पूर्ति के 
सुख की नीरसता संकल्प-निवृत्ति की शान्ति को सबल तथा 
स्थायी वनाती है । ज्यों-ज्यों संकल्प-निवृत्ति की शान्ति हढ़ तथा 
अचल होती जाती है त्यों-त्यों सामथ्यं तथा स्वाधीनता को 
अभिव्यक्ति, स्वत: होती जाती है । इस दृष्टि से संकल्प-निवृत्ति 
प्राणी को असमर्थता,पराधीनता एवं जड़ता से रहित कर देती है। 

संकल्प-निबृत्ति की शान्ति के द्वारा संकल्प-पूर्ति के सुख की 
नीरसता ज्यों-ज्यों स्थायी होती जाती है त्यों-त्यों प्राप्त वस्तुओं 
की ममता और अप्राप्त वस्तुओं का चिन्तन स्वतः मिटता जाता 
है, जिसके मिटते *ही बेचारा अहम्‌-भाव निर्जीव हो जाता है, 
कारण कि प्राप्त की ममता और अप्राप्त का चिन्तन ही उसका 
जीवन था । समस्त ममताओं का जो केन्द्र है वही सीमित अहमु 
का स्वरूप है । अतः समस्त ममताओं का अन्त होते ही बेचारा 
अहमु अपने आप गल जाता है। यह नियम है कि अहम के गलने 

से सभी ममताएं मिट जाती हैं और ममताओं के मिट जाने से 
अहम्‌ गल जाता है। अहम्‌ और मम का अंत होते ही सभी आस- 
क्तियाँ स्वतःमिट जाती हैं,जिनके मिटते ही चित्त शुद्ध हो जाता है। 
संकल्प-निवृत्ति की सुलभता तथा महत्ता हढ़ होने पर प्राणी 
असाधारण जीवन की ओर अग्रसर होने लगता है क्योंकि समस्त 
विकास संकल्प-तिवृत्ति में ही निहित हैं। संकल्प-निवृत्ति के ह 
स्तर पर दृढ़ होने से ही प्राणी चित्त-विज्ञान अर्थात्‌ चित्त की 
वास्तविकता का ज्ञान प्राप्त करने में समर्थ हो सकता है। चित्त 
कितनी गहरी खाई है इसका पता संकल्प-निवृत्ति के बिना 
सम्भव नहीं है, क्योंकि चित्त का निरोध अथवा चित्त का बाध 
वही कर सकता है जो संकल्प-निबृत्ति के स्तर पर ठहर सकता 
है, अथवा यों कहो कि चित्त का निरोध, चित्त का बाघ तथा 
चित्त का अपने अभीष्ट लक्ष्य में पूर्णरूप से लग जाना अर्थात्‌ 
चित्त का लक्ष्याकार हो जाना तभी सम्भब है जब प्राणी संकल्प 
निवृत्ति की स्थिति को सुरक्षित रख सके । यहाँ तक कि उसकी 
शान्ति में भी रमण न करे अर्थात्‌ संकल्प-अपूर्ति के दुःख के भय, 
संकल्प-पूति के सुख की दासता एवं संकल्प-निदृत्ति की शान्ति से 
असंग हो जाय। चित्त के निरोध में योग, बाध में. ज्ञान और 
लक्ष्याकार होने में प्रेम निहित है | इसं दृष्टि से समस्त विकास ` 
का मूल चित्त की शुद्धि पर ही निर्भर है। 
संकल्प-निबृत्ति सै ही संकल्प-पू्ति का सामर्थ्यं आता है और 
संकल्प-निबृत्ति के महत्व से ही संकल्प-पूर्ति के सुख का राग 
मिट सकता है अर्थात्‌ अनासकित प्राप्त हो सकती है । अनासक्ति 
के बिना कोई भी प्राणी न तो प्राप्त परिस्थिति का सदुपयोग ही 
कर्‌ सकता है और न अप्राप्त परिस्थिति की कामना से रहित हो 
सकता है। प्राप्त परिस्थिति का सदुपयोग किए बिना परिस्थितियों 
से अतीत के जीवन में न तो विश्वास तथा श्रद्धा ही हो सकती है 

और न उसकी प्राप्ति ही सम्भव है ।'अतः भौतिक विकास ओर | 
आध्यात्मिक जीवन की उपलब्धि संकल्प-निवृत्ति में ही निहित है। 
संकल्प-निवृत्ति के स्तर पर समर्थं और असमर्थ समान हो 
जाते हैं, कारण कि संकल्प-निवृत्ति भें दुःख की निवृत्ति है। दुःख 
की निवृत्ति होने पर सुख का महत्व अपने आप मिट जाता है, 
जिसके मिटते ही सुखी और दुःखी में जो विषमता थी वह शेष 
नहीं रहती । जिस प्रकार गहरी नींद में सभी प्राणी समान होते 
हैं उसी प्रकार संकल्प-निबृत्ति में समता आ जाती है। गहरी 
नींद और स॑ कल्प-निवृत्ति की समता में एक बड़ा अन्तर यह है 
` कि गहरी नींद की समता प्राणी को जड़ता में आबद्ध करती है 
परन्तु संकल्प-निबृत्ति की समता चिन्मय जीवन की ओर अग्रसर 
करती है । परन्तु कब ? जब प्राणी संकल्प-निवृत्ति को ही जीवन 
नहीं मानता । यद्यपि संकल्प-निवृक्ति संकल्प-पूर्ति की अपेक्षा बड़े 
ही महत्व की वस्तु है, परन्तु वही जीबन नहीं है । संकल्प-पूर्त 
और संकल्प-निवृत्ति में एक बड़ा अस्तर यह है कि संकल्प-पूर्ति 
शिन साधनों से होती है, प्रणी उनके अधीन हो जाता है अर्थात्‌ 
स्वाधीन नहीं रहता कितु संकल्प-निवृत्ति के स्तर पर वस्तु, व्यवित 
आदि की पराधीनता नहीं रहती, परन्तु अहं का महत्व सुरक्षित 
रहता है । संकल्प-पूर्ति वस्तु, व्यक्त आदि के अधीन बनाती है 
और संकल्प-निवृत्ति अहम का महत्व बढ़ाती है। अहम का 
हत्व वस्तुओं की अपेक्षा भले ही अधिक हो परन्तु वास्तविक 
जीवन में अहम्‌ का कोई महत्व नहीं है, क्योंकि अहम भेद को 
उत्पन्न करता है जो अनर्थ का मूल है । 
वास्तविक्र जीवन की प्राप्ति के लिए सीमित अहम्‌ का अन्त 
करना अनिवार्य है जो योग,ज्ञान तथा प्रेम की पूर्णता से ही संभव 
है । संव.ल्प-निवृत्ति में जीवन बुद्धि न रहने से अपने आप विचार 

का उदय होता है जो काम का अन्त कर निस्सन्देहता प्रदानं 
करने में समर्थ है। निस्सन्देहता सभी अवस्थाओं से अतीत के 
जीवन से अभिन्न कर देती है, क्योंकि किसी.भी अवस्था में 
आबद्ध प्राणी सन्देह रहित नहीं हो सकता | निविकल्प स्थिति 
सभी अवस्थाओं में श्रेष्ठ है परन्तु अवस्थातीत के जीवन का तो 
द्वार ही है । इस कारण प्राणी को बड़ी ही सावधानीपूर्वेक निवि- 
कल्प स्थिति से असंग होना है । 
अवस्था की आसक्तिअहम्‌ को जीवित रखती है, और 
अवस्थाओं की असंगता अहम्‌ को भस्मीभूत कर देती है। अहम्‌ . 
का अन्त होते ही नित्य-योग, निस्सन्देहता एवं प्रेम स्वतः प्राप्त 
होता है। ; 
` संकल्प-निवृत्ति वस्तुओं की आसक्ति को खाकर अनासक्ति 
और संकल्प-निवृत्ति की असंगता अहमु को खाकर अभिन्नता 
प्रदान करती है । अनासक्ति ओर अभिन्नता से चित्त शुद्ध हो 
जाता है और फिर आसक्ति-अनासक्ति का इन्द्र शेष नहीं रहता, 
क्योंकि अहम्‌-भाव गल जाने से आसक्ति की उत्पत्ति नहीं होती 
और अनासक्ति का अभिमान नहीं रहता, अथवा यों कहो कि 
अनासक्ति का अभिमान भी एक आसक्ति ही है जिसके रहते 
हुए चित्त शुद्ध नहीं हो सकता । अतः चित्तशुद्धि के लिए अना- 
सक्ति के अभिमान का अन्त करना भी अनिवार्य है । 


१६-६ ५६ 

प्राप्त परिस्थिति द्वारा साधन-निर्माण 


[ किसी अप्राप्त-साघेन के द्वारा किसी ऐसे साध्य की खोज करना 
जो सर्वत्र तथा संदा नहीं है, चित्त को अशुद्ध करना है ।.प्राकृतिक 
नियम के अनुसार प्रत्येक व्यक्ति को विवेकशक्ति, भावशक्ति ओर 
(क्रियाशक्ति स्वतः प्राप्त है । न्यूनाधिक का भेद मले ही हो पर प्राप्त 
सबको है। अतः उनका सदुपयोग करके प्रत्येक व्यक्ति सःधन-निर्माण 
कर साधननिष्ठ हो साध्य को प्राप्त कर सकता है | | 


सेरे निज स्वरूप परमप्रिय 
किसी अप्राप्त साधन के द्वारा किसी ऐसे साध्य को खोज 
करना जो सर्वत्र तथा सर्वदा नहीं है,चित्त को अशुद्ध करना है। 
प्राकृतिक नियम के अनुसार प्रत्येक साधक को साधन-सामग्री 
स्वतः प्राप्त है और उसीके सदुपयोग से साध्य .की उपलब्धि अनि- 
वारये है, कारण कि वह साधन साधन नहीं जिसके करने में 
साधक असमर्थ हो और वह साध्य साध्य नहीं जिसकी प्राप्ति 
सम्भव न हो | साधन वही है जिसके करने में साधक समर्थ तथा 
स्वाधीन है और साध्य वही है जिसकी प्राप्ति अवश्यम्भावी है । 
साधक और साधन के मध्य में अगर कोई आवरण है तो वह 
असाधन है । साधन और असाधन में केवल इतना ही भेद है कि 
प्राप्त वस्तु तथा सामथ्ये का उपयोग तिज सेवक के अनुरूप 

होना साधन और उसके विपरीत होना असाधन है। साधक 
साधन से अभिन्न होकर अपने साध्य का प्रेम तथा उसका ज्ञान 

एवं अभिन्तता प्राप्त करने की लालसा रखता है। उसकी पूर्ति 
तभी सम्भव होगी जब साधक में से असाधन का अन्त और 
साधन की अभिव्यक्ति हो जाय अर्थात्‌ साधनरूपी प्रकाश असा- 
धनरूपी अन्धकार को खा जाय। 


असाधन का ज्ञान साधक में स्वयं है। यदि ऐसा न होता 
तो साधन की लालसा ही जागृत न होती। ऐसा कोई प्राणी 
नहीं है जिसके जीवन में कर्त्तव्य का प्रश्‍न न हो और जिसका 
कोई लक्ष्य न हो । कर्तव्य का प्रश्‍न यह सिद्ध करता है कि वर्त- 
मान वस्तु स्थिति में क्रिसी न किसी अंश में अकर्त्तव्य है । जब 
भ्राणी निज विवेक के प्रकाश में अकर्त्तव्य को जान लेता है तब 
“बड़ी ही सुगमतापूर्वंक उसका त्याग कर कर्ततव्यतिष्ठ हो जाता 
है, कारण कि अकर््व्य के त्याग में कत्तंव्यपालन का सामर्थ्यं 
निहित है। कर्तव्यनिष्ठ होते ही असाधन मिट जाता है और 
साधन से अभिन्नता हो जाती है । प्राकृतिक नियम के अनुसार 
साधन साध्य का स्वभाव है,और वही साधक का जीवनं है। 
साधन के अतिरिक्त साधक्र का कोई अलग स्ततन्त्र अस्तित्व हो 
ही नहीं सकता | पर यह रहस्य तभी खुलता है जब साधक 
अपने जाने हुए तथा बनाए हुए असाघन का अन्त कर साधन से 
अभिन्न ही जाय। ' | 
` असावधानी कें कारण बेचारा प्राणी असाधन को देखने की 
दृष्टि का उपयोग अपनी वस्तुस्थिति पर न करके दूसरों पर करने 
लगता है । उसका परिणाम यह होता है कि साधक के जीवन में 
साधन और असाधन का इन्द्र उत्पन्न हो जाता है जो चित्त को 
अशुद्ध कर देता है । असाधन का कोई स्वतन्त्र अस्तित्व नहीं हे। 

साधक की असावधानी से ही असाधन की उत्पत्ति और उसका 
पोषण होता है, अथवा यों कहो कि असावधानी की भूमि में ही 
असाधन की उत्पत्ति होती है। जो जानते हैं उसको न मानना 
और जो कर सकते हैं उसको न करना ही असावधानी है। इस 
दृष्टि से असावधानी किसी और की देन नहीं है और न प्राकृतिक 
है और न उसको कोई स्वतन्त्र अस्तित्व हू । इतना ही नहीं, 
स्वाभाविकता में जो अस्वाभाविकता की स्थापना कर ली जाती 
है वही असावधानी है। अस्वाभाविकता कितनी ही सबल क्यों न 
प्रतीत हो, पर वह स्वाभाविकता का नाश नहीं कर सकती भौर 
स्वाभाविकता कितनी ही निर्बल क्यों न हो, पर वह अस्वाभाविक- 
कता के मिटाने में समर्थ होती है, क्योंकि स्वाभाविकता उस 
अनन्त कां विधान है और अस्वाभाविकता व्यक्ति का अपना 
बनाया हुआ दोष है । इस कारण स्वाभाविकता से अस्वाभात्रि- 
कता मिट सकती है, जिसके मिटते ही चित्त शुद्ध हो जाता है। 

प्रत्येक परिस्थिति प्राकृतिक न्याय है । प्राकृतिक न्याय में 
किसी का अहित नहीं है । अतः जिसे जो परिस्थिति प्राप्त है वह 
उसी के सदुपयोग से साधननिष्ठ हो सकता है । अब यदि कोई यह 
कहे कि मेरा तन, मन, वुद्धि, साथी, देश, काल, वस्तु आदि मेरे. 
अनुकुल नहीं हैं इस कारण साधननिष्ठ नहीं हो सकता, तो जो 
प्राणी प्राप्त वस्तु सामर्थ्यं तथा योग्यता के द्वारा साधननिष्ठ नहीं 
हो सकता वह वर्त्तमान में साधक नहीं बन सकता, क्योंकि साधन 
वर्तमान जीवन की वस्तु है । उसको भविष्य पर नहीं छोड़ा जा 
सकता । प्रकृति के विधान में प्राणिमात्र के प्रति हित-कामना | 
तथा स्नेह है । भला उससे किसी भी व्यक्ति की ऐसी परिस्थिति 
मिल सकती है जो साधन-सामग्री न हो ? कदापि नहीं । 


समस्त साधन विवेकशक्ति, भावशक्ति और क्रियाशवित के 

सदुपयोग से सिद्ध होते हैं । ऐसा कोई व्यक्ति है ही नहीं जिसमें 
किसी न किसी अंश में विवेकशक्ति» भावशक्ति ओर क्रियाशक्ति 
न हो । न्यूनाधिक का भेद भले ही हो पर इन शक्तियों से रहित 
कोई व्यक्ति नहीं है । अतः प्रत्येक व्यक्ति साधननिष्ठ हो सकता 
है । यह मानना कि मैं साधननिष्ठ नहीं हो सक्ता, अपने प्रति 
घोर अत्याचार करना है अथवा यों कहो कि अपने द्वारा अपना 
विनाश करना है । प्रत्येक ब्यक्ति में यह विकल्परहित विश्वास 
होना चाहिए कि मैं जिस परिस्थिति में हूँ उसीमें साधन कर 
सकता ई क्योंकि इस विश्वास का विरोध न तो प्राकृतिक विधान 
में है और न॒ व्यक्ति के विवेक में । असाधनजनित सुख-लोलुपता 
के कारण बेचारा प्राणी यह मान बेठा है कि मैं साधन करने में 
असमर्थ हुँ । यह मान्यता अस्वाभाविक है, इसका त्याग करना 
परम अनिवार्य है। ; 


प्राप्त विवेक में कर्त्तव्य-विज्ञान तथा वस्तुओं के स्वरूप का 
ज्ञान विद्यमान है । यदि विवेक में कर्त्तव्य का ज्ञान न होता तो 
व्यक्ति अपने प्रति होने वाले अन्याय को कंसे जानता और दूसरों 
से न्याय तथा प्रेम की आशा कैसे करता ? अपने प्रति होने वाली 
बुराई का ज्ञान यह्‌ सिद्ध करता है कि व्यक्ति बुराई को बुराई . 
जानता है । यदि प्राणी अपनी जानी हुई बुराई का अंत करदे तो 
बह बड़ी ही सुगमतापूर्वेक कर्तव्यनिष्ठ हो सकता है । व्यक्ति के 
. कर्तव्यनिष्ठ होने पर सुन्दर समाज का निर्माण स्वतः होने लगता 
है, क्योंकि समाज के अधिकार की रक्षा ही व्यक्ति का कर्तव्य है। 
इतना ही नहीं, दूसरों के अधिकारों को रक्षा करते ही उसमें जो 
विद्यमान राग था उसकी निवृत्ति हो जाती है और यदि वह 
अपने अधिकार की चिन्ता न करे अर्थात्‌ उसका त्याग कर दे तो 
नवीन राग की उत्पत्ति ही न हो । विद्यपात राग की निवृत्ति हो 

जाय और नवीन राग की उत्पत्ति न हो तो प्राणी बड़ी ही सुगम- 
तापूर्वंक राग-रहित हो जाता है। राग-रहित होते ही द्वेष अपने 
आप मिट जाता है, जिसके मिटते ही स्वतः प्रेम की अभिव्यवित 
हो जाती है जिसके होते ही समस्त भेद अपने आष मिट जाते 
क्योंकि प्रेम का स्वभाव ही है कि वह भेद तथा भिन्नता को खा 
लेता है। भेद तथा भिन्नता के मिटते ही प्राणी कामरहित हो 
जाता है, जिसके होते ही चित्त स्वतः शुद्ध हो जाता है । 
कर्त्तव्य-विज्ञान को हृष्टि से दूसरों के हित में ही अपना हित 
निहित है, क्योंकि प्राकृतिक नियम के अनुसार दूसरों के प्रति जो 
कुछ किया जाता है वही कई गुना अधिक होकर अपने प्रति हो 
जाता है । इस विधान के अनुसार किसी भी प्राणी को किसीके 
प्रति वह करना ही नहीं है जो अपने प्रति दूसरों के द्वारा-अभीष्ट 
नहीं है यदि निर्बेलता आदि किसी कारण से दूसरों के द्वारा 
हमारे साथ वहन हो सके जो हमने दूसरों के साथ किया है तो 
यह नहीं समझना चाहिए कि हमारा किया हुआ हमारे प्रति नहीं 
होग । प्राकृतिक नियम के अनुसार स्वतः वह शक्ति उत्पन्न हो 
जायगी जिसके द्वारा हमारा किया हुआ हमारे प्रति स्वतः हो 
जायगा । क्योंकि किये हुए कार्यं की प्रतिक्रिया स्वत; होती है । 
इस दृष्टि से प्रत्येक सबल को निर्बल की रक्षा करनी चाहिए तभी 
सबल का बल सुरक्षित रह सकता है। जिस यल से निबंलों की 
सेवा नहीं होती अपितु ह्लास होता है वह वल स्वतः मिट जाता 
है जिसके मिटते ही बेचारा सवल निर्बल हो जाता है और उसका 
विरोधी पक्ष सबल हो जाता है । अतः प्राकृतिक विधान के अनु- 
सार बल निबंलों को ही वस्तु है, उसके द्वारा निर्बेलों को सेवा 
करना अनिवार्य है जिसके करने से सबल और निर्बल में अभिन्ना 
हो जाती है और फिर संघर्ष सदा के लिए मिट जाता है। समस्त 

® 
निर्वेलताओं का कारण एकमात्र बल का दुरुपयोग ही है, और 
कुछ' नहीं । बल का दुरुपयोग वही करता है जो कत्तेव्यविज्ञान का 
अनादर करता है, जिससे चित्त अशुद्ध हो जाता है। 


कत्त व्यविज्ञान की हृष्टि से कत्त व्यपालन मात्र में ही प्राणी 
का अधिकार है। उससे भिन्न कत्त व्यपरायण प्राणी अपना कोई 
अधिकार नहीं मानता है। अब यदि कोई यह कहे कि तो फिर 
कत्त व्यनिष्ठ प्राणियों के अधिकारों की रक्षा केसे होगी ? यह 
नियम है कि प्राणियों के जीवन के अनुरूप ही समाज बनता है, 
अतः कत्तं व्यनिष्ठ प्राणियों के द्वारा समाज में स्वतः कत्तेव्यपराय- . 
णता आ जाएगी, जिसके आते ही परस्पर में स्वतः एक दूसरे के 
अधिकार सुरक्षित हो जाएंगे, क्योंकि किसी के अधिकार में ही 
किसी का कत्तं व्य निहित रहता है । अत: अपना अधिकार दूसरे 


` का कत्तव्य है और दूसरे का अधिकार अपना कत्त व्य है। अपने 


अधिकारों के त्याग की सामर्थ्यं कत्त व्यपरायण प्राणियों में स्वत 
आ जाती है । प्राकृतिक नियम के अनुसार कत्त व्यनिष्ठ प्राणियों 
के अधिकार स्वतः सुरक्षित होने लगते हैं, फिर भी कत्तं व्यनिष्ठ 
प्राणी में अधिकार लालसा उदय नहीं होती । परिणाम यह होता 
है कि अधिकार सुरक्षित रहने पर राग की उत्पत्ति नहीं होती 
और यदि किसी कारण अधिकार का अपहरण हो जाय तो 
क्रोत्र की उत्पत्ति नहीं होती । अर्थात्‌ जो कत्त व्यनिष्ठ प्राणी अपने 
अधिकार का त्याग कर देता है वह राग तथा क्रोध से रहित हो 
जाता है, जिसके होते ही चित्त शुद्ध हो जाता है और जो प्राणी 
कर्ततव्यपालन के बदले में अधिकार मांगता है, यदि उसको पूर्ति 
हो गयी तो उप्तके चित्त में राग अङ्कित हो साता है और यदि 
अपूत्ति हुई तो क्रोध उत्पन्न हो जाता है, जिससे चित्त अशुद्ध हो 
जाता है अतः चित्तशद्धि के जिए अनिवाय है कि अपने अधिक्रार 

का त्याग और दूसरों के अधिकार की रक्षा की जाय, जो 
वास्तविक कर्त्तव्य विज्ञान है। 

प्राप्त विवेक अनन्त का विधान है। उसका आदर करना 
अनिवार्य है । वस्तुओं के परिवर्तत तथा उनके अदशेन का ज्ञान 
भी विवेक में विद्यमान है। यदि उसका आदर किया जाय तो 
प्राणी बड़ी ही सुगमतापूर्वंक वस्तु, व्यक्ति, अवस्था आदि की 
दासता से रहित हो जाता है,जिसके होते ही निर्लोभिता,निर्मोहता 
और अपरिच्छिन्नता आदि की अभिव्यक्ति स्वतः होती है । निर्लो- 
भता की अभिव्यक्ति दरिद्रता का, निर्मोहता की अभिव्यक्ति 
अविवेक का और अपरिच्छिन्नता की अभिव्यबित भेद का अन्त 
करने में समर्थ है | दरिद्रता के अन्त में उदारता, अविवेक के 
अन्त में निस्सन्देहता और भेद के अन्त में निभंयता स्वतः आ 
जाती है | उदारता, निस्सन्देहता, निर्भयता आते ही प्रेम, वास्त- 
विकता का ज्ञान और सामर्थ्यं का प्रादुर्भाव स्वतःहोता है। प्रेम में 
अनन्त रस, वास्तविकता के ज्ञान में अमरत्व और सामर्थ्यं में 
स्वाधीनता निहित है । अमरत्व,स्वाधीनता और अनन्त रस की 
स्वाभाविक आवश्यकता प्रत्येक व्यक्ति में विद्यमान है । अतः वही 
प्राणी का लक्ष्य है, जिसकी उपलब्धि प्राप्त विवेक के प्रकाश में 
प्राप्त वस्तु और सामर्थ्यं का उपयोग करने पर स्वतः सिद्ध है। 
इस हृष्टि से प्राणी का जो लक्ष्य है उसकी प्राप्ति प्राप्त परिस्थिति 
के सदुपयोग से हो सकती है । अतः साधन करने में कोई भी साधक 
असमर्थ नहीं है और साधननिष्ठ होने पर सफलता अनिवार्य है । : 

परिस्थिति के अनुरूप प्रत्येक प्रबृत्ति पवित्र भाव से भावित 
और भाव निज विवेक के प्रकाश से प्रकाशित होना चाहिये । 
ऐसा कोई प्राणी नहीं है जिसमें प्रेम, आदर तथा 
रक्षा की आकांक्षा न हो अर्थात्‌ यह आकांक्षा सभी में 
स्वाभाविक है। रक्षा उसी की होती हैं जिससे किसी 

का विनाश अर्थात्‌ अहित न हो और आदर उसी को मिलता है 
जो स्वयं अपनी दृष्टि में आदर के योग्य हो और किसी का अना- 
दर न करता हो । अपनी दृष्टि में आदर के योग्य वही हो सकता 
है जो अपने जाने हुए दोषों का अन्त करने में समर्थ है, अर्थात्‌ 
जिसमें निर्दोषता की अभिव्यक्ति हो गयी है और उसी के द्वारा 
किसी का अनादर नहीं होता जिसमें से पर-दोष-दर्शन की दृष्टि 
मिट जाती है । इस दृष्टि से जिसकी प्रत्येक प्रवृत्ति सर्वेहितकारी- 
भाव अथवा सर्वात्म-भाव अथवा प्रेमास्पद की पूजा के भाव से 
होती है, उसकी प्रबृत्ति पवित्र-भाव से भावित है । प्रेम उन्हीं को 
प्राप्त हो सकता है जिन्होंने प्रेमास्पद से भिन्न की सत्ता ही स्वी- 
कार न की हो और जो प्रत्येक प्रबृत्ति द्वारा अपने प्रेमास्पद को 
ही पूजा करते हैं, क्योंकि प्रेम के आदान-प्रदान में ही प्रेम की 
प्राप्ति है । 
` सर्वहितकारी-भाव, सर्वात्म-भाव अथवा प्रत्येक प्रवृत्ति 
प्रेमास्पद की पूजा के भाव से होने पर ही प्रवृत्ति पवित्र भाव से 
भावित हो सकती है। सर्वेहितकारी-भाव से की हुई प्रवृत्ति 
` बिइवप्रेम और सर्वात्मभाव से की हुई प्रबृत्ति आत्मरति और - 
प्रेमास्पद की पुजा के भाव से की हुई प्रबृत्ति स्वतः प्रेम हो जाती 
है । इस दृष्टि से पवित्र-भाव से भावित प्रवृत्ति प्रेम प्रदान करती 
है अर्थात्‌ कर्ता प्रेमी हो जाता है । प्रेमी होने पर सर्वत्र सवेदा उसे 
प्रेमास्पद ही की अभिव्यक्ति प्रतीत होती है अथवा यों कहो कि 
प्रेमी की दृष्टि में प्रेमास्पद से भिन्न' कुछ है ही नहीं । भेद तथा 
भिन्नता का अभाव होते ही चित्त स्वतः शुद्ध हो जाता है। अतः 
प्राप्त परिस्थिति के द्वारा साधन-निर्माण कर साधननिष्ठ हो 
साध्य को प्राप्त करने में प्रत्येक साधक सर्वदा समर्थ है । 


१७६-५६ 

[ परिस्थिति के अनुरूप अपने आप होने वाली प्रवृत्तियों का अन्त 
जब वास्तविक निवृत्ति में नहीं होता तब प्राणी का चित्त अशुद्ध हो. 
जाता है। 


प्रत्येक प्रवृत्ति का मूल विद्यमान राग में है, उसकी निवृत्ति के लिए 
प्राकृतिक नियमानुसार प्राणी को परिस्थिति मिली है। जब तक प्राणी 
सुख की आशा और दु:ख के भय में आबद्ध रहता है तब तक प्राप्त विवेक 
के अनुरूप परिस्थिति का सदुपयोग नहीं कर पाता । उसका परिणाम 
यह होता है कि जो कार्य जितनी सुन्दरतापूर्वक होना चाहिये । नहीं होता 
वर्तमान कार्य असुन्दर होने से कायं करने का राग तो बना रहता है पर 
उसकी सामर्थ्यं का ह्लास हो जाता है। इसी कारण प्रवृत्ति के अन्त में 
वास्तविक निवृत्ति नहीं आती । 


अतः परिस्थित्ति के अनुरूप जो कार्य उपस्थित है उसे लक्ष्य पर 
दृष्टि रखते हुए पवित्र भाव से, उत्कंठा तथा उत्साहपूर्वक इतना सुन्दर 
किया जाय कि कार्य के अन्त से बास्तविक निवृत्ति स्वतः आ जाय, 
जिसके आते ही चिरणांति, सामर्थ्य, स्वाधीनता, निस्सन्देहता, सरसता 
आदि दिव्य गुणों को अभिव्यक्ति अपने आप हो जाती है और फिर 
चित्त शुद्ध हो जाता है। ] | 

मेरे निज स्वरूप परमप्रिय : 
परिस्थिति के अनुरूप अपने आप होने वाली प्रवृत्तियों का 
अन्त जब वास्तविक निवृत्ति में नहीं होता तब प्राणी का . 
चित्त अशुद्ध हो जाता है, जिसके होते ही अशान्ति असमर्थता, 
पराधीनता, नीरसता आदि अनेक दोष उत्पन्न हो जाते हैं। 
यद्यपि उन दोषों फा कोई स्वतन्त्र अस्तित्व नहीं होता परन्तु 
प्राणी उनमें आबद्ध: हो जाता है । प्राकृतिक नियमानुसार प्रत्येक 
` प्रबृत्ति का अन्त स्वभाव से ही वास्तविक निवृत्ति में होना 
चाहिए । परन्तु प्रवृत्तिकर्ता की असावधानी के कारण प्रबृत्ति 
का अन्त वास्तविक निवृत्ति में नहीं होता अथवा यों कहो कि 
प्रवृत्ति का अधुरापन उसका अन्त वास्तविक निवृत्ति में नहीं 
होने देता । यद्यपि ऐसी कोई प्रबृत्ति हो ही नहीं सकती जिसका 
उद्गम निवृत्ति न हो और जो अन्त में स्वभाव से ही निवृत्ति 
में विलीन न हो, अर्थात्‌ समस्त प्रवृत्तियां निवृत्ति की भुमि से 
उत्पन्न होकर उसी में विलीन होती हैं। परन्तु प्राणी असाव- 
धानीं के कारण प्रबृत्ति के आदि और अन्त की निवृत्ति को 
महत्व नंहों देता, उसका परिणाम यह होता है कि प्रबृत्ति के 
अन्त में अपने आप आने वाले निवृत्ति-काल में भी प्रवृत्ति-जनित 
स्मृतियां उत्पन्त होती रहती हैं, जिससे बेचारा प्राणी आगे-पीछे 
के व्यर्थ चिन्तन में आबद्ध हो जाता है जिसके होते ही प्राणी 
विवेक का अनादर तथा प्राप्त सामर्थ्यं का दुरुपयोग करने लगता 
है। उसका परिणाम यह होता है कि शान्ति भङ्ग हो जाती है 
और असमर्थता तथा पराधीनता अपने आप जाती है, जो चित्त 
को अशुद्धि है । . पक 
प्रत्येक प्रबृत्ति का मूल व्रिद्यमान राग है। उसकी निवृत्ति . 
के लिए प्राकृतिक नियमानुसार प्राणी को परिस्थिति मिली है जो 
सुख-दुःख से युक्त और परिवर्तनशील है । जब तक प्राणी सुखकी 

आशा और दुःख के भय में आबद्ध रहता है तब तक प्राप्त विवेक 
के अनुरूप परिस्थिति का सदुपयोग नहीं कर पाता । उसका परि- 
णाम यहुहोता है किजो कार्य जितनी सुन्दरतापूर्वंक होना चाहिए 
नहीं होता । वर्तमान कार्य असुन्दर होने में कर्त्ता में कार्य करने 
का राग तो बना रहता है पर उसकी सामर्थ्यं का ह्लास हो जाता 
है । इसी कारण प्रबृत्ति के अन्त में वास्तविक निवृत्ति नहीं आती 
और भूतकाल को घटनाओं का प्रभाव चित्त में अंकित रहता है, 
जो निवृत्ति को भंग कर अनावश्यक प्रवृत्तियों की स्मृतियों को 
जन्म देता है । चित्त में अंकित स्मृतियाँ अनेक सम्बन्ध उत्पन्न 
करती हूँ ! इतना ही नहीं,वस्तुओं के नष्ट हो जाने पर भी उनका 
संबंध और उनकी स्मृति सजीव रहती है, जो प्राणी को सीमित 
अहम्‌-भाव में आबद्ध करती है अथवा यों कहो कि स्मृति और 
सम्बन्ध का समूह ही सीमित अहम्‌-भाव है । सीमित अहमु-भाव 
के रहते हुए, जिन वस्तुओं का अस्तित्व है ही नहीं, उन वस्तुओं 
की सत्यता भासित होती है, जो बेचारे प्राणी को वस्तु, व्यक्ति, 
अवस्था एवं परिस्थिति की दासता से रहित नहीं होने देती । इसी 
कारण प्रवृत्ति के अन्त में वास्तविक निवृत्ति सुरक्षित नहीं रहती 
और अनहोनी प्रवृत्तियों की स्मृति प्राणी को चैन से नहीं रहने 
देती, अर्थात्‌ बेबस प्राणी मानसिक व्यथा में आवद्ध हो जाता 
है । कितने आश्चर्य की बात है कि अस्तित्वहीन वस्तुओं की 
स्मृतियों और .माने हुए सम्बन्धों ने बेचारे प्राणी को वास्तदि- 
कता से विमुख कर दिया है। यदि प्राणी विवेकपूर्वक स्मृति 
और सम्बन्धों के समूह का अन्त कर डाले तो बड़ी ही सुगमता- 
पुर्वक दीर्घं काल की अशुद्धि वर्तमान में मिट सकती है । 
प्रवृत्तिजनित सुख प्रवृत्ति के राग को हृढ़ करता है । 
यद्यपि प्रबत्ति-जनित सुख में पराधीनता, जड़ता, शक्तिहीनता, 

अभाव आदि अनेक दोष हैं,परन्तु प्राणी सुखलोलुपता के कारण 
दोषों में ही जीवन-बुद्धि मानकर प्रबृत्ति का दास बन जाता है। 
प्रबृत्ति की दासता निवृत्ति का महत्त्व चित्त में अङ्कित नहीं 
होने देती । निवृत्ति का महत्व जाने बिना प्राणी निवृत्ति से भय- 
भीत होता है और प्रवृत्तिजनित पराधीनता में ही स्वाधीनता 
के समान सुख भोगने लगता है। अर्थात्‌ पराधीनता को स्वाधी- 
नता मान लेता है। 
यदि प्राणी प्रबृत्ति के मूल को जान लेता तो बड़ी सुगमता- 
पूर्वक प्रवृत्ति को दासता से रहित हो जाता। समस्त प्रवृत्तियों का 
मूल देहाभिमान है, जो अविवेकसिद्ध है। किसी ने भी अपने को 
देह से अलग जानकर किसी भी प्रवृत्ति का आश्रय नहीं लिया । 
कोई भी व्यक्ति यह सिद्ध नहीं कर सकता कि मैंने अपने को देह से 
अलग जानकर अपने लिए अमुक कार्यं किया है। समस्त कार्यों 
की उत्पत्ति अपने को देह मान लेने पर ही होती है,अर्थात्‌ देह की 
तद्रू पता ही प्रबृत्ति की जननी है | देह की तद्रूपता से प्रवृत्ति का 
जन्म होता है और प्रवृत्तिजनित सुखाशक्ति से देह की तद्र पता 
हढ़ होती है। यह चक्र उस समय तक चलता ही रहता है जब 
तक प्रवृत्ति का अन्त वास्तविक निवृत्ति में न हो जाय। 
प्रत्येक परिस्थिति सुख-दुःख से युक्त है। उनके अनुरूप ही प्रवृत्ति 
होती है । उत्पत्ति-विनाशयुक्त कोई भी परिस्थिति ऐसी हो ही 
नहीं सकती जो सुख-दुःख से रहित हो | इतना ही नहीं परि- 
स्थिति में जो स्थिरता प्रतीत होती है वह केवल उत्पत्ति-विनाश 
का क्रम है और कुछ नहीं । इस हृष्टि से जब परिस्थिति में ही 
स्थिरता नहीं है, अथवा कहो कि उसका स्वतन्त्र अस्तित्व ही 
नहीं है,तो फिर उसपर आधारित प्रवृत्ति में स्थिरता कब सम्भव 
है? प्रवृत्ति कितनी ही सुखद क्यों न हो, पर उसका अस्तित्व नित्य 

नहीं हो सकता । जिसका अस्तित्व नित्य नहीं है उसका आश्रय 
लेकर प्राणी कब तक अपने को सुरक्षित रख सकता है ? 

यह जान लेने पर कि प्रबृत्ति का अस्तित्व नित्य नहीं है, 
फिर भी परिस्थिति के अनुसार प्रबृत्ति होती ही है। अतः प्राणी 
को बड़ी ही सावधानी पूर्वक यह देखना चाहिए कि होने वाली 
प्रवृत्ति के पीछे भाव और भाव के पीछे ज्ञान और ज्ञान के पीछे 
उद्देश्य क्या है ? प्रबृत्ति का उद्देश्य प्रबृत्ति हो नहीं सकता। 
इस नियम के अनुसार प्रबृत्ति का अन्त प्रबृत्ति में होना उसके 
अधूरे पन को सिद्ध करता है। प्रबृत्ति का अधूरापन ही प्रवित्त 
के अन्त में वास्तविक निवृत्ति का अपहरण कर प्राणी को व्यर्थं 
चिन्तन में आबद्ध कर देता है, जिससे वर्तमान कार्य सुन्दर नहीं 
हो पाता, जिसके न होने से व्यक्ति में करने का राग, देह को 


बनाए रखने की आशा, मरने का भय और अप्राप्त वस्तु आदि . 


के पाने का प्रलोभन ज्यों का त्यों बना रहता है, जिससे चित्त 
अशुद्ध ही रहता है। 

प्रत्येक प्रबृत्ति का उद्देश्य वास्तविक विश्राम होना चाहिए 
क्योंकि श्रम के अन्त में विश्राम सभी को अभीष्ट है । इस उद्देश्य 
की पूर्ति तभी सम्भव है जब प्रत्येक कार्य उत्साह तथा उत्कण्ठा- 
पुर्वक पवित्र-भाव से विवेक के अनुरूप किया जाय । अर्थात जिन 
कार्यों में निज विवेक का विरोध हो उनको क्रिप्रात्मकरूप न दिया 
जाय, अपितु उनका त्याग कर सहज निवृत्ति को अपना लिया 
जाय तो बड़ी ही सुगमता पूर्वक प्रत्येक प्रवृत्ति का अन्त वास्त- 
विक निवृत्ति में हो सकता है, जो चित्त की शुद्धि में हेतु है । 

प्रवृत्ति के द्वारा जिस किसी को जो कुछ मिलता है वह 
कालान्तर में स्वतः मिट जाता है । इस दृष्टि से प्रवृत्ति का परि- 
णाम अभाव रूप है, कारण कि परिस्थिति से उत्पन्न हुई प्रवृत्ति 
जिस वस्तु, अवस्था आदि को उत्पन्न करती हैं वे सभी क्षणभंगुर 

तथा परिवर्तनशील हैं | परन्तु वास्तविक निवृत्ति से जो कुछ 
[मिलता है वह सदैव रहता है इतना ही नहीं वास्तविक निवृत्ति 
जिस प्रवृत्ति को जन्म देती है वह सबंहितकारी होती है और 
सर्वंहितकारी प्रबृत्ति वास्तविक निवृत्ति को पुष्ट करती है । इस 
दृष्टि से सवेहितकारी प्रबृत्ति और वास्तविक निवृत्ति एक दूसरे 
की पोषक है । वास्तविक निवृत्ति से उत्पन्न सवे हितकारी प्रवृत्ति 
द्वारा प्राणी में कतूं त्व का अभिमान नहीं होता और न की हुई 
प्रबृत्ति की स्मृति ही अंकित होती है । इतना ही नहीं सर्वेहित- 
कारी प्रवृत्ति सर्वात्मभाव प्रदान करती है, जिससे किसी से भेद- 
जनित सम्बन्ध की स्थापना नहीं होती और प्रवृत्ति-जनित फल 
की आशा भी नहीं रहती । 


वास्तविक निवृत्ति की भूमि से जो प्रवृत्ति उत्पन्न होती है 
उसका बाह्य रूप भले ही सीमित हो, परन्तु भाव असीम तथा 
विभु होता है। इस कारण सर्वेहितकारी प्रबृत्ति समाज के लिए 
विधान बन जाती है । परिस्थिति के अनुसार प्राणी चाहे वास्त- 
विक निवृत्ति को अपना कर सर्वेहितकारी प्रवृत्ति उत्पन्न करे और 
चाहे सर्वेहितकारी प्रवृत्ति द्वारा वास्तविक निवृत्ति प्राप्त क्रे 
सुखमय परिस्थिति में सर्वेहितकारी प्रवृत्ति द्वारा वास्तविक 
निवृत्ति प्राप्त की जा सकती है और दुःखमय परिस्थिति में वास्त- 
विक निवृत्ति द्वारा सरवेहितकारी प्रवृत्ति सम्पादित की जा सकती 
है। सवंहितकारी प्रवृत्ति और वास्तविक निवृत्ति को पुणंता में 
समस्त परिस्थितियों से असंगता स्वतः प्राप्त होती है। परिस्थि- 
तियों से असंग होते ही अशान्ति चिर-शान्ति में, असमर्थता साम- 
थ्ये में, पराधीनता स्वाधीनता में,जड़ता चिन्मयता में और नीर- 
सता सरसता में विलीन हो जाती है जिसके होते ही चित्त-शुद्ध 
हो जाता है। 

स्वे हितकारी प्रबृत्ति सुख-भोग की आसक्ति को खा लेती है, 
जिसके मिटते ही काम का नाश हो जाता है | काम का नाश होते 
ही सीमित अहमुभाव अपने आप गल जाता है। परस्तु कब? 
जब सर्वहितकारी प्रवृत्ति का उद्देश्य वास्तविक निवृत्ति हो। 
वास्तविक निवृत्ति अपने आप आती है । सर्वेहितकारी प्रवृत्ति 
अथवा देहाभिमान का त्याग वास्तविक निवृत्ति का साधन है । 
देहाभिमान का त्याग विवेकसिद्ध है जो दुःखमय परिस्थिति में भी 
हो सकता है। सवेहितकारी प्रवृत्ति करुणा तथा उदारता के द्वारा 
ही सम्भव है। जो व्यक्ति प्राणीमात्र के दुःख को अपना दुःख 
मानता है और प्राप्त सुख को प्राणीमात्र का मानता है वही सुख- 
मय परिस्थिति मैं सर्वेहितकारी प्रबृत्ति को अपना सकता है अथवा 
यों कहो कि जिस अंश में प्राणी सुखी है उस अंश में उसे सवं- 
हितकारी प्रवृत्ति को अपना कर वास्तविक निवृत्ति प्राप्त करनी 
चाहिए और जिस अंश में दुःखी हो उस अंश में विवेकपूर्वंक 
कामना-रहित वास्तविक निवृत्ति को अपनाना चाहिए । 

वास्तविक निवृत्ति स्वाभाविक हो जाने पर जिस जीवन से 
अभिन्नता होती है उसका वर्णन सम्भव नहीं है, परन्तु उसको 
प्राप्ति अनिवार्य है। 

उसके संबंध में संकेतमात्र यही कहा जा सकता है कि उस 
जीवन के बिना जीवन ही सिद्ध नहीं होता । इस हृष्टि से उसकी 
प्राप्ति प्रत्येक व्यक्ति को करनी है जो वास्तविक निवृत्ति से ही 
संभव है । जब तक वर्तमान कार्य इतना सुन्दर न किया जाय कि 
उस परिस्थिति में उससे सुन्दर न हो सके, तब तक करने को 
रुचि का नाश नहीं होता और उसके हुए बिना प्रबृत्तिजनित सुख 
की दासता मिट नहीं सकती । करने की रुचि का अन्त होते ही 
चिर-विश्राम प्रत्येक प्रवृत्ति के अन्त में अपने आप आ जाता है, 

जिसके आते ही सीमित अहम्‌भाव में अङ्रित स्मृति तथा सम्बन्ध 
अपने आप मिट जाते हैं अथवा यों कहो कि स्मृति तथा सम्बन्ध 
के मिटते ही सीमित अहम्रभाव अपने आप गल जाता है। यह 
नियम है कि स्मृति तथा सम्बन्ध मिटने पर सीमित अहमुभाव 
नहीं रहता और सीमित अहमुभाव के गल जाने पर स्मृति और 
सम्बन्धों का समूह स्वतः नष्ट हो जाता है, जिसके होते ही प्रेम 
की अभिव्यक्ति होती है, जो रस रूप है, अर्थात्‌ नीरसता का अंत 
हो जाता है जिसके होते ही चित्त स्वतः शुद्ध हो जाता है । 
भूतकाल की प्रवृत्तियों के प्रभाव से उत्पन्न हुई स्मृतियां और 
उनसे उत्पन्न सम्बन्धों का समूह प्राणी का वर्तमान व्यक्तित्व है । 
उसका अभिमान ही प्राणी को प्रबृत्तिजनित सुख-दुःख में आबद्ध 
करता है, जो वास्तव में निर्जीव हैं अर्थात्‌ उसका कोई स्वतन्त्र 
अस्तित्व नहीं है । जिसका स्वतंत्र अस्तित्व नहीं है उसको महत्व 
देना प्राप्त विवेक का अनादर है । अतः विवेकपूर्वक व्यक्तित्व के 
अभिमान का अन्त करने के लिए भूतकाल की स्मृति और माने 
हुए सम्बन्धों का अन्त करना अनिवार्य है। सम्बन्ध कितना 
ही हढ़ क्यों न हो, अस्वीकृति-मात्र से मिट सकता है और यदि 
भूतकाल में हुई घटनाओं के अर्थं को अपना लिया जाय तो 
उनसे उत्पन्न हुई स्मृति स्वतः मिट जाती है। 
प्रत्येक घटना अपने अभाव की समर्थक है और वास्तविक 
जीवन की जिज्ञासा जागृत करने में हेतु है । घटनाओं के इस अर्थ 
को अपना लेने पर भोग की रुचि का नाश हो जाता है और 
जिज्ञासा की जागृति हो जाती है । जिज्ञासा की जागृति स्वयं 
अपनी पूर्ति में आप समर्थं है, क्योंकि जिज्ञासा उसकी होती है 
जिसका वास्तविक स्वतन्त्र अस्तित्व है और स्मृतियां उसी की 
अङ्कित होती हैं, जिसका स्वतन्त्र अस्तित्व नहीं है। ज्यों-ज्यों 

जिज्ञासा सबल तथा स्थायी होती जाती है त्यों-त्यों चित्त में अद्धित 
स्मृतियां स्वतः मिटती जाती है । जिज्ञासा की पूर्ण जागृति समस्त 
स्पृतियों को खाकर स्वतः पुरी हो जाती है, अर्थात्‌ निस्सन्देहता 
आ जाती है। सन्दैहरहित होते ही व्यक्तित्व-का अभिमान गल 
जाता है, कारण कि सन्देह में निस्सन्देह बुद्धि होने से ही व्यक्तित्व 
का अभिमान जीवित रहता है अर्थात्‌ अल्प ज्ञान को ज्ञान मान 
लेने पर ही व्यक्तित्व का अभिमान जीवित है । यद्यपि अल्प-ज्ञान 
सन्देह की वेदना तथा जिज्ञासा की जागृति में हेतु है, परन्तु कब ? 
जब अल्प-ज्ञान को ज्ञान स्वीकार न किया जाय । किन्तु प्रबुत्ति- 
जनित सुखासक्ति अल्प-ज्ञान में ज्ञान- उत्त्पन्न करती है जो वास्तव 
में प्रमाद है । अतः परिस्थिति के अनुरूप जो कार्य उपस्थित है उसे 
लक्ष्य पर हृष्टि रखते हुए पवित्र भाव से उत्कण्ठा तथा उत्साह 
पूर्वक इतना सुन्दर किया जाये कि कार्य के अन्त मे वास्तविक 
निवृति स्वतः आ जाय, जिसके आते ही चिरशान्ति, सामथ्यं, 
स्वाधीनता,निस्सन्देहता,सरसता आदि दिव्य गुणों की अभिव्यक्ति 
अपने आप हो जाती है और फिर चित्त शुद्ध हो जाता है। 


१८-९६-५६ 

BC 
अशुद्धि के ज्ञान में ही शुद्धि को अभिव्यक्ति 


[ प्राणी को अपने चित्त की गतिविधियों को प्राप्त विवेक की 
इष्टि से भलीमांति धीरजपूर्वक देखने पर यह स्पष्ट विदित होगा कि 
संग्रह, पराधीनता और परिश्रम द्वारा सुखमोग तथा सुख की आशा से 
ही चित्त में अशुद्धि हो गई हैं । जब साधक को अपनी अशुद्धि का स्पष्ट 
ज्ञान हो जाता है तो उससे शुद्धि की अभिव्यक्ति स्वतः हो जाती है, 
कारण की अशुद्धि का कोई स्वतन्त्र अस्तित्व नहीं है । ] 


मेरे निज स्वरूप परमप्रिय, 


चित्त को अशुद्धि के ज्ञान में ही उसको शुद्धि की साधना 
विद्यमान है अथवा यों कहो कि अशुद्धि का स्पष्ट-ज्ञान होते ही 
शुद्धि की अभिव्यक्ति स्वतः हो जाती है, कारण कि अशुद्धि का 
कोई स्वतन्त्र अस्तित्व नहीं है । वह उसी समय तक भासित होती 
है जिस समय तक उसे स्पष्ट रूप से जान न लिया जाय । अशुद्धि 
के ज्ञान से शुद्धि को लालसा जागृत होती है जो अशुद्ध-जनित 
सुखासक्ति को खाकर शुद्धि से अभिन्न कर देती हैं । जिस प्रकार 
सूर्यं का उदय और अन्धकार की निवृत्ति युगपद है उसी प्रकार 
शुद्धि की लालसा की जागृति और अशुद्धि-जनित सुखासक्ति की 

निवृत्ति युगपद है । इस हृष्टि से अशुद्धि के ज्ञान में ही शुद्धि की 
साधना निहित है। 

प्रत्येक प्राणी को अपने चित्त की गतिविधि को प्राप्त विवेक 
की दृष्टि से भय तथा प्रलोभन को त्याग कर भली भांति धीरज- 
पूर्वक देखने पर यह स्पष्ट विदित होगा कि संग्रह, पराधीनता 
और परिश्रम द्वारा सुखभोग तथा सुख की आशा से ही चित्त में 
अशुद्धि आ गई। 

भय तथा प्रलोभन के कारण जब प्राणी विवेक-हष्टि से 
अपनी वस्तुस्थिति को देख नहीं पाता तब अनेक प्रकार के भेद 
तथा भिन्नता प्रतीत होने लगती हैं। भेद की प्रतीति एकता को 
भंगकर संग्रह की रुचि उत्पन्न कर देती है। संग्रह की रुचि 
चित्त में वस्तुओं का मह्त्व अंकित कर देती है । उसका परिणाम 
यह होता है कि जो वस्तुए' व्यक्तियों की सेवा के लिए थीं वे ही 
लोभ उत्पन्न करने में हेतु बन गई, जिससे चित्त अशुद्ध हो गया। 

प्राकृतिक नियमानुसार किसी भी वस्तु का कोई अपना 
स्वतन्त्र अस्तित्व नहीं है और न कोई भी वस्तु अपरिवतंनशील 
है, तो फिर वस्तुओं का स्वतन्त्र अस्तित्व स्वीकार करना तथा 
उनकी स्थिति को महत्त्व देना प्रमाद के अतिरिक्त ओर कुछ नहीं 
है । समस्त वस्तुएं जिससे उत्पन्न हुई हैं,जिससे प्रकाशित हैं उसके 
अतिरिक्त किसी की स्वतन्त्र सत्ता हो ही नहीं सकती । जिसकी 
स्वतन्त्र सत्ता नहीं है उससे सम्बन्ध जोड़ना अथवा उससे सुख की 
आशा करना निरर्थक प्रयास है । वस्तुओं के सम्बन्ध ने ही प्राणी 
में जड़ता उत्पन्न कर दी और उनके द्वारा सुख की आशा ने ही 
पराधीन बना दिया। पराधीनता ज्यों-ज्यों सबल तथा स्थायी 
होती जाती है त्यों-्यों प्राणी संग्रही होता जाता है और ज्यों-ज्यों 
संग्रही होता जाता है त्यों-त्यों पराधीन होता जाता है। अर्थात्‌ 

संग्रह पराधीनता को और पराधीनता संग्रह को पुष्ट करती है। 
जड़ता, संग्रह और पराधीनता में आबद्ध प्राणी को विश्राम नहीं 
मिलता जिसके बिना आवद्यक सामर्थ्ये का विकास नहीं होता । 
यह नियम है कि प्राणी ज्यों-ज्यों असमर्थ होता जाता है त्यों-त्यों 
जडता से उत्पन्न हुए बल का आश्रय लेता जाता है। इतना ही 
नहीं बेचारा असमर्थ प्राणी प्राप्त बल का सदुपयोग भी नहीं कर 
पाता अपितु उसके दुरुपयोग से अपना और दूसरों का विनाश 
ही करता है। इसी प्रमाद से समस्त संघषों का जन्म होता है। 
जिसे वास्तविक सामर्थ्यं प्राप्त है उसे संग्रह की अपेक्षा नहीं 
होती और जिसे संग्रह की अपेक्षा नहीं होती उसे प्राकृतिक 
नियमानुसार समस्त आवश्यक वस्तुएं स्वतः प्राप्त होती हैं अथवा 
यों कहो कि वस्तुएं उससे मिलकर अपने को धन्य मानती हैं। 
वास्तविक सामर्थ्यशाली वही है जिसे वस्तुओं की खोज नहीं है 
अपितु वस्तुए' जिसकी खोज में रहती हैं, कारण कि आवश्यकता 
की पूति अनन्त के विधान से स्वतः होती है। वस्तुओं की प्राप्ति 
को जो भौतिक-विज्ञानी अपना पुरुषार्थं मानता है उससे यदि 
यह पुछा जाय कि जिस मस्तिष्क से उसने विज्ञान की खोज की 
है वह मस्तिष्क किस प्रयोगशाला का आविष्कार है ओर किस 
यन्त्रालय में ढाला गया है तो उसे यह स्वीकार करना ही होगा 
कि वेज्ञानिक खोज करने की सामर्थ्य विज्ञानवेत्ता में खोज से 
पूर्वं थी । जिस अनन्त ने उसे वैज्ञानिक खोज करने की सामर्थ्यं 
प्रदान की है उसी अनन्त ने उसे विवेक भी प्रदान किया है। 
इस दृष्टि से सभी विज्ञान वेत्ताओं को विज्ञान का उपयोग 
विवेक के प्रकाश में ही करना उचित है। ऐसा करने से प्राप्त 
बल का उपयोग निर्बलों की सेवा में होगा । यह नियम है 
कि सेवा-भाव का उदय संग्रह की रुचि का नाश कर देता 
है, जिसके नाश होते ही वस्तुओं की ममता मिट जाती 

है और जड़ता से उत्पन्न हुए बल का अभिमान गल जाता है। 
अभिमान के गलते ही स्नेह की एकता का संचार होने लगता है 
जो समस्त संघर्षो का अन्त करने में समर्थ है। 
वस्तुओं की ममता का त्याग वस्तुओं के सदुपयोग को 
प्रेरणा देता है जिससे प्राणी की निर्लोभता प्राप्त होती है । निर्लो- 
भता की अभिव्यक्ति होते ही समष्टि शक्तियाँ स्वतः आवश्यक 
वस्तुएं प्रदान करने लगती हैं, क्योंकि अव्यक्त से व्यक्त की 
उत्पत्ति होती है । अव्यक्त तत्व में असमर्थता तथा अभाव नहीं 
है, परन्तु संग्रह तथा लोभ के कारण अभाव-सा प्रतीत होने 
लगता है। पर यह रहस्य तभी खुलता है जब निर्लोभता की 
अभिव्यक्ति हो जाय जिसके लिए संग्रह को रुचि का अत्यन्त 
अभाव करना अनिवार्य है | संग्रह की रुचि का अत्यन्त अभाव 
होने पर वस्तुओं की दासता स्वत: मिट जाती है जिसके मिटते 
ही बाह्य वस्तुओं की तो कौन कहे देह से भी सम्बन्ध नहीं रहता 
पर देह तो जब तक रहना है, रहता है किन्तु उसमें सत्यता एवं 
सुन्दरता की प्रतीति नहीं रहती, जिसके न रहने परकाम का 
नाश हो जाता है और ऐसा होते ही यथेष्ठ विश्राम स्वतः प्राप्त 
होता है । अथवा यों कहो कि लोभ तथा मोह से युक्त जो परि- 
श्रम था, वह शेष नहीं रहता । इसका अर्थ कोई यह न समभे 
कि प्राणी आलसी हो जाता है । आलस्य और विश्राम में एक 
बड़ा भेद है । आलसी प्राणी सदेव वस्तु के चिन्तन में आबद्ध 
रहता है और जिसे चिर विश्राम प्राप्त हैं वह वस्तुओं के चिन्तन 
से रहित हो जाता है। इतना ही नहीं, जिसे विश्राम प्राप्त है 
उसके द्वारा प्राप्त परिस्थिति का सदुपयोग कठृंत्व के अभिमान 
से रहित स्वतः होने लगता है, अथवा यों कहो कि उसके चित्त 
में अशुद्धि की तो उत्पत्ति ही नहीं होती और शुद्धि का अभिमान 
शेष नहीं रहता। यह नियम हैं कि निरभिमानता के आते ही 

भेद तथा भिन्नता स्वतः मिट जाती है, जिसके मिटते ही चित्त 
शुद्ध हो जाता है । 
चित्त की अशुद्धि-जनित सुख-लोलुपता प्राणी का वस्तुओं 
और व्यक्तियों से सम्बन्ध जोड़ देती है। यद्यपि किसी भी वस्तु 
तथा व्यक्ति से नित्य सम्बन्ध नहीं है और न उनके द्वारा उत्पन्न 
हुए सुख का अस्तित्व ही शेष रहता है परन्तु सुख-भोग काल 
की सुखद स्मृति तथा वस्तु, व्यक्ति आदि का सम्बन्ध चित्त में 
अद्धित हो जाता है जिससे चित्त अशुद्ध होता है। देहरूपी वस्तु 
तादात्म्य स्वीकार करने पर ही अन्य वस्तु, व्यक्तियों की 
कामना उत्पन्न होती है। उसका परिणाम यह होता है कि 
प्राणी इच्छित वस्तुओं, व्यक्तियों से सम्बन्ध स्वीकार कर लेता 
है । परन्तु उन वस्तु और व्यक्तियों का वियोग तथा परिवतँन 
अनिवाये है । सम्बन्ध के कारण वस्तुओं का नाश तथा व्यक्तियों 
का वियोग हो जाने पर भी प्राणी वस्तु भौर व्यक्ति के अस्तित्व 
को स्वीकार करता रहता है। यद्यपि प्रत्येक वस्तु उत्पत्ति- 
विनाशयुक्त है, किसी भी वस्तु, व्यक्ति का स्वतन्त्र अस्तित्व नहीं 
 है-इतना ही नहीं, उत्पत्ति के साथ-साथ ही विनाश आरम्भ 
हो जाता है और संयोग के साथ ही वियोग, फिर भी प्राणी की 
दृष्टि वस्तुओं के विनाश और व्यक्तियों के वियोग पर नहीं रहती 
अथवा यों कहो कि प्राणी वस्तुओं और व्यक्तियों को देखता है 


पर उनकी वास्तविकता को नहीं । यह सभी की अनुभूति है कि 
गहरी नींद के लिए प्राणी प्रिय से प्रिय वस्तु और व्यक्ति का 
त्याग कर देता है । प्राणी क 


7 इतना घनिष्ट सम्बन्ध किसी भी 
वस्तु तथा व्यक्ति से नहीं, जिसके लिए वह्‌ निद्रा का त्याग कर 


सके । परन्तु निद्रा के लिए सभी वस्तुओं एवं व्यक्तियों का 
त्याग करतो ही है। इस दृष्टि से समस्त वस्तुओं का सम्बन्ध 
जागृत और स्वप्न अवस्था तक ही सीमित है । अर्थात्‌ किसी भी 

वस्तु और व्यक्ति से नित्य सम्बन्ध नहीं है। जिनसे नित्य सम्बन्ध 
नहीं है उनके सम्वन्ध तथा अस्तित्व को चित्त में अंकित रखना 
चित्त को अशुद्ध करने के अतिरिक्त और कुछ नहीं है। यदि प्राणी 
प्रत्येक आवश्यक प्रबृत्ति के अन्त में चित्त से वस्तु और व्यक्तियों के 
अस्तित्व का त्याग कर दे तो सुषुप्ति के समान जागात्‌ में ही वस्तु 
और व्यक्ति से रहित स्थिति प्राप्त हो सकती है । इतना ही नहीं, 
गहरी नींद में जो वस्तु और व्यक्ति से रहित स्थिति है उसमें और 
जो चित्त की वस्तु और व्यक्ति के सम्बन्ध से रहित स्थिति है 
उसमें एक बड़ा अन्तर यह है कि गहरी नींद की स्थिति में जड़ता 
का दोष है और जागृत की स्थिति उस दोष से रहित है। विषमता 
का अन्त दोनों ही में है परन्तु जागृत की सुषुप्ति में जड़ता नहीं है, 
जिससे वस्तुओं से अतीत के जीवन में विश्वास तथा श्रद्धा हो जाती 
है, जिससे प्राणी वस्तुओं और व्यक्तियों के रहते हुए भी उनसे 
सम्बन्ध-विच्छेद करने में समर्थ होता है । वस्तुओं के सदुपयोग 
ओर व्यक्तियों की सेवा से चित्त अशुद्ध नहीं होता । चित्त अशुद्ध 
होता है वस्तु और व्यक्तियों से नित्य सम्बन्ध स्वीकार करने से 
अथवा यों कहो कि वस्तु और व्यक्तियों के संयोग में ही जीवन है, 
इसको स्वीकार करने से । यद्यपि वास्तविक जीवन वस्तु और 
व्यक्तियों के वियोग में ही निहित है, परन्तु देहाभिमान के कारण 
बेचारा प्राणी इस रहस्य से अपरिचित रहता । अतः वस्तु और 
व्यक्तियों की दासता से रहित होने के लिए देहाभिमान का त्याग 
परम अनिवार्य है । 


देहाभिमान में आबद्ध प्राणी संग्रह, पराधीनता ओर परिश्रम 
में ही जीवन.बुद्धि स्वीकार करता है। उसका परिणाम यह होता 
है कि चित्त अशुद्ध हो जाता है। वस्तुओं को वास्तविकता का 
ज्ञान संग्रह की रुचि का नाश करने में समर्थ है। संग्रह की रुचि 

का अन्त होते ही पराधीनता एवं जड़ता स्वतः मिटने लगती है 
और स्वाधीनता तथा चिन्मय की लालसा जागृत होती है। स्वा- 
धीनता की लालसा ज्यों-ज्यों सबल तथा स्थायी होती जाती है 
त्यों-र्यों पराधीनता-जनित वेदना उत्तरोत्तर बढ़ती जाती हू । 
जिस काल में पराधीनता की वेदना असह्य हो जाती है उसी 
काल में पराधीनता सदा के लिए मिट जाती है,जिसके मिटते ही 
चिर-विश्राम स्वतः प्राप्त होता है । 


पर श्रम की आसक्ति देहाभिमान से उत्पन्न होकर देहाभि- 
मान को ही पुष्ट करती है । ऐसा कोई श्रम है ही नहीं जिसका 
अन्त न हो और जिससे प्राप्त शक्ति का ह्लास न हो । प्राप्त शक्ति 
के सदुपयोग में भले ही परिश्रम का स्थान हो परन्तु आवश्यक 
शक्ति का विकास तो विश्राम में ही निहित है | इस दृष्टि से 
परिश्रम का सामर्थ्य विश्राम में है । परिश्रम के द्वारा आवश्यक 
वस्तुओं का उत्पादन हो सकता है, परन्तु परिश्रम के द्वारा वस्तु- 
ओं से अतीत के जीवन में प्रवेश नहीं हो सकता । वस्तुओं का 
उत्पादन व्यक्तियों की सेवा के लिए अभीष्ट है और व्यक्तियों को 
सेवा उनसे मोह-जनित सम्बन्ध का विच्छेदन करने के लिए 
साधनरूप है । परन्तु व्यक्तियों की सेवा वही प्राणी कर सकेगा 
जो स्वयं व्यक्तियों के द्वारा सुख की आशा न करे । सुखलोलुपता 
में आबद्ध प्राणी कभी भी सेवा करने में समर्थ नहीं होता । इस 
ष्टि से सुखलोलुपता का अन्त करना अनिवार है । 

सुखलोलुपता का अन्त वही कर सकता है जिसे विश्राम प्राप्त 
हो । विश्राम आलस्य तथा परिश्रम दोनों से रहित है। इसी 
कारण विश्राम उन्हीं को प्राप्त होता है जिन्होंने विवेकपूर्वेक काम 
का अन्त कर देहाभिमान का ताश कर दिया है। ऐसी कोई गति 
नहीं जिसका उदगम विश्राम न हो, ऐसी कोई स्थिति नहीं जो 

विश्राम से सिद्ध नहो और ऐसा कोई विचार नहीं जिसका 
उदय विश्राम में निहित न हो। विश्राम से जिस गति, स्थिति 
तथा विचार का उदय होता है वह अखण्ड होता है, क्योंकि वह 
श्रम से रहित है। इसी कारण विश्राम से प्राप्त स्थिति योग, 
विचार, बोध, गति तथा प्रीति है, अथवा यों कहो कि विश्राभ 
के द्वारा जो सहज स्थिति है उसी में योगियों की पराकाष्ठा है, 
और विश्राम से उदित जो अखण्ड ज्ञान है उसी में तत्व-वेत्ताओं 
के तत्व की परावधि है और विश्राम से जो स्वतः सिद्ध प्रगति 
है वही प्रेम की अभिव्यक्ति है। इस इष्टि से योग, ज्ञान तथा 
प्रेम की प्राप्ति चिर विश्राम में ही निहित है। समस्त शान्ति 
तथा सामर्थ्यं योग में, निस्सन्देहता तथा अमरत्व ज्ञान में और 
अगाध, अनन्त रस में परिपूर्ण होता है । योग, ज्ञान तथा प्रेम- 
इनकी भूमि एक है । इस हृष्टि से रस में भेद होने पर भी तीनों 
का स्वरूप एक है अर्थात्‌ योग, ज्ञान तथा प्रेम में विभाजन नहीं 
हो सकता । इस दृष्टि से ये तीनों ही अनन्त की अभिव्यक्ति हैं, 
जो सभी का संब कुछ होने पर भी सभी से अतीत है। उस अनन्त 
से अभिन्न होने के लिए यह अनिवार्य है कि प्राणी संग्रह, परा- 
धीनता और परिश्रम के राग से रहित होकर प्राप्त परिस्थिति 
का सदुपयोग कर स्वाधीनता, अपरिग्रह और चिर-विश्राम द्वारा 


` चित्त को शुद्ध शान्त तथा स्वस्थ कर ले । पर यह तभी सम्भव 


हो सकता है जब प्राणी प्राप्त विवेक के प्रकाश में चित्त की 
वर्तमान वस्तुस्थिति को जानकर उसकी शुद्धि के साधननिर्माण 


में समर्थ होता है । 
१९६-५६ 

[ प्रलोभन के रहते हुए भयरहित होना असम्भव है और ज्यों-ज्यों 
भय बढ़ता जाता है त्योंत्यों प्रलोमन की हृढ़ता होती जाती है । भय 
तथा प्रलोमन के आधार पर ही सीमित अहम्‌-भाव जीवित है सुख की 
आशा और शांति की रुचि मय तथा प्रलोमन को जीवित रखती है। 

शान्ति की रुचि शान्ति से विमुख कर देती है कारण कि रुचि का 
अन्त होने पर ही झान्ति की अभिव्यक्ति होती है। इतना ही नहीं सुख 
की आशा तथा दुःख के भय के कारण ही शान्ति की रुचि उत्पन्न होती 
है । सुल की आशा तथा दुःख के मय का अन्त होते ही शान्ति की रुचि 
स्वतः मिट जाती है । 

विवेक और विशवास दोनों ही स्वतन्त्र साधन हैं । दोनों ही के 
द्वारा प्राणी काम रहित होकर सब प्रकार के भय तथा प्रलोमन का 
अन्त कर सकता है । विश्वास और विचार का अपने-अपने क्षेत्र में उप- 
योग कर विचार द्वारा समस्त आसक्तियों का अन्त और विश्वास द्वारा 
प्रेम की प्राप्ति कर लेनी चाहिए । 

समस्त आसक्तियों का अन्त होने पर प्राणी काम रहित हो जाता 
है और प्रेम की प्राप्ति से भी काम रहित हो जाता है। काम का नाश 
होते ही सीमित अहम्‌-माव अपने आप गल जाता है जिसके गलते ही 

समस्त भय तथा प्रलोमन अपने आप मिट जाते हैं और चित्त शुद्ध हो 
जाता है । ] 


सेरे निज स्वरूप परसप्रिय, 


सम्भव को असम्भव और असम्भव को सम्भव मान लेने 
पर ही प्राणी का चित्त अशुद्ध होता है । प्रलोभन के रहते हुए 
भय-रहित होना असम्भव है, क्योंकि प्रलोभन उस परिस्थिति से 
सम्बन्ध जोड़ देता है जिसका स्वतन्त्र अस्तित्व नहीं है । जिसका 
स्वतन्त्र अस्तित्व नहीं है उसकी नित्य प्राप्ति सम्भव नहीं है । | 
इसी कारण प्रलोभन अनेक प्रकार के भय उत्पन्न करता है | यह 
नियम है कि ज्यों-ज्यों प्राणी भयभीत होता जाता है त्यों-त्यों 
प्रलोभन और बढ़ता जाता है, अर्थात्‌ प्रलोभन से भय और भथ 
से प्रलोभन की हृढ़ता होती है। भय और प्रलोभन में आबद्ध 
हो जाना ही चित्त अशुद्धि है । ॒ 

यह नियम है कि प्रलोभन का नाश होते ही भय स्वतः मिट 
जाता है,क्योंकि प्रलोभन की उत्पत्ति अविवेकसिद्ध है, जो निज 
विवेक द्वारा सुगमतापूर्वंक मिटाई जा सकती है | विवेक प्रत्येक 
सत्य के जिज्ञासु को स्वतः प्राप्त है क्योंकि विवेक के बिना सत्य 
की जिज्ञासा ही सम्भव नहीं है। इस हृष्टि से प्रलोभन का अन्त 
करने में प्रत्येक जिज्ञासु सर्वदा स्वतन्त्र है । परन्तु कब ? जव : 
प्राणी प्रलोभन तथा भय के नाश को वतमान का कार्य मान ले 
अर्थात्‌ किसी प्रकार भी भय तथा प्रलोभन का इन्द्र सहन न कर 
सके । प्राकृतिक नियम के अनुसार असह्य वेदना को जागृति 
सफलता की कुञ्जी है। अतः प्रलोभन तथा भयरहित होता 
सम्भव है, क्योंकि सत्य की लालसा असत्य को खाकर सत्य से 
अभिन्न करने में सवंदा समर्थ है । लालसा कोई अभ्यास नहीं है 

अपितु सत्य के जिज्ञासु की स्वाभाविक पुकार है जिसे भय तथा 
प्रलोभन ने शिथिल कर दिया है । 


भय और प्रलोभन की वास्तविकता का ज्ञान शिथिलता का 
अन्त कर लालसा को जागृत करने में समर्थ है। प्रलोभन में 
जीवन-बुद्धि स्वीकार करने से प्राणी प्रलोभन की वास्तविकता 
नहीं जान पाता जिसके न जानने से प्रलोभन में सत्यता और 
प्रियता भासने लगती है, जो अनेक प्रकार के भय उत्पन्न कर 
देती है । इस हृष्टि से प्रलोभन की वास्तविकता जानने के लिए 
उनमें जीवन-बुद्धि को अस्वीकार करना अनिवार है, अथवा यों 
कहो कि प्रलोभन जीवन नहीं है अपितु प्रमादवश जीवन जेसा 
भासित होता है। प्रलोभन को प्रलोभन जान लेने मात्र से ही 
प्रलोभन मिट सकता है,क्योंकि जिसका स्वतन्त्र अस्तित्व नहीं है 
वह उसी समय तक भासित होता है जब तक उसको जानने का 
प्रयास न किया जाय। यह नियम है कि जो नहीं है उस पर 
सन्देह होने मात्र से ही उसकी सजीवता नाश हो जाती है,क्योंकि 
सन्देह में सम्बन्ध-विच्छेद करने की सामर्थ्य है। यह नियम है 
कि जिसका स्वतन्त्र अस्तित्व नहीं है उससे यदि किसी प्रकार 
सम्बन्धविच्छेद हो जाय अथवा यों कहो कि उसको विस्मृति हो 
जाय तो वह स्वतः मिट जाता है। 


सितने प्रलोभन प्रतीत होते हैं उनके मूल में एकमात्र संकल्प- 
पूर्ति के सुख का भोग और संकल्प-निवृत्ति की शान्ति में रमण 
करना है,अर्थात्‌ सुख के भोग और शान्ति के रमण में ही समस्त 
घ्रलोभन उत्पन्न होते हैं । संकल्प-पृति के प्रलोभन ने ही प्राणी 
को शरीर,इन्ट्रिय,मन, बुद्धि आदि वस्तुओं में तथा परिस्थितियों 
एवं अवझ्थाओों में भाबद्ध कर दिया है, जिसके होते ही अनेक 
प्रकार के भय उत्पन्न हो गए हैं, क्योंकि प्रत्येक संकल्प-पूर्ति 

का सुख नवीन संकल्प को जन्म देकर बेचारे प्राणी को सुख-दुःख 
में आबद्ध रखता है। इतना ही नहीं ज्यों-ज्यों सुख का प्रलोभन 
बढ़ता जाता है त्यों-त्यों दुःख की उत्पत्ति भी स्वतः होती जाती 
है । कारण कि सूख के आदि और अन्त में दुःख ही शेष रहता 
है। सुख-भोग का आरम्भ होते ही सुख की क्षति होने लगती है 
और अन्त में सुख दुःख में बदल जाता है । सुख की उत्पत्ति भी 
दुःख से ही होती है और उसका अन्त भी दु:ख में ही होता है। 
इस रहस्य को जान लेने पर प्राणी सुख में भी दुःख का दर्शन कर 
सुख की दासता से मुक्त होने के लिए प्रयास करता है और फिर 
संकल्पपूति की अपेक्षा संकल्प-निवृत्ति को अधिक महत्व देता है। 
कितु संकल्प-निवृत्ति की शांति में भी अहमुभाव ज्यों का त्यों पुष्ट 
होता रहता है क्योंकि शांति में रमण करने से भी परिच्छिन्नता 
ज्यों की त्यों सुरक्षित रहती है जो अनेक प्रकार के भेद उत्पन्न कर 
प्राणी को भयभीत कर देती है। इस दृष्टि से संकल्प-पूति तथा 
सङ्कुल्प-निवृत्ति दोनों से ही प्राणी प्रलोभन में आबद्ध होता है । 
संकल्प-पूति के प्रलोभन से ही संकल्प-विकल्प का प्रवाह चलता 
रहता है । प्रग्णी प्रमाद-वश उत्पन्न हुए संकल्प-विकल्पों के द्वारा 
अपने को सुखी-दुःखी, भला-बुरा बनाता रहता है अर्थात्‌ संकल्पों 
के आधार पर ही अपना मूल्य आंकता है अथवा यों कहो कि उन 
संकल्प-विकल्पों के प्रवाह को ही अपनी वर्तमान वस्तुस्थिति 
स्वीकार करता है। यद्यपि प्रत्येक संकल्प उत्पत्ति से पूर्व कुछ नहीं 
है और पूर्ति के पश्चात्‌ कुछ भी नहीं है, परन्तु फिर भी बेचारा 
प्राणी संकल्पों के अधीन हो जाता है यहाँ तक कि एक-एक 
संकल्प-पूति के लिए न जाने कितने काल तक बड़ी-बड़ी यात- 
नाएँ भोगता है और परिणाम में अभाव ही पाता है । इस दृष्टि से 
संकल्प-पूति का प्रलोभन निरर्थक ही सिद्ध होता है । संकल्प-पूर्ति 


CC-0. In Public Domain. Chhatrasal Singh Collection 


Digtized by Muthulakshmi Research Academy 


३८८ चित्तशुद्धि 


के सुख की दासता का अंत होते ही अनावश्यक और अशुद्ध संकल्प 
उत्पन्न ही नहीं होते और परिस्थिति के अनुरूप आवश्यक और 
शुद्ध संकल्प स्वतः पूरे हो होकर मिट जाते हैं, जिनके मिटते ही 
संकल्प निवृत्ति स्वतः आ जाती है, अथवा यों कहो कि प्रत्येक 
संकल्प की पूर्ति के पश्चात्‌ निविकल्प स्थिति अपने आप आती है। 
निविकल्प स्थिति में वस्तु, व्यक्ति आदि की दासता शेष नहीं 
रहती किन्तु बेचारा प्राणी असावधानी के कारण स्थिति-जनित 
शान्ति में आबद्ध हो जाता है | यदि संकल्प-निवृत्ति का प्रलोभन 
न रहे तो प्राणी बड़ी ही सुगमतापूवंक निविकल्प स्थिति से अतीत 
नित्य-चिन्मय जीवन से अभिन्न हो जाता है और फिर संकल्प- 
पूति तथा संकल्प-निवृत्ति की दासता से रहित हो जाताहै। 
अर्थात्‌ सुख शांति से अतीत जो वास्तविक जीवन है उससे अभिन्न 
हो जाता है | यद्यपि निविकल्प स्थिति संकल्प-पूति की अपेक्षा 
कहीं अधिक महत्व की वस्तु है, क्योंकि उसके बिना आवश्यक 
सामर्थ्यं का विकास नहीं होता, परन्तु उसी को जीवन मान लेना 
भूल है । निविकल्प स्थिति का प्रलोभन न रहने पर निविकल्प 
स्थिति स्वतः रहने लगती है, क्योंकि निविकल्प स्थिति संकल्प- 
पूति की दांसता और अपूर्ति के भय को खा लेती है । इस दृष्टि 
से संकल्प-निवृक्ति सभी अवस्थाओं से उत्कट अवस्था है । 


भय तथा प्रलोभन के आधार पर ही सीमित अहमुभाव जीवित 

है । सुख की आशा और शान्ति की रुचि भय तथा प्रलोभन को 

जीवित रखती है । सुख की आशा से किसी को यदि सुख मिलता 

तो दुःख का कभी दर्शन ही नहीं होता । पर यह सम्श्नव नहीं है। 
प्राणी सुख की आशा करता है और परिणाम में दुःख भोगता 

है । इस दृष्टि से सुख की आशा का कोई स्थान ही नहीं है। 

सुख की आशा से रहित होते ही प्राणी दुःख से छूट जाता है, 

अर्थात्‌ उसके भय का नाश हो जाता है। 

शान्ति की रुचि शान्ति से विमुख कर देती है कारण कि 
रुचि का अन्त होने पर ही शान्ति की अभिव्यक्ति होती है। इतना 
ही नहीं सुख की आशा तथा दुःख के भय के कारण ही शान्ति की 
रुचि उत्पन्न होती है। सुख की आशा तथा दु:ख के भय का अन्त 
होते ही शान्ति की रुचि स्वतः मिट जाती है, जिसके मिटते ही 
चिरशान्ति अपने आप आ जाती है । सुख की आशा में दुःख का 
भय निहित है। यदि सुख की आशा न रहे तो दुःख का भय अपने 
आप मिट जाता है । निर्भयता आते ही प्रलोभन की दासता भी 
अपने आप मिट जाती है अथवा यों कहो कि भय के मिटते ही 
प्रलोभन भी मिट जाता है। भय ओर प्रलोभन का अन्त होते ही 
सीमित अहम्‌भाव गल जाता है अथवा यों कहो कि सीमित अहम. 
भाव गल जाने पर भय तथा प्रलोभन अपने आप मिट जाता है। 

सुख की आशा अविवेकसिद्ध है, जो विवेक द्वारा मिट 
सकती है, जिसके मिटते ही भय तथा प्रलोभन अपने आप मिट 
जाते हैं। यदि कोई प्राणी विवेकपूर्वंक सुख की आया से रहित होने 
में अपने को असमर्थ पाता है तो वह विकल्परहित विश्वासपूर्वंक 
अपने को समर्पण कर अहम्‌ और मम से रहित हो सकता है, 
जिसके होते ही समस्त भय तथा प्रलोभन मिट जाते हैं अथवा यों 
कहो कि निर्भयता और निश्चिन्तता अपने आप आ जाती है जो 
किसी प्रकार के भय तथा प्रलोभन को उत्पन्न नहीं होने देती । | 
प्रत्येक व्यक्ति में किसी-त-किसी अंश में विवेक तथा भाव-शक्ति 
विद्यमान है | यह दूसरी बात है कि किसी में भाव की न्यूनता 
और विवेक की अधिकता हो और किसी में भाव की अधिकता ` 
और विवेक की व्थूनता हो, अर्थात्‌ कोई मस्तिष्कप्रधान होता है 
और किसी में हृदयशीलता अधिक होती है। मस्तिष्क प्रधान 

प्राणियों को निज विवेक के प्रकाश में भय तथा प्रलोभन की 
वास्तविकता'को जान कर निर्चिन्त तथा निर्भय, हो जाना 
चाहिए । ज्यों-ज्यों निश्चिन्तता तथा निर्भयता स्थाई होती जाती 
हैं त्यों-त्यों भय तथा प्रलोभन का अभाव होता जाता है, अथवा 
यों कहो कि निर्चिन्तता तथा निर्भयता की हृढ़ स्थापना होते ही 
भय तथा प्रलोभन स्वतः मिटं जाते हैं। भय तथा प्रलोभन को 

प्रतीति भले ही हो, पर उनका कोई वास्तविक अस्तित्व नहीं है । . 
जब विचारशील प्राणी विवेक-हष्टि से भय तथा प्रलोभन को 
देखता है तब वे स्वतः सदा के लिए मिट जाते है, अथवा यों कहो 
कि विवेक-दृष्टि से किसी ने भथ तथा प्रलोभन का दर्शेन ही नहीं 

, किया । वे उसी समय तक प्रतीत होते हैं जब तक प्राणी विवेकपूर्वेक 
उनका निरीक्षण नहीं करता ।यह नियम है कि विवेकपूर्वेक 
निरीक्षण करने पर भय तथा प्रलोभन मिट जाते हैं, क्योंकि 

उनका स्वतन्त्र अस्तित्व नहीं है । 

हृदयशील प्राणियों को विकल्परहित विश्वासपूर्वक अपने 
को समर्पित कर निर्चिन्त तथा निर्भय हो जाना चाहिए। विकल्प 
रहित विश्वास तभी सम्भव है जब दो विश्वास न रहें अर्थात्‌ 
एक ही विश्‍वास जीवन हो जाय, यहां तक कि विश्वासी और 
विशवास में विभाजन न हो सके, विश्‍वास ही विश्वासी का जीवन 
हो जाय । विश्‍वास उस पर नहीं करना चाहिए जिसे इन्द्रिय, मन 
बुद्धि द्वारा जानते हो | विश्वास उस पर होना चाहिए जिसे कभी 
किसी इन्द्रिय'द्वारा विषय नहीं किया । अब कोई कहे कि जो 
इन्द्रिय आदि का विषय नहीं है उस पेर विश्वास केसे हो सकता 
है ? विश्वास उसी पर होता है जो इन्द्रिय आदि का विषय नहीं 
है, कारण कि इन्द्रिय,बुद्धि आदि के द्वारा जो कुछ जानने में आता 
है, उस पर तो सन्देहं होता है। जिस पर सन्देह होता है उस पर 

विश्वास करना भूल है। इस हृष्टि से विश्वासपात्र वही है जो 
इन्द्रिय आदि का विषय नहीं है। 


जब प्राणी उस पर विश्वास कर सकता है जिस पर अनेक 
सन्देह होते हैं तो क्या उस पर विश्वास नहीं कर सकता जिस 
पर सन्देह सम्भव ही नहीं है ? क्योंकि सन्देह उस पर हो सकता 
है जिसमें दोष का दर्शन हो और दोष का दर्शन उसमें होता है 
जो इन्द्वात्मक हो अर्थात्‌ जिसके विषय में इन्द्रिय और बुद्धि के 
निर्णय में भिन्नता हो। जिससे सभी को सत्ता तथा प्रकाश मिलता 
है वह इन्द्रिय आदि का विषय नहीं हो सकता । अतः जो इन्द्रिय 
आदि का विषय नहीं है वही विशवास-पात्र है । अनेक विश्वास 
निकल जाने पर एक विश्वास स्वत: रह जाता है यह नियम ही 
है। इस हृष्टि में एक विश्वास में कोई क्षति नहीं हो सकती । 
विश्वास संबंध को और संबंध आत्मीयता अर्थात्‌ प्रीति को उदय 
करता है । प्रीति का उदय होते ही काम का नाश हो जाता है । 
काम का नाश होने पर समस्त भय तथा प्रलोभन स्वतः मिट 
जाते हैं, क्योंकि काम की भूमि में ही प्रलोभन तथा भय उत्पन्न 
होते हैं। एक विश्वास वस्तु आदि के विश्वास को खाकर पुष्ट 
होता है, जिसके पृष्ट होते ही स्वभाव से ही निर्भयता एवं निरिचि- 
न्तता आ जाती है, जिसके आते ही अनन्त की क्ृपाशक्ति स्वतः 
सब कुछ करने लगती है, और फिर प्राणी बड़ी ही सुगमतापूर्वक 
सब प्रकार के भय तथा प्रलोभन से रहित हो जाता है । 

विवेक और विश्वास दोनों ही स्वतन्त्र साधन हैं । दोनों ही 
के द्वारा प्राणी काम-रहित होकर सब प्रकार के भय तथा प्रलो- 
भन का अन्त कर सकता है । अन्तर केवल इतना है कि विचार- 
शील प्रतीत होने वाले भय तथा प्रलोभन की वास्तविकता को 
जानकर उससे रहित हो जाता है और सरल विश्वासी भय तथा 

प्रलोभन से व्यथित होकर उस अनन्त को पुकारने लगता है जिसे 
कभी जाना नहीं था | दुःखी की पुकार में वही सामर्थ्ये है जो 
विचारशील के विचार में है । दु:खी प्राणी में स्वभाव से ही निर्भे- 
रता आ जाती है,जिसके आते ही अहम्‌ और मम अपने आप गल 
जाता है, जिससे समस्त भय तथा प्रलोभन स्वत: मिट जाते हैं । 


यदि किसी की विचार और विश्‍वास दोनों ही में श्रद्धा हो 
तो उसे विचार का उपयोग शरीर, इन्द्रिय आदि समस्त हर्य 
पर अथवा अपने व्यक्तित्व पर करना चाहिए और विश्वास का 
उपयोग उस अनन्त पर करना चाहिए, जिसे बुद्धि आदि के द्वारा 
कभी नहीं जाना, अथवा यों कहो कि विचार के द्वारा समस्त 
वस्तुओं की आसक्ति से रहित हो जाय और विश्वास के द्वारा 
अपने को समपित कर सब प्रकार से निर्चिन्त तथा निर्भय हो 
जाय । इस प्रकार विशवास और विचार का अपने-अपने क्षेत्र में 
उपयोग कर विचार द्वारा समस्त आसक्तियों का अन्त और 
विश्वास द्वारा प्रेम की प्राप्ति कर लेना चाहिए । 

समस्त आसक्तियों का अन्त होने पर भी प्राणी काम-रहित 
हो जाता है ओर प्रेम की प्राप्ति से भी काम-रहित हो जाता है। 
काम का नाश होते ही सीमित अहम्‌-भाव अपने आप गल जाता 


है, जिसके गलते ही समस्त भय तथा प्रलोभन अपने आप मिट 
जाते हैं और चित्त-शुद्ध हो जाता है। 

अनन्त के विधान-विवेक का आदर 


[ प्राणी-मात्र को विवेक, सामर्थ्यं और वस्तु प्राप्त है। विवेक उस 
अनन्त का विधान है । जब प्राणी प्राप्त सामर्थ्यं और वस्तु का उपयोग 
उस विधान के विपरीत करने लगता तब उसका चित्त अशुद्ध हो जाता 
है | विवेक-रूपी विधान से ही बुद्धि, इन्द्रिय आदि को साम्यं मिलती 
है । विवेक-रूपी विधान में कर्त्तव्य विज्ञान, योग-विज्ञान और अध्यात्म- 
विज्ञान विद्यमान है। 


विवेक का अनादर शरीर, इन्द्रिय, मन, बुद्धि आदि में अहम्‌-भाव 
उत्पन्न करता है जिससे कर्तव्य और भोक्तृत्व की उत्पत्ति होती है। 
वस्तु, सामर्थ्यं और विवेक की एकता होते ही सीमित अहम्‌-माव गल 
जाता हैं, जिसके गलते ही काम का नाश हो जाता है और फिर कामना 
आसक्ति और चित्त की शुद्धि हो जाती है। 


विवेक का आदर करते ही प्रीति की अभिव्यक्ति, जिज्ञ!सा की 
जागृति और सेवा में प्रवृत्ति स्वतः होने लगती है। सेवा में समस्त 
कर्त्तव्य-विज्ञान, जिज्ञासा की जाग्रृति में अध्यात्म-विज्ञान और प्रीति की 
अभिव्यक्ति में आस्तिक-विज्ञान निहित है । अतः प्रीति, जिज्ञासा तथा 
सेवा द्वारा चित्त- शुद्धि के लिए सवंदा तत्पर रहना चाहिए जो विवेक 
सिद्ध है। ] 

सेरे निज स्वरूप परमप्रिय, 
घ्राणी-मात्र को विवेक, सामर्थ्यं और वस्तु प्राप्त है। विवेक 
उंस अनन्त का विधान है। जब प्राणी प्राप्त सामर्थ्यं और वस्तु 
का उपयोग उस विधान के विपरीत करने लगता है तब चित्त 
अशुद्ध हो जाता है । इस हृष्टि से चित्त की अशुद्धि प्राणी का 
अपना ही बनाया हुआ दोष है, प्राकृतिक नहीं । अपने बनाए 
हुए दोषों का अन्त करने का दायित्व अपने ही पर है। अतः 
प्राप्त विधान के अनुरूप ही प्राप्त सामर्थ्यं तथा वस्तु का उपयोग 
कर चित्त को शुद्ध करना अनिवार्य है। चित्तशुद्धि वर्तमान की 
वस्तु है, उसे भविष्य पर छोड़ना असावधानी है। चित्त की 
अशुद्धि के रहते हुए प्राणी अपने साधन और साध्य दोनों से ही 
विमुख हो जाता है। साधन और साध्य की विमुखता में ही 
असाधन की उत्पत्ति होती है, जिससे बेचारा प्राणी उत्तरोत्तर 
अवनति की ओर ही गतिशील होता है। इस हृष्टि में सर्वप्रथम 
प्राणी को चित्त में अङ्कित अशुद्धि का अन्त करना अनिवाय है, 
क्योंकि असाधन अर्थात्‌ अकतंव्य के अभाव मैं ही कतंव्य-परा- 
यणता निहित है। ज्यों-ज्यों कतंव्य-परायणता स्थायी होती है 
त्यों-त्यों प्राणी का चित्त स्वतः शुद्ध होता जाता है, क्योंकि 
कतंव्य-परायणता रागनद्वोष का अन्त करने में समर्थं है अथवा 
यों कहो कि कतंव्य-परायणता आ जाने पर त्याग तथा प्रेम की 
स स्वतः हो जातो है, जिसके होते ही चित्त शुद्ध हो 
जाता है। 
शरीर, इन्द्रिय, मन, बुद्धि, आदि सामर्थ्यं तथा वस्तु का समूह 
है। वस्तु और सामर्थ्यं में इतना भेद है कि वस्तु व्यक्त है और 
सामर्थ्यं अव्यक्त है। अव्यक्त सामर्थ्यं का उपयोग व्यक्त वस्तु के 
आश्रय से ही हो सकता है। इस दृष्टि से वस्तु और सामर्थ्यं 
में केवल गुणों का भेद और स्वरूप की एकता है। वे दोनों एक 

ही धातु से निर्मित हैं, गुणों की भिन्नता के कारण अलग-अलग 
भासित होते हैं । दोनों का अलग-अलग स्वतन्त्र अस्तित्त्व नहीं 
है । विवेकरूपी विधान का प्रकाश बुद्धि को प्रकाशित करता 
है । बुद्धि के प्रकाश से मन में क्रियाशीलता उत्पन्न होती है। 
मन की क्रियाशीलता से ज्ञानेन्द्रियों में गति होती है और 
्ञानेन्द्रियों के आश्रय से कमे न्द्रियां कार्य में प्रवृत्त होती हैं। 

विधान स्वयं कर्त्ता हो नहीं सकता और जो कार्य करने 
के साधन हैं, उनमें कर्तापन की स्थापना सम्भव नहीं, क्योंकि 
लखनी लेखक नहीं हो सकती, अर्थात्‌ करण कर्ता नहीं हो सकते । 
ऐसी स्थिति में यह प्रश्‍न स्वाभाविक ही उत्पन्न होता है कि 
कर्ता कौन है ? कर्ता वही हो सकता है जो शरीर, इन्द्रिय, 
मन, बुद्धि आदि से अपने को तद्रूप कर लेता है अथवा शरीर 
इन्द्रिय आदि को अपना मानता है। उस कर्ता में जब काम 
की उत्पत्ति हो जाती है तब कामना पूर्ति के प्रलोभन से प्रेरितः 
होकर बेचारा वस्तु तथा सामर्थ्यं का दास हो जाता है; यहाँ 
तक कि सापर्थ्यं और वस्तु के अस्तित्व को ही अपना अस्तित्ब 
मानने लगता है । उसका परिणाम यह होता है कि मिथ्या 
व्यक्तित्व का अभिमान उत्पन्न हो जाता है, जिसके होते ही 
व्यक्ति और समाज में भेद की उत्पत्ति होती है । भेद की 
उत्पत्ति अनेक प्रकार के संघर्ष उत्पन्न करने में हेतु है । 


वस्तु और सामर्थ्यं के समूह को अपना अस्तित्व स्वीकार 
करना प्राप्त विवेक का अनादर हैं । प्राकृतिक नियम के अनुसार 
सब कुछ अनन्त की अभिव्यक्ति ही है, अर्थात्‌ व्यक्तिगत कुछ 
नहीं है । ऐसी कोई वस्तु नहीं जो समछ्ि से सत्ता न पाती हो 
और ऐसी कोई सामर्थ्यं नहीं है जो समष्टि शक्तियों से अभिन्न 
न हो । केवल व्यक्तित्व का अभिमान ही एक ऐसी प्रतीत हैः 


CC-0. In Public Domain. Chhatrasal Singh Collection 


Digtized by Muthulakshmi Research Academy 
३६६ चित्तशुद्धि 


जो भासित तो होती है परन्तु उसका कोई अस्तित्व नहीं है । 

` अस्तित्वहीन अहमुभाव' ने ही कर्ता को करण से तद्रूप कर 
दियां है । यदि करण का विभाजन करके कर्ता की खोज की 
जाय तो उसका कोई स्वतन्त्र अस्तित्व नहीं मिलता, परन्तु 
करण और कर्ता के मध्य में काम ही एक ऐसी प्रतीति है जो 

' कर्ता और करण के सम्बन्ध को सुरक्षित रखती है, अर्थात्‌ 
. काम की भूमि में जो कामनाएं उत्पन्न होती हैं उनके द्वारा ही 
शरीर,इन्द्रिय, मन, बुद्धि आदि से सम्बन्ध हृढ़ होता हैं और 
फिर इन्द्रियों के विषयों में प्रवृत्ति होती है । प्रवृत्ति-जनित सुख- 

- दुःख का प्रभाव चित्त में अंकित हो जाता. है, जिससे चित्त 


अशुद्ध हो जाता है। 
र बुद्धि तथा इन्द्रिय-ज्ञान से जो स्थूल वस्तुएं प्रकाशित होती 


, हैं उस स्थूल भाग को ही वस्तु के नाम से कह सकते हैं और इन्द्रिय 
प्राण, मन, बुद्धि आदि को सामर्थ्ये के नाम से कह सकते हैं । 

यद्यपि अपने स्तर पर इन्द्रियां दो भागों में विभाजित हो जाती हैं- 
कर्मेन्द्रिय और ज्ञानेन्द्रिय । कर्म र्द्रिय क्रियाशक्ति का भाग है और 
ज्ञानेन्द्रिय इच्छाशक्ति का भाग है । मन में यह दोनों भाग एकत्रित 
रहते हैं । क्रियाशक्ति प्राण का भाग है और इच्छाशक्ति ज्ञान का 
भाग है। मन इच्छाशवित और क्रिप्राशक्ति का समूह है । इसी 
कारण प्राण के निरोध से मन में स्थिरता और मन के निरोध से 
प्राण का निरोध हो जाता है । प्राण और मन में बड़ी ही घनिष्ठ 
एकता है । बुद्धि केवल ज्ञान का प्रतीक है, इसी कारण बुद्धि का 

` ` निर्णय मन को मान्य होता है । बृद्धि और विवेक के मध्य में जो 
` अहंभाब है उसी में काम का निवास है, इसी कारण कामता और 
जिज्ञासा दोनों ही अहंभाव में निवास करती हैं । कामनापूर्ति के 
लिए अहम्‌ बुद्धि के अधीन और बुद्धि मन के, मन इन्द्रियों के और 
इन्द्रियाँ विषयों के अधीन हो जाती हैं,जिससे बेचारा प्राणी जड़ता, 

पराधीनता, शक्तिहीनता आदि दोषों में आबद्ध हो जाता है। 
परन्तु जब जड़ता, पराधीनता आदि की वेदना स्वभाव से जागृत 
होती है तब कामनानिबृत्ति की लालसा उत्पन्न होती है, जो 
इन्द्रिय-ज्ञान में सन्देह उत्पन्न कर देती है! ज्यों-ज्यों सन्देह की 
वेदना हढ़ होती जाती है त्यों-त्यों जिज्ञासा सवल होती जाती है। 

ज्यों-ज्यों जिज्ञासा सबल होती जाती है त्यों-स्यों कामनाएं स्वतः 
मिटती जाती हैं । कामनाओं का अन्त होते ही सन्देह की निवृत्ति 
और निस्सन्देहता की अभिव्यक्ति उदय होती है, जिससे जिज्ञासा 

की पूति और काम की निवृत्ति हो जाती है, जिसके होते ही 
समस्त आसक्तियां गल कर प्रीति में बिलीन हो जाती हैं और फिर 

सीमित अहंभाव का नाश हो जाता है जिसके होते ही प्रीति अनंत 
से अभिन्न हो जाती है अथवा यों कहो कि प्रीति और प्रीतम से 
भिन्न की सत्ता ही शेष नहीं रहती । 


विवेकरूपी विधान से ही बुद्धि एवं इन्द्रिय आदि को सामर्थ्य 
मिलती है। यद्यपि बुद्धि और इन्द्रिय का ज्ञान भी ज्ञान-जैसा ही 
प्रतीत होता है परन्तु इन्द्रिय या बुद्धि का ज्ञान सन्देह रहित नहीं 
होता अर्थात्‌ बुद्धि या इन्द्रिय-ज्ञान के आधार पर प्राणी निस्संदेह 
नहीं हो सकता । जिससे निस्सन्देहता प्राप्त न हो सके उसे ज्ञान 
मान लेना अज्ञान को ज्ञान का स्थान देना है, अथवा यों कहो कि 
इन्द्रिय या बुद्धि के अल्प ज्ञान को पूरा ज्ञान मानना है। ऐसी 
मान्यता का निज विवेक में विरोध है! इस हृष्टि से विवेक बुद्धि 
और इन्द्रिय की अपेक्षा अलौकिक तत्त्व है, अथवा यों कहो कि 
उस अनन्त का विधान है। अनन्त के विधान का आदर और 
अनुसरण अनन्त से अभिन्न करने में समर्थ है।इस दृष्टि 
से विवेक को विधान, बुद्धि, मत, प्राण और इन्द्रिय आदि को 
सामर्थ्यं और इन्द्रिय आदि जिक्षके आश्रप्र से सक्रिय होते हैं 

उसे वस्तु मानना चाहिए । जब प्राणी प्रमादवश वस्तु को सामर्थ्ये 
और सामर्थ्ये को ज्ञान मान लेता है तब विवेक का अनादर होने 
लगता है। उसका परिणाम यह होता है कि प्रीति आसक्ति में 
और जिज्ञासा कामनापूति के साधन में और सेवा स्वार्थ-भाव में 
बदल जाती है, जिसके बदलते ही काम, क्रामना और भोगप्रबृत्ति 
सें ही जीवन-बृद्धि भासने लगती है जिससे चित्त अशुद्ध हो 
जाता है । 
विवेकरूपी विधान में कर्ततव्यविज्ञान, योगविज्ञान और 
अध्यात्मविज्ञान विद्यमान हैं । यदि प्राणी प्राप्त विवेक का अनादर 
न करे तो अकर्त्तव्य, भोग और मिथ्या अहंभाव की उत्पत्ति ही 
नहीं हो सकती । अहंभाव की उत्पत्ति के बिना काम का जन्म ही 
नहीं हो सकता और काम की उत्पत्ति के बिना कामनाओं का 
जन्म सम्भव ही नहीं है । कामनाओं की पूर्ति के बिना भोग और 
भोगासक्ति उत्पन्न ही नहीं हो सकती। भोगासक्ति के बिना स्वार्थ- 
भाव की उत्पत्ति संभव नहीं है और स्वार्थेभाव के बिना पराधी- 
नता, संकीर्णता, जड़ता आदि विकारों में प्राणी आबद्ध हो ही 
नहीं सकता । इस हृष्टि से विवेकरूपी विधान का अनादर ही 
समस्त दोषों का मूल है । 
विवेक का अनादर ही शरीर, इन्द्रिय, मन, बुद्धि आदि में 
अहंभाव उत्पन्न करता है, जिससे कतृत्व और भोक्तृत्व की 
उत्पत्ति होती है, अर्थात्‌ प्राणी अपने को कर्त्ता और भोक्ता मान 
लेता है। कर्त्ताभाव में से ही कमं की रुचि और फल की आशा 
उत्पन्न होती है,जिसके होते ही कर्त्ता भोक्ता होकर अपने में भोग 
की रुचि और भोग्य वस्तुओं की आसक्ति उत्पन्न कर लेता है । 
भोगासक्ति भोक्ता में स्वार्थभाव उत्पन्न कर देती है,जिससे उसका 
व्यक्तित्व कामना, आसक्ति और स्वार्थभाव का समूह बन जाता 

है। भोक्ता, भोगवासना और योग्य वस्तुओं में गुणों का भेद 
और स्वरूप की एकता है, अर्थात्‌ ये तीनों एक ही धातु से निर्मित 
हैं । भोग्य वस्तुओं के विनाश का ज्ञान तो प्रत्यक्ष ही है और 
विवेक का आदर करने पर भोगवासनाओं का अन्त हो ही जाता 
है, जिसके होते ही “मैं भोक्ता हूँ', यह स्वीकृति स्वत: मिट जाती 
है । उसके मिटते ही भोक्ता, भोग-वासना और भोग्य वस्तुओं 
की भिन्नता शेष नहीं रहती । अथवा यों कहो कि वस्तु, सामर्थ्य 
और विवेक को एकता होते ही सीमित अहंभाव गल जाता है, 
जिसके गलते ही काम का नाश हो जाता है और फिर कामना, 
आसक्ति और स्वार्थंभाव तीनों ही दोष मिट जाते हैं, अर्थात्‌ 
स्वार्थ सेवा-भाव में, कामना जिज्ञासा में और आसक्ति प्रीति में 
बदल जाती है, जिसके बदलते ही चित्तशुद्ध हो जाता है । 


विवेक का आदर करते ही प्रीति की अभिव्यक्ति, जिज्ञासा 
की जागृति और सेवा में प्रवृत्ति स्वतः होने लगती है । सेवा में 
समस्त कर्त्तव्य-विज्ञान, जिज्ञासा की जागृति में अध्यात्म-विज्ञान 
और प्रीति की अभिव्यक्ति में आस्तिक-विज्ञान निहित है । सेवा 
को पूर्णंता रागरहित होने में है। रागरहित होते ही भोग योग में 
बदल जाता है। योग-विन्तान शान्ति, सामर्थ्यं एवं स्वाधीनता का 
प्रतीक है । इसी कारण ज्यों-ज्यों योग-विज्ञान का आदर होता 
जाता है त्यों-त्यों कर्त्तव्यपालन की सामथ्यं और निष्कामता 
अपने आप उदित होती है। निष्कामता प्राणी को अधिकार- 
लालसा से रहित कर देती है । कर्त्तव्यपरायणता दूसरों के अधि- 
कारों की रक्षा करने में समर्थ है ।.दूसरों के अधिकार की रक्षा 
से विद्यमान राग की निवृत्ति होती है और अपने अधिकार के 
त्याग से, नवीन राग की उत्पत्ति ही नहीं होती, अर्थात्‌ प्राणी 
राग-रहित हो जाता है । इस हृष्टि से कर्तव्य-विज्ञान और योग- 

विज्ञान में अत्यन्त घनिष्ठता है, क्योंकि कर्ततव्य-परायणता से 
प्राणी योग-विज्ञान का अधिकारी हो जाता है और योग-विज्ञान 
कर्त्तव्य-परायणता का सामर्थ्यं प्रदान करता है । इतना ही नहीं 
योग-विज्ञान की पू्णेता निस्सब्देहता एवं स्वाधीनता की ओर. 
अग्रसर कर अध्यात्म-विज्ञान का अधिकारी बना देती है। 
अध्यात्यःविज्ञान में पराधीनता, जड़ता एवं सन्देह का अभाव 
करने की सामर्थ्यं स्वतः-सिद्ध है । अतः अध्यात्म-विज्ञान द्वारा 
प्राणी निस्सन्देहता, स्वाधीनता, चिन्मयता से अभिन्न हो जाता 
है, जिसके होते ही आस्तिक-बिज्ञान में स्वतः प्रवेश हो जाता है, 
जो प्रेम से परिपूर्ण है, अथवा यों कहो कि कर्त्तव्यपरायणता की 
पूर्णता योग में, योग की पूर्णता बोध में और बोध की पूर्णता प्रेम 
की अभिव्यक्ति में निहित है । 
विवेक जिस अनन्त का विधान है, साम्यं और वस्तु भी 
उसी की अभिव्यक्ति है । अतः विवेक के प्रकाश में ही सामर्थ्ये 
तथा वस्तुओं का सदुपयोग करना अनिवारये है । विवेक के अनादर 
से ही काम, कामना और अकर्त्तव्य का जन्म होता है। अतः 
साधक के जीवन में अविवेक का अर्थात्‌ विवेक के अनादर का 
कोई स्थान ही नहीं है । अनन्त की अहैतुकी कृपाशकिति ने ही अपने 
स्वभाव से विवश होकर प्राणी को विवेक, सामर्थ्ये तथा वस्तु 
प्रदान की है और अपने को इतना छिपाया है कि प्राणी प्राप्त 
विवेक, सामथ्यं और वस्तु को अपनी ही मानता है, यह नहीं 
जानता कि अपनी कृपा से आप मोहित होकर उस अनन्त ने सभी 
को सबकुछ दिया है । भला, इस उदारता पर कौन ऐसा होगा- 
जो अपने को निछावर न कर सके, अर्थात्‌ उसीकी प्रीति होकर न 
रहे,जिसकी यह अनुपम, अलोकिक एवं अनिर्वचनीय उदारता है। 


अब यदि कोई यह कहे कि तुम जिसे उदारता मानते हो 

वह तो प्राकृतिक विधान है, तो भी यह स्पष्ट हो ही जाता है 
कि जिसका विधान इतना सुन्दर है वह न जाने कितना सुन्दर 
होगा । भला, उसत्रा प्रेमी होने में किसे आपत्ति तथा हिचक्र हो 
सकती है अर्थात किसी को भी नहीं । उसकी प्रीति बिना हुए 
आसक्तियों का अन्त संभव नहीं है । उसकी जिज्ञासा के बिना 
कामनाओं का अन्त हो ही नहीं सकता और प्रत्येक प्रवृत्ति के 
द्वारा उन्हीं के नाते सेवा करने पर ही स्वार्थ भाव गल सकता है । 
इस दृष्टि से प्रीति, जिज्ञासा और सेवा ही चित्तशुद्धि की मुख्य 
साधना है, जिसकी अभिव्यक्ति विवेक के आदर में निहित है । 
जब तक साधक मेंसाधन की अभिव्यक्ति नहीं होती तव तक 
साधन में स्वाभात्रिक अभिरुचि अर्थात नित-नव प्रियता नही 
होतो, जिसके हुए बिना साधन में अस्वाभाविकता और असाधन 
में स्वाभाविकता प्रतीत होती है अर्थात्‌ कत्तंव्य-परायणता में 
कठिनता और अत्ऋत्तेव्य में सुगमता प्रतीत होती है जो वास्तव में 
चित्त की अशुद्धि है। अतः प्रीति, जिज्ञासा तथा सेवा द्वारा चित्त 
शुद्धि के लिए सर्वदा तत्पर रहना चाहिए जो विवेक-सिद्धि है । 


२१५-६ 

वस्तुओं के अस्तित्व की अस्वीकृति 


[ वस्तुओं के अस्तित्व को स्वीकार करने से, उनको अपना मानने 
से और उनका दुरुपयोग करने से चित्त भशुद्ध होता है। वस्तुओं के 
सदुपयोग द्वारा व्यक्तियों की सेवा किये बिना न तो निर्मोहता की ही 
अभिव्यक्ति होती है और न संग्रह की रुचि ही नाश होती है । वस्तुओं 
के अस्तित्व की' स्वीकृति में समस्त दोषों का अन्त और वस्तुओं से अतीत 
के जीवन से अभिन्नता स्वतः हो जाती है । अतः वस्तुओं का सदुपयोग, 
उनकी ममता का त्याग एवं उनके अस्तित्व को स्वीकार कर चित्त को 
शुद्ध, शान्त तथा स्वस्थ करना अनिवार्यं है । ] 


सेरे निज स्वरूप परमप्रिय, 


वस्तुओं के अस्तित्व को स्वीकार करने से, उनको अपना 
मानने से और उनका दुरुपयोग करने से चित्त अशुद्ध होता है। 
यदि अपने से भिन्न की स्वीकृति न होती तो चित्त कभी अशुद्ध न 
होता । अब विचार यह करना है कि अपने से भिन्न की स्वीकृति 
का मूल कारण क्या है ? जब प्राणी किसी प्रतीत तथा मान्यता 
को ही अपना स्वरूप मानलेता है तब उसमें अपने आप 
परिच्छिन्नता को सत्यता हढ़ हो जाती है, जिसके होते ही अनेक 
प्रकार के भेद उत्पन्न हो जाते हैं ।भेद को उत्पत्ति से चित्त अशुद्ध 

हो जाता है अथवा यों कहो कि 'यह' को "मैं! स्वीकार करने पर 
काम तथा मोह की उत्पत्ति होती है, जो चित्त को अशुद्ध कर 
देती है । यद्यपि 'यह' को "मैं? स्वीकार करने में निज अनुभूति 
का विरोध है परन्तु प्राणी प्रमादवश अपनी अनुभूति का आदर 
नहीं करता । उसका परिणाम यह होता है कि देह में ही अहम्‌- 
बुद्धि हढ़ हो जाती है, जिसके होते ही अनेक दोष अपने आप 
उत्पन्न हो जाते हैं । कितने आइचय्यें की बात है कि प्राथी कभी 
तो अपने को देह मानता है और कभी देह को अपना मानता है। 
अर्थात्‌ अहम्‌ और मम्‌ दोनों की स्थापना देह में कर लेता है। 
अहम्‌ की स्थापना करके देह से भिन्न वाह्य वस्तु में ममता 
करता है और देह के प्रति ममता करके अपने को किसी मान्यता 
विशेष में आबद्ध करता है। प्राकृतिक नियम के अनुसार प्रत्येक 
मान्यता में परिच्छिन्नता की स्वीकृति स्वतः सिद्ध प्रतीत होने _ 
लगती है । यद्यपि प्राणी में आवश्यकता स्वभाव से ही अनन्त से 
अभिन्न होने की है, क्योंकि कोई भी अपने को सीमित होकर 
सदैव नहीं रखना चाहता; परन्तु मान्यता में अस्तित्व-बुद्ध 
स्वीकार करने से काम की उत्पत्ति होती है, जिससे स्वाभाविक 
आवश्यकता में शिथिलता आ जाती है और अनेक कामनायें 
उत्पन्न हो जाती हैं जो वस्तुओं से सम्बन्ध हृढ़ कर देती हैं । इस 
ष्टि से वस्तुओं के अस्तित्व की स्वीकृति तथा उनसे सम्बन्ध 
स्वाभाविक आवश्यकता के प्रमाद से अथवा निज अनुभूति के 
विरोध को सहन करने से होता है । 

यह नियम है कि स्वाभाविक आवश्यकता की विस्मृति 
भले ही हो जाय पर उसका नाश नहीं होता । स्वीकृति से 
सत्यता तथा प्रियता भले ही प्रतीत होती हो, परन्तु उसका 
अस्तित्व नहीं होता, अर्थात्‌ अस्तित्वहीन स्वीकृति प्राणी को न 
जाने कितना नाच नचाती है, अथवा यों कहो कि अनेक प्रकार 
के संघर्षो में आबद्ध कर देती है। 

समस्त स्वीकृतियों के मूल में क्या है इसका निर्णय उस 

समय तक सम्भव नहीं है जब तक कि समस्त स्वीकृतियों का 
अन्त अस्वीकृति द्वारा न कर दिया जाय । ऐसी कोई स्वीकृति 
हो ही नहीं सकती जिसमें परिवर्तन तथा अभाव न हो । समस्त 
स्वीकृतियां दो प्रकार से उत्पन्न होती हैं--एक तो श्रवण. के 
आधार पर और एक अपने को देह मान लेने पर | श्रवण से पूर्व 
प्राणी अपने को क्या मानता था, इसका जसे पता नहीं और देह 
की तद्र पता से पूव किसके साथ तादात्म्य था, इसे भी बेचारा 

प्राणी जानता नहीं । परन्तु निज विवेक द्वारा वह यह अवश्य 

जानता है कि "देह मैं नहीं हुँ” क्योंकि जो 'यह' है वह 'मैं' हो 

ही नहीं सकता । 'सैं' क्या है ? यह प्रश्‍न उत्पन्न होकर “मैं देह 

नहीं हुँ” इस निर्णय तक प्राणी को पहुँचा देता है। परन्तु बेचारा 

प्राणी सन्देह की वेदता को न सहने के कारण जव अपने को 

किसी मान्यता से अभिन्न कर लेता है तब देह को अपना मानकर 

देह के नाते देश, समाज, वर्ग, जाति, सम्प्रदाय, दल आदि 

मान्यताओं से बंध जाता है और देह की भाँति ही सबको 

अपना मानते लगता है । परन्तु उसकी स्वाभाविक आवश्यकता 

विभु होने की है, इस कारण किसी भी सीमा में अपने को 

सन्तुष्ट नहीं कर पाता । यहाँ तक कि समस्त सृष्टि को अपना 
मानने पर भी उसे सन्तोष नहीं होता और फिर उसमें यह 
प्रन स्वाभाविक उत्पन्न हो जाता है कि वास्तव में मेरा कौन 
है और मैं क्या हूँ ? यह मूल प्रश्‍न उस समय तक हल हो ही 
नहीं सकता जब तक प्राणी किसी को भी अपना मानता है और 
अपने को कुछ मानता है । कारण कि विकल्प-रहित मान्यता 
वास्तविकता की भाँति ही सत्य प्रतीत होती है। अतः मान्यता के 
रहते हुए वास्तविकता का बोध सम्भव ही नहीं है। मैं और मेरा 

ज्यों-ज्यों विभु होता जाता है त्यों-त्यों व्यक्तिगत सुख-दु:ख निर्जीव 
होता जाता है,जिससे प्राणी के जीवन में करुणा,उदारता, क्षमा, 
समता, मुदिता आदि सद्गुणों की अभिव्यक्ति होती जाती है । 
किन्तु वे गुण किसके हैं? कहाँ से आए हैं ? यह समस्या ज्यों की 
त्यों रहती है । यद्यपि सद्गुणो के अ: शर पर व्यक्ति को आदर, 
प्यार और आवश्यक वस्तुएं बड़ी ही सुगमतापूर्वंक मिलने लगती 
हैं, पर अपने सम्बन्ध में व्यक्ति सन्दैहरहित नहीं हो पाता और 
किसी न किसी गुण-दोष और मान्यता के आधार पर अपने 
व्यक्तित्व की रक्षा करता रहता है, अथवा यों कहो कि व्यक्तित्व . 
के अभिमान में आबद्ध रहता है, जो चित्त की अशुद्धि है । 

व्यक्तित्व का अभिमान समस्त दोषों का मूल है, कारण कि 
उसके रहते हुए अनन्त से अभिन्नता अथवा स्वतन्त्र अस्तित्व का 
ज्ञान सम्भव ही नहीं है। अनन्त से अभिन्न हुए बिना स्वाभाविक 
आवश्यकता की पूति और अस्वाभाविक कामनाओं की निवृत्ति 
हो ही नहीं सकती और स्वतन्त्र अस्तित्व के बोध के बिना 
अनन्त से अभिन्नता सम्भव नहीं है। यद्यपि जिसका स्वतन्त्र 
अस्तित्व है उससे देश-काल की दूरी हो ही नहीं सकती, परन्तु 
जो मान्यता तथा सम्बन्ध अस्तित्वहीन है वह स्वतन्त्र अस्तित्व 
के वोध में आवरण बन गया है। उस आवरण का नाश तभी 
हो सकता है जब अस्तित्वहीन मान्यता को विवेकपूर्वंक अस्वी- 
कार कर दिया जाय । 

अब यदि कोई यह कहे क्रि अस्वीकार करने पर भी स्वीकृति 
ज्यों की त्यों प्रतीत होती है । ऐसी दशा में स्वीकृति के अनुसार 
अपने पर जो दूसरों का अधिकार है उसकी यथाशक्ति रक्षा 
की जाय और दूसरों पर जो अपना अधिकार है उसका त्याग 
कर दिया जाय | यह नियम है कि जिसको जो देना है वह 

देने पर और जिससे लेना है उससे न लेने पर अपने आप 
सम्बन्ध-धिच्छेद हो जाता है, जिसके होते ही वह स्वीकृति अपने 
आप मिट जाती है जिसके आधार पर सम्बन्ध की स्थापना हुई 
थी । सम्बन्ध कितना ही पुराना क्यों न हो विच्छेद होते ही सदा 
के लिए मिट जाता है।यह नियम है कि सम्बन्ध न रहने पर 
जिसका स्वतन्त्र अस्तित्व है उसका बोध हो जाता है और जो 
अस्तित्वहीन है उसका अभाव हो जाता है, जिसके होते ही अनंत 
से अभिन्नता और जिसका स्वतन्त्र अस्तित्व है उसका बोध हो 
जाता है और फिर जो मूल प्रश्‍न है कि “मेरा कोन है और मैं 
क्या हूं ?” वह अपने आप हल हो ज्ञाता है, जिसके होते ही 
चित शुद्ध हो जाता है । 


मान्यता में सत्यता और वस्तुओं की ममता एक मात्र लेन- 

देन के आधार पर ही जीवित है। जिसे किसी से कुछ लेना नहीं 
है और जो प्राप्त है वह देकर देने की रुचि का अन्त कर देता है, 
वह बड़ी ही सुगमतापूर्वक उससे अभिन्न हो जाता है जो समस्त 
मान्यताओं से पूर्व था और सदैव है अर्थात्‌ जो देश-काल की दूरी 
से रहित है । देने की रुचि का अन्त तभी हो सकता है जब प्राणी 
देने के अभिमान से और लेने की आशा से रहित हो जाय अर्थात्‌ 
दी हुईं वस्तु को उसी की जाने जिसको दी है। अपनी मानकर देने 
से लेने की आशा अवश्य उत्पन्न होती है। लेने की आशा रहते 
हुए देने की बात कहना ईमानदारी नहीं है अथवा यों कहो कि 
देने के रूप में लेना ही है,देना नहीं। इतना ही नहीं उस प्राणी का 
लेना भी देना हो जाता है जो अपने में अपना कुछ नहीं पाता । 
जिसे अपने में अपना कुछ भी प्रतीत होता है उसका देना भी लेना 
है अर्थात्‌ उसका त्याग भी राग है और प्रेम भी मोह है । उसके 
द्वारा की हुई सेवा भी स्वार्थ है। पर इस रहस्य को वे ही जान 

पाते हैं जिन्होंने विवेक-दृष्टि से अपने में अपना कुछ नहीं पाया 
अपितु सभी में उसी को पाया जो सवंदा सभी का सब कुछ है । 
जो सभी का सत्र कुछ है, प्रत्येक प्राणी को सवंदा उसी का होकर 
रहना है। यह निग्नम है कि जो जिसका होकर रहता है उसमें 
उसी को सत्यता एवं प्रियता अद्धित हो जाती हैऔर उससे 
भिन्न को स्वीकृति ही शेष नहीं रहती । अस्वीकृति से उसी का 
नाश होता है जिसकी स्वतन्त्र सत्ता नहीं है और सत्यता तथा 
प्रियता उसी को सुरक्षित रहती है जिससे स्वरूप को एकता है । 
जिससे स्वरूप की एकता है उससे चित्त अशुद्ध नहीं होता अपितु 
चित्त में उसी के प्रेम की अभिव्यक्ति हो जाती है, थहां तक कि 
चित्त है या प्रेम है यह कहते नहीं बनता, अर्थात्‌ प्रेम से भिन्न 
चित्त का कोई अस्तित्व ही नहीं भासता, क्योंकि यह प्रेम का 
स्वभाव ही है कि उसको अभिव्यक्ति जिसमें होती है वह भी प्रेम 
ही हो जाता है। प्रेम के साम्राज्य में तो सुख की आशा ही 
रहती है और न जड़ता, जिसके न रहने से चित्त की अशुद्धि अपने 
आप मिट जाती है । ; 
ु चित्त में अशुद्धि उसी समय तक रहती है जिस समय तक 
प्राणी वस्तुओं के अस्तित्व को अस्वीकार नहीं करता अथवा 
उनकी ममता से रहित नहीं होता अथवा प्राप्त वस्तुओं का स॒दु- 
पयोग और अप्राप्त वस्तुओं के चिन्तन का त्याग नहीं करता । 
वस्तुओं के चिन्तन का त्याग किए बिना वस्तुओं को आसक्ति 
उत्तरोत्तर बढ़ती ही रहती है | वस्तुओं की आसक्ति वस्तुओं का - 
सदुपयोग नहीं करने देती । वस्तुओं के सदुपयोग किए बिना न 
तो व्यक्तियों की सेवा ही होती है और न वस्तुओं की ममता का 
ही नाश होता है। वस्तुओं की ममता से रहित हुए बिना व्यक्ति 
में निर्लोमता की अभिव्यक्ति ही नहीं होती, जिसके बिना हुए 
दरिद्रता अपने आप आ जाती है, जो बेचारे घ्राणी को अनेक 

प्रकार के अभावों में आबद्ध कर देती हैं, जिससे चित्त अशुद्ध हो 
जाता है। 
वस्तुओं के सदुपयोग द्वारा व्यक्तियों की सेवा बिना किये 
न तो निर्मोहता की ही अभिव्यक्ति होती है और न संग्रह की 
रुचि ही नष्ट हो पाती है। निर्मोहता के बिना प्राणी न तो मृत्यु 
के भय से ही रहित होता हैं और न अमरत्व से ही उसकी अभि- 
न्ता होती है। संग्रह की रुचि प्राणी को जड़ता और संकीणंता 
भें आबद्ध कर देती है जिससे चित्त अशुद्ध हो जाता है। अब यदि 
कोई यह कहें कि व्यक्तियों की सेवा से तो.मोह की वृद्धि होगी, 
पर बात ऐसी नहीं है, कारण कि मोह की वृद्धि तो व्यक्तियों के 
द्वारा सुख की आशा करने पर होती है, सेवा से नहीं । व्यक्तियों 
की सेवा व्यक्तियों के मोह से रहित कर देती है, क्योंकि सेवा 
वही कर सकता जो सुख की आशा से रहित है । सुख की आशा 
से रहित होते पर मोह की गंध भी नहीं रहती । इस दृष्टि से 
व्यक्तियों की सेवा व्यक्तियों के मोह से रहित करने में समर्थ है । 
व्यक्तियों के मोह से रहित होते ही चित्त स्वतः शुद्ध हो 
जाता है, क्योंकि किसी भी दोष का अत्यन्त अभाव होने पर सभी 
दोष मिट जाते हैं, कारण कि एक ही दोष स्थान भेद से अनेक 
रूपों में प्रतीत होता है । वस्तुओं की ममता लोभ को और उनका 
दुरुपयोग मोह को उत्पन्न करता है । अतः न तो वस्तुओं से ममता 
-ही करना है और न उनका दुरुपयोग ही । वस्तुओं के सदुपयोग 
से प्राकृतिक नियम के अनुसार आवश्यक वस्तुएं स्वतः मिलने 
लगती है | इस दृष्टि से वस्तुओं के सदुपयोग में ही आवश्यक 
वस्तुओं की उपलब्धि निहित हैं और वस्तुओं के सदुपयोग में ही 
` परस्पर में स्नेह की बृद्धि तथा मोह की निवृत्ति होती है । अतः 
प्रत्येक दृष्टि से वस्तुओं का सदुपयोग करना अनिवायें है। निर्लो- 


CC-0. In Public Domain. Chhatrasal Singh Collection 


Digtized by Muthulakshmi Research Academy 


वस्तुओं के अस्तित्व की अस्वीकृति ४०६ 


भता तथा निर्मोहता की अभिव्यक्ति होते ही चित्त स्वतः शुद्ध हो 
जाता है जिसके हो जाने पर वस्तुओं के अस्तित्व की अस्वीकृति 
की सामथ्यं स्वतः आ जाती है। 


वस्तुओं के अस्तित्व को अस्वीकृति में समस्त दोषों का अन्त 


और वस्तुओं से अतीत के जीवन से अभिन्नता स्वतः हो जाती . 


हैं । अप्राप्त वस्तुओं के चिन्तन का त्याग, प्राप्त वस्तुओं के सदु- 
पयोग की सामर्थ्यं प्रदान करता है । प्राप्त वस्तुओं का सदुपयोग 
वस्तुओं की ममता से रहित करने में समर्थ है। वस्तुओं को 
ममता का अभाव एवं निर्मोहता एवं निर्लोभता की अभिव्यक्ति में 
हेतु है,क्योंकि देहरूपी वस्तु की ममता का अभाव निर्माहता और 

अन्य सभी वस्तुओं की ममता का अभाव निर्लोभता है जो जड़ता 
और परिच्छिन्ना का अन्त करता है, जिसके होते ही निष्का- 
मता, उदारता, चिन्मयता और अपरिच्छिन्नता आदि दिव्य- 
जीवन से साधक की अभिन्नता हो जाती है, अथवा यों कहो कि 
समस्त वस्तुओं के अस्तित्व की अस्वीकृति में ही स्वाधीनता 
तथा अपना महत्व निहित है। स्वाधीनता तथा अपने महत्व में 
ही सन्तुष्ट न होने सें अनन्त से अभिन्‍नता स्वतः हो जाती है, जो 
वास्तविकता है, अथवा यों कहो कि जीवन अनन्त का प्रेम ही 
जाता है। प्रेम की अभिव्यक्ति में ही समस्त अभावों का अभाव 
है, कारण कि प्रेम से भेद, भिन्नता, नीरसता आदि समस्त 
दोषों का अंत हो जाता है। अतः वस्तुओं का सदुपयोग, उनकी 
ममता का त्याग एवं उनके अस्तित्व को अस्वीकार कर चित्त 
को शुद्ध, शान्त तथा स्वस्थ करना अनिवार्य है । 

कर्तव्यनिष्ठ में हो उदारता की अभिव्यक्ति 


[जब तक प्राणी की दृष्टि दूसरों के कत्तव्य तथा उदारता पर लगी 
रहती है तब तक उसका चित्त अशुद्ध रहता है । देहाभिमान के कारण 
प्राणी को इन्द्रियों के ज्ञान में सत्यता तथा प्रियता भासित होती है 
जिसके कारण पर की प्रीति उत्पन्न होती है और वह अधिकार-लालसा 
में आबद्ध हो जाता है जो उसे दूसरों के कत्तव्य पर निर्भर कर देती है 
या यों कहो कि वह अपने अधिकार-पूर्ति की पराधीनता में फंस जाता 
है । पराधीन-प्राणी का चित्त शुद्ध नहीं हो सकता । 


जब प्राणी निज विवेक के प्रकाश में प्राप्त का सदुपयोग करने लगता 
है तो उसमें कर्तव्यनिष्ठा जाग्रत होती है कत्त व्यनिष्ठा-जाग्रत होते ही 
उसमें से अधिकार-लालसा, अकर्त्तव्य तथा पर-दोष दर्शन का नाश हो 
जाता है, जिसके होते ही उसमें उदारता की अभिव्यक्ति होती है जो 
उसके जीबन में से नीरसता का अन्त कर चित्त को शुद्ध कर देती है ।] 


सेरे निज स्वरूप परमप्रिय, 


जब तक प्राणी की इष्टि दूसरों की कत्त व्य तथा उदारता पर 
लगी रहती है तब तक उसका चित्त अशुद्ध रहता है, कारण कि 
पराधीन प्राणी का चित्त शुद्ध नहीं रह सकता अर्थात्‌ पराधी- 
नता अशुद्धि. की जननी है । पर की प्रतीति ही प्राणी में अधिकार 

लालसा तथा भोगासक्ति को जन्म देती है। अधिकार की दासता 
और भोग की आसक्ति में आवद्ध प्राणी के चित्त में सरवंदा किसी 
न किसी अंश में खिन्नता ही निवास करती है। खिन्नता काम की 
जननी है और काम पराधीनता का मूल है। इस दृष्टि से परा- 
धीनता अशुद्धि की जननी है अथवा यों कहो कि काम के साम्राज्य 
में कोई भी स्वाधीन नहीं रहा और स्वाधीनता के बिना किसी 
को चिर-शांति तथा स्थायी प्रसन्नता एवं नित-नूतन-रस की 
प्राप्ति नहीं हुई । शांति के बिना सामर्थ्य प्रसन्नता के बिना सामर्थ्ये 
का सदुपयोग और नित-भूतन-रस के बिना काम का नाश नहीं 
हो सकता, जिसके बिना चित्त अशुद्ध ही रहता है। 


निज विवेक के अनादर से ही देहाभिमान पुष्ट होता है, जिसके 
होते ही इन्द्रियों के ज्ञान में सत्यता तथा प्रियता भासित होती है, 
जिससे पर की प्रतीति स्वतः होने लगती है, जिसके होते ही 
प्राणी में अधिकार लालसा उत्पन्न होती है, जो उसे दूसरों के 
कर्त्तव्य पर निर्भर कर देती है, क्योंकि किसी के अधिकार में ही 
किसी का कतंव्य निहित है । इस कारण अधिकार को दासता 
रहते हुए कोई भी प्राणी स्वाधीमता के साम्राज्य में प्रवेश नहीं 
कर सकता । यद्यपि स्वाधीनता की मांग प्राणी में स्वाभाविक है, 
परन्तु अधिकार-कामना ने उसकी पूर्ति नहीं होने दी | इस दृष्टि 
से जो प्राणी अपने अधिकार का त्याग नहीं कर सकता उसे किसी 
भी प्रकार स्वाधीनता नहीं मिल सकती । स्वाधीनता के बिना 
न तो कोई अमरत्व प्राप्त कर सकता है और न उसके जीवन में 
प्रेम की ही अभिव्यक्ति हो सकती है । इतना ही नहीं स्वाधीनता 
प्राप्त किए बिना प्राप्त बस्तु, सामर्थ्यं तथा योग्यता का सदुपयोग 
भी नहीं कर सकता.। वस्तुओं के सदुपयोग के बिना वस्तुओं का 
अभाव नहीं मिट सकता । सामथ्यं के सदुपयोग के बिता अस- 

मर्थेता का अन्त नहीं हो सकता और योग्यता के सदुपयोग में ही 
आवश्यक ज्ञान-विज्ञान की अभिव्यक्ति निहित है । 

स्वाधीनता कर्तव्यपालन में है अधिकार माँगने में नहीं । 
स्वाधीनता प्राप्त परिस्थिति के सदुपयोग में है, परिस्थिति-परि 
वरतेन में नहीं,प्राप्त सुख के वितरण में है,सुख की आशा में नहीं । 
इतना ही नहीं, राग-द्वोष की निवृत्ति तथा त्याग और प्रेम की 
प्राप्ति में भी प्राणी सवेदा स्वाधीन है। इसके , अतिरिक्त और 
कहीं स्वाधीनता है नहीं । 


प्रत्येक परिस्थिति प्राकृतिक न्याय है। प्राकृतिक न्थात्र में 
किसी का अहित नहीं है, अपितु सभी का हित है। इस दृष्टि से 
प्राणी का विकास प्राप्त परिस्थिति के सदुपयोग में ही निहित है। 
पर परिस्थिति का सदुपयोग वे ही प्राणी कर सकते हैं जो परि- 
स्थिति में जीवन-बुद्धि नहीं रखते अपितु परिस्थिति को साधन- 
सामग्री ही जानते हैं । परिस्थिति स्वभाव से ही परित्रतनशील है । 
जो परिवतंनशील है उसके परिवर्तन का प्रयास करना प्राप्त सामर्थ्यं 
का दुरुपयोग करना है | इतना ही नहीं जो सामर्थ्य प्राणी को 
परिस्थिति के सदुपयोग के लिए मिली थी उसका व्यय अप्राप्त 
परिस्थिति के चिन्तन में अथवा परिस्थिति के परिवर्तन में करना 
उसका दुरुपयोग है। सामर्थ्यं के दुरुपयोग का बड़ा ही भयङ्कर 
पश्णिम होता है अर्थात्‌ प्राणी सामर्थ्यं के दुरुपयोग से न तो 
प्रतिकुलता का ही अन्त कर सकता है और न उसे अनुकूलता ही 
प्राप्त होती है। ऐसी कोई परिस्थिति हो ही नहीं सकती जो 
सर्वाश में अनुकुल हो भर्थात्‌ प्रत्येक परिस्थिति अनुकूलता तथा 
प्रतिकूलता का समूह है | अनुकुलता की दासता तथा प्रतिकूलता 
का भय प्राणी को परिस्थिति का सदुपयोग नहीं करने देता, 
जिसके बिता किए न तो उत्कृष्ट परिस्थिति प्राप्त डोती है और न 

परिस्थितियों मे अतीत के जीवन में प्रवेश ही होता है। प्राकृ- 
तिक नियम के अनुसार अनुकूलता और प्रतिकुलता दोनों ही 
कतेंव्यनिष्ठ होने के लिए आवश्यक अङ्ग है क्योंकि प्रतिकुलता 
के बिना वस्तुओं के स्वरूप का वास्तत्रिक ज्ञान नहीं होता और 
अनुकुलता के बिना प्राप्त वस्तुओं का उदारतापूर्वंक सदुपयोग 
नहीं होता । बस्तुओं के स्वरूप का यथेष्ट ज्ञान हुए बिना वस्तुओं 
की दासता का अन्त नहीं हो सकता और वस्तुओं के सदुपयोग 
के बिना परस्पर में स्नेह की एकता सम्भव नहीं है । स्नेह को 
एकता के बिना संघर्ष मिट नहीं सकता अथवा यों कहो कि स्नेह 
की एकता में ही भेद तथा भिन्नता का नाश और सुन्दर समाज 
का निर्माण एवं चिरशाँति की स्थापना निहित है। इस हृष्टि से 
अनुकुलता और प्रतिकलता दोनों ही में घ्राणी का हित है । अतः 
अनुकुलता की दासता और प्रतिकुलता का भय चित्त से सदा के 
लिए निकाल देना अनिवार्य है, जिसके निकलते ही अनुकुलता 
तथा प्रतिक्लता का सदुपयोग स्वतः होने लगता है और फिर 
पराधीनता शेष नहीं रहती, जिससे चित्त सुगमतापूर्वक शुद्ध हो 
जाता है। 


अघिकार-लालसा से रहित, प्राप्त परिस्थिति के सदुपयोग में 
ही कतंव्यपरायणता है और कतेंव्यपरायणता में ही विद्यमान 
राग की निवृत्ति है । अधिकार-लालसा में आबद्ध प्राणी कतंव्य- 
निष्ठ नहीं हो सकता कारण कि अधिकार की अपूर्ति उसे क्षोभित 
तथा क्रोधित कर देगी और अधिकार की पूर्ति उसमें नवीन राग 
उत्पन्न कर देगी । इस दृष्टि से अधिकार-लालसा के त्याग में ही 
कतंव्यपरायणता निहित है । क्षोभित होने पर प्राप्त सामर्थ्यं का 
ह्लास हो जाता है और क्रोधित होने पर कतव्य को विस्मृति 
अर्थात्‌ कतव्य के ज्ञान की स्मृति आच्छादित हो जाती है । प्राप्त 

सामर्थ्यं के ह्लास और कर्तव्य के ज्ञान की विस्मृति में कर्तेव्य- 
परायणता सम्भव नहीं है, क्योंकि कतंव्य के ज्ञान तथा सामथ्य 
के द्वारा ही प्राणी कतंव्यनिष्ठ हो सकता है । यद्यपि प्रत्येक परि- 
स्थिति में कतंव्यपालन सम्भव है, परन्तु जब प्राणी प्राप्त सामथ्ये 
तथा ज्ञान का सदुपयोग नहीं करता तब कर्तव्य से च्युत हो 
जाता है। राग-निवृत्ति के लिए ही कतव्य अपेक्षित है, अतः 
नवीन राग की उत्पत्ति भी प्राणी को कतंव्यनिष्ठ नहीं होने देती । 
इस दृष्टि से अपने अधिकार का त्याग किये बिना कोई भी प्राणी 
कतंव्य-निष्ठ नहीं हो सकता । अधिकार के नाम पर कर्तव्य की 
बात कहना अकर्तव्य में कतंव्यबुद्धि रखना है। जो अकतंव्य 
कर्तव्य के भेष में आता है वह बड़ा ही भयंकर होता है क्योंकि 
उसका त्याग कठिन हो जाता है। अकतंव्प अकर्तव्य के रूप में 
अधिक काल तक जीवित नहीं रह सकता, क्योंकि सर्वांश में 
कोई भी दोष किसी प्रकार से नहीं रह सकता । गुण का आश्रय 
पाकर ही दोष अपने अस्तित्व को सुरक्षित रख पाता है, अथवा 
यों कहो कि अकेला दोष रह हो नहीं सक्रता। इस दृष्टि से 
कर्तव्य और अकतंव्य का भेद जानना अनिवार्य है। अधिक्रार 
की मांग अकतँव्य को जननी है, और दूसरों के अधिक्रार की 
रक्षा कतंव्य को जननी है | जिस प्राणी की दृष्टि सदेव दूसरे के 
अधिकार पर ही लगी रहती है वही कतंव्यनिष्ठ हो पाता है 
और जो प्राणी अपने ही अधिक्रार को देखता रहता है वह 
कभी भी कतंब्यनिष्ठ नहीं हो पाता । इतना ही नहीं, वह बेचारा 
ऐसी भयंकर परिस्थिति में आबद्ध हो जाता है कि एक दोष 
की निवृत्ति के लिए दूसरे दोष को अपनाता रहता है; जैसे 
किसी की रक्षा के लिए किसी की हिसा, किसी के विकास के 
लिए किसी का ह्वास, किसी के लाभ के लिए किसी की हानि 
करता रहता है। प्राकृतिक नियम के अनुसार जिस रक्षा, 

विकास और लाभ के मूल में हिसा, ह्लास और हानि है उससे 
अन्त में हिसा, ह्लास और हानि ही सिद्ध होती है,क्योंकि जिससे 
उत्पत्ति होती है उसका अन्त उसीमें होता है। अतः अकर्त्तव्य के 
त्याग से जिस कर्तव्य का उदय होता है वही कर्तव्य वास्तव में 
विकास का मूल है । अकर्त्तव्य का त्याग किए बिना कर्तव्यनिष्ठ 
होना किसी भी प्रकार संभव ही नहीं है, अथवा यों कहो कि अक- 
त्तव्य का त्याग भी निषेधात्मक हृष्टि से कत्तँव्य ही है । 


प्राकृतिक नियमानुसार प्राप्त सुख दुखियों की वस्तु है। उसे 
अपना मानना और उसका भोग करना पराई वस्तु को अपना 
मानना है । पराई वस्तु को अपना मानने से प्राणी का सर्वनाश हो 
जाता है। इस कारण जो सुख प्राप्त है उसका वितरण कर उसकी 
आसक्ति से रहित होना अनिवार्य है । सुख बांट देने पर दुःख 
सदा के लिए मिट जाता है और सुख-दुःख से अतीत वास्तविक 
जीवन से अभिन्नता हो जाती है। जो प्राणी सुख भोग तथा सुख 
की आशा में आबद्ध हो जाता है वह कभी भी स्वाधीन नहीं हो 
सकता और स्वाधीनता के बिना चित्त को शुद्धि सम्भव नहीं है, 
क्योंकि पराधीन प्राणी सर्वदा सुख की आशा में आबद्ध रहता है। 
सुख की आशा चित्त में राग-द्रेष उत्पन्न करती है जिससे चित्त 
अशुद्ध हो जाता है | सुख की आशा से रहित होने पर राग-द्वेष 
त्याग तथा प्रेम में बदल जाता है और फिर चित्त स्वतः शुद्ध हो 
जाता है। चित्त उसी प्राणी का शुद्ध हो सकता है जो दूसरों के 
कर्त्तव्य पर दृष्टि नहीं रखता और जिसकी प्रसन्नता किसी की 
उदारता पर निर्भर नहीं हैं, परन्तु जो स्वयं दूसरों के लिए उदार 
भी है और कर्तव्यनिष्ठ होकर दूसरों के अधिकार की रक्षा भी 
करता है, अर्थात्‌ उदारता तथा कत्त व्यपरायणता ही जिसे 
भभीष्ट है उसीकां चित्त शुद्ध हो सकता है । 

चित्त की अशुद्धि चित्त को प्राणी के अधीन नहीं रहने देती, 
अर्थात्‌ प्राणी अशुद्ध चित्त का न तो विरोध ही कर सकता है, और 
न उससे सम्बन्ध-विच्छेर कर सकता है, न उसे जत्र जिसमें 
लगाना चाहे उसमें लगा सकता है और न जिससे 
हटाना चाहे उससे हटा सकता है, अर्थात्‌ चित्त के हटाने, लगाने 
में प्राणी स्वाधीन नहीं रहता, जिसके बिना, जो करना चाहिए 
उसे कर नहीं पाता और जो नहीं करना चाहिए उससे वच नहीं 
पाता । जो करना चाहिए उसके न करने से जो मिलना चाहिए 
वह नहीं मिलता । उसका परिणाम यह होता है कि बेचारा प्राणी 
उससे विमुख हो जाता है जिससे उसकी वास्तविक एकता है। 
जो नहीं करना चाहिए उसमें प्रबृत्त होने से उत्तरोत्तर अवनति 
की ओर ही गतिशील होता रहता है।इस दृष्टि से चित्त को अपने 
अधीन बनाए रखना अत्यन्त आवश्यक है, पर वह तभी सम्भव 
होगा जब चित्त स्वस्थ हो जाय | उसके लिए चित्त को शान्त 
तथा शुद्ध करना अनिवार्य है । 


` चित्त का निरोध हुए बिता आवश्यक सामथ्यं का विकास 
नहीं होता ओर उसके बिना स्वाधीनता की ओर प्रगति नहीं होती 
चित्तं के निरोध के लिए किसी वस्तु-व्यकित आदि को अपेक्षा नहीं 
है, अपितु सभी वस्तु-च्यक्ति आदि से सम्बन्ध-विच्छेद की आव- 
श्यकता है, क्योंकि वस्तु-व्यक्ति आदि के सम्बन्ध से ही चित्त की 
गति विपरीत हो गई है, जिससे चित्त का निरोध नहीं होता । 
जब चित्त में वस्तु या व्यक्ति का राग अङ्कित हो जाता है तब 
चित्त अशुद्ध हो जाता है | कोई वस्तु चित्त को अशुद्ध नहीं 
करती | वस्तु का महत्व, उसका राग, उसका दुरुपयोग और 
उसकी कामना चित्त को अशुद्ध करती है । वस्तु के सदुपयोग से, 
उसको कामना न करने से चित्त शुद्ध हो जाता है। व्यक्तियों से 

सुख की आशा तथा उनकी ममता चित्त को अशुद्ध करती है । 
यदि व्यक्तियों की सेवा की जाय और उनसे ममता न को जाय 
तो चित्त अशुद्ध नहीं होता अपितु शुद्ध हो जाता है । इस दृष्टि से 


वस्तु और व्यक्ति का होना चित्त की अशुद्धि में हेतु नहीं है । 


प्राकृतिक नियम के अनुसार वस्तुओं का सदुपयोग व्यक्तियों 
की सेवा में है और व्यक्तियों की सेवा उनसे सम्बन्ध-विच्छेद 
कराने में समर्थ है। इस हृष्टि से न्यायपूर्वंक सम्पादित वस्तुओं 
के द्वारा व्यक्तियों की सेवा करना और किसी भी व्यक्ति से सुख 
की आशा न करना चित्त की शुद्धि का साधन है। जो प्राणी 
व्यक्तियों से सुख की आशा करता है वह व्यक्तियों को सेवा नहीं 
कर सकता और न उनकी ममता से ही रहित हो सकता है । 
इस कारण किसी भी व्यक्ति को किसी भी व्यक्ति की आशा 
नहीं करनी चाहिए, अपितु सुख देने के लिए प्रथास करते रहना 
चाहिये । सुख देने की भावना में ही सुख को आशा का त्याग 
निहित है। सूख की आशा का त्याग सुख की दासता से रहित 
करने में समर्थ है। सुख की दासता से रहित होते ही चित्त 
स्वतः शान्त हो जाता है। 

चित्त की शान्ति चित्त को स्वयं शुद्ध कर देती है और 
चित्त की शुद्धि से चित्त स्वस्थ हो जाता है,जिसके होते ही बड़ी 
दी सुगमतापूर्वंक चित्त का निरोध अथवा चित्त से सम्बन्ध- 
विच्छेद हो जाता है, अथवा चित्त स्वतः अपने अधीन हो 
जाता है। 

जो चित्त को अपने अधीन कर लेता है वह पराधीन नहीं 
रहता अथवा . यों कहो कि उसकी प्रसन्नता किसी परिस्थिति 
बिशेष पर निर्भर नहीं रहती | ऐसा होने पर समस्त विश्‍व 
उसके अधीन हो जाता है, अथवा यों कहो कि वह विञ्वनाश्र से 

अभिन्न हो जाता है, अर्थात्‌ अनाथ नहीं रहता अपितु सनाथ हो 
जाता है । चित्त के निरोध में समस्त भौतिक विकास निहित है 
और चित्त के बाधित होने में अर्थात्‌ उससे सम्बन्ध न रहने पर 
अध्यात्म-जीवन से अभिन्नता होती है। जब तक प्राणी को चित्त 
जेसी कोई वस्तु भासित होती है तब तक चित्त में कोई न कोई 
अशुद्धि है । जब चित्तं सर्वांश में शुद्ध हो जाता है तब उसका 
भास नहीं होता क्योंकि खिन्नता तथा नीरसता के रहते हुए ही 
चित्त का भास होता है और खिन्नता तथा नीरसता उसी समय 
तक रहती है जिस समय तक चित्ता में किसी न किसी प्रकार 
की अशुद्धि है । 


चित्त स्वभाव से अशुद्ध नहीं है, क्योंकि चित्त तो एक 
अलौकिक सामर्थ्य है । प्राकृतिक नियम के अनुसार सामर्थ्य के 
दुरुपयोग से सामर्थ्यं दूषित होती है । यद्यपि सामर्थ्यं में स्वभाव 
से कतृ त्व नहीं है, परन्तु उसके दुरुपयोग का प्रभाव उनमें 
कतं त्व के आरोप को भासित करता है। सामर्थ्यं का सदुपयोग 
अथवा दुरुपयोग उसीके अधीन है जिसे वह प्राप्त है। सामर्थ्यं 
जिसकी देन है विवेक भी उसीकी देन है। जब प्राणी प्राप्त 
विवेक के प्रकाश में चित्त रूपी सामर्थ्यं का सदुपयोग करता है 
तब चित्त में किसी प्रकार की अशुद्धि का भास नहीं होता । इस 
दृष्टि से चित्त में अशुद्धि केवल भविवेकसिद्ध है जो प्राणी का 
अपना दोष है, चित्त का नंहीं। अविवेक विवेक के अनादर से 
उत्पन्न होता है । अतः अविवेक का कोई अपना स्वतन्त्र अस्तित्व 
नहीं है । जिसका स्वतन्त्र अस्तित्व नहीं है उसकी उत्पत्ति प्राप्त 
के दुरुपयोग से होती है। प्राप्त का दुरुपयोग ही समस्त दोषों 
का मूल है। प्राप्त का दुरुपयोग किसी की देन नहीं है, अपितु 


: अपना ही बनाया हुआ दोष है, जिनका अन्त प्राणी जब चाहे 

कर सकता है। इस दृष्टि से कत्तंव्यपरायणता तथा उदारता- 
पूर्वक प्राणी बड़ी ही सुगमता से चित्त शुद्ध कर सकता है। 
कत्तेव्यपरायणता अपने अधिकार के त्याग में निहित है और 
उदारता किसी से घृणा न करने पर ही सुरक्षित रह सकती है। 
जो किसी से भी घृणा करता है वह उस अनन्त से घृणा करता 
है, क्योंकि समस्त विश्व उसी की अभिव्यक्ति है । इस दृष्टि से 
अकर्त्तव्य और घृणा के लिए कोई स्थान नहीं है। अधिक्रार- 
लालसा अकर्त्तव्य को और परदोषदर्शन घृणा को जन्म देता 
है | परदोषदर्शन की दृष्टि निर्दोष नहीं होने देती, क्योंकि पर- 
दोषदर्शी निज दोष का दर्शन ही नहीं कर पाता, जिसके बिना 
निर्दोषता की अभ्व्यक्ति सम्भव नहीं है, क्योंकि अपने दोष के 
ज्ञान में ही निर्दोषता निहित है । - 


कर्सव्यनिष्ठ प्राणी प्राप्त वस्तु, सामर्थ्यं तथा योग्यता का 
सदुपयोग करता है, जिससे खिन्नता स्वतः मिट जाती है, जिसके 
मिटते ही उदारता की अभिव्यक्ति अपने-आप हो जाती है। 
उदारता का क्रियात्मक रूप सेवा, तात्विक रूप एकता और 
वास्तविक रूप प्रीति है । सेवा से नीरसता निर्जीव हो जाती है 
और प्रीति से उसका अत्यन्त अभाव हो जाता है । नीरसता का 
अन्त होते ही चित्त स्वतः शुद्ध, शान्त तथा स्वस्थ हो जाता है, 
जो समस्त विकास का मूल है । 


२३-६५६ 

_ संकल्प उत्पत्ति-पूर्ति से अतीत का जीवन 


[ संकल्प उत्पत्ति से पूर्व जो स्थिति है वह प्राणी की स्वाभाविक 
स्थिति होती है । परन्तु संकल्प' उत्पत्ति वस्तु,व्यक्ति आदि से सम्बन्ध 


; जोड़ देती है । परिणामतः संकल्प अपूति-काल में वस्तुएं अप्राक्त होने पर 


भी उनसे सम्बन्ध बना रहता है और पुत्ति काल में प्राप्त होने पर भी 
सम्बन्ध विच्छेद हो जाता है । इससे प्राणी प्राप्ति के सुख के प्रलोमन 
और सम्बन्ध-विच्छेद के दुःख के भय में आबद्ध हो जाता है अथवा 
संकल्प उत्पत्तिःपृत्ति के इन्द्र में फंस जाता है जिससे उसका चित्त 
अशुद्ध हो जाता है। 
जब उसको यह द्वन्द्वात्मक परिस्थिति सन्तुष्ट नहीं करती तो उसमें 
अपनी स्वाभाविक स्थिति की जिज्ञासा जाग्रत होती है जो उसे वस्तु, 
व्यक्ति, परिस्थिति आदि के सुख क्री दासता से मुक्त कर संकल्प उत्पत्ति- 


' पृत्ति से अतीत के जीवन में प्रवेश करा देती है जो समी अवस्थाओं से 


अतीत है । 
मेरे निज स्वरूप परमप्रिय, 


संकल्प-उत्पत्ति से पूर्वं जो स्थिति है उसमें अस्वाभाविकता 
नहीं है और न उस स्थिति में किसी वस्तु, व्यक्ति आदि से सम्बन्ध 
हृढ़ होता है । यह नियम है कि जबतक किसी वस्तु, व्यक्ति आदि 
से सम्बन्ध को स्थापना नहीं होती तब तक राग-द्वेष की प्रतीति 

नहीं होती और राग-द्वे ष-रहित स्थिति में चित्त अशुद्ध नहीं 
होता । इस दृष्टि से चित्त की अशुद्धि का कारण चित्त में राग- 
द्वेष का अंकित होना है और कुछ नहीं । अतः राग-द्वे ष-रहित 
होने पर ही चित्त शुद्ध हो सकता है | संकल्प उत्पत्ति से पूर्व की 
स्थिति का भास यदि स्पष्ट हो जाय तो संकल्प-पू्ति-अपूर्ति के 
सुख-दुःख का प्रभाव चित्त में अंकित न हो, जिसके हुए बिना 
चित्त में अशुद्धि आ ही नहीं सकती । इस दृष्टि से सुख का प्रलो- 
भन और दु:ख का भय ही चित्त को अशुद्ध करता है। सुख-दुःख 
के भास होने मात्र से कोई चित्त अशुद्ध नहीं होता, चित्त अशुद्ध 
होता है सुख के महत्व और दुःख के भय से । 

सुख का भास होने पर भी यदि उसका महत्व नहीं है तो 
राग की उत्पत्ति नहीं होगी और दुःख का भास होने पर भी 
यदि उसका भय न हो तो द्वेष की उत्पत्ति नहीं हो सकती । इतना 
ही नहीं, सुख के महत्व से ही दुःख का भय उत्पन्न होता है । 

जब तक प्राणी वस्तु, व्यक्ति आदि के अस्तित्व को स्वीकार 
नहीं कर लेता तब तक संकल्प को उत्पत्ति ही नहीं होती । इस 
दृष्टि से वस्तु, व्यक्ति आदि की सत्यता की स्वीकृति और उनका 
सम्बन्ध ही संकल्प का स्वरूप है। संकल्प की उत्पत्ति बस्तु, 
व्यक्ति आदि से सम्बन्ध जोड़ देती है । संकल्प-पू्ति-काल में जिन 
वस्तुओं क्री प्राप्ति होती है उन वस्तुओं से सम्बन्ध नहीं रहता । 
तात्पर्यं यह कि संकल्प-अपूति काल में वस्तुएं अप्राप्त हैं, पर 
उनका सम्बन्ध ज्यों का त्यों सुरक्षित है और संकल्प-पूति-काल 
में वस्तुएं प्राप्त हैं, पर उनसे सम्बन्ध नहीं रहता (चाहे वह काल 
कितना ही अल्प क्यों न हो) । । 

पर इस रहस्य को कोई बिरले ही जानते हैं। एक संकल्प 
की पूर्ति और दूसरे संकल्प की उत्पत्ति से पूर्व जो स्थिति है उसमें 

'किसी वस्तु आदि से सम्बन्ध नहीं है, क्योंकि वह वही स्थिति है 
जो संकल्प-उत्पत्ति से पूर्व थी । 
यह नियम है कि देश, काल, वस्तु, व्यक्ति आदि से सम्बन्ध 
किसी न किसी क्रिया की उत्पत्ति में ही निहित है। संकल्प 
उत्पत्ति की क्रिया किसी न किसी वस्तु, व्यक्ति आदि से सम्बन्ध 
जोड़ती है । इच्छित वस्तु की प्राप्ति-काल में संकल्प-उत्पत्ति की 
क्रिया शेष नहीं रहती, जिसके न रहने पर उससे अभिन्नता हो 
जाती है जो क्रियां-उत्पत्ति से पूर्वं थी और उसी काल में सुख का 
भास होता है। इससे यह स्पष्ट विदित होता है कि सुख का भास 
किसी वस्तु-व्यक्ति आदि पर निर्भर नहीं है, अपितु उस पर 
निर्भर है जो संकल्प-उत्पत्ति से पूर्व है। यदि सुख का भास 
इच्छित वस्तु की प्राप्ति पर निर्भर होता तो वह सुख जो संकल्प- 
पूर्ति-काल में था, इच्छित वस्तु के रहने पर भी रहता । परन्तु 
उस सुख का भास उसी समय तक रहता है जिस संमय तक 
दूसरे संकल्प की उत्पत्ति नहीं होती अर्थात्‌ संकल्प-उत्पत्ति सुख 
से विमुख करती है। परन्तु प्राणी असावधानी के कारण उस 
सुख का आरोप इच्छित वस्तु, व्यक्ति आदि में कर लेता है। 
उसका परिणाम यह होता है कि इच्छित वस्तुओं का महत्व 
बढ़ जाता है, उनकी सत्यता हढ़ हो जाती है, जिसके होते ही 
प्राप्त वस्तुओं में ममता और अप्राप्त वस्तुओं का चिन्तन अपने ` 
आप होने लगता' है, अथवा यों कहो कि संकल्प-विकल्प का 
प्रवाह स्वतः बहने लगता है, व्यक्ति देश, काल आदि की 
सत्यता भासने लगती है और जो देश, काल, वस्तु, व्यक्ति 
आदि का प्रकाशक है अर्थात्‌ जो अनन्त, नित्य, चिन्मय है, उससे 
विमुखता हो जाती है, जिससे संकल्प उत्पत्ति और पूर्ति में ही 
जीवन भासने लगता है और जो वास्तविक जीवन है उसका 
अभाव सा प्रतीत होता है। यद्यपि संकल्प उत्पत्ति-पूर्ति के मूल में 

वास्तविक जीवन की जिज्ञासा विद्यमान रहती है अथवा यों 
कहो कि जिसे इन्द्रिय, मन, बुद्धि आदि के द्वारा जाना नहीं, जो 
कभी मिला नहीं, उसकी प्यास प्राणी में स्वभाव से है, जिसे 
कोई भी वस्तु बुझां न सकी; परन्तु कामना-पूति के प्रलोभन ने न 
तो जिज्ञासा की पूति होने दी भौर न उसके प्रेम की अभिव्यक्ति 
होने दी जिसकी प्यास प्राणी में स्वाभाविक है। 


जब प्राणी संकल्प उत्पत्ति-पू्ति की इन्द्वात्मक परिस्थिति 
से अपने को सन्तुष्ट नहीं पाता तब विद्यमान जिज्ञासा अपने आप 
जागृत होती है, जो, कामनाओं को खाकर स्वतः पूरी हो जाती 
है । परन्तु जब तक प्राणी को संकल्प-उत्पत्तिमात्र का श्रम सहन 
होता है अर्थात्‌ असह्य नहीं होता तब तक जिज्ञासा की पूर्ण 
जागृति सम्भव नहीं है। यद्यपि चिर-विश्राम की आवश्यकता 
प्राणी में स्वाभाविक है परन्तु क्रियाजनित सुखासक्ति उस 
आवश्यकता को आच्छादित करती रहती है, किन्तु मिटा नहीं 
पाती । इतना ही नहीं, प्रत्येक श्रम का उद्गम और अन्त विश्राम 
में ही निहित है । 

ऐसा कोई श्रम है ही नहीं जो आदि और अन्त से रहित 
हो । इसी कारण श्रम के द्वारा जिन वस्तुओं की उत्पत्ति होती 
है, वे वस्तुएँ भी आदि ओर्‌ अन्त से रहित नहीं हैं। परन्तु चिर 
विश्राम से जिनकी प्राप्ति होती है वह आदि और अन्त से रहित 
है अर्थात्‌ अनन्त है । प्रत्येक श्रम के मूल में कोई न कोई कामना. 
रहती है । उसकी पूति के लिए हीं श्रम की अपेक्षा है । कामनाएँ 
जिस भूमि में उपजती हैं, वह भूमि अविवेक सिद्ध हैं अर्थात्‌ निज 
विवेक के अनादर में ही काम की उत्पत्ति होती है औरं काम से 
ही कामनाएं जन्म पाती हैं। परिवतँनशील, सीमित सौन्दय्यँ ही 
कांम का स्वरूप है, अथवा यों कहो कि उत्पत्ति-विनाश-युक्त 

वस्तुओं में सत्यता, सुन्दरता एवं प्रियता का भास ही काम है। 
इतना ही नहीं, रस तथा जीवन की रुचि भी काम ही 
है । यद्यपि कामनाओं की पूर्ति में न तो जीवन ही है और न वह 
रस जो नीरसता में न बदल जाय परन्तु प्राणी रस के भास को 
रस तथा शरीर के अस्तित्वमात्र को जीवन मान लेता है। किन्तु 
इस मान्यता से वह अपने को पूर्ण सन्तुष्ट नहीं कर पाता, क्योंकि . 
शरीर का अस्तित्वं नित्य नहीं है और कामना-पू्ति का रस 
अपने आप नीरसता में बदल जाता है । वह अस्तित्व जिसका 
` नाश न हो अर्थात्‌ नित्य हो और वह रस जो नीरसता में न 
बदले, अर्थात्‌ अनन्त हो कामना-पूति के द्वारा सम्भव नहीं है। 
यद्यपि नित्य जीवन और अनन्त रस की लालसा प्राणी. में 
स्वाभाविक है, परन्तु परिवतंनशील, सीमित-सौन्दर्यं की आसक्ति 
उस लालसा को शिथिल कर देती है जिससे बेचारा प्राणी 
कामना-पू्ति के श्रम में आबद्ध रहता है। 
कामनाःपू्ि के क्षेत्र में श्रम की अत्यन्त आवश्यकता: है, 
परन्तु काम की निवृत्ति के लिए श्रम लेशमात्र भी अपेक्षित नहीं 
है, क्योंकि अनन्त, नित्य-सौन्दय्ये की लालसा की जागृति-मात्र 
से काम का नाश हो जाता है | अब यदि कोई यह्‌ कहे कि क्या 
उस लालसा की जागृति श्रम नहीं है ? कदापि नहीं । क्योंकि 
श्रम शरीर, इन्द्रिय, मन, बुद्धि आदि के द्वारा होता है और 
अनन्त, नित्य सौन्दर्यं की लालसा शरीर आदि वस्तुओं से 
सम्बन्ध-विच्छेद कर देती है । शरीर-रहित जीवन में श्रम की 
गन्ध भी नहीं है । अब यदि कोई यह कहे कि शरीर-रहित भी 
कोई जीवन है ? तो करना होगा शरीरयुक्त ही यदि जीवन है 
तो फिर मृत्यु क्या है ? भतः यह निविवाद सत्य है कि शरीर से 
. अतीत ही जीवन है, शरीर में जीवन नहीं है, अपितु शरीर में 

जीवन का मिथ्याभास है। हाँ, यह अवश्य कह सकते हैं कि उस 
मिथ्या जीवन के भास में वास्तविक जीवन की लालसा निहित 
है । जिस प्रकार निर्बेलता बल की लालसा से भिन्न और कुछ 
नहीं है, उसी प्रकार जीवन का भास वास्तविक जीवन को 
लालसा से भिन्न कुछ नहीं है । यदि निर्बलता का भास न होतो 
बल की आवश्यकता ही जागृत नहीं हो सकती अर्थात्‌ निबंलता 
का भास बल की आवश्यकता की जागृति में हेतु है और बल की 
आवश्यकता बल की प्राप्ति में समर्थ है, क्योंकि वर्तमान को 
आवश्यकता में ही भविष्य की उपलब्धि निहित है । अतः जीवन 
की आवश्यकता की जागृति और जीवन की आवश्यकता की 
जागृति में ही जीवन की प्राप्ति स्वत: सिद्ध है। प्राकृतिक नियम 
के अनुसार प्राप्ति किसी अन्य की नहीं होती, प्रत्युत उसी की 
होती है जो नित्य प्राप्त है । 5 अप 

कामना उसी की होती है जिसका भास हो पर अस्तित्व 
नित्य न हो, और आवश्यकता उसी की होती है जिसक। स्वतन्त्र 
अस्तित्व है पर भास नहीं । यदि ऐसा न होता तो कामनाओं 
की निवृत्ति और आवश्यकता की पूर्ति ही सिद्ध न होती। 
कामनायुक्त-अनित्य जीवन में कामना-पूति-अपूर्ति का इन्द्र रहता 
है परन्तु कामनाओं की निवृत्ति से जिस स्वाभाविक आवश्यकता 
की पूर्ति होती है उस वास्तविक जीवन में पूर्ति-अपूर्ति का द्न्् 
नहीं है अर्थात्‌ वह इन्द्वातीत, अनन्त, नित्य, चिन्मय जीवन है । 
इस हृष्टि से श्रम. का सम्बन्ध केवल उसी समय तक है जिस 
समय तक काम का नाश नहीं हुआ अर्थात्‌ जिसे काम में ही जीवन 
प्रतीत होता है वह श्रम को ही महत्त्व देता है। किन्तु श्रम के . 
लिए भी विश्राम अपेक्षित है, क्योंकि प्रत्येक गति के लिए, 
स्थिरता अनिवार्यं है, कारण कि स्थिरता के बिना गति हो ही 

नहीं सकती ओर वास्तविक जीवन की प्राप्ति के लिए भी विश्राम 
परम आवंइयक है । तात्पर्ये यह है कि विश्राम की आवश्यता 
सभी को सर्वत्र, सवेदा है। जिसके बिना किसी समस्या का हल 
न हो सके अथवा जिसका किसी प्रकार भी त्याग न किया जा 
सके उसके महत्त्व को भूल जाना और उसे न अपनाना -इससे 
बढ़कर प्राणी की और कोई असावधानी हो ही नहीं सकती । 
अतः काम के नाश तथा वास्तविक जीवन से अभिन्न होने के 
लिए चिर-विश्राम, जो स्वत: प्राप्त है, उसे अपना लेना अनिवायं 
है। उसको अपनाये बिना किसी प्रकार का विकास सम्भव ही 
नहीं है । 

; [ किसी कारण उसकी अप्राप्त प्रतीत हो जो स्वाभाविक ` 
प्राप्त है, तो उसकी प्राप्ति के लिए उससे भिन्न जो कुछ प्रतीत हो 
रहा है, उसके वास्तविक स्वरूप को जानने का प्रयास. निज, 
विवेक .पूवंक करना अनिवार्य है। विश्राम से भिन्न श्रम और 
नित्य जीवन से भिन्न अनित्य-जीवन की जो प्रतीति है उसका 
विवेक दृष्टि से क्या स्वरूप है ? अथवा यों कहो कि इर्द्रिय दृष्टि 
से जिन वस्तुओं में सत्यता और सुन्दरता प्रतीत होती है बुद्धि 
दृष्टि से उन्हीं वस्तुओं में मलीनता और क्षणभंगुरता का दर्शन 
होता है भौर विवेक दृष्टि से किसी ने उन प्रतीत होने वाली 
वस्तुओं के अस्तित्व का ही दर्शन नहीं किया क्योंकि विवेक दृष्टि 
जड़ता से विमुख कर चिन्मयता से अभिन्न कर देती है। 
चिन्मय-साम्राज्य में किसी ने न तो काम को पाया और न श्रम 
को । अतः काम और श्रम का अस्तित्व उसी समय तक प्रतीत 
होता है जब तक प्राणी इन्द्रिय दृष्टि पर बुद्धि दृष्टि से विजयी 
नहीं होता, और बुद्धिहष्टि के परिणाम को अपनाकर उससे 
विवेक-पूर्वेक असङ्ग नहीं हो जाता । इन्द्रिय दृष्टि प्राणी 

के चित्त में वस्तुआं के राग को अङ्कित करती है और 

बुद्धिहष्टि उस अंकितराग का नाश करती है, जिसके होते ही 
भोग योग में बदल जाता है अथवा यों कहो कि प्राणी संकल्पपूर्ति 
की दासता से रहित संकल्पनिवृति की शान्ति में विश्राम पाता है। 
किन्तु विवेकहष्टि प्राणी को संकल्पनिवृति की शान्ति से भी असंग 
कर देती है, जिसके होते ही सभी अवस्थ्राओं से अतीत, चिन्मय- 
साम्राज्य में प्रवेश हो जाता है । 

चिन्मय- साम्राज्य में किसी प्रकार का वेषम्य तथा अभाव 
नहीं है । विषमता और अभाव के अन्त होने पर राग-द्वोष की 
निवृति अपने आप हो जाती है, जिसके होते ही त्याग तथा प्रेम 
अपने आप आ जाता है अथवा यों कहो कि स्वाधीनता तथा प्रेम 
की अभिव्यक्ति हो जाती है, क्योंकि त्याग पराधीनता को खा लेता 
है । स्वाधीनता की अभिव्यक्ति में अमरत्व और प्रेम की अभिव्यक्ति 
में अगाध अनन्त- रस निहित है । 

संकल्प-पू्ति-अपुति से अतीत के जीवन की सत्ता स्वीकार 
करने पर समस्त वस्तु, अवस्थाआदि से सम्वन्ध-विच्छेद हो जाता 
है क्योंकि संकल्प के द्वारा ही वस्तु, अवस्था आदि से सम्बन्ध हढ़ 
होता है । अब यदि कोई यह कहे कि संकल्प से अतीत के जीवन 
की स्वीकृति सम्भव नहीं है तो क्या संकल्प जिस परिस्थिति से 
सम्बन्ध हृढ़ करता है उसकी स्वीकृति सम्भव है ? कदापि नहीं, 
कारण-कि प्रत्येक परिस्थिति परिवर्तनशील तथा अभावरूप है। 
अभाव की सत्ता स्वीकार करना और जिस चिन्मय-जीवन में 
किसी प्रकार का अभाव नहीं है उसकी सत्ता अस्वीकार करना 
प्रमाद के अतिरिक्त और हो ही क्या सकता है ? वस्तु-अवस्था 
आदि से अतीत की सत्ता को स्वीकार न करना ही चित्त को 
अशुद्ध करना है। वस्तुओं की स्वीकृतिभले ही चित्त में अद्धितरहे 
पर वस्तुओं की प्राप्ति तो सम्भव ही नहीं है ।इस दृष्टि से वस्तुओं 

की स्वीकृति कुछ अर्थे नहीं रखती। उस पर भी यदि किसी को 
वस्तुओं से अतीत के जीवन की स्वीकृति अभीष्ट नहीं है अथवा 
उसकी स्वीकृति में असमर्थता है.तो वस्तुओं की स्वीकृति भी 
नहीं करनी चाहिए । वस्तुओं की अस्वीकृति से वस्तुओं से सम्बन्ध- 
विच्छेद हो जाता है, जिसके होते ही वस्तुओं से अतीत के जीवन 
की प्राप्ति स्वतः हो जाती है। जिसकी प्राप्ति हो जाती है उसको 
स्वीकृति की अपेक्षा ही नहीं रहती और जिसकी प्राप्ति सम्भव 
नहीं है, उसक्री स्वीकृति कुछ अर्थ नहीं रखती । वस्तुओं से अतीत 
के जीवन की स्वीकृति वस्तुओं की दासता से रहित करने में 
साधनरूप है और कुछ नहीं । प्राकृतिक नियम के अनुसार साधन 
असाधन: का नाशकर साध्य से साधक को अभिन्न कर स्वयं मिट 
जाता है। जिस प्रकार औषध रोग को खाकर स्वतः मिट जाती 
है और परिणाम में आरोग्यता ही शेष रहती है, उसी प्रकार 
साधनरूप-स्वीकृति असाधनरूप-स्वीकृति को खाकर स्वयं मिट 
जाती है और साध्य ही अपनी महिमा में आप स्थित हो ज्यों का 
त्यों अपने आप को प्रकाशित करता है, अर्थात्‌ जो अपने आप में 
स्वतः सिद्ध है, उसकी सिद्धि के लिए .किसी अन्य की अपेक्षा 
नहीं रहती । 
इस दृष्टि से साधन के निर्माण में ही साध्य को उपलब्धि 
निहित है और चित्त की शुद्धि से ही साधक में साधन की अभि- 
व्यक्ति होती है अतः सर्वात्मभाव से प्राप्त परिस्थिति का सदुपयोग 
कर, राग-द्वोष से रहित होकर चित्त को शुद्ध करना अनिवार्य 
है । सर्वात्मभाव के बिना राग-द्रोष का अन्त सम्भव नहीं है 
कारण कि जो भिन्नता तथा भेद को स्वीकार कर लेता है उसका 
चित्त राग-द्रेष-रहित नहीं हो सकता,जिसके हुए बिना न तो स्वा- 
धीनता की प्राप्ति हो सकतो है और न प्रेम की अभिव्यक्ति । 

सर्वात्मभाव की अभिव्यक्ति तभी सम्भव है जब प्राणी प्राप्त 
वस्तुओं के सदुपयोग से, ममतारहित होकर, व्यक्तियों को सेवा 
कर, उनसे सुख की आशा से रहित हो जाय । कारण कि सुख 
की आशा ने ही प्राणी को वस्तु-व्यक्ति आदि की दासता में 
आबद्ध कर दिया है जिससे चित्त अशुद्ध हो जाता है। अतः 
चित्त की शुद्धि के लिए वस्तु, व्यक्ति, अवस्था, परिस्थिति के 
द्वारा सुख की आशा से रहित होना अनिवार है । 


२४-६५६ 

[ जब प्राणी करने में सावधान और होने में प्रसन्न नहीं रहता तब 
चित्त अशुद्ध हो जाता है। प्राप्त वस्तु, व्यक्ति,योग्यता एवं परिस्थिति का 
असावधानी के कारण, दुरुपयोग करने से करने की रुचि का नाश 
नहीं होता और अकत्त॑व्य का जन्म होता है जिससे चित्त अधुद्ध हो 
जाता है और सुख-लोलुपता, सीमित अहम्‌-भाव, कर्तृत्व का अभिमान 
आदि दोष उत्पन्न हो जाते हैं जिससे प्राणी जड़ता, अभाव, पराधीनता 
आदि में आबद्ध हो जाता है । 

जब अशुद्ध होने को वेदना जाग्रत हो जाती है तो वह सुख-लोलुपता 
का त्याग करने में समर्थं होता है | अशुद्धि-जनित-सुख के त्याग से 
सीमित अहम्‌-भ!व एवं कतृ त्व के अभिसान का अन्त हो जाता है। पर 
यह तमी होता है जब प्राणी सावधानीपूर्वक जो कर सकता है वह कर 
डाले और नहीं कर सकता उसकी लेशमात्र भी चिता न करे । जो कर 
सकता है वह कर डालने पर जो होना चाहिए वह स्वतः होने लगता 
ओर जो नही करना चाहिए उसकी उत्पत्ति ही नहीं होती। या यों 
कहो कि जब वह कामना-पू्ति के सुख की दासता में जड़ता,पराधीनता 

एवं मृत्यु का अनुमव कर लेता है तो उसमें करने में सावधान तथा होने 
में प्रसन्न रहने की सामर्थ्यं स्वतः आ जाती है,जो चित्त शुद्धि में समर्थ है ।] 

मेरे निज स्वरूप परमप्रिय, 

जब प्राणी करने में सावधान और . होने में प्रसन्न नहीं 
रहता तब चित्त अशुद्ध हो जाता है। प्राकृतिक नियम के 
अनुसार प्रत्येक व्यक्ति में करने की रुचि विद्यमान है । उस रुचि 
की पूर्ति तथा निवृति की सामर्थ्यं भी प्राप्त है । इस दृष्टि से प्राप्त 
के सदुपयोग में ही प्राणी का पुरुषार्थ निहित है। परन्तु जब प्राणी 
असावधानी से प्राप्त का सदुपयोग नहीं करता तब न तो करने 
की रुचि का ही नाश होता है और न उत्कृष्टता की ओर उसकी 
प्रगति ही होती है। करने की रुचि का नाश हुए बिना किसी को 
भी विश्राम नहीं मिलता, जिसके बिना आवश्यक विकास नहीं 
होता । इतना ही नहीं, करने की रुचि के कारण जो नहीं करना 
चाहिए वह करने लगता है, अर्थात्‌ कर्तव्य के अभाव में ही 
अकत्तव्य का जन्म होता है, जिससे चित्त उत्तरोत्तर अशुद्ध 
ही होता जाता है। 


अब विचार यह करना है कि जो करने योग्य नहीं है 
अर्थात अकत्तंव्य है उसमें प्राणी की प्रवृत्ति ही क्यों होती है ? जो 
कत्ता अपने लक्ष्य को जाने बिना कमं में प्रवृत्त होता है उसकी 
प्रवृत्ति सावधानी-पू्वंक नहीं होती, जिसके न होने से बेचारा 
कर्त्ता न तो कतृ त्व के अभिमान से ही रहित हो पाता है और न 
फल की आशा से । कतृं त्व के अभिमान के कारण प्राणी अपनी 
प्रवृत्ति में आप बंध जाता है, अर्थात्‌ उसके चित्त में किए हुए कर्मों 
का संस्कार अङ्कित हो जाता है, क्योंकि प्रत्येक प्रबृत्ति के दो रूप 
होते हैं । एक तो वह जो हश्य रूप से प्रतीत होता है ओर दूसरा 


बह जो अहृश्य रूप से उसके अहम्‌-भाव में अङ्कित, हो जाता है । . 


प्रवृत्ति का जो रूप दृश्य रूप से प्रतीत होता है उसका सुख-दुःख 
्रवृत्तिकाल में ही कर्त्ता को प्रत्यक्ष हो जाता है, परन्तु प्रबृत्ति का 

दूसरा रूप जो अहश्य के रूप में उसके अहमु-भाव में अङ्कित हो 
- जाता है, उसका फल प्राकृतिक विधान के अनुसार कालान्तर में 
किसी न किसी परिस्थिति के रूप में प्रकट होता है । जो प्राणी 
प्रवृत्ति के उस रूप पर हृष्टि नहीं रखते जो अहृश्य के रूप में 
अङ्कित होता है, वे भविष्य को उज्ज्वल बनाने में समर्थे नहीं 
होते, कारण कि वत्त॑मान के सुख-दु:ख पर ही उनकी दृष्टि रहती 
है, जो दूरदाशिता नहीं है | दूरदशिता के बिना कोई भी अपने 
भविष्य को सुन्दर नहीं बना सकता । अत: प्रबृत्ति के बाह्य रूप 
पर ही हृष्टि नहीं रखना चाहिए, अपितु प्रवृत्ति के उस रूप पर भी 
पूरा-पूरा ध्यान देना चाहिए जो कर्ता में अहृश्य रूप से अङ्कित 
होता है। कर्ता, कर्मं ओर फल देखने में भले-ही अलग-अलग 
मालूम होते हों पर वास्तव में प्रत्येक कर्म और फल कर्ता का ही 
रूपान्तर है । अतः जो कर्त्ता जैसा होता है वेसा ही उसका कमं 
होता है और जसा कमं होता है वेसा उसक्रा भविष्य होता है । 
सुन्दर कर्ता का कमं और भविष्य सुन्दर होता है और असुन्दर 

` कर्ता का कर्म और भविष्य असुन्दर होता है। 
अब विचार यह करना है कि कर्ता असुन्दर क्यों होता है ? 
जो कर्ता क्रियाजनित सुख में ही अपने को आबद्ध रखता है वही 
असुन्दर हो जाता है, क्योंकि क्रिपाजनित सुख प्राणी को जड़ता 
तथा पराधीनता में आबद्ध कर देता है । जड़ता भौर पराधीनता 
में आबद्ध होने पर कर्ता की प्रबृत्ति निरुह्देश्य होने लगती है। 
जिस प्रबृत्ति के मुल में वास्तविक उद्देश्य नहीं है, केवल प्रवृत्ति- 
जनित सुख ही जिसका उद्देशय है वह प्रबृत्ति कभी भी कत्तंव्यरूप 
नहीं हो सकती । प्राकृतिक नियम के अनुसार प्रत्येक प्रवृत्ति का 
उद्देश्य होना चाहिए, क्योंकि प्रबृत्ति ही जीवन नहीं है । यदि 
प्रद्नोत्त ही जीवन होती तो उसकी निवृत्ति नहीं होती, किन्तु कोई 

प्रवृत्ति ऐसी है ही नहीं जो अपने आप निवृत्ति में विलीन न हो 
जाय । इतना ही नहीं, प्रवृत्ति के द्वारा जो परिस्थिति उत्पन्न 
होती है वह भी अपने आप बदल जाती है अर्थात्‌ उसमें भी स्थि- 
रता नहीं है, अथवा यों कहो कि प्रत्येक परिस्थिति स्वरूप से 
परिवर्तनशील, अपूर्णं तथा अभावरूप ही है। अतः यह स्पष्ट 
विदित होता है कि प्रबृत्तिमात्र में ही जीवन नहीं है । इस दृष्टि 
से प्रत्येक प्रबृत्ति का कोई उद्देश्य होना चाहिए, तभी प्रवृत्ति 
की सार्थकता सिद्ध हो सकती है। जिसमें प्रवृत्ति की रुचि है 
उसमें उद्देश्य का ज्ञान भी निहित है -। यदि ऐसा न होता तो 
कतव्य अकर्तेव्य का प्रश्‍न ही उत्पन्न न होता, अथवा अपने प्रति 
होने वाले अकतंव्य का ज्ञान ही व्यक्ति को न होता पर ऐसा 
कोई व्यक्ति है ही नहीं जो अपने प्रति होने वाली बुराई को 
बुराई न जानता हो। जिसे बुराई का ज्ञान है उसके द्वारा 
क्यों होती है, इसका ए+ मात्र कारणं यही है . कि वह लक्ष्य 
का निर्णय बिना किए ही प्रवृत्ति का आरम्भ कर देता है । अतः 
कर्ता वही सुन्दर हो सकता है जिसकी प्रत्येक प्रवृत्ति उद्दे इ्यपूर्ण हो 
प्राकृतिक नियम के अनुसार व्यक्ति का लक्ष्य वही हो 
सकता है जिसकी प्राप्ति अनिवार्य है, जिसका सम्बन्ध वर्तमान 
जीवन से है और जिसमें किसी भी प्रकार से परिवर्तन सम्भव 
नहीं हैं अर्थात्‌ लक्ष्य सदेव नित्य होता है और परिस्थिति चाहे 
जैसी क्‍यों न हो, उसमें सतत परिवतंन होता रहता है । इस दृष्टि 
से कोई भी परिस्थिति किसी का भी लक्ष्य नहीं. हो सकती । 
व्यक्ति इस बात को भले ही न जाने अथवा न माने पर यह ध्रव 
सत्य है कि परिस्थिति लक्ष्य नहीं है। परिस्थिति लक्ष्य न होने 
पर भी प्रत्येक परिस्थिति साधनरूप अवश्य है। इस नाते सभी 
परिस्थितियां आदरणीय हैं । 
जो उद्देश्य नित्य है उसका ज्ञान भी व्यक्ति में स्वतः सिद्ध 

है पर प्रबृत्ति मात्र को ही उद्देश्य मान लेने से, उस स्वतः सिद्ध 
ज्ञान की विस्मृति हो जाती है| विस्मृति उसको नहीं होती 
जिसे प्राणी जानता नहीं । जाने हुए की विस्मृति को ही विस्मृति 
कहते हैं । उद्देक्य का ज्ञान तो है, पर उस पर दृष्टि नहीं है। 
जब प्रबृत्ति का परिणाम व्यक्ति को सन्तुष्ट नहीं कर पाता तब 
इसमें उद्देश्य की जिज्ञासा स्वतः जागृत होती है यह नियम है 
कि जिसकी विस्मृति हो गई हो, उसकी जिज्ञासा यदि जागृत हो 
जाय तो उसका ज्ञान स्वतः हो जाता है, इस दृष्टि से प्रत्येक 
व्यक्ति अपने लक्ष्य को स्वतः जान सकता है । जिसका जो लक्ष्य 
'है, उसे वह सिखाया नहीं जा सकता, क्योंकि 'जो बात स्वयं 
जानने की है उसको सीखना-सिखाना उससे विमुख होना तथा 
करना है | हाँ यह अवश्य है कि व्यक्ति अपने उद्देश्य को दूसरों 
के सामने प्रकट कर सकता है और यह भी सम्भव है कि लक्ष्य 
भें भिन्नता न हो पर भिन्नता न होने पर भी व्यक्ति जब तक 
अपने लक्ष्य को आप महीं जानंता है तब तक वह उसके लिए 
अपना सर्वस्व निछावर नहीं कर सकता । जिसके लिए स्स्व 
निछावर नंहीं किया जा सकता वह वतंमान की वस्तु नहीं हो 
सकती, और जो वतमान की वस्तु नहीं हो सकती और जिसकी 
प्राप्ति नहीं हो सकती वह लक्ष्य नहीं हो सकता । अत: प्रत्येक 
“व्यक्ति को प्राप्त विवेक के प्रकाश में अपने लक्ष्य को जानना 
अनिवार्य है । 
ऐसा कोन व्यक्ति है जो यह नहीं जानता कि मुझे उत्कृष्टता, 
सामथ्यं, स्वाधीनता, "निस्सन्देहता, जीवन और प्रेम की आव- 
इयकता है, पर इस जाने हुए उद्दे श्य पर दृष्टि नहीं रहती । उसका 
एकमात्र कारण यह है कि अपने उद्द श्य को व्यक्ति दूसरों के द्वारा 
सीखना चाहता है। जिसका उद्देश्य उत्कृष्टता की ओर गतिशील 
होना है उसे स्वार्थ को सेवा में बदलना होगा,क्योंकि सेवाके बिना 

किसी. को भी आदर, कोति, यश तथा उत्कृष्ठ भोगों की प्राप्ति नहीं 
हो सकती । इस प्रकार का उद्देश्य प्राणी का तब तक नहीं हो 
सकता, जब तक वह अपने को देह मानता है अथवा यों कहो कि 
देह भिन्न नहीं जानता । अपने को देह मानने में प्राप्त विवेक का 
विरोध है | अतः जिस निर्णय में विवेक का विरोध है वह निर्णय 
निविवाद नहीं हो सकता अर्थात्‌ नित्य नहीं हो सकता। परन्तु 
फिर भी उत्कृष्टता की ओर गतिशील होना अवनति नहीं है। 
प्राकृतिक नियम के अनुसार परिस्थिति जनित सत्यता और सुन्द- ' 
रता उसी समय तक प्रतीत होती है जिस समय तक्र वह प्राप्त न 
हो जाय अथवा उसे विवेकपुर्वक जानने का प्रयास न किया जाय। 
परिस्थिति की प्राप्ति परिस्थिति से अरुचि उत्पन्न करने में स्वतः 
समर्थे है, परन्तु कब ? जब हृष्टि सदेव उत्तरोत्तर उत्कृष्टता की 
' ओर ही लगी रहे, अथवा यों कहो कि भौतिक विकार को परा- : 
काष्ठा में वस्तुओं से अतीत के जीवन को जिज्ञासा तथा लालसा 
स्वतः जागृति होती है । इस दृष्टि से क्रमशः भौतिक विकास भी 
व्यक्ति को वास्तविक उद्देश्य की ओर अग्रसर करता है। 


इससे यह स्पष्ट होता है कि आज जो वस्तुओं में ही जीवन- 
बुद्धि रखता है वह कल वस्तुओं से अतीत जो जीवन है उस पर 
विइवोस करने का अथवा उनको प्राप्त करने का अधिकारी हो 
जाता है। इस दूरदशिता की दृष्टि से समस्त व्यक्तियों का उद्देश्य 
एक हो सकता है । परन्तु जो व्यक्ति अद्रदर्शी है वह कुल काल के 
लिए उत्कृष्ट परिस्थितियों को ही जीवन मान लेता है,पर उसकी 
यह मान्यता स्थायी नहीं रह सकती, क्योंकि सारी सृष्टि का मूल 
आधार एक है, अतः समस्त प्राणियों का वास्तविक उद्देश्य भी 
एक ही है। उस उद्देश्य का वर्णन व्यक्तियों ने योग्यता और रुचि- 
भेद से अनेक प्रकार से किया है, पर जिसका वह वर्णन है, वह 

एक और अनन्त है। इसी कारण प्रत्मेक व्यक्ति उसको अपने- 
अपने हष्टिकोण से देखता है, उसके सम्बन्ध में सोचता है और 
उसके प्राप्त करने के लिए परिस्थिति के अनुसार प्रयत्नशील रहता 
है । इतना ही नहीं ज्यों-ज्यों वह उद्देश्य की ओर अग्रसर होता 
जाता है, त्यों-त्यों उसका व्यक्तिगत स्वभाव गलता जाता है और 
ज्यों-ज्यों व्यक्तिगत स्वभाव गलता जाता है त्यों-त्यों वह अनन्त- - 
नित्य-चिन्मय जीवन से अभिन्न होता जाता है। जिस काल में 
व्यक्ति अपने सीमित स्वभाव का अन्त कर देता है उसी काल में 
वह वास्तविक लक्ष्य से अभिन्न हो जाता है। 


जब व्यक्ति अपने उस वास्तविक उद्देश्य पर विश्वास कर 
लेता है जो समस्त कामनाओं के मूल में बीजरूप से विद्यमान है 
तब उसे प्रत्येक परिस्थिति समान प्रतीत होने लगती है, क्योंकि 
परिस्थिति का बाह्य रूप काम का ही परिणाम है और कुछ नहीं। 
यह रहस्य ज्यों-ज्यों स्पष्ट होता जाता है, त्यो-त्यों कामनाएं स्वत: 
निवृत्ति होती जाती हैं। जिस काल में समस्त कामनाएं मिट जाती . 
हैं उसी काल में प्राणी वास्तविक उद्देश्य के लिए आकुल तथा 
व्याकुल होने लगता है । यह नियम है कि व्याकुलता को जागृति 
"प्राणी के उस अहमुभाव को खा लेती है जिसमें काम का निवास 
था । काम का अन्त होते ही व्याकुलता प्रीति में बदल जाती है 
और निस्सन्देहता को अभिव्यक्ति हो जाती है। समस्त कामनाओं 
की भुमि काम है । इस कारण कामनाओं की निवृत्ति होने पर 
भी कोम निर्जीव दशा में रहता है जिसे व्याकुलता की अग्नि 
भस्मीभूत कर देती है । प्रत्येक व्यक्ति के जीवन में कुछ कामनाएं 
ऐसी होती हैं जिनकी पुति अनिवायं हैं और कुछ ऐसी भी उत्पन्न 
होने लगती हैं जिनकी पूर्ति सम्भव ही नहीं है। जिन कामनाओं, 
की पुति के बिना विद्यमान राग की निवृत्ति नहीं हो सकती, 

उनकी पूर्ति के लिए परिस्थिति प्राकृतिक न्याय से स्वतः प्राप्त 
होती है । जिन कामनाओं की निवृत्ति अनिवार्य है उनके लिए 
उस अनन्त को अहैतुकी कृपा से प्राणी को विवेक प्राप्त है । इस 
हष्टि से प्राणी को एक ही उद्देश्य की पूति के लिए विवेकपूर्वक 
कामनाओं की निवृत्ति भी करना है और सेवाभाव अथवा 
कर्ताव्य-बुद्धि से उन्हें पूरा भी करना है । परन्तु कामना-पूरति भी 
कामना-निवृत्ति का ही साधन है, नवीन कामनाओं को जन्म देने 
के लिए नहीं । 
जिस विवेक में कामना-निवृत्ति की सामर्थ्यं है, उसी विवेक 
से प्राणी को कामना-पू्ति का विधान भी प्राप्त है । अर्थात्‌ विधान- 
विरोधी प्रवृत्ति द्वारा किसी भी कामना को पुरा नहीं करना है, 
क्योंकि जो विधान का अनादर करता है, वह करने में सावधान 
नहीं रह सकता ओर जो सावधान नहीं रह सकता वह कामना- 
पूर्ति द्वारा कामना-निवृत्त की स्थिति को प्राप्त नहीं कर सकता । 
जिस विधान से सारी सृष्टि अपने-अपने कार्य में नियुक्त है, 
उसी विधान से व्यक्ति को परिस्थिति मिली है और उसी विधान 
का प्रकाश विवेक है । इतना ही नहीं समस्त सृष्टि में जो सामथ्यं 
कार्य कर रही है उसी से व्यक्ति को भी सामर्थ्यं मिली है और 
इससे यह स्पष्ट विदित होता है कि व्यक्ति में जो विवेक, सामर्थ्यं 
और वस्तु है वह अनंत की ही देन है । इस हृष्टि से प्राणी समस्त 
सृष्टि से अभिन्न है; अतः जिस व्यक्ति को जो परिस्थिति प्राप्त है 
उसका हित उसी के सदुपयोय में निहित है । परन्लु व्यक्ति असा- 


वधानी के कारण प्राप्त परिस्थिति का सदुपयोग नहीं करता ओर _ 


अप्राप्त परिस्थिति के चितन में आबद्ध हो जाता है, उसका परि- 
णाम यह होता है कि जो विवेक और सामर्थ्यं उमे प्राप्त परिस्थिति 

के सदुपयोग द्वारा परिस्थितियों से अतीत की ओर अग्रसर होने 
के लिए मिली थी, वह नष्ट हो जाती है और विवेक का अनादर 
हो जाता है | इतना ही नहीं उत्कृष्ट परिस्थिति भी प्राप्त नहीं 
होती, अपितु प्राप्त परिस्थिति में भी अनेकों प्रतिक्‌लताएं अपने 
आप आ जाती हैं जिनसे भयभीत होकर प्राणी कर्तव्यच्युत हो 
जाता है, जो विनाश का मूल है। 
प्रत्येक व्यक्ति को सावधानीपूर्वक प्राप्त परिस्थिति का सदु- 
प्रयोग करना है | वह तभी सम्भव होगा जब वह जिस परि- 
स्थिति में जो कर सकता है उसके अतिरिक्त कुछ भी करने की 
बात न सोचे और जो कर सकता है उससे अपने को न बचाए । 
प्रत्येक व्यक्ति पराये दुःख से करुणित हो सकता हैं, और प्राप्त 
सुख को वितरित कर सकता है और विवेक-पूर्वंक दूसरों से सुख 
की आशा का त्याग कर सकता है,अतः सुख की आशा से रहित 
प्राप्त सुख का सदूव्थय और पर दुःख से दुःखी होने पर ही व्यक्ति | 
परिस्थिति का सुन्दरता-पूर्वंक सदुपयोग कर सकता है । 
जो व्यक्ति दूसरों से सुख की आशा करता हो भौर पराए 
दुःख से अपने को बचाता हो और प्राप्त सुख को दुःखियों की 
घरोहर न मानता हो, वहं कितना ही सामर्थ्यशाली क्यों न हो 
परिस्थिति का सदुपयोग नहीं कर सकता । जो परिस्थिति का 
सदुपयोग नहीं कर सकता वह परिस्थिति की दासता में मुक्त नह 
हो सकता। इस हृष्टि से प्राप्त परिस्थिति का आदर-पूर्वंक सदुपयोग 
करना है और प्राप्तं परिस्थिति की दासता से भी रहित होना है। 
यह नियम है कि परिस्थितियों की दासता से रहित होने की 
सामर्थ्यं उसी को प्राप्त होती हैजो प्राप्त परिस्थिति में भी 
अपता हित जानता है और उसका सदुपयोग आदर-पूर्वंक, 

उद्देश्य पर दृष्टि रखते हुए विधिवत्‌ कर्त्तव्य-बुद्धि से अथवा 
सेवा-भाव से राग रहित होने के लिए करता है। 

प्राप्त परिस्थिति में हित है, इस बात को वही जान सकता 
है जो अनन्त के मंगलमय विधान पर विश्वास करता है । जिसे 
प्राकृतिक विधान में श्रद्धा नहीं रहती वह प्राप्त परिस्थिति में 
अपने हित का अनुभव नहीं कर सकता । अतः प्रत्येक परिस्थिति 
किसी विधान से निर्मित है, इस पर अविचल श्रद्धा तथा विकल्प- 
रहित विशवास करना अनिवार्यं है । परिस्थिति क्रा आदरपूर्वक 
सदुपयोग वही कर सकता है जो परिस्थिति को भोग-सामग्री 
अर्थात्‌ अपना जीवन नहीं मानता अपितु साधन-सामग्री 
जानता है । परिस्थिति के सदूपयोग-काल में अपने उद्देश्य पर 
इष्टि वही रख सकता है जो उद्देश्य की पूति को वर्तमान की 
वस्तु मानता है उसके लिए भविष्य की आशा नहीं करता और 
न उससे निराश होता है, प्रत्युत उद्दे श्य-पृति के लिए जिसमें नित-. 
नव उत्कण्ठा तथा उत्साह जाग्रत रहता है । परिस्थिति का सदुप- 
योग विधिवत वही कर सकता है जो विवेक-विरोधी चेष्टाओं को 
सहन ही नहीं कर सकता, अर्थात्‌ जो किसी भी भय तथा प्रलो- 
भन से प्रेरित होकर विवेक का अनादर नहीं करता अथवा यों 
कहो कि बिवेक का आदर करने के लिए बड़ी से बड़ी कठिनाइयों 
को अपना लेता है और विवेक के अनादर से प्राप्त होने वाली 
सुख-सुविधाओं का हषं-पूर्वंक त्याग कर देता है। कर्त्तव्य-बुद्धि से 
परिस्थिति का सदुपयोग वही कर सकता है जो अपने को अघि- 
कार-लोलुपता से रहित कर दूसरों के अधिकार की रक्षा में ही 
अपना अधिकार मानता है । अर्थात्‌ जो अपने अधिकार का त्याग | 
कर सकता है वही कर्तव्यनिष्ठ हो सकता है । सेबाभाव से परि- 
` स्थिति का सदुपयोग वही कर सकता है जो सुख-लोलुपता से 
रहित होकर पर-दुःख को अपना दुःख मान लेता है, अर्थात्‌ 

जिसका हृदय करुणा से भरपूर रहता है, जो किसी भी दुःखी को 
अपना सुख देने में संकोच नहीं करता और दुःखियों के दुःख को 
अपना लेने में ही जिसे अपने दुःख की निवृत्ति भासती है अथवा 
जो सभी में अपने सेव्य का दरशन कर सकती है। राग रहित 
होने के लिए परिस्थिति का सदुपयोग वही कर सकता है जिसकी 
इष्टि परिस्थिति के परिवर्तन में लगी रहती है जो समस्त परि- 
स्थितियों को अपूण तथा अभावरूप जानता है। 
कोई भी व्यक्ति परिस्थितियों का सदुपयोग किए बिना 
परिस्थितियों के बन्धन से रहित नहीं हो सकता क्योंकि विद्यमान 
राग की निवृत्ति परिस्थितियों के सदुपयोग में निहित है, और 
राग-रहित होने में ही योगी में योग के जिज्ञासु में तत्व-ज्ञान 
और प्रेमी में प्रेम की अभिव्यक्ति निहित है अथवा यों कहो 
कि समस्त विकास राग रहित होने में ही निहित है, क्योंकि 
रागरहित हुए बिना न तो चित्त का निरोध ही हो सकता है न 
देहाभिमान ही गल सकता है और न समर्पित होने को सामर्थ्ये 
ही आती है, अर्थात्‌ रागरहित हुए बिना प्रेमी प्रेमास्पद को रस 
प्रदान कर ही नहीं सकता । इस दृष्टि से प्राणी-मात्र को राग- 
रहित होना अनिवार्य है और राग रहित होने के लिए उस 
मंगलमय विधान से मिली हुई परिस्थिति का सदुपयोग साव- 
धानीपूर्वंक करना है। अतः जो करने में सावधान नहीं रह 
सकता वह भी वास्तविक उद्देश्य की पूति की ओर अग्रसर 
नहीं हो सकता । इस दृष्टि से करने में सावंधान रहना अनिवार्य 
है। जो व्यक्ति प्रत्येक परिस्थिति में उस' अनन्त का 
मंगलमय विधान स्वीकार कर लेता है, वह न तो अप्राप्त 
परिस्थिति का चिन्तन करता है, न प्राप्त परिस्थिति से 
अस्ति करता है, न उसमें ममता रखता है और न परि 

स्थिति के विपरीत कुछ भी करने को सोचता है; प्रत्युत्त जो 
परिस्थिति प्राप्त है उसके अनुरूप जो कर सकता है, करता है, 
जो नहीं कर सकता है उसके लिए लेश-मात्र भी चिन्तित नहीं 
होता है। इस कारण उसके, जीवन में असमर्थता तथा पराधी- 
नता शेष नहीं रहती । वह जो करता है उसके करने में असाव- 
धानी नहीं करता, इस कारण उसके जीवन में अकर्मण्यता तथा 
आलस्य की उत्पत्ति ही नहीं होती । अकर्मण्यता तथा आलस्य 
का अन्त होने पर प्रत्येक प्रवृत्ति के अन्त में स्वतः विश्राम प्राप्त 
होता है, जो आवश्यक सामर्थ्यं तथा योग्यता के विकास में हेतु 
है । ज्यों-ज्यों प्राप्त वस्तु, सामर्थ्यं तथा योग्यता का सदव्यय 
करता है त्यों-त्यों वह उत्तरोत्तर अपने निदिष्ट लक्ष्य की ओर 
अग्रसर होता रहता है। उसकी वह प्रगति उस समय तक स्वतः 
, होती रहती है जिस समय तब वह अपने अभीष्ट लक्ष्य से अभिन्न 
नहीं हो जाता । 

बिवेकविरोधी चेष्टाओं का अंत किये बिना कोई भी व्यक्ति 
करने में सावधान नहीं रह सकता, क्योंकि विवेक का विरोध 
सहन करने पर अकर्तव्य में कर्ताव्य-बुद्धि उत्पन्त हो जाती है। 
यदि ऐसा न होता तो प्राणी अपने विकास के लिए दूसरे का ह्लास 


अपने आदर के लिए दूसरे का अनादर, अपने लाभ के लिए दूसरों. 


की हानि और अपनी रक्षा के लिए दूसरों का विनाश कदापि 
नहीं करता अर्थात्‌ उसमें हिसा आदि दोषों की उत्पत्ति ही न 
होती । अथवा यों कहो कि विवेक का विरोध सहन करने में ही 
दो व्यक्तियों, दो वर्गों, दो देशों, दो मतों तथा दो दलों में संघर्ष 
की उत्पत्ति होती है । समस्त संघर्षो का मूल एकमात्र निज विवेक 
का अनादर करना है और समस्त आसक्तियों की उत्पत्ति भी एक 
मात्र विवेकविरोधी चेष्टाओं में ही है। इस हृष्टि से करने में 

सावधान वही रह सकता है जिसकी प्रत्येक प्रवृत्ति विवैक के प्रकाश 
से प्रकाशित है। विवेक के प्रकाश से प्रकाशित प्रवृत्तियों में सर्वा- 
त्मभाव एवं सर्व-हितकारी सद्भावनाओं की अभिव्यक्ति होती है। 
करने में सावधान रहने के लिए. वास्तविक उद्दे श्य का ज्ञान, 
प्राप्त परिस्थिति का आदर और उसका सदुपयोग तथा परिस्थिति 
के अनुरूप ही कर्तव्यनिष्ठा और अप्राप्त परिस्थिति के चिन्तन 
का त्याग तथा विवेक के प्रकाश से प्रकाशित प्रवृत्तियों का होना 
अनिवार्य है । जो व्यक्ति करने में सावधान रहता है उसका चित्त 
अशुद्ध नहीं होता और जिसका चित्त अशुद्ध नहीं होता उसे जो 
कुछ हो रहा है उसमें अपने मंगल का ही दर्शेन होता है, क्यों कि 
उसमें अनन्त का मंगलमय विधान ओत-प्रोत है । यह नियम हैकि 
मंगलमय विधान से जो कछ होता है उसमें किसी का अहित नहीं 
होता । तो फिर जो हो रहा है उसमें प्रसन्न न होना प्रमाद.के 
अतिरिक्त और हो ही क्या सकता है ? अर्थात्‌ कुछ नहीं । प्रमाद- 
वश ही प्राणी घटनाओं के अर्थ को नहीं अपनाता, अपितु अपने 
को घटनाओं के चिन्तन में आबद्ध कर खिन्न होता रहता है,जो 
उसे, जो हो रहा है उसमें प्रसन्न नहीं होने देता। इतना ही 
नहीं प्रतिकुलताओं का भय और अनुकुलताओं की दासता भी 
उसे जो हो रहा है उसमें प्रसन्न नहीं होने देती, क्योंकि अनुकु- 
लता का वियोग और प्रतिकुलता का आना उसे सहन नहीं होता, 
जिसका एकमात्र कारण मंगलमय विधान पर हृष्टि न रखना है। 
यद्यपि समस्त घटनाओं का अर्थ एक है क्योंकि ऐसी कोई 
घटना हो ही नहीं सकती जो प्राणी को संयोग की दासता और 
वियोग के भय से मुक्त होने की प्रेरणा नहीं देती अथवा विरक्ति 
तथा उदारता का पाठ नहीं पढ़ाती । विरक्ति तथा उदारता को 
अपना लेने पर जो कुछ हो रहा है उसमें मंगल ही मंगल है,क्यों- 

कि प्रतिकुलता के बिना विरक्ति और अनुकूलता के बिना उदारता 
सुरक्षित ही नहीं रह सकती । यदि प्राणी प्रतिकुलताओं से विरक्ति 
को सुहढ़ और अनुकुलता से उदारता को सजीव बनाए रखे तो 
अनुकुलता और प्रतिक्कलता दोनों ही उसके लिए मंगलमय सिद्ध 
होती हैं क्योंकि विरक्ति से स्वाधीनता तथा उदारता से प्रेम की 
अभिव्यक्ति होती है। | 

अब यदि कोई यह कहे कि प्राप्त वस्तुओं के परिवतंन में, 
संयोग के वियोग में,सुख के अभाव में और दुःख के प्रादुर्भाव में 
भला व्यक्ति केसे प्रसन्न रह सकता है? यदि संयोग का वियोग न 
होता तो नित्य योग की प्राप्ति सम्भव ही न होती । इस दृष्टि से 
संयोग के वियोग में भी व्यक्ति का अपना मंगल ही है । यदि 
वस्तुओं में सतत परिवर्तन न होता तो प्राणी न तो वस्तुकों की 
दासता से ही मुक्त होता और -न वस्तुओं से अतीत के जीवन में 
उसकी श्रद्धा ही होती, जिसके बिना हुए स्वाधीनता तथा चिन्म- 
यता सम्भव ही नहीं है, क्योंकि वस्तुओं की दासता जड़ता तथा 
पराधीनता में आबद्ध करती है | इस दृष्टि से वस्तुओं के परि- 
वतन में भी प्राणी का मंगल ही है। यदि सुख अभावरूप न होता 
और दुःख अपने आप न आता तो प्राणी के जीवन में न तो सुख 
की दासता से मुक्त होने का प्रश्‍न उत्पन्न होता और न वह दुःख- 
हारी को पुकारता ही और न वास्तविक आनन्द को" खोज ही 
करता । इस हृष्टि से सुख के अभाव और दुःख के प्रादुर्भाव में भी 
प्राणी का मंगल ही है । अतः प्रत्येक दृष्टि से यह निविवाद सिद्ध 
हो जाता है कि जो कुछ हो रहा है उसमें किसी का अमङ्गल नहीं 
है तो फिर होने में प्रसन्न न रहना भूल के अतिरिक्त हो ही वया 
सकता है ? 


यद्यपि जो कुछ हो रहा है उसमें प्राणी का मङ्गल ही है, , 

परन्तु प्राणी अविवेक के कारण उसे देख नहीं पाता, उसका परि- 
णाम यह होता है कि वह भोग में ही जीवन मान बेठता है। 
जीवन में भले ही भोग का कोई स्थान हो, पर भोग में जीवन 
नहीं है । इस रहस्य को जान लेने पर भोग से अरुचि स्वतः 
जागृत होती है जो भोग वासनाओं का अन्त करने में समर्थं है । 
उनका अन्त होते ही प्राणी का प्रवेश सहज योग में अर्थात्‌ नित्य 
योग में स्वतः हो जाता है, जो होने में प्रसन्न रहने को सामथ्ये 
प्रदान करता । जो होने में प्रसन्न नहीं रह सकता वह क्षोभ 
तथा क्रोध से रहित नहीं हो सकता.। जो क्रोध से रहित नहीं हो 
सकता उसे वास्तविक स्मृति प्राप्त नहीं हो सकती अर्थात्‌ उसे न 
तो कर्तव्य का ही ज्ञान हो सकता है और न अपने स्वरूप अथवा 
अनन्त की स्मृति ही रह सकती है। कर्तव्य की विस्मृति अकर्त्तव्य 
के रूप में, स्वरूप की विस्मृति देहाभिमान में और अनन्त की 
विस्मृति प्राणी को आसक्तियों में आबद्ध कर देती है,जिससे चित्त 
अशुद्ध ही होता है | क्षोभरहित हुए बिना प्राणी न तो प्राप्त सामर्थ्यं 
तथा योग्यता का सदुपयोग ही कर पाता, है और न उसे आव- 
इयक सामर्थ्यं तथा योग्यता ही प्राप्त होती है, क्योंकि क्षोभ शांति 
को भङ्ग कर देता है । शांति के भङ्ग होते ही प्राप्त सामथ्यं का 
ह्लास होने लगता है ओर अप्राप्त सामर्थ्यं का विकास नहीं 


' होता । इस कारण क्षुभित होने में प्राणी का अहित ही है । अतः 


न तो क्षुभित होना है और न क्रोधित; पर यह तभी सम्भव होगा 
जब प्राणी जो हो रहा है उसमें प्रसन्न रहे । 

अकर्त्तव्य में आबद्ध प्राणी न तो करने की रुचि का ही . 
अन्त कर सकता है, न जीने की आशा तथा मृत्यु के भय का ही 
और न पाने के प्रलोभन से ही रहित हो सकता है। अर्थात्‌ उसमें 
करने का राग ज्यों का त्यों विद्यमान रहता है, जिससे उसे यथेष्ठ 

विश्राम प्राप्त नहीं होता और न वह वस्तु, व्यक्ति, अवस्था, परि- 
स्थिति आदि की दासता से ही रहित होता है | इतना ही नहीं 
बेचारा जड़ता में ही आबद्ध रहता है, अथवा यों कहो कि स्वा- 
धीनता, चिन्मयता एवं चिर-विश्राम से वंचित रह जाता है । 
अकर्त्तव्य के कारण ही बेचारा प्राणी देह में अहम्‌ बुद्धि स्वीकार 
करता है, जिससे जीने की आजा और मृत्यु के भय से आक्रान्त 
रहता है जीने की आशा ओर मृत्यु का भय उसे किसी-न-किसी 
अप्राप्त वस्तु, व्यक्ति आदि को प्राप्ति के प्रलोभन में आबद्ध रखता 
` है। इस दृष्टि से यह स्पष्ट विदित होता है कि अकर्त्तव्य में आबद्ध 
प्राणी का विकास नहीं होता, अपितु ह्लास होता है, जिसका 
एकमात्र कारण कर्त्तव्य की विस्मृति ही है और कुछ नहीं । 

देहाभिमान में आबढ्ध प्राणी न तो मोहरहित ही हो सकता 
है और न कामरहित । मोहरहित एवं कामरहित हुए बिना किसी 
को भी वास्तविक जीवन की प्राप्ति नहीं होती, जिसका एकमात्र 
कारण स्वरूप की विस्भृति ही है। 


आसक्तियों में आबद्ध प्राणी में न तो अखण्ड स्मृति ही 
उदय होती है और न दिव्य चिन्मय प्रीति ` की ही अभिव्यक्ति होती 
है, जिसका एकमात्र कारण अनन्त की .विस्मृति ही है । अतः यह 
निविवाद सिद्ध है कि जो स्वतः हो .रहा है उसमें प्रसन्न सहने में 
ही सभी का हित निहित है। . | : 

प्राकृतिक नियम के अनुसार जो करने में सावधान है वही 

होने में प्रसन्न रह सकता है और जो होने में प्रसन्न रहता है वही 
करने में सावधान हो सकता है । कारण कि सावधानीपूर्वक की 
हुई प्रवृत्ति वही हो सकती है जो निज विवेक के अनुरूप है । प्राणी 
को जिस विधान से विवेक मिला है, उसी विधान के अधीन समस्त 
सृष्टि में कार्य हो रहा है। अथवा यों कहो कि व्यष्टि और समष्टि 

का विधान एक है । इतना ही नहीं समष्टि शक्तियां सवंदा विधान 
के अधीन रहती हैं। यदि व्यक्ति.विधान का अनादर न करे तो 
उसकी प्रवृत्तियों में अकर्तव्य जेसी वस्तु की उत्पत्ति ही न हो 
अर्थात्‌ उसका जीवन कर्त्तव्य का प्रतीक बन जाय । यह नियम है 
कि कर्त्तव्यष्टि होते ही समष्टि शक्तियां स्वतः व्यक्ति के अनूकुल हो 
जाती है जिससे उसका विकास अपने आप होने लगता है । इस 
दृष्टि से जो कत्त॑व्यनिष्ठ है वही होने में प्रसन्न रह सकता है, यदि 
किसी को जो हो रहा है उसमें प्रसन्नता नहीं होती तो उसे समझना 
चाहिए कि उसके कर्तव्य में कोई दोष है। प्राकृतिक नियम के | 
अनुसार समस्त सृष्टि व्यक्ति को सव॑दा सुन्दर बनाने के लिए 
स्वभाव से ही गतिशील रहती है, क्योंकि सृष्टि उसीकी अभि-, 
व्यक्ति है जिसमें अनन्त नित्य सौन्दर्य है परन्तु जब व्यक्ति प्राप्त 
विवेक का आदर तथा बल का सदुपयोग नहीं करता तब प्राकृ- 


. तिक न्याय से उसके' बल का ' ह्लास होने लगता है और 


विवेक आच्छादित हो जाता है । उसका परिणाम यह होता है कि 
प्राणी चिन्मयता से जड़ता, असीम से ससीम और स्वाधीनता से 
पराधीनता की ओर स्वतः जाने लगता है और इस बात को भूल 
जाता है कि यह अपनी ही असावधानी का परिणाम है । इस दशा 
में प्राणी, जो हो रहा है उसमें वह प्रसन्न नहीं रह पाता । 

बल के सदुपयोग तथा विवेक के आदर में समस्त विकास 


निहित हैं। इस हृष्टि से अवनति का होना प्राणी को अपनी 
असावधानी है। प्राकृतिक नियम के अनुसार प्रत्येक व्यक्ति 
को सर्वथा उत्तरोत्तर उन्नति की ओर गतिशील होना है। किन्तु 
जब व्यक्ति मिली हुई स्वाधीनता का दुरुपयोग करने लगता है तभी 
उसकी अवनति होती है। अथवा यों कहो कि जब व्यक्ति उस 
अनन्त उदारता का दुरुपयोग करता है तभी उसका अहित 

होता है। व्यक्ति को सामर्थ्यं के सदुपयोग तथा दुरुपयोग की, 


विवेक के आदर तथा अनादर की स्वाधीनता इसलिए नहीं मिली 
हैं कि वह अपने द्वारा ही अपना सर्वनाश कर डाले और उनका 
कारण यह मान बेठे कि प्राकृतिक विधान में कोई नियम नहीं 


है, चाहे जो कुछ चाहे जब हो जाय । 
पर बात ऐसी नहीं है। वृक्षों में भी जो गति हो रही है 
वह भी एक नियम के अधीन ही है। जिन वृक्षों से दूसरे वृक्ष 
पोषित होते हैं उनकी आयु और स्त्राधीनता उन वृक्षों को अपेक्षा 
अधिक होती है जिनसे दूसरे वृक्षों की क्षति होती है । जब वृक्ष 
में गति भी अवेधानिक नहीं है तो फिर यह मान लेना कि जो 
कुछ हो रहा है वह किसी विधान के अनुरूप नहीं है, क्या युक्ति- 
युक्त है ? कदापि नहीं । जब व्यक्ति यह स्वीकार कर लेता है 
कि जो कुछ हो रहा है वह मंगलमय विधान से हो रहा है तब 
प्रत्येक परिस्थिति में वह निश्चित तथा निर्भय रहता है निर्भय 
और निश्चिन्त प्राणी बल का सदुपयोग और विवेक का आदर 
स्वतः करने लगता है। अतः करने में सावधान वही रहता है 
जो होने में प्रसन्न है। [ 
कर्तव्य-विज्ञान, योग-विज्ञान और अध्यात्म-विज्ञान उसी 
विधान की अभिव्यक्ति है, जिसके अधीन समष्टि शक्तियां क्रिया- 
शील हैं । व्यक्ति और समष्टि शक्तियों में अन्तर केवल इतना है 
कि व्यक्तिको जो स्वाधीनता है वह समष्टि शक्तियों को नहीं है, 
कारण कि व्यक्ति कर्तव्य विज्ञान के विपरीत अकर्त्तव्य और योग 
विज्ञान के विपरीत भोग और अध्यात्म-विज्ञान के विपरीत 
भौतिक विकास में ही जीवन की पुर्णता मान बेठता है। यह मिली 
हुई स्वाधीनता का दुरुपयोग है, सदुपयोग नहीं । स्वाधीनता 
दुरुपयोग के लिए नहीं अपितु सदुपयोग के लिए ही मिली थी । 

यदि व्यक्ति उस मिली हुई स्त्राधीनता का दुरुपयोग न 
करता तो वह जड़ता, पराधीनता एवं शक्तिहीनता में आबद्ध न 
होता। स्वाधीनता जिस अनन्त की देन है समिष्ट शक्तियां उसी के 
अधीन क्रियाशील हैं । इसी कारण जो व्यक्ति मिली हुई स्त्रा- 
घीनता का दुरुपयोग करता है उसके लिए परिस्थिति प्रतिकूल हो 
जाती है परन्तु उस प्रतिकुलता में व्यक्ति का अहित नहीं है अपितु 
उसके सुधार को ही एक व्यवस्था है। परन्तु भोगजनित सुखा- 
सक्ति के कारण प्राणी को प्राकृतिक व्यवस्था दुःखद प्रतीत होती 
है । अथवा यों कहो कि दुःख से भयभीत प्राणी प्राकृतिक विधान 
का आदर नहीं करतो । यद्यपि दुःख विकास का मूल है पर यह 
रहस्य वही जानता है जिसे प्राकृतिक विधान में अविचल श्रद्धा 
होती है'और जो प्राप्त. स्वाधीनता का दुरुपयोग नहीं करता । 
स्वाधीनता के सदुपयोग में ही स्वाधीनता को सुरक्षा निहित है। 
उस अनन्त का कसा अद्भुत विधान है कि पराधीनता की वेदवा 
में स्वाधीनता की साधना और स्वाधीनता के सदुपयोग में वास्त- 
विकता को प्राप्ति स्वतः सिद्ध है। ऐसे अनुपम विधान से मिले 
हुए विवेक का आदर तथा बल का सदुपयोग क्या प्राणी को 
नहीं करना चाहिए ? अर्थात्‌ अवश्य करना चाहिये । 


समिष्ट शक्तियों को क्रियाशीलता में करत त्व का अभिमान 
नहीं है । यह नियम है कि जिसमें कर्तृत्व. क्रा अभिमान नहीं 
होता उसके द्वारा होने वाली क्रिप्रायें अहितकर नहीं होतीं।कतृं त्व 
का अभिमान उ्षीमें नहीं होता जो अहमुभाव -शून्य है । अहम्‌- 
भाव-शून्य वही होता है जो काम रहित है और कामरहित वही है 
जिसमें भेद तथा भिन्नता की गंध नहीं है। इस दृष्टि से समिष्ट 
शक्तियों में किसी से भेद तथा भिन्नता नहीं है इसी कारण उनके 
द्वारा जो कुछ हो रहा हैउससे किसीं का अमङ्गल नहीं हो सकता। 

अतः किसी भी व्यक्ति को समष्टि शक्तियों से भयभीत नहीं होना 
चाहिएं अपितु मिली हुई स्वाधीनता के सदुपयोग द्वारा निर्भय 
हो जाना चाहिए। परन्तु विवेक के अनादर से प्राणी प्राप्त बल 
का दुरुपयोग करने लगता है जो वास्तव में करने में सावधान न 
रहना है । कर्त्तव्यविज्ञान योगविज्ञान का साधन है, क्योंकि 
कर्तव्यनिष्ठ प्राणी ही रागरहित होकर भोग-वासनाओं का अन्त 
कर योग में प्रवेश करता है। योगविज्ञान . अध्यात्मविज्ञानका 
साधन है, क्योंकि योग की पूणेता में ही सामर्थ्यं, स्वाधीनता तथा 


चिन्मयता निहित है । इस इष्टि से व्यक्ति को जो विवेक भ्राप्त है . द 


उसके द्वारा कर्ताव्य-विज्ञान से योग-विज्ञान में और योग-विज्ञान 
से अध्यात्म-विज्ञान में प्रवेश करना अनिवार्य है। अथवा यों 
कहो कि कत्तं व्यपरायणता कीं पूर्णता में भोगवासनाओं का अंत 
तथा वस्तुओं से अतीत के जीवन की प्राप्ति स्वतः सिद्ध है । 


यद्यपि समस्त प्राणियों का वास्तविक उद्देश्य एक है परन्तु 
योग्यता तथा रुचि एवं परिस्थिति-भेद से प्रत्येक व्यक्ति वास्त- 
विक उद्देश्य तक पहुँचने के लिये अपनी-अपनी रुचि के अनुसार 
करत्तव्प्र-पालेन की पद्धति को स्वीकार करता है। पद्धति चाहे 
जो हो पर उसमें अकत्त॑व्य की गंध न हो तो प्रत्येक पद्धति के 


द्वारा व्यक्ति क्रमशः उत्तरोत्तर वास्तविक उद्दं शय तक पहुँचने के | 


लिए समर्थ हो जाता है. क्योंकि साधन-पद्धतियां उस अनन्त की 
ही विभूति है । 

अब विचार यह करना है कि व्यक्ति किस मान्यता को स्वी- 
कार कर किस स्तर से उद्देश्य-पूर्ति के लिये कर्तव्य में प्रवृत्त हो 
रहा है? कर्त्तव्य वही है जिसका संबंध वर्त्तमानः से हो और प्राप्त 
परिस्थिति के अनुरूप हो । इस कारण कर्त्तव्यपालन में असमर्थता 
और असफलता की गंध भी नहीं है। प्राकृतिक नियमानुसार प्रत्येक 

व्यक्ति में क्रियाशील भावशक्ति और विवेकशबित तीनों ही 
किसी-त-किसी अंश में विद्यमान हैं,अथवा यों कहो कि इन तीनों 
में से किसी एक काल में किसी एक की प्रधानता और अन्य की 
गौणता रहती है। जिस व्यक्ति में क्रियाशीलता अधिक हो और 
भाव तथा विवेक की गौणता हो वह भौतिक विकास में ही 
उत्कष्टता है और विवेकपूर्वंक पवित्र भाव से वर्तमान कार्ये को 
सुन्दर से सुन्दर करने का प्रयास करता है। ज्यों-ज्यों भाव की 
पवित्रता तथा कार्यकुशलतापूर्वक वर्तमान कार्य को सुन्दर करता 
जाता है त्यों-र्यों स्वभाव से स्वार्थभाव गलता जाता है और 
करने के राग की भी निवृत्ति होती जाती है । ज्यों-ज्यों स्वार्थे- 
भाव गलता जाता है और क्रियाजन्य सुख का राग मिटता 
जाता है त्यों-त्यों क्रियाशक्ति भाबशाक्ति में विलीन होती जाती 
है । ज्यों-ज्यों क्रियाशक्ति भाबशक्ति में विलीन होती जाती है, 
त्यों-त्यों विवेक का प्रकाश स्पष्ट होता जाता है, जिसके होते ही 
देहाभिमान गल जाता है और फिर. चित्त स्वतः शुद्ध हो जाता 
है, जिसके होते ही क्रिया, भाव और विवेक में अभिन्नता हो 
जाती है । जिस व्यक्ति में क्रियाशीलता की प्रधानता है वह अपने 
को यदि सेवक मान लेता है और समस्त विश्व के साथ एकता 
स्वीकार कर लेता है तो वह बड़ी सुगमतापूर्वक करने में साव- 
धान हो सकता है। उसके द्वारा सेवा स्वत: होती है और उसका 


परिणाम सुन्दर समाज का निर्माण होता है, अथवा यों कहो कि | 


वह करता है सेवा और होता है सुन्दर समाज का निर्माण, 
क्योंकि सेवा व्यक्ति और समाज के भेद का नाश कर देती है, 
जिसके होते ही व्यक्ति अपने में और विशव में भेद नहीं कर 
पाता, अथवा यों कहो कि विश्वरूप हो जाता है, जिसके होते 
ही वह स्वत: उस अनन्त की, जिसके किसी अंश में समस्त सृष्टि 
है. प्रीति होकर उससे अभिन्न हो जाता है। 

जिस व्यक्ति में विवेक की प्रधानता है वह स्वभाव से ही 
इन्द्रियों के ज्ञान पर सन्देह करता है। ज्यों-ज्यों सन्देह की वेदना 
सबल तथा स्थायी होती जाती है त्यों-त्यों इन्द्रिय-ज्ञान के 
आधार पर उत्पन्न हुई कांमनाएँ स्वतः मिटती जाती हैँ । जिस 
काल में सन्देह की वेदना असह्य हो जाती है उसी काल में 
जिज्ञासा की पूर्ति और समस्त कामनाओं की निवृत्ति स्वतः हो 
जाती है। जिज्ञासा को पूर्ति से निस्सन्देहता, स्वाधीनता, अमरत्व 
और चिन्मयता स्वतः सिद्ध है । स्वाधीनता की अभिव्यक्ति 
वस्तुओं को दासता से रहित कर देती है, जिसके होते ही दीनता 
तथा अभिमान सदा के लिए गल जाता है, जिसके गलते ही 
भेद नष्ट हो जाता है । उसके द्वारा प्रत्येक प्रवृत्ति सर्वात्मभाव से, 
कतृं त्व के अभिमान से रहित स्वतः होने लगती है। उसके चित्त 
में राग-हं ष की गन्ध तक नहीं रहती, अथवा यों कहो कि 
असंगता और अभिन्नता उसका स्वभाव हो जाता है | विवेक के 
स्तर से व्यक्ति जो कुछ करता है वह राग-निंबृत्ति का साधन है 
और उसकी हृष्टि में जो कुछ हो रहा है वह अभावरूप है और 
जो है वह स्वरूप है । असुंगता में स्वाधीनता और अभिन्नता में 
प्रेम की अभिव्यक्ति स्वतः सिद्ध है। भावप्रधान व्यक्ति में, सृष्टि के 
प्रकाशक के प्रति अविचल श्रद्धा तथा विश्वास स्वतः होता है, 
अथवा यों कहो कि वह उस पर विशवास करता है जो देश-काल 
की दूरी. से रहित है अर्थात्‌ जो सवत्र सवदा सर्वेरूप से अपनी 
महिमा में आप स्थित है । भाव-प्रधान व्यक्ति उस अनन्त के 
विश्वास, सम्बन्ध तथा प्रीति को ही अपना अस्तित्व जानता है, 
क्योंकि विश्वास और विदव्वासी में तथा प्रेम और प्रेमी में 


-विभाजन सम्भव नहीं है । अब यदि कोई यह्‌ कहे कि व्यक्ति में 


तो अनेक विश्वास होते हैं, तो फिर विश्वासी और विश्वास में 
भेद क्यों नहीं हो सकता ? जिसमें अनेक विश्वास होते हैं, 

जिसका अनेक से सम्बन्ध होता है वह वास्तव में विश्वासी नहीं 
है । विश्वासी वही है जिसमें दो विश्वास नहीं हैं, अथवा यों कहो 
कि विश्वास विकल्प-रहित तभी होता है जब उस पर किया 
जाय जिसे जानते नहीं, पर फिर भी मानते हैं अर्थात्‌ विश्वासी 
जिसे इन्द्रिय तथा बुद्धि-ज्ञान से नहीं जानते । उसके द्वारा जो 
कुछ होता है वह पूजा है और कुछ नहीं, क्योंकि जब उसका 
अस्तित्व प्रेमास्पद के प्रेम से भिन्न कुछ है ही नहीं तब उसके 
द्वारा प्रेमास्पद की पूजा के अतिरिक्त और हों ही क्या सकता 
है । इतना ही नहीं, प्रीति निमित दृष्टि से किसी ने प्रीतम से 
भिन्न को देखा ही नहीं । अतः वह जो.कुछ करता है वह पजा है 
और जो कुछ हो रहा है वह उसके प्रेमास्पद की लीला है । 
क्रिया प्रधान व्यक्ति की समस्त प्रवृत्तियाँ सेवा, विवेक- 
प्रधान व्यक्ति की समस्त प्रवृत्तियां राग-रहित होने का साधन 
और भाव-प्रधान व्यक्ति की प्रत्येक प्रवृत्ति पूजा होती है। 
कर्तव्य का आरम्भ चाहे जिस मान्यता तथा स्तर से क्यों न हो 
पर अन्त में सभी को एकता अपने आप हो जाती है, कारण कि 
क्रिया, भाव तथा विवेक तीनों ही शक्तियाँ किसी एक में ही हैं, 
अथवा यों कहो कि इन तीनों के. सदुपयोग से जिस उद्देश्य 
की पूर्ति होती है वह भी एक ही है । इतना ही नहीं, उस 
अनन्त की सामर्थ्यं ही व्यक्ति में क्रियारूप से, उस अनस्त 
का प्रेम ही व्यक्ति में भावरूप से और उस अनन्त का नित्य- 
ज्ञान ही व्यक्ति में विवेक रूप से भासित होता है । इस दृष्टि 
से समस्त साधन-पद्धतियाँ उस अनन्त की ही अभिव्यक्ति हैं । 
अतः साधन का आरम्भ किसी भी पद्धति से क्यों न हो, 
परिणाम में भेद नहीं है । यदि किसी को भेद की प्रतीति होती 
है तो उसे समझना चाहिए कि उसके करने में कोई असावधानी 
है । प्रत्येक कर्तव्य की पूर्णता में दूसरे कर्तव्य की उत्पत्ति स्वतः 

सिद्ध है। इस क्रम से प्रत्येक व्यक्ति अपनी-अपनी योग्यता,रुचि व 
सामर्थ्यं के अनुरूप कर्त्तव्य-पालन द्वारा चित्त शुद्ध कर सकता है। 


चित्त की शुद्धि में ही समस्त विकास निहित हैं, कारण कि 
चित्त शुद्ध हुए बिना असमर्थता का नाश नहीं होता और न अभाव 
का ही अभाव होता है और न अगाध अनन्त रस की ही उप- 
. लब्धि होती है । इतना ही नहीं, चित्त की शुद्धि में ही उत्कृष्ट 
परिस्थिति एवं आवश्यक वस्तुओं की प्राप्ति भी निहित है, क्योंकि 
चित्त की अशुद्धि से ही प्राणी वस्तुओं के अभाव में आबद्ध हो 
जाता है, जिससे उत्तरोत्तर अवनति.की ओर ही गतिशील होता 
रहता है । करुणा, उदारता, आत्मीयता में ही समस्त विकास 
निहित हैं। करुणा की अभिव्यक्ति उन्हीं प्राणियों में होती है जो 
पराए दुःख को अपने दुःख से भी अधिक महत्त्व देते हैं अर्थात्‌ 
जो दुःखियों को देखकर अपना दुःख भूल जाते हैं। यह नियम है . 
कि ज्यों-ज्यों प्राणी अपने दुःख को भूलता जाता है और दूसरों 
के दुःख को अपनाता जाता है त्यों-त्यों उसका चित्त उत्तरोत्तर 
शुद्ध होता जाता है और ज्यों-ज्यों चित्त शुद्ध होता जाता है त्यों- 
त्यों करुणा की अभिव्यक्ति होती जाती है । ज्यों-ज्यों करुणा की _ 
अभिव्यक्ति होती जाती है त्यों-त्यों प्राकृतिक विधान के अनुसार 
सेवा-सामग्री स्वतः होती जाती है। करुण प्राणी ज्यों-ज्यों प्राप्त 
सेवा-सामग्री का सदुपयोग करता जाता है त्यों-त्यों सेवा-सामग्री 
की स्वतः वृद्धि होती जाती है अर्थात्‌ वस्तुओं का अभाव शेष 
नहीं रहता और न करुणा प्राणी में वस्तुओं की दासता ही शेष . 
रहती है और न जिनकी सेवा करता है उनके मोह में ही आबद्ध 
होता है, अपितु उसमें उत्तरोत्तर निर्मोहता तथा स्नेह की एकता 
का प्रादुर्भाव होता जाता है। निर्मोहता से अविवेक का अंत हो 
जाता है और स्नेह की एकता पारस्परिक संघर्षो को खा लेती 

है । इस इष्टि से व्यक्ति का कल्याण और सुन्दर समाज का 
निर्माण भी चित्त की शुद्धि में ही निहित है। 

चित्त की शुद्धि के बिना उदारता की अभिव्यक्ति भी सम्भव 
नहीं है क्योंकि उदारता उन्हीं प्राणियों को प्राप्त होती है जो 
पतित से पतित प्राणी को भी अपनाने में हिचकते नहीं हैँ अर्थात्‌ 
प्रीति ही जिनका स्वभाव बन गया है | घृणा तथा तिरस्कार की 
जिनके चित्त में गंध भी नहीं है, जो सभी रूपों में अपने घ्रीतम 
का ही दशन करते हैं, अथवा यों कहो कि जिन्होंने प्रेमास्पद से 
भिन्न की सत्ता को ही स्वीकार नहीं किया है? जब प्राणौ प्रेमा- 
स्पद से भिन्न की सत्ता को ही स्वीकार नहीं करता तब अनेक 
विश्वास एक विश्वास में और अनेक चिन्तन'एक चिन्तन में स्वतः 
विलीन हो जाते हैं, जिसके होते ही चित्त-शुद्ध हो जाता है और 
उसी काल में प्राणी में उदारता की अभिव्यक्ति हो जाती है । 
` उदारता को अभिव्यक्ति भेद तथा भिन्नता की नाशक है । जब तक 
चित्त सर्वाश में शुद्ध नहीं होता तब तक उदारता साधनरूप है 
और जब चित्त सर्वा में शुद्ध हो जाता है तब. उदारता प्राणी का 
स्वरूप हो जाती है, जिसके होते ही सभी के प्रति आत्मीयता का 
भाव स्वतः जागृत होता है । आत्मीयता से भी भेद तथा भिन्नता 
मिट जाती है । भेद का नाझ पराधीनता तथा संग्रह की भावना को 
खा लेता है ओर भिन्नता मिटते ही प्रेम की अभिव्यक्ति हो जाती है। 


इस दृष्टि से करुणा, उदारता तथा आत्मीयता की अभिव्यक्ति 
चित्त की शुद्धि में ही निहित है । करुणा की अभिव्यक्ति के बिना 
असमर्थता का अंत नहीं होता, क्योंकि करुणा से ही प्राप्त सामथ्यं 
का सदव्यय और अप्राप्त सामर्थ्यं की प्राप्ति होती है। जिज 
_ प्राणियों में करुणा उदित नहीं होती वे प्राप्त सामथ्यं के संद्व्यय 

. कीतो कौन कहे दुव्यय कर बेठते हैं, जिससे समष्टि शक्तियों के 

द्वारा उनकी विरोधी शक्ति स्वतः उत्पन्न हो जाती है, जिसके 
होते ही वे प्राणी भयभीत हो जाते हैं। यह नियम है कि ज्यों- 
ज्यों प्राणी भयभीत होता जाता है त्यों-त्यों संग्रही होता जाता है 
ज्यों-ज्यों संग्रही होता जाता है त्यों-त्यों जड़ता तथा पराधीनता 
में आबद्ध होता जाता है और ज्यों-ज्यों जड़ता आदि में आबद्ध 
होता जाता है त्यों-त्यों असमर्थ होता जाता है; अर्थात्‌ जो करना 
चाहिए उसे कर नहीं पाता और जो नहीं करना चाहिए उसेकरने 


लगता है, जिससे उसका और दूसरों का ह्लास ही होता है । इस _ 


दृष्टि से असमर्थता का अन्त करने के लिए चित्तशुद्धि अनिवार्य है। 
उदारता की अभिव्यक्ति में ही अभाव का अभाव निहित 

है क्योंकि उदारता के बिना न तो सर्वात्मभाव की.ही उत्पत्ती 
होती है,न स्नेह की ही एकता उदित होती है और न प्राप्त वस्तु, 
सामर्थ्यं तथा योग्यता का सदव्यय ही हो पाता है । उदारचरित्र 
प्राणी की सेवा के लिए प्राकृतिक विधान लालायित रहता है । 
इस कारण आवश्यकता की पूर्ति और इच्छाओं को निवृत्ति स्वतः 
हो जाती है । इच्छाओं की निवृत्ति से नित्य-योग, चिर-शान्ति, 
सामर्थ्यं और स्वाधीनता, तथा आवश्यकता की पूर्ति से दिव्य- 
चिन्मय प्रीति की अभिव्यक्ति स्वतः होती है, क्योंकि प्रीति ही 


प्राणी की वास्तविक आवश्यकता है ओर उसकी प्राप्ति में ही : 


अगाध-अनस्त रस की उपलब्धि निहित है । इस हृष्टि से समस्त 
विकास का मूल चित्त की शुद्धि ही है । 

करुणा भौतिक विकास का मूल है और उदारता तथा 
आत्मीयता में ही स्वाधीनता और प्रेम की ही अभिव्यक्ति है, 
अथवा यों कहो कि करुणा सामर्थ्यं की उदारता स्वाध्रीनता की 
और आत्मीयता प्रेम को प्रतीक है । सामर्थ्यं, स्वाधीनता और 
प्रेम की अभिव्यक्ति में ही जीवन को पूर्णता निहित है । 

ज्यों-ज्यों प्राणी कर्त्तव्यनिष्ठ अर्थात्‌ करने में सावधान होता 
जाता है त्यों-त्यों उसके चित्त की अशुद्धि स्वतःमिटती जाती है । 
ज्यों-ज्यों उसके चित्त की अशुद्धि मिटती जाती है त्यों-त्यों चित्त 
उसके अधीन होता जाता है। यदि चित्त अपने अधीन न प्रतीत 
हो तो समझना चाहिये कि कर्त्तव्यपालन में कोई दोष है, कारण 
कि कर्त्तव्यपरायणता विद्यमान राग.का अन्त कर देती है जिसके 
होते ही चित्त स्वाधीन हो जाता है । इतना ही नहीं, प्रत्मेक प्रवृत्ति 
के अन्त में चित्त का निरोध अपने आप होने लगता है। चित्त के 
निरोध में ज्यों-ज्यों गाढ़ता होती जाती है त्यों-त्यों आवश्यक 
सामर्थ्ये का प्रादुर्भाव स्वतः होता जाता है। आवश्यक सामर्थ्ये 
का प्रादुर्भाव जड़ता को चिन्मयता में, पराधीनता को स्वाधीनता 
में और मृत्युं को अमरत्व में विलीन कर देता है, जिसके होते ही 
चित्त से असंगता स्वतः प्राप्त होती है, जिससे अध्यात्म-जीवन से 
` अभिन्नता हो जाती है अर्थात्‌ वस्तु अवस्था एवं परिस्थितियों से 
अतीत का जो जीवन है, उससे एकता हो जाती है, अथवा यों 
कहो कि स्वाधीनता प्राप्त होती है। स्वाधीनता में ही सन्तुष्ट न 
होने पर अपने आप प्रेम की अभिव्यक्ति होती है, जिसके होते 
ही चित्त.जेसी कोई वस्तु शेष ही नहीं रहती, अथवा यों कहो कि 
चित्ता का निरोध, चित्त से असंगता और चित्त का अभांव हो 
जाने में ही चित्तशुद्धि का परावधि है। यह नियम है कि जब 
तक चित्त सर्वाश में शुद्ध नहीं होता तभी तक वह अपने अधीन 
नही होता, न उससे सम्बन्ध ही विच्छेद होता है और न उसका 
अभाव अर्थात चित्त चिन्मय ही हो पाता है । 
र सावधानीपूर्वक प्राप्त परिस्थिति के सदुपयोग से ही प्राणी 
में चित्त के निरोध की सामर्थ्य आती है, चित्त के निरोध से ही 
चित्त से सम्बन्ध-विच्छेद और सम्बम्ध-विच्छेदन से ही चित्त का 

अभाव हो जाता है । पर यह रहस्य वे ही जानते हैं जो करने में 
सावधान और होने में प्रसन्न हैं । 


चित्तशुद्धि वर्तमान की वस्तु है । उसे भविष्य पर नहीं 
छोड़ना चाहिए और न उससे कभी निराश होना चाहिए, प्रत्युत 
चित्तशुद्धि के लिए नित-नव आशा तथा उत्कण्ठा जागृत रहनी 
'चाहिए । तभी चित्त शुद्ध हो सकता है और चित्त शुद्ध होने पर 
समस्त समस्‍यायें हल हो सकती हैं । इस दृष्टि से चित्तशुद्धि 
: अनिवार्य है । , 
चित्त स्वरूप से अशुद्ध नहीं है, कारण कि चित्त स्वय 
कर्त्ता नहीं है । वह तो अलौकिक शक्ति है, अथवा यों कहो कि 
. भौतिक विकास की पराकाष्ठा है । चित्त इतनी गहरी खाई है 
कि जिसकी थाह उस समय तक लग ही नहीं सकती जिस समय 
तक उसमें से उस अशुद्धि का अन्त न कर दिया, जो प्राणी ने 
अपने प्रमाद से उसमें अङ्कित कर दी है। 
विवेक का अनादर, सामर्थ्ये का दुरुपयोग, परिस्थिति में 


जीवन बुद्धि आदि कारणों से प्राणी चित्त को अशुद्ध करता है । 


विवेक का अनादर, सामर्थ्यं का दुरुपयोग और परिस्थिति में 
जीवन बुद्धि स्वीकार करना प्राकृतिक दोष नहीं है । जाने हुए 
को न मानना उसीका दोष है जो नहीं मानता; जाने हुए के 
विपरीत सामर्थ्यं का थय भी उसीका दोष है जो कर्त्ता है; 
. सतत परिवर्तनशील परिस्थितियों में जीवन बुद्धिं स्वीकार करना 
भी उसी का दोष है जिसने स्वीकार किया है ॥ वह कौन-सा 
देवता है जो निज ज्ञान का आदर, सामर्थ्य का सहनया तथा 
परिस्थितियों से विमुखता स्वीकार नहीं करने देता ! उस 
देवता ते ही चित्त को अशुद्ध किया है । जब प्राणी उसकी खोज 
करने लगता है तो वह देवता उसके प्रमाद से भिन्न नहीं है-। 

इस हृष्टि से चित्त को अशुद्धि प्राणी को अपनी भूल है । भूल को 
भूल जान लेने पर वह स्वतः मिट जाती है । इस दृष्टि से चित्त 
को शुद्धि में प्राणी सवेदा स्वाधीन है। 
यदि प्राणी चित्तशुद्धि में स्वाधीन न होता तो उसका 
प्रश्‍न ही उत्पन्न न होता । प्राकृतिक नियम के अनुसार वही 
समस्या उत्पन्न होती है जिसका हल अनिवार्य है, परन्तु प्राणी 
जब असावधानी से उत्पन्न हुई समस्याओं से भयभीत हो जाता 
है तब समस्या हल करने की सामर्थ्य होते. हुए भी समस्या हल 
नहीं कर पाता । चित्त की अशुद्धि चाहे जितनी पुरानी क्यों न 
हो पर वतमान में मिट सकती है । जिस प्रकार अनन्त काल के 
अन्धकार को वर्तमान का प्रकाश खा लेता है उसी प्रकार दीघं . 
काल की अशुद्धि वर्तमान में मिट सकती है परन्तु कब ? जब 
` प्राणी को असह्य हो जाय । अशुद्धि उन्हीं व्यक्तियों को असह्य 
होती है जो शुद्धि को वर्तमान को वस्तु मानते हैं। अशुद्धि का 
ज्ञान जिस ज्ञान से होता है उसी में शुद्धि का उपाय विद्यमान 
, है। इस दृष्टि सै जिसे चित्त सै अशुद्धि भासती है उसमें शुद्धि की 
सामर्थ्यं विद्यमान है । अतः विद्यमान सामर्थ्यं के सदुपयोग़ द्वारा 
प्राणी का चित्त शुद्ध हो सकता है । 
चित्त को अशुद्धि का ज्ञान जिसको है क्या वह स्वयं चित्त 
है अथवा चित्त से अतीत ? यदि वह अपने. को चित्त से अलग 
जानता है तो उसे चित्त की अशुद्धि का ज्ञान ही कंसे हुआ? यदि 
चित्त से अलग नहीं मानता तो उसने अपनी अशुद्धि का चित्त में 
आरोप क्यों किया ? प्राकृतिक नियम के अनुसार जिससे किसी न 
' किसी प्रकार की एकता तथा भिन्नता न हो उसे उसका न तो 
भास ही हो सकता है और न उससे सम्बन्ध ही हो सकता है। 
अतः यह्‌ स्पष्ट विदित होता है कि जिसे चित्त की अशुद्धि का 
ज्ञान है अथवा जिसे चित्त का भास होता है अथवा जो चित्त से 

सम्बन्ध स्वीकार करता है वह भो उसी धातु से निमित है जिससे | 
चित्त.। परन्तु एक धातु से निर्मित होने पर भी गुणों को भिन्नता 
- है। गुणों की भिन्नता के कारण ही उसे चित्त की अशुद्धि का 
ज्ञान, चित्त से सम्बन्ध और चित्त की प्रतीति होती है। जिसे 
चित्त शुद्ध करना है उसे चित्त से स्वरूप की एकता और गुणों 
की भिन्नता स्वीकार करना अनिवार्य है। | 


जब उसमें चित्त के अशुद्ध होने की वेदना जागृत हो जाती 
है तब वह चित्ता की अशुद्धि से होने वाले सुख का त्याग करने में 
समर्थं होता है । ज्यों-ज्यों वह उस सुख का त्याग करता जाता है 
त्यों-त्यों चित्त स्वतः शुद्ध होता जाता है। प्राणी जिस काल में 
अशुद्धिजनित सुख का सर्वा में त्याग कर देना है उसी काल में 
चित्त स्वतः शुद्ध हो जाता है, जिसके होते ही चित्त की अशुद्धि 
का ज्ञान और शुद्धि का उपाय तश चित्त की शुद्धि इन तीनों में 
अभिन्नता हो-जाती है, जिसके होते ही सीमित अहम भाव सदा के 
लिए गल जाता है और फिर भेद तथा भिन्‍नता-जैसी कोई वस्तु 
ही शेष नहीं रहती । इस दृष्टि से अहमु-भाव की भूमि में ही 
समस्त अशुद्धि अङ्कित है, जिसकी निवृत्ति तभी सम्भव है जब 
व्यक्ति सावधातीपूर्वेक जो कर सकता है उसे कर डाले और जो 
नहीं कर सकता है उप्तके लिए लेशमात्र भी चिन्ता न करे अर्थात्‌ 
निञ्चिन्त हो जाय तो बड़ी हो सुगमतापूर्वेक चित्त शुद्ध हो सकता . 
है, अथवा यों कहो कि जो कर सकता हूँ उसके कर डालने पर 
कर्त त्व का अभिमान शेष नहीं रहता, जिसके न रहने पर जो 
करना चाहिए वह स्वतः . होने लगता है और जो नहीं करना 
चाहिए उसकी उत्पत्ति ही नहीं होती, जिसके न होने से अकर्ततव्य 
की गन्ध तक नहीं रहती और कत्तंव्यपरायणता स्वाभाविक हो 
, जाती है, जिसके होते ही जो कुछ हो रहा है उसमें अनन्त का 

मंगलमय विधान ही प्रतीत होता है। | 

अब विचार यह करना है कि चित्त को अशुद्धि से होने 
वाला सुख क्या है ? पराधीनता' में स्वाधीनता के समान सुखी 
होना तथा जड़ता में चिन्मयता, अभाव में भाव और मृत्यु में 
जीवन को स्वीकार करना ही अशुद्धिजनित सुख है । अशुद्धि- 
जनित सुखलोलुपता की भूमि कामना-अपूर्ति के दुःख से भयभीत 
होना और कामनापूत्ति के सुल में आबद्ध होना ही है। जब 
प्राणी कामनापूति के सुख की दासता में जड़ता, अभाव, परा- 
घीनता एवं मृत्यु का अनुभव कर लेता है तब वह अशुद्धिजनित 
सुखलोलुपता का त्याग करने में समर्थं होता है, अर्थात्‌ वस्तु, 
व्यक्ति भादि की दासता से रहित हो जाता है, जिसके होते ही 
करने में सावधान और होने में प्रसन्न रहने की सामर्थ्य आ 
जाती है, जो चित्त को शुद्ध करने में समर्थ है । ` 

वर्जित वर्तित 

शुद्धि शुद्ध 
और सुख और जो सुख 
न्याय दूसरा न्याय का दूसरा 
उप्र उस 
नित्य भोगं नित्य योग 
कारण करण 
ही पर अपने ही अपने पर 
का कर्त्तव्य का भी कर्त्तव्य 
नव सब 
योग भोग 
चिन्ता चिन्तन 
सोह मोह 
क्रोधविस्मृति क्रोध, विस्मृति 
और नहीं और जो नहीं 
अभिव्यक्ति अभिव्यक्त 
से में 
रुखि रुचि 
लाता जाता 
आज्ञा आशा 

अशुद्ध 
लगाना 
हटाना 
जीवन संकल्प 
शुद्ध जाने 
सामर्थ्यवान 
होता 
लगते 
से 
चमं सापेक्ष 
और प्रत्येक 


चिर-शानित 

दुरुपयोग 

शक्ति स्वभाव 
योग 

रोग 

जिसमें जिससे 
जाता 

देकर प्राप्त 

में 

शक्ति में स्वभाव 
भोग 

राग 

जिससे 

सकता 
देकर नहीं प्राप्त 
रस प्रदान करने 

लगता है तब 

होती जाती है 
अस्वीकृति 
प्रतीति 

प्राणी 

व्यक्ति से सुख की 
जिसका 
कहना 

और जो नहीं 
द्वारा बुराई 
देह से भिन्न 
कुछ 

नहीं 


. सकता और बह जड़ता, 


पराधीनता तथा अभावों 


से रहित नहीं हो सकता। 

